
Cl^ma ih, koji vi§e od navike nego zbog Česa dru- 
— goga.hoće da uskrate dubrovačko- dalmatinskoj 
književnosti ono vrijednosti, što je zbilja ima. Istina 
je, da- čitanje starih književnih spomenika naših ne 
može zadovoljiti čovjeka, koji traži u njima slasti, što 
mu ih nude današnji pisci romana; no takove naslade 
ne daje ni Dante, ni Petrarca, pa ipak oni ostaju ono, 
što jesu : književni prvaci talijanskog naroda. Ništa nije 
tako relativno kao užitak, što ga poradja kakvo djelo 

' lijepe knjige. 

Ali ukus pojedinca čovjeka, pače ni ukus ovoga 
ili onoga doba nije ono, po čem treba suditi književne 
radove, jer oni kao spomenici i dokazi imadu još 

^ vrijednost i za razvoj književnoga nastojanja u užem 

[^smislu, a i za razvoj ideja uopće. 

Ovo treba vazda držati na pameti, kad je govor 
o staroj hrvatskoj književnosti. A u proučavanju raz- 
voja naše književnosti i ideja, što su nam u njoj saču- 
vane, — u tome nije učinjen još ni početak, jer je 
prvi posao, da se sabere, iznese i poreda ono, što 
innamo. Na tom osnovu moči če se dalje raditi i graditi. 

Tko zna, u ostalom, nije li se i meni dogodilo, 
da sam se dao previše zavesti subjektivnim sudom pi- 
šući ovu knjigu! Ako jest, neka me samo nitko ne 
ukori, da nijesam sve učinio, da mi se to ne dogodi. 
Zato sam uporedjivao djela medju sobom i radnjama 
tudjih književnosti te sam baš najviše oko toga na- 
stojao. Jesam li svedj uspio, drugi će kazati. 

Još riječ o diobi gradje ! U ovoj sam knjizi iznio 
samo ono, što mi je bilo reći o XVI. stoljeću i knji- 
ževnoj radji tih vremena po Dalmaciji, a namjera mi 
je u druge dvije obraditi XVII. i XVIII. stoljeće. Ova- 
kova dioba na stoljeća ugadja donekle razvitku knji- 
ževnosti, jer je XVI. vijek priprava za veći književni 
rad, a u XVII. vijeku postigla je književnost svoj 
vrhunac, da se kroz XVIII. ugasi ujedno sa slobodom, 
koju Dubrovnik izgubi. No ovakovo dijeljenje ne smije 
biti sasvim mehanično, jer se n. pr. i u XVII. stoljeće 
ušuljalo koješta, što bi baš spadalo u XVI. S toga 
sam bez obzira sve to strpao u ovu knjigu, a nadam 
se, da mi ne će to ni najstroži kritičari zabaviti. 

Više se bojim prigovora zbog načina, kako sam 
ovu knjigu napisao, jer će mi se pravom kazati, da 
se slika pojedinih osoba gubi u općoj slici, pa da či- 
talac ne može dobiti potpun prijegled književnog rada 
jedne osobe. Na svoju obranu mogu pokazati svrhu, 
u koju sam radio. Nije ovo knjiga za učenje, nego za 
čitanje, pa mi je glavno bilo, da čitaocu bude jasno 
ukupno stanje knjige kroz XVI. stoljeće. A moram i 
to istaknuti, da u XVI. stoljeću ni nema baš izrazitih 
pjesničkih osoba, koje bi po sebi bile dale smjer ci- 
jeloj književnosti, već bi se čitavo kolo ljudi radeći 

složno nametnulo svijetu. Više mi je dakle bilo na srcu 
pokazati, što je koje kolo radilo i postiglo, nego što 
su pojedini članovi toga kola uradili. U ostalom, kad 
bi tko htio znati štogod o kojem piscu, moći će s malo 
truda i to, pokupi li, što je o istoj osobi amo tamo 
porazbacano po knjizi. 

Običaj je kazati izvore svomu radu, no ne sma- 
tram, da je baš potrebno, jer je za stručnjake suvišno, 
a čitaocima samo smeta. Treba ipak da se sjetim nekih, 
koji su svojim radom omogućili, da pristupimo sustavnom 
ocjenjivanju starijih naših pisaca. I prije njih su nekoji, 
po primjeru prof. J a g i ć a, koji je udario temelje kom- 
parativnom ispitivanju naše književnosti, pisali, dapače 
dobro pisali o jednom ili drugom djelu; ali su to bili 
nevezani listovi jedne knjige, jer nije bilo nikoga, tko 
bi ih složio, kad se nijesu znale prilike, u kojima su 
pjesnici živjeli. Još je sada koješta nejasno, ali slika 
života iz onih vremena postaje sve jasnija po vijestima 
iz dubrovačkoga arhiva, što ih je vješto prof. Jireček 
pokupio. A. i kulturne struje razumijemo bolje, otkad 
je prof. Šrepel slijedeći stope pok. Račkoga upo- 
zorio svijet na latinske pisce, koji su još prije hrvat- 
skih pjesnika na obalama sinje naše Jedrene ročili sebi 
vile na sastanak. Ta latinska književnost ne spada, 
istina, u crtice iz hrvatske književnosti, ali sam se 
ipak na nju često osvrnuo u ovoj knjizi, a žao mi je, 
što nijesam mogao o njoj kazati više, jer je i ona 
naša, pa i bila pisana tudjim jezikom. 

Koliko su nas gg. prof. Jireček i Srepel zadužili 
svojim radom o samoj književnosti, toliko smo dužni 
i dru. Rešetaru, koji je izabrao sebi za zadaću, da 

jezično ispita najstarije naše pisce, te nam razjasnio, 
što je inače bilo teško obaznati. 

Zaboraviti ne smijem ni Pavićeve »Historije 
dubrovačke drame«, koja je još i sada pouzdan vodič, 
sve da je prošlo 30 godina, otkada je napisana. 

Knjiga, koju eto svijetu predajem, prvi je pokušaj 
opsežnije književne povjesti hrvatske, pa nije moguće 
ni pomisliti, da u njoj ne bi bilo pogrješaka, kojih ja 
ne vidim, ali će ih drugi vidjeti, pa ih molim, da me 
kojimgod načinom sjete, eda njihove opaske upotrebim, 
kad budem dalje pisao o istoj stvari.* 

U Dubrovniku, u veljači 1902. 

Pisac. 



* I ako su na kraju dodani Ispravci, ne mogu, a da ovdje ne 
upozorim na nemilu zbrku Tome Nigera (iz XVI. stolj.) i Tome arhidjakona 
(u XII. stolj.) u VII. poglavlju, nastalu ispadkom čitavih riječi i rečenica. 
Ono, što se o njima kaže na str. 91., treba ovako razmrsiti: »Svakako su 
se u tri stoljeća stvari tako promijenile, da je slava Marulićeva natkrilila 
slavu drugoga Spljećanina, poznatoga Tome arhidjakona. Nije U Marulić 
prijatelj Tome Nigera, poznatoga humaniste, a ovaj opet prijatelj biskupa 
Kožičića? Kolike li ipak razlike medju Kožičićem i savremenim ovamošnjim 
biskupima, koji su išli još uvijek tragom Tome arhidjakona, pisca povjesti 
nadbiskupije spljetske«. i t. d. 

Prvi počeci crkvene književnosti u narodnom 
jeziku. 

Knjiievne prilike u hrvatskim zemljama prama prilikama u srpskint 

u XI. i Xfl, vijeku. — Crkvenu slovjenštinu zamjenjuje narodni 

govor, — Tragovi književnog rada prije XVI. vijeka. — Crkvene 

pjesme, kkcijonari. 

^^jfiSf ijekovi bijahu prošli, otkada se naši djedovi, potisnuti i 
*wf vodjeni od Avara, naseliše na pitomim obalama sinjega 
mora. Stresavši sa sebe avarski igo, podlegoše opet Francima, 
da i njih zbace i utemelje svoju državu. Krešimir, Tomislav, 
Zvonimir bijahu im vodje u državnoj samostalnosti, ali ovim 
državnicima ne bijaše uma Rastislavova ni Simeonova, da svoju 
silu utemelje na narodnoj svijesti. Preveć su se dali zavadjati 
od sjaja papstva i svih onih kulturnih struja, što su se od 
vajkada iz zapada uvadjale sa ki^ćanstvom. Zapad je, istina, 
kasnije spasao Hrvatsku od otmanskog jarma, ali mjesto toga 
već je iz početka nametnuo narodnomu duhu tudjinsku koprenu, 
kroz koju je toliko vremena gledao narod na štetu svoju i 
narodne svijesti. 

Drukčije je bilo na istoku. Zlatno doba Simeonovo na- 
mrije Bugarima svetu baštinu, slovjenski jezik u službi božjoj, 

koji joj ne ote zulum ni bizantinski ni turski. Ta služba božja 
prijedje i u susjednu Srbiju, te nije dala, da narod zaboravi 
sam sebe^ a da primi tudje. Samostalnost državnu izgubiše 
Srbi, ne izgubiše crkvenu. Ona dapače posta središte narodnih 
težnja i Čuvarica narodnih ideja. 

A moglo je biti tako i kod Hrvata, da je bilo sreće. I u 
nas je na sinjoj Jedreni evala jednom stara slovjenština, une- 
sena dijelom, kako neki hoće, od samih slovjenskih apostola, 
kad su putovali u Rim, a dijelom od njihovih učenika poslije 
smrti Metodijeve. Kad ne bi bilo starih rukopisa za službu 
božju, koji nam jasno dokazuju, da se je i u Dalmaciji, kao i 
drugdje, prepisivalo — a kad se je prepisivalo, znak je, da je 
i bila potreba tih knjiga — već. to, što je glagolsko pismo 
prodrlo dosta rano i u javni život, već to, kažem, dokazuje, 
da je narod bio srcem i dušom prionuo uz slovjenski jezik. 
Dokazano je, da je glagolskih listina bilo već u XI. vijeku, 
i ako do nas ne dodjoše. Listina dobrinjska, razvod istarski, 
vinodolski, poljički i drugi zakonici, od kojih su neki doprli do 
nas prevedeni na latinski, a drugi u hrvatskoj ali kasnijoj re- 
dakciji, dokazuju, što sam kazao, a što bi bilo onda, da se 
slovjenštini i glagolskom pismu nije stavljalo onoliko zapreka, 
kao što se je zbilja stavljalo ! 

Nikola, rapski klerik, prepisujući god. 1222. psaltir, spo- 
minje, da mu je služio kao izvor psaltir, koji je bio prepisan 
po nalogu spljetskog nadbiskupa Teodora (oko 880. — 890.). Tko 
bi bio kazao, da će se nasljednici toga širitelja slovjenske 
službe božje istaknuti kao najžešći njezini protivnici? Bit će 
baš oni potakli papu Ivana X., kad je ustao, da proganja slo- 
vjensku službu božju nazivljujući Dalmatince sinovima svete 
rimske crkve, kojima valja učiti već iz kolijevke materinski, 
latinski jezik. To novo mišljenje sasvim različno od mišljenja 
onih papa, koji, dobro uvidjaj ući korist rada slovjenskih apo- 
stola, pomagahu Metodiju i zaštićivahu ga u borbi proti Vikindu 
i drugovima mu, odrazuje se i u saboru god. 924., kojega sti 
odluke naperene i proti samoj službi božjoj i proti zatočniku 
svojega naroda, Grguru, biskupu ninskomu. Papa — bit će radi 

prosvjeda Grgurova — ne potvrdi tih odluka, no kad se ponovo 
sasta sabor god. 927. u Spljetu, biskupija ninska bi ukinuta, 
a papa to sada dopusti. Na oba zbora je bio nazočan Tomislav, 
a mučao je, ili se nije znao oprijeti onako, kako je trebalo. 
Bolji nije bio ni Krešimir, jer kad sabori 924. i 927. god. ne 
uspješe uništiti slovjenštine, latinski biskupi ponoviše zabranu 
na saborima god. 1059. i 1064.; Metodij im je dapače sada 
krivovjernik, koji je dosta napisao- proti duhu crkve! To pro- 
ganjanje glagolice potraja sve do XIII. vijeka, kada papa 
Inoćentij IV. dopusti slovjensku službu božju prvo god. 1248. 
senjskomu biskupu, pa 1252. opet krčkomu, i to samo za nji- 
hove biskupije. 

Ovo proganjanje slovjenske službe božje nije ipak kori- 
stilo samim progoniocima onoliko, koliko su oni mislili. Ako je 
komu koristilo, a ono je u prvom redu narodnomu jeziku, 
koji poče da se šulja i u crkvu i da zauzima ono mjesto, što 
ga je prvo imao staroslovjenski. Govoreći po istini vlast je 
starog slovjenskog jezika, naime onog jezika, kojim su se slu- 
žili sv. braća, govorio se taj u Panoniji, ili u Bugarskoj, u 
Hrvatskoj i Dalmaciji malo trajala, jer se taj jezik poče miješati 
sa narodnim govorom, a prvo svega gubiti one glasove, kojih u 
staroj hrvaštini ili ne bijaše, ili bijahu iščezli. Što je prepisivač 
crkvenih knjiga bio vještiji crkvenomu jeziku, to je manje 
uvadjao osobina narodnog govora. Te vještine nestajaše pak 
baš radi progonstava sve više, jer nevoljni glagolaši nemahu 
ni škola, ni druge sprave za svoj mučni posao. Tako se dogodi, 
da se je jezik crkvenih knjiga sve više približivao narodnomu 
govoru i ondje, gdje se je naprosto prepisivalo, a kamo li 
ne će biti u molitvama i pjesmama crkovnim, koje je trebalo 
s nova prevoditi iz latinskoga I U ovim će biti bio jezik po 
gotovo narodan s kakvom starom riječi ili formom ublažen i 
preuredjen za crkvu. Ali još će biti više pomogli narodnom 
govoru i sami latinaši. Protiveći se službi božjoj u slovjenskom 
jeziku, oni su se ipak morali obazirati na prilike u zemlji. Na- 
metnuti latinski jezik u misi i molitvama, koje svećenici govore, 
donekle je bilo moguće silom, ako ne ćeš milom; ali istjerati 

slovjenštinu iz molitava, koje je puk govorio, to nije bilo mo- 
guće drukčije, nego uvadjajuči čisti narodni govor. Dapače čini 
se, da je to i bila politika latinskih svećenika, ako je dopu- 
šteno suditi po onomu, što sada vidimo u našim crkvama. Ima 
crkava sada, gdje se još glagola, a ima ih, gdje je toga ne- 
stalo tu skoro, a u nekim se ne sjećaju ni najstarija čeljad, 
da se je ikad glagolalo. Ali obidjete li redom sve seoske crkve, 
pa i one po dubrovačkoj okolici, gdje teško da je dugo tra- 
jala stara slovjenština, bojim se, hoćete li naći jedne, gdje se 
sve crkvene molitve govore latinski. Imao sam naprotiv prilike, 
da sam vidio crkava, gdje je latinski ograničeno na samu 
sv. misu, a i tu se pjeva evangjelje i poslanice hrvatski. Bit 
će tu štogod uvedeno i u novije vrijeme, ali je bez sumnje 
mnogo iz starine. »Sćavini«, kojih u nas ima svaka crkva, već 
su negdje iz 15. vijeka, a to je već dovoljan dokaz za ono, što 
tvrdim, da što je manje bilo glagolanja po našim crkvama, to 
je više odjekivao u njima slatki narodni govor. 

Tako nasta već iz rana širom Dalmacije nekakav literarni 
rad i na narodnom jeziku. Istina, radilo se je samo za crkvene 
potrebe, a radnici su bili opet samo svećenici, ali na ovom 
skromnom djelovanju neznanih nam radnika temelji se i po- 
zniji rad svjetovnih pjesnika, pa sam baš zato s njega započeo 
historiju dubrovačke književnosti. 

Pitat će me: Da li je taj rad ostavio za sobom kakvih 
tragova, kad nije gotovih djela? Prvo svega mi je spomenuti, 
da će u crkvenim pjesmama, koje se i sada čuju, a koje su 
već postale vlasništvo puka, kao i u mnogo drugih pučkih 
pjesama, biti što i iz ovih davnih vremena. Uzmemo li n. pr. 
najobičniju božičnu pjesmu : »U sej vrijeme godišta«, već 
u prvim stihovima vidimo pjesnika nevjesta sroku, tako da je 
priličnije govoriti o asonanci, nego o sricanju. Sve je moguće, 
ali mi se čini, da nas i ta nevještina upućuje na starinu pjesme 
same, jer je teško pomisliti, da bi je spjevao pjesnik, kad se 
je vještina srokovanja raširila. Nego još je značajnije, da je 
baš u toj pjesmi srok pravilniji, metnu li se mjesto štokavskih 
oblika čakavski, pa je sva prilika, da se je ova crkvena pjesma 



Tragovi književnog rada prije XVI, vijeka, 7 

— "^M^^"^^ I ■ ■ ■■— ^^^M^^— ^^»^-i^^^^ ■ I ■■ ■ ■■■■■■■ I ■■■■ i» II ■ ■ ■ ■ » . ■ M M ■■ II I ■■ ■■ !■ 

doselila k jugu gdjegod iz sjeverne Dalmacije; to se pak po 
sebi razumije, jer je potreba ovako vih pjesama bila veća u 
krajevima, gdje je borba medju glagolanjem i latinskom službom 
božjom bila veća. Ovim seljenjem pjesama sa sjevera na jug 
dadu se protumačiti i Čakavski oblici, kojih u dubrovačkom 
pjesništvu ima, a u prozi ih onoga vremena nema. Kušalo se, 
istina, to protumačiti i drukčije. Jedni su govorili, da se je 
negda u Dubrovniku govorilo čakavski, pa da su to ostaci 
starijih vremena; drugi su naprotiv htjeli, da je sve uvedeno 
iz gornjo-dalmatinskih pisaca, izmedju kojih su najradije spomi- 
njali Marulića. Novija pak istraživanja dokazuju, da su se neki 
oblici kao: zač, meju po svoj prilici govorili i u Dubrovniku, 
ali da ih je većina uneseno. Pita se: odakle? Mislim, da ni 
Marulić nije djelovao na Držića i Menčetića, ni oni na njega, 
a nalazimo li medju njima sličnosti u jeziku i u čem drugom, 
to treba odbiti na račun pjesničkog jezika, koji je jednim i 
drugim bio jedan. 

I zbilja I Otvorimo li kojega prvoga od nama poznatih 
pjesnika, pa uporedimo li ga s kojim god drugim, odbijemo 
li dijalektične razlike, koje su sad jače, sad slabije, — pjes- 
nički jezik ostaje nam svedj isti. Epiteti su, tropi i figure jako 
slične, ako nijesu jednake kod Lučića i kod Držića, a to se 
dade samo tako protumačiti, da je ispred njih bilo čitavih po- 
koljenja pjesničkih, koja su se zanimala pjesmom, i da su ona 
stvorila taj jezik. Radi primjera navesti ću poznati epitet go- 
rušt i : potekao je sigurno iz staroga slovjenskoga jezika, jer po x/ 
našu bi bilo g o r e ć i ; tako su istoga porijetla, ili prama ovomu 
svi samostavnici na -ušte» kao: le tuste i drugi. Sve je 
te riječi narod prigrlio kao svoje, ali baš to pokazuje, da se 
je gorušti više upotrebljavalo nego drugo, a to i jest, jer 
je to stalni epitet za riječ ljubav i plam. Mislim pak, da je 
baš ova rijež prešla preko pjesama porijetla crkvenog, gdje je 
svakoga časa prilike, da se govori i o ljubavi i plamu goru- 
štemu, s jedne strane u narod, koji je bio uzeo te pjesme kao 
svoje, a s druge strane u umjetno pjesništvo, koje se oslonila 
na crkv,eno. 

Preko crkvenih pjesama bit će se uvukao u umjetnu 
poeziju i zagonetni dvanaesterac. Neki ga izvadjaju iz crkvenih 
pjesama, a drugi kazuju, da su to šesterci složeni dva i dva. 
To je pitanje teško riješiti, a uzrok je poteškoći, što ga pjes- 
nici, za koje mišljasmo, da su prvi, osjećahu kao cjelinu, a ne 
kao dva šesterca. Ako je dakle taj dvanaesterac postao od dva 
šesterca, trebalo je, da se to iz rana, prije XV. vijeka, dogodi, 
te i to treba metnuti u raboš neznanih nam pjesnika, koji su 
radili na tome moguće i čitave vijekove, prvo nego dodjoše 
umjetni svjetski pjesnici, koji se istakoše nad drugima, tako da 
im povjest sačuva ime. Ipak ću ovdje istaknuti, da bi se i bez 
šesterca dao protumačiti dvanaesterac, kad bi se manje davalo 
znamenitosti sroku u sredini, a više odmoru u stihu (cesuri). 
I stih bugarštica raspada se u dvije pole, pa je možda baš i 
narodna pjesma djelovala tako, da neznani pjesnici povadjajući 
se za tudjim stihotvorstvom (prosodijom) prvo svega izjednačiše 
i skratiše oba dijela bugarštice, pa onda nadodaše i srok. Zna- 
menita su u tome pogledu i nasljedovanja bugarštica u Bogi- 
šićevoj zbirci: tu umjetni pjesnici pretvoriše oba dijela bugar- 
štice u osmerce, a nadodaše im i srok, baš kako i u dubrovačko- 
dalmatinskim dvanaestercima. Treba napomenuti, da pored 
dvanaesterca bijaše poznat već najstarijim pjesnicima dobro i 
osmerac sa istim srokovima, kao i dvanaesterac. 

Kroz svu ovu maglušinu, kojom je obavit prvi početak 
naše književnosti, jedno se ipak dosta jasno vidi, a to je, da 
je i u vijekovima pred Marulićem i Menčetićem bilo u Dalma- 
ciji ljudi, koji su se pjesmom bavili, a taj je književni rad 
nastao iz sile, da se udovolji potrebi kršćanskog puka. Najbolja 
su potvrda za to lekcijonari, koje sam već spomenuo. Iz 
XV. vijeka imamo ih tri: Najstariji je zadarski, koji je negda 
bio svojina franjevačkog samostana u Zadru, a sada se Čuva 
u dvorskoj biblioteci u Beču. Drugi je po redu poznati lekci- 
jonar, što ga je otac Bernardin Spljećanin tiskao god. 1495. u 
Mlecima; a treći je Ranjinin, što ga je god. 1508. u Dubrov- 
niku prepisao mladi dubrovački vlastelin Nikša Ranjina. Ovi 
lekcijonari ne dokazuju samo to, da se je već u XV. vijeku 



Lekcijonari. 



pojavila nekakva radja po dalmatinskim gradovima, već da je 
toga i prvo bilo, jer je dokazano, da svi potječu od iste matice 
te su različiti stepeni u razvijanju jedne iste stvari. Negdje se 
je u primorju lekcijonar preveo s latinskoga, pa je taj prijevod 
prepisan za crkve u raznim primorskim gradovima. Pri tom 
prepisivanju prvašnji mu se oblik sve više mijenjao : najviše je 
i najlakše mijenjan sam jezik, jer je svaki prepisivač — nešto 
nehotice, a nešto hotice — mijenjao glasove, oblike, riječi, a i 
rečenice, koje mu nijesu bile obične, te ih zamjenjivao onakim, 
kake su se govorile u njegovu kraju, ili u njegovo vrijeme. Često 
je izmijenjen i slog, navlastito, kad bi koji savjesniji prepisivač 
zavirio u latinski izvornik, pa vidio, da sve ne odgovara. A 
često je nastalo preinaka i u sadržaju te su dodavane koje- 
kakve lekcije ili njihove česti, koje su prama običaju mjesta 
bile potrebite, a u matici ih nije bilo. 

Kad je baš lekcijonar preveden, teško je pouzdano kazati, 
ali kad su već u XV. vijeku bile tri redakcije, za koje mi znamo, 
a koje se medju sobom prilično razlikuju, ne možemo vele 
pogriješiti, pomislimo li gdjegod na XIV. vijek, dakle barem 
preko sto godina prvo, nego što se pojaviše prvi pravi umjetni 
pjesnici. Pisalo se eto već tada hrvatski u prostom narodnom 
govoru, no taj rad bio je namijenjen samo potrebama crkve. 
Malo zatim proširi se gospodstvo narodnog jezika i dalje, pa 
su se počele pisati hrvatski i takve stvari, koje baš nijesu 
crkvene, ali su za crkvu vezane. To su tako zvana crkovna 
prikazanja: to je dalji korak k svjetovnoj književnosti, a 
sreća je htjela, da nam se baš toga nekoliko sačuvalo, te tako 
možemo sigurnijim okom pratiti razvitak naše knjige. 



-» 

II. 

Hvarska i spljetska crkvena prikazanja. 

Uvod. — Crkvena prikazanja po Italiji i drugdje; — kako su 
se udomila u gornjoj Dalmaciji. — Pisci prikazanja, — Prika- 
zanja prelaze iz jednog mjesta u drugo i mijenjaju se na putu, 
— Pozornice, — Prikazivači, — Muka Spasitelja našega i druga 
prikazanja po sv. pismu, — Teološka prikazanja, — Prikazanja 
po 1^ Legenda aureav. ili inače iz divota svetaca. 




naravi je, da se mnoštvo zanaša za novim idejama, 
isto kako dijete za novim igračkama; a kad udovolji 
svojoj pohlepi, za malo ne mari ni za ono, za što je bilo 
spremno da krv prolije. Dok je nad kršćanima uvijek visio 
Damoklov mač edikta careva rimskih, odricanje te nove vjere, 
kojoj je bilo sudjeno, da preokrene iz temelja ljudstvo, natkrili 
sve, što se dade pomisliti, a krv je mučenika, mjesto da ohladi 
duhove u vjeri, više ih palila i poticala. Po ediktu cesara Kon- 
stantina dobije kršćanstvo svoju slobodu, a žar prvih kršćana 
poče slabiti. Provala barbarska osnaži ga opet, ali kad i oholi 
Germanci podlegoše vjeri, koja je propovijedala ljubav i 
prama Bogu i prama drugomu, vjera opet malaksa. Križarske 
vojne napuniše mnoštvo slijepim zanosom, no domalo se to 
prevrnu u gori nemar, nego bijaše prije. Taj je nemar pre- 
teča reformacije, koja uzdrma svijetom. Zbog čega dakle te 
promjene? Jer ih ljudski duh hoće i traži, pa platio ih svojom 
glavom. Pojedinci se mogu dobrovoljnim stradanjem uzvisiti do 
višega vjerskoga života, ali da se i mnoštvo uzdrži u vjeri, treba 
mu i vanjskih znakova, inače vjera jenja. 

XIV. i XV. vijek — to je bilo doba, kad je nestalo viših 
ideja, za koje će se kršćanstvo boriti. Jenjanju pravog kršćan- 
skog duha pokušaše svećenici da stanu na put sjajem u crkvama 
i kod svečanosti. Odatle nikoše i misterija, koja pod jednim 

ili drugim imenom poznađu svi narodi. Pripovijedaju li štogod 
iz života Isukrstova, zovu ih Francuzi Misteres, Talijanci 
Misteri, Nijemci Mysterien; a ako se bave životom i stra- 
danjem svetaca i mučenikd, Francuzi ih nazivlju Miracies, 
Nijemci Mirakelspiele, a Talijanci Miracoli, Martiri, 
Storie, Esempi, kako kad. U nas te diobe nema, nego su 
ih nazivali prosto prikazanja. 

Predugo bi bilo, a nije ni potrebito, govoriti o njemačkim 
i francuskim prikazanjima, ali se treba, hoćeš li i malo, zausta- 
viti na talijanskim. 

U dvorištima, crkvama, ili na osobitim poljanama priprav- 
ljahu se po Italiji velika lazila; u sredini bijaše pozorište, ispod 
njega pakao, a poviše raj. Uz takove pozornice bijahu i sprave, 
od kojih se osobito spominje ona za lebdenje. Brunellesco 
sastavi dapače kuglu, okruženu angjeoskim korovima, od kojih 
odletje Gabrijel, da javi Mariji Začeće. Troškove su za to 
davale duhovne bratovštine, a puk je hrlio, — kakono na 
zabavu. Drama bi obično počela teologijskim dialogom, no do- ^ 
skora bi se katkad umiješali komični prizori. Tako se u Sijeni 
prikazivalo ubijstvo djece u Israelu, a prikazanje svrši tim, da 
su se nesretne majke na pozornici počupale i pokarale. Matteo 
Belcari (1420. — 1484.) i drugi pjesnici htjedoše stati tomu 
uplitanju komičnih prizora na put, no ne mogoše zapriječiti 
prirodnoga razvoja, te se malo po malo izvrnu prikazivanja u 
pravu komediju. 

Kako je u Dalmaciji bilo, teško je kazati, jer nam povjest 
ne pruža nikakovih podataka. Mi nemamo florentinskih kroni- 
čara, da nam opišu svečanosti i sjajne sprovode, što ih je uvela 
i podržavala poglavito kuća Medicijeva. Naši se kroničari — a 
malo ih i imamo — tim ne bave, pa ako znamo štogod o crkvenim 
prikazivanjima, obaznavamo to opet iz njih samih i iz riječi, 
porazbacanih tamo i amo po njima, a još više iz uputa za 
prikazivače, koje je pisac umećao, kad bi mu se činilo, da 
je potrebito. Takove su opomene većim dijelom kratke, a u 
obliku zapovijedi, n. pn: »Angjel stavši na mestu po- 
dobnu — počni s visokim glasomi reci«; ili: »Sada 

Lazar obučen u svite mrtvačke s prevezanu glavu 
— hvali Isusa Židovom«, i t. d. To su dakle jedina vrela 
za povjest naših prikazanja, a kako nijesu dostatna, ne može 
ni povjest biti potpuna. 

Crkvena prikazanja bila su po čitavoj gornjoj Dalmaciji 
^ silno raširena. Rukopis glagolski, u kom nam je sačuvana 
Muka Spasitelja našega i misterij vele lip i slavan 
od Isusa, kako je s križa snet, za tim u grob po- 
stavljen, sačuva nam se u rukopisu prepisanu god. 1556. 
A tko uzme tekst, odmah će opaziti, da to nije original, nego 
prijepis iz druge, valjda i iz treće ili četvrte ruke. Promisli 
li se još, da je taj rukopis po svoj prilici iz gornjih krajeva 
Dalmacije, može biti iz Istrije, ili Hrvatskog primorja, a da iz 
XVII. vijeka imamo Misterij o snimanju tijela Isusova, 
pisan u srednjoj Dalmaciji, koji se očito oslanja na Muku 
Spasitelj evu, eto nam očita dokaza o raširenosti ovakovih 
prikazanja. Potreba, da se vanjskim sjajem pobudi narod na 
pobožnost, bila je i u Dalmaciji kao i u Italiji velika, a što se 
je za to izabrao narodni govor, bilo je to zato, što narod nije 
talijanskih prikazivanja razumijevao. Istina, u tim našim prika- 
zivanjima ne vidimo onoga sjaja, što ga nalazimo u Italiji, ali 
su i tu mjesne prilike krive: narodu toga nije bilo potreba. 
Izmedju slušalaca nalazimo nabrojenu skoro uvijek i vlastelu, 
ali bi se varao, tko bi prispodabljao ovu sa talijanskim moguć- 
nicima onih vremena. U Dubrovniku, koji je u ovo doba bio 
već natkrilio ostale dalmatinske gradove, nijesu vlastela bili 
gospodari, koji su se hranili na žulje kmetske, već ljudi obrtni 
i radini, koji nijesu smatrali rdd sramotnim, kao što se to 
kasnije cijenilo. tom nam najbolje vijesti daje dubrovački 
arhiv, a ne smijemo ni plemiće ostalih dalmatinskih gradova 
smatrati nađutim aristokratima, nego ljudima, koji su svojim 
mišljenjem i navikama bili srodni puku, kojim su upravljali. 
Što je puk zabavljalo, zabavljalo je i vlastelu, pa nije čudo, što 
izmedju ono malo pjesnika, za koje nam tradicija kaže, da su 
ispjevali prikazanja, nalazimo i Marulića, vlastelina spljetskoga, 
i Hektorovića te Gazarovića, hvarske plemiće. 

No ta tradicija ne može žalibože da se otme sudu kri- 
tike. Uopće su pisci prikazanja nepoznati, a znamo samo, da 
je Marin Gazarović ispjevao Skazanje života od Gju- 
Ijelme, kraljice ugarske, Prikazanj e života i muke 
sv. Ciprijana i Justine i Prikazanje sv. Beatrice, 
Faustina i Simplicija braće. Taj je Gazarović živio oko 
god. 1631., koje je godine zabilježeno, da je ispjevao Sv. Ci- 
prijana i Justinu. Spominje se još neki don Sabić Mladinić, 
da je ispjevao Prikazanje navišćenja pričiste divice 
Mar i j e, no o njem nema drugih vijesti. Moguće je Maruli- 
ćevo Prikazanje historije svetoga Panucija 
(jer se zapis: Marula Marka toj da jesloženje 
znaju rukopisu, poznatom pod imenom Lucićeva vrtla, može 
ticati i ovoga djela.). Prikazanje života sv. Lo- 
vrinca mučenika neki hoće, da je Hektorovićevo, no 
ne će biti. Znamenito je, što se baš na jednom rukopisu ovog 
prikazanja nalazi zabilježeno, da se je prikazivalo na Hvaru 
još početkom ovoga vijeka. Hvar je baš mjesto, gdje su se ova 
prikazanja najprije i najdulje njegovala, pa nije ni čudo, što 
ih sva nazivljemo hvarskima, jer se od onih, što nam još pre- 
ostadoše, za neke može stalno kazati, a nekoja po svoj prilici 
nastadoše na Hvaru. Hvarsko je n. pr. i Prikazanje od 
ušastja na nebesa slavne divice Marije, gdje 
se spominje sv. Stjepan, hvarski parac. Porijetlom je s Hvara 
i Prikazanje slavnoga uskrsnutja Isukrstova, 
jer angjeo veli u prologu: »Čuvaj Bože, sfake strane, osobito 
nas Hfarane«. drugim se sačuvanim prikazanjima ne d^ ništa 
stalno reći, ali, sudeći po jeziku, ne će biti iz Hvara Muka spa- 
sitelja našega i misterij vele lip i slavan od Isusa, 
kako je s križa snet, za tim u grob postavljen. Za 
ona prikazanja, što ih neki nazivlju Marulićevim, t. j. sv. Panu- 
cija i Od nevoljnoga dne i od suda ognjenoga, 
moglo bi se tvrditi, sudeći opet po jeziku i po rukopisu, gdje su 
nadjena, da su spljetska, no to nijesu dokazi tvrdi, jer nam Muka 
gospodina našega dokazuje, kako su prikazanja prelazila iz 
jednoga mjesta u drugo, pa se na tom putu i mijenjala. 

Muka je bila baš zgodna za te promjene, jer nije bila 
vezana za pojedine crkve, nego se je svagdje o Uskrsu prika- 
zivala. U akademijskom izdanju ovog prikazanja tiskano je sve, 
kako je u rukopisu, no neke bilješke na rubu (kao: hic finiš 
dominicae, finiš quintae feriae) jasno kažu, da se je drama 
prikazivala na dijele. Baš se je s toga zadnji dio toga prika- 
zanja, koji se govorio po svoj prilici u bijelu subotu, sačuvao 
u tri redakcije, koje su sve tri poznate pod svojim imenom, 
t. j. Snimanje tila Isusova, Misterij velelip 
i slavan od Isusa, kako jes križa sneti Sni- 
manje križa tijela Isusova. Misterij se pozivlje da- 
pače na Muku te kaže: Ostalo, Ča tu manka od Petra, 
išći tamo naprvo, a to će »naprvo« biti one riječi Petrove, 
što ih čitamo u Muci, a počinju : >Neka plače mt sedina svoga 
mila Gospodina«. Snimanje križa tijela Isusova 
samo je rašireni i okićeni Misterij vele lip, tako da eto 
imamo istu dramu u trojakom ruhu, od kojih, kako je koje 
kasnije, tako je i kićenije te umjetnije. 

Ovo je širenje i kićenje dosta znamenito, da se potanje 
s njim pozabavimo. Misterij počinje govorom jednoga angjela, 
koji je poslan »zgora angjelskoga sveta zbora, da vas budem 
prinukati svete riči poslušati«. U Snimanju nakon prvog 
angjela dolazi ih šesnaest, a sedamnaesta Veronika. Prvi nosi 
srebrnjake, drugi verigu i konope, trećega eto »s rukom, ka 
je dala zaušnicu Isukrstu«, peti dolazi »sbilom svitom«, kojom 
Spasitelja zaogrnu Irud, šesti »s kolonom«, za koju vezaše Isu- 
krsta, sedmi >sa luči«, sedmi »s crnjenom svitom«, u kojoj 
pokaza Pilat narodu Isusa, osmi »s krunom trnovom«, deveti 
»s križem«, jedanaesti »s čavli«, dvanaesti' »s mlatom«, pa tako 
dalje »s ždribi«, »s spugom«, »s kopjem«, »sklišći«, >škalon«, 
a najzadnje Veronika s ubrusom, kojim obrisa znoj sa Spasi- 
teljeva lica. Sada stoprva počinje pravo prikazanje sa Osibom 
od Abarimatije, koji »gre Pilatu«. Kićenje se opaža i inače, 
ali osobito onda, kad Josip i Nikodem skidaju tijelo Isusovo 
sa križa. U M u c i tada govori samo Josip i to kratko ; u 
Misteriju besjede oba, i to prateći pojedine kretnje napose, 

prvo »zamši za glavu«, pa »na ruku desnu«, »na ruku livu«, 
»na noge«. Sastavljač Snimanja nije bio ni tim zadovoljan, 
već spominje glavu, bradu, usta, lišća, nos, oči, uši, desnu 
ruku, prsi, lijevu ruku, noge, i kako se kojega uda dotiču Osib 
i Nikodem, tako govore za to odredjene riječi. U M u c i nema 
pjevanja, u Misteriju se spominje dva puta neko recitanje, 
u Snimanju spominje se i način pjevanja : tako Osib i Ni- 
kodem snimajuć tijelo Isusovo pjevaju »u tonu di pange lingua«, 
a uz taj se »ton« spominju malo kasnije i toni od Vexilla 
regis, salutaris, Christe qui lux, te napokon 
i n exi tu. 

Sve ovo pokazuje, da se je i ukus u gornjo-dalmatinskim 
gradovima razvijao. Ljudi nijesu više bili zadovoljni načinom, 
kako su im oci i djedovi prikazivali muku Gospodnju, već su 
zahtijevali i od prikazivača vještinu u igranju i od pisca vje- 
štinu u sastavljanju. Tko su bili prikazivači, ne znamo, ali 
i ako nemamo potvrde, baš zato mislim, da je lako ugonenuti. 
U Dubrovniku je nekim bratovštinama bilo u statutu odredjeno, 
da imadu preko poklada učiniti svaka svoju maškaratu. U gor- 
njoj Dalmaciji bit će po svoj prilici bila zadaća bratovština, 
da prikazuju prikazanja, a to je još priliČnije istini, što je to 
bilo i u Italiji. Iz početka im je po svoj prilici ta dužnost bila 
laka. Barem u Muci, koju smatram najstarijim prikazanjem, 
nema govora o kakvim spravama. Kako je to sve "bilo onda 
prosto, dokazuju nam i podaci o maškarama, što su zabilježeni. 
»Vera« je »opravna v modre svite veru izrizanu od harte 
držeći u ruci«; »Ufanje« »u žutoj sviti sunce na šćapi noseći, 
okolo njega vinac« ; »Mudrost« »u ruzatni sviti noseći zrcalo 
na šćapi, okolu njega vinac«; »Kripost« »v zeleni sviti noseći 
mirila v ruci« ; »Jakost« »u sviti beli i va oklopah, stup noseći 
V rukah« ; »Pravda« »u svitah belih noseći meč gol u rukah« ; 
»Ljubav« »u sviti crljeni noseći srce prostrileno na šćapi, okolo 
nega vinacc Sve te krijeposti, koje krijepe Isusa u Getse- 
manskom vrtu, idu, a ne lete, pa se sve da pomisliti, da se je 
dogadjalo na kakvoj ravnici, valja da pred crkvom, ili baš u 
crkvi. Te jednostavnosti nema već u Prikazanju kako 

Isus oslobodi svete oce iz limba, gdje je trebalo, 
da pozornica bude podijeljena u četiri dijela: limbo, pakao, 
očištilište i raj zemaljski. Kako su ovi prostori bili položeni, 
ne može se stalno reći, no sudeći po tom, što se kaže, da 
vragovi iskaču iz pakla, što se Čin dogadja pred vratima raja 
zemaljskoga, a ne unutra, a Lucifer u jednoj prigodi »stoji na 
kraj pakla izvan limba«, možemo nagoviještati, da su nekakva 
vrata — valja da crkvena — prikazivala raj, a s jedne i s druge 
strane pozornice, ispod koje je pakao, po svoj prilici je bilo 
limbo i očištilište. U ovom je prikazanju i vještina savršenija, 
i ako još uvijek naivna, kao što i u ostalim komadima. Tako 
govore lica i iz zatvorenih mjesta, a ne uvijek na pozornici, 
kako u Muci; Isukrst se dva puta povlači u raj, a vragovi 
imadu da buče u paklu. Kad vragovi bace Gestaša, zloga lupeža, 
u pakao, dočekuju ga vatrom, a da gledaoci i nosom i ušima 
oćute muke paklene, užižu sumpor, a bijedni Gestaš jauče. 

Još je više zahtijevalo od prikazivača Mladinićevo Na- 
viještenje pri čiste divice Marije. Pošto sv. Je- 
rolim pozdravi puk svoj »slovinski«, otvara se limbo i prika- 
zuje se Adam, a sa busom zelene trave. Za njim se redaju 
Noe »držeći u lijevoj korablju«, Jakov »držeći skalu, a na njoj 
zvizda«, Mojžeš »držeći struk zelene kupine«, Aron »sa šibicom 
procvatjenom«, David »s guslama«, Izaija »s proročanstvom: 
»ecce virgo concipiet«, Jedeun »s runom vune«, Eva s jabukom, 
a potom Sibile persica, Tiburtina, Eritrea. Ta oprava bit će 
da je zadala mnogo brige prikazivačima, a još više oni u 
»drugom dilu«. Tu je Otac nebeski, serafin, koji pjeva u tonu 
od salutaris hostia, Mihovil, Lucifer, Mamona, Levi- 
jatan, Asmodel. U trećemu dijelu dolazi Gabrijel i »dolita na 
Gospu golubica s nebesi — tako se uputi rič« ; Gabrijel »kleče, 
uzme od Gospe testir, a na to se Gospa vraća u crikvu, a 
Gabriel na nebo«. Gdje je to bilo nebo, gdje pakao, iz koga 
iskakuju vragovi, jasno je, pomislimo li, da Gospa uzlazi i iz- 
lazi »iz crikve«. Tu su po svoj prilici bila napravljena lazila na 
tri sprata: gornji je bio raj, donji pakao, a srednji zemlja. Kako 
je pak golubica došla na glavu Gospinu, teško je odgonetati. 

Tehničke su poteškoće bile jednako velike i za Prika- 
zanje od Ušastjajia nebesa slavne divice Ma- 
rije, jer je trebalo učiniti, da angjeli i Isus nose Gospu na 
nebo. Za ostala prikazanja, koja nam prikazuju život svetaca, 
te su poteškoće bile manje, i ako nalazimo i tu vragova, koji 
zavadjaju mučenike, i angjele, koji ih sokole. Ovih nema jedino 
u Skazanju od Osiba sina Jakova patriarke, 
izuzmete li >Angela, ki čini od prologa i licencijaje«. Ova je 
drama zbilja najrealnija od svih te se drži sasvim pripovijedanja 
sv. pisma, ali ta realnost škodi ljepoti, — ako se o njoj 
može govoriti u crkvenim prikazanjima. Sama svetost onoga, 
što se je prikazivalo, nije dala piscu, da pusti slobodu svojoj 
mašti, a kakove li su to pjesme, gdje invencije nema? Je li 
vrelo, iz kojega je pisac crpao, bilo poetičnije i slobodnije, i 
drama ima više poleta, zapletaja i dramatičnosti, a kad toga nema 
u vrelu, nema ga ni u drami. S toga sasvim dobro veli Pavić : 
»Naša skazanja gube pjesničku vrijednost i ostaju jedino histo- 
ričke zanimljivosti«. Ja bih samo nadodao, da je nemaju ni 
talijanska, ni inih naroda, jer je to baš narav crkvenih prika- 
zanja. Istina je: »talijanske su rapresentacije pisane za veli- 
kaške dvorove, naša skazanja za puk, kojemu angjeo obično 
na koncu epiloga veli, da mu Bog nasporio polja i vinograde. 
Budući u takovu svrhu sastavljeno nije pjesniku ni trebala 
birati visokih misli i odabrani pjesnički slog: tu se je radilo, 
da stvar bude narodu dohvatljivija i da ga pjesnik čim jasnije 
uputi na spasonosnost vjerovanja u Boga, pa s toga i ne dolaze 
u tih versih nego posvema obične riječi i misli, ili ako već i 
jesu misli neobične, one nijesu neobične pjesničkim izborom, 
nego nazorima svećeničkim o kreposti i životu ljudskom«. Ali 
se ne smije zaboraviti, da je u Italiji bilo prikazanja crkvenih, 
odredjenih doista za velikaške dvorove, no da ih je veći dio 
služio opet za zabavu puku i da ovakova prikazanja nijesu 
bolja od naših. Ni o jeziku, kojim su pisana talijanska prika- 
zanja, nijesu svi iste misli, jer jedni hvale n. pr. Belcarija, a 
drugi ga kude. Tako je i kod nas: književnom jeziku u 
ovim prikazivanjima nema govora, već je svako prikazanje pi- 

CHIce iz hrvatske književnosti III. ^ 

sano u govoru onoga kraja, gdje je nastalo. stilu, o vještini 
u srokovanju, o ritmu — bolje je ne govoriti ; jer mjesto sroka 
nalazimo češće asonanciju, mjesto ritma odredjeni broj slovaka, 
a češće ni toga nema; stil je prost, preprost. Ne smijemo ipak 
zaboraviti, da sa ovim prikazanjima počinje naša književnost, 
pa kako Talijanci rado spominju prešasnike svojih klasika, sje- 
timo se i mi sa zahvalnošću ovih trudbenika na polju naše 
književnosti, koji u materinskom jeziku skladahu pjesme, a za 
duhovni boljitak svojih gradjana. 

I nehotice smo došli do pitanja, jesu li naša prikazanja 
originalna, ili su preradbe i prijevodi talijanskih drama. Spojiti 
ću odgovor na ovo pitanje s kazivanjem sadržaja pojedinih 
drama, gdje sadržaj nije uzet iz sv. pisma, jer mnijem, da 
čitaoci poznadu bibliju, ali da će malo komu biti poznata le- 
genda aure a, latinska zbirka života i smrti mučenika, iz 
kojih su i talijanski i hrvatski pjesnici crpali gradivo za svoje 
crkvene igre. Nadodati mi je, da su istraživanja o vrelima 
naših skazanja stoprva u začetku, pa treba tu još rada, da se 
uzmogne reći što stalno. pojedinim skazanjima za sada se 
može reći jedino ovo: 

1. Muka Spasitelja našega sačinjena je po sv. 
pismu, samo pridolaze personifikacije pojedinih kreposti, da jačaju 
Isukrsta u Getsemanskom vrtu, a ove sam već prije spomenuo. 
Na Muku se veže — i to sam već spomenuo — Misterij 
vele lip i slavan od Isusa, kako je s križa, 
snet, za tim u grob postavljen, te Skazanje 
snimenja s križa tila Isusova. Izvor se ovim pri- 
kazanjima nije dosad našao u talijanskoj književnosti. U povjesti 
talijanske drame spominju se latinske drame sa sličnim naslovom. 
(Depositio corporis Christi.) Svakako hrvatskim piscima nije ne- 
dostajalo tudjih uzora, ali u kojoj su svezi s Mukom, ne znamo. 

2. Prikazanje slavnoga uskrsnutja Isu- 
sova pisano je za Hvarane, a slično je talijanskom prikazanju 
»della resurezione di Gesu Cristo«. 

3. Skazanje od Osiba sina Jakova patri- 
jarke bit će preradjeno po talijanskoj Rappresenta- 

zione di Giuseppe figliuolo di Giacobbe, ili 
kojoj drugoj, učinjenoj prama ovoj. Nadodati je, da je bilo i 
drugih drama istoga sadržaja, koje dodjoše u Italiju iz Fran- 
cuske, pa je moguće Mladinić upotrebio i koju takovu rapre- 
sentaciju. 

4. Prikazanjima od ušastja na nebesa slavne 
divice Marije i Kako Isus oslobodi sv. oceiz 
limba ne zna se talijanskog vrela, ali to ne isključuje mo- 
gućnost, da su i ova učinjena prama tudjim izvorima. 

5. Od nevoljnoga dne od suda ognjenoga, 
napokonji koji imabiti prijevod je talijanske rapre- 
sentacije »del di di giudizio« nekoga Antuna Aralda. Za ovo se 
prikazanje mislilo, da je Marulićevo. 

6. Govorenje sv. Bernarda od duše osu- 
j e n e prijevod je slične talijanske rapresentacije iz XV. vijeka. 
I za ovo je Kukuljević mislio, da je Marulićevo. Pripovijeda se 
u njoj, kako je sv. Bernard vidio moleći mrtvo tijelo, gdje ga 
duša kara, a ono se brani i tuži dušu. »Dospivši duša govo- 
ren'je, dojde jedan d*javal imenom Kalabrin s ognjem«. Tada 
duša vapijaše Isusa i majku njegovu i svetoga Ivana Krstitelja, 
a ovi se zbilja obratiše molbom Isukrstu, no bez uspjeha. Isus 
da »sentenciju«, a »d'javli počaše mučiti onu dušu«. Kako se 
vidi, ova rapresentacija u sebi je vidjenje (vizija), obučeno u 
dramatsko ruho, a vidjenja su u ono doba po Danteu, Petrarki 
i njihovim sljedbenicima baš ušla u modu. 

7. Prikazanje historije sv. Panucija, kako 
moli Boga, da mu očituje komu bišetakmen 
na zemlji najjednostavnije je od svih prikazanja. Zapletaja 
nema: Angjeo odgovara Panuciju, da ga je natkrilio neki 
»svirac«, a Panucije ide da ga traži. Našavši ga, pita ga, kako 
žive, a svirac mu ispriča, kako je spasao koludricu iz ruku 

vojih drugova, a dao ženi novca, da otkupi muža, koji bijaše 
tamnici, što ne plati poreza. Na to ga Panucij pozva, da 
dje u red, a svirac to i čini iz želje, da Bogu služi. 

Ovo je prikazanje, kaže Kukuljević, Marulićevo, a neki 

kažu, da za to nema dokaza. Nema ih zbilja, ako se pod tim 
imenom razumijeva ujamčena tradicija, ili neosporen napis na 
rukopisu, ali sudimo li po vjerojatnosti — a to je u književnoj 
povjesti dopušteno — rekao bih i ja, da je po svoj prilici 
djelo Marulićevo, prvo zato, što se napis »Marula Marka toj da 
je složenje znaj . . .« može ticati baš ovoga djela; a drugo 
zato, što i Marulić, kako ćemo vidjeti, ljubi jednostavnost, 
a bježi od svih zapletaja. Ovi razlozi naveli su Kukuljevića, 
da tiska kao Marulićeva djela i »Od nevoljnoga dne od 
suda ognjenogac i »Govorenje sv. B ernar d a«, 
a nalaze se u Lučićevu Vrtlu, dakle u istom rukopisu, gdje 
i Panucij. A treba pripoznati, da sva tri imadu nešto za- 
jedničko, a to je, što ne rade ni o muci, ni o životu koga 
sveca, već se bave apstraktnim teološkim pitanjima. Podrob- 
nija će istraživanja odrediti, je li baš sve troje Marulićevo, ili 
nije. Negdje u Spljetu bit će svakako nastalo, jer nas tamo 
vodi i jezik i mjesto (Trogir), gdje se rukopis našao. Tkogod 
bio pisac sv. Panucija, izvorno mu djelo nije, jer je izradjeno, 
dapače prevedeno iz talijanskoga.* 

* Ima Belcartjeva »La rappresentaztone di S. Panuzio, qaando 
preg6 Iddio, che gli revelasse, a quale uotno santo egli fossej 
simile sopra la terrac. Upoređjujući ovu rapresentaciju s našom, 
»del dl dl giudizio« sa Skazanjem od suda ognjenoga, riješilo 
se i pitanje auktorstva, jer je Marulić kao teolog znao i preinačiti, gdj< 
mu se činilo, da nije prama naukama crkve. Ima U takih inačica i ovdje 
to bi bio priličan dokaz, da su djela Marulićeva. Jednu paralela, navedeoj 
već od Kukuljevića, iznijet ću, prvo, da se čitalac sam uvjeri, koliko 
ovisna naša prikazanja o talijanskim, a zatim zato, Što mi se čini 
Panucij zbilja Marulićev: 

Jesu Christo, mi Signore e padre, 
Per me non furon fatte mai tal cose. 
Costui vivendo in fra le gente ladre 
Senz' aver libri sacri o sante chiose, 
Ha fatto opere degne e s\ leggiadre 
£ forse ancor ne son molte nascose. 
Perch^ deir umilti porta X amanto 
Chiamasi ladro, eđ io mi tengo santo. 

8. Prikazanje sv. Beatriće, Faustina i Simpli- 
ć i j a b r a t j e. Valja da je Gazarović radio po Legenda 
aure a, ili kojoj preradbi njezinoj. Drama je različna od 
drugih, što sv. Stjepan, zaštitnik Hvara, a ne angjeo, govori 
prolog, te izmedju ostaloga veli: »Vi moj tempal naresite, ni 
dospiven, toj vidite, ja ću boga od me strane pitat milost 
za Hvarane.« Bit će, da je samo prikazanje bilo odredjeno, 
da se kupi milostinja, eda se dogradi hram. Dogadjaj je ovo: 
Faustin i Ciprijan prekrše zapovijed Cesarevu proti kršća- 
nima, te im bi na Batistelevu tužbu odsječena glava, kad 
ne htješe zabaciti kršćanstvo. Beatriće, njihova sestra, i sama 
kršćanka, bijaše nasljednica njihova ogromna imanja, što po- 
takne Lukrecija, da je tuži, jer će on dobiti njezino blago. 
Beatriće bi zadavljena, a kad Lukrecij, novi kućegazda, priredi 
gozbu svojim prijateljima, ču se glas: 

Lukreciju, Beatriće i nju ruke okrvari; 

uze blago ti divice; za to Isus nju osveti 

rad blaga ju ti zadavi djavlu ćeš biti prokleti.* 



Isukrste, po kom je stvoren svit, 
je r u mni ča tokoj, čim bih pohvaljen bit? 
Ovi zločinac, steć meju prokletimi, 
božanstvena ne hteć, ni općeć svetimi 
dila je učinil izvrsne ljubavi 
još ina brž imil, ner listo ka pravi; 
jer se pontžuje umiljenstvo nose, 
a ne uzvisuje, hvalu niku prose. 
Zato nitkor ne sud', toj ovoj govore 
Misal otajnu, ćud sam Bog znati more. 
Ako je prem soldat, težak, al artižan, 
ter da pas nosi zlat, i ohol da je zvan, 
a nutra more bit inak, ner vanka jest, 
i bude u nj živit, ča ga će u raj dovest. 
U svaki ljudski red najdu t' se kreposti, 
ne bude t' u svih zled, tog dili milosti. 

Pr^vadjač tumači ono, što je u originalu, a onomu: »Chiamasi ladro 
eđ io mi tengo santo« ni nema paralele u nas, valja da s toga, što mu 
se je činilo odveć smjelo i zazorno. Oboje odgovara nazorima i postupanju 
Marulićevu. 

* Legenda aurea: infantulus pannis involutus voćem emisit in con- 
vivio coram omnibus dicens : audi, Lucreti, occidisti et invasisti, ecce datus 
es in possessionem. 



22 Prikazanja iz žtiJota svetaca. 



I zbilja ga djavoli odniješe, a na to mu se roditelji i 
prijatelji pokrstiše. 

Ne može se poreći Gazaroviću, da nije zgodne stvari 
izabrao za svoju dramu, jer pripovijest ima u sebi dosta tra- 
gičnosti. Ali nije znao poredati radnje. Prva dva čina pokazuju 
sudbinu Simplićijevu i Faustinovu; treći, kako Lucija i Bea- 
triće pokapaju mrtvo tijelo svete braće ; četvrti smrt Beatri- 
ćinu, a peti smrt Lukrecijevu. Miješajući dva dogodjaja, sve- 
zana, istina, vanjskim vezama, to jest rodbinstvom mučenika, 
ali bez uzročne veze, hoće da strpa ujedno, što bi bilo dosta 
za dvije drame. Inače treba istaknuti, da Gazarović ne trpi na 
pozornici ništa, što bi omelo svetost i dostojanstvo igre, a to 
se opaža i u njegovu drugom skazanju, kojemu je naslov: 

9. Skazanje života sv. Guljelme, kraljice 
ugarske. Ona je kći kralja od Ingiltere, te se bješe zavjeto- 
vala djevičanstvu; no kad je zaprosi kralj ugarski po svom 
bratu, ne htjede odbiti molbe svojih roditelja, pa pristane. 
Vojno joj kasnije ode u svetu zemlju, a ostavi nju, da vlada 
kraljevstvom. Tu prigodu htjede uhvatiti kraljev brat, da je 
zavede na preljupstvo, a kad ne uspije, tuži je kralju, da je 
učinila preljupstvo. Ovaj je osudi na smrt, ali »kavalen, koji 
imaše izvršiti osudu, pusti je, da pobjegne. U pustinji ukaže 
joj se blažena Gospa, pa dva angjela, koji je dovedu brodaru, 
a kad Guljelma, kojoj angjeo bijaše dao prsten, da plati bro- 
darinu, njegovu bratu povrati očinji vid, brodar je namjesti u 
dumanjskom samostanu za vrataricu. Tu ona izliječi slijepca. 
U to se ogubavi kraljev brat. Ljekari se nude, da će ga iz- 
liječiti za skupi dinar, no kralj ih odbi i ode Guljelmi, kojoj 
se glas bijaše prosuo kao vrsnoj Ijekarici. Guljelma traži, da 
nemoćnik otkrije svoje grijehe, a tad ga izliječi i oda se kralju. 
Kralj dobivši oproštenje odijeli se od svijeta i ode u pustinju 
sa Guljelmom, da tamo živi. 

Ovo je prikazanje najljepše od svih, sve da bi se i njemu 
moglo koješta prigovoriti. U prvom je činu zaruČenje i vjen- 
čanje Guljelmino, pa se scena tri puta mijenja, jer se čin do- 
gadja prvo u Ugarskoj, pa u Engleskoj, i opet u Ugarskoj. 

Drugi je čin opet zbijen, jer se sve pripovijeda do bolesti 
kraljeva brata, a u trećem je činu ostalo. Valjan bi drama- 
tičar po svoj prilici izostavio sve ono, što je u prvom činu, a 
uveo nas in medias res. Ali ne smijemo umotvora starijih pje- 
snika mjeriti današnjim mjerilom, a treba pripoznati, da se je 
sastavljač i po izboru fabule i po izradjenju odvojio od ostalih 
pjesnika te vrste. Šteta, da te hvale ne idu Gazarovića, jer 
je on samo preveo, a djelo je sastavila — možda je s toga 
nježnije od ostalih — talijanska pjesnarka Antonija Puki. 

10. Od Gazarovića imamo i treće prikazanje: Život i 
muka sv. Ciprijana i Justine, kojega djela nema sada 
u talijanskoj književnosti, ali je možda negda bilo. Sudim to 
po zadnjim stihovima prikazanja, gdje se veli: »Ciprijan je i 
Justina u Pjačenci, to j' istina, vele štuju gdi kip njihov«, koji 
su stihovi nekako prilijepljeni na epilog, izrečen od angjela. 
Po svoj je prilici u Pjačenci i niklo ovo prikazanje, a Gaza- 
rović se onim riječima ispričava, da je uzeo fabulu sveca, ko- 
jega na Hvaru možebiti znahu samo od čuvenja. Sadržaj je 
ovo: Justina slušajuć »vangelje hrvatski« (Euntes in universum 
mundum), što ga poje »žakan«, postaje kršćanka. Ciprijanu, 
poganskom ljubavniku, zaludu su vragovi, koje zove pomoću 
čarolija, da dobije Justinu. Justina potjera Hmućku znamenjem 
križa. Ni Smetlišnjak ne bijaše bolje sreće, a tad okuša sreću 
i Zabulon, koji se preobrazi u djevicu, da uzmogne doći do 
Justine. To mu uspije, ali kad napastuje Justinu govoreći, da 
u sv. pismu stoji: »Napredujte i rodite, zemlju ovu napunite,« 
Justina se prekrsti, a on morade u bijeg {II. čin). Sada stade 
Zabulon jari ti svjetinu, da će pomor doći na grad, ne uda li 
se Justina. Medjutim i Arkadij pokuša dobiti Justinino srce, te 
preobražen u košića poletje na Justinin prozor: 

Ćuk, ćuk, Juste, dušo moja, mene, molim, hod' viditi, 
u meni je ljubav tvoja, na me se htij ti smiliti. 

Justina izidje na prozor, a Arkadij se pretvori opet u čo- 
vjeka. Arkadij je moli, da mu se smili, no Justina ga prekinu, 

da će pasti i slomiti vrat. Kad ni to ne pomaže, dade mu do- 
nijeti »skalet, da sidje dolje. U to prijeti puk Justini, da će 
je ubiti, ne uda li se, a Zabulon bojeći se Ciprijana preobrazi 
drugog djavla u Justinu, pa mu ga povede, da bude zadovoljan. 
Na nesreću Ciprijan spomene Justinu, a djavo — Justina — 
pobježe. Ciprijan ojadjen uze kitaru, pa ode Justini pod prozor 
te zapjeva: 

Jastino, srce moje Rec', kako ću ja živiti 

ni u meni, veće koje prez srdašca ovd' na sviti? 

vazela si srce moje, Srce s' moje, to je istina, 

u tebi je moje i tvoje. Povrat' mi ga ti, Justina! 

Kad se Justina ne odazva njegovoj želji, vidje Ciprijan, 
da ga je Zabulon prevario, kad mu dovede vraga — Justinu. 
Zabulon na to prizna, da je znamenje križa veće nego vražja 
krepost. Ciprijan se pokrsti i posta biskupom, kad stari biskup 
umre. Justina izmoli u to od Boga, da odvrati pomor od puka, 

V 

te ode u samostan (Cin III.). Namjesnik Cesarev vidjev, da se 
vas pak iskrstio, dade svezati Ciprijana i Justinu te ih dovede 
pred sebe. Što ne htjedoše zanijekati Isukrsta, staviše ih u 
lonac pakla, a ispod njega naložiše vatru. Kad se plamen, 
mjesto da njih spali, prospe po idolskom svećeniku, dade im 
namjesnik odsjeći glavu. 

Navlas sam potanje naveo sadržaj ovoga komada, da se 
vidi, kako je lak prijelaz iz ozbiljnosti u komičnost. Jer nije 
moguće promisliti, da je puk ozbiljno gledao, kako se vrag 
promjenjuje u djevicu i kako Zabulon oblači vraga u djevoj- 
čino ruho. Ta komičnost dolazi do vrha, kad Arkadij — prizor 
regbi, da je navlas zato umetnut, jer je Arkadij sporedno lice, 
koje bi moglo i izostati — velim: kad Arkadij u kosovoj odjeći 
leti na djevojčin prozor i pjeva pjesmicu ljubavi. Ova i Cipri- 
janova ljubavna pjesma zaslužuje osobitu pozornost, jer se pod 
njima po svoj prilici skrivaše kakva popijevka od onih, što su 
se pjevale onda po našim gradovima. Treba u ostalom reći, da 
sve ove lakrdije nijesu izmišljotina Gazarovićeva ni onoga, čije 



Prikazanja iz života svetaca, 25 

je djelo preveo, već se sve to čita u Legenda aurea; dapače 
je pjesnik izostavio jednu preobrazbu demona, što mu se možda 
činila prenepristojna. 

11. Prikazanje života sv. Margarite divice 
razdijeljeno je u dva čina, koji su se govorili u dva dana. 
Margarita, kći Teodosijeva, pokrsti se, a to javi njezina »sa- 
snica« ocu, koji s toga ne će da zna više za nju. Margarita ide 
u pastirice, te je tu srete prefekat Olibrij, kad je bio s ve- 
likom pratnjom u lovu. Po Kapociju dade je dozvati k sebi 
nudeći je svačim, ugodi li mu. Ona mu se očitova kršćankom, 
a na to je on dade zatvoriti u tamnicu, a bogovima naredi 
žrtve. — U drugom činu, koji opet ima svoj prolog i epilog, 
pripovijeda se, kako su sv. Margaritu, kad ne htje pristati na 
Olibrijeve ponude, bičevali po dva puta. Otvara se na to nebo 
i eto Isukrsta, gdje naredjuje Gabrijelu, da preda mučenici križ. 
Ojačana izlazi iz tamnice i vidi, kako k njoj ide drakun, koji se 
raspuknu na dvoje prije, nego dodje k njoj. Odrvavši se i na- 
pastovanju hudobe, koja joj se prikaza u formi satira, a poja- 
čana hranom, stupa pozvana opet pred prefekta, a kad ne htjede 
pristati na njegovo hoćenje, stavi je golu na muke. Malko, koji 
ima da joj odrubi glavu, skanjiva se, ali ga Margarita moli, 
da učini brzo. U času smrti »začinju u raju« kori angjel§, dje- 
vica i mučenika. To ganu srca nazočnih, te se sav narod po- 
krsti. To preplaši prefekta, pa se zatvori u stan. 

Ova drama zahtijeva mnogo od glumaca, ali u sebi nema 
baš nikakve vrijednosti, dapače umara čitaoca. Svaki put, kad 
pozivlje Margaritu, prefekat naredjuje sluzi, ^a zove barabanta, 
a sluga odgovara, da hoće. Tad se kaže, što je sluga rekao 
barabantu, a što je ovaj odgovorio. Kad barabanat pristupi, 
javlja se prefektu; a prefekt mu daje nalog, da dovede sužnju. 
Barabant odgovara, da hoće, te izreče poruku Margariti, a Mar- 
garita se izjavi spravna. Koliko se je moglo samo u tim : 
»rekao«, »rekla« prištediti nepotrebnih riječi! Pa da i nije te 
razvučenosti, samo to, što se vidi, da se mučenica na pozor- 
nici bičuje gola i da joj sijeku glavu, moralo bi gledaoca na- 
puniti užasom. Istina je, naši su živci drukčiji, nego su bili 

nazad vijekova, ali tih grozota u ostalim prikazanjima ne na- 
lazimo. Ima i komičnih prizora, n. pr. kad poganski svećenici 
slave svoje bogove u tonu kršćanskog psalma (In exitu Israel 
de Aegypto)! Srećom — ovdje se ta riječ može upotrebiti — 
ovo je prikazanje gotovo prevedena talijanska rapresentacija 
»Di santa Margarita«, pa sve, što sam kazao, pada na 
pleća talijanskog pisca. Naš je prevodilac pokazao veoma loš 
ukus, kad je baš ovo izabrao, da prevede. 

12. Sv. Ivana Krstitelja porojenje i smrt 
ili istok i zapad sv. Ivana Krstitelja. Ovo je ono 
prikazanje, gdje je pisac izrazio svoju pokornost mletačkoj re- 
publici stavljajuć u usta angjelu, kad se rastaje od puka, ove 

• « ^ • 

njeci : 

Bože u tvoj viri, u divnoj slobodi 
vladanja raširi bnetačkoj gospodi, 
da njihovo ime slove prez umora 
na kopnu sve vrime i vrh sinja moral 

Sadržaj je drami izvadjen iz sv. pisma. U prvom se činu 
priča začeće Ivanovo, Gospin pohod i Isusovo kršćenje ; u drugom 
utamničenje Ivanovo i kako Ivan šalje Isusu Andriju i Josipa, 
svoje učenike, pa kako Irudica šalje svoju kćer Igrušu, da ište 
od oca Ivanovu glavu. U trećem se činu vraćaju Andrija i Josip 
javljajući Isusov odgovor. U četvrtom činu igra Igruša pred 
Irudom, pa za platu traži i dobi glavu Ivanovu. U petom činu 
veseli se Irudica, no doskora prelazi radost u žalost, kad joj 
jave, kako je Igruša igrala na ledu, kako se je led pod njom 
prolomio te sklopi vši se silom odrubio joj glavu. 

Kako se vidi, štogod je pisac našao u sv. pismu o Ivanu 
Krstitelju, svu je tu gradju upotrebio za svoju dramu ne pa- 
zeći, ide li Jedno uz drugo. Nekoja su sporedna lica, kao Ko- 
raljko i Pelinko, dvorani, Zorka, Elizabetina sluškinja, i još 
tkogod, stvorovi mašte pjesnikove. Sa estetske strane najbolji 
je peti čin, a osobito smrt Igrušina i tuženje majčino. Tu se 
vidi, da je pisac imao pjesničkog poleta, pa se može dapače 

kazati, da je ovaj čin najbolje, što imamo u gornjodalmatin- 
skim crkvenim prikazanjima. Baš u času, kad se Irudica ruga 
usječenoj glavi Ivanovoj, eto Pelinka, da joj reče kobne riječi: 



majka — ne, jer ve<5 nisi, 
ner matere ča podržiš 
ime, u kom bolest sadržiš, 
jer od tuge mati ti se ... . 
Tamo, gdino zeleni gaj 
rašira se po livadi, 
s koga se slast svaka vadi, 
rekbi da je zemaljski raj, 
u raskošnoj jer razbluđi 
reste, cvate i nikada 
s njega zelen list opada, 
s kom i ima sfak, ča Sudi. 
Posrid njega bistre vode 
ravne, nego more veće, 
kadaj vetar njim ne kreće, 
prem da se s gor onde svode, 
tot Igruša prima dare 
sa đrugami tance vodeć 



njih i tance sve gospodeć 
pod zvon arpe i citare; 
tot po sridi i po kraju 
ucaklila zima biše 
vode, druge kad zoviše, 
s njom po ledu da igraju. 
Tad nje drfige, koje skupi, 
kada na led nastupiše 
ter ga škripat oćutiše, 
svaka od njih nazad stupi, 
a tva hćerca sminji steče, 
čes' ju neka ja tiskati, 
da po ledu gre igrati, 
neka smrti ne uteče. 
Ona u igri ne sumnjeći, 
tad se pod njom led raztiSče, 
kad propade, tad se stišče, 
otkinu joj glavu s pleći . . . 



Tko zna, je li ovo prikazanje prevedeno s talijanskoga? 
Ima u talijanskoj knjizi igara pod istim naslovom, ali u kojoj 
su svezi s našim, nije dosad riješeno. 

I sa literarno-historijske strane znatno je ovo prikazanje, 
jer nekoja mjesta zanose na Cubranovićevu Jegjupku; n. pr. 
Čubranovićev je stih : 

Spomena me čini mrijeti 

U dijalogu medju Irudicom i Pelinkom u petom činu. 

13. Valja da će Hvaranima biti najviše omililo Prika- 
zanje sv. Lovrinca. Šime Ljubić pripovijeda, da je sam 
16. avgusta 1837. u Starom Gradu vidio, gdje se ovo prika- 
zanje prikazuje. To je dan sv. Roka, a crkva mu je sagradjena 
najviše darežljivošću Petra Hektorovića. Bit će, da je odatle na- 

stala tradicija, da je ovo prikazanje Petrovo, ali poredi li se 
ovo sa Ribanjem, vidi se, da je gotovo nemoguće, da je jedan 
te isti pjesnik spjevao oba djela, ako ne uzmemo, da se je kroz 
300 godina prvi sastavak u ustima puka tako iskvario, da ga 
nije moguće prepoznati. A to nije baš nemoguće, jer dva ruko- 
pisa, u kojima se sačuvalo djelo, pokazuju mnogo razlika. Ni- 
jedno prikazanje do jedine Muke Gospodnje nije nam tako is- 
kvareno došlo do ruku. Gdje i gdje možemo kombinacijom 
uhvatiti smisao, a gdjegod nije niti tako moguće. — Ovo 
se je prikazanje pjevalo, a nije se besjedilo, pa je na 
taj način postalo kao neka pučka igra, slična korčulan- 
skoj »moreški«. Napjeve je uspjelo Kuhaču da pokupi, pa 
veli, da je koncepcija tih popijevaka mnogo slična onim 
pjesmama, koje je Hektorović sam ukajdio. Vrijedno je spo- 
menuti, što su Hvarani pripovijedali Kuhaču, da je Hektorović 
za tu dramu učinio cijelu glazbu i da će partiture biti gdjegod 
sačuvane. Vidi se po tom, kako je Hektorovića vezala pre- 
daja usko uz ono prikazanje, pa ga je teško rastaviti. Mogla 
bi se ta predaja spojiti s našim opažanjima o jeziku i o 
stihu, uzme li se, da prikazanje nije Hektorovićevo, a muzika 
jest. Svakako ovo je jedina crkvena drama, za koju znamo, 
da je imala svoje napjeve; u drugim se je pjevalo samo u 
tonu psalma. 

Ova tako uobičajena drama po svome ustrojstvu i ljepoti 
spada ipak medju najlošije, a i najkrvavija je medju svima: 
na pozornici ih umire ništa manje od 12 (Sisto, Felicije, 
Jupit, Lucil, Roman, Impolit i žena mu Konkordija, za tim nji- 
hova djeca Luvel, Jerson, Anija, Talanta i Lovrijenac). Prvoga 
dana — i ovo je prikazanje u dva dana razdijeljeno — ginu 
Sisto papa, Felicij i Jupit, Lovrincu predaje Sisto crkveno blago, 
da ga podijeli medju siromake, pa tako dopade i ovaj tamnice. 
Mučen, da oda, gdje je sakrio blago, dovede Sisto pred cesara 
i Valerijana siromake, što ove još više užesti. Nadajući se ipak, 
da će se dokopati blaga, guraju ga svaki put u tamnicu, ali to 
širi još više kršćanstvo, jer se pokrstiše Lucil, Roman, Ipolit 
s obitelji. Svi poginuše od krvničkoga mača, dok ne dodje red 

i na Lovrijenca, kojega razapeše na gvoždja i ispekoše, Kirika 
ga udova sahrani. 

Prikazanje je imalo i tehničkih poteškoća : dva puta ruši 
se tempao poganski, prvom na Sistovu, a drugi put na Lovri- 
jenčevu molitvu, a vragovi prestrašeni bježe iz jednoga u drugi 
hram. I angjela ima dakako. Izim tipičnih besjednika prologa 
i epiloga angjeo dolazi, da okrijepi Lovrijenca u muci. 

Iz ovoga, što rekosmo, vidi se, koju literarnu vrijednost 
imadu ova djela. Pjesničkoga duha i poleta nedostaje, sve je 
prosto kazivano, tako da su slušaoci mogli, kojojgod vrsti 
pripadali, lako shvatiti. Uzvišenog stila nema ni za lijek, iz- 
uzmemo li nekoliko redaka u dva, tri komada, što se je uvuklo 
regbi i proti volji pisaca. Tehnika je dramatska nikakva, a je 
li bilo u Zlatnoj legendi traga tragičnosti, pisci nijesu to znali 
da upotrebe, nego su prelazili u pripovijetke, koje su poticale 
u slušaocima svaka čuvstva, ali ne ono, što bi trebalo, a to je 
milosrdje prama junaku, a ujedno i zadovoljstvo, da je svršio. 
To nije bilo moguće, promisli li se, da crkva — a za crkvu 
su bila i ispjevana ova prikazanja — ne dopušta smilovanja 
prama mučenicima, nego ih stavlja kao primjer vjernicima, da 
ih nasljeduju. Već to shvaćanje crkveno onemogućuje tragič- 
nost iz života sv. mučenika, pa su se izjalovili svi pokusi, da 
se upotrebe za dramu priče Zlatne legende. To je bilo svukud, 
samo što crkvena prikazanja prijedjoše malo po malo kod drugih 
naroda sada u komediju, sada u tragediju, a i ondje, gdje 
ostaše, izgubiše po malo vjerski pečat, što su ga imale s po- 
četka. U gornjoj Dalmaciji naprotiv crkveno je prikazanje živjelo 
dugo, dovuklo se i do našega vijeka, valja da zato, što se 
narodni život ne razvi nigda do višeg stepena, pa je puk bio 
zadovoljan s onim, što mu se i do sad davalo. 

Da je slabo razvijena kultura produljila život ovako voj 
vrsti poezije, jer narod nije ni osjećao potrebe umjetnijega rada, 
najbolji je dokaz Dubrovnik. Tu se prikazanja nijesu mogla 
dugo uzdržati pored^ Držićevih komedija i u obilju inog knji- 
ževnog rada u narodnom jeziku, koje opažamo u XV. vijeku, kada 
su počele djelovati na nj one struje, koje su već bile pripito- 

mile Italiju. I u Dalmaciji gornjoj pojavila se bila u isto doba 
svjetovna pjesma, ali njoj je bilo sudjeno doskora uginuti u 
hladnom zagrljaju tudjeg gospodstva; u Dubrovniku se naprotiv 
vile udomile i ostale, jer je zemljište bilo uzorano, a prilike su 
im prijale. Tko je bio taj orač, te je postigao, da s crkvene 
pjesme koraknemo korak naprijed u kulturnom razvitku, po- 
kazat će slijedeća poglavlja. Samo ću prije još jednom istak- 
nuti, da i ako se nije naša svjetovna književnost razvila upravo 
iz crkovne, jednu bez druge ne možemo pomisliti. Talijanski 
preporod darovao je hrvatskomu narodu prve umjetne pjesnike, 
ali ovi pjesnici pjevali su jezikom, koji su nekoliko generacija 
ljudi prije njih izgladili, da se može njim pjevati. To je ne- 
prijeporna zasluga književnika, koji su toliko vremena radili za 
duševni boljitak svoga naroda, a kojim su neharni vijekovi ime 
zametnuli. 



III. 

Talijanski humanizam i renesanca (»rinascimento«). 

Opreke tnedju papinstvom t carstvom, — Talijanski se gradovi 
diiu, — Pobuna u Rimu god, 114.3* — Zanos za starinom, — 
Preokret u mišljenju, — Danie^ Petrarca, Boccacio. — Mecenati 
preporoda, — Florenca, Rim, — Akademije, — Posljedica pro- 
učavanja starine, — Humanizam i načela njegova, — Do Čega 
je doveo rinascimento u Italiji? Njegove zablude, — Svrha pre- 
poroda, — Kako se očitova humanizam u književnosti? Humaniste 
kao pjesnici, Jilozofi i historici, — Djela Ivana Ravenjanina, uče- 
nika Petrarkina, — Teokrit, Plauto, Stacij i Juvenal uzori novo- 

latinskim pjesnicima. 




apinstvo i sjaj zapadnog rimskog carstva tako su bili 
vezali krila slobodi ljudskoga duha ća od onoga doba, 
kada Pipinovci spojiše jedno s drugim, da se ni najotmeniji 

duhovi — pa ni sam Dante ni Petrarca sasvim — ne smijahu 
niti mogahu oteti tim verugama. Ideja o crkvenom jedinstvu 
cijeloga zapada pod papinim vodstvom, a o državnom jedinstvu 
pod vodstvom carevim bijaše postala nekakvo Noli me tan- 
gere, pa kako su ljudi robovali tomu načelu, robovalo je i 
znanje i umijeće, koje se od osoba ne dade odijeliti. Što više, 
borba papinstva sa carstvom o načelo G'rgurovo, da se svje- 
tovna vlast mora pokoriti duhovnoj, u kojoj su borbi napokon 
rimski pape pobjedili, stisla je te okove još jače, tako da se 
je sve usredotočilo u teologiji, preko koje nije istraživalac 
smio koraknuti, a latinski je jezik bio općenito sredstvo općenja 
i nauke. Baš u to doba slavila je ta općenita ideja svoje slavlje. 
No u toj prijevlasti općenitosti nad posebnosti, kad je taj uni- 
verzalizam jednim mahom htio da zbriše sa lica zemlje narode 
i osobe te sve učini jedno, baš je u toj prijevlasti, kažem, bila 
i klica reakcije, koja je doskora nenadanom snagom bukla, te 
u tren promijenila svijetom. 

Zemlja, gdje se najprvo počeo pokazivati taj pokret, pi- 
toma je Italija, ali uzroci su mu i izvan nje, a poglavito ih je 
tražiti u onom antagonizmu, koji je od vajkada postojao medju 
francuskim kraljevima i rimskim carevima. Ovi potonji nijesu 
htjeli pripoznavati prvim, da su im ravni, pa su se francuski 
vladari, sada pozvani, a sada opet nepozvani, rado uplitali u 
talijanske poslove. To je slabilo moć carstva u Italiji, a kad 
Francuzima uspije nagovoriti papu, da prijedje u Avignon, nasta 
u crkvi raskol, koji oslabi i papinsku vlast. Italija se tako 
barem za neko doba oslobodi i cara i pape, a tu slobodu upo- 
trebiše talijanske državice, da ojačaju i stanu na svoje noge. ^ 
Već taj fakat uzdrma vjerom u univerzalnost, kako su je carevi 
i pape propovijedali, a vidno dokaza Talijanima, kako se o sebi 
bolje žive. 

Vrijenje u talijanskim gradovima opaža se, istina, već u 
XI. vijeku. Trgovci i obrtnici, obogativši se trgovinom i obrtom, 
nijesu htjeli biti ničije sluge, te se digoše protiv biskupa, grad- 
skih upravitelja, a kako je za doba borbe izmedju papa i careva 
bio u svakom gradu po jedan biskup carski, a jedan papinski, 

obadvojica su im laskala i darivala povlastica. Malo potrajalo 
te se složili i kapetani — biskupski namjesnici — i valvazori 
— kapetanovi časnici — ujedno, i oteli se sasvim gospodstvu 
biskupa, proglasili svoj grad slobodnim, a biskup, htio, ili ne 
htio, morao je na to pristati. To se dogodi i u samom Rimu, 
gdje gradjani god. 1143. zauzeše kapitolij i proglasiše republiku, 
a na čelo joj metnuše senat. Zabadava je papa govorio, da je 
sv. Petar izabrao Rim za svoju stolicu. Novi bi mu Rimljani 
odgovarali, da su prava rimske republike starija od papinskih, 
a u tome ih je još više učvršćivao poznati Amold iz Brescije, 
koji je otvoreno propovijedao, da svećenicima ne treba svje- 
tovnoga gospodstva. Tomu učeniku poznatoga filozofa Abelarda 
bio je ideal stara rimska slava i život prvih kršćana, a kako 
su mu propovijedi bile vatrene, nije im mogao odoljeti ni sam 
sv. Bernard, koji, kad vidje trud uzaludan, piša papi Eugenu III., 
da ostavi tvrdoglavi i osorni Rim i da izabere za svoje sijelo 
sav svijet kršćanski. 

Istina, vremena, kada je crkveno prokletstvo djelovalo, 
ne bijahu još prošla, pa papi uspije i ovoga puta dočepati se 
Rima tim putem. No sjeme je bilo posijano, a niknut će, netom 
budu vremena vedrija. Survaše se poslije toga na Italiju po- 
mamne čete njemačkih »lanzikedaka«, na plodnim se polja- 
nama Lombardije lila krv gospodstvo, palili se talijanski 
gradovi i mijenjali svakog Časa gospodara. Ali kad smrt Fri- 
drikova god. 1250. u Fiorenzuoli uništi nade Gibelina, a prijelaz 
pape u Avignon god. 1307. oslabi i Velfe, tad i nauka jednoga 
Arnolda nadje novih pristaša u slobodnijoj Italiji, i to ne ljudi, 
koji su je na sva usta propovijedali, već koji su je neprestanim 
radom uvadjali, odbacivši iz nje sve ono, što bi je moglo do- 
vesti u sukob s vjerom, a namjeravajući, baš kako je ono i 
Amold hotio, svesti u sklad i staru slavu rimsku i kršćansku 
prosvjetu. 

A Italiju je kako nijednu drugu zemlju sjećalo koješta 
tih starih slavnih vremena. Razvaline nekadašnjih gradjevina 
dozivahu u pamet i one, koji su ih sagradili, pa nije čudo, što 
se za rana našlo ljudi, koji su i to htjeli znati, pa počeli po 

knjižnicama tamo i amo tražiti, hoće li se štogod naći. No 
tražeći 'našli su i nešto drugo, čemu se nijesu nadali, našli su 
bogatu književnost, koja je po svojoj ljepoti natkrilila sve, što 
im je kršćanstvo po sv, očima i ostalim naučenjacima crkovnim 
nudilo do tada za duhovnu hranu Izbrani su samo ljudi, istina, 
mogli s početka nalaziti slasti u tim djelima, no do malo za- 
hvati finiji ukus i šire slojeve, da se izvrnu skoro u neodoljivu 
pohlepu, pravu maniju. Jedino staro je lijepo, kazivahu knji- 
ževnici XIV. i XV. vijeka, kao da drugdje ljepote nije ni moglo 
biti, a kako su smatrali, da je talijanski samo iskvareni latinski 
govor, prezirahu ga pišući i radeći jedino, kako bi bili radili 
i pisali stari Rimljani. To je naravno bilo na štetu i samoj 
latinštini, jer stari latinski jezik nije mogao imati u sebi sve, 
što je bilo potrebno za izrazivanje misli jednoga pisca iz XIII. ili 
XIV. vijeka, već je za to trebalo skovati novih riječi, a kako ih 
humanisti — tako se nazivlju ovi oduševljeni proučavaoci stare 
književnosti — odbijahu s prijezirom, jer ih ne bijaše u Cice- 
rona, doskora se pojavi u latinštini osjetljiv nedostatak, koji se 
je jedino mogao ukloniti upotrebljavajući narodni govor. Tako 
se podigne i talijanski jezik, jer je u tom bio pred latinskim, 
što je imao riječi za pojmove svojih vremena, a ujedno je 
mogao upiti u sebe sve one ljepote i blagozvučnost latinskoga 
govora, kad počeše talijanski pisati ljudi, odgojeni na vrutku 
staroklasičke prosvjete. 

Budi to u ostalom mimogred rečeno, da se vidi, kako je 
preporod, premda na oko protivnik narodnog jezika, bio njegov 
najbolji pomoćnik. Nas zanima ovdje više preokret misli, koji 
nasta u povodu proučavanja latinske književnosti. Obzorje po- 
nosnih potomaka staroga Rima, — kako se sami nazivahu, — 
širaše se s dana na dan. Križarske vojne i živahna trgovina 
bijahu upoznale Italiju s istokom i ostalim zemljama ondašnjeg 
svijeta; suvremena se povjest bijaše davno uvjerila, da je misao 
o crkvenom i državnom jedinstvu samo sanja, štetna razvitku 
naroda; knjižnice im otvorene pokazivahu, što su negda bili; 
ruševine starih gradjevina utvrdjivahu im iz rana ukus za lijepim; 
Plinij i ostali pisci rimski upoznavahu ih sa znanostima, kako 

su se bile u Rimu popele, a kao da sve to nije bilo dosta, 
nenadani ih slučaj upozna i sa grčkom književnosti. E)o tada 
su je poznavali samo posredno — n. pr, Aristotela — po latin- 
skom prijevodu iz arapskoga; sada začarani poletom Platonovim, 
logičnim mišljenjem Aristotelovim, ljepotama, koje su im na 
pregršti davali grčki klasici, svak se prenuo, da uzmogne spo- 
znati ih na izvoru. Sve to još uzjača više struju, koja je u 
Italiji bila već uhvatila korijena, sve to skupa dade svijetu onu 
pojavu, što je nazivljemo talijanskom renesancom, rinascimentom, 
t. j. preporodom. 

Kad bi htjeli taj preporod označiti u malo riječi, najbolje 
bi bilo kazati, da je to pobjeda individualizma nad univerza- 
lizmom, pojedinačne misli nad općenito priznavanom. A način, 
kako se ta pobjeda očituje, različit je prama granama, gdje se 
pojavi. No nije naša zadaća, da, pa bilo to samo u glavnim 
potezima, oslikamo glavne junake preporoda po strukama. Nama 
je jedino do toga, da bar nekako razjasnimo talijanski huma- 
nizam, i to poglavito onoliko, koliko je djelovao na Dubrov- 
čane, vežući se dakle samo na one osobe, koje pripadaju po- 
sredno i dubrovačkoj književnosti; a kako se je dubrovačka 
književnost pojavila tekar s vrhom petnaestog vijeka, trebalo 
bi baš odatle početi. No ne smijemo baciti s uma, da, i ako 
se je pojavila dosta kasno, hrek joj je star, ća tamo iz XIII. 
vijeka, t. j. iz onoga vremena, kada prvom talijanski humanisti 
stupiše na dubrovačko tlo, te sada kao državni pisari, a sada 
kao učitelji počeše upoznavati i Dubrovnik sa starim, a uvijek 
svježim ljepotama klasičnih djela grčkih i rimskih. 

Dante, Petrarca, Boccaccio poznati su većini svijeta kao 
pjesnici. I zbilja njihovo ime sjaje s neumrlih njihovih djela^ 
kojima se cio svijet, a napose Talijanci diče, te na kojima zub 
vremena nije ostavio traga: i sada se čitaju, pa i mislili mi 
drukčije nego oni ; a to zato, jer djela pjesnika veleuma ne 
staraju. Ali za nas kao ljude, za čovještvo naše znatniji je 
njihov rad, koji nema na sebi nikakvih znakova umijeća i genija, 
ali na kojemu se temelji sve ono, što su vijekovi poslije njih 
uradili i još uvijek rade. Poezija se davno kanila smjera, štono 

joj daše ova trojica, ali svijet još uvijek gleda s divljenjem na 
nedostižna djela grčkog i rimskog genija, na koje su baš ova 
trojica prva pokazala. Istina, i prije su se jedan Latini i Mus- 
sato bavili staroklasičnom prosvjetom, ali je trebalo ugleda ove 
trojice, da nova nauka preuzme maha. I baš eto odmah poslije 
njih čitavog roja ljudi, gdje niču kao gljive po kiši, svi zado- 
jeni istom idejom, istom mišlju, idejom o veličini starinske 
prosvjete, a mišlju, da tu prosvjetu treba s nova uskrisiti, po- 
vadjajući se za starinom, a zabacujuć novo. 

Najstariji od ove trojice, Dante Alighieri (1266. — 1321.), 
učenik već spomenutog Brunetta Latinija, stoji još jednom nogom y 
u srednjem vijeku, a drugom stupa kao vodj u novi. Petrarca 
(1304. — 1374.) je naprotiv pravi zastupnik novih misli i težnja 
one prijelazne dobi, kada je živio. Boccacio je u tom trium- 
viratu ne samo po vremenu zadnji, nego i po značaju slabiji, 
ali je po svojoj sjajnoj darovitosti i svestranoj uljudjenosti vri- 
jedan, da se onoj dvojici pridruži. Služeći sada jednomu, a 
sada drugomu gradu, ili vladaocu, nijesu oni nikad pifštali 
s oka zajedničku im domovinu i njezinu slavnu prošlost, pa su 
svoju ljubav podijelili medju starim i novim. No u tomu nijesu 
bili stalni: sam se veliki Dante koleba, te je i svoju božan- 
stvenu komediju latinski bio započeo, pripoznavajući na taj 
način tomu jeziku prvijenstvo. Istina, on je prevrnu na tali- 
janski, ali svako nas pjevanje sjeća klasične starine, a nada 
sve Vergilija, kojega i obra Dante za vodiča u svom fanta- 
stičnom putovanju. No ako je on učio klasike, da izvadi iz 
njih, što je mudro našao, Petrarca se je u njih udubio, »jer mi 
se, kako on kaže, nikad nije svidjalo to doba« (»quoniam mihi 
semper aetas ista displicuit«). To svraćanje očiju sa loše sadaš- 
njosti u slavnu prošlost urodi doskora tim plodom, da je samo u 
starim klasičkim djelima i povadjanju za njima vidjao umjetnost, 
te se je baš zato nadao slavi, od svojih latinskih sastavaka, 
smatrajući svoje pjesme u pučkom govoru tek zabavicom i 
odmorom. Taj ga je zanos doveo i do toga, da zamrzi i ško- 
lastičku bogosloviju, koja se bila izrodila u kićeno nadmudri- 
vanje praznim riječima — dijalektiku bez dubljine misli, veličine 

shvaćanja i ljepote u izlaganju, isto, kako se je protivio i mle- 
tačkim averoistima i praznomu formalističkomu pravoznanstvu i 
medicini, osnovanoj na zvjezdarskom gatanju, na astrologiji. To 
mu je stvorilo, istina, velik broj neprijatelja, ali i učenika, a 
medju njih se donekle može ubrojiti i Boccacio, koji je sma- 
trao svojom dužnosti širiti, kako je gdje mogao,, shvaćanje 
i zanos za one ideje, koje su se bile, da tako rečemo, utje- 
lovile u prvoj dvojici. 

Ako je rad ove trojice pobudio pokret po Italiji, uzdržale 
su ga osobite prilike, a poglavito rascjepkanost u političkom 
životu. Historia magistra — povjest učiteljica! Rim uza sve 
Mecenate i Avguste nije dao ni rodu, ni svijetu ni malen dio 
onih veleuma, što ih dade malena Grčka, a to s toga, što je 
u vječnom gradu nedostajalo natjecanja. U Grčkoj naprotiv 
natjecao se je grad s gradom, gradjanin s gradjaninom, a 
svih je u jedno vezao sveti plam ljubavi prama domaji. Tako 
i u Italiji njezina pocjepkanost na kneževine, vojvodine, marke- 
zat^i slobodne republike bila je zbilja na štetu narodu kao poli- 
tičkomu tijelu, ali baš zbog toga nasta medju gradovima i 
knezovima plemenito natjecanje : tko će više poraditi za knji- 
ževnost i prosvjetu. Na dvorovima ovih malenih velikaša na- 
djoše učenici književnih trojaka sigurna zakloništa, te su tu 
mogli slobodno širiti svoje ideje i stvarati nove učenike, tako 
da u malo desetaka godina zamnije Italijom jednak poklič, 
poklič: Vratimo se k staromu! 

Svima je prednjačila porodica Medici u Florenci, koju do- 
vede do slave Cosimo, čovjek rijetkih umnih sposobnosti i čvrste 
volje. Nije bio ni bolji, ni gori od drugih talijanskih tirana, koji 
se domogoše gospodstva novcem i bodežem, no razlikovao se 
u tom od svojih vršnjaka, što je znao općiti s književnicima 
i pomagati im u radu — ne kao kakav naduti mecenat, već 
kao drug, koji se ponosi, što je naučenjacima par, pa nije čudo, 
da se skupiše oko njega ljudi kao Niccoli, Mannetti, Traver- 
sari, Marsuppini, Bruni i Poggio. Od Niccolija potječe donekle 
mržnja na prostonarodni govor i po florentinske humaniste zna- 
čajna nenaklonost prema Danteu, Petrarci i Boccaciju, jer su 

pisali i talijanski. Mannetti (f 1459.), ideal vjerna činovnika, 
nije ga u tomu slijedio, već je naprotiv opisao njihove živote. 
Pobožni Ambrosio Traversari (f 1439.) bio je slavan kao dobar 
poznavač grčkog jezika, a nije zaostajao za njim ni bezbožni 
Karlo Marsuppini iz Arezza (f 1463.), kojega je Nikola V. zvao 
u Rim, da prevede Homera. Leonardo Bruni (f 1444.) bio je 
velik štovalac Petrarkin, a grčki nauči već u mladosti od Ma- 
hojla Hrisolora, Grka, koji stiže u Florencu g. 1396. Bruni i 
Poggio Frano glavni su stupovi humanizma u Florenci, oba- 
dva poznata svijetu ne samo po svojim povjestima, koje odišu 
žarkom ljubavi prama rodjenomu gradu i u opće prama Italiji, 
nego i po ostalom radu: Bruni nada sve po svojim poslani- 
cama, a Poggio po svojim satirama, u kojima se istinski zrcali 
tadanje stanje i raspoloženje duhova po Italiji. 

Za Florencom se povedoše drugi gradovi, a u prvom redu 
Rim, čiji gospodari, rimski pape, ne htjedoše zaostati za Co- 
simom. Koncilom u Florenci (1439.) ravnao je sam papa Ev-' 
genije IV., te je tu dolazio u doticaj sa učenim Grcima: Ge- 
mištom Pletonom i kasnijim kardinalom Bessarionom. U doko- 
lici, koja mu je ostajala od koncilskih rasprava, tumačio je 
Pleton Platonovu filozofiju, a Bessarion utemelji u Rimu aka- 
demiju, koja je baš za tim išla, da širi ugled toga pjesnika 
filozofa. I u Firenci postojala je takova akademija, te obje skupa 
mnogo dopriniješe poznavanju grčke filozofije, a poglavito Pla- 
tona, koji je najbolje odgovarao ukusu onoga vremena. Čla- 
novi ovih društava nijesu bili ozbiljni učenjaci, nego pogla- 
vito dokoni probirači, diletanti, te je to članstvo bila neka vrsta 
sporta, no Marsiliju Ficiniju i Kristu Landinu ne dž se poreći, 
da su bili pravi filozofi. Ovaj je zadnji i po tom znamenit, što 
je prkoseći prijeziru talijanske poezije predavao o Petrarci i 
napisao komentar Danteu. 

Nikola V. (1442. — 1455.) proveo je svoj život, dok ne 
posta papom, u nauci, pa je odlučio podupirati je i kao papa. 
Za Nikole bijaše Rim sličan veliku gradilištu, golemoj radio- 
nici, a u isti mah bijaše to i golema pisarnica; jer kako je 
papi bilo veselje graditi, tako je podupirao s velikom ljubavi 

pisanje, prevodjenje i sastavljanje knjižnice. Da uveća vati- 
kansku biblioteku, posla po svijetu putnike, koji će naći i po- 
kupiti, gdje je što bilo vrijedno. Sve je te ljude papa bogato 
nadarivao, pa su marno i radili i rado dolazili u Rim, gdje je 
koga po Italiji bilo, koji se tim stvarima zanimao. Medju tim 
ljudima spominje povjest rado navlastito Leona Baptistu Al- 
bertija, Lovru Vallu, Maffea Vegija iVegio) i Flavija Bionda. 
Te ljude zanemari donekle nasljednik Nikolin Kalisto II., ali 
je osobit privrženik preporoda bio Pijo II. (1458 — 1464.), koji 
se prvo zvao Eneja Silvije Piccolomini ; nije samo on druge 
nukao, da pišu i rade, nego im sam primjerom prednjačio. Nije, 
istina, tih ljudi hranio kao Nikola, te koji su se čemu od njega 
nadali, otišli bi praznih ruku, no i u tom je bio bolji od svoga 
nasljednika Pavla II. Ovaj u pokladama g. 1468. dade dapače 
zatvoriti 20 učenjaka, koji su svi bili članovi akademije Pom- 
ponija Leta. U toj su se akademiji članovi redali po sveće- 
ničkom redu, običan se član zvao svećenik (sacerdos), a pogla- 
vica njihov papa (pontifex maximus). To je papi mirisalo po 
poganstvu, pa ih posije pred sud. Let se sretno oslobodi, no 
drugima nije bilo tako, n. pr. Platina odčami godinu dana pod 
ključem. 

To pak ne zapriječi pokreta, jer je sve bilo zasićeno 
novim duhom. Pripovijeda se, da je neki kardinal naredio, da 
mu se kuhačima predaje Aristotelova etika. Kad je strast za 
starinom bila već dotle došla, razumije se, kako ni grubo Pav- 
lovo sredstvo nije moglo stati na put novomu » poganstvu t. 
Akademija se opet oporavi te je kao i prije slavila svoja slavlja 
i kitila pjesnike lovor-vijencima. 

Premučat ću ljude, koji su se sakupljali u Milanu okolo 
porodice Visconti i Sforza, ne ću spominjati ni jednoga Sa- 
nazzara, ni jednoga Jovijana Pontana, koje je napuljski dvor 
uzdržavao. Mukom mi je prijeći i preko Lorenca de Medici i 
njegove družbe, te sjajnog pontifikata Leonova, ili gostoljubnog 
dvora ferarskih i urbinskih gospodara, jer će o tim osobama biti 
pripadom govora. Za nas je glavnije upoznati sada, kakovim je 
plodom urodilo proučavanje starine po Italiju i po čitav svijet 

One ideje, koje se zrcale u Ciceronovim djelima, nijesu 
doista svojina Ciceronova, ali su djela Ciceronova nekakav 
compendium svega onoga, što je iznašla starina, da se poje- 
dinac 1 narod dovine sretna življenja. Počneš li Homerom, koji 
te uči, da nesreća neprijatelja ne čini još sreću tvoju, ili Eshilom, 
koji propovijeda slobodu volje i oproštaj, ili Sofoklom, koji pra- 
vicu postavlja pred zakon (n. pr. u Antigoni), — vidjet ćeš, 
da grčki pisci i mislioci nijesu ništa drugo, nego uosobljenje 
te težnje. Samo se tako razumije jedan Herodot, koji osjeća 
simpatije prama poniženomu neprijatelju, ili jedan Platon, 
Epikur i drugi filozofi, koji na razne načine traže sreću. Ispi- 
tuješ li pak tu težnju u njezinu začetku, naći ćeš doista, da 
joj je temelj »ja«, t. j. da je svim tim ljudima jedino stalo 
do vlastite koristi, ali iz pravog shvatanja koristi razvila se 
malo po malo i ideja o pravu i o slobodi i sve ono, čemu je 
odjek ne samo književnost, nego cijeli život i način mišljenja 
onih, kojima, je bilo vremena, da se bave tim pitanjima. Jer 
nije torisno — umovahu Grci — ono, što ti se na prvi mah 
pričinja korisnim, nego ono, što se pokaže korisno, kad dobro 
razgledaš stvari. Tako n. pr. krivica, učinjena drugomu, da bude 
bolje tebi, samo je prividna tvoja korist, i ne dovadja te k sreći, 
jer ti je kvari sama bojazan, da bi se moglo upotrebiti proti 
tebi ono, što si ti sad upotrebio protiv protivniku. Tvoja je 
dakle korist, ako štitiš pravo, a štiti ga najbolje dobro ure- 
djena država, koja bi po Tukididu imala razviti u čovjeka sve 
dobre strane. A priroda je u čovjeka po sebi dobra, a samo 
treba odgoja, da to dobro izadje na vidjelo te ne dade, da 
čovjek skrene na zlo. 

To je teorijska osnova starinskog humaniteta ! Po sebi je 
taj humanitet dakle individualan, jer mu je sreća pojedinca 
glavno; no u isto je doba i općenit, univerzalan, jer sreća 
pojedinca zavisi o skupnosti. »Čovjek je čovjeku bog« (»Homo 
homini deus est«) — to je temeljna ideja humanizma, pa bi 
iz toga, a iz plemenitosti ljudske prirode slijedilo, da su ljudi 
jednaki. No nije do toga došao ni starinski humanitet, ni pre- 
porod, nego stoprva francuska prosvjeta, a to s toga, što je 

humani te t i grčki i rimski te talijanski bio svojina izabranih 
osoba, nekoga kruga uzgojenih i uljudjenih osoba, koje su 
medju sobom sačinjale neku vrstu književničke republike. »Nema 
prijateljstva nego medju čestitim ljudima« — »Amicitia nisi 
inter bonos esse non potest« — veli Ciceron; a pojam »bonus« 
u Rimu iliti »lijep i dobar« (/.a>.oxaYad6;) u Ateni vrijedio je samo 
za one, koji su odgojem, ili razmišljanjem došli do ideala. Baš to, 
što su ti ljudi bili idealiste, nijesu ni oni, pa ni talijanski preporo- 
dioci imali smisla za praktičan život; dapače hoteći biti prak- 
tični te provesti načela humanizma raširiše ovi potonji i proti volji 
nemoralnost, koja se razvija, kad se pojedinac, krivo shvaćajući 
slobodu, ne će da podredi skupnosti. Rimski je humanizam barem 
doveo do države, u kojoj je gradjanin imao i prava i dužnosti, 
a talijanska renesanca nije ni toga postigla. I ona je, istina, 
pripoznavala potrebu države, da zajamči sigurnost pojedincu, 
ali »svrha opravdava sredstvo« — »il fine giustifica il mezzo« 
— kazivao je Machiavelli ; slobodno je dakle vodji sve uraditi, 
samo da postigne cilj. Ta je. ideja nikla iz humanizma, ali je 
protivna duhu njegovu, jer pravomu humanizmu nije država 
cilj, nego sredstvo, a cilj je sloboda pojedinca, koju baš ništi 
Machiavellijevo načelo. 

No nije to jedino, u čem su Talijanci krivo razumjeli 
duh humanizma. Uopće se opaža, da se je preporod pokazao 
poglavito ondje, gdje su mu političke prilike i crkvena dogma 
dopuštale. Istina, bilo je ljudi kao Savanarola, Pomponazzo, koji 
se usudiše dirnuti i u crkvu, a nijesu rijetki slučaji, da su hu- 
manisti i u države zadirkivali, poglavito pak u državne pogla- 
vare, koji se ne osvrtahu na književnike, no posljedica takove 
pojave barem za Italiju nijesu imale. Oćutjela je naprotiv Italija 
pokret, koji se bio razvio u pogledu na ženu, te koji dade 
zemlji jednu Lukreciju Borgiu, ili Viktorinu Colonnu. Tim se 
ženskinjama kao štitnicama književnika ne može baš prigovoriti, 
ali su one opet predstavnice ženske emancipacije, kakvu su pro- 
povijedali humanisti, a ova je uzdrmala temeljima obitelji i 
bračnog života. Srećom je i ovdje niži puk ostao donekle po- 
štedjen, jer se je emancipacija ograničila samo na viši stalež 

i na trgovačke porodice, koje su bogatstvom i utjecajem bile 
premice plemstvu. 

No raskalašenost, o kojoj govorimo, nije se bila pokazala 
samo u bračnom životu; zahvatila je ona i one krugove, kojima 
je zadatak širiti moralnost. Čudnovato je naime stajalište, koje 
je svećenstvo, a u prvom redu papinski dvor zauzeo prama 
pokretu. Humanizam Ciceronov dopuštao je uz državnu vjeru 
religiju pojedinca, t. j. pojedincu je bilo slobodno misliti o 
vjerskim pitanjima, kako hoće, samo je trebalo da vrši, što mu 
državna vjera nalagaše. Ta se slobodoumnost pokazivaše u 
rimskom životu i u drugim granama, n. pr. u pravu, gdje je 
sucu (pretoru) bilo slobodno tumačiti svojim ediktima, nared- 
bama duh zakona. No baš ta slobodoumnost, poglaviti nakit 
vijeku Ciceronovu, ne bi se bila mogla očitovati i u katoličkoj 
crkvi, koja ne dopušta sumnje o dogmama. Ipak vidimo, da 
su i svećenici i pape rimski bili dosta milostivi prama Ijudma, 
koji se usudiše dirnuti u uredbe crkovne, te da su se teškom 
mukom odlučivali, da dadu krivca u ruke inkviziciji. Savana- 
rolu n. pr. zateče onakova smrt stoprva onda, pošto su ostala 
bezuspješna ostala sredstva, a kad se Pomponazzo usudio tvrditi 
tvamost i prolaznost duše, Leon X. samo pozva pisca, da opo- 
zove nauku. Ovoj je blagosti poglaviti uzrok baš vrijeme i 
ukus, koji je dopuštao slobodnije mišljenje; taj se ukus bio 
dohvatio i čuvara crkvenih dogma, koji mu postaše dapače 
štitnici. A znamo, što je to štitništvo značilo, jer se n. pr. 
dvor Leona X. nije ni u čemu razlikovao od dvorova Federika 
Urbinskoga, ili Cosima i Lorenca Medici. Sve ono, što su ostali 
knezovi dopuštali, trebalo je da dopuste i pape, ili im se tre- 
balo odreći mecenatstva, a to pak nijesu mogli ni htjeli, jer 
su uvijek sanjali i radili za primat u Italiji, te potaći književ- 
nike proti sebi bilo bi isto, kao i odbiti i samu mogućnost, 
da se dokopaju svojih ciljeva. Pero je bilo u ovo doba jako 
oružje i za političke težnje, te je književnicima trebalo dopu- 
stiti i ono, što se ne bi bilo inače dopustilo, da su rimski 
pape bili jedino čuvari katoličkih dogma. 

Posljedica toga popuštanja i pristajanja uz nove ideje 

bilo je oslabljenje stege medju svećenicima i raskalašenost. Proti 
tomu je ustao Savanarola, proti tomu usta i Luther, samo što 
se prvi ograniči na pobijanje raskalašenosti i razuzdanosti u 
svećeničkim redovima, hoteći da popravi, a Luther prijedje i 
na pobijanje crkovne nauke. I reformacija je posljedak rene- 
sance, jer i ona hoće da zajamči slobodu čovjeku i da ga 
oslobodi duhovnih veza, samo tu slobodu shvati reformacija u 
preširokom smislu, kako je ni humanost starih Rimljana nije 

-s. 

dopuštala, te baš tim i zadade smrtni udarac preporodu. Protu- 
reformacija naime istaknu kao barjak: slijepu vjeru, a tim se 
i preporod svrši. 

No ne istrijebi sasvim protureformacija duha, kojim sta- 
rina zadoji čovjeka, željna nauke. Praktična načela preporoda 
doživješe poraz, jer se ljudi ne znadoše njima služiti te zaba- 
saše ; ali čitanje i proučavanje starih klasika ostavi dubok trag 
u književnosti i umjetnosti svih naroda. Tu je preporod bio 
stalan protiv napadaja, jer se nije prividno moglo ništa napa- 
dati. Nije naime u djelima pisaca bilo riječi, da je osudiš, ali 
duh je književnosti postao drugi, a ukus ugladjeniji prama 
uzorima, iz kojih su pisci crpali. 

Ali nije ni tu lako išlo, a to poglavito s toga, što su 
najvatreniji pristaše humanizma zlo shvaćali starinu. Kako su 
radili prvi humanisti, možemo suditi n. pr. po radu Petrarkina 
učenika Ivana Ravenjanina, koji spada, kako ćemo kasnije vi- 
djeti, i dubrovačkoj književnosti. Cijeli njegov rad* nije drugo 
nego slijepo nasljedovanje starih Rimljana, a osobito Cicerona 
i kasnijih rimskih pisaca, pa kako su ti njegovi miljenici pisali 
listove, filozofičke i historijske rasprave, piše ih i on, jer su i 

* Od njega imamo n. pr. komentar djelu Valerija Maksima, 
Ijttbavnu novela Elysiae historia, filozofičke rasprave: Đe eligibili 
vitae genere, De consolatione in obitum filii, De fortuna 
aulica, De dilectione regnantium, Dolosi astus, Conventio po- 
dagram inter et araneam, pa memoire za Rationarium vitae, histo- 
ričke radnje: Vitae principum carrariensium i Hystoria Ragusii- 
Pridodamo li njegove listove, eto nam njegova rada, a ujedno i slike rada 
drugih, jer samo pjesama ni satira nema, za koje, regbi, nije bio Ivan rođjen. 



Humanizam u knjihvnosti. 43 

on i drugovi mu smatrali svojom dužnosti slijediti u svem 
svoje uzore, pa imali, ili ne imali za to sposobnosti. 

Listovi su humanista — kako Rački kaže — vjerno zrcalo 
duše njihove, shvaćanja njihova svih odnošaja one dobi. Uprav- 
ljeni su doduše jednoj osobi, ali su namijenjeni uljudjenom 
općinstvu i to svega svijeta, gdje je latinski jezik bio poznat. 
List se je smatrao književnom umotvorinom, koja je umnaža^ 
njem i prepisivanjem prelazila iz ruku u ruke. To su kao 
odrazi duševne zajednice svih humanista, neka vrst dnevne 
literature sa svim njezinim vrsnoćama i griješkama, pa premda 
se tu osobe ocjenjuju prama stanovištu humanista isto onako, 
kako i sada političke osobe prama stanovištu dnevnika, ipak 
su za nas neprocijenjene vrijednosti za poznavanje onih vre- 
mena i ljudi. U njima je govor o svem i svačem, pa postaju 
kadgod prave rasprave slične filozofijskim, koje su se takodjer 
milile ondašnjem ukusu. No u tim raspravama ne smijemo 
tražiti bogzna kakvoga spoznanja ili filozofijskoga reda. Pisci 
su im bili ponajviše filozofijske izbiračke dangube, diletanti, 
koji su povodeći se najčešće za Ciceronom raspravljali o pita- 
njima praktične filozofije, t. j. kako treba raditi, da sretno pro- 
živiš godine života. Pisalo se dakle o kreposti i zabludama, 
o sreći i vrhovnom dobru, o prijateljstvu i o zahvalnosti, bogat- 
stvu i siromaštvu, ponosu i poniznosti, promjenljivosti zemalj- 
skih prilika, o mladosti i starosti, o dužnostima čovjeka i t. d., 
a pisci bi zasladili kadikad jako duhovito razlaganje navodima 
iz klasika i sv. otaca, nada sve iz Vergilija, Terencija, Cicerona, 
Boecija, Horacija i sv. Augustina, stavljajući tim navodima uz 
bok i primjere iz historije. Rasprave bi započimale obično 
uvodom, sličnim Ciceronovu, ili Senekinu, a onda bi se prešlo 
na stvar, a često se raspravlja u obliku razgovora, koji je već 
Petrarca bio prigrlio, pišući q samoći, o pravoj mudrosti i t. d. 

S istoga su stajališta motrili humanisti i pisanje povjesti. 
Držeći se Ciceronove: da je zadaća povjesti ne samo bilježiti 
dogadjaje, već i poticati na krepost, smatrao je humanista 
potrebitim pišući povjest davati drugima savjete. Baš je prama 
tim načelima napisao i Ivan Ravenjanin svoju povjest Dubrov- 

nika. Nije prava povjest, već su samo neki povjesni podaci, koji 
se gube usred općenitih opazaka i razmatranja, koja pisac nado- 
vezuje na svaku zgodu. U uvodu ispričava se prijatelju, što ništa 
ne piše : kriva je tomu kancelarska služba, koja mu u jednu ruku 
ne daje dokolice za pisanje, a u drugu ga baš ni ne potiče na 
rad. Opisuje se tada potanko kancelarska služba i doticaj njegov 
s vijećem i općinstvom. Onda je crnim bojama nacrtan život u 
Dubrovniku prama onom u Italiji, a sve je to potkrijepljeno pri- 
mjerima iz klasika : Catona, Seneke, Cicerona, Sofokla i ostalih. 
Gdje mu se god prilika nadaje, prelazi pisac u raspravice kao 
onu umjerenosti i luksusu ; kreposti slavi, zle navade kudi. Tim 
je načinom spis dosta narastao, ali je za nas sve bez vrijednosti, 
izuzmeš li ona mjesta, gdje se govori o prosvjeti u Dubrovniku. 

Već iz ovoga, što smo do sad rekli, očito se vidi, kako 
humanisti nijesu uvijek crpali iz zlatnih vremena latinske knji- 
ževnosti, a to se vidi i po pjesnicima, za kojima se povadjahii. 
Vergilija, istina, svi poznavaju, te ga u izražaju i u izboru 
pjesničkog blaga i slijede. Nijesu rijetki tragovi ni jednomu 
Homeru, ni Sofoklu, osobito, otkad se proširi poznavanje grčkoga 
jezika, ali se isto tako često spominju i drugi pisci iz srebrne la- 
tinštine, ili iz vijeka pred Ciceronom. Humanisti naime nijesu bili 
kadri, da se dovinu do visine i objektivnosti, kakvu zahtijeva 
epska pjesma, niti do uvidjavnosti i shvaćanja ljudi, kakvo se traži 
od pisca tragedija, pa su tražili za sebe lakših uzora, a nadjoše 
ih za komediju u jednoga Plauta i Terencija, za liriku u Hora- 
cija, Teokrita, Stacija i Ovidija, a za satiru u Horacija i Juve- 
liala. Od ovih mi je osobito istaknuti Plauta, Teokrita, Stacija 
i Juvenala, jer im je odjek i u Dubrovnika veoma jak. 

Što je Plauta upoznao talijanski svijet, poglavita je za- 
sluga Pomponija Leta, predsjednika rimske akademije. On iznese 
iznova na daske Plauta i Terencija, a prikazivači su bili sami 
akademičari i njihovi učenici, glumilo se je pak »in Rheari 
porticu« t. j. kazalištu, što ga ustanovi kardinal Rhearij. Iz Rima 
se proširi njegovanje starinske komedije po ostaloj Italiji, a 
nada sve po kneževskim dvorovima. Doskora se pojaviše i na- 
sljednici, izmedju kojih je na glasu poznati Petar Aretinac. 



1 

V 

Sto je Plauto omilio talijanskoj publici, bit će uzrok, što 
su vremena bila slična. Plauto je naime kopija aleksandrinskih 
komediografa, koji htjedoše zamijeniti oporu Aristofanovu ko- 
mediju frivolnijom doista igrom, ali igrom, koja nije nikoga 
vrijedjala, jer nije na pozornicu iznašala "osobe političke, već 
tipe propalih i nemoralnih staleža. Glavna zadaća ovakove ko- 
medije nije da odgaja, izvrgavajući ljudske griješke smijehu, 
već da zabavlja slušaoce, a to je baš trebalo kneževskim talijan- 
skim dvorovima, gdje se je okupljalo, što je umnijega po Ita- 
liji bilo, a sve na veću slavu kneževu, pa kakav on bio. Za 
kneza talijanskog, eda bude pohvaljen od humanista, bilo je 
dosta, da ih mata i da se i on kianja idolima vremena ; inače 
je mogao raditi, što hoće, bez straha, da će u nj biti ispuštena 
ijetka strjelica satire. Sa^tiri su se naprotiv mogli nadati oni, 
koji su se protivili novomu pokretu, ili nijesu marili za nj. Za 
takove ljude nije bila dosta ironija Horacijeva, već bijesne 
munje jednoga Juvefnala, čije riječi padahu po izrodjenoj djeci 
staroga Rima kao batine po ledjima kakvog prevejanca, grčkog 
roba u Plautovim komedijama. Humanisti su talijanski bili u 
opće pravdaši i porugljivci. Osobitom nasladom žigošu, gdje 
vide što smiješno i ludo. Ne štede ti oni ni svećenika, ni kne- 
zova, ni pape; lijepo govore o slobodi i ljudskom dostojanstvu,. 
' ali im* je ipak bila drago živjeti u milosti onih ljudi, kojima 
se rugaju. 

U lirici služio je humanistima jako često kao uzor Stacij. 
I to je lako razumjeti, pogleda li se samo na svojstva Staci- 
jevih »Silva«. To su prave pravcate prigodne pjesme sa svim 
ovim griješkama, koje susrećemo u takovoj poeziji, koja se 
najradije pojavlja za despotizma, kad ljudi hoće da udobno živu 
na tudji račun, a to se ne može bez laskanja. U Stacija ima 
prirodnoga dara, kako to lijepo dokazuje pjesma Snu, ali je 
taj prirodni dar često zatrpan retoričko učenim nakitom: vidi 
se, da pjesnika nijesu mogle zanašati one stvari, koje je bio 
prisiljen da spjeva. 

To se nama u njegovim pjesmama ne mili, a to se je 
humanistima baš svidjelo. Samo daj ti njima u pjesmi, što je 



46 Teokrit i idilski pjesnici renesanse, 

više bogova i priča, pa i ne vidjelo se, o čem pjesma radi! 
Nijesu bili, istina, svi takovi, ali se je i tim izuzecima iz općeg 
pravila milila Stacijeva zbirka baš zato, jer su i oni bili većim 
dijelom samo prigodni pjesnici. Si Ive je pisao naš Janus Pa- 
nonius; Lorenco de' Medici sastavi svoje selve d' amore, 
Silve nam je ostavio i slavni Poliziano, dakle svakako ljudi, 
koji su darom i učenosti drugima prednjačili, a to s toga, što 
je pjesnicima filolozima XV. i XVI. vijeka retorička govorlji- 
vost Stacijeva mogla donekle nadoknaditi zbijenost, kojom se 
Horacijeve ode ponose. U lakšoj vrsti lirike, — u elegiji 
stvoriše naprotiv humanisti takovih pjesama, da im se i sada 
treba diviti: ne sjećaju te svakim stihom na starinu, proste su 
dakle od reminiscencija, a ipak zvuče na starinsku. Najbolje 
je uspio Poliziano. 

Uz elegike štovali su humanisti poglavito idilske pjesnike 
kao Teokrita, Mosha i Vergilija Regbi dapače, da je ovoj poe- 
ziji bilo sudjeno, da skrši jaram, što ga "humanizam nametnu 
talijanskoj književnosti, te da se opet počne pisati talijanski, 
jer je izmedju mnogo zabluda preporoda sigurno jedna od većih 
zanemarenje domaćeg govora kao nečega, čim se učenjak ne 
smije da bavi, te se htjelo osobite smionosti zanimati se j 
• samim djelima književnih trojaka, napisanim talijanski. To se 
nije moglo dugo uzdržati, jer ako su se učenjaci kanili tali-* 
janštine, nije se je kanio puk, koji ju je i dalje njegovao, pa 
bilo to i nespretno, a gdjekad i djetinjasto (Berni i dr.). Kako 
obično, tako i ovoga puta pobijedi mnoštvo, pa se svrhom 
XV. vijeka pojaviše književnici kao Sannazzaro u Napulju i 
Poliziano u Florenci, za kojim dodjoše odmah Petar Aretinac, 
Pulci, Bojardo, Ariosto i dr. Oni pišu latinski, ali ne zanema- 
maruju ni svog materinskog jezika. Tako Sannazzaro pjeva la- 
tinski De partu virginis, a talijanski A r c a d i j u ; Po- 
liziano nam uz Gi oštra i dramu Orf eo ostavi i latinskih pje- 
sama ; Pulci, pjesnik epa Morgante maggiore, polatini 
svoje ime u Aloysius Pulcher, a Ariosto, koji svoj Orlando 
f uri oso ispjeva na talijanski, slavi latinskim elegijama De 
diversis amoribus ljubavni užitak. U ovomu se natje- 



Prilike u Dalmaciji za dolaska Hrvata. 47 

canju vidi, da malo po malo talijanski jezik prevladjuje, a lako 
mu je to i bilo, kad njega Petrarca, Dante i Boccacio ugla- 
diše, a proučavanje rimske i grčke književnosti zadoji pisce 
novim duhom. No ipak istjerati latinski jezik nije mogao, već 
mu tek uspije, da osigura sebi gospodstvo u lijepoj književ- 
nosti, puštajući ga latinštini u učenom raspravljanju. Ta dioba 
vlasti potraja dugo, zahvati dapače i XIX. vijek, sve dotle, 
dok probudjena narodna svijest ne stavi na mjesto mrtvog la- 
tinskog jezika živi narodni govor. 



IV. 

Narodne i političke prilike u Dalmaciji. 

Dolazak Hrvata na jug, — Prodiranje hrvatstva u gradove, — 
Pohrvaćenje Spljeta i ostalih gradova u Dalmaciju — Ostaci 
starog romanskog pučanstva, — Mješavina jedne i druge narod' 
nosti. — Borbe medju Mlecima i ugarskim kraljem o Dalmaciju, 

y 

— Mleci zasjedaju Dubrovnik, — Stitništvo tursko u Dubrovniku 
i sveze s ostalim evropskim državama, — Turske navale na gornju 
Dalmaciju, — PlaČ Marula pastira u Zoranićevim Planinama, 




kako je bilo u Dalmaciji kroz cijelo to doba? 

Da nam bude jasnije, treba zahvatiti s daljega, ća 
tamo iz XI. vijeka, kada se po dalmatinskim gradovima prvom 
poče buditi nekakav svoj domaći život, koji ih dovede do sjaja 
i moći. 

Kad Slovjeni osvojiše ove zemlje, ilirsko-romansko pu- 
čanstvo razbježe se ili po gorama, ili po primorskim krajevima, 
gdje bijahu sigurni od navala naših djedova. Po gorama bav- 
Ijahu se ti Latini — narod ih nazva Vlasima — stočarstvom, 
te se kroz vijekove sasvim pretopiše u Slovjene, koji ih nao- 

kolo oknižavahu. Primorski Latini utemeljiše naprotiv na raz- 
valinama starih gradova svoja municipija te se oporaviše malo 
po malo, pripoznavajući u načelu suverenstvo carigradskih ca* 
reva, a prilagodjujući se malo po malo sve većma svojim moć- 
nijim susjedima. Nadolaženjem i priseljivanjem ojačaše dalma- 
tinski gradovi, ali u isto doba promijeniše se iz municipija u 
prave pravcate aristokratske republike. S prva su naime gra- 
djani svi bez razlike birali vlasti, a poslije postane to pravo 
starosjedilaca, a samo se tražila privola puka, dok i toga ne 
nesta, kad su se stvarali zakoni. Tako se razvi od sebe plem- 
stvo, no to plemstvo bijaše prisiljeno iz razloga shodnosti, a 
često i od sile, da primi u svoje redove i nove ljude — sada 
iz samog gradskog pučanstva, a sada iz susjednog kotara. Tako 
prevlada doskora slovjenski živalj ne samo u puku, koji se iz 
slovjenskih krajeva bio naselio, već i u plemstvu, te iz latin- 
skih gradova postaše slovjenski, pridržavajući u ostalom prvo- 
bitne uredbe, ili ih mijenjajući samo toliko, koliko su prilike 
zahtijevale. 

Sudeći po krsnim imenima i prezimenima ovo se poslo- 
vjenjenje dogodi već XIII. vijeka, jer nam već iz god. 1360. 
do 1385. bilježi Kukuljević iz Spljeta medju ostalima svemu 
svijetu poznatim kršćanskim imenima i ova: Beloje, Beroj, Bilša, 
Bogavac, Bogiša, Bogodin, Bogomil, Brajan, Brajko, Budislav, 
Budonja, Cvetko, Deša, Diviša, Dobrić, Dobri voj, Dobrogost. 
Dobro van, Dobrula, Dragan, Dragoš, Dragoslav, Draško, Ga- 
vran, Glavko, Gojak, Gojtan, Gostin, Hlapac, Hranislav, Hvali- 
slav, Lipoje, Ljubac, Ljubigoj, Mlat, Mildrag, Miloš, Milov, Mi- 
slen, Mirić, Obrad, Ostoja, Papko, Pokrajac, Prvoslav^ Radak, 
Radašin, Radomir, Ranko, Rusoje, Slavac, Slavogost, Stoj čija, 
Stojislava, Uglješa, Vesela, Vojslava itd., a medju porodičnim: 
Aprojević, Balčić, Balistarić, Bertanić, Bilbradić, Bogdanić, 
Bogodinić, Bogoje, Bratušić, Bratošević, Bubanja, Bucić, Budi- 
slavić, Budmanić, Budojević, Burinić, Crnotić, Cvitkuš, Čaltišić, 
Čečerević, Čekuš, Čiča, Čičetić, Ćutlinić, Dapković itd. Tudjih 
imena ima malo, a obično su useljenici, kao: Alberti de Flo- 
rentia, A Cucheis, Madius. Spljetske vlasteoske porodice od go- 

dine 1412.— 1492. ovo su: De Albertis, de Avantis, de Balcis, 
de Balisteris et de Balistis (Balistarići), de Bisantis, de Bri- 
lović, de Cindris (Cindrić), de Columbis, de Crancho, de Chran- 
kovich (Hranković), de Cipcis (Čipko), de ChuchuHa, de Gavo- 
solić, de Gregorianis, de Grisogonis, dejudicibus, de Lucharis, 
de Suhin, de Madiis, de Manfredis, de Maričić, de Martinis, 
de Martinussevich, de Marulis (Marulići), de Michacich, de Na- 
talibus, de Nichssia (Nikša), de Papalibus (Papalići), de Peci- 
nich et Picinich de Marulis, de Petraćha et Petrachis, de Put- 
nich, de Zane. Već je dakle u XV. vijeku bilo medju vlastelom 
porijetlom Hrvata, a oni, koji nijesu bili, uz latinsko imali s^u 
i svoje hrvatsko ime. Ostali je puk bio čisto slovjenski. 

Zaredamo li tako dalje Dalmacijom, naći ćemo na Hvaru 
medju plemićima uz jednoga Barbi, Angeli, Viđali, Lupi, Gotti- 
fredi, Simonetti, Fumati, Candia još i takovih imena, koje ni 
Mečić Justiniani ne zna drukčije pisati nego Duimich, Luzevich, 
Brassich, Jaxich, Bencovich, Piretich, Noevich, Stipidievich, i to 
sve još u XVI. vijeku, dakle kad je već moda htjela, da se ljudi 
pišu talijanski. Iz istoga nam vijeka Baraković spominje zadarske 
plemićke porodice Tetrišiće, Roziće, Civaleli, Peruziće, Barbareli, 
Grižogone, Ceduline, Krešave, Galeti, Krnaruti, Pećareli, Fafo- 
niće, Galjardini, a s Raba: Žara, Zudenigo, Bića, Galcinja. 

Za Dubrovnik je teško kazati štogod po samim imenima, 
jer je već za rana prevladao običaj, da vlastela drže tri, ili 
barem dva imena, kao : de Darsa-Držić, de Menze-Menčetić, de 
Puteis-de Pozza-Pučić, de Lucari-Lukarević, de Araneis-Ranjina, 
de Palmotta-Palmotić, de Gondola-Gundulić, de Babalio-Bobali- 
Bobaljević itd. A k tomu dolaze i nadimci, kao: Vlahović, 
Burina, Škatići. Sigurnija su imena pučkih porodica, kao: La- 
tiniza, Cotruglio, Nale, Vadopia, Alegretti, Vetrano, Stai, Ocru- 
3jlich, Primi, Florio, Pribissalich, Bratossalich, Maxibradich (Maži- 
t>radić), Bratutti itd., od kojih su neka čisto hrvatska, a neka 
ijuadu i hrvatsku paricu, kao: Primi-Primojević, Nale-Nalješko- 
grić i sL Nu slovjenstvo je Dubrovnika i drugim načinom ujam- 
5cno, i to baš riječima jednoga, koji zbog toga mrzi grad, a 
to je Ivan Ravenski. 

Crtice iz hrvatske književnosti III. ^ 

Ivan Ravenjanin, prozvan baš tako po rodnom gradu, gdje 
ugleda božje svjetlo negdje izmedju godina 1340. — 1350., zvao 
se po rodu Malpaghini. Pobjegavši od žene, koju mu nametnu 
gospodar ravenski Bernardino da Polenta, misleći ga ženidbom 
učiniti bogatim i sretnim, obidje taj čudak cijelu Italiju, žived 
sada kao učitelj, sada kao notar i kancelar, dok mu pod stare 
dane ne pribavi Salutato, florentinski kancelar, stolicu na ve- 
likoj školi u Florenci, gdje i umre oko god. 1420. Na svojim 
putovanjima dotaknu se Ivan i Dubrovnika, gdje ga pogodiše 
kao državnog kancelara god. 1384. s platom od 150 dukata 
u zlatu na godinu. Već mu druge godine povisiše platu na 
160 dukata, ali ni to ne udovolji Ivana, već se vrati u jeseni 
g. 1387. u Mletke, otkle bijaše i došao. 

Što nije bio Dubrovnikom zadovoljan, krivi su nazori, 
koje su uopće humanisti imali o svijetu izvan Italije. Opojeni 
starom rimskom slavom i prosvjetom, smatrahu Italiju glavom 
Evrope, a narodi izvan Italije bijahu im transalpinski barbari 
Ovih se predsuda nije mogao otresti ni Petrarca : u Francusb 
mu je barbarstvo pitomije, ali mu je sjever kao kakva Scitija 
Grci su vjetrogonje, Englezi požderusi, Nijemci pijanice, a ak< 
je koji od njih što učinio, opet je to samo u Italiji naučio. 
Tako govoraše dakle sam Petrarca, pa koje čudo, da tim mjfr 
rilom mjeri i učenik mu Ivan prilike u Dubrovniku, te da prij* 
telju Pavlu de Rugulo piše: >Ti se nalaziš u nasladama medji 
Latincima, a ja medju barbarima u prahu, c*^ 

No treba priznati, da se Ravenjanin nije ni mogao dob; 
nalaziti u Dubrovniku, a evo uzroka: »Prvo svega ima ne* 
godnosti, što mene nitko ne razumije, a ni ja nikoga, pa trch 
sve raditi po tumaču ... I to povećava dosadu, što kad ob 
ne znadu latinski, a ja ne znam barbarski, ne mogu ih opo 
menuti, što mi treba.« ** Vidi se po ovomu, da u Dubrovnin 

* Tu in deliciis Latinos inter, ego in pulvere barbaro 
inter sum statutus. 

^^ Primum illud non đeest incommodi, quod egp cmic 
tiSy omnes mihi sunt idiotae, per interpretem ag^enđa omiiia 
Id quoque taedium auget,quod ignaros latini sermonis nesci 
mihi barbari, qaoruiii opus habes, admoneri.c 

puk nije latinski razumijevao, a ni Ivan nije razumio njihova 
»barbarskoga« jezika. Ovdje se pod »sermo barbarus« razumijeva 
zacijelo jezik hrvatski. Ali i talijansko narječje, koje se tada 
govorilo u gradu, bijaše pravomu Talijancu teško razumjeti. 
Evo, što piše tom zemljak Ivanov Filip de Diversis u 
djelu: Situs aedificiorum, politiae et laudabi- 
lium consuetudinum inclitae civitatis Ra- 
gu si i, i to samo 50 godina kasnije : »U svim vijećima i ure- 
dima govornici, odvjetnici, suci i parci gradjanskih i kaznenih 
parnica po ustanovama zakona govore latinski, a ne slovjenski; 
ali ne u našem talijanskom jeziku, kojim govore i raspravljaju, 
kad su s nama, već u nekakvom drugom pučkom govoru njima 
osobitom, što se od nas Latinaca (== Talijanaca) ne može ra- 
zumjeti, ako nijesi vičan nekoliko, dapače mnogo takovom go- 
voru. Kruh zovu p e n, oca tata, kuća kaže se c h e z a, činiti 
fachir, pa tako dalje, što sve čini govor nama nepoznatim.«* 
Dragocjene nam ove vijesti potvrdjuju prvo: da se je u 
Dubrovniku govorilo hrvatski, pa da se je uz hrvatski uvijek 
provlačio onaj romanski govor, koji se razvio iz latinskoga pod 
utjecajem domaćeg ilirskog govora, kako se francuski razvio 
iz latinskoga po galskom i franačkom. Taj paralelizam izmedju 
hrvatskoga i romanskoga govora, kojega eto potvrdjena za XIV. 
vijek, a koji kasnije Dalmatinci zamijeniše latinskim te talijan- 
skim, blagotvorno je djelovao na razvitak kulture te po tom 
i literature dubrovačko-dalmatinske. Dalmacija je bila kao Beka 
pogranična zemlja medju istokom i zapadom, tu su se Romani 
miješali po gradovima sa Slovjenima, i toj mješavini zahvalju- 
jemo onaj specijalni tipus, što ga Dalmatinci imadu, te koji 
ćeš medju ostalim Slovjenima zaludu tražiti. 

U to" se Dalmaciji spremahu crni dani, pa se je bilo 
bojati, da će blagostanja, mukom stečena, nestati u bujici po- 
litičkih borba, kada se ugarski kraljevi natjecahu o gospod- 
stvo sa kraljicom mora, koja je od početka prežala na dalma- 

* panem vocant pen, patrem dicunt tata, đomus di- 
citur cheza, facere facbir, et sic đe ceteris, qaae nobis igno- 
tum idioma parturiunt. 

tinske obale. Ta se borba odigra mnogo vremena prije, nego 
se pojaviše u pokrajini prvi književnici, pa joj ne treba spo- 
minjati potankosti. U XV. vijeku ona je bila već dokrajčena. 
Mleci ći silom i milom bili zagospodovali sjevernim dalmatinskim 
gradovima, njihov se stijeg vio Bokom Kotorskom, a jedini 
se Dubrovnik održa u slobodi, pripoznavajuć bar po imenu vlast 
ugarsko-hrvatskih kraljeva. Na nj se sada osovi mletački lav, 
te »ne mogav silom, htje na varku podložit ga stokrat svomu 
Marku«. Kako su Mlečići potkapali žile dubrovačkoj slobodi, a 
kako su im Dubrovčani znali svaki put iskidati mreže, što su 
ih razapinjali, o tom bi nam koješta pripovijedao dubrovački 
arkiv, no pustimo i to, jer nas toliko ne zanima znati imena 
ljudi, kojim se je mletačka republika posluživala, da odcijepi 
od dubrovačkoga zemljišta sada jedan, sada drugi komad, bili 
to svećenici, bila domaća vlastela. Više nas zanimaju poslje- 
dice, koje se porodiše iz toga neprestanoga straha i čuvanja. Je 
li se htio Dubrovnik održati, trebalo je da se osloni na dru- 
goga i da u sebe skupi sve svoje sile, koje mu je narav i 
priroda dala. A to i učiniše vlastela dubrovačka, te postigoše, 
da im se svijet još i sad divi državničkoj vještini. 

Prikupiti svoje snage te u čuvstvu podanika osnovati be- 
deme slobodi bilo je lako, promisli li se, da je mletačko go- 
spodstvo u gornjoj Dalmaciji narivavalo ujedno i tudjinštinu. 
Trebalo je dakle Dubrovnik učiniti utočištem potištenih narodnih 
ideala, trebalo je od njega učiniti hrvatsku Atinu, da se uz- 
mogne odrvati moćnijemu i prosvjetljenijemu dušmaninu. Za tim 
regbi da je i išla državna vlast, jer ne nalazimo ni traga suz- 
bijanju narodnoga duha. Istina, u državnim uredima gospodari 
još uvijek latinski i talijanski jezik, a hrvatski se piše samo 
onda, kad inače nije bilo moguće (kao n. pr. dopisujuć sa drža- 
vicama na balkanskom poluostrvu, a poslije s visokom portom) ; 
no je li drukčije moglo biti u ono doba, kada su se i svi drugi 
narodi služili tudjim jezikom u državnoj upravi? Prijedješ li 
pak uske granice ureda, vladao je u Dubrovniku jedino hrvatski 
jezik, a nikomu nije ni padalo na um, da mu prikrati gospod- 
stvo, jer je on bolje nego išta drugo označivao medje dubro- 

vačkoj samoupravi i mletačkoj Dalmaciji, pa dirati u to, bilo 
bi značilo sebi kopati jamu. To su i uvidjela dubrovačka vla- 
stela, pa kad se je u Dubrovniku pojavila hrvatska književ- 
nost, bili su baš oni prvi, koji su je počeli njegovati. Oni su 
dapače kušali i uspjeli, da i taj književni pokret stave u službu 
politici, pa ne ćemo rijetko naći u djelima dubrovačkih knji- 
ževnika očito nastojanje, da se Dubrovnik istakne i razvije kao 
nešto posebno. Razgovor je medju Radmilom i ribarom u Du- 
bravci Gundulićevoj, pa.i cijela ta drama rječiti izraz tomu isti- 
canju. No ne treba nam baš ni tražiti u .XVIL vijeku potvrde 
gornjim riječima pokraj mnogih pjesama iz XVI. vijeka, gdje 
se, i ako ne onako izrazito, ali ipak dosta jasno slave dubro- 
vačka gospoda kao uzor gospodara, kojih se ime svijetom pronosi. 
Sve ovo bilo bi ipak slabo pomoglo slobodi dubrovačkoj, 
da vlastela nijesu nalazila širom svijeta moćnih zaštitnika, pred 
kojima je i moćna mletačka republika bi^la nemoćna. Dubrovnik 
je štitio papa, štitio ga je ugarski kralj a rimski ćesar, no više 
nego itko — carigradski sultan. A skupo je Dubrovčane stajala 
ova zaštita! Na sv. Lovrijencu, tvrdjavi, koja je s mora bra- 
nila grad, stavio je senat poviše ulaza riječi: Non bene pro 
toto libertas venditur auro*, a i zbilja su Dubrovčani 
mnogo zlata potrošili, da iskupe od gospodara istoka ono slo- 
boštine, što su imali. Dok su Turci bili daleko, bilo je još lako, 
jer se zadovoljavahu sa 1000 dukata godišnjega danka. Ali kad 
se slovjenske državice na balkanskom poluostrvu ugnuše pred 
istočnim orijašem, te kad susjedi Dubrovniku postadoše mjesto 
Voinovića, Balšića, Vukčića i ostalih bosanskih i srpskih va- 
zala osmanski beglerbezi, dizdari i subaše, poraste i danak do 
15-000 dukata, te se kasnije jedvice snizi na 12.500. Drukčije 
nije bilo ni moguće, jer je Dubrovniku bio dobro poznat udes 
posljednjeg vladara kršne Hercegovine, Stjepana Vukčića. Kada 
god. 1463. provali Muhamed II. s ogromnom vojskom u Bosnu, 
dijelila ga je^od Dubrovnika još jedino zemlja vojvode sv. Save; 
kada i ove nestane, Turci postadoše gradu susjedi, pa su se 
jedino velikim novčanim žrtvama mogli gradjani riješiti ne- 

* Od prilike; »Nije dobro prodati slobode za sve blago.« 

snosnih njihovih navala. Jer nije bilo dosta slati u Carigrad 
godišnji danak, trebalo je mititi i turske poglavice na granici, 
pa i bosanske vezire, da sustave haramije te drže slobodne 
pute u unutrašnjost zemlje. 

Za te žrtve dobi republika od sultana povlastice, kakvih 
drugi narodi ni države nijesu imali. Ali Mlečići nijesu im htjeli 
ni to dopustiti tužeći ih zapadu kršćanskom, da su turske udvo- 
rice. Da se obrane od tih napadaja, trebalo je Dubrovčanima 
uzdržati i stare veze, pa su plaćali daaak i ugarsko-hrvatskom 
kralju kao i Turcima. Vlada je morala biti na oprezu, da ne 
uvrijedi ni jedne ni druge. Trebalo je, da pucanjem iz topova 
slavi turske pobjede nad kršćanstvom, a u isto doba javlja 
ćesaru, što bi obaznali, da Turci rade. Takav se položaj sigurno 
ne može zvati ugodan, no malvasijom i kotonjatom,* 
lijepim odijelima i ostalim nakitima, a najviše žutim dukatima, 
kojima su znali Dubrovčani zamitati Turke, pa vijestima s is- 
toka, koje su zapadu bile potrebne, — sahraniše oni svoju slo- 
bodu, te poslije rata g. 1451.— 1454. sa vojvodom Stjepanom 
Vukčićem ne vidješe gradski bedemi neprijatelja pred sobom, 
dok se g. 1806. Francuzi i Rusi ne sukobiše pred njima. 

Ovako je jedini Dubrovnik na tvrdu ognjištu mogao žrt- 
vovati svojoj Vesti u doba, kad je cijela ostala Dalmacija po- 
gibala od zuluma mletačkoga i turskoga. Mlečići su nastojali, 
da iscrpe iz nje što više koristi, a netom bi buknuo rat medju 
njima i sultanom, Dalmacija je bila krvavo igralište, gdje se 
obje vojske sastajahu, kad se Mlečićima ne bi svidjelo ostaviti 
tužnu zemlju samoj sebi, da je Turci pljačkaju po miloj volji. 
Otkada Turci g. 1463. zauzeše Bosnu, nije bilo godine, da nije 
koje selo dalmatinsko izgorjelo. Godine 1492. zapremiše Turci 
gotovo sav istočni dio Dalmacije do rijeke Cetine, god. 1498. 
razrušiše Makarsku, godinu dana kasnije jurišaše na Omiš, a 
početkom godine 1501. stališu žestoko navaljivati na Šibenik, 
Trogir i Klis. Čete turske nemilo su tuda palile i pljačkale, a 

"^ Malvasija (dubrovačka vrst viaa) i kotonjata (slatko od dunja 
i šećera) često se spominje medju darovima, što su ih Dubrovčani slali 
bosanskim i hercegovačkim begovima. 

nevoljni narod odvodile u ropstvo. Jedva se spasiše tada dalma- 
tinski gradovi i junačka Poljica, ali ni gradovi nijesu bili si- 
gurni. Oni se bijahu predali većim dijelom svoje volje Mleči- 
ćima, jer im dozlogrdila vječita borba izmedju njih i hrvatsko- 
ugarskih kraljeva, kako to Baraković za Zadar veli. Ali ta im 
je zaštita koristila samo toliko, da su život spasli, a imanja im 
postadoše turskim plijenom. Isti Baraković žalosnim nam srcem y 
pripovijeda u »Vili Slovinci« navalu na Zadar g. 1569., koju 
je on sam doživio. Pa ni otoci nijesu bili poštedjeni. G. 1538., 
kad se zaratiše s Mlečićima, zauzeše Turci izdajom samih mle- 
tačkih plemića Nadin i Vranu. Mlečićima uspije da zauzmu 
Novi i Risan, no moradoše ga predati do godine Barbarossinim 
galijama, koje je grčki beglerbeg silnom vojskom pomagao 
s kopna. Te iste godine nastrada i Hvar, tako da se pjesnik 
Hektorović jedva spasi. Navala se na Hvar ponovi i g. 1571. 
za rata ciparskoga. Turske galije poplaviše Jadransko more, i 
dok se je njihov glavni vodja Karajal povlačio talijanskom 
obalom, Uluzali i Karakosa s jednim odjelom brodova zaplo- 
više u dalmatinske vode, pa ne mogavši svladati Korčule na- 
vale na Hvar i popale ga. Vrbosku i Jelsu nadju Saraceni bez 
stanovnika, koji bijahu pobjegli na brijeg Samo tvor, te se tu 
utvrdili. Kad se dušmanin i tamo zaleti, do 500 ih obljubi crnu 
zemlju, a ostali se na vrat i na nos vratiše na brodove. 

No tko će bolje opisati bijede naroda do onoga, koji ih 
je sam vidio, a narav mu udahnula pjesničku dušu? Mjesto 
daljih razmatranja evo riječi, koje stavlja Zoranić u usta pa- / 
stiru Marulu u svojim »Planinama« : 

Sfemogi Bože moj, i gore i planine; 

odvrat' 6đ nas gniv tvoj, poklaše živine, 

odvrati zle kobe, a kd no ostaše, 

ke nas sfak čas znobe, ne nahođe paše 

ntiši sržbn tvu, lačne turvitaju 

pogledaj viru svfi. ter grmja okidaju, 

Evo vuci ljuti prez since planduju, 

ne dadu odahnuti, sršeć priživuju. 

a bile države Da gore j* još ovoj, 

naše svak čas trave, da pastiri takoj 

poklaše, a stanja 

požgaše i jimanja 
i đičice mnoštvo 

povedoše u robstvo. 
Tvoji peharnict 

drže u nzi i tamnici, 
i čiste divice, 

tvoje zaručnice 
prez stida oskvrniše, 

pohlep sfoj spuniše, 
a Q templih tvojih 

jasla sa konji njih . . . 
Uvelo je cvitje, 

a usahlo drvje; 
samo sfake zlobe 

ostaše i zle kobe; 
Pandora otvorif sud 

pusti sfe zledi i trud, 
a sfaka dobrota 

gori se uzmota; 
Marte s mačem britkim 



zgoru nam priti sfim; 
s misecim na glavi 

zmaj polja potravi. 
Nije, tko bi se opril, 

ali tko bi ga odril. 
Bože, ti sfe vidiš, 

zač jur ne providiš? 
Grišna j' naša slabost, 

vekša bud' tva milost, 
pošlji hrabrost tvoju, 

pomoz' viru sfoju, 
Mihovila tvoga 

daj na zmaja ovoga, 
neka ga prorene 

s propasti paklene, 
jer svitofna jakost 

nima toku hrabrost. 
Ti si u sfem njožan, 

teb' je sfak podložan, 
čin s' bašćine naše, 

da su pune čaše. 



1 



A nije Zoranić jedini, koji upije od Boga pomoći. Bilo 
ih je mnogo, a svjetina i boljari su ljubili ruku moćnoj gospo- 
darici mora, eda im spase, što se spasti dade, kad ih ne može 
usrećiti. Medju dva zla bira se manje, a Mlečići su bili sva- 
kako bolji od Osmanlija. 

zanimanja za knjigu. 




eprestana mješavina raznovrsnih naroda i utjecaja po 
dalmatinskim gradovima, pa politička nestalnost te 
životarenje od dana do dana u vječitoj bojazni, da bi moglo 
doći vrijeme, kad blagostanja i slobode nestane, djelovalo je 
na stanovništvo tako, da se posljedice opažaju u životu i radu 
pojedinaca, a isto tako i u općem načinu življenja i zakonodav- 
stvu onih vremena. Dalmacija je od vajkada bila zemlja, koja 
stanovnicima nije pružala prirodna bogatstva. Ustrižak zemlje 
medju Dinarom i Jedrenom ne obiluje ni plodnim oranicama, 
ni bogatim pašnjacima; što ova dava, jedva je bilo dosta, da 
mukom prehrani orača i kopača. No ako je u tome priroda 
bila škrta, podarila je zemlju lijepim i zgodnim lukama i dobro 
razgranjenom obalom, stvorivši je regbi kao vrata balkanskog 
poluostrva istočnjacima za zapad, a zapadnjacima za istok. Taj 
je položaj nukao Dalmatince na trgovinu, te trgujući podigoše 
se gradovi do blagostanja; ali baš ta trgovina, koja je snosila 
blago u luke sa divljeg istoka, nije prijala %upitomljenju du- 
hova. Dalmatinske trgovce ne smijemo naime poredjivati da- 
našnjim veletršcima, za koje druge ruke rade, a oni samo 
upravljaju poslom. Arkiv nam dubrovački dokazuje baš pro- 
tivno, a da ne spominjemo za primjer nepoznate osobe, spo- 
minjem baš pjesnika Menčetića, vlastelina dubrovačkoga, koji je 
dapače bio dvaput i knez, i to god. 1521. za prosinac, a 1524. 

za lipanj. Njega nalazimo god. 1494. u Drinopolju, poslana kao 
zašTiupnika trgovačke udruge Menčetić-Crijević, da uredi i sra- 
čuna ostavštinu Trojana Lamprice Crijevića, koji tu umrije. 
Drugi pjesnik, poznati Nikola Dimitrović, dade se već za rana 
na trgovinu te pbidje i vidje u malo godina dosta svijeta. God. 
1546. eto ga u Stolnom Biogradu, a sedam godina kasnije u 
Aleksandriji, pa na Kandiji, gdje se i predstavi Bogu na istinu. 
Marin Držić, pisac komedija, slijedio je kao dvoranin Roggen- 
dorfa, poznatoga pustolova, u Carigrad. Ako tako dalje zare- 
damo, veoma ćemo malo naći dubrovačkih književnika, koji se 
nijesu iz Dubrovnika makli. Sada ih vodi u daleki svijet trgo- ' 
vina, sada nauka, kao oba Crijevića, a sada diplomatski posli, 
a kadikad i bijeg i progonstvo, kako Vetranića. Ali kakogocJ 
bilo, jedno je ipak ujamčeno, da se sa tih putovanja povraćahu 
u rodni grad puni dobra i zla: dobra, jer su se upoznavali sa 
svijetom i očeličili se gledajući pogibli otvoreno u oči ; zla, jer 
nije bilo sve dobro, što su vidjeli, a htjeli u Dubrovnik uvesti. 
Kad bismo kušali razmotriti, je li bilo jače dobro, ili zlo, 
ne bismo mogli doći do tvrdih odluka. No baš nam ni ne treba 
baviti se takovim sitnarijama, kad je utvrdjeno, da su stari 
Dubrovčani — za ostalu Dalmaciju ne znamo, jer se nije našao 
drugi Jireček, da to ispita, no bit će po prilici, kako i u Du- 
brovniku — da su rekoh, stari Dubrovčani bili prvo svega 
trgovci. To vidjamo po njihovoj državnoj upravi, jer je sve 
išlo, da zajamči prodju trgovini po dalekom istoku i bližem 
zapadu, a to vidimo i po književnosti, jer je ona u XVI. vijeku 
uz rijetke izuzetke prosto zabavica u dokolici, koju je trgovina 
ostavljala. Baš s toga nije nam se ni potreba čuditi vijestima 
iz XIV. vijeka o kulturnom stanju u Dubrovniku, ni jednomu 
Ravenjaninu, kdji nam ga slika tako crnim bojama: »Ovdje I 
— veli — nema niti zanimanja za književnost, niti su umovi 
ugladjeni naukom, niti upravljeni odgojem, već svak žive, kako 
se tko rodio.«* A to nije nimalo previše kazano, jer je zbilja 

* :»Istic et litterarum usus nullus et ingenia non elimata 
stuđiis,non eruditionibus directa sed qualia qttisque secnm 
' ascens traxit.« 



V 

škole t učitelji u Dubrovniku, 59 

istina, da se u XVI. vijeku nijesu Dubrovčani zabavljali knji- 
ževnošću, već živjeli, kako ih je narav na svijet stavila. 

No već polovinom toga vijeka stvari su počele kretati 
na bolje. Dubrovnik naime, kad se obogati te uzmože i na 
drugo misliti, nije htio zaostati za Italijom, te se sama gradska 
uprava poče brinuti, da djeca dobiju prigode, te nauče barem 
onoliko, koliko je bilo potreba za općenje sa odgojenijim za- 
padom. Za to je bila najbolja škola, a kako zgodnih školnika 
nije bilo u gradu, trebalo ih je dobavljati iz susjedne Italije. 
tome nam bogatih vijesti podaje dubrovački arkiv, gdje je 
točno pobilježeno, kada i pošto je tko bio doveden u Dubrovnik. 

Prva je od tih vijesti iz godine 1359., — koliko se ja i/ 
barem sjećam. Čitamo naime u odlukama Malog vijeća, da su 
■pozvali Ivana nekoga, »da školuje i uči djecu za 
jednu godinu pod uvjetom, da mora primati 
od onih učenika, koji uče Donata i dalje od 
njega, po dva grošana mjesec a od drugih po 
jedan.«* 

Vidi se dakle po ovome, da su sami učenici plaćali uči- 
telja, a da su se dijelili u dvoje: u one, koji su učili Donata, 
i one, koji su naučili njega, pa se učili dalje. Taj Donat — 
Aelius Donatus, retor i gramatik rimski iz V. vijeka poslije Is. 
— napisa gramatiku, koju eto nalazimo kao učevnu knjigu i u 
Dubrovniku, a bila je i po čitavome svijetu uz knjigu Aleksandra 
de Villadei. Humanisti, istina, nijesu mogli njima biti zadovoljni. 
Petrarca nije sebi ni razbijao uopće glave gramatikom, već je 
učio latinski iz samih klasika, no njegovi nasljednici uvedoše 
i ovdje znatnih promjena, te su prijezirom pogledali na dota- 
dašnju školu, koja se zadovoljavala suhoparnim pravilima Do- 
natovim, samo da učenik razumije bogoslovna djela sv. otaca, 
na kojima je počivao sredovječni odgoj. Kako ni druge, tako ^ 
ni Ivana Ravenjanina nije mogla zadovoljiti gramatika Dona- 

* »Ad tenenđum scolas et ad doceadum pueros pro uao anao cum 
hoc pacto, quod debeat accipere ab illis scolaribus, qai addiscunt Donatum 
et a Donato supra, quolibet mense grossos duos pro quolibet et ab aliis 
grossum unam.« 

tova, no kakogod mislio Ivan o školi, koju je našao u Du- 
brovniku, te o svećenicima dubrovačkim, koji po njemu ne 
znadu ni čitati latinski, za nas su ove vijesti o prvoj školi, pa 
kakvagod bila, dosta znamenite, jer dokazuju, da je u Du- 
brovniku već onda bilQ škola, te da su se ljudi htjeli barem 
približiti svojim uzorima u Italiji. 

Radnja ovakovih školnika bila je u ostalom po svoj pri- 
lici jako neharna. Domišljamo se tomu već iz toga, što sam 
senat uvidje, kako nije zgodno, da učitelji budu zavisni o plaći 
učenika. Reda, naravski, tako nije moglo biti, pa senat odredi 
učiteljima stalnu plaću. Taj je preokret nastao možda negdje 
u prvoj polovini XV. vijeka, a to za učiteljevanja poznatog 
Filipa de Diversis de Quartigianis iz Luke, koji god. 1434. 
dodje iz Mletaka te ostade do god. 1440. pročeonik dubrovačke 
škole. Drug mu je bio Georgius Brugnolus iz Mantove, te se 
baš na ovu dvojicu odnosi »Ordo consilii maioris« 29. siječnja 
god. 1435. Georgius bio je prama toj naredbi »magistro de 
scola gramatica positiva« za one, koji su htjeli znati pisati 
trgovačke listove (letere missive de mercadanti) i držati trgo- 
vačke račune (fare tenir rasone el conto de mercantie). Filip 
naprotiv bijaše »magistroin gramatica, retorica, loyca e iSlosofia« 
za »scolari e adulti e non adulti«. Po opisu Filipovu bila je 
škola u gornjem spratu nekadašnje »domus armorum« na mjestu 
sadašnje Dogane u dvorani sa tri velika prozora. Tu je moglo 

• 

stati do 160 učenika, a pokućstvo je bilo: jedna katedra, tri 
klupe za knjige pa sjedala za učenike. Plata je Filipu bila za to 
450 perpera, a 30 perpera stanarine, ali se Filip ipak ne udomi 
u Dubrovniku. Po njegovim riječima sudeći čini se, da nije ni 
on bio zadovoljan, jer praktičan život nije dopuštao življe 
zanimanje za nauku. Ali još su manje bili zadovoljni s njim 
Dubrovčani, te kad se radilo 21. veljače godine 1444. u 
vijeću, da se pozove novi učitelj, bi odlučeno sa 105 proti 
4 glasa, da se zove, ali da to ne smije biti Filip de Di- 
versis. 

Kao »rectores scholarum« izmijeniše se kasnije u 
^ Dubrovniku mnogi, a izmedju tih je bilo i nekoliko Dubrovčana 

kao Marin Radonjić (1459. — 1462.), a kasnije i sam Crijević, 
pjesnik. Za školu je znamenito i učiteljevanje N. Gjončića, 
kojega imenova senat 28. svibnja god. 1462. pod uvjetom, da 
u svečane dane predava o kanoničkom pravu, pa i statutima 
gradskim, »jer je od velike potrebe rasvijetliti pamet onih, koji 
su na čelu državi, i tumačiti naredbe i statute.« Da uzmože 
učitelj odoljeti poslu, spominju se i repetitores, a i 
schola abachi. 

Imena kao Danijel Clarius iz Parme, rektor za dva zadnja 
desetgodišta XV. vijeka, te Demetrij Halkokondylas, komu je 
senat nudio do 500 perpera, samo da dodje, pokazuju brigu dubro- 
vačke vlastele za nauku. Oni dapače god. 1455. stvoriše i zakon, 
da ne može služiti državi, tko ne zna pisati i čitati, eda tako 
prisile mladost na nauke; a kako nijesu smjeli isključiti ne- 
pismene iz Velikog vijeća, odlučiše, da se smije stupiti u taj 
zbor stoprva, kad se navrši dvadeseta, a ne, kao dotad, osam- 
naesta godina, valjda i to u namjeri, da bude mladosti više 
vremena za nauku. To je po svoj prilici i koristilo, no u školu 
dodje i takvih, kojima nije baš do nauke ni bilo, pa je trebalo, 
da senat drži i red u tom obijesnom skupu, gdje je znalo biti 
svaki dan kavge. Tako je Pijerko Sav. Menčetić god. 1484. 
tužio Franja Marina Gučetića, da mu je iskubao kosu, a četiri 
godine kasnije imali su karni suci da ispituju, zašto je Marin 
Baseljić udrio po glavi dijaka Ivana Dragišića u općinskoj školi. 

Po ovim i sličnim vijestima, crpanim iz dubrovačkoga sud- 
benog arkiva, vidi se, da su djaci slijedili stope svojih starijih 
drugova, koji su zbog skitačine i kavganja i inih mladenačkih, 
katkada i okrutnih šala često dolazili u sukob sa sucima. Regbi 
da je osobita naslada bila mladim junacima zakidivati djevojke, 
koje su po poslu išle. Tako su god. 1472. Mato Dinka Ra- 
njine i Marin Luča Ranjine djevojci Milici odsjekli uho i nos. 
God. 1475. okaljaše opet blizu manastira sv. Jakova neku dje- 
vojku tri mladića: jedan Sorkočević, drugi Gjorgjić, a treći Ra* 
stić; a god. 1489. Tripo Bonda i Nikola Gundulić napastovahu 
neku Petrušu te je i raniše; Nikola Kaboga, kad mu je bilo 
Čuvati sv. Lovrijenac, zabavljaše se sa ženama u tvrdjavi. 

U svim je takovim slučajevima pravdi bilo zadovoljeno, 
i to strogo bez obzira na porodice, kojim krivci pripadahu, no 
sve skupa pokazuje lijepe prilike, u kojim je školnicima bilo 
živjeti i vršiti mučan svoj zanat. A tko zna, bi li bili i uspjeli, 
da im u poslu nijesu i drugi pomagali, te da se nije država, 
škola i crkva udružila, da pripitome obijestan trgovački svijet! 

Najbolji pomagači školnicima bijahu bez sumnje Talijanci, 
koje je država u službu uzimala. Prvo mjesto ide ovdje svakako 
notare, kojih bijaše uvijek od 4 do 5, a porijetlom su bili 
većim dijelom iz gornje Italije, a nada sve iz Kremone. U XIV. 
vijeku mijenjali su se često, ali u XV. već je njihova služba 
bila stalnija, tako da je n. pr. Ser Bartholomeus de Sfondratis 
iz Kremone služio republiku 46 godina. Medju njima nalazimo 
mnogo ljudi, koji su se isticali znanjem, kao Ksenofonta Philepha 
iz Tolentina, sina poznatog Franje Philepha, koji se oženi i 
4imrije u Dubrovniku, i Ivana Lovra Regina, koji je i kao 
pjesnik poznat. No znatniji je od svih Ivan Ravenjanin, učenik 
Petrarkin, kojega Rački pravom naziva pretečom humanizma u 
Dubrovniku, a koga smo već češće spomenuli. On dodje u 
grad g. 1 384. te ostane tri godine uz platu s početka od 1 50 
dukata, a poslije 160 uza stan. 

Uz notare dobavljala je općina na svoj trošak liječnike 
iz Italije. Tako su, da samo jedan primjer iznesem, poslani 
1359. Martolica Gjorgjić, Mise Bobali i Vlaho Držić u Italiju, 
da traže liječnika, a u napucima se poimence navadja, koga 
će pitati, i to prvo u Mlecima, a ne nadju li tamo, u Padovi, 
ili u Bolonji. Isto je tako davan običaj bio, valjda još iz 
doba, kad su Mleci gospodovali Dubrovnikom, pozivati nadbi- 
skupa iz Italije, pa tako i nadbiskupe možemo brojiti u one, 
koji su svojom talijanskom uljudjenosti pripomogli širiti dobar 
ukus i finija čuvstva u žiteljstvu dubrovačkom. Ne smeta 
nimalo, što su ti ljudi pripadali različitim strukama, jer je huma- 
nisam vezao sve struke u jedno, tako da su i liječnici, i teolozi, 
i pravnici, i učitelji po naobrazbi bili na istom stupnju. I jedni 
i drugi treći smatrali su starinu za živi izvor nauke te su bili 
^^ zanosni štovaoci njezini. Nije dapače bilo rijetko, da se u 

jednoj osobi združi sve skupa. Takav je univerzalista bio u 
Italiji n. pr. Leon Baptista Alberti, o kome govoraše Polizziano : 
>Što je uopće ostalo tajno ovomu čovjeku? Koja je nauka 
tako skrovita, koja li umjetnost tako odaljena, da je Alberti 
ne bi dostigao i proučio?« 

Sve ovo, što smo dosad nabrojili, tiče se, istina, samo 
Dubrovnika, no prilike su i u ostaloj Dalmaciji bile jednake, 
i ako to možemo jedino za Split dokazati. Kukuljević spominje 
tu učitelje : Kristofora d e N a v a (1434 - 1 447.), Jeronima 
Genetija (1477.) i Ivana Macedonika (1494.), pa liječnike 
Andriju a Camera de Mutina, Jakova Batifera, gradja- 
nina iz Vicentije, i nekoga Ivana prozvanoga Demetrija de 
Hungaria, da ne kažemo rodjenog Spljećanina Vinka Vanet- 
tija. No da i nije tih imena, dosta je upozoriti na tadašnje 
političke prilike u gornjoj Dalmaciji, koja je u svačem bila 
zavisna o Mlecima. Tudjinci su u Dubrovniku bili nadbiskupi, 
notari i učitelji, a po ostalim gradovima tudjinska je bila čitava 
uprava počinjuć od kneza, pa svi činovnici, koje je knez 
imenovao. Dapače i u gradska vijeća počeli su se tudjinci uvla- 
čiti, i njima za ljubav žrtvovali su domaći malo po malo 
svoje, pretvarajući dapače svoja hrvatska imena u tudja tali- 
janska, kao Balistriće u de Balistis i Balisteris, Martinčiće u 
Martinis i slično. 

Bilo je dakle eto i u gornjoj Dalmaciji dosta prilike, da se 
ljudi upoznadu s novim pokretom u književnosti, koji je već 
bio obladao čitavim zapadom. To je malo po malo dizalo 
prosvjetu po gradovima, a iz naroda pojaviše se doskora ljudi, 
koji bud da se u Italiji naučiše, bud da ih sama narav gonila, 
počeše se baviti književnošću i umjetnošću te stvoriše nešto, 
što je bilo i domu i tudjini na čast i diku. osobito zname- 
nitim licima bit će kasnije i napose, govora, no kad smo već 
na tome, da pišemo uopće o prosvjeti, ne će biti s gorega, 
napomenemo li imena znamenitijih umjetnika i književnika, 
eda se vidi, kako Dalmacija ni u XV. vijeku nije bila svijetu 
na odmet, kako je dapače darovala svijetu ljudi, koji joj ime 
proniješe. 

Medju bogoslovima povjest spominje dominikanca Jakova 
Spljećanina, učitelja u Rimu g. 1 445., pa Dubrovčane 
Serafina Bunića (f 1488.), Tomu Basileića i Leo- 
narda Tralasića, svu trojicu dominikance ; Šibenčanina 
Šimuna Divnića. No osobito bijahu na glasu Zadranin 
Benko Benković (f 1525.), učitelj na sorbonskom univer- 
zitetu i Toma Osoranin, koji dobi od pape naslov »Štit 
papinski« (clipeus papalis). Kasnije su, ali svakako najdalje iz 
početka XVI. v. Dubrovčani GregorNatali Budisalić, 
biskup trebinjski, Augustin Nalješkovič, Kliment 
R a n j i n a, koji napisa do 1 5 različitih djela, Petar Gučetić 
»doctor illyricus, portentum ingenii,c kako ga Francuzi zvahu, 
Vasil Gučetić, Kerubin Sorkočević i Mate Bobalić, 
pa Kotorani: Ivan A Iberto Gliričić-Duj mić teVinko 
i Dominik Buča, koji potonji i potaknu Marulića, da 1 522. 
napiše poslanicu Adrijanu VI., potičući ga na rat proti Turcima. 
Uz ove poznate bogoslove mogu se slobodno staviti i filosofi 
Ambroz Šibenčanin, koga Šižgorić slavi, I v a n Križan 
Zadranin, učitelj filozofije i medicine u Padovi, te Ivan Poli- 
karpov Saveritan, dominikanac iz Šibenika, i Nikola 
Kotorani n, modruški biskup, koji je pisao, »da li u naravi 
ima kakovih sigurnih znakova, po kojim bi ljudi spoznali uzrok 
svoga bivstvovanja.« 

U blizini ovih pisaca treba spomenuti svakako i one, koji 
su pisali pravu, kao Trogiranin Fantin deValle, Dubrov- 
čani Placido Menčetić, Toma Crijević, Ragusio de Ra- 
gusaeis, Marin Menčetić, Mato i Lovro Ranjina, 
Marijo Kaboga i drugi. No nijesu u Dalmaciji našle samo 
apstraktne znanosti vrsnih gojitelja, već je bilo ljudi, koji su 
htjeli ispitivati tajne neba i prirode, kao Nikola Stjepanov 
Sagri Krivonosić Dubrovčanin, koji napisa: Raggiona- 
menti sopra la varieta de' flussi et riflussi del mare 
oceano occidentale (razmatranja o razlikama plime i oseke 
zapadnog oceana) i Benko Kotruljić, poznat i inače kao 
pisac znamenitoga djela: Della mercatura e del mercante 
perfetto libri IV. (četiri knjige o trgovini i savršenom 

trgovcu). 1 u medicini, posestrimi tih znanosti, -odvojiŠe neki 
naši kao Luka Bisija, Gabrijel Galvani i Alegretti, 
kojemu je i sad grobni spomenik u Bolonji u crkvi Annunzione 
di B. M. Virgine. Neki se dadoše i na pisanje domaće i tudje 
po vješti, pa zaslužuju priznanja. Korijolan Ci pico napisao je 
ugladjeno izvrsno djelo : DePetri Mocenici Venetae clas- 
sis imperatoris contra Ottomanum Turcarum prin- 
cipem gestis libri III (0 vojevanju Petra Močeniga, zapo- 
vjednika mletačkoga brodovlja protiv turskoga cara Osmana), 
koje je bilo prevedeno i na talijanski, a kako je sam pisac 
bio zapovjednik jedne galije u tom ratu, rad mu ima i historij- 
ske vrijednosti. Cervarija Tuberona: Commentaria de 
rebus, quae temporibus suis... gestae sunt odvajaju 
svojom slobodnošću, tako da kadikad brani i protestante, a 
napada na pape Aleksandra VI., Julija II. i Leona X., zbog 
česa mu i bi djelo zabranjeno. Medju povjesničare ide i poznati 
Toma Niger sa svojom povjesti spljetske metropolije, pa 
Vinko Priboj ević i toliki drugi, djelima kojih se i trag 
izgubio. Svi ti pisci jedno nam kažu, a to je nekakvo lite- 
rarno zanimanje i nekakvu ljubav za svoje, a to je prvi uvjet, 
da se književnost podigne. 

No bolje nego išta svjedoči nam to zanimanje jedan spisak 
iz dubrovačkog arkiva, koji nam je blaga sudbina sačuvala. 
To je popis knjiga, koje je mletački tiskar Traj an Navo poslao 
dubrovačkom natpopu Nikoli Gučetiću, a ovaj ih predao 
knjižaru Antunu de Odolis de Brixia, da ih proda.* Iz 

* Evo znatnijih knjiga iz tog popisa: 1. Franjo Poggio: Pacetiae. 
2. Heroide Oviđijeve. 3. Ariostove komedije: La cassaria, I sappositi, La 
Lena, Negromante. 4. Petrarkine pjesme. 5. Terencijeve komedije. 6. 
Boiardo: Orlando innamorato, preradjen od Bernija. 7. Dialogi Luki- 
[anovl. 8. Ariosto : Orlando Furioso. 9. Djela Florentinca Benedikta Varchi. 
10. I reali di Francia, viteški roman Andrije dei Magnabotti. (Bio je po 
prilici ovoga vijeka preveden i na hrvatski, pa se prijevod čuva u franje- 
vačkoj biblioteci n Dubrovniku). U. Parafrasi di Juvenale. 12. Capitoli 
lel Aretin. 13. Aretino Petar: Le lagrime d' Angelica, epska pjesma. 
14. Ciceronove poslanice. 15. Cicero: De officiis. 16. Vergilij. 17. Satire 
iriostove. 18. Prijevod Plinija. 19. Grčka gramatika Konstantina Lascarisa. 

Crtice iz hrvatske književnosti III. 5 

ovoga 'se popisa vidi, da su Dubrovčani mogli biti veoma dobro 
obaviješteni o književnom radu u Italiji. Uz starinske grčke i 
rimske pisce nalazimo jednoga Petrarku. Varchija, Vallu, Fon- 
tana, poznate humaniste; broj je komediji obilan uz tragediju, 
a obilna je i lirika uz epiku, navlastito viteško romansku, koja 
je u ono doba i vladala u Italiji. 

Može nam se reći, da su te knjige bile samo na prodaju 
u Dubrovniku. Ali je teško i pomisliti, da bi ih tiskar bio 
poslao, da ih nijesu tražili, navlastito u ono doba, kad još 
reklame nije bilo. Pa opet imamo i dokaza, da su se knjige u 
Dubrovniku i čitale, u oporukama, gdje se čitave knjižnice 
spominju. Od privatnih spominje se u ovo doba ona Gjorgja 
Krušića (de Cruce), biskupa trebinjskoga, koji je ostavi po 
smrti samostanima sv. Dominika i sv. Franje, odredjujuć tiz to 
i novac, da se knjige vežu lančićima za klupe. Svezaka je 
bilo do 2000. U oporuci je izričito kazano, da svak mora imati 
pristupa u samostanske knjižnice, a da je to zbilja tako bilo, 
dokazuje i odluka senata 1511., kojom udjeljuje dominikancima 
po drugi put 300 perpera, da dovrše knjižničku dvoranu, 
»eda to bude za zabavu svim gradjanima i strancima, koji se 
bave u gradu.« Gradja bi dovršena stoprva 1520. Za doba 
Serafina Cerve bilo je u njoj 10.000 svezaka, a izmedju toga 
mnogo rukopisa na pergameni i inkunabula (prvotisaka). 

Znatna je bila i knjižnica u sv. Jakovu od Višnjice — 
tako zvanom po selu iznad samostana. Njoj ostavi 1533. Sigis- 
mundus Philochristus de Gorgiata 200 knjiga, »da se drže, 
gdje će se moći čitati« (»per tenerli, dove se potrano legere«). 

20. Prijevod Herođota. 21. Komentariji Cesara. 22. Prijevod Apijana. 
23, 100 novela (dekameron ?). 24. Soneti iBernijevi. 25. Ksenofonat, Homer, 
Hesiod u grčkom tekstu. 26, Liječnička knjiga Pavla Eginjanina, Bizan- 
tinca iz VII. v. 27. Guerino il Meschino od A. Magnabotti, viteški roman 
iz početka petnaestog vijeka. 28. Ručna knjiga grčkog jezika od Teodora. 
Gaze. 29. Pjesme Napolitanca Jovijana Pontana. 30. Orbecche i Đidone, tra- 
gedije Ivana Giraldi Cynthija. 31. II Cortegiano grofa Balda Castiglione. 
32. 11 Morgante Maggiore Ljudevita Pulci. 33. Marfisa, epska pjesma Petra 
Aretinca. 33. Elegantiae poznatog humaniste Lovra Valle. 34. II principe 
Nikole Machiavellija. ' 

Znamenit je pokus i Nikole Mih. Barnea, da utemelji općinsku 
knjižnicu. No svega toga književnog blaga nesta početkom 

V 

prošloga vijeka, a samo ostatke pokupi fr. Inoćencije Culić, te 
se čuvaju i sada u franjevačkoj knjižnici. 

Već po ovom maru u pribiranju knjiga vidi se neko 
življe zanimanje za književnost barem u Dubrovniku, gdje je 
vlada bila na ruku. No za kulturnu povješt znamenitf su isto 
tako i pokušaji, da se u Dubrovniku uredi tiskara. A to nije 
baš ni Čudo, sjetimo li se, da je Dubrovnik domovina znamenitog 
tiskara Bonina de Boninis. Tako 1502. ostavlja oporukom pop 
Luka Radovanović popu Pavlu Vukašinoviću tijesak za tiskanje 
knjiga (ttorculo da imprimere libri«). No još je znamenitiji u 
tom pogledu Luka Paše Primojević, jedan od prvih Dubrovčana, 
koji su bili namješteni mjesto rodjenih Talijanaca u kancelariji 
republike. U ožujku 1514. zamoli on vijeće Umoljenih, da mu 
dopusti uvesti u grad — tiskaru. S početka će dovesti dva 
dobra meštra iz Italije, da nauče domaću čeljad. Tiskat će 
knjige latinski, grčki i ćirilski, »sličnim slovima, kako bijahu 
započeli Crnojevićit. Da izadje troškovima na kraj, moli senat, 
da mu, kako i druge pute, kad se je uvodio u grad kakav 
novi obrt, na glavnom trgu odredi kuću i dućan, gdje će se 
namjestiti, i da ne plaća daće za papir, što će ga iz Italije 
dovažati, a da mu zajamči, da ne će za 15 godina dopustiti, 
da tko drugi tiska u gradu knjige. Senat pristane na sve to, 
ali pod uvjet, da za godinu dana započne radnju. Na žalost 
se sve izjalovi, valjda zato, što Luka nije imao novaca, ili što 
nije mogao u Italiji naći majstore. 

Bolje nego tiskare uspijevale su u Dubrovniku knjižare. 
Kao knjižari, »librari«, bilježe se već spomenuti don Pavao 
Vukašinović (t 1527.) i Antun de Odolis iz Brescije, te Seba- 
stijan de Boiso iz Milana (f 1555.). Već to, što su se tudjinci 
bavili u gradu prodajom knjiga, jasno kaže, da im je bilo 
uharno, t. j. da je bilo i ljudi, koji su kupovali. 

Prilike su dakle bile početkom XVI. vijeka u Dubrovniku 
sasvim drukčije, nego u doba Ivana Ravenjanina. Surovost je 

ustupala mjesto pitomosti i to djelovanjem škole i općenjem 

* 

sa uljudjenom Italijom. A kako je u Dubrovniku krenulo na 
bolje, krenulo je i po ostaloj Dalmaciji. Razvitak kulture u 
tim krajevima ne možemo, istina, slijediti korak po korak kao 
u Dubrovniku, gdje nam je bogati i dobro sačuvani arkiv pri 
ruci; ali posljedice su jedne te iste, pa će biti i uzroci jednaki. 
Svrhom naime XV. vijeka i početkom XVL nalazimo i tamo 
i amo ljude, koji se kao pjesnici i književnici ističu medju 
ostalim, a svi su zadojeni istim duhom, duhom talijanskog 
preporoda, komu je, regbi, providnost dosudila, da zadahne u 
naš narod nov život baš onda, kad ga je nevolja najjače bila. 



VI. 

Latinski pjesnici u Dalmaciji i Marulić. 

Prvi humanisti \ Bobali, Menčetić^ FuHć, Cervin Tuberon, J^ima 
Bolica^ Pasquait, — Aelius Lampridius Cerva; njegov zanos za 
latinskim jezikom i obraua romanskog porijetla Dubrovnika. 

— Ivan Gučetič, — Crijević prama Sizgoriču, — Šiig^orić, 

— Značenje Maruliča, ^ivot njegov, njegovo znanje i ugled, 

— Marulić kao filosof. — Druga latinska djela^ u kojima se bavi 
domorodnim stvarima. — jj'udita,* Zašto je spjevana? — y»Su' 
zana"^ i ostale pjesme hrvatske, — Pad Marulićev u hrvatskom, 

ieziku ide uporedo s radom u latinskom. 




ad cvijet preneseš iz jedne zemlje u drugu, hoće 
mu se vremena, da se svikne novoj postojbini. Isprvice 
jedva životari, do malo se osnaži, a napokon i izmijeni prama 
nebu i novoj prirodi. Tako i talijanski humanizam prenesen na 
dalmatinsko tlo s početka je jedva životario držeći se pravca, 
kojim bijaše u Italiji pošao, te stoprva nakon čitavih 100 
godina pronije obilni plod preinači vši se prama narodu i 
mišljenju ljudi onih krajeva, kamo ga bijaše naša sreća zanijela. 

XV. je vijek to prijelazno doba. Iz toga se vijeka javljaju 
latinski pjesnici čitavom Dalmacijom. Jedan će od najstarijih 
biti Vuk Bobaljević iz prve pole XV. vijeka, kojega slavi 
kancelar dubrovački Ivan Lovro Reginus iz Feltre. Spominje 
se malo kasnije Petar Mar. Menčetić, prvi dubrovački poeta 
laureatuš, ovjenčani pjesnik. Još je mladji od njega Karlo 
Pav. Pučić, pa najpoznatiji od svih Aelius Lampridius 
Cerva, s kojim je Pučić živio u zavadi. I već pomenuti 
imenjak mu, Cervinus Tubero, okuša se kao latinski pjesnik. 
Uz ove Dubrovčane slavili su se mnogo kotorski humanisti: 
Ivan Bolica, Ludovik Pasquali i Brnja Pima, pa Šiben- 
-čanin Šižgorić, te Spljećanin Marulić. Meni nije do toga, 
da ocijenim rad ovih ljudi, tim više, što su se djela nekolicine 
izgubila. Htio bih samo na temelju njihova rada pokazati, kako 
se je talijanski humanizam u Dalmaciji mijenjao te doveo do 
hrvatske književnosti, pa će zato biti dosta, zabavim li se 
malo opširnije sa trojicom, i to Cervom, Šižgorićem i Marulićem. 

Pravo je Cervino ime Ilija, a tekar ga kasnije pjesnik 
izmijeni u Aelius nadodavši očevo ime Lampridius (hrvatski 
Lamprica). Poslan u 13. godini na nauke u Rim zadje tu u 
kolo pjesnika i učenjaka, koji su se skupljali oko Juli ja 
Pomponija Leta, predsjednika rimske akademije. Vodjen od 
tih ljudi zaljubi se pjesnik u starinu, a nada sve u rimske 
pjesnike. U 22. godini već je on govorio u akademiji te zaslužio 
pljesak nazočnih kardinala i ostalih gosti. Iste godine bi ovjenčan 
pjesničkim vijencem te se počne pun slave latinski i pisati. U 
Rimu se zaruči djevojkom Flavijom, no ljubavi nije dugo živio 
te još prije 1490. g. mora ostaviti Rim, jer mu zrak rimski 
nije prijao, tako da mu se svake godine povraćala groznica. 
Nalazimo ga naime već tih godina i to baš 1491. zapletena 
u nekoj istrazi, koja ga stade 6 mjeseci zatvora, što je uvrijedio 
ženu Luke Gjorgjića. To nije nimalo smetalo, da slijedećih 
godina dobije državnu službu. 1494. bio je rektor škole uz 
Danijela Clarija iz Parme, 1504. imenovaše ga kašte- 
lanom na Sokolu, samotnoj kuli na putu u Trebinje, 1507. 
nalazimo ga iznova kao advokata općine, a 1510. do svoje 




70 Aelius Lampridius Cerva, 

smrti 1520. bio je na čelu dubrovačkoj školi. Oženi se takodjer, 
no žena mu rano negdje oko 1500. umre ostavivši mu dvoje 
siročadi: Mariju i Petronelu. Ta nezgoda bit će i sklonula 
pjesnika, da se zapopi te dopre u časti do kanonika stolne crkve. 

Već po ovim vijestima vidimo, kakav je Crijević bio 
čovjek. Žestoke i nagle ćudi dolazi češće u sukob sa zakonom. 
Kao kaštelan na Sokolu n. pr. dopustio je, da udju u kulu žene, 
zbog česa je bio za 5 godina isključen iz javne službe. No 
već godinu dana kasnije bi pomilovan. Imali su dakle prama 
njemu obzira, a to će biti po svoj prilici zbog učenosti, s koj^ 
je bio poznat, jer drugih »zasluga ni kreposti« nije ni imao. 
Taj njegov ugled, koji ga oslobodi u ovom slučaju neugodnih 
posljedica, stavi ga i na čelo škole, a treba znati, da je to 
bilo proti pravilu, da se učitelji dobavljaju iz Italije, tako da 
je i sam Cerva valjda zbog opreza bio isključen za doba 
školništva od svih državnih časti. Taj je ugled u ostalom Cerva 
i zasluživao, jer je bez sumnje bio onda u gradu najučeniji 
čovjek, a ne može mu se ni kao pjesniku poreći dara. Sve to 
on po svome mišljenju duguje starini i prosvijetljenoj Italiji, te 
ga uspomene na djakovanje vesele i u starosti. On se smatra 
drugom talijanskih humanista, on dopisuje sa Aleksandrom 
Farnesijem, potonjim papom Pavlom II., s Jovijanom Fontanom, 
predsjednikom napuljske akademije, s Petrom Soderinijem, 
florentinskim gonfalonierom, Pavlom Orsinijem Rimljaninom i 
s porodicom Gonzaga. Iz svih tih pjesničkih poslanica ne vi- 
dimo u Crijeviću samo oduševljenog štovaoca starine, već čo- 
vjeka, kojega zanosi slavna prošlost rimska, a žalosti nevoljna 
sadašnjost, koju prati pjesničkim okom, nadajući se pomoći i 
odanle, otkle je moglo jedino zlo biti. 

Ta simpatija prama Italiji, odgojiteljici njegovoj, učini od 
njega dapače ono, što inače nije bio, t. j. osvjedočena La- 
tina, koji prezire sve, što latinsko nije. Njemu je Dubrovnik 
»propago vera, verior colonia bis prolesque Quiritium«, pa zato, 
kako kaže u pjesmi o staroj komediji i satiri: »Uz pomoć predo- 
brih bogova neka se povrati stari kvirinski govor, koji nedavno 
izumre pritisnut poplavom divljeg susjedstva. Neka povrati 

Epudauru Plauto, što mu ote nezgrapni Skićanin. Djedovska 
šala neka iznova procvate. Tako će nestati ilirskog kričanja, i 
pokazat ćemo se prava naseobina Romnlova i dvaput potomstvo 
Kvirita te dostojni rimskih djedova « * 

Ovim riječima ne treba tumačenja, jer jasno pokazuju 
mržnju pjesnikovu na hrvatski jezik, koji je već onda bio gra- 
dom zavladao, te ga nijesu mogle zaustaviti deklamacije o 
rimskom porijetlu vlasteoskih porodica, koje bi Elije htio izva- 
djati od rimskih plemena.** No znamenito je to, da je pjesnik 
ovo ispjevao još onda, dok su mu uspomene iz Italije bile jake, 
a da ni sam nije mogao ostati do skrajnosti vjeran svojim 
mislima. Pjesnici su osjetljivi, na njih život i okolina više 
djeluju, nego na obične ljude, pa se ni Crijević nije mogao 
sasvim oteti caru čilog narodnog života, i on mu malo po malo 
podlijega uza sve svoje otimanje. To se opaža osobito u 
njegovim govorima, iz kojih više ne provire mržnja na domaći 
govor, kao ono prije. Čita se n. pr. u pogrebnoj besjedi za 
Martulom Zamanjom ovo: »Svi znadu, da je Dubrovnik izišao 
od Epidaura, razorena od Gota ili Vandala, koji se nazivlju 
Saraceni, a da je Epidaur, kao i malo ne svi ostali primorski 
gradovi Dalmacije, bio rimska naseobina ... Ali kako sada 
upotrebljavamo scitski jezik, neki izvadjaju Rhacusa od Ragasa, 
premožnog gotskog kralja . . . Tako nešto tvrdi i Marij Philel- 
phus u knjigama, koje posveti senatu. Ali ja na osnovu svje- 
dočanstva Plinijeva i nekih naših anala . . . tvrdim, da su 
Rimljani ne jedanput, već dvaput začetnici našeg naroda. Naš 
domaći scitski govor ne protivi se tomu porijetlu, jer je još 
tragova i ostataka rimskog jezika kod nas, a kako se naši 

* Interpoletar ergo sermo pristinus 
Qairtnali8, diis optimis faveatibus, 
qui nuper esolevit iatermorttius 
dirae colluvione oppressus viciniae. 
Restituat Epidauro Plantus, quod abstulit 
immanis Scytha. Avitus reflorescat lepor. 
Tako će nestati »stribiligo illarica et vera Romuli colonia videbimur 
bisque propago Quiritiam, Romanis nec nisi digna progenitoribus.c 
** Sorgo = gens Sergia. 

oci sjećaju, svi aaši pradjedovi i javno i privatno govorahu 
baš latinskim jezikom, koji se sada zaboravio. I ja se sjećam, 
da su za moga djetinstva neki starci vodili parnice latinskim 
jezikom, koji se tada nazivaše dubrovački.« Crijević se na ovo 
često povraća, pa vrijedi zabilježiti i riječi u govoru na čast 
Gjonu Sorkočeviću : »A još je veće čudo, što ni meni nije izišla 
iz običaja književnost i jezik latinski, koji se sada svud izradja 
u tolikoj navali ljudi, osobito kad mi nije domaći, već nov i 
unesen i drugdje naučen.«* Ovo su dragocjena svjedočanstva 
za narodne prilike u Dubrovniku iz onoga doba. Sam pjesnik, 
protivnik narodnoga govora, mora pripoznati, da mu latinski 
jezik nije domaći, već da ga je u tudjini naučio. On hoće da 
obrani latinski jezik pokazujući jedino na postanak Dubrovnika. 
Dubrovčani ne smiju da zanemare jezik otaca svojih, tako umuje 
Crijević povadjajuć se i u tom za nekim talijanskim učenjacima, 
koji su IZ velike ljubavi prama starini i ne pojimajuć narodnoga 
razvitka prezirali narodni govor. 

Po tom, što se Crijević neprestano povraća na istu 
stvar, čini se, da je onda bilo već u Dubrovniku ljudi, koji su 
i hrvatski jezik branili. Tu borbu ne smijemo ipak shvaćati 
kao sadašnje narodne borbe, već je tiho takmenje o prvijen- 
stvo pokriveno sve vrućom ljubavi prama rodjenomu gradu. 
Ta je ljubav jedna od najznačajnijih crta u cijeloj dubrovačkoj 
književnosti. Susrećemo je svagdje, kuda zavirimo, a ona je i 
liri Crijevićevoj izmamila krasnih glasova. Najljepše su njegove 
pjesme protkane čistim domoljubnim čuvstvom, a to ga podiže 
kadgod i do toga, da zaboravi i svoje misli o latinskom po- 
rijetlu Dubrovnika. Znamenite su u tom pogledu pjesme nje- 
gove francuskomu kralju Karlu VIII., kad se spravljao na Turke 
(»i po obumrlim udima Ilirije povraća se nenadano zdravlje**«), 
poslanica u stihovima Lavu X. i zboru kardinali, da podignu 

* >Quo magis mirandum est, litteras et verba Romana, quae nunc 
ubique locorum in tanta hominum colluvione degeneraat, mibi penitus non 
exoIevisse, praesertim cum mibi non patria nec ingenerata 
sed nova et ascit^ et aliunde qttaesita fuerunt. 

** £t lllyriae morientes paene per artus insperata salus redtit. 

rat proti Turcima, njegov govor u slavu Matiji Korvinu i pisma 
Vladislavu II Kad se radi o slavi Dubrovnika, on ne zamjera 
ni pjesniku Ivanu Gučetiću, što je hrvatski pjevao, samo kad 
je pjevao i latinski i grčki: »Primi dakle trostruki lovor, za 
trostruki trud, jer ti je malo biti jedanput ovjenčanu pjesniku«*. 

Ove su riječi bile zacijelo velika žrtva za pjesnika — 
branitelja klasicizma i latinštine u Dubrovniku, no ujedno i 
priznaj a, pa bila i silom istrgnuta, da i hrvatska riječ ima 
prava na književnost. 

No što je Crijeviću bilo tako teško izmamiti, to uradi 
njegov vršnjak Ivan Gučetić svojevoljno. Grjehota,* što se 
nije sačuvalo ni latinskih, ni grčkih, ni hrvatskih pjesama 
njegovih, da nam razjasne bolje njegov rad. Živio je od 1451. 
do 1502., a napisa, kako kaže Crijević, izmedju ostalog u neve- 
zanom govoru knjižicu Delphinum. Tri knjige svojih ljubavnih 
pjesama spali. Gučetič bi po ovom imao biti neka vrst posre- 
dnika medju jednom i drugom strujom u Dubrovniku, dakle 
ono, što je bio Marulić za gornju Dalmaciju. 

No prije nego dodjem do toga patrijarha hrvatske knji- 
ževnosti, red mi se je osvrnuti i najurja Šižgorića Šiben- 
čanina, koji je i ako manje, u gornjoj Dalmaciji ono, što 
Crijević u Dubrovniku. U njega je, istina, naći jednaki zanos 
za starinom, kao i u Crijevića, no taj zanos ne dovadja Jurja 
do toga, da mrzi svoje; on piše samo latinski, ali ćemo u 
njegovim spisima zaludu tražiti onog polemičkog duha, kao u 
Crijevića. U Crijevića prevladjuje poganski duh, a Šižgorić obra- 
djuje ponajpače takove stvari, koje katolička crkva odobrava. 
U jednu riječ: Crijević je sličan onim talijanskim humanistima, 
koje starina bijaše zaslijepila, da nijesu vidjali, dapače su mrzili 
prilike, u kojima su živjeli, a Šižgorić je novolatinski pisac, 
koji pojmi duh vremena, a piše latinski samo iz predsude: da 
lijepo može biti samo ono, što je pisano Ciceronovim jezikom, 
ne hoteći tim nimalo škoditi svojoj narodnosti. 

* Laurum igitur triplicem triplici sudore capesse, namque vates 
una corona parum est. 

Svakako je dakle i Šižgorić za kulturnu povjest onih 
vremena isto tako zanimiva pojava kao i Crijević, pa bi bilo 
vrijedno znati i iz života njegova barem toliko, da nam bude 
jasno njegovo književno djelovanje. No na žalost znamo samo 
to, da je živio u XV. vijeku, i da je bio kanonik, a da je 
svršio nauke u Padovi. Tamo se je zacijelo i upoznao s prepo- 
rodom, a to je podloga književnu radu njegovu, kojim je proslavio 
svoj zavičaj. 

Spoljašnom formom dozivlje nam Šižgorićeveva zbirka 
latinskih pjesama u pamet Stacijevo djelo »Silvae,« koje je 
g. 1417. našao u samostanskoj knjižnici u SI. Gallenu čuveni 
humanista Poggio. To su dakle ponajviše epske pjesme u 
epskom mjerilu, a gdjekoje i u melskom, no u Šižgorićevim 
odama ne ćemo naći one razvratnosti i uslužnosti, kojom obiluju 
Stacijeve Silvae. Svoje pjesme posvetio je pjesnik šibenskom 
patriciju Petru Toboleu, a ispjevao ih je, kako sam kaže, 
»često mučen bolom, katkad utješen, a gdjekad udovoljujući 
željama prijatelja*.« A to je i istina! U pjesmama ćemo se 
susretati svakog časa s uspomenama iz starine, a nada sve 
iz Ovidija, kao i kod drugih humanista; no digneš li tu 
ljusku, ostaje ti sredina, a ona ti kaže osjetljiva pjesnika, koji 
jako dobro pristaje uz svoje drugove, novo latinske elegiste. 

No ocjenjivati pjesnički talenat njegov nije moja zadaća, 
već samo pokazati smjer rada njegova, a zato su nam dosta 
samo neke njegove pjesme, a to poglavito one, koje odišu 
patriotskim duhom, a nada sve djelce »De situ Illyriae et 
civitate Sibenici* (»0 položaju Ilirije i općini šibenskoj«), 
koje nam ujamčuje, da je on uza sav zanos za starinom imao 
smisla i za narodni život, te s ljubavlju gledao na narodno 
blago i običaje. 



*« 



* Saepenumero đoloris cruciatu ailecti, aliqaaado refecti ipsa conso- 
latione, interđum amicorum desideriis satisfacientes. 

** Vrijedno će bitf, iznesemo li samo u glavnim crtama po raspravi 
prof. Šrepela sadržaj ovoga djela. 

U poglavlju I. raspravlja se »de diversa Illyriae determinatione.< 
— II. »De Vera Illyriae denominatione« ; pisac izvodi Ilire od Polifemova 
sina Ilirija. — III. »Illyria nomen commune omnium huius lingaae nati- 

Za nas je najznatnije zadnje, t. j. XXVII. poglavlje ove knjige : 

n^kim šibeničkim običajima (»De moribus qmbusdam Sibenici«). 
Tu se kaže: »Običaje imadu naši gradjani preko zakona, neke 
domaće, a neke tudjinske, koje upiše od susjeda. Imadu ilirske 
poslovice, koje smo nazvali di eteri a, te preveli sa Ja. Naupleom, 
učenim i razumnim čovjekom, iz domaćega govora na latinski. 

^ Čini se naime, da nijesu ostroumniji od njih ni zakoni Solonovi, 
ni što je Numa Pompilij izmislio, ni sama nauka Pitagorina. 
Žene osim toga na pogrebu pjevaju tužaljke (neniae), ganjujuć 
i potičuć na suze duhove snažnih Ijiidi, vruće od plača Teti* 
dina i majke Eurijalove, koje naricahu za poginulim sinovima. 

1 na dan vjenčanja pjevaju neke pjesme u kolu (Epithalamia), 
kakove ne ispjeva Katul, ni Klaudijan. Obijesna zatim i pohlepna 
mladež pjeva snažnim glasom takovu ljubavnu pjesmu noću, 
kakvu teško da je sačinio ugladjeni Tibul, ili meki Propercije, 
ili Gal strastven, ili Lesbijka Safo. ^ vrteći tijest za ulje 
izmišljaju »eglogas alternas/ kao da Damet i Menalka pri- 
pijevaju pred Palemonom.« Na koncu još dodaje, da se u 
Šibeniku slavi Božić kao u Rimu Saturnalia. 

Ovaj izvod jasnije od mojih riječi kazuje vjernu privr- 
ženost pjesnikovu svomu zavičaju, a i prama svojoj široj domovini 

onum«; \i rimskih pisaca navode se imena raznih, ponajviše slovjenskih 
naroda od Alpd do Crnoga mora, od Sjevernog mora do Adrije. — IV, 
»fines Il]yriae longissimic; Šižgorić navodi mnijenja raznih pisaca rimskih, 
pa odredjnje svoj sud: »Iliriji je sa sjevera Ungarija, sa zapada Foroiulium, 
s istoka Crno more, s juga Macedonijac; bilo zlobom neba, nemarom 
naroda, ili gradjanskim razdorom i zavišću dogodi se Ilirima, da su, kako 
veli Plinije, učinili malo spomena vrijednih djela i ostavili malo slavnib 
imena. Ipak ima nekoliko slavnih ljudi. A tu je car Dioklecijan, Dalmatinac 
Gaj, koji dade ime »dalmatici,« pa osobito Jerolim, koji je sve učitelje 
kršćanske natkrilio elegancijom . . . Talijani se doduše trse, da ga otmu 
Ilirima, jer misle, da na trnu dalmatinskom ne bi mogla uroditi ovakova 
prekrasna ruža ... — VI. »De situ Dalmatiae (o položaju Dalmacije) «, 
koja je najplemenitija pokrajina Ilirije. — VII. »De Dalmatini animis.c 
Navode se stari pisci, koji vele, da su Dalmatinci ratoborni. — U VII, 
pogl. govori se o gradovima dalmatinskim, a u IX. o imenu Šibenika, 
koje pisac izvodi odatle, što je pleterom (šibama) bio opkoljen. — I 
tako dalje sve do svrhe razlaže se o domaji pjesnikovoj. 

Iliriji. U njega nema onoga učenoga mudrovanja, onoga doktri- 
narizma, koji nas toliko smeta u Crijevića; on se ne bavi 
pitanjem, je li Šibenik latinski, ili hrvatski, već pjeva latinski, 
ali ga veseli rodjeni grad onakav, kakav jest, te tomu čuvstvu 
daje oduška bez suvišnih okrivljivanja i ne stideči se svoga 
porijetla, već naprotiv dičeći se onim, što mu grad domaći 
ima, Šižgorić je dakle prama Crijeviću dobro naprijed poskočio 
te se približio Maruliću, koji se samo u tome razlikuje od njega, 
što se je i poslužio svojim jezikom te tako djelom pokazao, 
da nije dosta slaviti narodnost svoju, već je treba i gojiti. 

Promisliš li dobro, Marulićeva pojava nije ništa drugo, 
nego naravna posljedica kulturnog razvitka, kojemu je baš zadnji 
član Šižgorić. Crijević, Šižgorić, Marulić — to su stepenice, 
po kojima se hrvatska Dalmacija uspela do svoje književnosti. 
Sva trojica imadu svoje nazore, ali jednoga bez drugoga ne 
možeš razumjeti. U Crijeviću vidimo humanizam stoprva unesen; 
u Šižgoriću humanizam, kad se je počeo prilagodjivati prilikama 
nove domaje, a u Maruliću, kad se već prilagodio. Samo medju 
tom trojicom treba da metneš sve one pjesnike i nepjesnike, 
u kojih su se nove ideje bile udomile, a kojim su ova trojica 
glasilo, jer ih je narav bila obdarila više nego druge potrebitim 
talentom. 

Naša je književna povjest krstila Marulića ocem hrvatske 
književnosti. Sve je u tom, kako se razumije taj časni pridjev. 
Ivan Gučetić, o kome je već bilo govora, zacijelo je ranije 
hrvatski pjevao nego Marulić, no trebalo je jednog Marulića, 
da svojim ugledom pribavi ugleda hrvatskomu jeziku, te mu 
moćnom riječi osvoji mjesto u kolu evropskih jezika. 

Marko Marulić, potomak starinske spljetske patricijske 
porodice, rodi se u Spljetu 18. kolovoza 1450. Otac mu je 
Nikola sa Dobri com Alberti bogat porod izrodio, šestero sinova: 
Marka, Šimuna, Luku, Petra, Ivana, Valerija i Aleksandra, a 
jednu kćer. Vicu, koja ode u dumne sv. Benedikta postavši 
kasnije opaticom manastira sv. Rajnera u Spljetu. Prvu školu 
izuči Marko u Spljetu, a kasnije ode po običaju svoga vremena 
u Padovu, gdje mu je uz druge bio učitelj glasoviti Picentini. 



J 

Životopisac Franjo Natali, vršnjak Markov, kaže, da je bio 
ponizan, čedan, poslušan i veoma prijateljski mladić, pa da 
su ga s toga ljubili svi, koji ga poznavahu. Bijaše srednjega 
stasa, širokih pleća, okretna tijela, čela vedra i široka, crnih 
očiju, nosa pokučasta, lijepa lica, a kose i brade žutkaste. 

Koliko je Marulić živio u tudjini, nije poznato. Cijeli je 
njegov život uopće obavit za nas tajnom nekom koprenom, 
pod kojom se kriju kojekakve priče, a da im stvarne kakve 
podloge ne možemo dokazati, pa ih je bolje ni ne spominjati. 
Nastale su stalno u povodu toga, što se je htjelo kakvim dogo- 
djajem, koji je potresao dušom pjesnikovom, protumačiti, kako 
je Marko najednom promijenio ćud, pa od mladića, koji hoće 
živjeti, postao malo ne pustinjak. Ta se promjena, treba li 
vjerovati Nataliju, dogodila oko 1480. poslije smrti brata mu 
Šimuna. No ako je promjene zbilja bilo, a to nije plod mašte 
životopiščeve, mogla je biti sasvim prirodna. Marulić je bio 
jako uman čovjek, koji je već u mladosti oćutio slasti za 
naukom, a to nagnuće moglo je lako postati pravom strasti, 
kojoj je žrtvovao sve svjetovne zabave. To je tim priličnije 
istini, što se znade, da je predao gospodarstvo mladjemu bratu 
Valeriju, da uzmogne živjeti znanosti, te što se je s istoga 
uzroka htio povući u šezdesetoj godini u samostan sv. Petra 
u Gluhoj Dolini na Šolti. 

No uza sve to zanemarivanje javnih posala Marulić nije 
bio onakav, kako ga Natali opisuje, te možemo slobodno 
nazvati bajkom, što veli, da je 40 godina proboravio u svojoj 
sobici. Njegovi opisi rimskih i solinskih starina jasno kažu, i 
da je bio u Rimu*, i da se je šetao po spljetskoj okolici, i to, 
kako sam kaže, u društvu sa Dminom Papalićem.Za poznavanje 
značaja znamenito je i to, što je već nakon dvije godine ostavio 
samostan u Gluhoj Dolini, jer veli, da nije našao pokoja, kako 
je mislio naći. Koliko mu je vjerovati, vidjet ćemo kasnije. 5. 

* Kukiiljević sumnja, je li tamo bio u mladosti, jer veli, da su 
takove nauke preteške za mladića. 

siječnja 1524. preminu Marko u Spljetu, a bi zakopan u crkvi 
sv. Frana »izvan zidina« (»extra muros«). 

Marulić je učenik padovanskog sveučilišta, pa po tom i 
talijanskoga preporoda, kojemu je u ono doba bila Padova čvrsto 
utočište. Po smjeru dakle odgoja ne smijemo dijeliti njega od 
ostalih Dalmatinaca, koji su služili istomu književnomu pokretu. 
Razlika je samo, što su Crijevič i drugi uhvatili jednu stranu 
pokreta te jednostrano sudeći i preko svoje volje došli do kri- 
voga sudjenja ; Marulićevo naprotiv oko zahvatilo je sve pojave 
preporoda ujedno te konsekventno izvadjajuć zaključke iz načela, 
kojima se bijaše učinila Italija odjekom, naš je Marko tako i 
došao do toga, da bude ocem hrvatske književnosti. Crijević 
je samo pjesnik, pa su ga lako latinski umotvori zaveli na 
stramputicu; Šižgorić uz poeziju ne pušta s oka ni prilika, u 
kojima žive, pa ga već to usteže od krivih nazora; Marulić 
pak nije samo pjesnik, on je i starinar, i filosof, i teolog, i 
učenjak, u jednu riječ neka vrst enciklopediste, kakvih je bilo 
i inače naći u Italiji onih vremena. \ taj široki horizont, do 
koga je došao Marko naukom i prirodjenim darom, činio je, 
da pisac shvati bolje i prilike, u kojima je živio, a navlastito, 
da narodu ne će pomoći latinska poezija, već knjiga, koju će 
razumjeti. 

Kako nijesam ispitivao elemenata poezije Crije viceve ni 
Šižgorićeve, ne ću ni djela Marulićevih po sadržini i mislima 
njihovim. Dosta je spomenuti, da i on pripada kao filosof čislu 
ljudi, koji su htjeli prilagoditi filosofiju pogansku nauci kršćan- 
skoj, iliti drugim riječima: sudjenje zdravoga razuma sa obja- 
vom božjom. Za njih je naime filosofija jednog Platona vrhunac 
onoga, što um. ljudski može stvoriti, pa je trebalo kazati, kako 
se to ni najmanje ne protivi crkovnira dogmama. Ali kako se 
nije smjelo sumnjati o načelima crkvenim, tako je bilo suvišno i 
raspravljati o metafizičnim pitanjima po uzoru poganskih pisaca. 
Pitanja o biću riješila je objava božja, pa tu nije bilo više 
ništa, da se riješava. Polje za ispitivanje bila je jedino etika, 
ali i tu u granicama crkovne nauke, pa zato se ni ne mogu 
radnje humanista nazvati filosofskima, kad su po sadržaju više 



4 .t t A M ii t R W Jii I IH V iBIHHt Ul i ill^* * *' 



Marko Marulić kao filosof, 79 

lego išta drugo teološke rasprave. To se najbolje vidi po 
sadržaju Manilićevih djela: Evangelistarija i De institu- 
tione bene beateque vivendi.* Navlastito djelom »De 
institutione« dokaza Marulić, da nije samo Sv. pismo skoro 
laizust znao, već da je poznavao i sve grčke i latinske pisce, 
:rkvetie povjesnike i živote svetaca. Divnim trudom sakupi on 
}sobito moralne nauke iz Sv. pisma, te iz svih boljih pisaca, 
Sto su do njega živjeli, pisali oni grčki, ili latinski, a sve 
to sastavi razumno u sklad, da bi mu se djelo moglo nazvati 
prava enciklopedija moralnih nauka. 

Bit će način pisanja, ali sigurno i oštroumnost uzrokom, 
ia se ime piščevo pronije širom Zapada. Suvišno je nabrajati 
mnoge pohvale, koje se čitaju u vršnjaka, pred činjenicom, 
da je Evangelistarium tiskan 6 puta te preveden na talijanski 
od Silvana Razzija, a da mu je »De institutione« doživjelo 
a izvoru 10 izdanja, ^ u talijanskom prijevodu od M. Remigija 
Florentinca 5 izdanja, te da je osim toga prevedeno na francuski, 
portugiški i njemački. Ovo najbolje pokazuje slavu piščevu, a 
Dijesu mu je umanjila ni ostala bogoslovna djela: De imita- 
tione Christi (0 nasljedovanju Krista), De humilitate et 
gloria Christi (0 poniznosti i slavi Kristovoj) i Polacithra 
Christianarum virtutum in libros sex distracta (0 
kršćanskim krepostima), — koja su bila tiskana, ni ona, koja 

* Evangelistarium je sastavljeo 2a pouku onima, kojt hoće đaživukre- 
posno i sveto. Djelo je podijeljeno u 7 knjiga. U prvoj se knjizi govori 
vjeri, ali tu piaac ne pripovijeda samo o vjeri i nevjeri prama Bogu, 
nego i prama sebi i bližnjemu, o postojanosti i značaju, o pohlepi za 
slavom, o vrijednosti, samovanja, čitanja knjiga i t. d. Druga i treća knjiga 
g[ovori o ufanju. Veoma umno raspravlja pisac o 'bdijenju i suvišnom 
ipanju, koje mori tijelo i dušu, a čovjeka čini mekanim i lasnim, pa o prož- 
Irljivosti, putenosti, društvu zlu i sličnim griješkama, kojima se ufanje 
p!bi. Zadnje su četiri knjige posvećene ljubavi. Tu su najljepše stranice 
) spolnoj ljubavi, jer tu ima pisac prigode, da razvije svoje nazore o svim 
)itanjima, koja iz te ljubavi niču, dakle o braku, odgoju, djevičanstvu itd. 

Drago^ djelo, »De institutione«, slično je po sadržini prvomu. Podije- 
Jeno je u 6 knjiga, no nije uzeto kao podloga diobi štogod, kako u 
Evangelistaru : vjera, ufanje i ljubav. 

Franjo Natali spominje, a nijesu bila — tiskana.* Dodaj ovoj 
književnoj radji »Marci Maruli quinquaginta parabola e,« koje 
su takodjer bile tri puta tiskane » pa Đialogum de laudi- 
bus Herculis (Razgovor u pohvalu Herkulovu), koje je bilo 
prevedeno dvaput na talijanski, te starinarsko djelo, gdje su uz 
natpise iz Rima natpisi i uz jedno dvaestak drugih mjesta, izmedja 
kojih spominjem Nin i Trogir, a nada sve Solin, koje djelo 
posveti pisac prljanu Dujmu Papaliću, — skupiš li sve to, velim, 
imat ćeš sliku samo onog dijela Marulićeva rada, koji baš nema 
nikakve vidne sveze sa Marulićem kao prvakom pjesnikom 
hrvatskim, ali koji treba poznati, da razumiješ pojavu Markovu. 
Vas ovaj književni rad nema naime sada za nas bas 
kakve literarne vrijednosti. Marulićevi dokazi ne mogu, koliko 
nijesu moralni, održati moderne kritike, a i današnja etika polazi 
kadikad s drugoga stajališta. Stari klasički pisci starine nijesu za 
nas više vrhunac onoga, što umujuć možemo doseći, već umjetnine, 
kojima se divimo. Ali sudeći Marulića moramo više nego kod 
ikojega drugoga pisca promatrati doba, kad je živio i djelovao, 
a za ono'doba bio je uprav, kao što Toma Niger kaže, »najsjajniji 
medju učenim ljudima«, »doctorum virorum clarissimus«. Onaj 
ugled, koji ovim djelima steče po Evropi, zajamči mu ugled i u 
domaji, a zasluga je Markova, što nje nije zapustio, već je pom- 
njivo pratio sve, što se u Dalmaciji zgadja. Lijep je dokaz toga 
zanimanja ostavio u latinskoj poslanici, koju još kao mladić piša 
Jurju Šižgoriću.** »I ako, veli, nepoznat, pišem ti, jer premda te 
nijesam nigda vidio, moć tvoga uma to čini, kao no ti ona, koja 
siluje, da ljubimo ne samo one, kojih ne vidjesmo, već i one, 
koji su bili pred nama.« Da blijesak tudjine nije zaslijepio Marka, 
vidi se i po tome, što djela posvećuje skoro uvijek rodjenim 
Dalmatincima, kao: Jerolimu Ciepiću i Dmini Papaliću. I a 
svojim pjesmama sjeća se često domorodaca: prijevod n. pr. 

* Quaestio*nes utriusque testamenti, De viris ilustribns veteris testa- 
menti, De ultimo ittđicio. 

'** Igaotus ad te litteras scribo, quem etsi aungaam viderim, virttf 
hoc ttia eifjcit ingenti, quippe qtiae non soluuo eos, quos non vidimas, si 
etiam qai multo ante nos faerunt, amabiles nobis reddunt. 

pjesme Petrarčine A d virginem beatam. koju kasnije prevede 
$ latinskog u hrvatski Frano Božičević Hvaranin, posvećen je 
[erolimu Papaliću, koji ga je na prevadjanje i ponukao. 

No još se bolje vidi zanos pjesnikov za hrvatskom prošlosti 
po tome, što je 1510. na prošnju Dmine Papalića preveo 
poznatu kroniku popa Dukljanina.* U uvodu pominjući, kako mu 
je došla do ruku kronika, izrično kaže, da smisla nije mijenjao, 
(fo već Lučić dokaza, da je tekst i popunjao i ispravljao. 
Eto dakle, Marulić je i ispitivao domorodnu povjest, a da ga 
ie i sadašnjost jednako zanimala, dokaza pjesničkom poslanicom 
Ba papu Adrijana VI.** Tiskana je 1522. u Rimu,'a napisao ju je 
sa prošnju Dominika Buče Kotoranina. Dugo je promišljao, bi li 
mu želji udovoljio »osjećajući, kako je neznatan« (»conscientia 
parvitatis suae«), no napokon se odluči po nadahnuću Duha 
svetoga. Živim su slikama tu opisani jadi i nevolje Dalmacije, 
&oja može jedva obraniti svoje gradove; spominju se ostaci 
legdašnje moćne kraljevine Hrvatske i turske navale u posavske 
podravske pokrajine. Pjesnik proriče opasnosti, koje prijete 
Jgarskoj, Mletačkoj i svoj Italiji od Turaka, zagovarajuć slogu 
cršćana i moleći papu, da umiri narode i potakne na rat 
)roti Turcima. 

Marulić je ovom pjesmom postigao, što i drugi prije r 
)oslije njega, t. j. ništa; ali je u njoj ostavio rječita svjedoka 
ivoje odanosti kršćanstvu i rodnomu kraju. To su bila dva 
)oticala za cijeli njegov rad. Njima zahvaljujemo i Juditu, ili 
[ako sam pjesnik kaže u izdanju 1521.: »Libar Marka 
farula Splićanina, u kom se uzdarži istoria svete 
idovice Judit u versih hrvački složena: kako ona 
ibi vojvodu Oloferna posridu vojske njegove i oslo- 
bodi puk Israelski od velike pogibili.« 



*** 



* Pod naslovom : »Regum Dalmatiae et Croatiae gesta latinitate đonata.« 
** Ađ Adrianum VI. pontificem maximum de calamita- 

tbas occurentibtts et exhortatio ad commanem omnium 

rhristianoram unionem et pacem. 

*** Sadržaj je toj epskoj pjesmi, i to po samom pjesniku^ koji to 

iže pod natpisom: »Ča se u kom libru nahodi« — ovo: 

Ckiice iz hrvatske književnosti III. o 

»Judita« je bila napisana »od rojen'ja Isukrstova u puti 
godišće prvo nakon tisuća i pet sat na dvadeset i dva dni 
mišica aprila u Splitu gradu.« 

Marulić je ovdje obradio poznatu biblijsku priču tako, da 
je 16 glava starozavjetne priče pripovjedio u 6 knjiga, i to, 
kako sam kaže u posveti »Poštovanomu u Isukrstu popu i 
primanciru splitskomu, gospodinu donu Dujmu Balistriću, kumu 
svomu,« da »ju stumači našim jezikom, neka ju budu razumiti 
i oni, ki nisu naučni knjige latinske aliti dijačke.« Kako je to 
protumačio, kažu riječi : »Evo bo historiju tuj svedoh u versih po 
običaju naših začinjavac i jošće po zakonu onih 
starih poet, kim ni zadovoljno počitati, kako im je dilo prošlo; 
da mnoge načine obkladaju, neka je vičnije onim, ki budn 
čtiti naslidujući umitelnu sredbu raskošna kuhača, ki na 
gospockoj trpezi ne klade listo varene, ali pečene jistvine, da 
k tomu pridaje saprana i paprana i inih tacih stvari,, da slaje 
bude onim, ki su prišli blagovati.« 

Ove riječi treba protumačiti. Pita se, koji su to »zači- 
njavci,« za koje Marulić kaže, da se u njih ugledao? Pod 

Prvo libro: Nabukođonosor dobivši Arfaksata posla Olofenii 
s vojskom primati države, hoteći da gospoduje svim svitom. 

Drugo libro: Kuda Olofernes projde s vojskom? Kih poda se 
podbi? Priđe u Gabu, bi strah u Jerosolim, pozlobiše Akiora veziri, jec 
istinu govori od naroda Jerosolimskoga. 

Treto libro: Olofernes Akiora vezana zagna u Betuliju hoteći 
zajedno z grajani pogubit, kad jih prime. Ozija zva Akiora i popove 
večeru. Olofernes podseda Betuliju; bi u grad žaja (žedja), do pet 
se hotihu pridati. Judita ih kara. 

Četvrto libro: Judita s Abrom pojde van građa; bog joj priu< 
liposti, budi da vele lipa biše; Olofernes vidiv ju za njome se zamai 

Peto libro: Olofernes dvor svoj i Juditu zva na večeru; pijj 
zaspa. Koliko je zlo žrtje i opitje? Judita Olofernu odkla glavu i na gra 
postavi. Akior se obrati na viru i pribiva u Betuliju. 

Šesto libro: Betulijani iziđoše s oružjem. Vojske, vidiv Olofei 
ubijena, jaše bižati; oni jih tiraše i z dobitjem se vrnuše. Eliakim, 
veli, s popi priđe vidit Juditu; ona svojimi pojde u Jerusolim; u temj 
se poklonivši s veseljem se vrnu. Živi lit sto i pet; puk ju sedam 
plaka; dan dobitja čtovaše. Amen! 

imenom »starih poet« razumijevaju se zacijelo latinski i grčki 
pjesnici, koji su, kako već kazasmo, Maruliću bili veoma dobro 
poznati; no za »začinjavcet nije baš lako izreći, što je Marulić 
mislio. Kako se radi o epskoj pjesmi biblijske gradje, nameće 
se po sebi pomisao, da je pred Marulićem bilo ljudi, koji su 
u naš jezik pokušali »protumačiti« biblijsku povjest, i ako, može 
biti, ne na isti način, kao što Marulić. Ti pjesnici pred Marulićem 
živjeli su u gornjoj Dalmaciji, jer nema uzroka pomišljati, da 
Marulić cilja ovim riječima na dubrovačku liriku, koja se, kako 
ćemo pripadom spomenuti, već u XV. vijeku počinje javljati. Oni 
ne bijahu jedno te isto, što i narodni pjevači, jer u Marulićevoj 
»Juditi« nema onih ukrasnih epiteta, kojima obiluje narodna epika. 
To se protivi i samoj mogućnosti, da se Marulić povadjao za 
narodnim pjevačima, pa s toga Marulićeve uzore treba tražiti 
u umjetnoj pjesmi prije njega. Epskih takovih pjesama nema 
više sada; a bile su po svoj prilici biblijske povjesti i životi 
svetaca složeni u stihove bez drugih pjesničkih nakita, kakvih 
se i dandanas od starijih žena čuje, a da se ne zna, tko ih je 
ispjevao. Ako se je za takovim pjesnicima Marulić u »Juditi« 
poveo, tada je odmakao od njih jedino u tome, što miješa u 
suho pripovijedanje kakvu uspomenu iz klasičnog štiva, kako to 
sam priznaje u posveti. 

Većim je dijelom pjesma slobodni i razvučeni prijevod iz 
biblije (n. pr. riječi Holofernove Akioru, Akiorovo opisivanje 
moći Israelove, pjesma zahvalnica Juditina i t. d.), tako da se 
u njem izgubiše ljepote originala. Pripovijest ide sasma po Sv. 
pismu, kao da se je 'pjesnik bojao preinačiti štogod. Kićenje 
stoji u tome, što pjesnik umeće kadikad kakvu prispodobu, i 
gdje je u bibliji štogod samo spomenuto, opširno kaže bez 
obzira, koristi li, ili škodi to rastezanje cjelini. 

Uporedjenja su učinjena po uzoru klasičkih pisaca, a na- 
vlastito Virgila, n. pr. : 

. . . kako konju živu, 

Kad teče po njivu, kad mu dadu oštrog, 

popostrese grivu tere poljuti nog; 

priskoči plot i stog^ i potok prikine ; 

koliko je azmog, teče, vrata rine: 

tako sobom hizne ovoga grdoba, 

kad ju pouzdvigne vezirska huđoba. (Govor je o Olofernu.) 

Poznavanje klasiki te grčke i rimske starine pokazuje se 
i u nekim govorima i opisima. Kad popovi vidješe Judita, 
stajahu kao zamamljeni. A kako ne bi, kad ljepša nije bila ni 
Betsabea, »ku kralj svet vidiv dvimi grisi bi spet,€ ni druge 
ljepote, kojima se jevrejska povjest diči. Dapače 

Mnju ti, bi Apolo lin tirati Dafna bil, 
tad kon tesalskih stin ova da bi vidil. 

SiriHga bi odpastil sin Merknrijev Paa, 
agledal da bi bil ovu gredući van ; 
po Cinte gore stran kada no lovljaše, 
Diana luk napan tako se vijaše. 

Kada se boraše za z Dijanirom stat 
Herkules, koj mnjaše, da par veće postat: 
kip, obraz tere vrat ove zgledal da bi, 
vrgal bi se na vrat, al se boril ne bi. 

Ča veće dim tebi? Pariš taku ženu 
imil da bi sebi, pustil bi Helenu, 
ku Grci odvedenu, jer opet nimaše, 
Troju podsedenu deset lit rva§e. 

I na svrsi se poredjuje Judita mnogim junakinjama, kao 
Debori, Jaheli, Paladi, Dijani, Hipoliti, Pentesilaji i dr. 

Klasike je dakle obilno upotrebio Marulić, ali njemu je 
bila poznata i domaća lirika trubadurska. To se opaža navla- 
stito u opisu Juditine ljepote. Izrazi kao IV. 195-197: 

jer će dostojati ti razum, ta lipost, 
da bude imati svaku čast i milost; 

ili IV. 205—207. 

Kad ju je vidio, s prvoga pozora 
ranu je oćutio Ijubvena umora, 

kažu nam dosta jasno trubadura, a to je dosta znamenito za 
povjest dalmatinske lirike, osobito, uzme li se u obzir, da druge 
vidne sveze izmedju prvih dubrovačkih pjesnika i Marulića 
nema, a ako je bilo, ne može se ničim dokazati. 

I ako »Judita € ne daje literarnog uživanja, zanimljiva je 
već kao kulturni spomenik, a još više zbog načina, kako je 
nastala. Jer nije slučajno, što je Marulić odabrao baš Juditinu 
povjest, da je pjesnički obradi. Njegov je rad potekao iz pleme- 
nite namisli, da dade štiva i onima, koji »dijačkec. knjige ne 
razumiju, a štivo -je izabrao baš gledajuć žalosno stanje domo- 
vine svoje, koju su tudjinci bili pokrili. Turci su hrvatskomu 
narodu bili, što Babilonci jevrejskomu, pa kako se je Jevrejima 
pokazala Judita, da ih ropstva oslobodi, tako Marulić vapije 
od Boga osvetnika prolivene krvi i strenitelja turskih sila, a 
narodu izvadja pred oči primjer Juditin, da vidi, što može 
pouzdanje u Boga i vječnu pravdu. To je temeljna ideja pjesme 
Markove, pa i to daje pravo onima, koji počinju eru hrvatske 
književnosti sa god. 1501., t. j. godinom, kad je »Judita« napi- 
sana. I prvo Marulića bilo je pjesnika, a i prvo »Judite« pjesama, 
ali »Judita« je prva pjesma, a Marulić je prvi pjesnik, koji je 
pjevao za narod, da ga osokoli u mukotrpnoj borbi s isto- 
čnim zmajem. . 

Marulić medjutim nije na putu sustao, već je i dalje išao 
započetom stazom u očitoj namjeri, da koristi onima, koji latinski 
ne znadu, i ako to nije izričito rečeno, kao u posveti »Judi- 
tinoj.« Znamenita je u tom pogledu »Historija od Susane, 
hćere Helkije, i žene Joakimove. Ovoj se zgodi u 
Babiloniji, budući tamo zaveden u sužanjstvo puk 
Izraelski.« I za ovu je pjesmu crpao Marulić gradju iz biblije, 
i u njoj se opažaju isti nedostaci, kao i u »^Juditi,« dakle nestašica 
pjesničke mašte i pjesničkog oblika, pa očita težnja za moralizo- 
vanjem. AH svrha nije ista. Juditom hoće pjesnik da pokaže, što 
može pouzdanje u Boga, a »Suzana« je posvećena nevjestama: 

nauk će bit vam to], griha da ste čiste, 
i prvo da biste volile smrt prijat, 
ner s mužem ne biste verno botile stat; 
jer da ljudi poznati ne će grih^ ča prudi, 
pokol ga će li znat on, ki svaka sudi. 

I u »Suzani« se očituje kao u i »Juditi« poznavanje starine, 
to na isti način, pa po tom, što je rečeno za jednu pjesmu, 



I 

vrijedi i za drugu. Samo se »Suzana« još više približuje u 
opisima ljepote trubadurskom ukusu. Suzani se veli: 

Bile biše šije, a crnih očija, 

glavice milije, ner ti reć umiju, 

obrvi ter viju, nad kimi stase val, 

ako reći smiju, Bog biše upisaL 

Tko bi na daieč stal, rekal bi:rumencvit 

od ust je nje procval, ali ružice list. 

Obraz od sniga slit, ne, ki je sasvim bil, 

da s kim bi smišan bil grimiza neki dil. 

Suknja razlicih svil dar do tla nizoka, 

kip rasta gorskih vil, tanjahta, visoka. 

Razuma duboka.... 

Navlastito podcrtanim izrazima naći je u dubrovačkoj 
lirici sijaset paralela, a to kaže, kako je u gornjoj i donjoj 
Dalmaciji ukus bio isti. Spominjem i to, da opis vrtla Joaki- 
mova ima sličnosti sa opisima Vetranićevim. Bit će slučajno, 
ali i slučaj ima svoju pozadinu. Ne bi ga bilo, kad bi bila 
gornjo-dalmatinska književnost odijeljena kitaj^kim zidom od 
dubrovačke. 

Ostale duhovne pjesme Marulićeve, kao »Urehe duho- 
vne«, »Dobri nauci«, »Stumačenje Kata«, »Lipo prigo- 
varanje razuma i človika«, »Svit je tašćina« i »Supro- 
tiva slasti od blaga« znamenitiji su za poznavanje Marulića 
kao osobe, nego kao književnika. Tu se hrvatski izlažu ona ista 
moralna načela, kao što i u latinskim djelima, s tom razlikom, 
što nema razloženja i navoda iz drugih avktora, a to u ostaloifi 
ne žalimo. Najzanimljivija su svakako ona mjesta, gdje se govori 
redovničkom životu, a u kojim očito pisac šiba na svoje doži- 
vljaje u samostanu sv. Petra, pa hoće da se kao opravda, 
zašto je nakon dvije godine manastir ostavio. Takovih se 
mjesta često nadje; n. pr. u »Dobrim naucima« dovikuje Marko 
redovnicima : 

Tance ne vodite, ne spivajte pisni, 
unesto hodite, a ne kako bisni. 
Ne općite svite, oholost ke stiču, 
ali svilene kite, na grih ke potiču: 

postolce Žentile, lipo izrezane, 
košuljice bile, svilom priplitaoe .... 
Svitom se odijte, ka redu pristoji, 
nnesto hodite, jer vami svit stoji. 

Ako je istina, da su se ovako nosili, razumjeti je i sveti 
gnjev pjesnikov, no svakako će trebati dobru polovinu odbiti 
na nemirni duh pisČev, t. j. bit će, da je bilo slučajeva, da 
su redovnici živjeli raskalašeno, a on je to uzeo kao opći 
prigovor, navičan kao što je bio vidjeti zlo, i gdje ga je 
moglo ne biti. Marulić je naime kod nas neka vrst Savanarole, 
koji šiba zlo bez obzira, da li je šiba najbolje sredstvo, ta 
se izliječi. Pesimizam Marulićev nas zanima u ostalom, jer se 
baš s toga navraća pjesnik češće na prilike, u kojima je živio, 
te nam iznaša slike iz tadašnjeg života. Nemilo je svakako za 
idealne ljubavnike, kako prozajično misli Marko »o vječnoj 
ljubavi, koju ni smrt ne može raskinuti.« U »lipom prigova- 
ranju razuma i človika« tuži se čovjek, da mu je ljubljena žena 
umrla, a razum ga ovako tješi : 

Ako s' dobru našal, možeš i drugu najt, 

kad budeš obašal ne hteći s puta zajt. 
Ako r dobrotu imit poče pod tobom biv, 

dobra će i druga bit, buduć joj meštar živ. 
Ako f dobra biše, virna i poštena, 

i razum imiše u svemu svršeno, 
spomen' se, da mnoge najpri take budu, 

a pak srama miru zavrgu za kose. 
Ostave te krosna i teg, sulac pričnu zbirat, 

tt mladih upru gled, kih no budu sritat. 
Žena je zaisto nestanovita zvir, 

stat na jedno misto ne more imit mir . . . 
Dobra biše tvoja, da tko mogaše znat, 

po sva lita svoja jednu da će imat, 
da ne će vtlovat, da će viru nosit 

ter te vazda štovat, a inih ne volit? 

Ovdje se vidi nekakvo neprijateljstvo prama ženskomu 
svijetu, kao da se je pjesnik ima na nj razloga tužiti. No treba 
spomenuti i slobodnije ono njegovo mišljenje, kad stavlja 
»razumu« u usta riječi: 

Ne žer mnogu dotu, ni gizdu, ni lipost, 
ner samo dobrota ženska tere kripost. 
Zamirat ostavi, koga je simena, 
a tim se zabavi, da j' dobra imena. 

Vidi se po tom, da je uza svu nesklonost prama ženama 
ipak uzvišenije shvaćao bračnu svezu kudeći samo ono, što je 
zlo u njoj. 

Ovim izvodima naći je, kako spomenusmo, paralela u 
latinskim djelima Markovim, i to: »Urehe duhovne,« gdje se 
raspravlja o tri kreposti : vjeri, ufanju i ljubavi, odgovaraju Evan- 
gelistaru, a »Dobri naucic po svom sadržaju opet drugomu 
latinskomu djelu: »De institutione.« To jasno kaže, da je svojim 
radom u hrvatskom jeziku pjesnik hotio narodu protumačiti i 
popularizovati svoju »moralku«, a u tu je svrhu imalo služiti i 
njegovo »tumačenje Kata,« gdje se u kratkim i jezgro- 
vitim rečenicama prikazuje štiocima praktična filosofija. Za to 
služe i pjesme, koje opisuju po bibliji i sv. Augustinu zgode 
iz života Isukrstova, pa prijevodi psalama, raspredanje, parafraze 
deset zapovijedi božjih i sedam smrtnih grijeha, pa i same 
pokladne pjesme: Poklad i korizma te Spovid kolu- 
dric od sedam smrtnih grihov, gdje se u šaljivu obliku 
nalaze prave prodike o kobnim posljedicama grijeha. Da rad 
u hrvatskom jeziku ide i inače uporedo sa radom u latinskom, 
najbolje ipak dokazuju pjesme: Tuženje grada Hjeruzo- 
lima i Molitva suprotiva Turkom, koje odgovaraju »pismu 
na Adrijana VI. c, o kojem je bilo već govora. U prvoj pozivlje 
Jeruzolim papu, da skupi ujedno ćesarja hrabrena, od Španje 
kralja primoguća, kralja France i Inglitere, Čehe i Ugre, latinske 
kneze ( — »ne dim za pineze« — ), Bnetku gospodinu, Milan, 
Feraru, Florencu, Mantovu, Pjemont, popove i dvor, eda oslo- 
bode sveta mjesta od Turaka, jer inače 

ja mnja ti, ni šala, kadi je Petrov hram, 
bit će koi)jem štala, a Rim stanišće vran; 

a u drugoj, pokle »boj su bili š njimi Hrvati, Bošnjaci, Grci, 
ter Latini, Srbli ter Poljaci,« te »eto još boj biju nici, a nikih 

m, a druži ne smiju, jer jim si gnjivan ti,« moli se Svemogući, 
da On spasi kršćanstvo i pobije Turke, kako je pobio i vojsku 
Idumejsku i Moabite, kad htjedoše uništiti puk izraelski. — Ovo 
poredjenje znamenito je i po tumačenje »Judite«, jer daje pravo 
onima, koji u njoj gledaju sliku ondašnjeg stanja u gornjoj 
Dalmaciji. 



VII. 

Marulić i hrvatski pjesnici iz Gornje Dalmacije. 

Radinost MaruUČeva, — Pohvala Hektorovićeva, Zoranićeva i 
Barakovićeva, — Protivnici hrvaitine: Toma Niger i svećenstvo 
spljetsko, — Spljetski pjesnici. — Prilike na Hvaru i hvarsko 
plemstvo, — Hanibal Lucuf, — Petar Hektorović, — Ostali 
hvarski pjesnici, — Njihovo općenje medju sobom. — Veze Hvara 
sa Spljetom. — Prijateljevanje hvarskih i dubrovaćkih pjesnika; 
dopisivanje njihovo. — Petar Zoranić, furaj Baraković i ostali 

pjesnici iz šibenske i zadarske okoline. 




ja popunimo sliku rada Marulićeva, treba spomenuti i 
prozajička mu djela. God. 1500. na molbu istoga onoga 
Balistrića, komu i »Juditu« posveti, prevede latinsko djelo: 
Knjige Ivana Gerspna, kancilira pariškoga: Od nasli- 
dovanja Isukarstova i od pogarjenja tašćin sega- 
svitnjih. Bit će njegov i prijevod s latinskoga: Nauci sv. 
Bernarda k sestri svojoj, pa i Život svetoga Jerolima 
pisan za duvne. Ovim djelima treba dodati prikazanja, o kojima 
bijaše govora, pa se je uprav diviti Markovoj radinosti, koja 
je mogla doprijeti do tako obilne književne radje, da joj u 
starijoj našoj književnosti nema po množini jednake. Po kakvoći 
ova sva djela zaostaju bez sumnje za mnogim drugima, ali po 
kakvoći ih ne smijemo ni suditi, već po djelovanju na vršnjake 

i na pisce, koji su iza njega došli. A to se djelovanje ne očituje 
po vrsti pjesama, jer su ti pisci pisali sasvim drukčije, nego 
Marulić ; ne očituje se ni po slogu, jer je slog jednoga Lučića 
mnogo ugladjeniji od Marulićeva ; već se očituje u vjeri, da je 
Marulić prvi započeo, te kako su Marka vršnjaci i potomci krstili 
prvim hrvatskim pjesnikom, tako ne smijemo ni mi u taj naziv 
dirati, pa i bio u koječem neispravan. 

Teško je pobrati sve hvale, kojima ga pisci XVI. vijeka 
i latinski i naši obasiplju, ali nije suvišno znati, kako neki 
naši sude o njemu. Hektorovića u Ribanju dovede sreća do 
Nečujma, »gdi je bil don Dujmu stan Baništriliću.« »Dugo 
vrime Marul Marko je tuj š njim bil, koga mnim da si čul 
i knjige njega stil, ke su raznesene po sve svita kraje, čudno 
narešene svake slasti slaje; . . . svu našu okruni stranu mnogom 
dikom i častju napuni i hvalom velikom; kim je urešen bil 
i jezik slovinski i kim se je dičil tokoje latinski. 
Ja mnim ona dila, ka vidih od toga, da ti nisu bila brez duha 
svetoga ... 0, Splite čestiti, ku si sriću imil, da s' vazda 
gnizdo ti razumnim Ijudem bil; u tebi knjižnici mnogi se rodiše, 
veli razumnici, koji slavni biše ... Li Marul nad svima, za 
reći rič pravu, najveću čast ima i diku i slavu. Zvizdami meu 
svimi kako sja danica, tako f meu mudrimi ime mu potica.€ 

Kad i ne bi bilo u ovim riječima spomena o »slovinskim« 
djelima, pohvala sama od jednog Hektorovića umetnuta bez 
potrebe u pjesmu, koja radi o ribarskim zabavicama, znači već 
nešto, pa je razumljivo, kako je Marulić svojim ugledom mogao 
osvojiti i za hrvatski jezik mjesto odlično uz latinski i talijanski. 
Marka kao hrvatskog pjesnika spominje i Zoranić u svojim 
Plan inata a, stavljajući mu u usta alegoričnu pjesmu o rasutoj 
bašćini, ciljajući valjda na njegove pjesme proti Turcima. Ali 
za znamenovanje Markovo svakako najznatnije su riječi, koje 
Baraković stavlja u usta svojoj »Vili Slovinci« : 



Bih nigda doprla u vrime Marala 
Latiakam do grla i glas njih taknula, 
opet sam padnula, zač jazik slovinski 
vas nauk od skula promini u rimski. 

Ove su riječi ispjevane do 100 godina poslije »Judite«, pa 

se vidi, kako je po malo slika Marulića kao prvog pjesnika 

hrvatskoga postajala jasnija, a gubila mu se znamenitost kao 

latinskoga pisca. No to ne znači još, da mu se odmah s početka 

i kao hrvatskomu pjesniku nije ime slavilo. Hektorovićeve riječi 

to nam jasno kažu, premda je imao pjesnik na umu više 

Marulića kao učenjaka, koga duh sveti nadahnjuje, nego kao 

pjesnika. Svakako je slava Marulićeva natkrilila slavu drugoga 

Spljećanina, poznatoga humaniste i pisca povjesti nadbiskupije 

spljetske, Toma Nigera, arhidjakona. Kakvim je duhom disao taj 

pisac, dovoljno svjedoči način, kako je navalio u svojoj povjesti 

na staroslovjensku službu božju hoteći braniti odluke sabora 

1059. i 1064. On nam je zabilježio i poznatu priču o popu 

Vuku i starcu Cededi, gdje se hinjenom prostodušnosti ruga 

neznanju glagolaša, a Slovjene nazivlje Gotima te slovjensku 

službu božju »kletim raskolništvom,« komu treba zabiti sjeme. 

Ovomu arcidjakonu ne smije se poreći znanja i darovitosti, 

pa je hrvaštini mogao biti poguban osobito zato, što je cijelo 

latinsko svećenstvo u Spljetu bilo uza nj. Tako nadbiskup Zani 

Bernard odredi god. 1511., da nijedan svećenik ne smije tumačiti 

sveto pismo slovjenskim jezikom osim jedino evangjelje, epistok, 

ispovijed i pričest i u naredjeni dan red mrtvih; a nadbiskup 

Andrija Kornel god. '535.: da nijedan glagolaš ne smije biti 

član kapitula ni svećeničkog zbora stolne crkve sv. Dujma, 

niti može uživati ikakav dio desetine, pogrepštine, ili drugih 

dohodaka, niti mu se može podijeliti kapelanija, niti plovanija, 

ni svećeničko mjesto u manastirima Spljeta, Omiša, Šolte, 

Vranjice, Dilada, Kuka, Postrane, Lužana, Žrnovnice, ni kod 

sv. Stjepana de Pinis, nego samo onda, kad bi ponestalo svećd- 

nika latinskog obreda! Uz crkvu bijaše neprijateljica hrvatskomu 

jeziku i državna vlast, pa to bolje nego išta kaže, kolik je 

morao biti ugled Marulićev, kad je sve te neprijatelje svladao, 

te postavio temeljni kamen hrvatskoj književnosti u gornjoj 

Dalmaciji. 

Još za života naime Marulićeva, a poglavito poslije njegove 
smrti, pojavljuju se po gornjoj Dalmaciji ljudi, koji hoće da 

slijede stope njegove. Baš drugovi Markovi bili bi Spljećani 
Jerolim Papalić, Plaćid Gregorijanić, Jerolim Martinčić i Nikola 
Matulić, no nama su sačuvana samo imena ovih pjesnika, a samo 
po otrašcima njihovih pjesama rekao bih, kao da su se i držali u 
pjevanju moralnoga pravca Marulićeva. Nemarnost Spljećana za 
hrvatsku knjigu i neprestano širenje tudjinštine, to je i uzrok bio, 
sva je prilika, što nam nestade njihovih pjesama — Manilićeve 
su nam sačuvane u samo jednom rukopisu, t. zv. Vrtlu — i 
što se je poslije njih malo ljudi bavilo hrvatskom pjesmom. 
Ona nadje obradjenije mjesto na Hvaru, te tu procvjeta novim, 
bujnim životom. Tu se naime življe sačuvala narodna svijest, 
nego igdje po Dalmaciji, izuzmeš li Dubrovnik, a ostalima su 
u ljubavi prama rodjenom jeziku prednjačila vlastela i svećenici, 
prvi kao pjesnici, a drugi kao pisci crkvenih prikazanja, koja 
se je vrsta drame ponajbolje na Hvaru njegovala. 

Hvarsko plemstvo potiče većim dijelom od prastare hvarske 
porodice Jivića, iz koje se po povelji kralja Bele IV. od 1242. 
birao hvarski i brački župan. Ova se porodica razgrana kasnije 
u Jakšiće, Hektoroviće, Barbiće, Piretiće, Lučiće, Balse, Stano- 
eviće (Auroli), Dobroslaviće (Bonini), Berislaviće, Paladiniće 
Dujmičiće, Zupaniće (Viđali), Gazaroviće i Gottifredi, te je 
još XVI. vijeka odlučivala udesom svoga rodnoga otoka, koliko 
je to bilo moguće od Mlečića, pravih gospodara. Neprestano 
trvenje medju vlastelom i pučanima, koje se izvrnu 1510. u 
očitu bunu, kad je 6 plemića kušalo silovati jednu djevojku u 
Starom Gradu, olakšavalo je posao Mlečićima, koji su u mutnu 
lovili. Oni, kao no ti aristokrati, pomagahu plemstvu, a plemstvo 
tako zaštićeno htjelo se tim okoristiti, te prekrši uvjete, pod 
kojima se 1510. došlo do mira. Dne 1. kolovoza 1514. iznovice 
se dignu buna na Hvaru; do 28. plemića bi isječeno. Mletački 
izaslanik Vinko Capello povrati mir, objesivši do 20. pučana, 
no uza sve to iskrena prijateljstva više u narodu ne bijaše. 
/ Narodu je bilo jaoh, a plemstvo se još čvršće prisloni uz Mletke, 
/ koji su sada u svoje pristaše mogli broji ti i jednog Hanibala 
Lučića i Petra Hektorovića, premda su obojica ljubitelji narodne 
književnosti! Ali to nam ne smije biti čudno, kad znamo, da je 

i u doba narodnoga preokreta šezdesetih godina Stari Grad 
bio zanesen za talijanskom idejom, — a nije bilo u njemu 
triestak ljudi, koji su poznavali talijanski! Tako je bilo i u 
XVL vijeku: odanost Mlecima nije priječila pisce, da budu 
osvjedočeni Hrvati, što više, da hrvatskom pjesmom proslave 
mletačku gospodu. Lučić n. pr. slavi mletačke provediture 
Viktora Dieda i MataMaripietra, jer je prvi dao Hvaru »život 
i mir,« a drugi uveo toliku »pravdu i mudrost,« da tako 
nije nikad prije bilo. Za Markantonija MuUe bješe mu Dalma- 
cija toli sretna, da »se u radosti smijala i pjevala«. Ne smijemo 
ovoga preuzveličivanja tumačiti tako, kao da je Lučić htio 
laskati vlasteli mletačkoj, već se tu zrcali njegov plemićki osjećaj, 
koji mu je kazivao i one riječi u »Pohvali grada Dubrovnika,« 
gdje »i sud daju plemeniti i čast, i na sag sidaju, i svi imaju 
vlast; ostaloga puka, kako se pristoji, svaka vrst i ruka u 
posluh sva stoji.« Ovu je aristokratsku ćud razvilo jače zacijelo 
i to, što mu je u bunama, o kojima bijaše riječ, imanje postra- 
dale, tako da mu je bilo dosta truda, dok je s nova sagradio 
kuću i ponovio i nasadio propale vinograde. 

Mladji je nešto od Hanibala, — kojemu se ne znadu 
godine ni rodjenja ni smrti, — Petar Hektorović iz Staroga 
Grada (1487. — 1572.). Otac mu je Marin bio na čelu plemstva, 
kad su odbijali zahtjeve puka. I po majci od znamenite kuće 
Balbi bio je Petar vezan sa braćom plemićima, no ipak, sudeći 
po njegovim djelima, gdje prijateljski spominje prosti puk, čini 
se, da je bio bliži puku, nego drugi, pa da mu je s toga i 
kuća ostala poštedjena u onoj oluji, u kojoj mnogi drugi nastra- 
daše. Što se tada ne dogodi, dogodi se kašnje, kada Turci 
udariše na Hvar. Tom prigodom najviše postrada Stari Grad, 
a sam se Petar jedva spasi preplovivši u Italiju na ribarskoj 
ladji za strašne oluje. Da sačuva sebe i gradjane, kad bi se 
nasrtaj ponovio, sagradi Tvrdalj, utvrdu blizu svoje palače, a 
ta zbilja spasi njega i sve, što k njemu bijaše pribjeglo god. 
1570., kad turska guša za ciparskog rata poplavi Hvar. Ovu 
navalu ne preživi vele Petar. Umre ostavivši za sobom jedinicu 
Lukreciju, već tada udovu Petra Gazarovića. Kći njezina Lucija 

vjenča se sa sinom pjesnika Hanibala, no ne ostavi potomka. 
Oporukom se sjeti Petar ove unuke ostavljajuć joj »sve svoje 
knjige, uvezane i neuvezane, tiskane kao i pisane rukom u 
našem jeziku dalmatinskom.*« 

Okolo Hanibala i Petra skupljahu se ondašnji književnici 
hvarski, kojim — izuzevši nekoliko poslanica — sada samo 
imena znamo, kao Frano Božičević, Gjuro Parožić, koji ispjeva 
Vlahinju; Hortensije i Jprko Bertučević, pa Mikša Pele- 
grinović, čija se je Jedjupka, posvećena Dubrovčanima, do 
dana današnjega sačuvala. Božićevića hvali Lučić kao »svim 
ostalim naprida pjesnikom,« a i Božičević je ispjevao pjesmu 
u pohvalu Lučiću, kojoj se Hanibal u velike veselio. Lijepi je 
dokaz prijateljstva svoga prama Bertučevićima podao Hektorović 
u Ribanju, a slavi Jerka i osobitom poslanicom govoreći o 
njegovim pjesmama: 

ka složi naredno puna svake dike 
i ljupko i medno, da jim ni prilike. 

U kolu ovih književnika ide mjesto i Franja Paladinića, 
kojega je Hanibal veoma cijenio, pa i Petra Golubinića, čiju 
je smrt isti Hanibal opjevao. Ova dvojica nijesu, koliko znamo, 
pjesme skladali, ali da su se zanimali poezijom, pokazuje mar, 
koji je bio na Hvaru zavladao prama književnosti. 

Prvi su od svih, naravski, Hektorović i Lučić. Hekto- 
rovićevo Ribanje, pa Lucićeva Robinja i ljubavne pjesme 
imadu i sada književne vrijednosti, a pokazat ćemo njihovu 
znamenitost, kad budemo napose o pjesmama po vrsti govorili. 
Ovdje mi se je samo dotaknuti jednoga zamašnoga književnog 
pitanja, a to je veza, koje su Hvar vezali sa Spljetom i 
Dubrovnikom. 

Kad nam ne bi ni bilo ujamčeno, da je Petar učio u Spljetu, 
već poslanice njegove i Hanibalove pokazuju, da je bilo medju 
Spljetom i Hvarom duševne zajednice. Spljećanin Martinčić, 
koga je već Marulić slavio, »svakojacih kriposnih pun naukov,« 

* »tutti miei libri lagati e disligati, come scritti a mano in lingua 
nostra Dalmatina.« 

io je »davnjeni prijatelj« Lučiću, pa su bili u neprestanom 
rijateljskom i književnom općenju. Lučić se veselio, kada bi 
d spljetskog prijatelja primio knjigu, a još bi se više nasla- 
jivao njegovim pjesmama, »s kih će mu slavno bit ime.« 
lartinčić je sa svoje strane nagovarao Hanibala, da «ne drži 
tražu, ni krati, da se van pokažu« plodovi njegova uma, a 
ad se sastane s njim u Spljetu, hrabrio ga je i govorio mu, 
ao da je velik pjesnik. Lučić je Martinčiću slao svoje pjefeme, 
la ih, »ako bi u čemu lihale, priureši i prinačini,« dapače mu 
e ostavljao slobodno, da pjesmu, samo ako mu se svidi, pusti 
Irugomu, da je čita, ili uništi. Treći u toj družbi bio je 
!ere Bertučević, kum Martinčićev; a dobro je bio vidjen i 
Jektorović, koga Martinčić pozdravlja po Lučiću. Mnogo je 
tianibal cijenio i Nikolu Ma tu lica. Čije su mu pjesme bile 
tako mile, da su mu se pričinjale gladje od Homerovih i Virgi- 
Bjevih, pa će s toga od pjesnika »slava bit Splitu i glas 
iieizmirni.€ — Ovdje je spomenuti i dvije ženske, obje iz 
Trogira, i to Milicu, kćer Jerolima Korijolanovića od plemenite 
kuće Cipiko, koju slavi Lučić zbog ljubavi prama nauci i knjizi, 
te Gracijozu Lovrinčevu, o kojoj kaže Hektorović: 

Kad skladanja vidih prilična k živioju, 

»Je r tko njoj takmen — rih — u svakom uminju, 

ka biše pisala tad prijatelj ici, 

s kom se biše stala, božjoj službenici? 

Bilo je dakle književnog saobraćaja medju Splj.etom i 
Hvarom, no vijestima, koje o tome govore, ne odgovara nipošto 
sadržaj ni kakvoća hvarskih i spljetskih umotvora. U Spljetu 
ne ćemo naći ništa slično Ribanju ni Robinji, a opet na 
Hvaru nema moraliste poput Marulića. Hektorović je bio Čovjek 
prožet kršćanskim duhom, koji nimalo nije u vršenju svojih vjerskih 
dužnosti zaostajao za Marulićem, pa ipak koje li razlike medju 
jednim i drugim pjesnikom! Spljetska lirika stoji još uvijek 
na stajaHštu pobožnih pisaca prikazanja, ugladila se pod dojmom 
klasicizma, no obradjuje uvijek istu gradju, kao i crkvena prika- 
zanja, a hvarska je svjetovna, pa sjeća više dubrovačkih truba- 
dura, nego mrkoga Marulića. Ljubavne su dapače pjesme Hani- 

balove najčišći izraz tnibađurštine^ te se razlikuju samo po 
većem pjesničkom daru od pjesama Menčetićevih i Držićevih, 
tako da bi čovjek na prvi mah pomislio, da je jedan poznavao 
drugoga te ga slijedio u načinu pjevanja. 

No tako baš ne će biti. Mislim, da je priličnije istini, 
uzmemo li, da je i hvarskoj i dubrovačkoj lirici jednak početak. 
Bit će, da je u gornjoj Dalmaciji isto kao u Dubrovniku odje- 
kivala već XV. vijeka trubadurska poezija, pa kako je na jugu 
postigla vrhunac MenČetićem i Držićem, tako i .na sjeveru 
odvoji Lučić medju ostalim pjesnicima, kojih se imena pored 
njega više ni ne spominju. Ovomu se mišljenju ne protivi 
nipošto, što je Lučić poznavao, kako već vidjesmo, Dubrovčane. 
On ih slavi samo kao aristokrate i ljude, koji rado pričekuju 
goste; ali u njegovim djelima nema traga nikakvoj književnoj 
zajednici. Istina, teško je i pomisliti, da on nije znao, što se 
u Dubrovniku zbiva i u književnosti, ali u doba, kad je najvećma 
Lučić pjevao, bili su već prvi dubrovački pisci cvali i ocvali, 
pa nema nikakva dokaza, da ih je on poznavao, kad ih ne 
spominje ni Hektorović, koji je bez sumnje bio upućeniji od 
Hanibala u dubrovačke književne prilike. Zanos Petrov za 
Dubrovčanima bio je toliki, da se je u 71. godini života, t. j. 
po Uskrsu g. 1557., slijepom družbom svojih rodjaka i prijatelja 
uputio u Dubrovnik, da se lično upozna s ondješnjim književ- 
nicima, s kojima je odavna bratski živio i dopisivao. Tako ima 
poslanica Petrova iz god. 1556. »otcu i gospodinu hvale i 
časti vele dostojnomu dom Mavru kalujeru, Dubrovčaninu,« 
gdje već Petar žali, što se lice u lice ne mogu razgovarati, 
te mu šalje neke svoje pjesme, 

da se vridoost tvoja, kad joj što domori, 
steći pisma moja o tom razgovori. 

Još je starija, t. j. iz g. 1539., poslanica Vetranićeva, pisana 
sa otoka sv. Andrije*, a da se oduži i njemu i drugima, koji ga 
na Hvaru spominjahu u svojim pismima, ispjeva Vetranić Petru 
pjesmu »Vlasteostvu hvarskomu,« u kojoj kaže, da se hvarskom 

* Izdao je Rešetar. 

mom »velmi se raduje slovinski vas kotar«, a napose spo- 
fe Hektorovića i Jerka Bertučevića. Još su čvršće bile sveze 
ju Nikolom Nalješko vicem i Petrom. Poslanica je Petrova 
)li iz g. 1541, odgovor na pismo Nikolino iz g 1540. Kako 
po Nalješko vićevim riječima razabire, dum Mavar mu je 
izao pismo Petrovo i >jošte do Mise (Pelegrinovića), ka 
«. Zanesen ljepotom pjesme snivao je Nalješković o Hekto- 
ću, pa mu javlja, kako je u snu vidio vilu, koja mu pokaza 
», gdje igra, a protumači prikazu ovako: 

Petre je z dam Mavrom i Dmitrić Nikola 

krnnjeni lanrom igraja u kola 

i pjesni razlike s mužami spijevaju, 

kroz koje u vike živjeti imaju; 

ter im su za slavu te maže savile 

po kronii, na g^lavn kd im sn stavile: 

Mavru Uranija ljepšu neg od ruža« 

a Petri Talija, Nikoli Klio muža. 

Hektorović se u odgovovu jada, kako ga je spela bolest, 
lije još zaboravio ni one nevolje, koje pretrpi, kad mu je 
iu bilo bježati preko mora (taj se bijeg potanko opisuje). 
5 će u nevolji i žalosti pjevati I Pa ipak ga prijateljstvo 
La, da se sjeti Nikole. 

Kttdgodi prohodi tva pjesan gizdava, 
svuda je nahodi pohvala i slava . . . 
Dmitrića Nikolu milo mi pozdravi, 
s dum Mavrom zaedno, ocem poštovanim, 
u srcu primedno momu koga hranim. 

U listovima se ovim vidi dakako medjusobno kadjenje, 
b je to bio običaj humanista u Italiji, pa i u Dalmaciji ; ali 
>2 fraze vidi se i čisto prijateljstvo osnovano na štovanju, 
kamo će Petar, nego u svoga Nikole, kad posjeti Dubrovnik ! 
jatelj ga srdačno dočeka i sjajno pogosti, a s njim se natje- 
111 i ostali Dubrovčani, kako to kaže sam Petar u svojoj 
slanici Mikši Pelegrinoviću, i to ne samo u gradu, već po 
cloj okolici, gdjegod bi se pokazao. Nalješković je taj posjet 

Crtice iz hrratske knjižeimosti III. 7 

smatrao pravom srećom, kako kaže u poslanici 1557., a lič 
poznanstvo još više učvrsti prijateljstvo, koje se lijepo očituj 
u pjesmi »Guti gospodina Petra Hektorovića«, koja svršuj 
riječima: 

Molim te (guto) togaj rad, nemoj, svi Hrvati 
da na te plaču sad, hotjej ga parjati. 

A očituje se to i u daru, koji posla Petru : štap od trsti 
indijanske zakovan gore slonovom kosti, a dolje rogom, — ak 
je to zbilja bilo poslije posjeta, kako Ljubić nagadja. 

Ovako prijateljevanje pokazuje očito, kako je bila \ 
prijatelja razvijena narodna svijest, te kako su se i na sjevei 
i na jugu smatrali dijelom istoga naroda. Pjesnici iz istog 
mjesta bliži su jedan drugomu dakako, ali medju njima i drugi 
bijaše književnog općenja, kako to jasno kažu poslanice, a 
je to općenje bilo korisno po jedne i druge, dokazuje lije 
razvitak književnosti u razmjerno veoma malo godina. 

A kako je bilo u šibenskoj i zadarskoj okolici? — Tu 
u XVL vijeku ističu trojica kao pjesnici: Petar Zoranić 
Nina te Juraj Baraković i Brno Karnarutić iz Zadra, 
trojica zadojeni vrućom ljubavi prama domu i materinsko 
jeziku, koji su osjećali potištenost, u kojoj je narod živio, 
ovima možemo dodati i ŠimuBudinića, prvoga, koji po 
upotrebljavati češke dijakritičke znakove za hrvatski. To 
biremo iz njihovih djela. Ali kako se je to čuvstvo u nj 
razvijalo, i je li mu davao povoda kakav dogadjaj, sve je 
nama nepoznato. Za Zoranića samo znamo, da se je ro 
1508., a to sumnjamo, da je umro prije god. 1569,, kad su 
Planine bile tiskane. Baraković se po Ljubicu rodio godi 
1548., od oca Ivana i majke Zadranke na očinskom iman 
Plemićima, otkle se veoma mlad preseli u Zadar, zbog č 
i nazivlje sam sebe Zadraninom. Postavši svećenikom ži 
je u Šibeniku, a umro u Rimu 1528., gdje ga nalazimo v 
1600. godine — Kamarutiću ne možemo ni ovo malo vij 
sabrati, no svakako je mladji od Barakovića, koji ga spominj 

Za poznavanje prilika, u kojima su pjesnici živjeli, o 

je veoma malo. Srećom nam se sačuvalo / nekoliko poslanica. 
Tako saznajemo za imena Franćiska Difnić a, šibenskog vlaste- 
lina, pa nekog Osipa Ivetića, koji bi htio u pjevanju slijediti 
Jurja; Nikole Difnića, Anjela Justijanovića, popa Matije 
Tomaševića i popa Ivana Tonkovića. Najznamenitija je 
svakako poslanica Viče Zanbona, koji spominje vilu Dubrov- 
kinju, Hvarku, Ninku, Trogirku, Šibenku, i Zadranku. 
Regbi dakle, da je bilo književnika i u Trogiru i u Šibeniku, 
o kojima mi baš ništa ne znamo. Znamenit je takodjer i Jurjev 
odgovor popu Tonkoviću, gdje se spominje i slavi Marul i 
Bošnjak pop Ivan. Eto dakle dokaza, da se i u Zadru znalo, 
Sto se na jugu radi, no budi da nije bilo ni živjelo više pje- 
snikt skupa u jednome mjestu, budi da inače prilike nijesu 
bile zgodne, do pravoga književnog pokreta nije došlo. Poje- 
dince se javljaju pjesnici, dok i njih ne nestane u talijanštini, 
kojajodagna hrvatske vile i iz Zvonimirova grada i s ubavoga 
Hvara. 

Crkva i knjUevnost, — Siško Menčeiič i Gjore Dritć, trubaduri 
hrvatskih — Marin KrisHčeviČ, — Andrija Cubranović. — Nji- 
hove pjesme pokupi Niko Ranjina, — Dum Mavar VetranU i 
drugovi mu, — Epistolarij Dimilrovićev i Nalješkovićev. — Iz 
života Vetranića Cavči^a, Nikole Dimitrovića i Nikole Naljt- 
škovića, — Cvijeta ZuzorinJta i njezino društvo, — Klasicizam poie 
se javljati, — Život Marina Driića^ Bobaljeviča i Monaldaviča, 

— Ova potonja dvojica prama Ranjini i Zlatariću. — Sto znamo 
iz Uvota ove dvojice t^ — Kako slave ovi Ijuai Cvijetu^ — £>ubrO' 
vačka akademija *dei concordi*., — Ljudi , koji su se oko nje sa- 
brali. — Ciljevi akademije. — Općenje s talijanskim knjOevnir 
cima, — Ovo općenje zamjenjuje drugovanje sa gomjo-dalmatinskim 
pjesnicima. — Prijevodi iz talijanske i staro klasićnih književnosti, 

— Kako su se driali stariji prama novome pokretu^ — Burešić^ 

Sasin i oba Maiibradića, 




,ije tako bilo u Dubrovniku ! Domaća uprava, pa očita 
namjera njezina, da u »dubrovčanizmu« sagradi sebi 
čvrst bedem proti mletačkim težnjama, dovela je do toga, te 
se nije bilo bojati, da će mlada biljka književnosti naše za- 
kržljati pod zadahom tudje kulture. A ni crkva ne može se 
nazivati protivnica domaćoj književnosti, kao u gornjoj Dal- 
maciji, jer joj je i snage nedostajalo, da to bude. Nadbiskupe 
dobavljaše republika, istina, iz Italije, ali im uz bok stajaše 
kaptol, gdje su bila samo vlastela dubrovačka. Proti svećen- 
stvu i nadbiskupu mogaše se vlada poslužiti i redovništvom, 
koje bijaše domaće. Ova dioba imala je dakle tu posljedicu, 
da ni tudjinci, ni domaći ne bijahu premoćni, a to se pokaza 
baš i u crkvenim stvarima, pa i u književnosti. U ostalom, što 
nije bilo po crkvama stare slovjenštine, bit će, da je to i do- 
velo do toga, da se crkva nije pačala u književne posle, jer 
nije imala prikladna mjesta za borbu. 

Ivana Gučetića već smo spomenuli kao prvoga, o kome 
je zabilježeno, da je hrvatski pjevao. No odmah iza njega eto 
nam čete pjesnika, koji se okupljaju okolo trubadura dubro- 
vačkih — Menčetića i Držića. 

Šiško Menčetić spada onom ogranku stare porodice 
Menčetića, koja se po Vlahu Menčetiću iz XIV. vijeka prozva 
Vlahović. Otac mu se zvao Šimun, a majka Veća od ne zna 
se koje vlasteoske^ porodice; po imenu sudeći bit će Crijevića, 
ili Gjorgjića. Od 7 djece bijaše Šiško najstariji, a rodi se go- 
dine 1457. Po svoj prilici pohadjao je, kao i drugi, gradske 
škole, ali iz njegova mladovanja ne znamo vele. Prva je vijest 
njem iz godine 1476., a pripovijeda se tu o njegovim noćnim 
izletima, i kako su mu očeve sluge pomagale u tome namije- 
štajući bačve i ćilime, kud bi Šiško silazio s prozora. Prama 
kući očevoj bila je kuća Bernarda Tome Bunića, koji je imao 
lijepu sluškinju Vladislavu. Okolo nje se Šiško vrtio, no za- 
ludu, jer se je ona bojala, da ne izgubi nos, kako je bio u 
Dubrovniku zakon za žensku, kad bi posrnula. Mladi se Šiško 
razljutio, pa poče prijetiti, a prijetnju i izvrši. Na Božić ve- 
selile su se i plesale sluškinje Bunićeve sa služinčadi iz su- 
sjedstva, a medju njima i Vladislava s kralješem u ruci. Sluge 
Menčetićeve gledale su s prozora^ kad dodje Šiško, te opsova 
jednu, što gleda ženetinu. Vladislava odgovori na uvredu, a Šiško 
je poče gadjati kamenjem, pa golim bodežem provali u kuću 
Bunićevu te rani Vladislavu lako u lijevu ruku. Odmah po sve- 
cima tužio Bunić Šiška, što je oružan provalio u tudju kuću, 
a moj ti Šiško morade odsjedjeti 6 mjeseci u tamnici. No to ne 
opameti vatrenoga mladića, jer ga opet nalazimo g. 1489. 
kao svjedoka u jednoj tučnjavi, a 148S. porva se s Nikolom, 
sinom postolara Petka, koji mu ogrebe lice. God. 1489. opet 
je bio svjedok nekoj prepirci. U to Šiško bijaše već stupio u 
doba, kad su mladi Dubrovčani počimali baviti se državnim 
poslima, a i trgovinom. 1477. bi upisan u veliko vijeće na vr- 
šivši 20 godina, a 1494. nalazimo ga u Drinopolju kao zastup- 
nika ostavštine pok. Trojana Lamprice Crijevića, brata ovjen- 
čanoga pjesnika. U 40. godini oženi se Šiško s Marom Gundu- 



102 Marin Krisiičević. — Andrija Cubranović. 

lićevom, no ni ženidba ne uspregnu mu žive ćudi, jer ga 1498. 
nalazimo opet, gdje se svađja sa tri sina J. J. Gunđulića. Tek 
početkom novoga vijeka nestaje tih vijesti, a pjesnika nalazimo 
po više puta u državnoj službi, u kojoj se pope god. 1521. u 
mjesecu prosincu i lipnju 1524. do kneževske časti, premda 
se nije pokazivao baš maran, tako da je često bio oglobljen 
zbog izostanaka iz sjednica. Godine 1527. zanese ga kuga', koja 
je te godine tako bijesnila, da je poginulo do 20.000 duša, iz- 
međju kojih 87 vlastele i 160 dumana u pet samostana. 

Ove vijesti, koje su crpljene iz pouzdana vrela, dubro- 
vačkog arhiva, znamenite su i pp život dubrovački, a i po samu 
osobu pjesnikovu, čija nam, slika postaje jasnija. Njegove pusto- 
lovine dale su prilike, da upozna ženski svijet, pa ]^ J^ svoj 
prilici po koj u škaklj ivu_.žgodu^ ^^^ Zl^ pripovijeda u svoj im 
pjesmama, i sam doživio. 

Nijesmo~tak"o~sfeTnr«a životom Gjore Držića, kojega 
je predaja s Menčelićem vezala kao kakve Dioskure. Tako se 
pripovijeda, da se rodio 1463., a da je postao svećenik s ne- 
sretne ljubavi prama kćeri Šiškovoj. Da je to bajka, pokazuje 
već to, što se je Šiško oženio, kad je Gjore bio veće svećenik. 
Iz života pjesnikova znamo^ stalno samo to, da" je 1494. bio 
jedan od rektora crkve Sv, Svetih, 1497. opat crkvice blaž. 
Gospe od Nuncijate, a 1498. notar kapitula stolne crkve. Go- 
dine 1500. umre mu majka Nikoleta, a to je zadnja vijest iz 
života pjesnikova. Preminu 26. septembra 1501. 

Nijesmo sretniji ni'za Marina Krističevića, druga ove 
dvojice, koji se po rodu zove de Alegrettis. Umro je 1531. 
ostavljajući ženu Niku iz kuće de Florio i nejaka sina Kristofana. 

Kako se je 1503. natjecao za pomoćnika u latinskoj kan- 
celariji općine, rekao bih, da je bio vješt latinskomu jeziku. 

No sve bi to pregorjeli, da nam je barem štogod znati 
iz života Čubranovića Andrij e, poznatog pj esnika > Jegjupke « . 
Samo nagadjanjem dolazimo do toga, da mu život metnemo 
negdje oko god. 1480.— 1530., a inače treba da vjerujemo 
predaji, koja kaže, da je bio zlatar po zanatu, 

Niko Ran j ina, zaneseni Ijubilac književnosti, pokupio 



I 



Niko Ranjina. — Mavar Veiranić, 103 



|e pjesme ovih pjesnika, pa i drugih, kojima ni imena ne znamo, 
jedan zbornik. A i pripadaju po smjeru pjevanja u jedno, no 
Ina žalost uvijek će ostati neriješeno pitanje, kakvi su bili od- 
nošaji medju njima, je li i tada bilo duševne zajednice i 'op- 
ćenja, kako ga kasnije u Dubrovniku vidimo. Počeci su dubro- 
vačke knjige nejasni, a jasnija nam postaje stoprva, kad se 
pojavi čovjek, koji je pjesnike oko sebe okupio, pobožni D. 
Mavro Vetranić. 

Kako je dum Mavro uveo u Dubrovnik neke vrsti pjesme, 
i kako je on djelovao na svoje drugove, vidjet će se kasnije, 
kad bude govora o njegovim pjesmama po obliku i sadržaju. 
No on je bio i vanjski znak jedinstva dubrovačkih pjesnika, 
kao nekakav viši svećenik muzit, koji je mladje vodio i hrabrio, 
začetnik svakoga književnoga pokreta u ono doba. 

Najbolji su dokazi tomu poslanice Nalješkovićeve, da ni 
ne spomenem opet Hektorovića, koji mu je takodjer vodstvo 
pripoznavao* Prva je Nikolina poslanica iz god. 1539., a veću 
njoj nalazimo riječi »viku spivalac pod nebi u našem jeziku, kako 
si ti, ne bi«. U drugoj moli Nikola dum Mavra, da mu dopusti, 
da vidi, što je pisao Petru u Hvar ; tiče li se one nama poznate 
poslanice Vetranićeve, bit će i ovo pismo 1539., a možda i 
prije, ako je istina, da je poslanica Hektoroviću ispjevana prije 
te godine, kako Rešetar misli. U trećoj poslanici — takodjer 
bez data — kaže Nalješković, što mu je dum Mavar, ovako: 

Jer mi se kriposti priziru velike 
od vaše milosti, kojijem nije prilike, 
kroz ke će jezik naš, a vrh sve ovi grad 
procavljet ljepše dvaš s istoka u zapad. 

A kada dum Mavro preminu, ispjeva mu Nikola dvije 
nadgrobnice, hrvatsku i latinsku. Hrvatska je ovo: 

Putniče, pogledaj grob, u kom počiva 
dam Mavar, koji raj i boga uživa, 
do sto Ijet na svijeti višnjega ki slavi 
u pjesnah, ke pjeti ovdi nam ostavi, 
kroz ke će njegov glas i slava i dike 
do sudnji živjet čas, a duša u vike. 

Vetranić je primao ove znakove milosti, a i zahvalan se 
pokazivao, priskačući u pomoć, kad je bilo potreba. Znamenita 
je u tom pogledu njegova pjesma »Marinu Držiću u pomoć«, 
kad su ga okrivili, da mu je ukrao »Tirenu«. Marinu Držiću 
nije u ostalom skoro ni bila potrebna ta pomoć, jer je oštrom 
satirom znao pogoditi u živo svoje protivnike. Njemu su pro- 
tivnici »prokleto sjeme, barbaćepi, obrazi od papagala, majmuna 
i od žaba« (prolog komediji »Dundo Maroje«). Ipak mu je 
dobro došla i riječ Cavčićeva, jer, kako kaže Sabu Mikulinovu: 
»Vridne Časti svoje dosta je Cavčiću, bolji dio od koje zač će 
dat Držiću?« Uzrok, zbog česa su mu poricali neki »Tirenu«, 
bio je očito, što se nijesu nadali, da Držić može ispjevati što 
slično,' z, to sudim po ovim riječima iz spomenute poslanice 
Mikulinovu : 

Množi su nesviesni i čudi nemile, 

ki vele: »Držić sni, da opće s njim vilec . . . 

lupežom i mene još čine priđ tobom, 

kako oni, ki scine i sode svih sobom. . 

Putnici, ki gorom vrh rike putuju, 

što spivam ja zorom s vilama, sve čuju; 

ma koji vuhuju dičiv se tudjime, 

dugo se ne štuju, odkriva sve vrime. 

Lupeštvom, ah! time ne tvor me nitkore, 

neznano er ime još slavno bit more: 

slavici od gore jur pjesni me znaju, 

od zore do zore na ke mi ođpivaju . . . 

a zli se dresele, kako sve, kim vlada 

nenavis'. Tim vele: toj ni čas* od grada, 

i ako je, ni sada pjesnivac neg jedan, 

zemaljska ki sklada i rajska u pjesan, 

od boga ki bi dan ovojzi državi 

za ures prislavan, kim da se proslavi. 

U pjesan taj stavi: Sve Držfć što poje, 

toj Cavčić ne pravi, istina ni to je. 

Iz ovih se riječi vidi, da je bilo u Dubrovniku ljudi, koji 
su jedino Cavčić-Vetranića smatrali podobnim, da ispjeva »Ti- 
renu«, koja se je zbilja odvojila od ostalih pastirskih igara 
onoga vremena; a drugo, da je bilo u Dubrovčana kritičkog 



Epistolarij Dimiirovićev i Naljelkavićev. 105 

dara i smisla za književnost, kad ih je jedno takovo pitanje 
moglo podijeliti u dva tabora. Gdje je pak kritike, tu i knji- 
ževnost bolje napreduje, a i književnici se stisnu u jedno kolo, 
da se pomažu u nevolji i obrane svoju slobodu, jer dobro Ve- 
tranič kaže u kratkoj »Fisanci u pomoć poetamt : 

Lončarom je glina dana, A pengatur vrhu svega 

kada lonce pripravljaju, ima volju i oblasti, 

da ručice pristavljaju, da ne štedi niedne masti, 

kako hoće sa svijeb strana. kako hoće da sve penga. 

A poetam čes' pogodi, 
neka slijede mužu svoju, 
da na volju pjesni poju, 
kako hoće u slobodi. 

Lijepi su spomenik pjesničkoga drugovanja poslanice Ni- 
kole Dimitrovića i Nikole Nalješkovića. Poslanice su Dimitro- 
vićeve upravljene jedino Nalješkoviću, a znamenite su zbog 
sloga, u kome se bolje očitova Dimitro viceva narav, nego li u 
njegovim ostalim pjesmama. U poslanici, upravljenoj iz Alba 
Reale, duhovito u makaronskom govoru opisuje groznicu, »kpja 
tako bali a (pleše), cantando frotule (pjevajuć komedije), 
da bi strakala (umorila) tri Mara Menule« (bit će kakav 
komični tip u ondašnjem Dubrovniku). Pravi je biser u svojoj 
vrsti poslanica iz Aleksandrije 1553. U komične opise upletena 
su ozbiljna razmatranja o trgovini, n. pr. : 

Ođkuđa Bnetkom biše tolika imanja? 
Ovdi ih dobiše u duga njih stanja. 
Cjeć toga ne obode nigdjere sej mjesto, 
neg li ga pohode i skoro i često 
s galijam i s drijevni, tovare tere njih 
ne lana, kako mi, neg spećij svakojih. 
Naši Dubrovčani za toj se ne haju, 
ali im dano nt, da trge tej znaju . . . 
Za to bih vazel znat, rodjače pošteni, 
kako t' se zgodi stat minute ove dni ? . . . 
Nu tebi kad kuga nije mogla vrha doć, 
manje će ti moć druga dosadit koja nemoć. 

Ti s* kostokamenik, i neka znaš ovo: 
veće ćeš imat vik, neg drvo tisovo, 
od lonca pokli mož manipuo izjesti, 
kvariijerid i kokoš, kad budeš gdi sjesti 
s dobrome družinom na novom Parnasu, 
pripjevaje s vinom, guleći kobasu. 
Pak bi bir grehota i šteta ljubavi, 
da me tva dobrota i razum ostavi. 
Tko bi već u pjesni, neg ako na$ Matko,* 
^ pripjeval Ijubezni tač milo i slatko? 
Nu me strah, da i on skoro će putovat, 
er tako umije Ston,** tko bude u njem stat. 

Porede li se s ovakim poslanicama Nalješkovićeve, zlo je 
po Nalješkovića. U njega su slike blijede, stil bez ukusa, pun 
pretjeranosti, no ipak su za nas ne male znamenitosti zbog 
osoba, kojima su upravljene, jer po njima doznajemo za Miha 
Latinica, Frana Butkovića, fra Honora Salamunovića , Niksu 
Andretića, Fra Bjaža Cinculovića, Vlaha Vodopića, Miha Ma- 
tufića, da i ne spomenemo Burešića Mara, Parožića Gjura, Hor- 
tensija Bertučevića, Ivana Viđali, Petra Hektorovića, Dinka 
Ranjinu, Mavra Cavčića, koji su nam i inače poznati. Od ovih 
su* bili većina pjesnici, a bilo je i nepjesnika, ali svi skupa sa- 
činjavaju onaj krug, kojemu je Vetranić bio kolovodja, a bolji 
članovi Dimitrovič, Nalješković izmedju starijih, a izmedju mladjih 
Bunić Babulinov, Burešić, Bobaljević, Ranjina i drugi. 

Nikola Vetranić Cavčić bio je sin Nikole Vetranića 
i Tomasine Turčinovićeve, koje su dvije porodice bile medju 
pučanima bolje. Rodio se je negdje oko 1486. Braća su mu 
bila Jero, Jakov i Barbara. Prva dvojica bijahu bastinici očevi 
poslije njegove smrti 1526., ali je u oporuci bilo odredjeno, 
bude li raspre medju njima, da im ima suditi Nikola. Kako se 
Nikola ne spominje ni u oporuci majčinoj od 1508., stalno je, da 
je već onda bio stupio u kalugjere, kojom prigodom primi ime 
Mavar. Godine 1515. bijaše senat poslije dugih napora izmolio 
od pape Leona X. bulu, kojom se samostan Benediktinaca na 

* Bobaljević ili Beneša po Kukuljeviću. 
** Stonske groznice. 

Mljetu pridruživaše kongregaciji Monte Casino, a dum Mavra 
samočetvrta zapade zadaća, da samostan uredi. Vidi se dakle, 
da je bio već tada čašćen u redu svom i u gradjanstvu dubro- 
vačkom, ali regbi da je posao bio težak, pa da je dodijalo i 
Cavčiću i drugu mu Benediktu Zuzorinu, te jednoga dana 
pobjegoše oni dvojica bez znanja i dozvole opatove u Italiju. 
Senat ih zato progna za uvijeke iz republike kao buntovnike 
i prestupnike apostolske naredbe. Ali prognanstvo regbi da nije 
dugo trajalo, jer već 1526. nalazimo Mavra opet u Dubrovniku, 
i to u samostanu na Lokrumu. Iz svega je ovoga očito, da je 
narav Vetraniću bila žestoka; on je nju susprezao, koliko je 
mogao, pa iz nastojanja, da sam sebe predobije, treba protu- 
mačiti, što ga već 1531. godine nalazimo na samotnom ostrvu 
Sv. Andrije kao priora. Bit će, da je tu proživio stalno neko- 
liko godina, jer je pismo Hektoroviću od god. 1539. pisano 
na sv. Andriji, ali ne dugo, jer se već god. 1542. bio u Dubro- 
vniku opat samostana sv. Jakova od Višnjice. Dvije godine 
kasnije bio je dum Mavar predsjednik kongregacije, a to je 
zadnja vijest iz njegova života. Ako nije dan pogriješen na 
nadgrobnici Nalješkovićevoj, preminuo je u velikoj starosti 
godine 1576. 

Mladji su od njega dvaestak godina Nikola Jerka Dimi- 
trović (t 1554.) i Nikola Stj. Nalješković (f 1587.). 
Godina se rodjenja ni jednomu ni drugomu ne zna, no po svoj 
prilici rodila su se oba prvoga decenija XVI. vijeka. Kako su 
oba bili trgovci, tako im je život skoro jednak. Dimitrović je 
putovao daleko; bio je u Budimu, Italiji, Aleksandriji, koliko 
mi znamo, a na povratku ga zateče smrt u Kandiji. I Nale je 
putovao, te je bio dopro i do Aleksandrije (1535.), a4i kako 
je i dulje živio, i dulje kod kuće boravio, imao je i kad, da 
se više bavi naukom. Po volji očevoj zaruči se s Lukrecijom 
Zuzorićevom, no ona ode, da oslobodi mladića prisiljene ženidbe, 
kako Cerva kaže, svojevoljno 1535. u samostan, gdje godinu 
dana kasnije umrije, a Nikola se zaruči i oženi s rodjakom 
Nikom, koja bijaše već dva puta udata. Imao je s njome sina, 
kojega sretno oženi, ali i preživi. U starosti, kaže se, imao je 

ekonomskih neprilika, a bit će i istina, jer mu ostavština nije 
bila bogata. 

Najnadareniji od ove trojice biti će da je bio onaj, kojemu 
je odgoj bio najslabiji, Nikola Dimitrović. Njemu nije sudbina 
ni dala, da se razvije, jer umrije, kad je najviše mogao raditi. 
Ni odgoj Vetranićev nije bio baš savršen, premda je po svoj 
prilici nauke dovršio u Monte-Casinu u Italiji, pa se nedo- 
statak klasičke uljudjenosti opaža i u njegovim pjesmama, a to 
je još više vidjeti u djelima Nalješkovića, kome nedostaje i 
dara i načitanosti, a nadomješta ih divnom marljivosti, pravim 
zanosom za hrvatsku knjigu. Njega prijatelji slave i kao 
pjesnika, ali po vrijednosti svakako ga ide viša hvala kao 
zvjezdara i pisca > rasprave o svjetskim kruzima« (»Dialogo 
sopra la sfera del mondo«), koje mu djelo dobavi kao dar od 
senata srebrnu posudu s grbom republike, a od pape Grgura 
Xin. častan poziv, da i on reče svoju o promjeni koledara, o 
kojoj se tada radilo. 

Smrću i starošću Vetranićevom rastepe se i njegovo kolo, 
a mladje se pokoljenje stade sakupljati okolo one rijetke pojave, 
kakvu Dubrovnik po drugi put nije imao, okolo Cvijete (Flore) 
Zuzorićeve. Rodila se ova vanredna ženska oko 1555. od vrlo 
znamenite bogate pučkie kuće kao kći Frana Zuzorića i MSre 
kćeri Pera Nikole Radeljevića (takodjer pučanina), a udade se 
god. 1577. za florentinskog plemića Bartolomeja Pescioni, ostade 
udovica prije 1597. i umrije, ne zna se, koliko kasnije, ali 
svakako prije Zlatarića, koji joj smrt opjeva. Svojom ljepotom, 
Ijubežljivosti, duhovitosti ova je glasovita gospodja zanosila 
srce i pamet ljudima; radi njezina znanja i učenosti i pjesni- 
čkoga -dara postade joj kuća kao središte književnomu radu u 
Dubrovniku, pa i u Italiji, jer je izmjenice živjela s mužem i 
u svom rodnom gradu, te bi prozvana novom Aspasijom, a uz 
svu slavu, što dobi, sačuva još veće blago, pošteni glas. Spjeva 
mnogo pjesama u našemu i talijanskom jeziku (najviše soneta], 
ali nam na žalost od svega toga ništa nije ostalo nego zanosne 
pohvale njezinih vršnjaka. Crijević spominje Talijance: Cesara 
Simonetta i Gianbattistu Boccabianca, a i Tasso je opjeva u dva 

soneta. Predaja je pak vezala za nju u Dubrovniku skoro sve 
pjesnike, premda sudeći po djelima neki od njih nijesu po. svoj 
prilici bili u njezinoj pjesničkoj družbi. 

Sveze Marina Držića, najboljega dubrovačkog pisca kome- 
dija, sa Cvijetom upotrebio je dapače mladi Šenoa kao fabulu 
za jednu svoju komediju; no baš je za njega najveća sumnja, 
je li on s njom drugovao, jer kad se je ona rodila, Marin je 
već bio svećenik, a teško, da je preživio godinu 1570, kad 
je ona bila djevojka od 15 godina. No ipak i on, kao i Sabo 
Mišetić Bobaljević i drugi pripadaju novoj generaciji, koja se 
počela ogrijevati na ognju klasičkih nauka. Menčetić, Gjore 
Držić, Vetranić, Nalješković, Dimitrović i drugovi im opreka 
su humanistima XV. vijeka. Jedni su se povodili za klasicima 
zanemarujući svoj jezik, a drugi su pjevali samo hrvatski teme- 
ljeći svoj rad, kako ćemo vidjeti, bud na ljubavnoj popijevci, 
bud na crkvenoj pjesmi, koje su vrste i drugi prije njih njego- 
vali. Novosti uvede jedino Vetranić, čovjek, koji djipne kadikad 
na noge, da uhvati, što može. S Bobaljevićem i družinom stupaju 
naprotiv na pozornicu ljudi, u kojima se složilo u skladnu cjelinu 
i klasički odgoj i ljubav prama rodjenom jeziku i udivljenje 
Italiji. Ti ljudi pjevaju većinom i latinski i hrvatski i talijanski, 
samo jedan voli onako, a drugi ovako, a njihove su pjesme, 
bile pisane u kojem god hoćeš jeziku, ipak dio dubrovačke 
književnosti, jer su naše po duhu, koji iz njih izbija, pa i bile 
tudje po samom obliku. 

Marin Držić, najslabiji po poznavanju klasičke starine, 
ali po talentu jedan od najboljih, zaslužuje osobitu pažnju. 
Njegov život unatoč dragocjenim novinama, koje iznese Jireček 
iz arkiva dubrovačkoga, još nam nije sasvim jasan. Ne znamo 
ni kad se rodio, ni kad je umro, pa ni kad se je zapopio. 
Znamenito je, što je po preporuci Marina Zamanje stupio 
u službu poznatoga pustolova Roggendorfa, te ga pratio kao 
dvoranin god. 1545. u Beč, a odmah godinu dana kasnije na 
bijegu u Carigrad, jer nam to kaže čovjeka, koji se naučio 
okretati u društvu, a to je vrijedno istaknuti osobito pogledom 
na njegovie komedije. Znamenita je takodjer ispovijest pjesni- 

kova, da se je preko mora naučio pjevati. Bogat od kuće nije 
bio, pa ga je to valjda nagnalo u tudju službu. Kakvim se pote- 
škoćama imao boriti, da prokrči sebi put do književne slave, 
već sam spomenuo ; no da se je slave uzvinuo, najbolje svjedoče 
pjesme ispjevane u njegovu smrt od Monaldija i Bobaljevića. 
Bobaljevićev sonet kaže za njega, da njegov »čisti, dražesni 
i slatki pijev u lijepom, milom, narodnom govoru, nije samo 
tisuće duši zanio u slijepu zaborav, već je po njem Epidavar 
par Flori i Mantovi,*« a ova pohvala nije pretjerana, jer je 
zbilja Držić dorastao ondašnjim talijanskim piscima komedija. 

Bobaljević nije toliko znamenit svojim hrvatskim pje- 
smama, kojih se je jako malo sačuvalo, kao talijanskim. Rodio 
se 1530., a potpuno mu je ime Sabo Mišetić Bobavljević Glu- 
honja, — Mišetić po ocu Misi, a Gluhonja po tjelesnoj griješci, 
koja mu je život ogorčavala, premda se u autosatiri tješi filo- 
sofski, da opet nije najgore ni gluhu biti, jer se barem ne čuje, što 
svijet ludo govori. njemu moramo kazati, da je bio baš nesrećan 
u svem. Kad mu je bilo 16 godina, posvadi mu se otac sa 
Pavlom Gjiva Crijevića, pa mu ovaj izguli bradu. Ne mogući 
sramote očeve pretrpjeti navali mladi Sabo u po bijela dana na 
Crijevića nožem te ga rani. Premda se očevi izmiriše, sud ga 
kazni za to na 8 mjeseci tamnice i 5 godina izgona. Godine 
1564. umrije mu i djevojka, koju je vatreno ljubio, a te ga 
nevolje srvaše, pa se povuče u Ston na svoje dobro, gdje se 
je bavio književnošću, kako se to vidi po njegovoj: Mille 
volte fin qui, gentil Giamagno, gdje kaže, đa čita 
»ci6 che compose — Aristotel de' logicali intrichi, chiave di 
tutte le cagione e cose,**« pa provodio dane u bezbrigi i udob- 
nosti, koliku mu je dopuštalo ekonomsko stanje, jer regbi da 
nije mogao bacati novac. Umrije godine 1585. 

Veliki je prijatelj Bobalijev bio M. Mise Monaldi, koji 

* Darsa, il cui puro, vago e dolce canto 
oel bel soave tuo sermon natio, 
non pur mille alme tolse al cieco oblio, 
ma fe' pari Epidauro a Flora e Manto. 

** »Logičke zapletaje, ključ svih uzroka i stvari«. 

brvatski nije uopće ni pjevao, ali kao talijanski pjesnik zasluži 
distih* Didaka Pirra, tajnoga Židova, koji je neko doba u Dubrov- 
Diku živio. Hvala je pretjerana, ali svakako i njega ide časno 
mjesto u povjesti dubrovačke knjige. — On je sin M. Gabrijela 
Gabriellija i Ruže Zuzorinke, no kako naslijedi imetak svoga 
Hjca M. Gj. Monaldija, preuze i njegovo ime. Rodio se negdje 
oko 1550., kako Crijević kaže. Učio je u Italiji, te postigne 
naslov doktora, ali se ne zna, na kojoj univerzi. Nije poznat 
samo kao pjesnik, već i kao filosof, jer napisa razgovore o 
ljepoti, imanju i metafizici. Svoje pjesme posveti Flori Zuzzori. 
Umrije 1592., a tom prigodom ispjeva mu i Zlatarić epitafij. 

Natkrilili su ovu dvojicu Dinko Ra nj ina i Dinko 
Zlatarić, jer Bobaljević i Monaldi pjevahu jezikom, koji je 
već Petrarca ugladio, a Dante osnažio, pa im je bilo lakše 
slijediti stope njihove ; a Zlatarić i Ranjina pokušaše klasicizam 
navmuti na hrvatsku biljku, pa i ako nijesu sasvim uspjeli, 
jer ih je vezalo ono, što je prvo u našoj književnosti bilo, 
njihov rad moramo ipak smatrati temeljnim kamenom onomu, 
što je kasnije Gundulić dogradio. 

Dinko Ranjina, sin Dinkov, rodi se u Dubrovniku 1536. 
Kad je u Dubrovniku svršio nauke, posla ga otac još mlada 
ti Mesinu u Italiju po trgovačkom poslu. Tamo je trgovao i 
učio. Tu se zaljubi u Liviju. Kad se preseli u Florencu, omili 
mu neka Rusa, pa i njoj kao i Liviji ima spomena u njegovim 
pjesmama. Boravak je u Florenci i zbog toga znamenit, što se je 
upoznao sa tamošnjim književnicima, a nada sve sa knezom 
Kozimom de Medici, koji ga tako zaljubi, da ga god. 1567. 
učini vitezom sv. Stjepana. Kad se vrati u Dubrovnik, nije se 
više iz njega do svoje smrti 1607. ni micao. Kako je bio 
ugledan, dokaz je to, što je bio sedam puta knezom dubro- 
vačkim, a njegov dvorac u Vrućici na Ratu bilo je sastajalište 
ljudi, koji su se bud u čem isticali. 

* Occiđit heul fato raptus properante Monaldus; 
Non tulit huic uni magna Rhacusa parem. 
(Ugine, jaohi ugrabljen brzom sudbinom Manalđović; jedinomu njemu 
premca ne rodi veliki Dubrovnik.) 

I Dinko Zlatarić imao je prilike, da u Italiji dovrši svo 
odgoj. On je sin Šimuna i Frane, kćeri Dominka Kladurobovicag 
a rodi se, kako sam piše, 1558. Otac se pobrinu za odgof 
V %^ nadarenoga djeteta, te ga nješto sam uputi, a i dobavi m« 
\\ učitelje za više nauke, jamačno za učenje talijanskog i latin- 
skog jezika. Kako su i ti učitelji bili malo prama darovitosti 
dječakovoj, odluči ga poslati u Padovu na veliku školu, koji 
se onda zvala »gymnasium« ili »arcliigymnasium«. Tu je učio! 
filosofiju i gradjansko pravo, a u književnosti napredova toliko^ 
da je bio na glasu kao govornik i pjesnik. Već je ondi 
^ preveo na hrvatski Tassovu Amintu i tiskao na svoje troškovi 
pjesme prijatelja Cesara Simonete, koje pokloni našoj Cvijeti 
njoj valja da je baš onda ispjevao onaj sonet, koji nam jedini 
osta od talijanskih njegovih pjesama. U Padovi nauči i grčki 
po savjetima i uputama glasovitog Florentinca Pier Vittorijau 
Kad se je 1579. htio vratiti kući, prisili ga, da ostane^* 
rijetka čast, koju mu drugovi namijeniše. U Padovi isto kaa 
u Bolonji dijelila se škola u dvije »universitati« : jednoj pripa 
dahu juriste, a drugoj artiste, t. j. svi oni, koji ne bijahu ono 
prvo. Na čelu je svakoj skupini bio jedan rektor, kojega birahu 
svi scholares, t. j. i profesori i djaci skupa, a mogao je 
biti sve do godine 1738. i jedno i drugo. To postane tek 
navršivši 21. godinu i naš Zlatarić, pa mu kao gymnasiarhii 
uspije umiriti teške nemire, koji bijahu nastali u školi. Tu je 
bilo 7000 djaka svake narodnosti, a bila je baš onda raspra, 
iz koje se porodi prava borba medju Nijemcima i Francuzima 
te onima, koji su pristajali uz jedne, ili druge. Nijemci dočekaše 
grdnjama i prijetnjama biskupa, a ubiše gradskoga činovnika, 
koji ih htjedoše umiriti. Onda kao u očajanju podigoše prava 
bunu proti državi te se oružani uputiše kao vojska uza zvnl 
trubalja i bubanj a do gradskih vrata i tu izvjese svoje barjake« 
U najkrajnjoj opasnosti otide rektor Zlatarić k njima te ik 
blagom i obzirnom riječi umiri. Za ova i druga vrijedna djela 
imenova ga vlada mletačka vitezom zlatnoga reda (eques aure 
atus), a djaci uzidaše kod velike dvorane jurista mramorntf 
ploču nakićenu naokolo zlatnim vijencima kao onomu, »koji je 

jvojim ugledom i marom malo ne potkopanoj rektorskoj časti 
fovratio stari sjaj« (»qui suo splendore ac vigilantia gradum 
ectoratus pene dirutum pristino candori restituit)«. 

Godinu dana kasnije bio je već u Dubrovniku i tu se 
1587. oženi MSrom, kćeri Pera Gjonovića od pučke kuće. Od 
yece spominje mu književna povjest Šimuna, koji je bio ta- 
todjer pjesnik, i Miha, koji pokupi očeve pjesme, te ih dade 
inu Franu prepisati. Javnim životom regbi da se Dinko nije 
»avio, a iz kasnijega života vrijedno je spomenuti, što Appen- 
lini piše, njegovo putovanje u Hrvatsku k bratu Mihu, koji je 
MO časnik u vojsci Jurja Zrinjskoga. — Godina se Dinkove 
mrti ne zna, ali valjda će bit doživio 1610. 

Ovo četvero pjesnika: Bobaljević, Monaldi, Ranjina i Zla- . 
arić bili sii ljudi, koji su vodili glavnu riječ u kolu, što ga / 
lazvasmo Cvijetino — po onoj, koja im je često zadahnjivala / 
lušu pjesničkim zanosom. Da je taj naziv opravdan, pokazuju, 
jesme ispjevane njoj u slavu od Monaldija,* a osobito od na-l 
Iga Zlatarića. 



* Monaldi piše o njoj Boccabianci: 

Questo SI vago e si građito fiore, 
Ch'ebbe la terra, l'onde e i cieli amici, 
Con le sae fortunate alme radici 
Dolcemente mi tiene avvinto il ćore. 

Donna gentil, a cui pregio d'onore 
Si da fra le piu chiare alme felici, 
Che fa l'aer sereno, i campi aprici 
Coi suoi bet occbi, che governa amore. 

Ovaj tako ubav i tako mio cvijet, komu su bili prijatelji zemlja, 
ode i nebo, slatko mi drži srce privezano svojim sretnim, blaženim ko- 
jcnjem. Žena pitoma, kojoj se daje nagrada časti medju najslavnijim 
etnim duhovima, koja vedri zrak, a sunča polja svojim lijepim očima, 
)ja upravlja ljubavi. 

A Boccabianca mu odgovara: 

Del vago e biondo crin l'or fino e terso, 
e di due chiari soli i raggi ardenti, 
deir angelico viso gli ornamenti 
r uno air altro conforme e non diverso, 

Crtice iz hrvatske književnosti III. ^ 

Cvijeta nije samo u tadanjih dubrovačkih književnih prva! 
ljubavno čeznuće, oni su joj i svoje radnje posvećivali, kaonoti 
onoj, koja je i umom sve svoje drugarice nadvisila. Njoj Zla- 
tarić posveti svoje pjesme i prijevod Pirama i Tisbe, au po- 
sveti talijanskih pjesama svoga prijatelja Simonete istoj Cvijeti 
kaže, da joj to izdanje posvećuje, jer »nadvisujete mnogo sve 
one, koje se slave s velike krijeposti i osobite ljepote« (»avaih 
zate di gran lunga tutti quelli, che hanno fama e grido d'alta 
virtu e singolare bellezza«). Zuzorinki posveti i Gučetić Nikob 
svoje radnje: Dialogo dell amore (o ljubavi) i Dialoga 
della bellezza (o ljepoti) slijedeći valjda primjer muža jq 
Pescionija, koji pribra svoje platonske dijaloge o ljepoti ujedno^ 
pa zbirci nadjenu ime: Anthos (»Cvijet«). 

No nije samo Cvijeta bila mama za književnike onih vr& 
mena. Već smo prije spomenuli gostoljubni dvor Dinka Ra- 
njine u Vrućici na Ratu, a i u Dubrovniku bilo je mjesto po« 
svećeno jedino nauci. Po uzoru talijanskih književnika stvorišc 
i dubrovački svoje društvo, a nadjenuše mu ime: Academia 
dei concordi. Sjedište joj je bilo u krasnoj palači zvanoj 
sponza, koja je u slogu renaissance nedavno pred god. 1520, 



Col vermiglio color tra '1 bianco asperso, 
Che fa stapir, meravigliar le genti; 
L' abito adorno e quei divini accenti, 
Ch' ia insensibil pietra m' an converso. 

II riso, i gesti, io cai. accenđe e 'ndora 
sue faci amore, pien di dolce amaro, 
r alto valor, e gli altri pregi tanti 

Di questa nova Đea celeste Flora 
Deh! Monaldi gentil, con Febo a paro 
la dotta musa vostra onori e canti. 

(Fino i čisto zlato ubave i plave kose, te žarke zrake dvijn sjaJ! 
sunaca, nakite angjeoskog lica, skladne medju sobom a ne različne ; crvi 
boju posutu medju bijelom, koja zabezekne i začudi ljude; kićene halji 
i onaj božanski glas, što me je promijenio u bešćutnu stijenu; smiji 
pokret, na kojem pali i zlati svoje baklje ljubav, puna slatkog čemci 
veliku cijenu i toliko ostalih prednosti ove nove božice, nebeske Cvij 
deder, slatki Monaldi, jednako s Febom neka tvoja učena musa počasti 
opjeva.) 

» 

dogradjena. Na čelu družini bijahu Bobaljević i Monaldi, 
; njih su se isticali Luka Getaldi, Miša Menčetić-Matufić, 
I Tudusić, Marin Kaboga i Ivan Amaltei, — sve ljudi, o 
na nam prošlost jedva može kazati više od pustih imena. 
ia upravlja Bobaljević svoje krasne talijanske poslanice iz 
evoljnoga zatočišta u Stonu, njih slavi Monaldi svojim učenim 
stima u humanističkom ukusu, kako je onda po Italiji za- 
lao, a pjesme i jednoga i drugoga odišu pravim poštova- 
ti, koje je značajno po književnike, dok književnosti još 
Bu uzeli kao zanat. Ova pjesnička družina nije bila odvo- 
i od ostaloga svijeta, već je bila nastala iz potrebe udru- 
inja i jednakosti mišljenja, pa su za nju bili vezani i ljudi, 
t joj baš ne pripadahu, kao Dinko Ranjina i Dinko Zlatarić. 
nat je epigram Zlatarićev u smrt Bobaljevića: 

Nije umro! Žive sad i živ će bit u vik 
Glnšac, ki rodni grad proslavi Dubrovnik. 



Još je zaneseniji Zlatarić, kad pjeva: 

Qaeir aureo crespo inanellato crine, 
anci duo bei lumi, ove tra il bianco e nero 
Amor risiede e tien il grand' impero 
di tant' alme leggiadre e pellegrine, 

mi dipinge talor in si divine 
tempre il mio saldo e celato pensiero, 
cbe al ciel mi scorge per destro sentiero 
al dolce, caro e glorioso fine. 

Quinci ognor piu s' avanza il gran desio; 
che in duro esiglio mi distrugge il cuore 
vago di riveder 1' amato sole, 

cui \\ ove splende, in quella parte invio, 
dogliosi gridi, e il mio fero dolore 
narro; ma il vento porta le parole. 
(Oni zlatni uvojci, ona dva lijepa oka, gdje medju crnim i bijelim 
i&uje Ljubav i moćno vlada tolike nestašne i putnice duše, slikaju mi 
tkada tako jasnim bojama moju tvrdu a tajnu misao, da me vode prav- 
m u raj do slatke, mile i slavne mete. S toga se sve većma povećava 
tlika želja, koja mi u teškom progonstvu para srce željno, da snova vidi 
ibljeno sunce, komu onamo, gdje sjaje, na onu stranu šaljem, bolni po- 
li, i moju tešku bol pripovijedam. Ali vjetar raznosi riječi.) 
Hrvatskim pjesmama slavi }»cvit svom slavom uresni«. 

U istoj prilici ispjeva i Buaić Babulinov 1585. »Nad- 
groblje«, a dokaz je prijateljevanja ove dvojice i sonet Boba- 
Ijevićev upravljen Buniću. Osobito je vrijedio kod mladjih Miho 
Menčetić, prozvan Matufić, komu posveti Ranjina svoje pjesme, 
a Zlatarić svoj prijevod Tassove »Aminte«. A kako mladji gle- 
daju udivljenjem na ove ljude, tako ih časte i stariji, a napose 
Nalješković, kojemu je sve krasno i lijepo, samo kad se je u 
Dubrovniku napisalo. Taj čovjek u mladosti štuje sve ljude, 
koji su tada pisali, navlastito Vetranića i Dimitrovića; tomu 
čuvstvu ostaje vjeran do starosti, ali se ne otimlje novomu 
duhu, koji se osjeća u Dubrovniku drugom polovinom XVI. 
vijeka, već uza stare slavi i nove : Dinka Ranjinu i Miha Matu- 
fića, kojem pun patosa veli: »kom si se rodio, izvrsnu korunu 
t' svila Klio«. 

Već se po ugledu članova akademije vidi, da je morala 
biti moćan faktor za razvitak, a još većma za smjer kulture u 
Dubrovniku. Tomu su se začetnici i nadali, kako se vidi iz 
riječi: »Pronijet će se vaša imena na sjever, na jug, do Ind§, 
do Mora, puna prave časti, a- od njih ne će ni moje bit odije- 
ljeno« (ove se riječi stavljaju u usta Dubrovniku). * Koji je pak 
bio smjer, što ga htjedoše dati nauci, pokazuje najbolje samo 
ime »Academia«. To su bili u Italiji naime zborovi ljudi, koji 
su stavljali sebi pred oči metu: proučavanje starine, a nada 
sve filosofije Platonove. A da su to imali na umu i dubrovački 
akademici, očito je iz njihova rada (n. pr. spis Gučetićev po- 
svećen Flori Zuzzori) i neprestanog dopisivanja sa talijanskim 
piscima. To pismeno općenje postaje od sada značajno za sve 
dubrovačke književnike sve tamo do XIX. vijeka. Bobaljevićevi 
su prijatelji Caro, Varchi i drugi, a učeni mu biskup Giliani 
ispjeva nekoliko pjesmica na čast grčki, latinski i talijanski, po 
kojim se vidi, da su Talijanci štovali ne samo Bobaljevića, već 
i rodjeno mu mjesto baš obzirom na literarni pokret, koji se 
tada bio pojavio. I Monaldi, prijatelj Gluščev, imao je u Italiji 

* AndraDno al borea, ali' austro, agi' Indi, ai Mori i noiui vostri, 
pien di veri onori, dai quali ancora 11 mio (d' Epidauro) noQ Ha diviso. 



općenje s talijanskim književnicima, 1 1 7 



znanaca, a spomenuo sam već Boccabiancu, kojega je učinio 
ća čuvarom svojih tajna. Da ni Ranjina nije zaboravio one 
Florence, gdje dobi prve lovore, razumijeva se po sebi, sve 
da tomu nema dokaza u njegovim pjesmama. On je bio sva- 
kako štedljiviji u dopisivanju nego drugi, pa opet su se nje- 
gove talijanske pjesme i izgubile, a baš bi se medju njima 
našlo potvrde ovim riječima. I Zlatarićevih je talijanskih pje- 
sama nestalo, ali barem nam se sačuvalo pjesama i poslanica 
pisanih njemu, kao pjesmice već spomenutoga Simonetta i po- 
slanice poznatoga Didaka Pyrrha. * 

Ovo općenje sa Talijancima zamjenjuje odsada prijatelj- 
stvo, koje je vezalo pjesnike iz prve polovine ovoga vijeka sa 
gornjo dalmatinskim pjesnicima. Prilike su tu bile zagušile u po- 
stanku književni pokret hrvatski, pa se jedini još Baraković 
svrhom stoljeća usudjuje prkositi tudjinačkomu duhu, koji je već 
bio sve osvojio, nalazeći pobude za svoj rad u prošlosti. On je 
poznavao i dubrovačke pisce, jer kaže u svojoj »Vilit : »Du- 
brovnik Livijom procvita, ku Dinko Ranjina u pismi počita«, 
po čem se vidi, da je baš pročitao pjesme Ranjinine. Ali to 
poznavanje ne znači još općenje i medjusobno pomaganje. U 
drugoj polovini XVI. stoljeća toga malo po malo nestaje, te 
ono, što je s početka bilo po naravi i srcem združeno, postaje 
različito i po duhu i po obliku. Gdjekad se svakako i u XVII. 
stoljeću nadje nešto, što pokazuje, da niti, što su vezale Du- 
brovnik s ostalom Dalmacijom, nijesu bile sasvim poodsijecane; 
ali govoreći uopće, možemo pouzdano kazati, da su opreke iz- 
medju juga i sjevera postajale s dana na dan sve veće. 

Tomu su u prvom redu krive političke prilike. I gornja 
je i donja Dalmacija još uvijek primala i usavršivala svoju kul- 

* Pravo je ime ovomu posljednjemu Flavius Jacobus, a bio je vrlo 
učen čovjek i jedan od najglasovitijih latinskih pjesnika onoga doba. Rodi 
se god. 1517. u Evori u Portugaliji, zbog čega se i zove Flavius Eboren- 
sis. Bijaše Židov, pa se pokrsti, ali se ili tajno, ili javno odreče kršćan- 
stva, te zato bi izagnan, ili pobježe iz domovine, pa lutajuć po Evropi 
dodje i u Dubrovnik, gdje ostane dugo vremena. Bio je vrlo odan Ziata- 
riću, koji valja da mu je i pomagao kao mecena, te mu s toga posveti 
svoje moralne pjesme, koje naštampa zajedno s ostalim svojim pjesmama. 



118 Prijevodi iz talijanske i staro-klasičnih knjiievnosti. 



turu preko Italije, no ljudi, koji su je primali, bili su drukčiji. 
U gornjoj Dalmaciji bile su to osobe, koje je tudjinstvo bila 
već zarazilo, a u Dubrovčana je narodna svijest bila jaka, pa 
što su primali, to su na domaće stablo navraćali. Dok je to 
domaće stablo bilo jako, uza svu tudjinsku natruhu književnost 
ima vlastiti, dubrovački biljeg i tip ; a kad stablo oslabi, po- 
stane i književnost — kako ćemo vidjeti — prosta kopija: je 
dino se po jeziku razlikuje od talijanskog originala. 

Ni Bobaljević, ni Ranjina, ni Zlatarić ne bi bili uspjeli 
u svome nastojanju, da nije bilo uz njih ljudi, koji povodeći 
se za njima raširiše u mnoštvo ukus novoga doba. Na prvome 
mjestu ovdje treba spomenuti kazališne družine, koje s« 
prikazivale Držićeve igre. No znameniti su svakako kao pomoć 
nici i Miho Bunić Babulinov, Savko Gučetić Bendešević i Frano 
Lukarević Burina. Buni ću se ne znadu godine života, a umro 
je negdje oko 1590.; Savko umrije u Hrvatskoj 1603.; jedino 
se iz života Lukarevićeva (1541 — 1598.) zna nešto više, i to 
samo to, da se je u mladosti bavio književnošću u Florenci. Sva 
su trojica pjevali i talijanski, ili latinski, kako je već bio postao 
običaj, no i za hrvatsku su književnost znameniti zbog svojih 
prijevoda. Tako Bunić prevede Hekubu, tragediju Evripi- 
dovu, a preradjenu od Mlečića Ljudevita Dolcija; Gučetić sklopi 
dvije talijanske tragedije Grota u jednu pod imenom Dal i da, 
a Lukarević prevede Atamantu Jerolima Zoppio i Guari 
nijev Pastor fido, pastirsko prikazanje. Sve da sva tro- 
jica u biranju originala ne kažu pravog ukusa, ipak se po- 
reći ne može, da je i njihov rad služio istoj svrsi, kojoj i Zla- 
tarićev, Ranjinin i dr. : širio je duh klasicizma s onim izmje- 
nama, koje učiniše Talijanci, dobro ga ne razumijevajući. 

A kako se je starija generacija, generacija Vetranićeva, 
ponašala prama ovomu pokretu? Postoje nam još dvije pjesme, 
koje nam i tu daju razjašnjenja. Vetranić u svojoj pjesmi 
»Svijet i moje pjesni« jada se na svijet, koji ga progoni: 

Za-č mi čes' prisudi svaki hip i čas, 
da život moj trudi do groba po vijek vas, 
da se svijet mnom ruga i da me pogrdi 
pun himbe i tuga svoj narav zlosrdi? 

Ali doći će čas, te 

tađaj će svak čuti, tađaj će svak vidjet, 
što srce me ćuti i ke ću pjesni pjet. 

Ovu je pjesmu spjevao ^Vetranić u starosti, jer veli, da 
se nada brzoj smrti, a iz nje se vidi neko nezadovoljstvo sa 
svijetom; a to bi već dosta bilo, da posumnjamo, e je bilo 
ljudi u Dubrovniku, koji nijesu poštivali starca, kako se je on 
nadao, a i zaslužio. Ta sumnja je opravdana, poredi li se ova 
pjesma s Bobaljevićevim talijanskim sonetom u čast dum Mavru 
(u prijevodu): »Pošto ste već prošli granicu običnu za ljudski 
život, uvijek stupajuć putem, kojim se ide onamo, gdje je do- 
stojna nagrada dobrog djelovanja, ne dajte, da vam sad srdžba 
i gnjev svrne korakom: jer će to, kako će se doskora vidjeti, 
zbuniti hudobu i namjeru njegovu ( — očita aluzija na Pili- 
grina — ). Ne gleda gospodar neba, kakav je stan čovjeku, 
nego srce, koje je pravi njegov hram, ako je okićeno vjerom, 
djelom i nadom. Bez misli drugih (»senza ingombrar d'altro 
il pensiero«) sačuvajte, deder, Njemu ono života, što vam još 
ostaje.« 

Ovaj sonet pokazuje dakle, da tužbe Vetranićeve nijesu 
bile neosnovane, te da se je baš u Dubrovniku nalazilo ljudi, 
koji su se rugali staromu pustinjaku, što nije ili bio čisto odjeven, 
ili se skladno ponašao. Koji su to bili, ne možemo znati, ali 
lako da je bilo i u kolu ljudi, koje smo gore spominjali, osoba, 
kojima se je pisac Piligrina činio kao čudak, neuk čovjek, pa 
ga u prigodi i bockali, kako to obično rade neki ter neki; a 
utješljivo je vidjeti, da to nijesu bili prvaci, već da su oni 
znali poštovati staro. Eto nam dokaza gore za Bobaljevića, a 
pripadom ćemo spomenuti, kako je Ranjina cijenio prve truba- 
dure, da se nije sramio nazivati se njihovim nasljednikom. Pa 
i bio je donekle, jer prijeloma u književnosti dubrovačkoj nije 
bilo, pa i u Ranjine i u drugih kolovodja novoga pokreta naći 
će se uvijek koješta, što te sjeća starih. Te su uspomene tim 
jače, što je pjesnik manje poznavao starinu. Bilo je naime i 
takovih ljudi u Dubrovniku, koji po svoj prilici nijesu klasika 
rimskih neposredno poznavali, već što se u njihovim radnjama 

nadje, treba kazati, da je došlo preko Ranjine, Zlatarića i 
drugih, — kojih djela bijahu nekolicini uzori — ili ća preko 
talijanskih pjesnika, koji su im bili na dohvatu. 

U takove pjesnike brojim Marina Burešića, Antuna Sasina, 
Maroja i Gracija Mažibradića. Burešić je najstariji, a poznat 
nam je po prijevodu »Proverbia Catonis Philosophi« i po dvjema 
ljubavnim pjesmama. Puno je lošiji pjesnik, ali zanimljiviji 
Antun Sasin, valjda potomak kojega Nijemca, koji je radio 
u bosanskim rudnicima. Za njega možemo kazati, da je stiho- 
tvorac, a ne pjesnik, jer i ono pjesničko, što u njega nadjemo, 
po ideji nije njegovo, već amo tamo skupljeno i preradjeno iz 
drugih pisaca. No sve mu to opraštamo zbog zanosa, koji iz 
svake riječi proviruje, prama domovini, i ponosa, kojim mu se 
pune grudi, kad spominje starije i još žive pjesnike. On pozna 
Menčetića, Gjoru i Marina Držića, Vetranića, Cubranovića — 
po njemu i znamo za dvije pjesme Andrijine, — Dimitrovića, 
Nalješkovića, Maroju Mažibradića Suljagu, Miha Monaldovića, 
Savka Bobaljevića Mišetića, Mavra Buretića, pa dvojicu nama 
nepoznatu: Vidru i Mara Lilu od mrtvih, a od živih Dinka Ra- 
njinu, Savka Gučetića Bendeševića i Frana Lukarevića Burinu. 
Prvi mu se kažu u snu u vilinskim dvorovima, »gdje pjesnici 
slavni stoje i provode danke svoje u veselju i radosti« (Pjesma: 
Drugi san), a taj isti motiv izvodi i u pjesmi »U pohvalu pjes- 
nika dubrovačkih«, obećavajući vječno veselje i živima. Čudno- 
vato! Dinku Zlatariću pomene nema! 

Ako je Sasin po svom zanosu premac Nalješkoviću, Mazi- 
bradici sliče Nikoli po kulturi, jer su se i oni ugledali pogla- 
vito' u talijanske pjesnike, kao i Nikola. Žalostan je udes ove 
dvojice. Maroje se rodi 1530., a umrije 1591. Potomak stare po- 
rodice iz razreda pučana naslijedio je dosta imanja od oca, ali 
živeći raskalašeno potroši novce, pa je u starosti jedva ku- 
burio. Nezakoniti mu je sin Gracije, koji je živio bjednije od 
oca. Kao kancelir mljetskoga kneza jedva je mogao prehraniti 
brojnu porodicu, a k tomu ga šatre i bolest, tako da se je 
jedva mogao pristojno odijevati: 



r 

I 

I 



/jsivar talijanskoj irubađurskoj lirici. 121 

»Er mi je vedah (star) plašt, Pri vraćen veće dvaš, 

Ki mi osta od djeda, Krpljen zad i sprijeda.« 

Ali kako je bio uman čovjek, nadje i prijatelja, od kojih često 
spominje Mata Gradića, Maroju Cipolića, Plavkovića i Marto- 
licu Ranjinu. Ova su se dvojica po svjedočanstvu Oracijevu 
bavila pjesmom. Plavković »skladaše Ijuvene i duhovne pjesni«, 
a Martolica potraži u prijatelja »u pjesni lijek i svjet te muke 
Ijuvene«. Gracije po dobi, kad je živio, zahvatio je i XVII. 
vijek, a to mu se donekle vidi i po pjesmama. Gtac mu na- 
protiv Maroje bio je pravo čedo XVI. vijeka, pa je i drugovao 
sa prvacima, n. pr. sa Ranjinom, koji ga u poslanici još saču- 
vanoj pozivlje u svoj ljetnikovac pod Vrućicom. 

Gvo su prilike, u kojim su dubrovački pjesnici XVI. vi- 
jeka živjeli, a što su stvorili, kušat ćemo pripovjediti dalje, i 
to vrstajući njihov rad po granama pjesničkim. 



IX. 

Ljubavna trubadurska lirika. 

Izvor talijanskoj trubadurskoj lirici, — Hrvatska narodna lirska 
poezija, — Sličnosti medju jednom i drugom, — Pohci truba- 
durske lirike u Dalmaciji, — Zbortiik g, i5oy,: Marin Kristi- 
Ićvić, Cubranovič, jedan nepoznati pjesnik, — Siško Menčetič i 
Gjore Driić te njihove sveze s talijanskom lirikom, — Hanibal 
Lučić, — Nikola Nalješković, — Marin Đtzić. — Karakteri- 
stika trubadurske lirike, — Frijelaz s trubadurštine na liriku po 
klasičkim uzorima, — Miho Bunič Babulinov, — Marin Burešić, 

— Maroje i Oracij MaUbradić, 




^rovencalskoj pučkoj pjesmi , ugladjenoj od trubadura 
pjesnika, nije bilo sudjeno, da dugo ostane svojina samo 
francuskoga naroda. S jedne strane prijedje ona dosta rano 

Alpe te se udomi u đvorima talijanskih velikaša, a s druge 
strane prešavši Pireneje nadje dobrih gojitelja nada sve u Porte 
galskoj, gdje se u XIII. vijeku sam kralj Dionisij stavi na čete 
kruga visokorodjenih pjesnika, koji stvoriše bogatu portugalsku 
dvorsku liriku. Ova staroportugalska pjesma stopi se ujedno sa 
katalonskom u kastilsku poeziju tako, da su s početka i Kasti 
Ijani pjevali u galicijskom narječju, dok se pod kraljevima 
Ivanom I. i Henrikom III. ne javiše pjesnici, koji nastojahu, da 
za dvorsku konverzaciju oplemene i domaći govor. Ivan II. 
osobiti Ijubilac muzike i poezije, štitio je više nego drugi ova- 
kove pjesnike, te se plodovi te mnogogodišnje radnje sačuvaše 
u mnogim pjesmaricama, poznatim pod imenom »canzonieric 
No pjesničke se družine sastajahu i drugdje, kamo bi španjolsko 
gospodstvo dopiralo, a osobito na dvorovima aragonskih vla 
dara Ferdinanda I. (1412. — 1416.), imenito pak sina mu Al 
fonsa V, (1416. — 1450.). Potonji je napose za nas znamenit, 
što je živio kao vladar obiju Sicilija u Napulju. Humaniste gi 
hvale kao štitioca klasičnih nauka, ali se Alfonso znao u Na 
pulju okružiti ne samo izučivaocima klasične starine, nego i 
velikim brojem pjesnika: to su, istina, španjolski pjesnici, na 
pjesme su im i na talijanski prevadjali, te tako malo po malo 
zadjoše i Talijanci u njihovo kolo. 

Prodirući sa sjevera, baš iz prve postojbine svoje, u pi 
tomu Italiju, dostignu provencalska ljubavna poezija svoj vr- 
hunac u Petrarci ; prodirući pak s juga preko španjolskoga na- 
puljskoga dvora, ona ne nadje, istina, drugoga Petrarcu, ali se 
zato još više po puku raširi te valja da baš preko talijanske 
pučke pjesme prijedje i u naš narod, gdje joj prvi dadoše 
umjetnički oblik Menčetić i Držić. 

Ima literarnih historika, koji dovadjaju početak naše lju- 
bavne lirike u ravnu svezu sa trubadurskom lirikom na napulj- 
skom dvoru. Da to potvrdi, spominje Jagić trgovačke veze 
Dubrovfiika sa cijelom Italijom, nada sve sa Puljom: za samoga 
Alfonsa V. pripovijeda Resti, da je potvrdio republici sve do- 
jakošnje povlasti, a kraljica Ivana II. dopusti joj dapače, da po 
svim primorskim gradovima podigne konsulate. Ne ću ni ja ka- 

zati, da nijesu te sveze bile dovoljne, da Dubrovčani obaznadu, 
što se u Napulju zbiva; ali dubrovačka lirika ima svoju po- 
vjest, preko koje ne možemo mukom proći. Nije ni Menčetić 
ni Držić prvi dubrovački pjesnik, već je pred njima bilo cijelo 
pjesničko pokoljenje, koje je u istom duhu pjevalo, dok cijeli 
rad takove vrste ne nadje svoje predstavnike baš u toj dvojici. 
Upozorujem na ono, što sam kazao o pjesničkom jeziku i dva- 
naestercu govoreći o počecima duhovne lirike; a imamo baš i 
dokaza, da se je u XV. vijeku pjevalo u Dubrovniku isto kako 
i u XVI. Jiriček prebirući listove (»libri statutorum doanae«) 
po dubrovačkom arhivu nadje, da su vlasteličići dubrovački 
znali sebi u uredu skratiti vrijeme, kada stranaka nije bilo, — 
pjesmom. Malo je stihova, pisanih ćirilovicom, ali kako je naj- 
starije, što u dubrovačkoj knjizi imamo, iz godina 1421. do 
1430., vrijedi, da ih iznesemo: 

Sada sam ostavljen đaž' đojđe s visine, 

srid morske pučine, Kad dojdoh na kopno, 

valovi moćno b'jen mnih da sam .... 

Ovdje je red spomenuti i ono pitanje, što ga je prvi po- 
takao Jensen. Taj vrijedni ispiti valac Osmanov pominjući leo- 
ninske srokove, aliteraciju, asonancu, pa pleonazme, etimološke 
figure, igru riječi i šalu naše narodne popijevke zgodno 
opaža, da se to nalazi i u trubadurskoj poeziji. Pretjeravajući 
pjeva narodni pjevač o svojoj dragoj, ili uopće o ženskoj ljepoti: 

Iz lica joj sunce sjaše, a iz grla mjesečina, 

iz njedara zora sjajna . . . . 

ili : Usta su joj kutija šećera, bijele dojke dva siva goluba, 

bijeli zubi dva niza bisera, Kad govori, kan' da golub guče; 
ruke su joj krila labudova, kad se smije, kan' da sunce grije. 

Porediš li s ovim n. pr. Menčetićevu pjesmicu: 

Angelskim vjenačcem bi rek se s' krunila, 
a bijelim mjesec em da s' čelo povila, 
iz koga sja zora, a pod njim jak zvižde 
dva svitla pozora .... 



124 Hrvatska narodna lirska poezija. 

Kako da imena zabiti mi ne stvoriš ! 
Kad godi rumena tva usta otvoriš, 
Koralj se izgubi i razum Homera, 
u kojih cte zubi dva niza bisera... ,— 

odmah se vidi velika razlika u formi, kojom se misli izrazuju, 
tako da je lako raspoznati umjetnog i narodnog pjevača, ali 
sadržaj je skoro jednak. Ispitujući dalje naći ćeš, da nije samo 
slikoviti govor zajednički i jednoj i drugoj poeziji, već se i 
shvaćanje ljubavi i njezinih posljedica donekle slaže. Pjesme 
naših trubadura odzvanjaju često izrekom, da je ljubav koga 
zatravila, pa se pjesnik boji, da nije to »bez zelja« ; a tko ne 
zna, kako se je to mišljenje usadilo u srce i dušu našemu na- 
rodu? Menčetić slavi pogled svoje drage, koji čini, da »Ijuveno 
uzgori« : bit će to prama talijanskim trubadurima, koji hoće, 
da je »ljubav u oku gnijezdo savila«, kako se ono lijepo Pe- 
trarca izrazuje, ali ima tomu paralele i u našoj narodnoj pjesmi, 
kad zaljubljenik pjeva: 

Ustreli me strela, dušo Joco, iz tvog belog lica: 

oči tvoje, to su strele moje. 

Ne bih htio pretjerati značenje ovog podudaranja, pa tvr- 
diti, da je narodna ženska pjesma odaljivši se od prirodjene 
joj prostote pozajmila ove motive preko dubrovačke trubadurske 
lirike iz tudjine, kako to Jensen natuca; ali je ovo slaganje 
ipak znamenito, jer dokazuje, da jedna i druga pjesma nijesu 
toliko daleke, kako bi tko na prvi mah pomislio. Mislim da- 
pače, da lirika prvih dalmatinskih pjesama ima na sebi jasnih 
tragova utjecanja narodne pjesme, a vidni su tomu znakovi 
ukrasni pridjevi, koje sam već nekoliko puta spomenuo, a od 
kojih ću sada barem glavne navesti. Je li govora o ljudskom 
tijelu, Menčetić i Držić znadu za rumeno lice, bijele zube, gorki 
plač, grozne suze, prebijele prsi, ruse kosi, zlatan vlas, zlatu 
kosu, grlo pribilo ; on zna i za rumeno cvijeće, rumenu ružicu, 
za prisvitlo sunašce, pridrago kamenje, rosnu travicu, planinski 
bor, perenu stril, slatki med, bijeli mjesec, bil dan, studeni 
mramor i t. d. Svoju dragu nazivlje sada srdašcem, sada krunom 

ili povitom krunicom, sada gizdavim vencem, pa ružicom. Spo- 
minjem i gomilanje sinonima, koje i u narodnoj pjesmi često 
nalazimo, kao : čas, i srića, zabava i zazor, jad i čemer, rič ni 
slovo, razbor i razum, gizda i Ijepost, vlas i kripost. Sve ovo 
jamačno nije ni Menčetić ni Držić uzeo iz talijanske pjesme, 
već iz narodne popijevke, koja je i u ono doba odjekivala po 
obalama sinje Jedrene, ili bolje : nijesu oni sami uzeli, nego, 
kako se je iz narodne popijevke malo po malo pod utjecanjem 
talijanskim razvijala umjetna poezija, prijedjoše ovi pridjevi po 
malo iz naroda u vlasništvo umjetnih pjesnika, te i ostaše. A 
da je već onda postojalo narodnih popijevaka, dokazuju nam 
i njihove imitacije, koje nam se srećom sačuvaše do dana da- 
našnjega. 

Poznate su pod različnim imenima. Najstarije su one u 
Ranjininu zborniku god. 1507. (?), izmiješane sa pjesmama 
Gjoreta Držića i Šiška Menčetića. Jagić dapače misli, da ih je 
baš Držić pobilježio, ali dokaza nema. Prvo svega nije tačno 
ni kazati »pobilježioc, jer to nijesu čiste narodne pjesme, nego 
pjesme ispjevane, ili preinačene po narodnim motivima od 
umjetnih pjesnika. Odaje ih već prva: 

Djevojka hodi po zeleni travi, 
krunicu nosi od rožic na glavi. 
Očima meni srdašce zamami, 
da srce gori Ijuvcnima plami. 
Jošte me zani dvima tanci prami, 
da želim smrti, hrlo ka me hrani. 
Tako ti bože tvoju majku shrani, 
može 11 biti dijelak meni pravi, 
od vijenca tvoga, koj nosiš na glavi? 
Tako me bože oda zla obrani, 
i još mi bože ćaća i braca shrani: 
tebi se hrani vas tvoj dijelak pravi 
od vijenca moga, koj nosim na glavi, 
koje sam brala po velici slavi. 

Već oni »Ijuveni plami« i »želja za smrti« kažu nam tru- 
badura. Bit će najnarodnija, po svoj prilici, svatovska pjesmica: 

Prilijepa djevojka od roda pribjegla, 
a za njom za njome na kite «vatove. 
Gdi ju dostigoše, trava zelenješe; 
gdi š njom počivaše, vince žuberješe; 
gdi ju dovedoše, dvori procavtješe; 
brata odobriše (?), stada raširiše, 
u svem bog pomože, i nas da pomože. 

Lijepa je i spomena vrijedna i ova: 

Djevojka je podranila, ružica je brala, 
s bosiljkom je razbirala, trudna je zaspala. 
Nad njom poju dva slavica, djevojku sn zvala: 
Ustan gori, djevojčica, sanka ne zaspala. 
Maglica se brijegom krade, sad je na te pala; 
Cvitje hoće opaliti, koje si nabrala; 
još te hoće privariti, ako nis' dobrala 
za vjenačce drobnu ružu i cvitja ostala. 
Djevojka se razbudila, slavicom se ozvala: 
A vi slavlji.lužanini, velika vam hvala, 
koji ste me razbudili, jurve bih zaspala 
razbiraje drobnu ruSu i cvitja ostala. 
Sinoć me je moja majka mlađu hrabru dala, 
prid kojim sam vas večerak svezanih ruk stala. 
Ži mi majka, ži mi bratac, pri'e ga nisam znala, 
niti sam mu rosnu travu prid konja metala 
razma sinoć. Mila majko, tebi budi hvala, 
ka si meni djevojčici mlađa hrabra dala. 

Očito je ovdje povadjanje za narodnim motivima, koji j< 
i sada barem djelomično u narodu živu. Ovaj razgovor dj< 
vojčin sa slavujima, pa njezin san u poslu od vajkada je bi< 
narodnim pjevačima omiljeli predmet za popijevke. .No i poradi] 
oblika zaslužuje ova pjesma pažnju. Prvo svega treba opaziti, 
da je u njoj i u drugim pjesmama »po narodnu« ritam' dobro" 
proveden, a u ostalim pjesmama Ranjinina zbornika nije ga 
kadgod ni čuti. Po broju svojih slogova sjećaju pak ovi sti-^ 
hovi narodnih bugarštica, kojima stihovi obično broje 14 do 
15 slogova sa odmorom u sredini. Da to podudaranje nije baš 
slučajno, dokazuje nam i Lucićeva pjesma »od kolac, koja je 
»narodna« jedino po nazivu. Počinje ovako: 



Počeci trubadur ske lirike u Dalmaciji. 127 



Neharnu služim gospoja, zamani danke traću, 
za virnu službu jer moju ne će mi dati plaću . . . 

Valja da je Hanibal Lučić, ili koji kasniji prepisivao je- 
Iho zbog broja slogova i ritma nazvao ovu pjesmu pjesmom 
Dđ kola«. 

No ostavimo li i neriješeno to pitanje, sadržaj i pjesnička 
ikcija jasno odredjuje mjesto ovim pjesmama: one su na gra- 
ici umjetnog i narodnog pjesništva, pa bi nas veoma zanimalo 
lati pjevača, koji ih je ispjevao, i što je on njima namjeravao 
ostići. Ali nam se žalibože treba zadovoljiti tim, što imamo 
tj dokaz, da je narodna popijevka bila poznata našim prvim 
jesnicima i da se je nijesu stidili, kako se to vidi kod kasnijih 
okoljenja. 

Govorili smo do sad o odnosima medju narodnom i umjetnom 
oezijom u početku XVI. vijeka i vidjeli, kako je umjetni pjesnik 
oješta pozajmio od narodnoga. Nije bio svijestan onoga, što 
5 radio, ili bolje : nijesu prvi naši pjesnici hotimice pozajmlji- 
ali iz narodne poezije, nego im se ona sama nametala svojim 
ogatim pjesničkim jezikom, kao što su se nametali i Talijan ci 
rojom naprednom i podobro razvijenom umjetnom pjesmom, 
lorba medju domaćim i tudjim uzorima potraja dosta dugo. 
tvi »začinjavci«, kako Marulić nazivlje svoje predšasnike u 
vodu »Judite«, nijesu bili narodni pjevači, ali njima jako blizu 
po mišljenju i shvaćanju, i po odgoju; no kako je kultura 
asla, rasla je i prijevlast talijanskih uzora, dok napokon sa- 
rim ne prevladaše. Imena onih, koji se istakoše medju svojim 
rugovima, i koji su se bolje znali približiti talijanskim vršnja- 
ima, sačuvaše nam dubrovački književni povjesnici, a njihova 
jela sačuva barem djelimice Ranjinin zbornik. Nazivljemo ih 
irvim pjesnicima, no oni nijesu bili prvi po vremenu, nego po 
kusu svojega doba, po tom, što je tadanje pokoljenje vidjelo 
iepotu samo u tudjini, a svoje zanemarivalo. Mi sada drukčije 
ttdimo: za nas više vrijede tragovi narodne poezije, koje na- 
[jemo tamo i amo razasute po pjesmama naših trubadura, nego 
vi njihovi umjetni uzdisaji, kojima su kušali zadobiti milost 
voje drage.. 

Kakva je bila ta talijanska poezija, koju su naši pjesnici, 
a na čelu im Menčetić i Gj. Držić, kao svoju prigrlili? Evo,] 
kako je Jagić slika: 

»Glavni je predmet sviju sredovječnih lirika ljubav. Ali| 
• ovo pjevanje o ljubavi bijaše u dvorskoj lirici trubadurskoj 
»smatrano nekim uvjetom dvorske galanterije, koji je ća po-l 
»sebnijeh studija trebao. U južnoj Francuskoj imadjahu, postoj 
»je već počela prava poezija opadati, čitavijeh uputa o ljubavi,] 
»kojih izvorom bješe djelo Ovidijevo: ars amandi.* Iz toga iz- 
»vornoga pravca, kojim bješe pošla poezija provencalska, tn- 
»mači se neka općenita vlastitost svih sredovječnih romanskih 
»lirika, koju su već mnogo puti literarni historici istakli, naime; 
»da svi pjesnici nekako na jedan kalup pjevaju, da se poetski 
»produkti od mnogo njih mogu uzeti gotovo kao da su od 
»jednoga: svi su jednakijem duhom zadahnuti, svuda ista gle- 
»dišta, s kojih pjesnik na svoj predmet gleda, te se samcu 
»toliko može govoriti o većoj poetskoj cijeni, u koliko koji 
»umije s istoga, svima zajedničkoga vida i pogleda stvar svoju 
»dosjetljivije i oštroumnije prikazati. Takovo bijaše već i samo 
»ono vrijeme, koje je ljude na neki stalni i zajednički način 
»mišljenja i osjećanja nagonilo. Odatle dakle u svoj sredovječnoj 
»lirici onaj tipski konvencijonalni način izrazivanja svojih osje- 
»ćaja, koji uništava svaki individualizam do krajne monotonije 
»te pod normalnom maskom usiljenog idealizma sakriva istinu, 
»koja je često sa situacijom pjesme u najvećoj protivnosti. Zato 
»se može doduše reći, da nam ova poezija dobro predstavlja 
»sliku tadašnje mode, tadašnjega bon-tona, ali se ne može 
»reći, da bi to bila slika realnog stanja i karaktera onoga 
»vremena.« 

Ovo se tijesno zajedinstvo njihova mišljenja, osjećanja i 
pjevanja očituje još i vanjskim načinom, i to tako, da su pjesme 
sviju pjesnika jednoga kruga i jedne škole obično prikupljene 
u jedan zbornik. Takav je zbornik i onaj, koji smo prije spo- 
menuli, napisan negdje u prvoj polovini XVI. vijeka od Nikole 

* Ovo djelo pokuša prevesti Hektorovič na hrvatski. 

Ranjine, čiju književnu djelatnost ovako slavi Nikola Nalješ- 
ković u Nadgrobnici: 

Plačite u suze svi, ki ste spijevali, 
pokli vam smrt uze, kiem se ste vi zoali^ 
ki trude sve vaše i slavne Ijuvezai 
na jedno kupljaše složene u pjesni; 
k tomuj pak od grada, otkad je postao, 
liepo t' je do sada sve zgode pisao; 
zakone jos k tomu ispisa od grada, 
u mjestu ovomuj, po kijeh se svak vlada. 

Velik je, vidi se, razvio Nikša rad na korist i slavu ro- 
djenoga grada, no treba da kažemo, da je u svojim djelima 
pokazao veliku netočnost: skupljao je, što mu pod ruke dodje, 
bez kakve kritike, bilježeći često iz zaboravnosti dvaput jedno 
te isto. Ipak je Nikša za nas zaslužan, jer bismo bez njegova 
zbornika često zlo prošli. 

Menčetićevim i Držićevim pjesmama, kojih ima u tom 
zborniku 612, dodato je jedno dvjesta pjesama, od kojih samo 
nekima znamo auktore.* Za jednu pjesmu kaže bilješka na rubu, 
da je Krističevićeva.** Ima još pjesama od Čubrano- 

* To se saznalo u novije doba zastugom dra. Rešetara. (Jagić, iz- 
davalac ovoga zbornika, mišljaše, daje sve u njem Menčetićevo i Držičevo.) 
** To je jedina pjesma ovoga pjesnika, a glasi ovako: 

Isteci, Danice, pogledaj s prozora, 
obasjaj mž lice, jurve je dan, zora; 
jur slavic propiva, sunce se približe, 
ružica odsiva, mrak i tmu da stiže. 

Isteci .... 
jur plove niz more pojući Sirena, 
strilja se iz gore jeljenak Diana. 

Isteci .... 
jur hrti tiraju košute po lugu, 
vile se zbiraju uz tanac k jezerju. 

Isteci, Danice, pogledaj na mene, 
gdi život i srce kroz tebe mS vene; 
jer kako cvit biti ne može, što ne cti, 
takoj ja živiti bez tvoje milosti. 

Crtice iz hrvatske književnosti III. ^ 

vica* i Vetranića.** Medju neznanima ima najmanje osam 
pjesama (izmedju tih 5 soneta) od onoga istoga neznanoga 
pjesnika, koji je s talijanskoga preveo Interlokutorij, o čem 
će kasnije biti govora. Pjesme odaju misaona pjesnika, koji je 
pod dojmom talijanske kulture više nego drugi.*** Forma je u 
ovoga pjesnika nedotjerana, umeće riječi, da dobije odredjeni 
broj slogova ; slijedeći primjer Talijanaca služi se i elizijom 

* Za dvije svjedoči Antun Sasin, da sa »slavnoga Andrije zlatara.c 
I Čabranović nam je slabo poznat kao pjesnik ljubavnih pjesama, 
pa nek bude i jednoj njegovoj mjesta: 

(ludini se, ka sila sili me i kriepos', 

da mi je tač mila angelska tva liepos'; 
A nigdi ne bi rat od igle stavila, 

gdi niesi tisućkrat srce me ranila. 
Tbgaj te molju dil, gilju moj rumeni, 

koja si ti od vil, da praviš sad meni; 
Ax mi si očima ranila srdačce, 

a nitko lijek ne ima, nego ti, sunačce. 
Čitajući ono Č kako K po talijanskom pravopisu, koji su Dubrov- 
čani upotrebljavali, dobijemo akrostih Kata. 

** Vetranićevoj je pjesmi, koje se sačuva u zborniku samo polovina, 
akrostih: Luk re čija Romana ubode sama sebe. Za jednu se zna 
po drugim rukopisima, da je Vetranićeva. 

Neke su Menčetićeve, a druge Držićeve. To je jedino, što se za 
ovaj drugi dio stalno zna, no i drugi će pjesnici bit dali Ranjini gradiva 
za ovaj zbornik. 

*** Evo primjera: 

Prstenče, ki si bil u brieme minuto 
u milos' moje vil na ruci gizdavi, 
sa mnome ti veće sad nijesi u slavi, 
kroz toj ter obadva cvilimo mi zato. 

Sad bitje od svita prihodi tač ljuto, 
da čas si u milos', on čas ne u ljubavi. 
Kroz toj se ne boli, ere 8e toj pravi, 
da dobro od svita nije vječno ni kruto. 

Led si bil studeni u vile ter svitlos', 
nu sada ognjen plam mojojzi tamnosti, 
er s' mjesto prominil, prominil si i rados'. 

Nu stati sad sa mnom ne primaj žalosti, 
ni kaj se, da imaš od drnzijeh već milos' ; 
zač bitja obćena u većoj su kriposti. 

— jedini pjesnik u zborniku; srok će biti kadgod kriv, da je 
teško razumjeti, što hoće da kaže. Ali uza sve te griješke vidi 
se, — ako mu pjesme nijesu prijevod, — da osim običajnih 
fraza zna u pjesmama umetnuti i kakvu neobičniju misao. Ipak 
nam i njegova imena nesta, on pade žrtvom umjetnicima, Menče- 
tiću i Držiću, koje potomstvo proglasi prvacima te im i imena 
i djela sačuva. 

Za ono prvih 612 pjesama može se izvjesno kazati, da su 
jednoga, ili drugoga od ove dvojice, a lako je odlučiti, što je čije. 
Za veći dio pjesama drugi su nam, kasniji rukopisi pouzdan 
kažiput, a gdje ovi ne dopiru, pomažu akrostisi, jer osim žen- 
skih imena kao Kata , Anica i dr. , koja naročito Menčetić 
upotrebljava, pjesnici su upotrebili često i svoja imena: Sis- 
mundo i Gjore, da označe, što je njihovo. Da nema toga, pa 
i još štogod (n. pr. to, što je Držić u formi dotjeraniji od 
Menčetića), po sadržaju se ne mogu razdijeliti jedan od dru- 
goga, pa kako im je Ranjina pjesme skupa abecednim redom 
pobilježio, ne mislim ih ni ja dijeliti. 

»Obojica, kaže Jagić, ako je vjerovati riječima same nji- 
»hove poezije, počeše vrlo rano ljubiti i — pjevati o ljubavi, 
»a to trajaše sve do konca života, tek što je valjda pod sta- 
»rost tema poezije izmijenjena: s ljubavi svjetske rodi se ljubav 
»pobožna, pjesme na bogorodicu i Isusa. Ovijem sam već iz- 
»rekao u kratko: što su oba naša pjesnika? lirici; a što je 
»poglaviti, pače skoro jedini predmet njihove lirike? ljubav. 
»Pjesnici sami ne prave izmedju pjesama u nazivanju nikakove 
»razlike*: za ono, što su u sredovječnoj lirici soneti, kanconi, 
»balate itd., ima u njih tek jedno ime; ako ima i u njih raz- 
»lika forma, njima je ipak sve bez razlike: pjesan. Nekoć, kad 
»su se učene rasprave pisale o načinu, kojim valja u odabrane 
»gospodje ljubav prositi, razlikovahu u umjetnoj lirici četiri 
»stepena ljubavi: prvi bješe stepen Ijubovnika stidljiva (hesi- 
^ »tant), sa kojega se prelažaše na stepen drugi ljubavnika očita, 
»koji ljubav moli (pregaire, prient); pošto mu je gospodja ma- 
»limi znaci i darovi dokazala, da dijeli njegovu ljubav, stupio 
»bi ljubo vnik na treći stepen (entendeire, ecoute), a na naj- 

višem stepenu uslišane ljubavi zvao bi se prijateljem svoje 
gospodje (drutz, ami). Upravo ovaki je tečaj ljubavi i u našoj 
lirici, Menčetićevoj ili Držićevoj. Pjesnik se zaljubi u svoju 
gospodju iznenada, na jedan pogled : od toga hipa nema za nj 
druge sreće, nego da je može vidjeti i u pjesmama slaviti. 
Ona se dugo uklanja njegovim očima; ako bi je on uvrebao 
koji put na prozoru, kako je niz vrat prosula lijepu kosu, a 
to će ona, čim je ugleda, umaći, što njemu dakako opet no- 
vijeh jada zadaje. Tako se taj roman dugačkom povorkom 
pjesama, u velikoj monotoniji, s mnogo repeticija, produljuje 
i bez ikakvog zapleta. Na pjesme, kojimi se tek jedan sladak 
i Ijubezan pogled moli, može se nadovezati velik broj po- 
hvalnih pjesama, kojima je zadatak slaviti čudesnu moć njene 
ljepote — to je u sredovječnoj lirici čitava posebna rubrika, 
koja ima i posebno ime. Ali sve to nije ništa naprama 
glavnoj sadržini, koja sada dolazi, a to je ljubavna boljezan. 
To je istom onaj beskonačni, za sredovječnu, naročito dvorsku 
liriku toliko karakteristični predmet. Iz ovoga mora od uzdi- 
saja, cviljenja i suza pomaljaju se teda negda pravi znaci 
njene naklonosti: sladak pogled i posmijeh, na što pjesnik 
samo da ne svisne od radosti ; budi da ga ona za zdravlje 
pita, budi da se s njim potajno rukuje, da mu cvijeće daje itd. 
Najposlije nakon duga zaludna nadanja ori se pun ushita i 
razblude izraz o potpunoj sreći, koja je u nekoliko dugačkijeh 
te prilično dosadnijeh, ali i dosta nečednijeh pjesama s ve- 
likim detailom ispripovijedana. Doskora eto već i simptoma, 
da će se to blaženstvo razvrći. 1 zbilja pod konac dolazi obli- 
gatno kajanje: pjesnik se hvali, da je prost od ljubavi, sad 
se je i k Bogu okrenuo, sve mu je tašto do vjere, ufanja i 
ljubavi; jednu mu je samo ljubav čista, to je ljubav k Bogo- 
rodici i Isusu.« 

Po sadržaju je Jagić i razdijelio Menčetićeve pjesme u 
šest knjiga, ali tako nije s početka bilo, već ih je Menčetić u 
dva navrata predao javnosti (zadnji put god. 1507.). Bile su 
dakle dvije zbirke, koje ljudi podijeliše u šest knjiga. To ipak 
ne obara Jagićevih riječi, jer onaj razvoj ljubavi, kako nam ga 

Jagić crta, nalazimo i u drugim zbornicima, od kojih nam dobri 
udes sačuva Lučiće v, Nalješkovićevi Marina D r ž i ć a. 
Ne ću se upustiti u potanko razglabanje ovih zbornika, jer bi 
trebalo od riječi do riječi ponoviti, što je Jagić kazao o pjes- 
mama Menčetićevim i Držićevim. Dosta će biti iznijeti, što je 
u njima osobito i po čem se razlikuju jedan od drugoga. 

Hanibal se odmah u prvoj pjesmi igra ljubavnika sramež- 
ljiva, koji pred ljubljenom osobom kaže: »radosti na licu, na 
srcu ke nisu«. Ipak to ne može dalje da trpi, i eto ispušta iz 
sebe »vrući od ognja gorušti uzdah, ki me vrući tako, da do- 
bivat veće ga ne mogu ni smihom pokrivat boHzan mu mnogu«. 
Pjesnika mori sumnja, da li mu gospodja, »kojoj se ^pisal«, 
zna za plam, pa se jada, što mu je riječ slaba pokraj takovih 
ljepota, koje »nathode na svit sve i slave i hvale«. 

Vrhu njeje vedra čela — vridna ti se kruna vidi 
od kosice, ku je splela, — kojom zlatu ne zavidi; 
svakomu je rađos' vela, — kad ju dobro razuvidi. 
Vridna ti se kruna vidi — vrhu njeje vedra čela. 

Obrve su tanke i crne — nad crnima nad očima; 
crne oči kada svrne» — človik tugu prem da ima, 
tuga mu se sva odvrne, — za veselje koje prima. 

Kako polje premaliti — lišća joj se ružom diče, 
ruža nigdar pri na sviti — toli lipa ne izniče. 
Mladost će se pomamiti, — koja no se za njom stiče. 

Pri rumenim njeje usti — ostao bi kuralj zada; 
zubići su drobni gusti, — kako biser, ki se sklada; 
slatku ričcu kad izusti, — bi rek: mana s neba pada. 

Blažen, ko joj bude grlit — grlo i vrat bil i gladak; 
sreča će ga prem zagrlit, — živiti će život sladak; 
žarko sunce ne če brlit, — da mu pojde na zapadak. 

Lipo ti joj ustrepeću — prsi bilje sniga i mlika, 
tere oči na nju meću, — ki žalosti išću lika, 
jer ne mogu sladost veću — umisliti vik do vika. 

Prsti joj su tanci, bili, — obli, duzi, pravni, prosti ; 
gdi bi zelen venčac vili, — ali krunu od vridnosti, — 
koga ne bi prihinili, — od lefanće da su kosti! 

Od svih gospoj, ke su godi, — gospodšćina njoj se prosi, 
meu njimi jer kad hodi, — toli lipo kip uznosi, 
bi rek: tančac da izvodi, — kim se ona ne ponosi. 

U ovo slavljenje ljepote upletena je kao kakva nit ja- 
danje i tuženje, ali kao da će i pjesniku svanuti žudjehi dan: 
dopušteno mu je, da joj u dar pošalje »sok rumenoga cvita, 
kojim no pribilo tve lice procvita«. No pjesnika straše po noći 
čudnovati snovi: pričini mu se, da vidi na gori, »od zlata gdi 
gori jabuka svitlinom«. On hoće da je dohvati, »nu kad me nje 
blizu srite noć i tmina, uza nju da ližu, ne bi mi načina«. Ipak 
hoće da je utrgne, da je tko drugi ne ugrabi. Baš kad je htio 
uspeti se na liticu uz maslinski hrek, ču glas: »Oni dar čestiti 
družim je odsujen«, i vidje zmaja, gdje »krili kreljuti i valja 
po ti ehu i ustami obziva tuj zlatnu urehu, ka suncu odsiva«. 
Dan sreće doskora osvane pjesniku: ljubav je u gospodje nad- 
vladala, tu sad ona pjeva njemu: »volim tvoja raba kupovita 
biti, neg gospoja svim kraljem od svita; onda mi dan svita, 
po raju onda grem, kad tebe od mita, sokole, gdi nazrem«. 
Ljubavnica se straši nevjere, pa joj se Hanibal ovako kune: 

»Ako 1' ja zabttđn tu ljubav ikada, Vidit ćeš, da rika uz goru nstiče, 

1 ove ne budu vire, kd sam sada, I trava razlika po ledu da niče, 

Vidit ćeš onada, da večer Čini dan, I pasuć da tiče po moru košuta, 

I da iz zapada sunce grede van; I drvo da siče želiza prikruta.« 

Naravski: to su i zavidnici, pa pjesnik ne će da skrovenu 
ljubav »svitu oblici«. Ni sam Edip, »ki tanko štono je, na 
tanje još cipa«, ne će moći saznati, »tko me rani ni tko mi 
da lika«. U zadnjoj pjesmi opominje Hanibal štioca, da se čuva 
ljubavi, eda mu se ne dogodi, što i njemu: 

Kako se ja stidim evo sad i kajem, 
jur kasno kad vidim i dobro poznajem, 
svitovna da je slas' kako san, ki laže, 
i biga oni čas, u ki se prikaže. 

Lučiću su bili poznati Dubrovčani i Dubrovnik, koji na- 
zivlje »čast našega jezika«; ali pitanje je, je li se za njima 
povadjao. Ako jest, onda je svoje uzore natkrilio, te ga slo- 
bodno možemo nazvati najvećim našim trubadurom. On je čedo 
svoga vremena, ali je u Ijuvenom naricanju i u sreći svojoj 

znao sačuvati neku mjeru, a i podići se maštom, tako da ga 
možemo nazvati pravim pjesnikom. Njegovi su opisi ljepote 
puni lijepih slika i smjelih misli, a u jadanju i tuženju ukazuje 
nam se iskreniji nego Menčetić i Držić, sve da se ni o njemu 
ne može ustvrditi, da mu je ljuba — po pjesnikovim riječima 
kakva udata žena — zbilja postojala. Hanibal je pokazao ukusa 
i u tom, što ne slika dosadno i puteno sreću u ljubavi, kako 
je to Menčetić uradio u svojim pjesmama »Spominjanje 
Ijuvenih zgoda i nezgodac te »Nenadni sasta- 
nak, koji mu pribavi vjerna sluga«. Pjesme je Iju- 
vene skupa sa prijevodom Ovidijeve Heroide Pariz Ele ni po- 
svetio Jerolimu Martinčiću i u tom uvodu kaže, da je, budući 
prisiljen od kuge stanovati u kući, pregledao svoja »davnjena 
od pisni našega jezika skladanja«, te ih odvrgao malo ne sva. 
Njegove su dakle pjesme samo izbor, te će to biti uzrok, što 
su samo dvadeset i dvije, a to je po prilici i tajna njegova 
uspjeha. 

NikolaNalješković, mladji vršnjak Hanibalov, nije 
se ni u čem približio Lučiću. Znamenitost Nikolina nije toliko 
književna, koliko kulturna. Kao pjesnik pokazao je dobre volje, 
ali malo talenta. Nestašicu talenta hoće da pokrije umišljenim 
prigodama i povadjanjem za Talijancima, koje se u njega po- 
dobro očituje. Talijanski su mu uzori lebdjeli pred očima nada 
sve u pjesmama od maškarate i komedijama, a u pjesmama 
Ijuvenim slabije se osjećaju. U njima hoće da slijedi stope 
Menčetićeve i Držićeve, ali bez uspjeha. 

Pjesama mu Ijuvenih ima 178. U njima se običnim na- 
činom kazuje povjest njegove ljubavi. Pjesnik se mnogo ne bavi 
platoničkim ljubavnim izjavama i slavljenjem ljepote, nego hoće 
da sve veže na neke zgode. Sada je novo ljeto, koje mu daje 
priliku, da se sjeti ljubljene gospodje; sada opet kakav darak, 
koji ga nuka, da pjeva i da se s njim razgovara. No Nikoli su 
nada sve omiljele pjesničke poslanice, koje upravlja svojim 
prijateljima, pa da se sam sebi ne iznevjeri, daje svojim pjes- 
mama oblik ljubavnih pisama. Nekoliko puta upravlja rijeČ 
»zgovoru« ili pjesmi, koju šalje na dvor svoje drage, povadja- 

jući se valja da za tudjinskim trubadurima, koji ne mogući doći 
sami do gospodje služahu se u tu svrhu osobama poznatim pod 
imenom »menestrello«. To čini nada sve u prvom dijelu svoje 
zbirke, kojime moli milost u gospodje ; ali u drugom dijelu, kad 
je već izmolio, pjesme su prave poslanice: pjesnik se umišlja, 
da je krenuo iz »grada«, pa eto prilike, da joj piše, a njoj, 
da mu odgovori. To ljubavno općenje često pomućuju prepirke 
i svadje : sada se ona srdi zbog jedne riječi, koju pjesnik izusti, 
a sada, jer su je zavidnici nabunili. I to daje pjesniku prigode, 
da pokaže svoj pjesnički dar. Tako živi Nikola u vječitom strahu 
i nadanju, ali je i sretan, jer ga gospodja ljubi, dok ne stiže 
katastrofa: umre sin gospodjin, pa je pjesnik tješi i pjeva mu 
nadgrobnicu; ta zgoda potrese njezinim zdravljem, a kad se 
bolest pogorša, ona mu piše: 

Sve moje bolesti ništar su, mogu rit. 

Moj druže, kad mi ti ua pamet budeš prit, 

Smišljaje, u trudu, u kom ćeš ostati, 

Ako se ja budu životom rastati: 

A ino nije moć, srce mi toj daje, 

Jer ti me sad nemoć na prešu skončaje! 

To se i dogodi, te nam pjesnik javlja doskora njezinu smrt. 

Canzoniero Nalješkovićev svršava s nekoliko pjesama 
ljubavnih, no sumnjam, jesu li baš njegove; kad bi bile, zna- 
čilo bi, da je pjesnik osim ove zbirke spjevao još nekoliko lju- 
bavnih pjesama, te ih je neznani sakupljač prikupio i naknadno 
dodao zborniku. 

Svoj nam Canzoniero ostavi i poznati Marin Držić, 
povodeći se za svojim imenjakom Gjoretom, što se opaža ne 
samo iz riječi samoga pjesnika, već i iz njegovih pjesama. Ima 
mu ih samo dvadeset i četiri, a bile su tiskane pod naslovom: 
Pjesni Marina Držića ujedno stavljene s mno- 
žim družim liepim stvarmi u Bnecich 1607. polak 
Frana Bariletta. Pred pjesmama je uvod: »Marin 
Držić svojim prijateljem« u prozi, a za njima za- 
glavak: »Svitlomu i vridnomu vlastelinuFranu 

M i k u H n V u (rukom neko doda : Gunduliću) MarinDržić.t 
Sadržaj je toga uvoda i zaglavka zanimljiv, no većim se di- 
jelom tiče ostaloga Držićeva rada. Ijuvenim pjesmama go- 
vori Držić ovo: 

Nika vil uresa prislavna, ka mene 
lipotom zaveza, ter mlados' ma vene, 
Kraj rike studene užiže na svak čas, 
na pjesni Ijuvene da se dam sasma vas, 
u pjesneh da svu čas' od svita postavim, 
nje gizde u vas glas i lipos' da slavim, 
u meni ter pravim: učinit tko će toj, 
da ikad ostavim sej pjesni. Bože moj. 

Nije s toga čudo, da je predaja uz ovu ispovijest samoga 
pjesnika svezala i legendu te priča, da je ta vila bila glavom 
Flora Zuzorinka, koja se uda, kako sam već kazao, za Floren- 
tinca Bartola Pescioni. Kasniji su dubrovački književni povjes- 
nici u nestašici drugih vijesti rado bajkama kitili živote svojih 
prvih pjesnika: takova će bajka biti i ovo, jer oslona u Drži- 
ćevim pjesmama nema. Spominje se jedino Flora Martinova 
Sumičićeva, koje smrt pjesnik u dvije pjesme opjeva, pa je 
priča mogla nastati baš poradi jednakosti imena. Zanimljive su 
pak riječi, koje Marin (pj. 19.) stavlja u usta svojoj nesudjenici: 

More li taj rika, prislavne gdi vile 

vašega jezika slatke pjesni dile, 

učinit tolikoj tim pjesni od raja, 

drag gjilju, da s' ti moj, kako sam ja tvoja. 

Regbi dakle, da mu je odabranica, kojoj ljepote nije izrijeti ni 
»podoban«, bila tudjinka, ili je barem tudjinkom promišljao. 

Znam, da bi sada trebalo govoriti o mladenačkim pjes- 
mama našega Vetranića, koje nam nemilosna ruka vremena ote; 
trebalo bi spomenuti i pjesme Nikole Dimitrovića i mišljenje 
Rešetarovo, da ih ima u zborniku god. 1507. No to bi bila samo 
nagadjanja. Radiji sam još nekoliko kazati o načinu, kojim su 
ovi pjesnici ljubav izricali. 

Jedno je od pravila, kojega se svi naši pjesnici povodeći 
se za talijanskim uzorima drže, što ne odavaju nigdje svoje 
osobe, dapače se uklanjaju svakoj aluziji na svoj domaći život. 
Oni sami iščezavaju sasma pred sobom kao pjesnicima: ne 
traže ljubavi kao privatne osobe, već kao pjesnici, a uza slavu, 
koja se pjesmom stiče, nada se pjesnik, da će mu pjesma srce 
odabraničino prisiliti na smilovanje. To je neki odjek onih 
vremena, kada su trubaduri bili osobito čašćeni, te je tada is- 
ticanje sebe kao pjesnika imalo kakvoga takvoga smisla; no u 
naših je pjesnika postalo to pustom formom. Uzalud bismo iz 
gomile stihova kušali upoznati dušu i srce pjesnikovo: njegove 
čežnje, njegovi osjećaji — to je sve postalo žrtvom ovoj maniri, 
a neprestano isticanje istog motiva postaje dosadno i najstrpljivi- 
jemu čitaocu. 

Više ima svakako smisla, što pjesnik gospodju imenom ne 
spominje. Kad je trubadurština cvjetala, udate su žene više 
nego djevojke privlačile na se požudno oko pjesnikovo, pa je 
naravski, što ih pjesnik ne će da izvrgne zlogovoru i drugim 
neprilikama. Ali je kod Dubrovčana i to nešto usiljeno, jer 
strasti kakvoj u njihovim pjesmama nema traga. Što hoće da 
štede čast gospodjinu, što joj imena ne pronose, što se boje 
zavidnika, to je sve u njih naučena lekcija, koju ponavljaju 
svi bez izuzetka, jer je takova bila moda. Moda je kao gvoz- 
dena košulja stezala naše pjesnike, tako da joj se ne mogoše 
oteti ni pjesnici, kojima ne smijemo zanijekati talenta. Robuje 
joj jedan Marin Držić isto tako, kao što i jedan Nalješković. 
pregnuću pjesnika, da se otmu tome jarmu, ne može se ni 
govoriti. Menčetićevo i Držićevo ime tako je bilo zaslijepilo 
njihove vršnjake i potomke, da se je i sam Ranjina bojao pre- 
kinuti s njima. To je čitava škola: svi su jednako opisivali 
ljepotu gospodjinu, jednako padali s ljubavnoga nepokoja, je- 
dnako pod prozorima uzdisali, jednako se nadali i klicali s iz- 
moljene ljubavi, da se opet jednako svi skupa pokaju i Bogu 
prikažu svoje srce u zahvalu, što su se oslobodili »Ijuvenih 
veza«. 

Treba li tomu dokaza? Pogledajmo samo, kako slikaju 

ti pjesnici ljepotu svojih odabranica. Tu se slave oči, ruke, 
kose, prsi, a kako? Pogled je njen gizdav, slavan, angjeoski; 
uzrasla je kao cvijet, Dijani naliči, zlatnu je kosu prosula niz 
bijel vrat, puna je rajske ljepote, obraz joj suncem sja, lica 
joj plamenom .gore, oči su joj svjetlije od istočne zore; ona 
omamljuje vas svijet sada grlom i kosom, drugi put riječju i 
pogledom; usta joj cvatu koraljem, grlo joj je bjelje od sni- 
jega. Eto savršene ljepote, kako je Menčetić slika, a dosta je 
tom opisu porediti Lucićevu pjesmu, koju sam već u cjelini 
naveo, pa opise n. pr. Marina Držića, posljednjega od pravih 
trubadura, da se vidi, kako to nije samo ideal Menčetićev, već 
ideal svih njegovih vršnjaka i učenika. 

No nije jedino ideal ljepote kod svih pjesnika isti, već 
jednako i djeluje ta božanska ljepota, oteta nebu i zemlji, na 
nazočne, napose pak na pjesnika. »Pozor nje Ijuveni«, upije 
Marin Držić, »primaga sve sione kriposti«; ona je njega za- 
travila, no koga da ne smami »njen obraz gizdavi i zlati ti 
prami, te rič puna ljubavi« ? On uzdiše, oči su mu plačne, 
smrtni nepokoj hoće da ga umori. Ona naprotiv »slatki goj u 
srcu uživat, no »ljubav ti u prsi, kim nje vlas* satireš, tih 
plamak uvrzi, u sebi da čuješ, Ijuveno što 'e mriti i ki je ne- 
pokoj dragoga želiti« (pj. 15.). — Ovaj plam Ijuveni plamti u 
srcu naših pjesnika »jur vele godišta«; kroz sveto doba treba 
da draga bude nemilosna, te će jedva tad uspjeti pjesniku, da 
izmami u nje kakav dar Ijuveni : jednom »mednu riječ«, drugi 
put »gizdav« cvijet, ili kiticu »povitu«. Eto sada pjesniku pri- 
like, da razmišlja i da se darom razgovara te ga pomamno 
veselje obuzelo, ali sreće se još dočepati ne će, jer sada po- 
činju obligatne svadje i nemiri. Mirenje jača svaki put ljubavne 
sveze te napokon dodje i do sastanka. Obično su noćni: Na- 
Iješković spominjuć se toga žali, što ne umrije na njezinoj ruci, 
u njezinu slatkom zagrljaju! No to je dosta čedno prama 
onomu, što nam Menčetić o tim sastancima priča, kako je 
potkupio vrtlara te je zatekao, gdje spava, pa ih je jedva zora 
rastavila! Istina, Menčetić nam sve ne kaže, i ne broji po- 
ljubaca, što ih izmijeniše; no ipak je dosta nečedan slaveći svoju 

pobjedu. A to je sve »prilično« ispripovijedano, kako se pjesnik 
izrazuje. U toj se riječi skriva skoro cijela oznaka ovakove 
poezije: svašta možeš kazati, ali »prilično«, t. j. upotrebivši za 
sve odredjenu formu, frazu i prispodobu. Menčetić je u tome 
za svoje nasljednike vrst galatea, te ih uči,, kako se treba 
prama gospodji vladati, a to je on naučio u Italiji. Nije dakle 
čudo, što je pod pregrštem naučenih riječi i fraza čuvstva skoro 
nestalo; one su kao nametnice, koje plemenitu voćku duše, dok 
je ne uduše. 1 trubadurska poezija uginu, jer joj je nedostajalo 
slobode i života, prvog i jednog uvjeta za napredak; a što se 
je prilično dugo održala na vlasti, tumači nam, kolik je bio 
kod starijih pjesnika ugled prve dvojice pjesnika. 

Čuje se, a i čita gdjegdje, da su Zlatarić i Ranjina dali 
smrtni udarac trubadurskoj poeziji. Nije baš tako! Ona se pre- 
živjela te je trebalo, da se ugne pred zastupnicima klasicizma, 
kao što su Ranjina i Zlatarić; no već pred ova dva pjesnika 
nije više trubadurština bila ono, što je bila u početku. Sko- 
kova u naravi nema, nema ih ni u tečevinama ljudskoga uma; 
ni najveći veleumi nijesu stvorili ništa sasma novo, već je u 
zametku to bilo i prvo njih, i oni su se na koga oslonili. Tako 
nijesu ni Ranjina ni Zlatarić uveli najednom klasicizam u Du- 
brovnik, već je pokušaja i prvo bilo. Pomnjivije učenje kla- 
sičkih nauka javlja se u Dubrovniku, kako vidjesmo, već u 
prvoj polovini XVI. vijeka, a to se odmah opazilo u našoj 
knjizi. Ranjina i Zlatarić tako su upiti u učenje latinskih i 
grčkih auktora, da su skoro postali pravi pravcati Grci i Rimljani ; 
pjesnici pak pred njima — to su vam kao obrazine, koje nose 
tudje odijelo, ali vidiš, da se pod tim krije neko drugi: to su 
vam trubaduri, preobučeni u klasičko ruho. 

Prvoga susretamo na tome putu Miha Bunića Ba- 
bu 1 i n o v a. Latinske se Bunićeve pjesme izgubiše, kako re- 
kosmo, ali kad ne bi bilo pohvale Didaka Pyrrha*, po djelima 
njegovim, pisanim hrvatski razumjeli bismo, da se je latinšti- 
nom bavio. Ne pominjem Jok as tu kao dokaz tomu, jer se 

* Didacus Pyrhus (1551 — 1558.) ovako mu pjeva: 

je poslužio za nju talijanskim prerađjenjem Euripiđovih F e- 
niss a (4>otvw77.i), ali nam se je u njegovim Ijuvenim pjesmama 
sačuvao prijevod poznate Horacijeve: Donec gratuseram 
tibi, što nam jasno kaže smjer Bunićevih nauka. Ipak teško 
je prepoznati Buniča, kad n. pr. pjeva: 

Ognjena nije sila — voda toj svjedoči, 
k& bi oganj zgasila, — ku l'jevam iz oči (pj. 15); 
ili: Slomi već luk i stril, Ljubavi, kad tva moć 
gizdavoj ovoj vil ne može vrha doć. 

To je čista Menčetićeva lirika, pa i bila donekle ublažena 
elementima, uzetim sad iz Vetranića, a sad opet od đruguda, 
pa i iz klasičnih pisaca. 

U kolu ovakih pjesnika spominjem i Marina B uresi ča. 
Od »Ijuvenih« pjesama ostaše mu samo tri: Tužba, Boj od 
cjelova, Zamani mu se povraća pramaljeće, a 
novi duh odavaju nada sve prve dvije. U Tužbi uporedjuje 
sebe i suparnika pastirima te veli : 

Znam ja njega medj pastiri, gdje su mene spijevat zvali, 

er je vazda pasd zviri, druži kad su popievali. 

Tu je dakle očito povadjanje za Teokritom i talijanskom 
pastirskom poezijom. A druga pjesmica, gdje hoće da se cjelo- 
vima on i draga obrane »od Ijuvene smrtne rane« realnim 
shvaćanjem ljubavi, sjeća nas Grka i Rimljana. 

Mladji su od ovih pjesnika po godinama Maroje i Gra- 
cije Mažibradić, no po svome radu spadaju i oni ovamo. 



Tu tamen felix merito vocandus, 
Bona! sermones Latiae Minervae 
docte qui sacris tua dedicasti 

otia musis; 
quique divino prope raptus oestro 
qaidpiam semper meditare tecum 
quod sub umbrosis Heliconis oris 

assonet echo. 

U njih se skoro i ne opaža utjecaj klasičikh nauka: Oracije 
po dobi vršnjak je Gunduliću, dapače mladji od njega, a po 
pjesmama iz mladosti svoje lijepo pristaje uz Marina Držića. 
Evo, kako počinje prvi dio svojih Ijuvenih pjesni: 

Kad ljubav zlatu stril, sve želje Ijuvene 
iz lica moje vil odpravi put mene, 

rvat' se stah proć njoj, ali mi bi mani^ 
er ona dobi boj i zlo me izrani. 

Tako me ranjena preda njoj u ruke, 
da sva na vremena rob sam nje odluke, 

i kroz toj nje htjenje misd m& svedj tiri, 
da joj se hotjenje u svemu samiri. 

Iza ove se pjesme niže 66 drugih, koje čine prvi dio 
zbirke Oracijeve, a u kojima se ponavlja ono, što su truba- 
duri na isti način opjevali. Ima i takvih stvari, kakvih u sta- 
rijih pjesnika nema, ali malo, a većim se dijelom čitaju u 
pjesmama, koje i nijesu baš Ijuvene. 

Oracije se u ovome dijelu valjada ugledao u oca Maroja, 
koji jednako pjeva. U drugom dijelu svoje zbirke, u kojoj su 
32 pjesme, vidi se već drugi način. Ne pjeva više samo svoju 
ljubav, pa je slobodniji i stoprva sada čedo svoga vremena. 
S toga ću se i povratiti na njegove pjesme; a sada sam ga 
spomenuo, da se vidi na jednoj te istoj osobi, kako se kosi 
staro sa novim, i kako je teško kazati, gdje prestaje jedno, a 
počinje drugo. Svi ovi lirski pjesnici, o kojima sam sada go- 
vorio, samo su prijelaz s trubadurštine na klasicizam, a ta se 
borba opaža i u dva imenjaka: Ranjine i Zlatarića, samo je 
kod njih klasicizam predobio. 

X. 

Pokladna lirika. 

Pokladna pjestna i porodica Medici, — Dubrovnik i Florenca, — 
Vetranićeve i Marulideve pokladne pjesme, — Cubranovićeva „/e* 
jgjupka^, — Jcgjupke Pelegrinovića, Mišetića, Oracija Maiibradića 
i neznanog pjesnika. — Nalješkovičeve pjesni od maškara te, — 
^Dervišata'^ Gimana Gjorgji, — Prijelaz pokladne pjesme u he- 

roikomičnu poeziju. 



jubavnu dubrovačku liriku iz prve polovine XVI. vijeka 
1 ne možemo baš smatrati odjekom talijanskoga »rinasci- 




menta«. Trubadurština, koja se povlačila po Dubrovniku cijeli 
XVL vijek, evala je u Italiji i ocvala prije onoga doba, što ga 
je povjest okrstila tim imenom ; a prešavši u Dubrovnik održa 
se i onda, kad u Italiji propade, valjda s toga, što je tlo bilo 
zgodno za nju, a donekle i iz pijeteta prama prvim pjesni- 
cima, u koje su se potonji htjeli ugledati. Nije tako s po- 
kladnom pjesmom: nju je preporod stvorio i darovao Dubrov- 
niku, premda se ni u njoj ne vidi humanističke učenosti. Nje- 
zino je dapače ime usko skopčano s jednim od najglavnijih 
predstavnika toga vremena, sa Lorencom de' Medici, moćnim flo- 
rentinskim gospodarem, koji je iz pučke pjesme uzvisi do umjetne. 
Pomaganje književnosti uopće, pa i pokladne pjesme, bilo 
je kao baštinstvo u kući Medicejskoj, pa članovi ove porodice 
znali su razbacivati novce, osobito kad su se nadali, da će pri- 
redjujući zabave, gdje su bili i književnici, moći imati od toga 
[kakve političke koristi. Kad je na pr. Florenca 1213. slavila 
jimenovanje Lava X. papom rimskim, društvo »Diamante«, vo- 
djeno od Julijana de* Medici, priredi sjajnu slavu: troja kola 
obilazila su po Florenci prikazujući djetinjstvo, muževnost i 
starost. Poviše prvih kola bilo je napisano: Erimus, poviše 
drugih: Sumus, a poviše zadnjih: Fuimus. Svak je mislio, 
Iveli Vašari, da se ne može vidjeti triunfa ljepšeg od toga, ali 
iLorenco de* Medici, vodja društva »Broncone«, uz pomoć 

Nardija, čovjeka učena i odgojena, dade načiniti šestora kola. 
Prva su prikazivala doba Saturnovo i Janovo, na drugima 
se vozio Numa Pompilij, pa iza njega, svak na svojim kolima, 
praćeni od sjajne pratnje: Tito Manlij Torkvat, Julij Cezar, 
Oktavijan August i Trajan. Zadnja su dolazila kola u podobi 
zemaljske kruglje, na kojoj je ležao mrtvac u zardjalu oružju, 
a iz razbijenog oklopa virilo je golo dijete, sve pozlaćeno, 
prikazajući zlatno doba, koje se iz nova pomalja zaslugom 
novoga pape. 

Promislimo li, da je u ovoj maškara ti bilo do dvjesta 
ljudi, koje je trebalo obući prama njihovoj ulozi, razumjet ćemo, 
da je to pozobalo silu novaca, pa da se takovo što nije moglo 
često prikazivati. U zbirci Guarrinievoj, koja se temelji na zbirci 
Braccijevoj, izašloj 1750. u Lučci, izmedju 340 pokladnih pjesama 
ima samo 26 triunafa. Puku je trebalo jeftinije zabave, a i za 
nju su se pobrinuli Medici, obilazeći zakrabuljeni 4)0 ulicama 
gradskim te pjevajući puku u prostom slogu, da ih razumije, a 
ne uplićući ni uspomena na Rimljane, ni uzvišenih misli, kako 
su to činili pjesnici triunafa. Nadje se ljudi, da ih u tome za- 
mijene; vesela društva zaustavljahu se pod prozorima ljepotica, 
bilo gradjanskoga, bilo gospodskoga roda, opijevajući pojedine 
zanate i rugajući se strancima i pojedinim florentinskim oso- 
bama, koje postadoše cilj dosjetaka i šala, žalibože često odveć 
prostačkih. Pokladna pjesma posta tako svojina cijeloga puka, 
dapače cijele Italije, jer joj tragova nalazimo i po ostalim gra- 
dovima poluostrva; ali izgubi i zadnji trag pjesničke vrijednosti, 
jer pade u ruke nepjesnika, koji su mjerili vrijednost pjesme 
po pljeskanju puka, koji bi navrvio, da je sluša. 

U samoj Florenci triunfi nijesu bili česti, a u Dubrovniku 
zaludu ćemo ih tražiti. Dubrovčani su bili odveć praktični ljudi, 
pa nijesu na to ni pomišljali, da troše novce u ludo. Odluke 
Velikoga Vijeća prćijama i rasprave Umoljenih o računima, 
što su ih polagali pojedini činovnici i poslanici, sjajan su dokaz 
dubrovačke štedljivosti ne samo u državnome gospodarstvu, nego 
i u privatnoj kući, jer je jedno odsijev drugoga. No vlastela 
dubrovačka, i ako su priječili nepotrebne troske te tako neupravno 

utjecali i na književnost, zabavi pučkoj nijesu stavljali nikakvih 
zapreka, dapače im je morala biti mila. Što ih sa sviju strana 
opkoljivaše mletački lav, zato im je dolazio u prilog književni 
pokret, jer je isticao dubrovački separatizam bolje, nego išta 
drugo, i neprestano naglasivao dobrobit Dubrovčana prama bi- 
jedi susjednog puka. S istoga uzroka, nalazeći u kršćanstvu 
jednu od najjačih potpora svojoj vlasti, poodsijecali su u po- 
četku odmah korijen svemu, što je moglo širiti nemoralnost. 
Stavljajući se na stajalište takove politike, koja je dakle do- 
puštala, dapače i potpomagala pučke zabave, koliko se to nije 
kosilo s moralom, razumijemo, da se je pokladna pjesma mo- 
rala razviti u Dubrovniku drukčije nego u Florenci, gdje je sustav 
vladanja smjerao baš na protivno. Dodaš li tomu i to, što je 
dubrovačko gradjanstvo bilo sklono šali, razumjet ćes, da je 
bilo dosta uzroka, da se baš ova vrsta poezije u Dubrovniku 
dobro razvije. No sve bi to bilo uzalud, da se nije našao Ču- 
branović, koji je odmah s početka udario svojim putem i oda- 
lečio se od svojih učitelja Talijanaca. On je u ovoj vrsti knji- 
ževnosti, što je u ljubavnoj lirici Menčetić i Držić, s tom razli- 
kom, što je on uspio, a oni nijesu. 

Suvišno je pitanje, tko je uveo u Dubrovnik pokladne 
pjesme, pa opet ga nije lako ni riješiti. Istina je, da će 
po godinama života biti stariji, ili vršnjaci Andriji Spljećanin 
Marulić i Dubrovčanin Vetranić, koji se takodjer okušaše u ovoj 
vrsti pjesme, ali njihove pjesme djeluju na me kao pokušaj, da 
se ovako va poezija svrne sa svoga naravnoga puta. Marulić je 
ispjevao svoje dvije sačuvane pokladnice Poklad i korizma* 
te Spo vid koludric s očitom namjerom, da propovijeda 
; moral. Vetranić pak, premda se i njegovim maškaratama mogu 
naći izvori u talijanskoj književnosti, izbacio je iz njih sve, 
što je moglo biti zazorno. Tko pozna ta naša dva čudaka pje- 
snika, ne će se Čuditi, što su tako postupali; ali uzmi po- 
kladnim pjesmama šalu, satiru, a donekle i slobodu, uzeo si 

* I u Italiji ima sličnih komada, n. pr.: »II gran contrasto 
elasanguinosa battaglia diCarnevale e di Madonna 
: Q u a r e s i m a«. 

Crtice iz hrvatske književnosti III. 10 

joj ono, po čem se razlikuje od ostalih pjesama. Maruličeve 
pjesme čine ti se kao moralne propovijedi, a maškaratama 
nije doduše potreba da budu nemoralne, ali ne moraju biti 
baš ni moralne, t. j. takva im pitanja ne pristaju. Vetranićeve 
pjesme mogle bi se prije nazvati pravim pokladnicama, ali ni- 
jesu živahne; jedno, u čem su odvojile, to je žarka ljubav 
prama rodnome gradu. Riječima Vetranićevim u »Trgovcima Ar- 
menima i Indijanima«, kojima je paralela naći i u ostalim po- 
kladnicama (u Robinjicama, Lancima, Alamanima, trubadurima 
i pifarima*) — odgovaraju rodoljubni izlijevi talijanskih iliti 
bolje florentinskih pjesnika; ali kad Dubrovniku kliče: 

Ter ste kruoa ukraj mora a k istoku do Kotora, 

od sve donje Dalmacije, Arbanije i Grecije, 

nije isto, kao kad Talijanci** slave ne samo rodjeni grad, nego 
još više vladalačku kuću Medicijevu. 

Ni Vetranićeve ni Marulićeve novotarije ne nadjoše u Dal- 
maciji odziva. Dubrovčani i Dalmatinci uzeše za uzor C u bra- 
no v i ć a, a to je i zaslužio, jer je njegova Jegjupka cvijet, 
koji ne miriše sam, nego i okolinu napunja svojim mirisom. 
Prošlost je bajkom obavila postanak njegove Jegjupke, no ono, 
što nam iz same pjesme govori, dosta je, da u njem upoznamo 

V 

pravoga pjesnika. U samoj stvari ne nalazimo u Cubranovića 
ništa nova, ali nov je oblik, u kom on sve to iznosi. I njemu 
su kao i drugim talijanski pjesnici uzori***, ali je on znao iza 

* To je preradjena slična talijanska pokladnica: »Lanzi Alemanni cbe 
suonano piiTeri e tromboni«. 

** N. pr. kad Jakov Nardi pjeva: 

Contepla in quanta altezza sai salita 
felice alma Piorenza, 
ili Guljelmo Angiolini: 

Godi or Fiorenza. ali' ombra del tuo lauro 
che ti copre e difende . . . 
(Medici su naime u grbu imali lovorika) 

*** Florentinac Guglielmo detto il Giuggioia ispjevao j 
»Canto delle zingane«, gdje nam ih crta, kako s djetetom u n 

brati, što je bolje bilo, pa sve skupa začiniti žarkim čuvstvom, 
lijepom riječi, jezgrovitim sudom, u kratko svim, što pjesmu 
čini pjesmom. Čuvao se je nemoralne alegorije, da mu ne okalja 
iskrene ljubavi, što je gojio prama miljenici; zabacio je >ri- 
tornello«, jer bi u pjesmi, koju jedan besjedi, bio suvišan; a 
proricanja, koja su bila po svoj prilici i kod Talijanaca u obi- 
čaju, nije kao drugi improvizovao, nego napisao, pa i na pamet 
naučio. Sve je ovo dalo pjesmi nov oblik, pa kad je čitamo i 
poredjujemo s talijanskim uzorima, moći ćemo samo reći : Sve 
je novo, a ništa nije novo! Njegova Jegjupka — ističem 
ovo osobito gledajući na njegove nasljednike — nije nikakva 
>fata< talijanskih romantičnih epa, koja može bajnim riječima 
zaustaviti hod suncu, a tijek rijeci, niti kakva Ćirće, koja pre- 
tvara ljude u zvijeri. Jegjupka je Ciganka, koju svaki od 
nas može da vidi, koja ti gata, a u izrazu lica traži, što je 
milo, a što nije, jer zna, da, reče li ti nemilo, dobit će batina 
mjesto novca. Čitajući Jegjupku, vidiš pred sobom gnjusno 
lice i poderane haljine tih stvorova, kojima su djeca sredstvo 
dobiti, koji su regbi samo za to na svijetu, da bacaju nemir 
u kuće lakovjernih ljudi i da varaju svijet. 

Mislim, da bih pogriješio, kad bih i pokušao svojim rije- 
čima kazati sadržaj pjesme. Pjesnik je to tako lijepo a kratko 
kazao u svojoj uvodnoj pjesmici, da je malo ne nemoguće što 
uzeti, ili štogod nadodati, a da sve ne iskvariš. Neka dakle 
govori pjesnik. Otrcana se ciganka prikazala na vrata bolje 
gradjanske dubrovačke kuće, pa će ovako šestorici gospodja, 
koje u sobi za gostinje nadje, pokazujući na čedo u naručju: 

Višnji Gospod, gospodične, Od onih smo, gospo, strana, 

čestitiem vas vencem kruni odkud žarko sunce ističe, 

i želinje vaše ispuni, kletva lioće, svit protiče, 

er ste. suncu sve prilične. da ne imamo nigdir stana. 

mole milostinju; M. Battista dell' Ottonaio znao je takodjer u po- 
kladama sa svojom »Canzone« ispričati odabranici svoju ljubav, a u 
drugoj pjesmi: »Canto per indovinare, che and6 la notte di Epifania« 
dovodi svojim slušaocima gatalice, da im gonetaju budućnost, a lijecima 
lakote sadašnjost. 

Cubranovićeva ^J^gjupka 



Nit' smijemo na 'ednom misti 
božjom kletvom da stanemo, 
gdi noćimo, ne svanemo, 
er nas pričnu crvi gristi. 

Jur dva dela segaj svita 
izvili smo od te strane 
radi naše brižne hrane, 
jak cić medna pčela cvita, 

i primili, gospo, n putih 
probijući strane i luge, 
mnoge brige, jade i tuge 
cica zviri tuj priljutih 

i cić gase, od ke riti 
ne dadtt mi grozne saze; 
misleč, tnžni, što mi uze, 
spomena me čini mriti. 

Imah sinke do četiri, 
svaki biše kako rusa, 
Dančula mi odni guša, 
ka me u san jošte tiri, 

prid kom biguć planin hvojke 
bile mi su brašno hode 
i poskupo malo vode — 
ja trim dajuć čedom dojke. 



S kima k moru pripadosmo; 
za pribrođit sinje more, 
pri ner guša dojde s gore, 
brodaru se svi dadosmo. 

I brodeći Alivera 
istom ne bi, vaj, na broju, 
iz korablje ljubi moju 
rani vihor od sjevera. 

A Eleza, moju diku, 
za brodidbu podah tužna, 
lele, lelel veomi ružna, 
da ne osušu ličca viku. 

Samo meni moj Danio 
od četiri jes' ostao, 
kako vidiš, ubah, mao, 
ali majci veoma mio ; 

koga sa mnom, gospo, obdari 
i ljubavi tve nad 11 i, 
tako ti Bog ne uhili 
od najdraže tvoje hari ! 

Ne, čim stanje me dostoja,. 
da veli kos' tvoje slave, 
er dostojiš vrhu glave 
krunu nosit svih gospoja. 



A hoću ti bez varčice 
čes' i sriću kazivati, 
tako mi se majkom zvati, 
moja gospo i carice! 

Sada zareda Jegjupka po gospodjama. 
Prvoj prorokuje, da će imati dva sina: 



Dvi ćeš rodit muške glave 
mnoge sriće, mnoge Česti, 
od kojih će ime resti 
po svem sviti vječne slave. 



Prvi će imit tuj besidit 
prid gospodom i to ime,, 
da će biti blago š njime 
kumu, drugu i susidu. 



Cubranovićeva ^Jegjupka^ , 149 

Drugoga ćeš vidit banom 
od jezika od svih najn, 
gdi stoluje na Dunaju 
po milosti s gora danom. 

Dat će joj i službeni savjet na rastanku : 

Ne Čin\ da ti prodju danci 
bez trajanja Ijuvenoga, 

er gospoja bez ljubavi — 
Što je ino, Boga cica, 
ner ugasla jedna svića, 
ilit' suh panj u dubravi? 

Drugoj gospodji opisuje dragoga ovako: 

Imal vojna usovita, Vuhovite ima oči, 

kaže s tobom lipo i dvorno, i prihvata tudje lađe, 

misli rotno i rogoborno, od tebe se noćno krade, 

«rdačca je, znaj, skrovita. kad se s kojom drugom roči. 

Ter nut' gledaj njega ćudi: 
ne će dvi, tri, ni četiri, 
ner ako ih sto zamiri, 
on sve hoće, on sve žudi. 

Njima on dijeli ženino ruho, a da bi komu! 

Ne, ne, ne, ne, na moju vjeru! 
nego jednim zlicam, koje 
bez pristanka sve nastoje^ 
da ga gule, da ga deru. 

Zato je Ciganka opominje: 

Ter vidj, er se ne povraća 
naša mladost ni nje slave, 
a huda je žena, prave, 
s vrhom zajma ka ne vrača. 

Trećoj gospodji kazuje ciganka moć travja i cvijeća : Drago- 
ljuba neka nosi zanjedarje vazda puno, ako hoće »vojnu biti 



^ 

draga ljuba« ; hoće li da vrati ljubavnika s duga puta, neka 
nosi »vratiželju« ; je li »pomrla« biti zlatih Vlasi, nek se po- 
miva zlatovlasa; bela će joj rusa sačuvati lice bijelo i zdravo. 
Četvrta je gospodja »truhava iz srdačca«, »jeziva«, »male 
moći«, s toga: 

Vazmi pooi devesinja Vazmi ruže i ljubice 

bilja, gospo, i kalopera, i s jasenkom čičindari, 

rute i maka do dva pera, ter toj skupa sve obari, 

i još k tomu rubazioja. a u krvi golubice — 

i bit će taj čas zdrava, »kako jedna pastrvica«. 

Petu gospodju uči Jegjupka čarobije, kako će »prihvatiti 
koga priko srca«. — Sve je dosad Čubranović nezavisan u 
svome radu, ako nije to zavisnost, što ima pred očima na- 
rodne običaje. Pripovijedanju cigančinu može se naime i danas 
naći paralela u narodnom vjerovanju. 

Ali kako je ipak Čubranović umjetni pjesnik, koji ^se ne 
može nikako da sasma otme Zapadu, prvih šest dijelova pjesme 
ima osim književne vrijednosti još i kulturnu. Tu se naime — 
i to je jedini primjer — stiče Istok i Zapad u skladnu cjelinu, 
te je i pomnjivom motriocu teško razlučiti, što je čije. Da je 
u tome pjesnik tako lijepo uspio, uzrok će biti i to, što pjesnik 
nije imao baš u koga da se ugleda. No kad naš Andrija dodje 
do onoga, što je htio, t. j. kad se došulja do svoje miljenice, 
— jer se samo zato bio preobukao u ciganku, — te kad je 
trebalo, da joj očituje ljubav, tad se i u njem ukaže čedo svoga 
vremena: i on je trubadur, kao što su i njegovi drugi vršnjaci, 
jedino s tom razlikom, što se i sada u Andriji očituje prav^ 
pjesnik, a to se svagda ne može kazati ni za Menčetića, ni 
Držića. 

Pjesma dakle šestoj gospodji prosto je ljubavno očit 
vanje. Ciganka, pošto se nahvali gospodjine ljepote, pripovi 
jeda, kako ima netko u mjestu, tko s nje umire, dapače se j 
htio i na mač nabosti, ali srećom mu se u taj čas previnu. 
Uzrok je, što mu je ona nemilosna, pa je ciganka opominje, 
da ne grubi svoje ljepote tvrdim srcem. Promisli li se, da ci 

tava pjesma ima 620 stihova, a da ih je 360 posvećeno samo 
šestoj gospodji, vidi se, da je Cubranoviću bilo glavno, da is- 
kaže svoju ljubav. To će ispričavati pjesnika, ali samo donekle, 
jer i nevježa treba da pripozna, da je pjesnik tim iskvario svoje 
djelo. Ipak i kao cjelina zaslužuje pjesma pomnje, jer je prvi 
slučaj, da se je pokušalo učiniti od nekoliko pjesama oveću 
pokladnu pjesmu, a da jedinstvo ne trpi. S toga i nije J e- 
gjupkaprava pokladna pjesma, već prije vrst pokladnog 
prikazanja, koja su se u Italiji zvala sada contrasti, a sada 
farse. Jedina bi razlika bila u tome, što u pravim kontrastima 
ima dijaloga (kao u Marulićevu Pokladu i korizmi), a u 
J e g j u p k i toga nema. 

Vrijednost pjesme poznadoše i Cubranovićevi nasljednici. 
Ne ću spominjati pohvale jednoga ni drugoga, izrečene sad 
ljepše, sad gore, prama vrsnoći hvalioca; ne ću spominjati ni 
kako se prvaci pjesnici kao Gundulić i Palmotić nijesu stidili 
uzimati iz Jegjupke čitavih stihova. Dokaz je najbolji, kako je 
svojim sugradjanima ugodio, lijepi broj pjesnika, koji se za njim 
povedoše. Zavisnost nekih o Cubranoviću tolika je, da se ne 
može takmiti s njome utjecaj talijanski. Svima prednjači Miša 
Pelegrinović Hvaranin (1500 — 1560?). Negdje oko 1540. bo- 
ravio je Miša u Korčuli, pa se tu po svoj prilici upoznao s djelom 
Cubranovićevim. Godine 1557. javlja Misi Hektorović: »Ispi- 
tovan bih dosti za tebe i vele mi pohvaljena bi ljupka tvoja, 
kakono stvar zamiri ta i izvrsna.« Pravom se pita istraživalac 
Mišina života, pok. Rački : U čem stoji ta zamjeritost i izvrs- 

V 

nost? Ta usvojio je iz Cubranovićeve Jegjupke uvod. I., II., 
III. i V. pjevanje, a gdje je izmijenio pojedine riječi, izmijenio 
ih je na gore. S toga je imao pravo nepoznati epigramatičar, 
kad kaže o Cubranovićevoj Jegjupci: 

krpljenu da nosi haljinu do vika, 
u koju obući njetko te bješe htil, 
tim putem ištuči, da bi te posvojil. 

U ljupki Mišinoj ima dosta i pjesnikova, a to je: Uvod 

(5 strofa), Srića (2, 3 — 6, 8 — 16 i 18)*, no tim je umetanjei 
Pelegrinovićeva Jegjupka izgubila onaj pečat, koji nosi 
brano viceva. Ona nije potekla iz potrebe srca, da progovori ij 
iskaže, što ga mori, nego iz zabave i udvaranja gospodjama;| 
a kad se Jegjupkama uzme cijelj, da očituju osjećaje, 
i vez je medju pojedinim sastavinama pjesme slabiji. Ako 
Čubranović kazuje sreću i gata, to čini, da se došulja do svoje 
milke, to su, recimo, zglobovi, što spajaju uvod u pjesmu] 
s njezinom svrhom. »Sreće« u Pelegrinovića osnivaju se samO; 
na zadnjim kiticama uvoda, gdje Jegjupka kaže, da će za platitj 
gatati, pa po tom cijela pjesma čini se zbirka gatanja i prori- 
canja, kojim Ciganka hrani lakovjerne slušaoce. 

Ipak ni Pelegrinovićeva pjesma nije baš sasvim na 
odmet, jer u njoj opažamo traga onomu, što se je tek kasnije 
razvilo u Dubrovniku, pa i prevladalo. Prvoj, trećoj, četvrtoj 
i petoj gospodji u Cubranovića je tako općenito govoreno, da 
ne možemo kazati, misli li se na kakav zbiljski dogadjaj, 
ili na kakvu osobu, koja je u istinu bila. Jedino po pjesmi 
drugoj gospodji: »Imaš muža usovita« moglo bi se to naslu- 

* Sadržaj pojedinih ^srića^: 1. Proriče dva sina, oba slavna. (Po 
Čubranoviću.) 2. Kaže mjesto, gdje će izabrati dragog. 3. „Skoro ć' ostat 
udovicom — i opet se ć' skoro udat — i bog će ti sreću dati — golem- 
niju ner divicom.« 4. Kaže riječi, kojima se dragi dobija. (Po Cubranovića.) 
5. Tumači, kako ne treba biti zavidljiv, 6. Kako se biljem nskrisujn mrtvi, 
kako se zaboravlja i spominje« liječi vid i slub, nijemost i zub. 7. 
muževljevoj nevjeri. (Po Čubr.) 8. Opet slično. 9. Alegorijski, usporedjujući 
je sa zlatom, kazuje joj potrebu ljubavi. 10. Javlja joj, da joj muž hini 
ljubav, a da se je zakleo, da će je ubiti. 11. Trogirci njekoj javlja dolazak 
dragog. 12. »Četiri ćeš sinke imiti — togaj uma, tej vridnosti, — da 
obašad svita dosti — svude hote slavni biti.« 13. istini snova i da će joj 
se u snu kazati, gdje je blago zakopano. 14. »Od mrtvih ti vojna uskrisi 
— on čas, ki te lađom poja, — kim se sada lipost tvoja — jak livada 
cvitom risi,« 15. Javlja, da ima u mjestu netko, na koga se krivo Ijoti, 
a on joj je vjeran. 16. »I rec', da ti sama uzmnožna — nis' protivit svoj 
naravi, — ni već živit bez ljubavi, — koj si svitom svim podložna.« 
17.^0 cvijetu dragoljubu, vratiželji, zlatovlasu i dr. (Po Čubr.) 18. »Ve- 
ćali se s morem vitri, — dažji, snizi, gradi, gromi, — magle, munje, 
trisci tromi, — na pogibil tvoju hitri,« jer ne mari za jednog zaljubljenika. 

fivati. U Pelegrinovića to već nije prosto naslućivanje, nego 
Gnjenica, da su pojedine pjesme bile prilagodjene baš poje- 
dinim osobama, U 11. sreći kaže izričito pjesnik, da je go- 
spodja iz Trogira: 

Neg li ti je od zgor dana — još od tvoga od poroda 
na poštenje svih od roda — i od građa, Trogir zvana. 

U 14. »sreći«: »Od mrtvih ti vojna uskrisi« valja da se 
tiče nečesa, što je onda po Hvaru bilo znano, i o čem se go- 
vorilo, jer inače ne bi imalo smisla, da je općenito rečeno. 
Slično bi se dalo sumnjati i o 18. »sreći«, kad je svjetuje, neka 
ide »priko mora«, da se tu spominje kakvo zbiljsko putovanje. 

^ ^ Jegjupci Saba Mišetića Bobaljevića 
fl530. — 1585.) mnogo nas sjeća Čubranovića. Kad slikajući 
nesreće u bračnom životu kliče Bobaljević: 



Zamani je tim bit mlada, 
dobra, mudra i gizdava, 
i u svakom činu prava, 
a lakomu vojnu lađa. 



Jer se s njome svak čas kosi, 
i ne može da ja vidi, 
a ku godi žlicu slidi, 
i vrh glave svoje nosi. 



koja ne bi bil' dostojna 
takoj kruni sve dni služit, 
a ne da ju čini tužit, < 

ugrabiv joj draga vojna itd. (60-72), 



čini nam se, da čujemo Čubranovića u pjesmi drugoj gospodji. 
Kod Bobaljevića: 



Vazmi dobra, dokli moreš, 

vnii zajam^ ki dostoji, 

do kole su danci tvoji, 

er ćeš pak htjet, kad ne uzmoreš. 



Zač u obrazu liepos' prodje 
naša, koju šatre vrieme, 
a sebi smo i družim svieme 
mrske, kad nam staros' dodje, — 



a kod Čubranovića : 



Ter vidj, er se ne povraća 
naša mlados', ni nje slave, . . . 

poklič je za užitkom, odgovor s ove strane jadranskog mora 
popijevci Lorenca de' Medici, koja se orila ulicama florentinskim: 
Lijepa li je mladost ! . . . * 

Možemo ići i dalje, pa kazati, da cijela Je gj u p ka Boba- 
Ijevićeva nije ino, do li kontaminacija druge i pete pjesme Ču- 
branovićeve **, pa ipak je kontaminacija tako uspjela, da mogu 
bez straha, da me tko poreče, kazati, da je Bobaljević oponaša- 
jući najbolje uspio. 

U ovo doba započe se u Dubrovniku bolje očitovati po- 
znavanje talijanske književnosti, a treba držati na umu, da je 
u tome prednjačio drugima naš Miso. Andriji su talijanske fate 
bile slabo poznate, pa je svoju Jegjupku slikao po onome, što 
je svojim očima vidio. U Bobaljevića te prostote nema: Ciganka 
mu bere jabuke i dunje o ponoći »kopren^me saviv ruke, u ko- 
šulji i raspasa sama, uza me da nije duha, ni od vitra čuti ćuha, 
razviv kose sve do pasa, obrativ se na istok sunca, zvijezde, 
mjesec i nebesa zaklinjući, da uresa učini jih mnogo čudna.« 
Pri tom je govorila riječi, kojih s njihove tajinstvenosti »nije moči 
izreći«. Sve je to odjek talijanskog roman ticizma, koji se na taj 
način poče u Dubrovniku javljati. Još je dalje zašao r a čije 
Mažibradić (1600?). Njegova je Jegjupka išla u nauku u 
Zlatoglave zoroljube, a sama se zove Znahorica mrkolica. Ona 
zna, što se u paklu tvori i gore na osmome nebu ; od leda 
može oganj stvoriti i plam bez ognja da gori, oboriti goru, 



*Quant' e beUa giovinezza 
Cbe si fugge tuttavia! 
Chi vuol esser lieto, sia: 
Di domaa non c' e certezza. 

'*'* Sadržaj je naime ovo: Pusti me, da dodjem k tebi i da vidim 
tvoju sreću, da vidim, je li u tvom ljubavniku slika tvoje dobrote i lje- 
pote. T^ najgora je stvar, kad ti muž nije vjeran, nego udvara drugim. 
Po očima ti vidim, koja ti je žalost, pa evo ti lijeka: 

Uzmi brzo krancić jedan, A pak u tom sve jedino 

u kom prije nie bil' ništa stavi varit sve te dunje, 

ter ga vina od godišta i čin' da vre, dokli u nje 

napun' i stav' u nj kus medan. vas med uvri i sve vino. 

Ovo daj piti ljubavniku, i ne će te ostaviti. 

činiti, da dub svene i u čas žene, stučiti u ponoći četiri vjetra, 
razbiti grom u oblaku, svedriti nebo, natrag vratiti svaku ri- 
jeku, polja uzdignuti, sravniti gore, ženi uzeti muža, pomladiti 
staro lice, ozdraviti* bone, učiniti, da sunce ne grije itd. Sve 
nas to sjeća >fata«, kako nam ih slikaju talijanski pjesnici 
Pulci, Ariosto, Tasso i dr. 

Što čini Jegjupka Oracijeva, to sve mogu učiniti Ar- 
mida Tassova, i Marfisa, Melisa, Atlante Ariostove, ali ne naše 
Ciganke. Gracije ide za vremenom i za talijanskim pjesnicima 
romantičnih epa, pa prosudjujući mu rad, valja i na to gledati. 

No uz to nabrajanje svojih zgoda i nezgoda, pa tajnih 
moći, koje je u prirodi uvrebala, Jegjupka proriče, kakva će 
biti godina 1636 (tisuću i šest lita i trideset i šest), »Oživjaka« 
i »travnja« bit će grada s vodom, sjever, snijeg i nenadna 
zima doći će u nevrijeme ; premaljeće će se odjenuti zelenilom, 
a ljeto će malo rositi, tako da ne će biti žita, već »bit će 
trijeba Indije prositi« ; bogata će jesen naplatiti trude seljakove, 
ali će zima biti velika i vjetrovita: »popa u odar, a bijelj od- 
zgar«. To je dakle čitavi stoljetni koledar, što ga Mažibradić 
iznosi slušaocima po Jegjupci. 

Neznani pjesnik, koji je ispjevao četvrtu Jegjupku, 
regbi, da je znao na izust sve pjesme od poklada, koje mi 
danas znamo, pa pozajmio amo i tamo i tu kitu darovao svojoj 
miljenici. Vetranić, povodeći se za Talijancima, ističe, kako su 
pastiri čuli slavu Dubrovkinja, pa došli preko gora, da ih vide ; 
tako i Jegjupka neznanoga pjesnika dolazi s istoka, jer je čula 
gizde ove djeve, pa je svjetuje, — kako Čubranović svoju oda- 
branicu, — da odvrati ljubav za ljubav. Ako je posluša, da- 
rovat će joj trava, kao i Jegjupka Čubranovićeva, i jabuka, 
darovanih od »maloga boga od ljubavi«; jabuke i dunje da- 
ruje i Mišetićeva ciganka. Da bude štogod kao i u Mažibra- 
dića, naziva neznani pjesnik svoju ciganku Egripijom vilenicom 
prama Mažibradićevoj Znahorici. No i ova Jegjupka ima 
svoju dobru stranu, a to je lakoća u stihu, koja odaje već 
Gundulićevo doba. U njoj je još novo, što Egripija nije sama, 
jer »ove sa mnom htješe doći od istijeh tijeh strana«. 

Sve ove Jegjupke pokazuju nam iznenadjenje, što ga je u 
književnosti prouzročila Cubranovićeva pojava, ali i to, da su 
pjesnici čutjeli prvenstvo Andrijino, a sami nijesu znali, u čem 
stoji. Miša Pelegrinović ode na jednu stranu, pa niže gatnju do 
gatnje bez ikakva reda i cilja, a Dubrovčani se dive Cubra- 
noviću i hoće da ga slijede, ali ih gnjete kao kakva avet tali- 
janska škola, pa se kolebaju izmedju svojega i tudjega. Pre- 
strašeni možda neuspjehom Mišinim okaniše se vanjskoga ob- 
lika, što ga je Cubranović izabrao, pa hoće da svedu gatnje 
i proroštva na talijanski kalup, naime na pjesmu jedinstvenu 
bez sastavnih dijelova. Ali Jegjupka može biti namijenjena ili 
puku, pa tad treba, da uzme oblik Giugiolinova »Canto delle 
zingane«, — ili nekolicini osoba, a tad treba da bude sastav- 
ljena, kako je Cubranovićeva. Smiješno je, pa i ne odgovara 
cijelji same pokladne pjesme, vidjeti čovjeka preobučena kao 
ciganku, gdje ide mučke ulicom, pa se ukipi pred prozorom, 
kazuje pjesmu, pa opet kući. Takove su bile dubrovačke J e- 
gjupke, jer pjesnici sami nijesu imali snage, da se oslobode 
od Talijanaca. Što je Cubranović smjelo započeo, oni nijesu 
priveli kraju, jer su mislili, da je u Jegjupci krabulja ono, 
što je čini izvrsnom, a ne duh, što se njome vije. Mislili su po- 
stići štogod, umnažajući, tko će više, moć ciganačku, dok od 
ovih ne učiniše vještice, vilenice, čarobnice i Bog ti ga znaj, 
što, samo ne ono, što bi trebalo da ciganka bude. 

Bilo je ipak u Dubrovniku pjesnika, koji su i razumjeli, 

V 

u čem stoji osebujnost Cubranovićeve Jegjupke, pa je daj- 
budi kušali navrnuti na svoje pokladne pjesme. 

Naljeskovićeve »Pjesni od maškarate« ni- 
jesu, kako se to čini na prvi mah, zbirka pjesama, nego cje- 
lina, pa i ako se veze medju pojedinim pjesmama jedva vide. 
Pjesma prva, u kojoj vrag tumači svoju narav, sačinjena po 
gadnoj talijanskoj pjesmi nepoznata pisca »Canto delle spiri- 
tate«, svršava se kvartinama: 

Kvo čttjem družbu moju, Da vam svire i da poju 

Gdi se spravlja doći sada, Ovijeh svetac od poklada; 

Nat ih mirno poslušajte, [ muče se svak namjesti, 

Od njih straha ne imajte, Er će eto sad izljesti. 

Vragovi zbilja izilaze preobučeni kao zaljubljenici, zabo- 
gari, sužnji, pastiri, pastiri od Bobana, Latinci, nesrećni druži, 
vesela mladost. Iza njih eto jednoga, koji očituje nekoj djevi 
ljubav, na što cijela družba ispjeva pirnu pjesan u čast vile 
mlade, »ka se nije prije vidila«. 

U ostalom se samo za jednu pjesmu (pod brojem 2) može 
kazati, da je vrag besjedi, i baš po stihu: »Evo ja stvoren bih 
u tamnoj propasti«, ali i ovaj maleni znak skupa s gore nave- 
denim zaključnim strofama uvodne pjesme dovoljan je, mislim, 
da uvjeri čitaoca o jedinstvenosti »pjesama od maškarate«. 

Ovako shvaćajući Nalješkovića, moramo i njega ubrojiti 
u nasljednike Čubranovićeve, ali ga ne smijemo staviti u isti 
red s ostalima.' On pozivljući slušaoce, da se namjeste i slu- 
šaju, mislio je stvoriti pokladno prikazanje svoje vrsti, te je 
zašao još dalje nego Cubranović, za koga ga veže zajednička 
cijelj, a to je iskazivanje ljubavi. U jednoga je i drugoga pjes- 
nika motivacija ljubavne dužnosti jednaka, a to je : ljubav treba 
da bude vraćena ljubavlju. Istina, Nalješković nije mogao da 
se tuži na svoju odabranicu, jer kad se u pirnoj pjesmi spo- 
minje, da »prislavna ova vila danaska se sadružuje, počam od 
sad do starosti, s kojijem živjet odlučuje«, valjda će se biti 
Nalješković, ili drugi tko, za koga je pjesma bila ispjevana, do- 
vinuo onoga, na što je težio. 

Izim ove opće sličnosti s Cubranovićevom Jegjupkom 
pokazuju Nalješko viceve »Pjesni od maškarate« veza i s nje- 
govim prethodnikom Vetranićem. Strofa uli. pjesmi: 

Molim ptice, zvijeri, luge, molim gore i livade, 

da svjedoče moje tuge, ke ću rijeti njojzi sade^ 

sjeća na Vetranićeve apostrofe u Remeti i drugdje. 

Što drugi djavo nosi mijeh pun uzdaha, bit će prama 
mijehu, u koji je Pelegrin zatvorio svoje misli. Pastiri Nalješko- 
vićevi (pjesma br. 6), koji su ostavili stada i gore, da vide 

Dubrovnik i Dubrovkinje, to su pastiri Vetranićevi, koji isto 
rade, a pohvale Nalješko viceve rodnom gradu slične su Vetrani- 
ćevima. No sve te veze, sto vežu Nalješkovića za domaće pjes- 
nike, ne mogu se isporediti s tragovima, što ih ostavi čitanje 
talijanskih pjesnika u Nalješkovićevim pjesmama. Pjesme 5., 6., 
7., 8. i 12. po formi su i po sadržaju talijanske, a samo po 
jeziku naše.* U Nalješkovića nema ništa, što ne bi bili opje- 
vali talijanski pjesnici i po više puta, pa ako mu ime spomi- 
njemo časno do Cubranovića i Gimana Gjorgjića, to je s toga, 
što se je prvi istakao medju nasljednicima Cubranovićevim, a 
pri tome pokazao, da zna, da je ciganka samo lice, koje spaja 
pojedine dijelove pjesme, te da se mjesto nje može staviti i 
tko drugi, a da se značaj pjesme ne pomrsi. 

Tko se je najviše odalečio od Cubranovića, a koga treba 
ipak brojiti medju njegove nasljednike, to je Stijepo Gjorgjič 
sa svojim D e r v i š e m. 

Ima glasova, koji ovu pjesan pripisuju Stijepu Gučetiču, 

V V 

a ovaj je živio prije Cubranovića, pa bi po tom Cubranovič 
bio nasljednik Gučetićev, a ne protivno. Ipak regbi da tako 
nije, jer promatramo li pjesmu sa jezične strane, ne ćemo u 
Dervišu naći takovih osobitosti, koje bi opravdale mišljenje 
nekih, da je Derviš plod svrhe XV. ili početka XVI. vijeka. 
A ima i drugo : Derviš je odvojio od ostalih dubrovačkih 
pjesama, pa da je nastao u XV. vijeku, kad je bio zanos za 
pokladnim pjesmama sveopći, nerazumljivo je, što nije bilo 
pjesnika XVI. vijeka, da se za njim povedu, kao i za Cubra- 

* Eto nam u njima pravog talijanskog ^ritorneUa", koji srokom 
svoga zadnjega stiha veže jednu za drugu ostale strofe. U pjesmi pod 
brojem 3 donosi djavo u ruci srce, da ga izgori kao i »Le ninfe inamo- 
rate« nepoznatog talijanskog pjesnika. Robovi, što se spominju pod brojem 
5, dolaze i u talijanskim pjesmama »Canto đi mercanti đi stiave«, >Canto 
di greci schiavi,« a kako oni sami sebe hvale, tako hvale i pribavljači 
sluškinja svoje štićenice u »Canto degli acconciatori di fante«. Zabogari 
(pjesma 4.) sjećaju nas Medićijeve pjesme: »Canto di poveri che accattano 
per caritd.« »Nesrećni druzic (pjesma (9.) sjećaju opet na »Canto degli 
amanti, di pellegrini d' amore«, i na mnoge druge pjesme, a »Latincic 
(pjesma 8.) na »Canto di paggi e cortlgiani.« 

novićem. Ako se to nije dogodilo, to se je morao zanos za 
pokladnim pjesmama ohladiti. Pa zbilja, isporedjujući Derviša 
sjegjupkom, i ako je po »koncepciji Derviš imitacija 

V 

Cubranovićeve Jegjupke, jer se pod Dervišem, kao i 
pod Jegjupkom, sakriva pjesnik, koji izjavljuje svoju ljubav« 

(piše Rešetar), razlike su medju dvije pjesme goleme. Novo je 

> 

, doba udarilo Dervišu svoj pečat: Cubranović moli i vjeruje 
u ljubav, koja svijetom vlada te kojoj se ne izbježe, ako je 
sudjeno, — Derviš izlaže i sebe, i ljubav, i milku ruglu : 
utjeha mu je, da se pjesmom može osvetiti, a ne mari, hoće 
li što postići, ili ne će. 

Kako postanku Jegjupke, tako priča Cerva i o po- 
stanku Derviša: da je Gučetića(?) nazvala plemenita dje- 
vojka Dervišem zbog smiješna načina, kojim je postupao. 

; On uze tu prigodu, pa eto ti pjesme! 

Jegjupka Čubranovićeva pripovijeda jednoj gospodji, 
da ima u gradu netko, koji je ljubi, a Derviš kaže u lice svojoj 
dragoj : Ja te ljubim. To je temeljna razlika izmedju obadvije 
pjesme, jer se drukčije pripovijedaju čuvstva, što ih tko drugi 
goji, a drukčije očituje ljubav vlastita. Za prvo valja biti di- 
plomat i mjeriti riječi, a za drugo, ako što i izbjegne, odbija 
se na strast, koja ne zna, što govori. Pak iskazivanje ljubavi 
u savezu je i s osobama, koje iskazuju : drukčije govori Je- 
gjupka, vješta tomu poslu, a drukčije derviš, vikao tekijama, 
a ne salonima. Komičnost, glavni ures Derviša, stoji baš u 
tome, što je pjesnik izabrao osobu derviševu, a vrijednost pjes- 
nika, što je govor prilagodio načinu mišljenja, koji može derviš, 
uzet kao tip, uopće imati. Dar pjesnikov ističe i lijepa forma,, 
kojom su misli zaodjenute, a komičnost se uvećava smjelim 
prispodobama i hiperbolama, uzetim iz kruga, u kome se derviš 
kreće. 

Tijek je misli ovo : Lijepa si, pa te ljubim više od svoga 
života, ali me tvoje nemilosrdje mori. Ne krij se i ne bježi, 
već me prigrli radi Boga. Ne odmeći me, ako sam krvav, zbab- 
Ijen i grbav; ta i druge su me mogle ljubiti, pa možeš i ti. 
Nijesam čoban, nego sin ćelebijin, pa uzljubiš li me, proslavit 

ČU te pjesmama. Tekiju ti s okonom livadom poklanjam, a ako 
ti to nije dosta, dat ću ti tigrovu kožu, tikvicu, kašiku, štap, 
pa, ako hoćeš, čak i kaiš. Ali zaludu mi svi ti dari, kad za 
me ne mariš. Ukazi se, ne daj barem, da se skitam, tučem, 
mahnitam i jaučem. Izranjen sam, istina je, ali su gore rane 
na srcu, što mi ti zadade. Leći ću ti pod stan, a kad me us- 
pitaju, što mi je, rijet ću, da čekam, dok me u grob ne za- 
tvoriš. Plačan ne ručam, ne srcem kafu, nego gologlav i bez 
papuča trčim po najvišem snijegu rad plamena, kojim gorim. 
Noću i danju pijem »ljuti šerbet* mojih suza, er se ćutim jaoh 
probadan od Ijuvenih tvih mamuza.« Hotio bih imati tvoje pa- 
puče, da ti iz njih pijem zdravice; za te bih postao gjaur i 
izdao Muhameda, a ti ne ćeš, da se smiluješ na me; Dušman 
si mi, koji mi odvraćaš ljubav neharnošću; ostavljam te, ter 
idem zvati zaptije, da te uhvate.« 

Čitalac će biti već po ovom kratkom izvodu opazio mnoge 

V 

sličnosti s Cubranovićem, ali i razlike. Dervišata sjeća nas 
naime u mnogočem heroikomičnih pjesama, što obladaše Du- 
brovnikom u XVIII. vijeku, a poredimo li Marunka Ignjata Gjor- 
gjića s Derviše m, o tom ćemo se bez velike muke uvjeriti. 

Derviš dakle stoji na medji izmedju staroga i novoga 
doba: kroči natrag, pa eto te u četi zaljubljenih trubadura, 
koji pjesmom pokladnom veličaju i kite svoje mlade; trkni 
dalje, pa eto te u društvu Gjona Palmotića, Ignjata Gjorgjića, 
Marka Bruerovića, Franatice Sorkočevića, Antuna Kazaačića i 
drugih, u kojih pjesmama u svakoj riječi možeš vidjeti obijest 
vlastele i bogatih pučana, koji hoće da izvrgavaju ruglu i ljubav, 
J pojedince, i sela, i staleže. 

Derviš je kao zublja, koja je ostala na garištu, pa prije 
nego utrne, još jednom zasine i baci iskru u drugi kraj, da 
traži sebi nove hrane. Pokladna pjesma, kakvu je zamislio Cu- 
branović, prestaje s Dervišem i preokreće se u heroikomičnu 
pjesmu. Neznani pjesnici*, što se još s njome bavljahu, slije- 

* Takovih pjesnika bilo je po svoj prilici mnogo, a njihovih se 
pjesama sačuvalo samo njekoliko. Malo ne svima nalaze s^e uzori a tali- 
janskoj književnosti. Naši »Kal u gj eri« ispjevani su po mnogobrojnin 

djahu stope Talijanaca, pa se tako pokladna pjesma dovuče i 
do našega vijeka, ne da joj se divimo, nego da nas sjeća 
prošlosti. 



XI. 
Duhovna lirika u Dubrovniku. 

Duhovne pjesme Dubrovčana nijesu samo izraz pohoznosti^ već i 
spomena na početke književnosti. — Crkvene pjesme i tumačenja 
psalama i molitava, — Dimitrovič prama Vetraniču — Burešičevi 
» Nauci Katonovi, « — Dimitrovičeve » Pričice, t — Moralne pjesme^ 
— Vetranič kao čovjek, — Vetranić kao političar, — Griješke 

u njegovim pjesmama. 




^edno je od najkarakterističnijih obilježja cijele dubrovačke 
književnosti njezin konservativizam Ne ću ovim da kažem, 
da su Dubrovčani bili ogluhli duhu vremena, te da se novo 
nije u Dubrovnik ni uvadjalo; ali stojeći uvijek u doticaju sa 
Italijom te prateći i udioništvujući često puta u onom, što se 
je u toj blagoslovljenoj zemlji radilo, prenašali su Dubrovčani 
neprestano u Dubrovnik, što u Italiji vidješe, ali bi ujedno to 
novo gledali prilagoditi staromu i svojemu. Nas treba da gane, 
kako su se kasnije pjesnici s poštovanjem sjećali svojih preša- 
snika, i kako su ih slijedili, koliko im je duh vremena dopuštao. 
Samo se tako dade protumačiti, što u dubrovačkoj književ- 
nosti, premda je u cjelini kopija talijanske, nema skokova, 
nego se rad jednoga pjesnika uvijek veže na rad njegovih 

»Canto dei romiti«, »Prelje« sliče Međićijevim »Le filatrici d' oro.« 
Pjesma Sasinova »Muzika od crevijara« jest prama Medićijevoj: »Canto 
dl calzolaj.« Razgovori pastira i djevojaka odgovaraju sličnim dijalozima 
Međićevijem n. pr. »Canto di vecchi e di ninfe« etc. »Sibilama« nema primjera 
u Talijanaca; tamo je dapače i ime u pokladnim pjesmama nepoznato. 
Vetranić spominje to ime u: »Orlača ridjanka, rečeno u Blatu ribarom,« 
pa se pita, nije li i ova pjesma i njezine drugarice »Orlača ridjanka Perastu 
govori« i »Pjesanca spurjanom« neka vrst pokladne pjesme. 

Crtice iz hrvatske književnosti III. 11- 

prešasnika. Da to samo jednim primjerom osvijetlim, spominjem 
naše osmerce i dvanaesterce : Dubrovčani su to pridržali kao 
svetu uspomenu prvoga doba svoje književnosti, sve da su i 
znali, da se u Italiji pjesma na drugi način slaže. 

Tim konservativizmom, kojemu ima doduše primjera i u 
Italiji, tumačim i onu pojavu u Dubrovniku, da su svi pjesnici 
smatrali svojom dužnosti ispjevati nekoliko pobožnih pjesama. 
• To nalazimo počinjući od neznanih pjesnika Ranjinina zbor 
nika, gdje ima jedanaest pjesama o Isusu, pa sve do najka 
snijih vremena, do doba, kad s propašću političkoga poslanstva 
staroga Dubrovnika propade i prosvjetno. Tko bi hotio pak 
zaviriti u dušu stanovnika staroga Dubrovnika i njegove vlastele, 
lako će uvidjeti, da je ta poezija i odgovarala sanjarskomu 
refleksivnomu njihovu duhu. Dubrovčani dadoše svomu rodu više 
književnika i učenjaka, nego umjetnika baš zato, jer im je 
narav bila takova, da su se više zanimali sadržajem i bićem 
stvari, nego formom njihovom. 

Dubrovačka je dakle pobožna književnost sjećanje na 
početak naše književnosti, a ujedno i izraz vjerskog osvjedo- 
čenja starih Dubrovčana. Cijela je povjest ovoga malenoga 
grada tomu očiti dokaz, ali ujedno i potvrda, da su Dubrovčani 
znali spojiti korist vjere s korišću samoga grada. Oni nijesa 
htjeli nigda dopustiti, da se svećenstvo tako osili, da mu država 
postane ropkinja, a to su postizali raznim sredstvima, a pogla 
vito samim svećenstvom i redovništvom. Jedno je držalo M 
uzdi drugo, a u njihovim razmiricama senat je presudjivao. Ovo 
sam već spomenuo, a na ovo ću se i povratiti, kad bude govora 
ustanovljenju jezuitskoga kolegija u Dubrovniku. No trebalo 
je to i sada istaknuti, jer inače ne bi bilo jasno mnogo 
našoj duhovnoj i moralnoj poeziji, što se baš tako dade lako 
protumačiti. Treba u nas dobro razlikovati pravu duhovnu, 
recimo: crkvenu pjesmu od posestrime joj moralne. U prvo 
vidimo pobožnog i uvjerenog katolika, koji se strogo dri 
crkvenih dogma i naredaba; u drugoj Dubrovčanina, kojem 
je prvo spas i napredak grada, koji se, pa bio i redovnik, ka« 
Vetranić, ne žaca braniti savez Dubrovnika s Turcima. 

pravim crkvenim pjesmama malo se baš dade govoriti. 
Mogu se podijeliti u nekoliko odjela. U prvi bih metnuo pjesme, 
gdje se s jedne ili druge strane slavi veličanstvo božje. Tih 
ima jako malo, no mnogo ih se bavi ljubavlju božjom. To su 
većim dijelom razmatranja bogoljubna o djelovanju Spasiteljevu, 
spojena sa molbom, da razdraži u pjesnikovu srcu ljubav prama 
«ebi. Ovakove su vrsti sve pjesme Ranjinina zbornika, pa jedno 
triestak Vetraničevih. (U Jagićevu izdanju pod III. i IV.) Iste 
«u vrsti i Dimitrovićeve »Pjesni duhovne« te Nalješ- 
ko viceve »Pjesni bogoljubne«. Razumije se po sebi, da sve 
te pjesme nijesu posvećene Isusu. Vetranić ima n. pr. »Pjesmu 
angjelom« i »Svomu angjelu,« pa »Pjesmu Trojstvu,« devet 
pjesama »Djevici Mariji.« Kadikad se tiču i pojedinih svetkovina, 
kao Vetranićeva pjesma: »Na noć od božjeg poroda« i Nalje- 
žkovićeva »Pjesan, koja se poje u Veliki petak, kad se ado- 
Tava sv. Križ.« Sve ove pjesme imadu da više djeluju nasrće 
čitaocu, nego na um njegov. Pjesnik se ne diže nigda poviše 
onoga, što ga crkva i sv. oci uče, pa zato se sve skupa jedva 
može nazvati poezijom. Isto je tako teško kazati, u čem se 
jedan pjesnik od drugoga razlikuje, jer je kod svih malo ne 
isti sadržaj, a donekle i isti način. 

Veoma sii slična ovim pjesmama tumačenja psalama i 
molitava. Od Dimitrovića imamo Sedam psalam pbkor- 
nijeh kralja Davida, a od Vetranića petero ih, i to ps. 
32, 50, 30, 129, 68. Kad su oba protumačili De profundis, 
najbolje će biti, ako sam čitalac vidi, kako je jedan, a kako 
drugi radio. Samo dva prva stiha ovoga psalma * tumači 
Vetranić u 56 stihova,** tako da Vetraniću služi za prva dva 

*Đe profandis clatnavi ad te, Domine, Domine, exaudi voćem meam, 
Fiant aares tuae intenđentes in voćem deprecatioais meae. 

**lz tmaste dubine, gdi velmi tuguju, 
k tebi, Gospodine, iz glasa klikuju^ 
u sami stojeći beza dna, gdi je jaz, 

skrušeno moleći prislavnu tvoju vlas', 
najmanši da sine svjetlosti tvoje trak, 

vrh ove dubine, gdi je, vajmeh, tmasti mrak. 

stiha upravo toliko, koliko Dimitroviću za cijelu pjesmu. On 
obično prvo prevede dvostih, pa onda nadoda tumačenje: 

Iz dubin vapim ja tebi, Gospodine, 
usliš' m^ moljenja s nebeske visine, 

i neka uši tvS nastojne budu bit 
na glas me molitve i na plač jadovit. 

Jere ni na svitu dubina tolika, 

\% t' može braniti uslišat grešnika i t. d. 

No i Dimitrović kadgod odulji preko mjere. Tako je 
njegovo »Tumačenje od očenaša« zbirka od 6 pjesama, od 
kojih svaka radi jedino o nekim riječima molitve, kao n. pr. 
prva samo o »Oče naš, koji si na nebesih.« Pa ipak njegovo 
tumačenje ima samo 556 stihova, a Vetranićevo, koje nije tako 
podijeljeno, 467! Vetranič je složio u stihove i Vjerovanje, 



Bez dnevi gdi je noć, gđi cvili život moj, 

prijati gdi nie moć ni mira, ni pokoj, 
ni zimi, ni ljeti, ni u vrime ostalo 

tih sanak vidjeti, ni vele ni malo ; 
ner tužan u trudu i ob noć i ob dan 

rvem se zaludu i trud je moj zaman. 
Trudim se jadovan u tmasti stojeći, 

kako rob okovan slobode želeći, 
aliti kad trudi na smrti taj človjek, 

ki drugo ne žudi, ner zdravju svomu liek. 
U tmasti tiem stoje, sunačce gdi ne sja, 

za zlobe za moje gdi nebog cvilim ja, 
i za grijeh ki traju moj život pritnžan, 

za ki se poznaju, da sam kriv i dužan: 
za toj, Gospodine, usliši ti moj glas, 

iz ove dubine, pretmasta gdi je propas', 
gdi je tužba, gdi je jad, ki nije moć izrijeti, 

i gdi je veći smrad, ner nijedan na svijeti, 
gdi me grijeh moj čini i zloba velika 

u tmastoj dubini cviliti do vijeka. 
Gdi cvilim u suze, tebi se moleći, 

konopac i uze na grlu noseći, 
tve uši prislavne da budu u saj čas 

na molbu mil spravne čuti moj tužan glas i t. đ. 

no regbi da pjesma nije potpuna, jer se ne spominje ništa o 
Duhu svetome, a teško bi bio Vetranić to hotimice izostavio. 
Sada pjesma ima samo 248 stihova. 

U trećoj vrsti pjesama pjesnik se bavi moralnim pita- 
njima, da popravi zlo. To je u Dubrovniku osobito uspijevalo, 
pa takovih pjesama ima mnogo. Prve su od Vetranića, a nekim 
evo naslova: »Pjesma lakomosti«, »Protiva oholasti«, »Kratku 
roku našega života«, »Mlohavo je svjetovno ufanje« i slično. 
Njega slijedi Dimitrović, koji takodjer pjeva o istim stvarima. 
I Nalješković morališe kadikad u svojim bogoljubnim pjesmama, 
no to je obično umetnuto u pjesme prve vrste. Treba svakako 
ovdje spomenuti i Bunićevu: > Sedam opačina«, gdje se priča, 
kako je hudoba sa nepravdom izrodila sedam kćeri : Oholost, 
lakomost, nevjernost, zavidnost, licumjernicu, taštu slavu, blud- 
nost. Prva bi dana »svim, ki velju vlas' i velju moć drže;c 
druga gradjanima; treća »nadvornjem« (španu, zapostatu), da 
»grabi i krade;« četvrta svim »rukotvorcima;« peta bi poslana 
u dom redovnika; šestu dobiše za dar žene, a sedma ne htje 
uzeti muža za sva vremena, »neka ju na volje svak može imati.c 

Osobita je vrst ovakovih pjesama ona, gdje se u kratkim 
no jezgrovitim rečenicama daje kakva moralna pouka, kao u 
Burešićevim: »Nauci Katona.« Ovako ve pouke — poznate 
u srednjem vijeku pod imenom disticha, sententiae gene- 
irales, proverbia — pripisivahu se Katonu filosofu bez ika- 
kvog temelja.* 

U nas je najstariji Marulićev, a za njim dolazi Burešićev 
i prijevod. Kako je bilo raznih redakcija ovih distiha, oba se 
naša prijevoda kadgod bitno razlikuju. No ostavimo li takove 
razlike, koje se tumače po originalima, iz kojih se prevodilo, 
značajno je to, što Burešić prevadja distiha distisima, a Marulić 

* Sastavljene su valjda u trećem ili četvrtom vijeka poslije Isnkrsta, 
ia odišu monoteističkim humanitarnim duhom bez posebnoga kršćanskoga 
soačaja. Svojom su jednostavnosti začarale sav srednji vijek, te su bile 
i prevedene skoro u sve evropske jezike. Poznat je staro-češki prijevod, a 
prevede ih na češki i slavni Komenski god. 1662. 

je slobodniji, navlastito na onim mjestima, gdje je u originalu 
bilo tragova poganskomu shvaćanju božanstva. * 

Gdješto ima dosta velika razlika u smislu medju prije- 
vodom Burešićevim i Marulićem, no regbi da Burešić nije 
gdjegod tako dobro shvatio originala.** 

Da su i Dimitroviću bila poznata ova distiha, ima dokaza 
u njegovim Pričicama.*** 



* Tako D. pr. Mitte arcana Đei caeluinqae mquirere, qaiđ sit; 
cam sis mortalis, qaae snnt mortalia, cures. 

prevodi Burešić sasvim vjerno: 

Ne isti za znati potajna božja taj, 
amrli kad si ti, umrle stvari znaj. 

Marulić preinači to ovako: 

Božanstva visinu vi ruj, a ne išći, 

narava nizinu uzdrži i tišći^ 
Ča ne možeš đoseć, toga se ne hitaj, 

ča t' pismo pravi ja, šteć toj virom obhitaj. 

^* Quođ vile est, carum, quod carum est, vile putato; 
sic tibi nec cupidus, nec avarus nosceris ulli, 

prevodi Burešić ovako: 

Šta je cijena, kup toga, i cijenu pak prodaj, 
pomozi uboga, da stečeš sebi raj. 

Marulić je naprotiv sasvim dobro shvatio, pa kaže: 

Ča no druži čine, za ono ti ne haj, 
a ča no ne čine, to ti aprežijaj (cijeni); 

tako u svaki kup, ter u trgu svakom 

neć' biti vidit skup na saj svit ni lakom. 

*** N. pr. br. 60 : Ako te bude kad tko godir pohvalit, 

spomen' se, jere tad tvoj sudac imaš bit; 
i već htjej sebi, neg druziem vjerovat, 
jer što je u tebi, najbolje mož' sam znat. 

To odgovara latinskoj rečenici iz »Disticha moralia«: 

Cum te aliquis laudat, iudex tuus esse memento; 
plus aliis de te, quam tu tibi credere noli. 

No Diraitrović nije samo odovud crpao, već, kako sam 
kaže, poglavito iz sv. pisma, a i inače se opaža jako djelovanje 
kršćanskih pisaca. Zbirka počinje parafrazom poznate: Initium 
sapientiae timor Dei. Regbi da su Dimitroviću poznate bile i 
naše narodne poslovice te da ih je upotrebio, pa bi tada cijena 
njegovim Pričicama bila mnogo veća No žalibože teško 
je prepoznati poslovice u odijelu, u koje ih pjesnik preobuče.* 

Jagić je već opazio, da je Dimitrović mnogo realniji od 
ostalih pjesnika, a to baš potvrdjuju i njegove Pričice, gdje 
se upoznavamo s čovjekom, koji zna, što je svijet, i kako treba 
živjeti. Za njegovo mišljenje, a i za nazore njegovih sugradjana 
veoma je znamenita priča br. 152: 

Od dobra sjemena vinograd sađit hti', 

i od zla plemena nemoj se ženiti. 
Tko dobre po sreći žene se dobavi, 

može se on reći u krani na glavi : 
domaća dobra jes' kruna muža svoga, 

a tudja huda čes' hudja zla svakoga. 
Bolje bi n jami sa zmajim općiti, 

neg sa zliem ženami život svoj voditi. 
Dim, kuća kapljiva, domaćin nje kužan 

i žena karljiva izgone gosta van. 
Kako od haljina grinja se zameće, 

tač od zlijeh ženina nepokoj i smeće. 
Kokoška i žena, ke idu van svaki čas, 

jedna je ukradena, druga zd steče glas. 
U kući ubogoj žena da je kako spuž, 

vele već bije boj s čeljadi nego muž. 

Tko OVO čita, sjeća se i nehotice Vetranićevih apostrofa. 
A i jest Dimitrović više nego tko drugi Vetranićev učenik. 
Pustinjaka sa ostrva, gdje se još i danas vide razvaline bene- 
diktinske eremitaže, spomenuli smo već nekoliko puta, no 



* U br. 145. dolazi n pr. izreka. »Sa psi tko leže, s bubami 
ustaje«; u br. 160: »Govore lisicu(!), da je znana do mjere, no već zna, 
kožicu koji joj odere.« — Talijanskoga je valjda porijetla: 

Tko k nebu pljuvati bude, na nj opeta 
slina će padati i bit mu osveta. 

njegove pjesme, o kojima dosad bijaše govora^ nijesu uzrok 
njegove slave. U opće on i nije bogodani pjesnik, koji te 
maštom uznosi, ali to ne smeta, da ne bude jedna od prvih 
osoba u starijoj dubrovačkoj književnosti. Njega susretamo, 
kudgod stupimo; nema vrsti pjesme, gdje se on nije okušao; 
pa i ne bili njegovi pokušaji pjesme u pravom smislu te riječi, 
ipak opažamo, da su ih vršnjaci čitali, a da su se mladji u 
njega i ugledali. Nadmašiše ga po vrsnoći pjesama, ali mu za 
to ne oteše ono, što je u njegovu radu originalno. Vetranic 
nije najženijalnija pojava u starome Dubrovniku, ali je svakako 
najmarkantnija. Da je razumijemo, treba da se povratimo na 
ono, što se u Italiji u ovo doba zbijalo. 

Renesanca je talijansko doba, kad je individuum slavio 
pobjedu. To je stvorilo silan preokret, te bi ujedno smrtni 
udarac onim strujama, koje su vezale sve do XIV. vijeka um 
ljudski, te mu uništile inicijativu; ali i renesanca ima svoju 
zlu stranu, jer individualizam prekorači mjeru, te dovede do 
iskvarenosti, koja poče zahvaćati i mase. Nije dakle čudo, što 
se je našlo ljudi, koji su otvoreno ustali proti tomu. To nijesu 
natražnjaci, već upravo čeda svoga vremena, kao i pristaše 
preporoda, samo jedni udariše na jednu stranu, drugi krenuše 
na protivnu; ni jedni ni drugi ne znadijahu se držati zlatne 
sredine, pa zato se mogu smatrati anomalijom, no povjest ih 
ne smije pustiti s oka, jer samo s pomoću jednih i drugih dodje 
se malo po malo do ploda i uspjeha. 

Najznačajniji predstavnik ove proturenesance u Italiji — 
to je poznati Savanarola, koji glavom plati vjernost svojim na- 
čelima. Vetraniću se to ne dogodi, ali je i on bio izvrgnut 
patnjama, nijesu ni njegovi puti, kako vidjesmo, bili posuti 
ružicama, a nijesu ni mogli biti, pogledaju li se samo njegove 
pjesme, u kojima se svom prirodjenom žestinom obara na ono, 
što mu se u rodjenome gradu nije svidjelo. 

Ideal Vetranićev vidimo u pjesmi Aurea aetas. Opisavši 
po Ovidiju zlatno doba, vapije on Bogu, da povrati ta vremena : 



neka se svijet ovi, u bludu ki tooe, 
opeta ponovi u stare zakone, 

da se svi narodi, podobno ako je, 

o zelja i vodi njeguju i goje ; 
neka se mijene sad po svijetu strana svijeh 

polače i svaki grad od slame na stanijeh. 
Biseru i zlatu i svili grimiznoj 

i finom skrlatu skrati vlas', Bože moj . . . 

Ovo ga zadnje nada sve jadi, pa vičući na raskoš, taj 
smrad, spominje : 

Najliše gdi žene sadanjijeh vremena 

nose oplažeae prsi i ramena 
pod tužnijem skrlatom^ biserom i svilom 

vezeno sve zlatom i ostalijem tamnilom. 
Svila se taj plazi, neka se dušami 

pakljen jaz zajazi, gdi je plač suzami. 

Pa čemu sve to? pita on u Remeti. Čemu sve to pri 
pomisli na pakao : 

gdi će oči i ženice 
u tom smradu sve isteći, 
u kijeh će se gu^štarice 
i repate zmije leći . . . 

Tuj razbiraj tvoje dike» 
gdi su toli tužni dvori, 
gdi do suda po sve vike 
neć' se moći dvignut gori . . . 

Čemu bijele rukavice 
i od moska miris lijepi, 
ali voda od ružice, 
čijem vas djaval takoj slijepi? . . . 

Pokli tijelo golo i nago 
bit će skoro ukopano, 
što je kamenje toj pridrago 
u prstenje ukovano? . . . 

Što li prsi i ramena 
takoj naga vi nosite, 
do sred mišce oprašena, 
pokli u zemlju pohodite? 

Svi do pasa nafrapani 
čemu li su ti sajuni, 
odkoli su vaši stani, 
gdi su žabe i škarpjuni? 

Što It svila i g^rimize 
n pođveze uplijetate, 
gdi kombali(?) zlatni vise, 
ke biserom isplijetate i t. d. 

Sličnom žestinom navaljuje Vetranic na lakomost ljudsku 
i zlato, koje je svemu zlu krivo. On bi htio, da ne bude ni 
zlata, ni trgovine, već da ljudi živu od ploda zemlje. Nije 
potreba ni spomenuti, da je do tih smjelih tvrdnja doveo Vetra- 
niča asketizam u povodu za njegovim snatralačkim duhom, 
jer se ne može zanijekati, da nije Vetranic sanjar, i to pleme- 
niti sanjar, koji bi htio svesti svijet s obične kolotečine; 
ali ujedno je i oštrouman čovjek, koji dobro vidi uzroke, pa 
i ne znao ih protumačiti i naći im lijeka. On vidi, da svijet 
moralno nazaduje ; vidi, gdje se lakomost i raskoš otimaju o 
gospodstvo, ali misli, da se tomu dade stati na put moralnim 
življenjem, kao da moral jednoga doba nije posljedica, nego 
uzrok onoga, što se u svijetu dogadja. 

A i jest doba, kad je Vetranic živio, krenulo bilo niza 
strminu. Turčin u naponu svoje moći prijetio je kršćanstvu 
više, nego ikada, a umnažala je pogibao nesloga kršćanstva: 
francuski kralj iz inada njemačkomu cesaru tajno je i Turke 
pirio proti Habzburgovcima, koji se s dana na dan nadjoše na 
vrhuncu svoje moći, tako da je Karlo V. mogao ponosno kazati, 
da u njegovu carstvu sunce ne zapada. Vetranic je sve to znao, 
sve je vidio, pa ga boli udes svoje braće na balkanskom polu- 
ostrvu. Rječiti je dokaz te njegove boli Pjesma slavi 
carevoj, gdje kliče: 

Despoti i kralji od Bosne što bjehu, 

hercezi Sandalji, ki u slavi slovjehn, 
vojvode, knezovi i ostala gospoda 

i slavni banovi, gdi vam je sloboda? . . . 
slavni Hrvati, i vas li ognjen zmaj 

do traga pomlati i da vam plačni vaj, 
ter vaše gradove i kotar ostali 

i slavne banove sve ognjem popali, 
i vašoj državi, ku nogom poplesa, 

nijednog ne ostavi brabrenog viteza? . . . 

kruno ugarska, s nebesa poslana, 

sva slavo krstjanska i časti ufana, 
tko tvoju pohvalu i toli slavan glas 

potlači u kalu s oružjem u mao Čas? 

No Vetranić opaža sam, da su sami većim dijelom svojoj 
nesreći krivi, pa dovikuje Bošnjacima: 

Ni car vas ne otjera, ni car vas ne dobi, 
ner vaša nevjera takoj vas oznobil, 

pa kao brižljivu ocu lete mu pogledi k svojoj domaji, k mi- 
lomu Dubrovniku, koji 

slabi grad jošte se njemu tač 

od mnogo Ijet do sad postavi u harač 
i služi mu vjerno . . . 

Ma nu se ja boju, gizdavi grade moj, 
da slavu tuj tvoju ne izgubiš za grijeh tvoj; 

bijesan lav zač može i tvoju skratit vlas' 
za tvoje raskoši i tvoju oholas' . . . 

Za toj se ti spravi, ter hrlo na pospjeh 
oholas' ostavi i ostali svaki grijeh, 

s bogom se ti združi i mimo sve ino 
i dvori i služi otmansko kolino. * 

Kolika je dakle ljubav bila u Vetranića prama rodjenomu 
gradu, kad on, premda redovnik, smatra da se slaže: »združiti 
se s bogom« i »služiti otmansko kolino« za inad cijelomu 
tadanjemu kršćanskomu zapadu, koji je smatrao grjehotom i 
trgovati s nevjernicima! Vetraniću su bili dobro poznati prijekori 
i osvade proti gradu, koje s toga širahu zakleti neprijatelji 
dubrovački, Mlečići, po Zapadu, pa se ogorčen k njima obraća : 

I tebi govoru, koja ne ć' vojevat, 

po kopnu i moru ako ćeš kraljevat 

u slavi vrh blata razbludno stojeći 

i lava krilata pri sebi gojeći : 

baniš se i dičiš, da morem kraljuješ, 

a s carem lisičiš, a s kraljem vuhuješ! 

Kosovo, Muhač, Klis, Beograd — sve to ne izbježe pažnji 
pjesnikovoj, i svagdje nalazi on riječi, da opiše žalosno stanje 



172 Vetranić kao političar. 



popaljenih sela i gradova. No pogled Vetranićev obuhvaća i 
ono, što se drugdje po Evropi zbiva, a najradije mu boravi u 
pitomoj Italiji, .tomu razboju, gdje su se baš u to doba narodi 
krvarili . Nj ego va je Pjesma Latinom spomenik pravoga 
shvaćanja ondašnjih prilika, vapaj za slobodom Italije, koji je 
ova strana Adrije preko pjesnikovih usta slala Italiji: 

Latinko gospoje, oholi tvoj ures 
i dike tač tvoje slave se do nebes . . . 

na na te krv liče razlike države, 
zač si ti uzrok vas od mnogo jur zala, 

zašto si tvoju vlas' tudjinom podala, 
ter zoveš tudjine i ljudi neznane, 

da t' robe i plijene latinske te strane . . . 

Nabrajajući prošlu slavu pita se pjesnik, što je od toga 
ostalo : 

Još mala pohvala, govoru ja tebi, 
sama je ostala kraj mora pri sebi 
sjedeći vrh blata u ženskomu bludu* 
u kruni od zlata, ku nosi zaludu, 
pameti i umom ter se sama zove, 
pritancijem 'razumom vrhu svljeh da plove; 
ter krili još prsi i još se podpira 
i blago uzdrži, što s druzijeh odira; 
nu nesklad uklada med kralji najviše, 
da tuge i jada krstjanstvu ne lipše. 

Posljedica je svega toga pustoš, u koju tudje vojske 
pretvoriše bogate talijanske poljane. Vrijeme je, da Latinka 
stane tomu na put, a kako će? 

Gospoje od gospo], a sad se spomeni, 

sama se ti posvoj, a tudjijeh odreni, 
oružni tač zveket neka se ne čuje, 

i orao** i kokot*** neka te ne kljuje. 
Čin', da t' se pokloni kokotov plahi bijes, 

u oružju ki zvoni i gromi kako trijes ; 
Čin', da te akvila, Latinko, ne cvili, 

koja sad svd krila daleče raskrili; 

* Mleci ** germanski *** francuski 

Čin', da te ne cvijele istočni pog^ani 

i ornžjem ne dijele tudjtni neznani. 
Toli sn odluke, da se ćeš ndati, 

nedajseurakeod mnozijeb vladati; 
jednoga ti vjeri i posvoj za sebe, 

a ostale odtjeri đaleče od tebe... 

Sada, kada vidimo Italiju ujedinjenu i kad se ostvariše 
želje pjesnika, nama se čini ovaj ili-ili Vetranićev jako 
naravan, isto kako je naravno, što je stavio posvemašnju neod- 
visnost Italije na prvo mjesto. Ali sjetimo se, da se ni Dante nije 
mogao uzvisiti do čiste ideje o jedinstvu i slobodi Italije, pa ćemo 
se morati diviti dum Mavru, da je u opće mogao začeti ideju, koju 
izriče u nekoliko riječi : »sama se ti posvoj, a tudjijeh odreni.« 

Još je anatniji Vetranićev rad, promisli li se, da je on 
jedini od Dubrovčana u svojim pjesmama imao smisla za sadaš« 
njost te joj posvećivao pažnju, koju je i zaslužila. To mu baš 
i daje cijenu, jer kako rekosmo, pjesničkoga dara ne poka- 
zuje ni onoliko, koliko ga kažu drugi pjesnici nepjesnici. Prvo 
svega: u njegovim pjesmama nema razmjera, drugo: jednolične 
su te ispjevane nekako po osobitom kalupu, a treće : nedostaje 
im mašte i poleta. 

Dum Mavro bio je čovjek svojeglav i vjeran svojim nače- 
lima i idejama do skrajnosti. On ne može propustiti prilike, 
da tih ideja ne propovijeda: kakogod počeo on svoju pjesmu, 
dodje donekle, pa zakrene na staro, t. j. na napadanje na sadaš- 
njost, a slavljenje sretnih starih vremena i isticanje rajske 
slave prama ništetnosti ovoga svijeta. To su motivi, koji se 
svuda ponavljaju. Pa to je ne samo uzrok jednoličnosti, nego 
uprav smeta, jer i u pjesmama svjetovnoga sadržaja, gdje ne 
bi imalo biti mjesta tim uzdisajima, namjeravamo se na takove 
umetke, koji dosadjuju štiocu. No treba istaći ovdje i jednu 
drugu osobitost Vetranićevu, a to je neprestano povraćanje na 
prirodne krasote. Njegovu oštru pogledu, izvježbanu još više 
samoćom, ne izbježe nijedan pojav u prirodi, koji može čovjeka 
zanimati. Tko bi pokupio po Vetranićevim djelima sva imena 
i nazive iz carstva božje prirode, mogao bi dobiti skoro pot- 
punu sliku flore i faune dubrovačke! Što vise, neke pjesme 

nijesu nego prispodoba dogodjaja iz prirode sa zgodama iz 
ljudskog života, a to je za pjesnika vrlo značajno, jer ne nala- 
zimo toga u pjesnika prije njega; a nadje li se poslije njega, 
kao u Bunića i drugih, to je sigurni znak djelovanja Vetra- 
nićeva. Isto je tako za Vetranića značajno — a drugi su ga 
i u tom često slijedili — često upotrebljavanje invokacija. U 
Pjesanci od posij ice, koja broji do 616 stihova, više od 
polovine pjesme puste su invokacije. Tu se spominje elikonska 
družba, vile vodeae, vile Ijuvene, satiri, morske sirene, Arion, 
pastiri, djevice i gospodje, gusari, vojnici, sužnji, ptice razlike, 
zvjerinje, mlada udovica, majka, sestrica, grlica, javor suh, 
lovor, jela i zelen bor. Svim je tim posvećeno po desetak 
stihova, a sve to zašto? Da kaže, kako mu leut ne će više 
zvoniti, kako je dosad bio naučan. Sve bi se moglo tvrditi, 
samo ne to, da je to lijepo; dapače bi se moglo kazati, da 
tim hoće pjesnik da pokrije nestašicu fantazije; a ako je baš 
u tome našao nasljednika, znak je, kolik je bio njegov ugled 
u književnoj dubrovačkoj republici. A i zaslužio je to starac, 
ako ne zbog drugoga čega, a ono zbog svoje originalnosti, i 
iskrena osvjedočenja, pa i rijetke pronicavosti. 



XII. 

Lirika u drugoj polovici XVL vijeka. 

Dinko Ranjina o novom duhu, — Njegove hvale Menčetiću. — 
TrubaduršHna u njega^ Ziatarića i Bobaljeviča. — Ovi pjesnid 

prama talijanskima XVI, vijeka, — Savko Mišeiić Bobaljemi 
GluŠac. — Njegova ljubavna poezija i pastirska poezija ; njegove 

poslanice i mišljenje njegovo o svijetu i književnosti; njegove hrvatske 

pjesme. — Miho Monaldi, 




'ad su u Dubrovniku zanovetali Dinku Ranjini zbog 
pjesama njegovih, upravi on nepoznatom nadrikriti- 
caru ove riječi: 

Jađovni zleče moj\ zavidnos' s kim bjesni, 
za zle prem tolikoj ne cijeni me pjesni. 

Ak' u njih ni sada onijeh sve riči, 
kim staro njekada brijeme se tač diči : 

»Svitlušto sunačce, rožice, dikiice, 
Ijuveno srdačce, grimizna svilice, 

za što me tač verna ostavi, moj venče, 
krunice biserna^ moj zlaćen prstenče?« — 

u ova vremena, moj hudi tamnice, 
druga sad imena naše pjesni diče, 

jer jak lis' u cvitju, tač nijedna na svit saj 
u jednomu bitju ne trpi običaj. 

Takodjer i riči, kima se jur njekad 
stara svijes' diči, u cijeni nijesu sad. 

I ove sad, ke veće jesu, znaj, cijenjene, 
s vremenom bit ne će od druzih primljene. 

Razliki svit ovi, kl trpi svoju čas', 
sve vl^^r (stara) i n(5vi, štogodi na njem jes'. 

Tim ne kteć rug biti svijem spjevcom na svit saj, 
kad što hoć' huliti, pri dobro razmišljaj. 

Eto dakle sam Ranjiua, a i drugi uvidjaju, da nije u 
njegovim pjesmama sve isto, kako je bilo u pjesmama Šiška 
Menčetića i Gjoreta Držiča, ali ipak Ranjina isti nazivlje sebe 
učenikom ove dvojice u posveti svojih pjesama, tiskanih u 
Florenci god. 1563. »plemenitomu knjižniku svake časti dostoj- 
nomu gospodinu Mihu Menčetiću, vlastelinu dubrovačkom, c Kaže 
naime ovo: 

»Naši prvi spjevaoci Šišmundo i Gjore videći, da je jezik 
potreban i ubog nasljedujući stare spjevaoce grčke i latinske, 
n kojih svaki u svoj jezik sili se svoje misli u pjesan spjevati, 
i oni takodjer hotješe upisat u njih domaći jezik stvari, ke 
im se zgodiše na službi Ijuvenoj, veće svojim nego tudjim, 
čuvši se držani, i ne htješe tudje zemlje uzorane i naredjene 
kopat, znajući, er tko tudja pomaga, ki potrebe ne ima, sve 
gubi, što čini, a tko svoga potrebna i nevoljna ugleda, ne samo 
prid svojim, da nu još prid tudjim dobru čas' dobiva, veleći 
se ne mani: bolje je prid svojim i malo bit poznan, nego se 
prid tudjim neznano izgubit. Ja za to njih stope slideći, 
er su oni prva svitlost' našega jezika, koga tolik dio veličak 

od svita govori, i ki nam ukazaše put, po komu imamo 
njima mi hodit, takodjer i ja ove moje pjesni razlike upisi 

Koliko su ove riječi značajne po samog pisca, jer 
kažu, što ga je dovelo, da hrvatski piše, značajne su i sai 
po sebi. Istina će biti (što je jednom prigodom istaknuo Rese 
da ovdje Ranjina kaže, da su Menčetić i Držić nešto- ura 
što baš nijesu oni, nego on, jer se je stoprva s Ranjinom poč 
u Dubrovniku osjećati življe zanimanje za grčke i rimske klasi 
ali jedno se ipak vidi, a to je, da se Ranjina nije htio odalj 
od puta, kojim je krenuo Menčetić, već samo toliko, koliko 
vrijeme zahtijevalo, kako sam »zavidniku« govori. 

Neki bi radi bili vidjeti u ovim riječima Dinkovim sa 
čednost pjesnika, koji svoje zasluge na druge odbija: medji 
Dinkom i trubadurima tolika je, vele, razlika, da ino pomislit 
ne možemo. Ne sumnjamo ni mi, da nije i čednost bila uzrokom 
da se Ranjina ovako izrazuje; ali opet je sigurno, da je prvaki 
pjesnike u velike cijenio. Kud ćeš boljega dokaza, nego kai 
u posveti cituje stihove Šiškove! Pa ako nije ni to dosta, 
dosta je pogledati njegove »Pjesni Ijuvene«, pa će se naći svi 
sila primjera, koji zanašaju na trubadurštinu, sve da i nije t 
njima onih riječi, koje spominje u pjesmi nadrikritičaru. Svojoj 
dragoj »služeći dni gubit (pj. 1.), u licu nje vidi Višnjegi 
priliku. »Nu pri bih sve zvižde zgar s neba sabrojil, neg rajske 
nje gizde mogal i stoti dil.« Ona je »angjelskog ukrasa«, 
»čestita plemena,« grlo joj je »pribilo,« oči >svitlije se svim 
vide neg sunce s istoči, kad zorom iziđe;« kose joj »pričistoi 
zlato nadhode« (pj. 2.), nju »Bog jedini posla na svit saj, t 
tebi da učini na zemlji drugi raj« (pj. 9.). S toga će »po sve 
dni slaviti izabrani i mili stril oni, kim srce rani« (pj. 10.). 
Plam, kojim gori, tolik je, »da njemu slike vik ni bilo na 
sviti« (pj. 17.). No narav joj je dala srce od kamena (pj. 24.), 
Uza sve te patnje pjesnik je sretan, »u pakao da bi ktil' poi 
lipos' tvoja taj, pakao bi, znaj, stvoril ončas se vječni raj.< 
I »gorka ljubav« regbi da ga je uslišala, pa se i njemu sreća 
smije, te može doći dragoj u naručaj (pj. 41 i dr.). — Svemu 
ovomu, što smo dosad nabrojili, — a uzeli smo samo prvih 

fardesetak pjesama — lako je naći paralela u Menčetića i 
pća, a zaređamo li dalje zbirkom Ranjininom, doći će dakako 
kajanje i pjesme posvećene Bogu, da ga spasi Ijuvene uze, 
|{i će i prijetnja smrti, i to u desetak raznih oblika, doći će 
oklinjanje zavidnika, i tajanje imena Ijubavčina, da svijet ne 
a, i spočitavanje nevjere . . . dakle sve ono, čemu smo 
i u kanconijeru Ranjininu, a to govori, da se je Ranjina 
[ja ugledao u Menčetića i Držića. 
Ako su tragovi utjecaja dubrovačkih trubadura jasni u 
jesmama Ranjininim, još su jasniji u Zlatarićevim. Ovako on 
jeva u prvoj pjesmi: 

Zač da ja ne zova blažen tvoj plam i stril, 

Ijnbavi, kad ovn činiš mi dvorit vil, 

u kojoj tolike liposti nahođim, 

da na smrt od dike, želeć ju, prihodim? 

Ako je g^ork poraz i paklu nepokoj, 

što trajem na svak čas n željah život moj, 
' rajskajeljerados', kad oči obrati 

proč meni nje mlad os', kim vas trud naplati . .. 
I 

A njezinu ljepotu ovako opisuje: 

Od kosi prameni, s kim zlato gubi Čes', 

kd srce sve meni stegoSe u tvrd vez: 

Oči, kim taki zrak Višnji je zatvorit, 

da moga noćni mrak obratit a dan bil; 

lica, kim prolitje rumeno i bijelo 

uzmnaža svedj cvitje ter cavte veselo; 

nsti, k^ obtoči živ koralj i kriju 

čis' biser s istoči, kijem zlato dobiju i t. d. 

On je svoju dragu pozvao u kolu, pa kako ga ne će da 
isliša, »lišće mu smrt svjedoči« : 

nu s tebe kad skusim toli smrt nepravu^ 
koju ćeš hvalu tim, koju li sted slavu ? 
Jeda se ne će reć; j^Ova vil pogubi 
jednoga, ki ju već, neg život svoj ljubi ?^^ 
Taj prirok ne stavi imenu, gospoje, 
koje se svud slavi u pjesnijeh i poje. 

Crtice is hrvatske književnosti III. 12, 

Dosta su ova tri izvatka, da kažu, za kim se Zlatarii 
pjevajuć svoju ljubav povodi No još je zanimljivije, da i trefi 
pjesnik, koji je širio poštovanje starine u Dubrovniku, u svoju« 
ljubavnim pjesmama, pa bile i talijanski pisane, podliježe istom 
utjecaju. I u Bobaljevića nalazimo jednake opise ljepote, emfa 
tične izjave ljubavi izrečene skoro jednako, kao u Ranjine i 
Zlatarića, pa ga ne možemo odlučiti od vršnjaka, koji su 
hrvatski pjevali, sve da ih jezik luči. Ima pače mjesta u Ranji 
ninim pjesmama, koje te tako sjećaju na Bobaljevića, da bi i 
nehotice pomislio: jedan je od drugoga pozajmljivao, kad se 
to ne bi dalo protumačiti jednakošću u izvorima, iz kojih sa 
oba crpli.* I Ranjini i Bobaljeviću naći je pak uzora u truba 
durskoj poeziji, pa i u Menčetića, koji neprestano spominje 
kameno srce svoje nesudjenice. 

Trubadurština se eto čuje još jako jasno i u pjesmama 
onih ljudi, koji staviše sebi za zadaću, da uvedu u Dubrovnik 
književnost po klasičkim uzorima; samo ona ne udara više u 
oko onako, kao prije, jer je izmiješana s drugim elementima, 
koji je ublažuju, a nada sve zbog toga, što ljubav nije fikcija, 



* Bobaljević n. pr. kaže o dragoj: 

Cređo ben, che natura pria ti fesse 
đ' uo bel cbiaro, polito e forte sasso, 
o di diamante, cui par non si trove; 
E poi per gran belta, che ia te vedesse, 
ti desse spirto e vita, si che, ai lasso! 
nulla forza o pieta ti vince o move . . . 

A to isto Ranjina u pjesmi 21. kaže ovako: 

Najprije skrovena taj narav od sgori 
od tvrda kamena mi^ vilu satvori, 
pak kako se prima svim lipim vilami, 
putim i kostima uresi taj kami. 
Nu narav u tome činjenju na svit saj 
prem stvari malome išteti vas stvor taj, 
kada kip svršeno tom puti napravi, 
unutra kameno srce joj ostavi. 

kao u Menčetića i Držića, nego su je pjesnici uprav ćutjeli. 
Ranjinu je zanijela Livija Mesinka i Ruža Florentinka; Boba- 
Ijević tuži za djevojkom, koja mu umre u cvijetu mladosti, a 
Cvijeta je Zuzorinka nadahnjivala Zlatarića. Ljubav iskrena pro- 
viruje dakle i ispod nakita pozajmljenih u trubadura, a ta je 
oćućena ljubav uvijek nepresušno vrelo poezije, pa tkogod crpe 
IZ njega, ako je i po naravi nadaren, stvorit će nešto, što će 
vrijediti, pa i bilo odijelo staro i raskidano. Pa opet procje- 
njujući djela ovih pjesnika treba gledati i na prilike u Italiji, 
koje su sva trojica dobro poznavali. Tamo je još uvijek Petrarka 
nadahnjivao pjesnike u pučkom jeziku, a na domaku smo XVII. 
vijeka, ozloglašena sa svojih književnika, koji su još više raz- 
vukli i razmazili ljubavnu pjesmu, nego su je primili od Petrarke, 
koji je bio u tom pogledu došao do granice, preko koje ne 
smiješ, ne ćeš li da postaneš smiješan i dosadan. I u XVI. vijeku 
osjećao se isti nagon, pa pjesnici, i ako nijesu dostigli jednog 
Marinija i Pretija, ipak se odaljuju sve većma od jednostavnosti, 
koja najbolje odaje iskreno čuvstvo. Kad je nema u Italiji, 
oprostiti je, što je nema ni u Dubrovniku, pa je već nešto, 
što su dubrovački pjesnici u duhu svoga vremena stvorili nešto, 
čemu se ni sada ne može poreći vrijednosti. 

Svima prednjači Sabo Bobaljević Mišetić, koji je svojim 
talijanskim sonetima zaslužio medju dubrovačkim liricima XVI. 
vijeka prvo mjesto. Pjevajući svoju ljubav znao je kadikad 
uliti u mrtve riječi takoga života, da se i u nama čuvstvo 
porodi, jer osjećamo, da je mogao ispjevati takove pjesme 
samo pravi pjesnik, komu je ljubav srce 5branila. A sve je to 
kazano tako ukusno i elegantno, da bi rekao, da mu je mate- 
rinski jezik onaj, u kome pjeva. 

Ako se Bobaljević — kao i drugi vršnjaci njegovi — u 
pjesmama, kojima svoju Ijubavcu slavi, povodi kadikad u formi 
i duhu za trubadurima, a osobito za Petrarkom, spominjući 
navlastito oko djevojčino kao izvor ljubavi svoje, u drugim je 
pjesmama on čedo klasičkih nauka. Uzmemo li n. pr. njegove 
pastirske pjesme, gdje pod imenom Clori pjeva svoju dragu, 
već ćemo se tu susretati s onom strujom u talijanskom pjes- 

Savko Mišetić Bobaljtvić Ghišac. 



ništvu, koja je barem glavnu ideju uzela od Teokrita i Mosha 
poznatih bukolika aleksandrinske perijode. Pastirske pjesmf 
bile su u ono doba postale moda, pa su ih svi pjevali sac 
s većom, sada s manjom srećom, prema tomu, kako je pjesni| 
znao pogoditi ton pastirski. To do kraja nije nikomu uspjele 
jer je skoro nemoguće i zamisliti, da se umjetni pjesnik moi 
prenijeti u dušu pastirovu, tako da misli i osjeća kao ta djec 
prirode. S toga i ima pastirska poezija preporoda u sebi nešt 
nenaravno, jer vidimo, da pastiri nijesu nego krabulje, p( 
kojima se kriju ugladjeni ljudi. Oni su se htjeli dotaći svojii 
ljubavnim izjavama pastirske naivnosti, ali baš s toga zadjos 
kadšto predaleko. U opće se može sensualizam nazvati kai 
kteristikom ovake poezije, te je po tome ona posvema oprjeci 
platonskim uzdisajima trubadura, koji bi htjeli izmoliti sai 
jedan pogled.* 



* Kako su Bobaljevićeve pjesme prve ove vrsti u dubrovačka 
književnosti, dobro će biti, ispitamo li im sadržaj. Posvećene su Dini 
Ranjini sonetom, što počinje riječima; „Na strmu hridnatu brijeg 
smještenu medju tri mora vrh Stona** . . . (Sull* erto e aspro monte 
posto fra li tre mari sopra '1 Stagno . . .), a u kojem se na koncu kaž< 
„Ranjina moj mili, plakao sam i pjevao ove stihove, koje sada darivam 
posvećujem Vama, koji častite i ljubite krjepost. Žao mt je, što su stil 
niska i suha, ali sam samo tražio olakšati srce od skrajnje dosade i boli 
a ne slavu i ime." 

(Araneo mio genti), piansi e cantai 
in qneste rime, eh' or dono e consacro 
a voi, da cui virtu s' onora ed ama. 

Spiacemi, che di stil sien basso e macro, 
ma sol d' estrema noia e duol cercai 
alleggerire il cor, non gloria e fama.) 



U 1. se opisuje, kako je Đamon vidio Clori, a u 2. joj ljubavi 
obećaje, da ne će biti debla ni kamena, a da na njem ne bude npisal 
njezino ime (»non sari tronco o sasso, in cui descritto non si vegga il ti 
nome«), ako mu bude milostiva; u 3. jada se Damon, da mu prezire dal 
pa mu ostaje samo smrt; u 4. kaže drugu Divljaku (Selvaggio), da mu 
psuje Clori^ i ako mu ljubavi ne odvraća, jer je on ipak ljubi; u 5. b( 
da ostavi stado, neka ga vuci razgrabe, a on će slijediti pastiricu; n 

Pjesme su upletene tf Canzoniero Bobaljevićev medju 
njegove ljubavne pjesme, a i jesu takove, jer se iz posvetne 
pjesme vidi, da se pod Damonom krije sam pjesnik, pa čuvstva, 
što ih goji Damon prama lijepoj Clori, nikla su u srcu našega 
pjesnika. Ne možemo nijekati Glušcu, da se je pokazao i u 
ovoj vrsti pjesme majstorom, no tko baš hoće shvatiti zamašaj 
fada Sabova te njegovu pjesničku snagu, mora uzeti u ruke 
njegove poslanice prijateljima. Neke smo od njih već spome- 
nuli govoreći o odnošajima pjesniki medju sobom, pa ću se 
ograničiti sada samo na to, što prije nijesam rekao. Od žen- 
skinja jedan je sonet posvećen sestrama Gradi (>che alzan oltra 
le stelle«), od kojih je najljepšu i najmladju Bog uzeo k sebi 
govoreći: »sada će barem nebo biti jednako zemlji« (»or almen 
pari fian le celesti alle terrene cose«), drugi je sonet ispjevan u 
smrt jedne Crijevićeve, treći u slavu gospodje Laure Battiferra.* 



moli Clori, da ne bježi od njega; u 7. uporedjuje svoje Sadanje stanje sa 
predjašnjom slobodom; n 8. opisuje ljepotu Clorina; u 9. priča Divljaku, 
kako mu se smilovala Clori, kad se htio ubiti; u 10. prinaša ljubavnik 
ljubavnici bijele golube u žrtvu; a u 11. lave i druge dare te cvijeće, da 
joj ovjenča kose, kojima ga je ljubav vezala; u 12. se pripovijeda, kako 
ga je draga zagrlila, baš kad je mislio o predjašnjoj svojoj slobodi. 13. 
je najljepša, kako ja mislim: Ako počnem katkad pripovijedati mojoj Ciori 
veliki jad, koji sam jednom trpio, otkad sam joj prvom srce ponudio, 
dokle se ona odluči primiti ga i udovoljiti mu, ona slatko uzdahne, i hoće 
da prekine svoje jadovanje celovima, s kojim regbi da izlijeva sve indijske 
mirodije, tako da natkrili svako veselje i zadovoljstvo. Ushtijem li ipak 
nastaviti, zagrli me i stisne, miluje me i moli, pa napokon, kao da je 
srdita zatvori mi bijelom rukom usta. U tako veselom i milom boju ranjava 
mi Ljubav srce s tisuću strjelica, kao da mi se hoće osvetiti zbog moje 
pogrješke. (S* io 'ncomincio talora il gran tormento narrare a Clori mia, 
eh' io gia soffersi . . . i t. d.) U 14. se opisuje dolazak Clorin, a u 15. 
jada se pastir na njezin odlazak, pa ga ona tješi, da ide, jer se boji ma- 
ćehe; n 16. priča, kako ga svaki put Clori zagrli, kano vinova loza brijest, 
te dok o tome misli, čuje lavež psa Liciska, pa sumnja, da se Clori bliži. 
I 17. je sonet posvećen ljubavnom užitku, a u 18. uporedjuje Damon svoju 
sreću sa srećom ljudi iz zlatnoga vijeka. 

* Počinje se: L' aura gentil, koja te igra riječi sjeća Petrarke. I 
ova je Laura bila pjesnarka, pa mu na pjesmu odgovara pjesmom, koja 
počinje : 

Spomena je najvrednija pjesnarka: Julija Bunićeva, koja je pri- 
jateljevala i dopisivala s pjesnikom. Znamenitije su poslanice 
prijateljima, medju kojima prvo mjesto zauzimlju domaći Monaldi, 
Ranjina, Lukarević, Vetranić i dr., pa tudjinci : Amalteo, Caro, 
Varchi, Beccatelli i ost., gdje se vidi, kako je osjetljiv bio 
pjesnik, te kako mu je trebalo drugovanja, da zaboravi svoje 
nevolje. Po načinu, kako su mu ovi ljudi ljubav odvraćali, 
dokaz su, suditi je, da je Savin bio simpatična pojava, no 
to ga ne spasi od neprijatelj^'*, kojim u' ostalom dužan ne 
ostaje. 

I u ovim poslanicama se Sabo uvijek povraća na svoju 
nesrećnu ljubav, »jer priopćiti sreću, ili bolest drugomu — kao 
da nam koristi«. Ali ne žalosti ga samo smrt drage, nego mo 
je sreća u opće neprijazna, »te ga u bok gurne, da se prevali, 
tako da mu gdjegod klonu koljena.« Zato on i smatra život 
torom punim zmija i vukova, a jedino mu ga osladjuje uspo- 
mena na ljubav, drugovanje s prijateljima, nemar za ono, 



Savin, le rime vostre altere e sole, 
se come piene di sincero amore 
fosser veraci, in vostro eterno onore 
Parnasso avria per me rose e viole. 

(Savine, Vaši stihovi ponosni kao nijedni drugi, da sa istiniti, kako 
su puni prave ljubavi^ za Vašu bi vječnu čast imao za mene Par nas raža 
i ljubica.) 

* Jednog-a od ovih idu soneti, koji počinju: »Poiche đebb' io patire 
oltraggi...« i «danque un, che 'n mal oprar non h mai lasso«. Prvi je 
znamenit i to ne zbog epiteta: empio, ignorante, bugiardo, fraudator, 
figliuol di Megera ed Acheronte (bezbožniče, neznalico, lašče, prijevaroiče, 
sinu Megjere i Aheronta), koje u svom gnjevu pridjeva protivniku, kako 
zbog riječi na svrsi: 

Anima cara, che spogliasti il velo, 
colpa di lui, miral dali' alta corte 
aguzzar contra me 1' istesso telo. 

(Draga dušo, koja si svnkla koprenu zbog njegove krivice, gledaj 
ga s visoka stana svoga, gdje peri na mene istu strijelu.) 

čim ga sreća nudi i pjesma. To mu je sav užitak, «jer tada 
— slatke li varke ! — grlim onu, koju jedino ljubim, i ponizno 
joj pripovijedam zlo, koje za nju trpim.« Videći sreću prijatelja 
zaboravlja pjesnik, da je njemu zlo; a kad mu nije moguće 
tješiti se ni s dragom, ni s prijateljima, utiče se pjesnik filoso- 
fičkomu preziranju svijeta rugajuć se njegovim slabostima i 
griješkama, bez kojih se može proći, tko se zna proći. Proma- 
tranju svijeta posvećene su najljepše stranice u knjizi pjesama 
Gluščevih: sada se ruga Ljubavi, koja čini alkimične pokušaje 
u njegovoj utrobi (sonet Ciuffarinu); sada je opet govor o uli- 
zanom čovjeku, koji naredjuje sluškinji, da ga na ulici četka 
(sonet Getaldiću); sada pripovijeda Monaldiću, kako su mu 
došli govoriti o gramatici ljudi, koji se ne razumiju, a drugi 
put ismjehiva one, koji iznačinjaju, uporedjujuć ih lovcima, koji 
misle, da su ubili vuka, a poslije se vidi, da je to bio pas, 
pa se napokon ruga i sam sebi i svojoj gluhoći. »Koliko bi se 
i koliko prevrćući stare hartije moglo naći ljudi, kojima sluh 
ogorči život! Bili su to oni, koji puštajući se zavesti od 
strepeta oružja i vike izgubiše i čast i život . . . Glušcii nitko 
ne smeta ... pa ni žena kazna veća, nego konop obješen o 
vrat, ... ta zvijer rodjena za ljudsku nevolju, koju onda nazi- 
vljemo suprugom, kad nam je najmanje mrska. Gluhonja videći 
^^^y gdje viču, smije se njihovim djelima i čudnome licu, a 
tko ih čuje, mučenik bude čudnih njihovih glasova, ... pa 
sam se s toga toliko i toliko puta veoma nasmijao i još se 
smijem.« 

Uza vas ovaj sarkazam, ili bolje: baš iz njega vidi se 

ogorčenje pjesnikovo na svoj udes, te da mu nije bila dosta 

za utjehu ni ljubav, ni prijateljstvo. Zato on i ostavlja ojadjen 

gradsku buku te se povlači u Ston, da tu sprovede svoje 

dane u društvu svoje najmilije drugarice, knjige. Odatle piše 

on svojim prijateljima Zamanji i Sorkočeviću: »Otkada sam 

i krenuo iz Dubrovnika, jedina mi je žalost; što sam bez vašega 

I slatkoga razgovora. Inače živem uvijek miran i veseo; mislim 

' na stvari radosne, a od dosadnih bježim, koliko mogu. Svakoga 

jutra u zoru proučavam logične zapletaje, koje je sastavio 

Aristotel, a koje su ključ svim stvarima i uzrocima . . . PoslijCj 
večere sada se srdim na Gualtiera, ili se rugam meštru Simonu, 
ili se žalostim zbog Elisabete; kadikad uživam u onoj, koja 
prosu po svim zemljama svoj slatki gnjev, pa svoj slatki mir, 
ili u onome, koji proslavi Rugjera (aluzija na romantične epe).« 
Boravak je u Stonu prekidao često svraćajuć se u Dubrovnik, 
pa u poslanici Euandru spominje, kako prolazi vrijeme čitajtić 
Dekamerona, jer mu Ijetnje žege ne daju baviti se ozbiljnijom 
naukom.* Stalno je i gluhoća ponukala Bobaljevića, da se više 
bavi naukom, nego drugi, jer veli u poslanici Amalteu: »Sada 
svijet ne razumije život, kako ga ja opisujem . . . Smije mi 
se govoreći: Kako se može zvati živ, tko ne čuje tudjega 
govora i tko je lišen ljudskoga razgovora? A ne znadu oni, 
da Glušac uživa u ozbiljnom, skladnom i lijepom rasprav- 
ljanju, a oni u razgovorima punim ludosti i prijevare! On 
govori s filosofima i pjesnicima, starim i novim : njima ot- 
kriva svoju nutrašnjost bez straha, da mu je odadu i da mn 
se nasmiju.« 

I pjesma mu je bila omiljela zabava i utjeha u zlu, kojim 
ga je narav obdarila. »Netko ljubi muze — kaže u poslanici 
Monaldiju — da ne umre, ako je moguće; netko, da očituje 
dragoj ljubavnu bolest; netko, da pokaže drugomu, kako ga 
umom nebo nadarilo; netko, da otkrije, kakvoga crva hrani u 
glavi na svoje troske; a ja hvala Gospodaru visokoga dvora, 
cijenim, da sam postigao svoju želju i pobijedio prkosnog i 
jakog dušmanina« (t. j. gluhoću). No ni ovoga čednoga zado- 
voljstva nijesu mu nekoji dopuštali, pa je njima upravljena 



* U ovoj je poslanici govor i o mjestu, gdje su se onda vlastela 
dubrovačka sastajala. Pjesnik ga opisuje ovako: 

Alla porta, che guarda in ver Levante 
innanzi muro, o dite in Revellino: 
Quivi trovo ognor con carte avante, 
e tavolieri al vento a ricrearse 
di nobili una schiera assai galante. 
Vi corre 1* acqua i t. d. 

krasna ova satira u obliku poslanice, u kojoj na početku 
kaže • : 

>0h, koliko ih ima dandanas na svijetu, koji hoće sva- 
kome davati pravila, a sami su najniže i najprostije fele . . . 
Moje nastojanje barem pripovijedat će se svijetu za mnogo i 
mnogo godina, a ovim zavidnicima pristoji se, da umre skupa 
i tijelo i ime, te. jedan samo čas uništi trud svih godina. Ali 
deder neka mi tko od njih reče, kako sudi, da li sam pjesnik 
ili nijesam, kad nema ni zrna pjesničkoga dara u sebi? Neka 
mi reče razlog lijepa i dobra, te nezgrapna i loša stila, oštra 
i niska te slatka i visoka zvuka. Nek mi pokaže, zašto je jedna 
pjesan prosta i mlitava, nadu vena i tvrda druga, a treća u svem 
ubava. Nek mi očituje, zaklinjem ga, kakve nakite traži srednji, 
kakve visoki ton, a kakve niski, te koji je od njih najpo- 
uzdaniji, pa -napokon, u kojem tonu treba obraditi koji predmet, 
pa ću tad kazati, da može suditi o tudjim pjesmama.« 

* quanti il moađo oggi ha, che voglion norma 
dare a tutti, e pur soa della piu bassa 
(dico in qaanto al valore) e piu vil torma! 

Almen le proate 

mie voglie e intente alla virtu ogaora 

iiea per molti e molti aani al mondo conte. 

Dove convien, eh' a questi invidi mora 
iosieme il corpo e il nome, e la fatica 
dl tutti gli anoi strugga una sol ora. 

Ma di grazia or' alcan di lor mi dica: 
com' ei fa, s' io noa son poeta o sono, 
se di poeta noa possiede mica? 

Dicami le cagion del bello e buono, 
similmeDte del rozzo e triste stile, 
deir aspro e basso e dolce ed alto suono; 

mostrimi, perche 1' un poema vile 
e langajdo si sia, e goofio e duro 
r altro, e 1' altro fra lor tutto gentile; 

scoprami, qaali oraati (io lo scongiuro) 
chiede un mezzano e quali un alto andare, 
qual basso, e qual di lor e piu securo. 

Ed allia, qual soggetto accommodare 
hassi a ciascun di loro, e diro pol, 
eh' ei dei poemi altrui sa giuđicare. 

•0 Febo, kako ti ne dosadi, kada ludi 
poćne brbljati o svetom tvom zanatu? , . , Oni, 
ruku koje djelo, ne gledaju, da H je dobro, ili 
znadu, kako se čini, već pričinjajuć se, kao da na to paze, 
pitaju, tko ga je učinio.« 

>Ali Čemu govoriti? Neznalica uvijek raspravlja o evan- 
gjelju, a smuSenjak traži često i điaku u jajetu: onaj, daše 
vidi, kako i on zna, da je već Adam bio muški, a Eva ženska; 
ovaj, da ga stave medju domišljane.' 

Sve ovo pokazuje, da je Bobaljević i poznavao dobro 
svoje vršnjake i da ih je u dva, tri poteza tako naslikao, te 
nam se i sada čini, da ih vidimo pred očima. Rugajući se grije- 
Škama kaže ujedno i svoje znanje, pa bi se ova poslanica 
mogla punim pravom nazvati neka vrst poetike po načinu 
poznate Horacijeve. To ne samo uvećava vrijednost Bobaljevića 
kao pjesnika, već baca svjetlo i na ondašnje književne prilike. 
Savko je u opće jako realan u svojem kazivanju te se nepre- 
stano osvrće na okolinu, u kojoj žive, tako da iz njegovih 
pjesama ne dobijamo samo sliku njegovu, već i svih osoba, 
s kojima je dolazio u doticaj. 

Kao Ijubioci svojega jezika moramo dakako požaliti, što 
je Savko taliianski oievao. tim više. što do hrvatskim DJes- 
man 
hrva 

nuli. Ljubavnih je pjesama samo deset, a u njima se u akro- 
stihu, ili inače spominje nekakva Nike. Prva već sjeća Menče- 
tića tim, što je sastavljena u obliku razgovora tako, da ljuba- 
vniku jeka zadnjom riječi distiha odgovara, n. pr. : 

Pit.: Hoće, diš, rec' mi, ko ranu mu bez lika 

viđati ovako Ijuveaa bdoika? 
Odgovor: Ntka. 

U pjesmi 4. kune se ljubavnik, da će se prije sve dogo- 
diti, nego li on drugu vilu ljubiti, a u 5. mu ona odgovara, 
da će se prije sve dogoditi, nego li ona njega ljubiti. Zname- 
nita je pjesma 6., koja pripada u vrst anacreontica, te slavi 
Baka. To je prvi slučaj takovih pjesama u Dubrovniku, a bit 
će joj pozadina, što je pjesnik kadgod u vinu kušao razbiti 
svoje brige. Tako u poslanici, gdje je govor o načinu, kako 
sprovodi vrijeme u Stonu, kaže, da ga Apolo nije mogao nada- 
hnuti, pa da mu se Bako prijavio i kazivao riječi u pero. 
Odraz klasičnih nauka bit će svakako i pjesme: Ariadna u 
odijeljenju Tezea govori te Majka Venere ište iCu- 
pida svoga sina od nje izgubljena, ali kako je ovdje 
pjesnik crpao gradju iz klasične starine, u jednoj drugoj pjesmi 
posegnuo je za narodnom pjesmom. Već početak: 

Majka kćerci tiho pravi: 
ti si cvijetak moj gizdavi, 
draga kčerce, diko moja, 
oholi me sreća tvoja. 
Maož se moma tuj davaše, 
tebe mladu izabraše . . . 

sjeća živo narodnih ženskih popjevaka. Grjehota, što pjesnik 
nije dalje u tom smislu radio ! 

Premda i hrvatske pjesme nijesu na odmet, Bobaljevića 
treba suditi prvo po njegovim talijanskim pjesmama, jer je tu 
bolje uspio i razvio se do pjesničke individualnosti. Može se, 
istina, kazati, da mu je i bilo lakše, jer je pjevajuć talijanski 
radio jezikom, koji je bio već ugladjen za pjiesmu, a hrvatski 
je jezik trebalo prvo prirediti ; no i taj prigovor samo donekle 

Miho Monaldi, 



vrijedi. Ima naime i drugih pjesnika dubrovačkih, koji su tali- 
janski pjevali, pa bi po tom bili mogli uspjeti kao i Savko, 
ali ne uspješe, jer im je nedostajalo dara. Eto nam n. pr. 
prijatelja njegova Monaldija. Ni njegove pjesme nijesu na 
odmet, ali Bpbaljevića nije dostigao uza sve svoje nastojanje. 
Prvo svega koga pjeva Monaldi u svojim pjesmama? Su- 
deći po nekim pjesmama, a nada sve po dopisivanju sa Bocca- 
biancom, on je ljubio Cvijetu Zuzori, no po canzoni, koja počinje: 
Gradita scala, . . . očito je, da je pjevao i nekoj Gradi. To 
ne bi još značilo ništa, jer smo vidjeli, da je i Bobaljević 
pjevao, ili bolje pokušao pjevati i drugima osim svoje Ijubovce, 
a ipak se ne može kazati, da mu za to u pjesmama nedostaje 
čuvstva; ali dodaš li tomu ton pjesama Monaldijevih, dat ćeš 
pravo pjesniku Boccabianci, kad pridjeva njegovoj muzi epitet 
»dotta« (učena). Monaldi je naime prava slika učenih pjesnika, 
kojima je Italija obilovala. Stih mu je nekako prisiljen i tvrd, 
a svuda se susrećeš uspomenama sada iz jednoga, sada iz 
drugoga pjesnika. Izmedju ovih spomenuti je i Bobaljevića, ali 
poglavito Petrarku, toga majstora u ljubavnoj popijevci. 

Iz zbirke Monaldijevih pjesama treba ipak spomenuti 
dvije, a to je ona, gdje se slavi lepantska pobjeda, i ona, 
kojoj je naslov: Lino ad Ipermestra. Prva je zgodna paralela 
za pjesme o ratovanju s Turcima; a druga je učinjena kao 
odgovor na herojidu Ovidijevu: Hipermnestra Linceju. Da je 
zbirka herojida bila poznata u Dubrovniku, dokaz je i spomenuta 
pjesma Bobaljevićeva : Arijadna, pa nije čudo, što se medjn 
humanističkim pjesnicima našlo ljudi, koji su kušali dodati 
odgovore poslanicama, gdje ih nije vršnjak Ovidijev Sabinus 
učinio. Jeli pjesma Monaldijeva prijevod kakve novo latinske 
pjesme, ili je sam ispjevao, ne znam kazati. Pjesma je retorički 
puno iskićena; ima u njoj mjesta, gdje je pjesnik pokazao 
poznavanje srca Čovječjega, ali ima i znatnijih .griješaka. * 



* Tako se n. pr. zadovoljava pjesaik sjetiti se oca, koji je 49 sinova 
izdajnički izgubio, samo riječima: »di ginsta ira ardevac (pravednim je 
gnjevom bjesnio). 

XIII. 

Lirika u drugoj polovini XVL vijeka, 

(Dinko Ranjina i Dinko Zlatarić.) 

Ranjina o učenju starine, — Njegove pjesme po latinskim i grčkim 
uzorima; antologija Planudova, — Ranjina kao čovjek preporoda. 

— Ranjina kao pjesnik, -r— Zlataričevo shvaćanje svijeta, — Nje- 
gova ljubav. — Bobaljevič, Zlatarič, Ranjina — preteče klasicizma. 

— Njihova znamenitost po razvitak knjige. — Zlataričevi prijevodi. 




isto doba, kad je Bobaljevič talijansku poeziju u Du- 
brovniku doveo do sjaja, do kojega se nigda više ne 
vine, živio je u Dubrovniku čovjek, koji je volio, — da upo- 
trebimo njegove riječi, — »prid svojim i malo bit poznan, nego 
se prid tudjim neznano izgubit«. »Znajući kopati tudje zemlje 
uzorane i naredjene« ne htjede tudjim jezikom pjevati, »er tko 
tudja pomaga, ki potrebe ne ima, sve gubi, što čini; a tko 
svoga potrebna i nevoljna ugleda, ne samo prid svojim, da nu 
još prid tudjim dobru čas* dobiva«. To je bio Dinko R a- 
n j 1 n a. 

A 1 bit će bila hrvatska knjiga pred Ranjinom potrebna 
i nevoljna. Slikajuć književne prilike tuži se Dinko svomu prija- 
telju Niku Nalješkoviću, da je »huda trgovina 

svijem srce obujmila, 
ter mi veće nije mila 
od sej rodne moje njive 
ova shrana, ka je pri bila 
puna bari svake žive. 
Saj naraštaj novi krive 
govoreći, da on ne će 
tej sokole bitre sive 
u kriposti slidit veće. 
Svak se na nje haraje meće, 
a nitko ih, vaj ne štiti. 
Koje gore sad nesreće 
mogu mistu semu biti? 



L 



190 Ranjina o učenju starine, 

■ ^ ^ ■ ■ ■ i S" " " " " i ' * I . . ..^ ... . — ■ ■ - I I ■- -I ■ — ■ -■ I ■ - I ■ - ■-- ■ ■ —■- .1 I I l-l . ■— ■ ■— —» 

Odbivši ono, što treba odbiti, jer je Dinko živio u to doba, 
pa ga se stvar više doimala, nego bi trebalo, moramo priznati, 
da su tužbe u cjelini opravdane, jer pred godinom 1563., kad 
je Ranjina izdao svoje Pjesme razlike u Florenci, bila je baš 
zavladala medju mladjima neka drijemež, a samo stariji ostaše 
vjerni domaćoj knjizi. Mladji se obazirahu radije na tudju knjigo 
talijansku, začarani ljepotom talijanskih pjesničkih tvorevina, pa 
su stariji bili dapače izvrženi ruglu, kako se vidi iz tužaba 
Vetranićevih i soneta Bobaljevićeva, kojim ga sokoli na us- 
trajnost. 

Ranjinu su morale te prilike ozlojediti. On je poznavao 
griješke Menčetičeve i Držićeve, pa ih ne slijedi; ali ga je bo- 
ljelo, što moderni ljudi prelaze preko njih prijezirom, jer je 
vidio, da to ne zaslužuju. Prigovaralo im se nada sve, što ta 
dva prvaka nijesu poznavali klasičkih književnosti, a to je bilo 
za vršnjake Ranjinine uvjet, bez kojega ne možeš biti pjesnik. 
I Ranjina je kaonoti čedo svoga vremena smatrao to pogrješkom, 
ali dokazuje, da je Menčetić poznavao Platona: »Za toj Šis- 
mundo, spjevalac našega jezika, čas' u istinu vrijedna vaše kuće 
Menčetić ( — kaže »vaše«, jer su pjesme razlike posvećene 
Menčetiću — Matufiću — ), taj razum Platonov razmišljajući u 
jednoj pjesmi svojoj reče: 

Cica tej IjuvezDi, istinu govorim, 

svis' moja uzbijesni, da ne vim, što tvoru. 

I nemojte scijenit, da taj na sreću pravi, jer Šišmundo 
veoma slijedio je i ljubio pisma Platonova, kako se 
vidi u onoj pjesmi, koju rič po rič iz njega svu ize, ka tako 
govori : 

Ah, da te bog stvori po sridi kako svit, 
a meni da izda očiju tolikoj, 

koliko jur zvizda kriposti nebeskoj, 
ter da ja od svih stran uzgledam tvoj ures, 

kako je svit gledan od zvizda iz nebes.« 

Nas, koji znamo, odakle je Menčetić crpao svoju poeziju, 
slučajna sličnost ne može zavesti, da pristanemo uz ono, što 
Ranjina tvrdi; ali on traži, da na taj način spasi ugled Menče- 

tiću, kad se inače ne mogaše. U tu svrhu on pjeva i Šišku i 
Gjoretu nadgrobnice, a iz njih se vidi, da ih je iskreno štovao 
kao patrijarhe književnosti, i da je hotio druge potaknuti na 
to, eda slava njihova bude ujedno i slava domaće knjige. 

Kako riječi Ranjinine, da »slijedi stupe« Menčetića i 
Držića nijesu bile prazna riječ, već da se je on zbilja povadjao 
za njima u koječem, već sam prije kazao. Treba samo dodati, 
da je uz njih poznavao i druge pjesnike dubrovačke, pa da se i 
u njima nalazi traga u Ranjininim pjesmama. Najznamenitije su 
pak u tom pogledu pjesme od kola, gdje se očito povadja za 
onim pjesmama, koje su pobilježene u zborniku 1507., a bit će 
sastavljene od Gjoreta Držića, kako neki nagadjaju. Samo treba 
istaknuti, da se je Ranjina još više odaljio od narodne poezije. 
Na nju sjećaju samo neka epiteta kao: Ah djevojko, dušo moja, 
— a carice srca moga (uporedi Čubranovića), — moje glave 

V 

meko uzglavlje (Cubr.), a nada sve spominjanje Dunaja, koje 
je sigurno Ranjina pozajmio iz narodne poezije. 

Pored svih ovih veza s prvašnjim pjesnicima Ranjina je 
ipak moderan čovjek, t. j. njega se doima više nego išta drugo 
starina grčka i rimska, pa hoće da je slijedi. To pokazuje naj- 
bolje priličan broj parafraza po rimskim i grčkim pjesnicima. 
Pjesnici latinski, koje je Ranjina upotrebljavao, jesu Tibul, 
Marcijal, Propercij, Katul, pa i Ovidij, a još više nego ove 
parafrazovao je Dinko aleksandrinske grčke pjesnike Teokrita, 
Mosha, Filemona, Antipatra tesalonskoga, Julijana Egipćanina, 
Nikarha i neke druge, kako je to Fr. Maixner dokazao. »To su 
pjesme, koje je Ranjina iz latinskih i grčkih pjesnika bud preveo, 
ili bolje rekuć parafrazovao, bud barem za osnovu kojoj pjesmi 
uzeo. Izmedju grčkih pjesama najviše ih je u antologiji, što ih 
je preveo, il se je barem po njima ravnao. No i inače čini se, 
da su pjesme antologije donekle utjecale na izbor gradiva i 
pjesničke vrsti, koje je Dinko Ranjina obradjivao u svojih 
»pjesnih razlikih«. Tuj bo vidimo gotovo sve vrsti pjesama za- 
stupane, što se nalaze u antologiji. Tako osim nadgrobnih i 
ljubavnih pjesama, koje sam već prije spomenuo, ima mnogo 
takovih, koje stari označiše kao irrisoria (<j)ca)7rTiy,a), dalje 

zagonetaka poput onih atv(Y(j!.aTa u antologiji. Dapače se i neki 
naslovi podudaraju. Tim naravno ne ću da kažem, da je naš 
pjesnik te pjesme u antologiji nasljedovao ili oponašao, ali 
mnijem, da je za ocjenu njegovih pjesama vrijedan momenat, 
što su gotovo sve pjesničke vrsti kod njega zastupane, koje 
se nalaze u grčkoj antologiji.«* 

Stara je riječ : kakav učitelj, takav učenik. Aleksandrinska 
poezija, u koju se ugleda Dinko, nije imala ni iz daleka onoga 
zdravoga života i vatre, kakovu je imala atička poezija. Pjesnici 
su bili učenjaci, koji su kao pčele tamo amo sisali po cvijeću 
atičke i eolske lirike. Njihove su pjesme bogate aluzijama na 
mitologiju, no vidi se, da pjesnik ne stvara, već samo nabraja, 
što je čuo. Njima je više do vjernosti u pripovijedanju mita, 

V 

nego do snage i poleta pjesničkoga. Čuvstvo gine sasvim pred 
retoričkim nakitima, a često pjesme nijesu drugo, nego domi- 
šljaji učenjaka, koji, pa bili koliko god hoćeš duhoviti, ne 
mogu da te ugriju i zanesu. 

Sve ove griješke opažamo i u Ranjine sada više, sada 
manje; igra riječju ranjenik od ljubavi prama imenu pjes- 
nikovu ponavlja se svuda, a na nju se veže trubadursko jadi- 
kovanje za mladom, pogrdne pjesme sada na zavidnike, a sada 
na krasni spol prama grčkim (jx(t)7irTi>ca, pastirske ekloge te 
poslanice u šarovitoj smjesi, tako da ne možeš ni slijediti uvijek 
pjesnika u tom labirintu. Ranjini se ne da poreći, da je bio 
čuvstven čovjek, od naravi obdaren rijetkim talentom, a od- 
gojen fino. U njem se skladaše plemenitost u osjećanju sa 
solidnošću i praktičnošću u mišljenju, pa mu je to već zajam- 
čivalo u društvu položaj, kakvoga nijesu drugi imali, te svakojake 
časti, kojim ga obasipahu i domaći i tudji. Ali ipak je ta i 
čuvstvenost, i nježnost, i finoća odveć zatrpana pod suvišnim 
teretom, što ga je Dinko pokupio tamo amo i iz Italije, i iz 
Rima, i iz Aleksandrije^ i iz domaje. Sve te različite sastavine, 
od kojih je njegova poezija rastavljena, nijesu još nekako u 



"^ Antologiju, o kojoj je riječ, sastavio je neki Planudes, a bila je 
tiskana malo vremena prvo, nego što je Ranjina počeo pjevati. 

sklad dovedene, sve da je prama ostalim dobro naprijed po- 
kročio. Čovjeka prožeta klasicizmom upoznat ćeš u njemu 
stoprva, kad digneš tu ljusku. 

Evo, kako ga slika Fr- Petračić: »U svojih pjesmah pjeva 
»ljubav i prijateljstvo. Pjesme Ranjine, u kojih ljubav pjeva, 
>tako su raznovrsne u sadržaju, da je imao ili za zbilja, što sam 
»veli, vas od ljubavi izranjen biti, ili samo druge pjesnike na- 
»sljedovati, tako da nije koja ljubavna prigoda svakoj pjesmi 
»povoda dala. Ako prvo stoji, valja priznati, da ne znamo, koje 
»su to Ijubavce bile, jer samo jednoj* za ime znamo; to je 
»Livija iz Mesine, o kojoj pjesnik veli: 

»Vas svit govori: ah, nekoga Dinka 

»kako ga uro: i Livija zla Latinka, (73) 

»U gradu Zangle prebiva i ljepša je od svih sabranih 
»zvijezda; nju ugledav prestaše za njeko vrijeme dusi pakleni 
»osudjene duše mučiti; tko je nju vidio, vidio je božju priliku. 
»Je li ta ljubav odziva našla, ne može se zaključiti. Imade 
»pjesama, koje govore o uslišanju, ali te nisu posvema čiste. 
»U ostalom pjeva ponajviše nemir, koji mu ljubav uzrokuje: 
»sve se jednom utiša (veli u 113. pjesmi), uzburkano se more 
»smiri, plav u luku uplovi i počine, gorska zvijer se upitomi, 
»samo mladost ne će da se upokoji; a kad je već naumio 
»oslobodit še tih muka, onda ga lijep pogled iz nova smuti, te 
»još većma usplamti (120.) Tako mu je srce u neprestanoj borbi 
»s razumom. U tom se nemiru sad nada, da će mu ljubav na- 
»gradjena biti, sad opet zdvaja te tuguje za izgubljenom slo- 
»bodom (77).' Žene su mu ko i sjena. Kad za njom trčimo, 
»onda od nas bježi, a kad od nje bježimo, onda nas stigava. 
»Ne vjeruj ženam, veli: 

Nigđa se nijedno zlo ni na svit zgodilo, 
n koje uljezlo ni žensko kd dilo. 

Žena bi stvar prika, ka vrh sve naravi 
n omraze človika s višnjime postavi. (67) 

* Pjesnik spominje i Rusu Florentinkn. 
Crtice ix hrvatske književnosti in. ^^ 

»pak opet pjeva, da mu je vila u paklu, a on u raju, ostavio 
»bi raj i pošao za njom u pakao. Ljubav mu je: 

u među gork nalip, a zmija u cvitjn; 

»te želi, da bog svakoga ljubavi ubljude, jer: 

hoć' uklet koga uprav, da cvileč sve upi, 
kuni ga, da ljubav na njega nastupi, (pj. 1.) 

>A k6 Što slavić u pjesmi svoje tuge pjeva, tako i on ne pjeva 
»pjesme, nego samo svoje tuge nabraja. Pjevajuć ponajviše o 
»istom predmetu nije ni čudo, da ne nalazimo u svih pjesmah 
»istoga žara i iste zanešenosti, nego da se često ponavlja, te 
»po tom mrzao i preširok bude, k6 u pjesmi Luci Lukareviču, 
»gdje u 216 stihova po Propercijevu načinu razne mitologične 
»i historične primjere navodi, da silnu moć ljubavi dokaže. 
»(Tako je i u posveti Menčetiću.) 

»U drugi red idu pjesme, kojimi uznosi slast pravoga 
»prijateljstva. Medju prijatelji nabraja Andrajicu, Marka, Simu 
»i Gjuha Ranjinu, Gjorgja Bartulića, Vlaha Buniča, Frana Gun- 
»dulića, Mihu Lukarica, Frana Mihu Lukareviča, Vlaha Lukei, 
»Ivana Mihočeva, Maroju Mažibradića, Luku Sorkočevića. Zla- 
»tarića on ne spominje, nego Zlatarić njega. Odnošaji prama 
»svakomu pojedinu ne mogu se iz navedenih pjesama razja- 
»sniti, ali to je stalno, da izim rodbinstva znanje i krjepost 
»čvrsti vez bijahu, koji ga s njimi spajaše. Luci Sorkočeviću, 
»Franu Lukareviču i Gjorgju Bartoliću piše: 



radi knjižne te mudrosti 
meu nami bivši ljubav mila; 

»s te ljubavi uživao je divne radosti te im želi: 

bog vam dao duga lita, 

sve blaženstvo svega svita 

s vašim dražim uživati. (146) 

»Njegovo plemenito srce ocijenjaše pravo prijateljstvo toliko, 
»da blaženim nazivlje našavšega pravoga prijatelja, koji će tt 
»pomoć priskočiti i žrtvovati se, kad je nužda (306),; ali ta- 
»kovih je malo, i s toga je pun tužbe na lažiprij atelje, svijet 
»mu je pun himbe i prevare. 

da samu čovjeka bolje je stojati, 

neg sto zlih prijatelja uza se imati. (262) 

»Tih on ne će i veli (97) takovu himbenu prijatelju ili nek 
>ga pravo ljubi, ili nek ga mrzi, jer i on sam je iskren te se 
»ne zna pretvarati ; 

Ovo je bitje me, ovo je jur moj red: 
tko hoće slatka me, sladji sam nego med 

tko li me grka kad poželi koji hip, 
grči sam nego jad i čemer i nalip. 

Ne mogu himben vik ja kako ti biti, 
inako, mnju, človik ne bih se brojiti. (102) 

»Ista plemenita načela očituju se i u ostalih njegovih 
»mislih o čovječjih stvarih. Sam bivši sedam puta upraviteljem 
>ne dade se zanesti taštinom svjetskom, već tražaše pravi mir, 
»koji dolikuju mudracu. Ne mogaše ga istinabog nigdje naći, jerbo: 

Život naš ni na svit neg toj more, 

u miru koje bit s krajem vik ne more, (389) 

»ali zato je uvidio, da mu je istinu tražiti: 

jedan mir n svemu iznadjoh ovi sam 

za istinn znat, er vik počinut ne imam. (269) 

»I prem znade, da mnogi poman i mudar čovjek uspjeti 
»ne može uza vas svoj trud, a da mnogomu, koji niti znanja 
»imade, niti se trudi, sve za rukom ide, ipak mu je znanost 
»već po sebi izvor mira. U pjesmi 15. veli, da želi erotičnom 
»pjesmom slavu steći, ali dalje dodaje: 

i ako toj dostojno ne mogu stvoriti, 
daj ća moć pokojno život moj voditi 

tt društvu od ljudi, kim znanje da poslu^, 
s slobodom, ku žudi kripostan svaki duh. 

»S toga nagovara Maroju Mažibradića, nek ustraje u svojih 
f»težnjah pjesničkih, jer učenim Ijudem uspomena ne gine kao 
pšto'Šiškova i Gjorina propala nije; bogatao umre, pa je i za- 
[»boravljen, samo mudri književnik živi uvijek. Znanost i krepost 
[»čine čovjeka vrijednim i dostojnim; plemenština nije ništa, 
»ako je um ne resi, 

er kripost jes', ka svaka dariva, 
bez. koje plemenit nitko vik ne biva. 

iŠto je gruto, ostaje grubo i u lijepu odijelu, samo dragi 
»kamen ljepše je vezan u zlato : 

tako kad i pleme stakmi se s kriposti, 

čoeka duh prosine dvaš većom svitlostl. (339 

»To su mu zvijezde prehodnice, koje k miru vode, niti stram- 
»puticom zahode, kao što sreća, kojoj govori: 

čudne ti si, srećo, ćudi, 
čoeka gladiš dugo vrime, 
a pak ga u čas jedan zli me 
jadom tvoja zled utrudi. 

»Zgode i nezgode idu jedne za drugom ko dani i noći (303), 
»pak kako može biti sreće u tome smislu, kad je ljudsko srce 
»nezasitno, niti igda želiti prestajemo, već u željah nas i smrt 
»zatiče (267)? Za to treba sreću u sebi iskati; to je pravo 
»raditi, pak govorio svijet što mu drago; dosta je čovjeku, da 
»ga njegova neukornost brani: 

biv čista tvoja čas', ništa se ne brini, 
bez griha zao glas prikora ne čini. 

>Sve nepogode ne mogu postojana čovjeka uništiti, jerbo ko 
»što nevrijeme i vjetrovi dub oklaštriti mogu, ali ne oboriti 
»tako može i sreća čovjeka dobra uzeti, ali podnipošto srca 
»ni pameti pomutiti (184). Odviše se za to tugovati ne valja, 
»budući svaka stvar u sebi crva ima (131), a zla volja ispij 
»onomu, koga preoblada, mozak i kosti. S toga piše brat 
»svomu Marku (216), da je mladost doba veselja, a Vlahu Bunićtt 

svakomu pak velju, da ije t pije^ 
uživa, veseli, raduje i smije. 

»Još ostaju njegove pobožne pjesme ( — bit će po uzor 
»trubadura—), u kojih plače svoje pogrješke. Te pjesm 
»su pune misli u psalmih nahodećih se i nadahnute pobožnoši 
»kršćanskoga srca, kojoj jedinoj, ako sve na svijetu prodj 
»kraja nije. 

I »Dinko bijaše ponosan svojimi pjesmami, te veli, da ga 

I »njegova pera k nebesom uzdižu ne daleko od Šiška i Gjore 

I »(171), za to ga ljuto rane sudi njegovih zavisnika, nam dosad 

I »nepoznatih, na koje često i žestoko navaljuje. Jednoga od njih 

»pita: kad je muha učila pčelu med sabirati i vrana slavića 

>pjevati, pak ga nazivlje Zoilom, uhatim Midom, koji ga za to 

»huli, jerbo : tko što ne razumije, toga ni cijeniti ne zna. On 

»sam znade, da će koješta pogrješno biti, s toga veli svojim 

; »pjesmama, čim ih otprema, nek se sniženo poklone štiocu, 

'»koji ih ljubazno primi, pa kako što zla nadje, nek mu reknu: 

rusa, ka sred gore obći se radjati, 
! viku se ne može bez drače ubrati; (^34) 

»i opet: 

što je dobro, btij vazet, a što je zlo, puštaj tja ; (435) 

r 

»i opet: 

nu čtenja tvoriti čim budeš toj dilo, 
ako bi viditi gdigođ se zgodilo, 
I da ma svis' ljubavi ne hitro što reče: 

uzmi svit, a ostavi draču tja daleče (Mihu Menčetiću). 

Uzme li se ovomu, što se nalazi u pjesmama Dinkovim, 
I sve ono, što nije njegovo, dakle sve ljubavno uzdisanje, pa 
navale na žive i ost., iz onoga, što nam ostaje, upoznajemo u 
|njem pravog umnog aristokrata, u kojem se »pleme stakmilo 
s krjeposti«. 

Ta pjesnička idealnost odsijeva i u djelima inladjega 
njegova vršnjaka Dinka Zlitarića, samo što je ona u Ra- 
(njine ublažena donekle smislom za praktični život, a u Zlatarića 
iona sama gospoduje cijelim žičem pjesnikovim. Maru Klašiću, 
ikad je htio u trgovinu, kaže Zlatarić: 

čujem,' da tvoju ćud odlučil jesi oć 
i spravljaš trg i trud po svijetu iskat poć; 
I s puta se već vratit slidjena od ljudi, 

I' a družim obratit, kim vrve puk ludi. 

\- U. tim se riječima zrcali bolje nego igdje ono odaleči- 
^anje humanista od pioste svjetine, ono isticanje samih sebe, 
|kao neke osobite zajednice, koja ima povlasticu neumrlosti, Hi 
kako se pjesnik čedno izrazuje: 

Možebit imena bađu nam još prosjat 
i po sva vremena u broja vrijeđnijeh stat, 

s česa čas' velika resit će sveđj nami 
i kad Dnbrovnika ne bnde ni kami (59). 

To je zajednica krjeposnih i vrijednih ljudi (Ciceroaovi| 
bon i, a atenski x.a^03tdyaftoi). Krjepost čini sreću čovjeka, j( 

pri njoj su sva blaga od nijedne vrijednosti; 
ona sve primaga protivne silosti. 

Ona mi (parjaj strah) kamenit ravni put 
i čini u tugah pokojno odahnut. 

Ona mi predloži razloga hotjenje, 
ufanje azmnoži u meni i smijanje, 

ter se već ne bojim ni srčna silnika, 
ni nevolj svih, s kojim nezgoda gre prika. 

S tvrdijem ću prije srcem zagrlit svaki trađ, 
neg igdar bit kriv tijem, što ne će vrijeđnijeh sad. (37)' 

Ona daje čovjeku pokoj i mirnu pamet, a »ne čini carska 
vlas' ni blaga zamirna česti tij eh ovdi nas, nego svis* mirna.« 
Pokoja je pak najlakše naći u naravi : 

Neka ini a tnida provode sva lita, 

da zlato steč budu i slavu od svita; 

jer moj duh uživa bez misli usnuti, 

gdi slavic tih spiva svoj poraz minuti, 

u pored ter s njime vil moju pripijevat, 

da drago nje ime nauči gora zvat. 

Ne vidi puk lađi, da ne ima nikada 

dobra, k& on žudi, to j': sreća čim vlada, (17) 

jer je sreća proraljenjiva: 

Svemu će svrha doć; promjenu sve ima: 

sad je dan, a sad noć, sad lito, sad zima. 

Vrte se nebesa i s njima naša čes' 

ter mnoga Čudesa vidit nam dano jes*. (39) 

Ovakovih pjesama, u kojima se zrcali baš mišljenje pjesni- 
kovo svijetu, njegovim jadima i uživanjima, nije nego jako 
malo — skupa jedno desetak, — pa im je moguće baš s toga 
više vjerovati. Veći je dio svojih pjesama pjesnik posvetio 
svojoj ljubavi, a medju njima jamačno ih je najviše spjevano 

Cvijeti Zuzorićevoj. To se vidi i po samim riječima pjesni- 
kovim, kad joj piše u poslanici, kojom poklanja Pir a ma, da 
će »izvesti na svjetlo nemao broj pjesni, koje je u nje hvalu 
učinio.« Dakako nekoliko izmedju njih nije Zlatarić o njoj pisao. 
Ne možemo pomisliti, da bi se ove gospodje, kojoj se svak ne 
samo dfvio, nego ju je i cijenio i poštovao, ticali stihovi : 

Zač glasom i ćudi Sirena jes' prava, (4) 

a nikako: 

Svaka vil gisđava samo ttjeh sad mili, 

kijeh sreća neprava bogatstvom nadili. (101) 

Ali bez. sumnje o Cvijeti govori, kad pjeva: 

Kako ja proslavit možem vik n pjesni 

gizdavi oni cvit svom slavom nresni?; (25) 

ili: 

Kroz vriđni ovi cvit svom slavom nresni 

ne moga neg primit pohvala te pjesni, (58) 

te sve slične pjesme, u kojima je slična igra riječi. 

Da je Dinko bio uprav zaljubljen u Cvijetu, lako je moglo 
biti. Bili su vršnjaci, i valja da su se mogli vidjeti i poznati 
u svom djetinstvu i mladom dobu. Pjesnik sam veli: 

. . . nančih srid slavne dabrave, 

a kojoj rodjen bih. Sto je pat od slave; (11) 



i poslije: 



U prvi cvijet moje mladosti drag akras 
gizdave gospoje sva nad mnom steče vlas'. 



tako da: 



otada ošad ja, što Ijobi i slidi 
pan tašta veselja narod, ki ne vidi, 

nživam radosti, ke vrijeme ne hara, 
daleče gorkosti svjetovnih pri vara. 

Ispituju li se elementi ljubavne lirike Zlatarićeve, opaža 
se veliko povadjanje za trubadurima, tako te se gdjekad čini, 
da nije moguće, e je to spjevao književnik iz svrhe XVI. vijeka, 
nego baš gdjegod iz svrhe XV. Stihovi: 

deset Het prohodi, ako se ne varam, 
jer mojoj slobodi uza bi zlatni pram, 



ili 



strijela je tolik broj po srcu meni, 

da rani već novoj meu njimi mjesta ni — 

iizeti su regbi baš iz Menčetićevih pjesama. Ali uza sav ovaj 
oslon na najstarije pjesnike, koji te umaraju, promisliš li na 
bezbroj ljubavnih njihovih uzdisaja, Zlatarić ne umara, jer je 
znao uliti života, tako da mu vjerujemo u istinitost čuvstava, 
sve da su kadgod odjevena odijelom, koje te napunja nepovje 
renjem, jer misliš,, da se pod njim ne može skrivati drugo, 
nego pusta igra. 

Za Zlatarića je ljubav veliko zlo. Nemila Ijubavca: 

i ako ne bude umorit človika, 

brani ga na trude i boli do vika; 

jer ne ima smiljenja, nemilo porazi, 

uživa cviljenja, diči se uzdasi; 

S toga 

svak oči odvrati ter uši zatisni 

vi' smrtne sej rati pogleda i pisni. (4) 

Ofl je bolestan te pomišljajući na to veli: 

ovako nemoćnik prid sobom gledat mni 

njegovoj žedji lik, vodu, k§ prid njim ni. (21) 

»Pogled, rič, cjelov tvoj mogu lik meni bit (15),« ali 
kako mu je to jedino ufanje, gleda smrti u oči, koja mu nije 
gorka kao drugim smrtnicima: 

zač živit lipo je i umrit krozi te, (7) 

no: 

taj prirok ne stavi imenu, gospoje, 

koje se svud slavi u pjesnijeh i poje. (S) 

U ovome se okviru kreću misli pjesnikove. Kadšto je znao 
pjesnik u dvije, tri riječi izreći cijelu situaciju, ili kakvo čuvstvo, 
te je u tome golema razlika medju njim i prvim trubadurima. 
Ne taje se u pjesmama ni vjesnici novoga doba, uspomene ii 
klasika grčkih, a svakako je pjesnik u shvaćanju ljubavi V3Z 
sav svoj idealizam realniji nego pjesnici pred njim, izuzmeš 
li Ranjinu. 

Ranjina i Zlatarić te Bobaljević uzdigose_jlubt03iULČku 
liriku (lo toga stupnja, da ono, što stvoriše pjesnici XVII. 
vijeka, poimence pak Gundulić i Bunić Vučičević, nije drugo 
nego ustrajanje na putu, koji knjizi • otvoriše ova trojica. U 
njih se opaža dosta jasno djelovanje trubadura, a u KVII. vijeku 
toga sve više nestaje, a stupaju na njihovo mjesto talijanski 
uzori XVII. vijeka sa svim onim griješkama, o kojima smo 
prvo govorili, a bez kojih nije mogla biti ni dubrovačka lirika 
XVI. vijeka, jer što se više u Dubrovniku širila uljudjenost, 
to je više i Italija na književnike djelovala. 

Medju književnicima, o kojima je dosad bilo govora, prvi 
je po svome talentu bez sumnje Bobaljević, no mnogo je zname- 
nitiji po dalji razvitak knjige Ranjina; Zlatariću pak znatnost 
nije toliko u ljubavnim pjesmama njegovim, koliko u ostalom 
književnom radu, jer je svojim prijevodima iz latinske, grčke 
i talijanske književnosti pokazao, da zna izabirati. prijevodu 
Aminte Tassove i Elektre Sofoklove bit će još govora, 
ali ovdje treba spomenuti prijevod Pirama i Tisbe, meta- 
morfoze Ovidijeve , posvećen Cvijeti Zuzorićevoj, »neka po 
tomu latinski pisci budu se probudit slavit ljepotu Vašu.c 
Vrsnoća je Zlatarićeva u prevadjanju poznata, no ne zanima 
iias toliko, kako je preveo, nego da je u opće preveo, jer je 
to znak vremena. Nijesu dakle u Dubrovniku samo Čitali latinske 
klasike, već i prevadjali ; a to je prije, ili poslije moralo uro- 
diti dobrim plodom i po samostalan rad, jer čovjek prevadjajući 
koješta nauči te bolje i shvati duh pjesme, pa se to kao odsi- 
jeva u inim djelima prevodioca. 

I ako su sva trojica bili oduševljeni štovaoci klasičke starine, 
pa to svojim djelima i posvjedočili, djelovanje te starine za- 
ostaje za djelovanjem domaće i talijanske književnosti. Ipak ime, 
kojim ih potomci krstiše, kao preteče klasicizma, oni punim 
pravom zaslužuju; a dalo bi im ga već ono, što reče Ranjina 
tt uvodu svojih pjesama, da valja slijediti stare grčke i rimske 
pisce. No za njih se ne može kazati, da su samo htjeli, već 
su i uspjeli, i ako nijesu onako, kako bi očekivali oni, koji bi 
u njima radi vidjeti kakvog Propercija, ili Horacija. Porede li 

se samo sa predšasnicima svojim, vidjet će se golema razlika 
u shvaćanju humanista, a osobito se vidi iz svega rada njihova, 
da književnost ne smatraju više ugodnom zabavicom u dokolici, 
nego životnim zadatkom. Ona jedina sačinjava sreću čovjeku, 
— uče jednoglasno i Bobali i Ranjina i Zlatarić ; ona ih dijeli 
od ludoga puka (vulgus profanum). Književnost se dakle po 
njima izbavlja diletantizma, a postaje umjetnost, za koju su 
pozvani samo oni, koji su Sposobni i voljni. To je poglavita 
zasluga njihova. 



XIV. 

Epika. 

(Opći prijegled. Ribanje i Ribarsko prigooaran]e 

Hektorooićepo). 

Razvitak epike prama razvitku lirike. — Zašto nema romantičkik 
epa u dubrovačkoj knjiievnosti? — Religijozni i idilski ep ugadja 
duhu Dalmatinaca. — /e li Mat uli č i narodna pjesma djelovao 
na epiČare XVL vijeka i^ — Barakovićeva ^ Maj ka Margarita*^ , — 
y^ Ribanje*^ Hektorovičevo i narodne pjesme u ^^ Ribanju^. 




jok se je lirika dubrovačko-dalmatinska, razvijajući se 
postepano iz pučke popijevke pod utjecajem s prva 
trubadurštine, a po tom klasičkih književnosti i novotalijanske 
lirike XVI. vijeka, uzvinula mukom do onoga stepena, na koji 
je uzdigoše preteče klasicizma, epika se već s početka poče 
povadjati za tudjinskim uzorima tako, da u njoj ni nema traga 
kakvom razvijanju, jer je odjek talijanske epike onih vremena. 
Počnemo li sa Ribanjem Hektorovićevim, pa zaredamo li tako 
dalje sve do Vile Slovinke Barako viceve, uvijek ćemo morati 
tražiti razjašnjenja za djela naših epskih pjesama, pa koje 
vrsti bile, u Italiji. Ali nijesu svi pisci jednako djelovali na 

Dalmatince, jer jedne susrećemo, kudgod kročimo, a drugima 
' djelog XVI. vijeka u Dubrovniku ni u Dalmaciji nema ni traga. 
. U Italiji je n. pr. u ovo doba procvao romantički ep, 
koji dovedoše do neobična sjaja po izbor pjesnici, kao Ludo- 
viko Puki, Mato Marija Boiardo, a nada sve slavljeni Ariosto. ^ 
Djela su se ovih prvaka talijanske književnosti čitala u Dubrov- 
niku, kako vidimo iz popisa knjiga, koje je knjižar de Odolis 
dobio iz Mletaka na prodaju; ali ipak nijednomu pjesniku ne 
dodje na um povadjati se za njima, te ćemo jedva naći tamo 
amo po gdjekoji trag, koji nas njih sjeća. Što je tomu uzrok? 
Teško je reći, ali je svakako i taj pojav u svezi sa prilikama 
u Dubrovniku. Obdulje ni druge viteške igre nijesu nigda mogle 
naći zgodna zemljišta u Dubrovniku. Dubrovnik je bio repu- 
blika, a romantički je ep cvao jedino po dvorovima talijanskih 
knezova, koji su ga u svoje svrhe potpomagali. Njihova raska- 
lašenost, njihov vjerski indiferentizam, uopće sav ton, koji su 
; imali ovi pjesmotvori, morali su biti zazorni u Dubrovniku, 
koji je moralnost kadgod i silovito htio uzdržati, a iz interesa 
gledao, da se vjera uzdrži u gradjanstvu kao bedem protiv 
inovjernih susjeda.' Osim toga narav je Dubrovčana, pa i ostalih 
Dalmatinaca bila sklona razmišljanja, a iz toga se razmišljanja 
poradjala tiha želja za samoćom i srećom, koju samoća pruža. 
Stojeći na strani, oni nijesu živjeli burnim i strastvenim životom 
talijanskih gradova, koji te brzo troši, već su štedeći se nala- 
zili zadovoljstva i u malenim stvarima, u onim zabavama, koje 
im je domovina mogla pružiti. 

Iz ovoga se može i protumačiti, zašto je baš Dante toliko 
djelovao na Dubrovčane i Dalmatince XVI. vijeka. Ona pitanja, 
koja su zanašala tu diku i ponos talijanskoga naroda, nalazila su 
uvijek gojitelja u Dalmaciji. Dalmatince je zanimao isto kao i 
neumrloga pjesnika skroveni uzrok našega življenja, a i oni 
; $Q mu, kao i Dante, nalazili tumača jedino u nauci kršćanskoj. 
Doda li se tomu, da je u Italiji bilo ljudi, koji su htjeli opona- 
šati Dantea (kao Federico Frezzi da Foligno i drugi), pa da 
I je i primjer mogao djelovati, razumjeti je, zašto se i kod nas 
rano javljaju nasljednici Danteovi. 

Ali kako je našim pradjedovima, prvim hrvatskim pjes- 
nicima, nauka Danteova otvarala pogled u tajna bića ljudskoga, 
krasna priroda, koja ih je okruživala, pa još viŠe sama sanjar- 
ska narav dalmatinskoga pučanstva tražila je sreću — ne tr 
gradskoj vrevi, već u pitomoj okolini. Dubrovačko zemljište bilo 
je posijano ubavim zaseocima, a u njima se nijesu slavile pjane 
orgije, kao po zaseocima u okolici talijanskih gradova, već su 
Čeljad vršila svoj posao, da sprave ljetinu za zimu. Tu su dola- 
zili u doticaj s prostim pukom, upoznali njegove griješke i 
vrline, te uporedjujući njegov život sa svojim, bit će, daje 
mnogoga zahvatila tajna želja za tim načinom življenja. Toj 
se želji vide tragovi i u pjesmama ispjevanim na narodnu, gdje 
je očito, da su pjesnici poznavali dušu svojih seljaka; a kada 
se bolje upozna svijet sa talijanskom književnošću, nadje i u 
njoj oblika, da dade izražaja svojim sanjama. Taj je oblik bila 
idilska poezija. I ona je vikla u povodu nezadovoljstva 
s gradskim životom i nadaiija, da seoski život može dati mira 
izmorenomu srcu čovječjemu; pa kako je narav naših pjesnika 
bila sklonija tomu nadanju, nego nemirni duh Talijanaca, tako se 
i ta vrsta raširi i uzdrža u Dalmaciji još bolje, nego po Italiji. 

Na sličan bi se način dale tumačiti i neprestane uspo- 
mene na metamorfoze latinskoga pjesnika Ovidija, kojima ćemo 
naći primjera i u Vetranića, i u Zoranića, i u Barakovića; no 
lakše je pomisliti na narodno vjerovanje o vilama, koje su 
stariji naši pjesnici stalno poznavali. Poslije je uz pojam vile, 
kakav je narod dao pjesnicima, priljeglo i sve ono, što su Tali- 
janci pozajmljujući iz klasičkih književnosti kazivali o nimfama; 
no da vila ne odgovara sasvim nimfi, vidi se još u Vetranića, 
koji u svojemu Piligrinu, rekao bi, razlikuje jedno od drugoga, 
i ako ne baš po riječi, jer i jedno i drugo nazivlje vila. Kako 
bilo da bilo, s vremenom se izjednači jedan pojam s drugim, 
pa naši pjesnici počeše kititi vile svojstvima ninfai, a kad je 
dotle došlo, naravno je, da se i metamorfoze Ovidijeve pre- 
tvoriše u naše »pritvore«, kako ih zove Zoranić, ne znam, da 
li izmislivši tu riječ sam, ili je našavši u narodu, koji takodjer 
zna za promjene. 

Ovim. vrelima, iz kojih su dubrovačko-dalmsltinski epič$ri 

crpli gradju za svoje pjesme, moći ćeš nadodati -po još koga 

tudjeg pisca ; tako n. pr. za Barakovića — Vergilija ; ali lie će$ 

naći nikakva traga ni Marulićeva rada, ni narodne epske poezije* 

Đa je i Marulić i narodna pjesma bila poznata njima, ima 

dokaza i u samim pjesmama njihovim, kako smo za Marulića već 

vidjeli, a kako ćemo za narodnu pjesmu sada kazati. Ali je na 

tome poznavanju ostalo. Od Marulića se, istina, nijesu mogli 

Bog zna čemu naučiti; no od narodnog pjevača jesu, ali su 

se stidili. Kad je Hektorović u svoje Ribanje upleo narodne 

bugarštice, to je pobudilo senzaciju, tako da se i sam pjesnik 

ispričava, zašto je to učinio, ovim riječima u poslanici Misi 

Pelegrinoviću, s kojom mu šalje svoj rad: >A zašto imam 

sumnju ne malu, da ti će u onomu ribarskomu prigovaranju 

jedna stvar biti neugodna, dokle joj uzrok ne poznaš, a to, 

jere si može biti i od druzih slišal bugaršćice one, koje su moji 

ribari bugarili, i onu istu pisan, koju obadva zajedno pripivaše, 

i mni mi se, da mi ćeš reći u sebi: , Zašto nisi sam od tvoga 

uma koje godi bugaršćine i pisan izmislio i složio, nego si 

pošal one stvari, ke i drugi umiju, povidati?* Zato ti dam znati, 

da sam ja veliku pomnju stavil ispisati izvrsnomu vitezu onomu 

(Bartučeviću) i dati na znanje. sve ribanje moje i vas put moj 

pravom istinom onako, kakav je bio, ne priloživ jednu rič 

najmanju, jer se inako nije pristojalo ni onomu, komu pisah, 

ni meni, koji sam pisal, budući mi draga bila vazda istina u 

svemu; i toliko veće, zašto tko godi bi čteći poznal, da su 

riči novo složen^ i izmišljene, mogal bi po tom vjerovati i 

držati, da je i sve ostalo ono s lazom složeno i izmišljeno. 

Za tim jošće vim,. da zna tvoja milost, kako no Latini drže 

(pravo i dostojno) historiu za rič istinu, jere joj stavljeno jest 

ime od one riči, koja se zove hister, ča zlamenuje viđenje ali 

poznanje, a to, zač nitkor ini ne piše tej stvari, nego tko jih 

je izdio i poznao. Tako ti i mi i sve strane našega jezika 

(koji se meu svimi ostalimi na svitu najveći broji i 

nahodi), drže i gine bugaršćice za stvari istinne brez 

sumnje svake, a ne za lažne, kako su pripovisti 

nike i pisni mnoge. Za to ovoj budi odgovor moj i tebi i 
svim inim, koji sam sa svom moćju (kako sam umil najbolje) 
ispisal sve ono, Ča je Paškoj i Nikola bugaril i spival; koje 
stvari ali su se oni od drugih naučili, ali druži od njih, toj meni 
ništore ni daje, ni odnosi, i ako ćeš, da ti povim ono, ča se meni 
mni, dim ti, da je veće prilično k istini, da su se oni od druzih 
naučili, neg druži od njih, a to jere su oni ribari i ljudi od 
mora, koji brodeći se nigda s ovim, a nigda s onim, ništo su 
od ovoga, a ništo od onoga slišali i s pomnjom slišajući naučili.« 
Nije dakle Hektoroviću bio zazor narodna pjesma kao 
narodna pjesma, već se je bojao prijekora, da nije vrijedno 
pjesnika pisati nešto, što nije njegovo, pa da će mu drugi kazati 
— a za cijelo su mu i kazali: — »Zašto nisi sam od tvoga 
uma koje godi bugarštine i pisan izmislio i složio, nego si 
pošal one stvari, ke i druži imaju, povidati?« To shvaćanje 
dužnosti pjesnika bilo je u ono doba opće, pa tako se i tumače 
pjesme ispjevane po narodnu, ili pjesme od kola, kojih je i u 
Dubrovniku dosta bilo. To su imitacije narodnih pjesama, koje 
pokazuju, da ne može biti govora o kakvom prijeziru narodne 
pjesme kao takove; pjesnik se je mogao povadjati za njom, 
ali je nije smio prepisivati, jer je to značilo kititi se tudjim 
perjem. Tako i pjesma Jurja Barakovića o majci Margaritiu 
Vili Slovinci ne će biti baš prava narodna bugarštica, već 
imitacija njezina učinjena po svoj prilici po kakvoj drugoj uprav 
narodnoj bugarstici. No kako je ona najuspjeliji pokušaj te 
vrsti, te se pjesnik više približio uzoru, nego li itko pred njim, 
vrijedno ju je navesti, eda se vidi, kakva je. 

Cvilu to mi cviljaše drobna ptica lastavica, 

ona mala ptica; 
ona cvilju cviljaše Zadru gradu na predgradju, 

ona mala ptica, 
ter ju biše pustilo žarko sunce na zapadu, 

onu malu pticu, 
a biše ju zaskočio sjani misec na istoku, 

onu malu pticu; 
ali ono ne biše drobna ptica lastavica, 

ona mala ptica 

neg mi ono biše bila stara majka Ivanova, 

majka Margarita; 
ona majka klikovaŠe sinka svoga i brajenka, 

majka Margarita. 
Na nju mi je našetala bila vila planinkinja, 

ona bila vila, 
ter mi siđe bila vila staroj majci besiditi, 

majci Margariti: 
»Ča mi tako cvilnješ, stara majko Ivanova, 

majko Margarito? 
Koja ti je nevolja grozne suze prolivati, 

majko Margarito?« 

Siđe to mi stara majka biloj vili besiditi, 

majka Margarita: 
»Ostav* me se, bila vilo, jadi te se ostavili, 

planinjkinjo vilo! 
Dvi su meni ljute rane na mojemu željnom srcu, 

planinjkinjo vilo ! 
Obe su mi jadovi ljute rane otrovane, 

planinjkinjo vilo, 
i ovo jih ne mogu jadna majka preboliti, 

posestrimo vilo. 

A one su ljute rane na mojem željnom srcu, 

posestrimo vilo: 
ja t' sam majka imila mlađa Petra bratca moga, 

posestrimo vilo, 
a Ivana hranila mila sinka od srdašca, 

jedno mlado dite; 
i kad sam jih jadna bila do viteštva dohranila, 

posestrimo vilo, 
po njih mi je svitla zora od istoka poručila, 

posestrimo vilo. 

Obih sam ih jadna majka sviti oj zori odpravila, 

majka Margarita. 

Dali eto ne znadem za njih smrti ni života, 

vilo posestrino, 
neg su mi se zli bilizi jadni majci ukazali, 

majci Margariti, 
gdi se gravran vijaše nad merli od Zadra građa, 

ona crna ptica, 
a bihu mu crna pera sva od krvi ustrapana, 

onoj crnoj ptici. 



Barakoviieva , Majka Margarita' , 

Sila sam ga jadaa majica Itomiti I bratimiti, 

onu kobDD pticu: 
KaJi meal, (^avraae, te bilige do ittine, 

ptice zlotobnice, 
a ja ti Be jadna majica virom mojom obitujo, 

moj frni gavraaie, 
da ti hofn trodoa p«ra ava suiami prohiađiti, 

ptice zlolcobnice. 
Dali ne hti na mene linda ptica ni gledati, 

ona hada ptica, 
nego to mi odleti n planinu Erna goni, 

ona huda ptica, 
mene majku ostavi grozne suze prolijućl, 

majku Margarita.' 
Side to mi bila vila staroj majci besiditi, 

planiojkinja vila: 
>Ovo £n te, stara majko, radi Boga upraiaCi, 

majko Uargarito: 
aiio bi ti obadva tnrtke nte dopadnnii, 

majko Margarito, 
kojom bi jib ti spenzom is tamnice iskupila 

majka Margarlto^c 
Side to mi stara majka biloj vili besiditi, 

majka Margarita: 
•Ako sn mi, bila vilo, tnrsfae uze dastignuil, 

posestrimo vilo, 
lasno ću jib jadna majka is tamnice iskupiti, 

posestrimo vilo: 
Za braca fu mojega dati moju rusa glaVu, 

posestrimo vilo, 
a za sinka Ivana živim ognjem Izgoriti, 

za to mlado dite.< 
Sila mi je bila vila staroj majci besiditi, 

majci MargaritI: 
•Nisu ti jib, stara majko, turske uze dopadnnle, 

starice nebogo, 
da li ću ti istinu, jadna majko, povidali, 

starice nebogo, 
bratca ti je obljubila mlada moma Grkinjica, 

majko Hargarito, 
ter ti ga je napojila mrzle vode zabitljive, 

starice nebogo. 

da se nigdar od tebe sestre svoje ne spomene, 

majko Margarito. 
A kada si od tebe sinka svoga odpravila, 

ono mlado dite, 
onda se je u tebi srdašce okamentlo, 

starice nebogo; 
jer kada mi on dojde u primorje valovito, 

ono mlado dite, 
na njega se namiri lipa Cvite primorkinja, 

na to mlado dite, 
ona venac vijaše od primoga vilovita, 

mlada primorkinja; 
ondi mi se oni bihu očicami sagledali, 

mladi i gizdavi, 
očicami sagledali, a srdašci saljubili, 

mladi i gizdavi. 
Biše mi ga lipa Cvite onim vencem okrunila, 

ono mlado dite, 
da se nikdar nikadare k tebi majci ne zavrati, 

starice nebogo. 
Cvili majko i žali i prolivaj grozne suze, 

majko Margarito, 
nit ćeš bratca dozvati, nit ćeš sinka dočekati, 

starice nebogo W 

Nadodati treba, da se je svaki stih ponavljao, a to nala- 
IO i u bugaršticama Hektorovićevim, pa je znak, da su se 
rakove pjesme samo pjevale, a da se nijesu kazivale. 

Odmah upada u oči, da u ovoj pjesmi slutnja ne odgo- 
-a ispunjaju, jer po tome, što je Margarita vidjela gavrana 
navijenih pera, svak bi pomislio, pa i narodni pjevač, da 
oni rana dopanuli, a ne da ih ljubav drugdje veže, pa 
su zaboravili majku i sestru. To, pa i neko gomilanje 
cnih motiva, neka pravilnost u stihu, koje inače ne susre- 
lo u bugaršticama, a nada sve, što je pjesma prilagodjena 
ilikama porodice pjesnikove, opravdavaju mišljenje, da je ovo 
iš Barakovičeva pjesma. Vidi se po tome, da su se pjesnici 
lanjim pjesmama znali primaknuti narodnoj poeziji, ali na 
pokušajima i ostade, te nitko ne zamisli oveću epsku 
m prama narodnoj poeziji, nego su se svi povadjali u tome 

I Crtice iz bnratske knjiievnoeti III. 1^ 

1 nzorima, o kojima prvo bijaše govora, birajući daiciko 
/omu ukusu, koga će talijanskog, ili latinskog piša 
Ali treba već sada istaknuti, da je bilo skoro pravilo 
ko- dal mati uskim pjesnicima pozajmljivati od tamo i 
edan je jedini pjesnik ispjevao nešto, što je od početti 
sačinjeno po istom kalupu, a to je Hektorović, pjesnik 
1 i ribarskoga prigovaranja, 
lup, koji je Petar odabrao, bile su talijanske >eglog« 
e«, koje se samo po tome razlikuju od »egloge pasto- 
1 mjesto pastirž rade ribari. Inače je sve isto, a priĆajn 
)vim pjesmama ljubavne zgode i nezgode ribarS onako, 
iu to gradjani. Hektorović je toj neprirodnosti izbjegao, 
3vim jednostavno tim, što njegovo Ribanje nij« 
izmišljeni dogodjaj, ili alegorija samoga pjesnika, vd 
:o je sam doživio. To se vidi iz navedenih već rijefi 
Pelegrinoviću, kad kaže, da je htio >spisati izvr^ 
itezu onomu [Jerolimu Bertučeviću) i dati na znanj) 
ije moje i vas put moj pravom istinom onako, kakai 
e priloživ jednu rič najmanju, jer se onako nije pristo 
inomu, komu pisah, ni meni, koji sam pisal.* Tim rije 
>a vjerovati, jer ne bismo znali uzroka, zašto bi pjesnil 
neistinu, a s druge strane sama pjesma svjedoci ( 
istinitosti. U njoj su naime zabilježene takove potao 
e su po sebi mogle izostati, kad bi pjesma bila tendeil 
a zabilježene su samo s toga, što su se zbilja dogodild 
ižući Jerolimu Bertučeviću, kako je korisno i duhu i 
oriti se poslije truda, pripovijeda Petar, kako je odlui 
ovih dan, pušćavši sve nazad, kud godi pojti van; zii 
, meštre i težake brašno pripravivši i potribe svake. 
baš onda na svome Tvrdalju, koji podignu »na bol 
pomoć općini, meni na zabavu.« Zato nadje dva ribi 
velju, najbolja od Hvara, Paskoja jednoga, dobra mul 
Nikolu drugoga, mlada i gizdava. Jedan se Debelji 
t naziva, kim je plav postelja, kad litnji lov biva, i idj 
a kad je Češći znoj, pitje dobra vina srcu mir i pokcj 
spraviše mriže tankoga tega, ke padaju sve do dl 

i morskoga, travu vezanu ličminom, da se ribe plaše, kopitnjak 
: i osti i luča zametaj, s kim će se ribe bosti večer vozeć uz 
I kraj.t Paškoj dovede još i sina sa sobom, a kad su se imali 
i odmaknuti od kraja, skoči Nikola kao lav, pa potrči kući i 
\ donese pobuk, mrežu za ježine, a bio bi i kanjčenicu, ali je 

Petru bilo kasno, pa se otisnuše od kraja. 

Sada zavezoše put Kabla, a u Zavali počeše ribati, ali 
! ne uhvatiše ništa, jer im se mreža u prvo metanje zadjela, te 
i je jedva »prevrgoše« »kolačem od kamika«, te su je tako odjeli. 

Podjoše naprijed »bucajuć pobukom,« pa kako se naloviše, koliko 
I je trebalo, nije im to jutro služio ni kopitnjak, ni osti. Metnuše 

mrežu i povrh Kabla te tu uhvatiše »zubatca, ki priličan biše 
i k jednomu teliću, 

I koga ne ispletoše, kako ribe ine, 

f neg li g^a ojdoše, da tako počine.« 

jU to se vjetar stade podizat »od zdola,« pa videći, da im 
»smorac« ne će dati više ribati, zajedriše »put kraja drugega« ; 
a kako je bio »vitar u skut«, da prodje vrijeme, počeše se 
i ribari šaliti, da razvesele gospodar*. 

I Nikola je trebao da odgonene zagonetku Paskojinu, a 
[dobit će za nagradu »pehar muškatila«. 

\ Jedreći uhvatiše se bašćine Bertučevića. Tu darovaše 
I svojim lovom nepoznane goste, »ki bihu viditi razumna govora«, 
i te kad se ovi odijeliše put Novoga Grada, sjetiše se ribom i 
težaka Bertučevićevih, pa sami posjedaše, da blaguju, oko ka- 
mene trpeze, koju bijaše kod vode gospodar postavio za sebe 
J za putnike. Jeli su ribe, jer Petar nije htio da miješa posno 
ii mrsno jelo, a videć, da ne će on, ostaviše i ribari »prisnac, 
jturtu, jajnik« za drugu zgodu. Po objedu ispjevaše oni gospo- 
daru ovu počasnicu: 

Paskoje: Naš gospodin poljem jizdi, 

jizda da mu je. 
! Nikoje: Na glavi mu svilan klobuk, 

sinca da mu je; 
u ruci mu zlatne knjige, 
družba da mu je; 
prid njim sluga pisan poje, 
na čast da mu je. 

Paskoje: Majka mu je lipo ime dila, 

svitla sunca gledajući ; 
ljuba mu je zlatom venčac vila 
uz konjica potičući. 
Nikoje: Lipo ti je, brajo, pogledati, 

lipa skoka junačkoga, 
gđi no junak poskakuje 

od kamenka do kamenka, 
bila ličca pokazuje 

iza šćitka perenoga! (opet) 

Sada se razvi razgovor i o gospodarima zemlje, na kojoj 
bijahu, pa Paskoje znajuć njihov um veli, da će poći u njih, 
da mu rastumače jednu tančinu. Hektorović hoće da zna, što 
je to, pa mu Paskoje pripovijeda, kako se namjerio na solin- 
skoj rijeci kod Urmanić mlina na tri redovnika uz drugu družbu, 
pa kako se po objedu raspreo razgovor o tome, odakle rije- 
kama voda, da toči bez prestanka. Jedan reče, da je to more, 
koje se uzdiže kroz pijesak, pržinu i sadru, pa kroz zemaljske 
šupljine dodje do gora; drugi mu odgovori, da sve te šupljine 
ne mogu učiniti more slatko^ a kako bi more uzišlo na bregove! 
Što teku rijeke iz gora, uzrok je, što vrućina priteže vlagu. 
Kad sunce nakupi dosta te mokrine, nastanu oblaci, a odatle 
dažd, snijeg i gr^d najviše po gorama i šumama, odakle izviru 
rijeke. To se je činilo Paskoju čudno, pa će do Jerolima Bertu- 
čevjća, koji zna »pilosopiju«. 

Iza ručka ode družina u ćeliju, pa večeravši odoše noće- 
vati, te se siti naspaše do zore. 

Ovo je prvi dan ribanja Petrova. Pripovijedanje je tiho 
bez skokova i pjesničkih nakita, pa nas baš tom jednostav- 
nosti razveseljuje, jer joj inače u XVI. vijeku književnosti naše 
nijesmo vični. Prigovara se jedino pripovijedanju Paskojevu o 
redovnicima, jer vele, da je razlaganje o rijekama za jednog 
ribara preučeno. Ne čini mi se baš, da prigovor vrijedi, jer 
prvo svega kulturni raz jednoga ribara nije baš tako nizak, 
kako ga pomišljaju oni, koji mora ne znadu. More je samo 
najbolje sredstvo kulture, pa gledajući i slušajući nauče mornari 
i ribari koješta, što stojeći na kraju ne bi naučili. S mor- 

narom, ako ga je priroda obdarila bistrom glavom, možeš razgo- 
varati o svaČem, pa i o prirodnim pojavima. Kad bi pak govor 
Paskojev uza sve to bio odveć učen, treba pomenuti, da ne 
govori on iz svoje glave, već ono, što je čuo, a sam kaže, da 
će drugoga pitati, jer do kraja ne razumije. Nije dakle isklju- 
čena mogućnost, da je Paskoje zbilja čuo, pa pripovijeda, što 
je čuo. Ne će to bit bilo baš ovako, kako Hektorović govori, 
te ću rado dopustiti, da je on riječi Paskojeve kazao na svoj 
način; ali mu se to ne smije vele u grijeh upisati, a treba 
pripoznati, da je htio biti što jasniji tumačeći fizične pojave na 
tako lak način, da su mogli biti na dohvatu svačijoj pameti. 
Jutro drugoga dana nadje već ribare na mom, gdje idu 
k Suletu. Čekajući jači vjetar, vozikali su Nikola i Paskoje, pa 
da prikrate vrijeme, Nikola reče: 

Recimo po jednu, za vrime minuti, 
bugaršćinu srednu, i za trud ne čuti, 
da srpskim načinom, moj druže premili, 
kako meu družinom vazda smo činili. 

Paskoje poče prvi: 

Dva mi sta siromaha dugo vrime drugovala, 

lipo ti sta drugovala i lipo se dragovala, 

i razdiliv se opet se sazivala. 

Već mi nigda zarobiše tri junačke dobre konje, 

dva siromaha, 
tere sta dva konjica mnogo lipa razdilila. 
O tretjega ne mogoše junaci se pogoditi, 
negli su se razgnivala i mnogo se sapsovala. 

To nijesu bila dva siromaha, već Marko Kraljević i brat 
mu Andrijaš. Marko udari Andrijaša nožem u srce. Klonuvši mu 
na ruku stade Andrijaš Marku govoriti, da mu ne vadi mača 
iz srca, dok mu ne reče dvije, tri besjede. Nek mu ne učini 
kriva dijela majci; upita li ga, što mu je sablja krvava, nek 
joj reče: 

Susrite me, mila majko, jedan tihi jelenčac, 
koji mi se ne hti s drumka ukloniti, 

junačka majko, 
ni on meni, mila majko, ni ja njemu. 

Pita li ga, gdje mu je brat An(}rijaš, nek joj reče, daje 
u tudjini djevojku obljubio i da se ne može od nje odijeliti. 

A kad na te napadu gusari u crnoj gori, 

nemoj to se pred njimi, mili brate, pripadnuti, 

da iz glasa poklikni brajena Andrijaša; 

bud da me ćeš zaman^ brate, pri potrebi klikovati, 

kada mi te začuju moje ime klikujući 

kleti gusari, 
taj čas će se od tebe junaci razbignuti, 
kako su se vazdakrat, brajane, razbigavali, 
kada su te začuli moje ime klikovati; 
a neka, da ti vidi tvoja Ijubima družina, 
koji me si tvoga bratca brez krivine zagubio, 
vesel budi, — gospodaru, i vesela ti družina^ 

naš gospodaru 1 
Ova pisan da bude tvdj milosti na počtenje! 

Sada zabugari i Nikola: 

Kada mi se Radosave vojevoda odiljaše 
od svojega grada divnoga Siverina, 
često mi se Radosav na Siverin obziraše, 
tere to mi ovako belu gradu besijaše : 
»Ovo mi te ostavljam, beli grade Siverine, 

moj divni grade, 
ne znam veće, viju li te, ne znam veće, vidiš li me.« 

Družina ga zalud odvraćala od puta, a kad bili u gori 
te sjeli piti vino, dopade straža, da idu turske kiridžije, hoće 
li ih razjagmiti. Radoslav ne će, već veli, da im kupe i plate 
breme dobra vina. Opet dodje straža Radosavu, da na njega 
ide Vlatko, vojevoda udbinski. Družina na te glase zajahala 
konje, no Radosavu konj pobjegao, a on se pokrio perenim 
štitom i otišao za družinom. Za njima se upustio Vlatko, pa 
udario kopljem Radosava, ali Radosav se brzo izvrnuo, pa 
dočekao koplje na štit i sabljom ga presjekao. Vlatko sada 
obeća Radosavu, da će ga postaviti vojevodom, preda li ma 
se. Radosav povjerova i odbaci oružje, a Vlatko ga na prije- 
varu sveže, te povede u dvore. 

K njemu su se kupile sve devojke i neviste, 

i one mlajahne, družino, udovice, 

tere to mi Radosavu Siverincu klikovahu: 

RuČavši 



»Oj, davori, davori, Radosave Siverinče, 
množim ti nam si crno ruho postavio, 

vojevoda! 

Već to mi je botila nika srića Vlatkova, 
da te je junaka na veri privario, 
i njegova t' bi Ijubovca crno ruho pronosila.« 
Tuj mi se ja Radosavu na Vladka ražalilo, 
tere to mu junak iz glasa klikovaše : 
»Nevema ti, Vladko, vera, i neverna ti Ijubovca, 

viteže Vladko!« 

Kada ga je začuo vitez Vladko klikujući, 
vele t' se je na njega vojevoda razgnjivao, 
tere mi je đozvao one svoje verne sluge, 
kojim to je pridao Radosava Slverinca, 
tere ga je poslao junaka zagubiti. 
A sada mi i vazda dobra srića o tom budi, 

naš gospodaru, 
i zdravo nam svude hodi i veselo domom dojdi 



naprid se tiskoše, dobro napirudi, 
obadva klikoše pisan začinjući, 
po tiho, ne brzeć, svaki vesel i vruć, 
jedan niže držeč, drugi više pojuć: 

»I kliče devojka, pokliče devojka, 
još kliče devojka, mlada mi tere gizdava, 
mlada tere gizdava, sa brig bela devojka Dunaja: 

»Stani se, Šišmane, stani se, Šišmane, 
stani se, Šišmane, tere mi razbiraj glasove, 
tere razbiraj glasove, ča devojka mlajahta klikuje: 

Dva mi sta kraljevića, dva mi sta kraljevića, 
dva mi sta kraljevića od bojka ne dobegla, 
ali sta ubijena, ali sta živa odvedena? 

Nisu ti ubijena, da nisu ti ubijena, 

nisu ti ubijena, da živa mi sta odvedena, 
živa sta odvedena k caru Bajazitu na portu. 

Andriaš se moljaše, Andriaš mi se moljaše, 
Andriaš se moljaše baši, alubaši, subaši, 
ne toliko za sebe, koliko za brata Lazara: 

Pnšćaj naju, bašo, pušćaj naju, bašo, 
pušćaj naju, bašo, do naju mile majke; 
a verom ti se mojom junačkom obetuju, 

sabljice d» De paJa, sabljice već da ne 
sabljice da ne paSn, konjica da ae \\i 
lalajer da se postavlju, Svetoj gori <1 

U doba obroka bili su već na kraj BraČa, igdi se s Su- 
letom BraĆ malo Ča ne staje.« Iza objeda Nikola ode, da kupi, 
Što mu Petar bijaše naredio, »za naSu potrebu, jer mi se čini 
to ne sladko svej ribu blagovat u lito-, a ostali legoše spati. 
Kad se probudiše, Nikola se bio već povratio s pastirom, ko- 
jemu ponudiše vina. Vozeći dodjoše do NeČujma : 

g-di je bil don Dnjma slan BanJštrilića, 

koji Split ostavi, i tamo se zav: 

cić božje ljubavi, da gi. bolje slavi . . . 

Luka je to zgodna za ribanje, pa u njoj ljeti ribari potežu 
■tratci* na šest mjesta. Tu je neko doba živio Manilić, pa 
sječajuć se njega sjeća se pjesnik zanosnim riječima i rodnoga 
mu grada. 

Bijahu se već zavezli 2000 sežaoja od obale, ožedni Petar, 
a ribari nudeći pastira zaboravili bukliju i pehar na kraju. Kako 
je bio to dar Petru nekog prijatelja, trebalo se vratiti po nj. 
To ozlovolji Paskoja na Nikolu, koji je bio svemu kriv, pa je 
ovomu trebalo sada, da umiri starijega druga, odgovarati redom 
na pitanja, koja mu je Paškoj stavljao. Pitanja su bila: >Sto 
je najljepše? Što je slatko i milo. ljupko i glatko?« A pjesnik 
se je Čudio, kako je Nikola uvijek spremno odgovarao. Poslije 
doručka Paskoje i Nikola nastaviše svoju igru. U to je sunce 
bilo već na zapadu, pa se je trebalo žuriti u luku. Ovdje je 
pjesnik zaboravio kazati, koja je to luka bila, već samo kaže, 
da su na ui^ću luke prenoćili. 

Što smo opazili za prvo pjevanje, vrijedi i za drugo. Bit 
će, da je bilo govora o tome, što je dobro, a što je zlo, samo 
je pjesnik svoje ribare preveč idealizovao. Oni se, istina, razgo- 
varaju o potrebama života i davaju nauke, koje se prostotom 
t zdravim razumom odlikuju, kao n. pr. : 

Paskoje; Reci mi za time, odabnuvji malo, 
obrokovat vrime kada je pristalo!' 

Nikola: Vrime blagovati bogatomn najbolje 

jest (ča mogu inati), kad mn gre od volje; 
a ubogu se da vrime, kad uzmore, 
i kad se dogođa, al bolje, al gore. 

Ali uza SVU tu jednostavnost proviruje kroz te razgovore 
i pjesnikova namjera, da propovijeda o moralu i u prostim 
pravilima dade zakone dobromu i kršćanskomu življenju. 

No znamenitost ovomu odjelu pjesme ne zavisi o ovim 
naukama. nego je u narodnim pjesmama, koje je Petar upleo 
u ribarske razgovore. Ribari pjevaju »srpskim načinom«, a pod 
tim riječima razumijem ton pjevanja i napjev, kojim su pje- 
vali ove pjesme, a koji se je po svoj prilici razlikovao od 
'običnoga. Petar Hektorović zabilježio je ove napjeve, te tako 
zadužio potomstvo, jer njegove bugarštice nijesu samo prve, 
što ih imamo, već kako su popraćene napjevima, one su prvi 
primjeri narodnih napjeva, za koje bi se nagadjajuć po riječima 
»srpskim načinom« moglo sumnjati, da nijesu domaći, već da su 
se uselili gdjegod s istoka. ovim napjevima — koje na svrsi 
glave priopćujem — evo što sudi poznati znalac narodnih 
melodija, Frano Kuhač: 

»Obe su pjesme pravo blago za našu narodnu glazbu, i 
»to sa više razloga. Prvo: ne ima ni najmanje dvojbe o nji- 
»hovoj drevnosti. Drugo: način pojke svjedoči, da su Jugo- 
»slovjeni prije trista godina iste pomisli o glazbi imali kao i 
»danas; a zato nam je pače milije, što Hektorović nije sam 
»uglazbio ove pjesme, nego od naroda prepisao. 

»Ako bi nam tko prigovorio, da one pjesme sa današnjimi 
»našimi narodnimi popijevkami imaju malo šta zajedničkoga, 
»to bismo odgovorili, da u tom obliku, kako su sačuvane, 
»istinabog, ne imaju ništa zajedničkoga, ali izmijeni li se spori, 
»tromi mah hitrijim mahom, n. pr. sa Allegro vivace, t. j. sa 
»mahom srijemskoga kola, to će nam se onda prikazati njihova 
»jednoličnost sa našimi narodnimi popijevkami.« 

I sa književne strane ove su pjesme znamenite, jer tu 
nalazimo sve one elemente, ako ćeš i u začetku, kojima se 
još i sada narodna pjesma kiti. Pjesma o Kraljeviću Marku i 

Vndrija^u počinje narodnom prispodobom, ali joj ne- 
rebite živahnosti. Ekspozicija je zbijena u 6 stihova, 
li, zadivljuje nas prostotom i čistoćom Čuvstava, 

uzaludu tražiti premca u umjetnoj poeziji onc^i 
inalc, kad mu je smrt pred očima, sjeća se svoje 
moli brata ubojicu, da je štedi te joj ae oda, da 
; a kori ubojicu riječima, u kojima se vidi silna 
lav začinjena gorkim prijekorom, daje ubio bez nz- 

juaaka. 
i pjesma o Radosavu Severincu odlikuje se Čudnom 

ali ta kratkoća sada je upotrebljena u slikanju 
a ekspozicija je pjesme nešto dulja i to ne bez 

slika junakova u kontrastu izmedju njegove dobrote 
sti i Vlatkove nevjere izadje još sjajnija. Po sadržaju 
i druga pjesma epske vrsti, ali po tonu je i jedna i 
a, jer je i jednoj i drugoj glavno, da iskaže čuvstvo. 
n i drugim junakom objesio je svoj maĆ grozan 
I se osobito ističe u pjesmi o Radosavu Severincu, 
e na zlo sluti, kad se dijeli od doma, pa se prostim 

riječima dijeli od svoga Severina. 
;a pjesma, koju su pjevali ribari »jedan niže držeć, 
e pojuć«, posvećena je braći kao i prva. Andrii^ 
e toliko za sebe, koliko za brata Lazara*, a zadaje 

da će ići u kalugjere u Svetu goru, pusti li ih. Ovo 
: Svete gore, pa Dunaja te Udbine u pjesmi Seve- 
e imena, koja se i sada u narodnoj pjesmi nalaze 
; Sveta gora dobila generično značenje samostana, 
krjere, a Dunaj vode, dokazuje, da je i pred 300 
odna pjesma obradjivala iste motive; ali su onda 
esme bile jednostavnije gradjene, pa tom jedno- 
ikoro više djeluju na čitaoca, nego sadanje pjesme, 
treći dan osvanu, usidriše ribari ladju uz obalu, pa 
kvu. Po riječima, koje slijede, pjesnik je još bio u 
er kaže, da su obišli mjesta, »kad nikad pojase onu 
Lu, od ke ti zgor pisah.« U toj su luci i ribali u 
aloviše zubafaca, škrpina, komaraca, salapa, Ćmo- 

repa, vrana drozga, pika, pogara, šarka, trilja, arbuna. U jednoj 
uvali ručaše, a kad se izvezoše, susretoše galiju. Gospodar je 
poznavao Petra, pa ga pozove na ladju, te mu pohvali dvorac 
i cvijeće po perivoju, izmedju kojih spomenu oleandre. A pjesnik 
se tada spominje onoga, koji mu ih posla, riječima : 

Tko mi ga dobavi i čini saditi, 
Bog mu daj n slavi nebeskoj živiti; 
meni počtovani Dam Mavar posla toj, 
s čeprisi, ke hrani gizdavi perivoj. 

Petar ga ponudi ribom, a on njega narančama i lemunima 
iz Spljeta. Kad se pjesnik povrati k ribarima, pitaše ga Paskoje, 
tko je to bio; ali ga Petar nije poznavao, a nije ga mogao ni 
pitati za ime, jer mu se činilo nepristojno. Sada razapeše ribari 
jedro, pa stadoše pripovijedati jedan drugomu priče: 

Tuj bi pripovisti vrimena staroga, 
kojih se dosti čti do dneva ovoga; 
kad su živinice ričmi govorile, 
i kad su ptičice pojuć svih učile, 
ki putuju gorom, neka bilja znaju, 
uzbudiv se zorom, ku kripost imaju; 
zelena dubrava kad tikom teciše, 
košuta kon lava bez straha kad biše; 
zec takoj kon hrta, gdi se ljudi čude, 
prid kim vas posrta, kad ga tirat bude; 
kad voćke gredihu, pustiv perivoje, 
rike pristanihu brez brzine svoje, 
za sladkost od pisni, Orfea slišajuć. 

U to bijaše vjetar pao, pa je trebalo pritegnuti jedra. 
Poslije toga nastaviše Paskoje i Nikola razgovor, ali sada se 
ne nadmeću više pričama, već mudrim izrekama, kako ono i 
drugoga dana. Tako je trajalo sve do večera, kad stigoše na 
Kabal. 

Dokle užinaju, pojdoh posiditi 

pri moru na kraju, ter se stah čuditi, 

da su ljudi množi viditi priprosti, 

zlorušni, ubozi, a imaju dosti. 

Jer s takimi ljudi budu pribivati 

razum, pravi sudi i njih odi vati . . . 

Mnimo, da ne umiju, koliko ugarci, 
kad riči prosiju, kot veli mudarci . . . 

Na "to misleći stade im pjesnik govoriti i hvaliti ih. Po 
večeri razgovarali su se na dugo o ribanju i o ovom, što im se 
zbilo. Petar se sjeti i njihova bugarenja riječima: 

Gdi su sad vitezi, od kih pripivaste? 
vojvode i kaezi, kojih spominaste? 
Na svit jih sada ni, jedva se ime njih 
zna, rek bi je u sni, kako no ljudi svib. 

I drugima je tamo poći, kud je njih nestalo, pa nek svak 
vrši božje zapovijedi. Kad on svrši, sunce bijaše zašlo, a ribari 
odoše svijetliti. »Idosmo po tiho puzeći kraju pram, jedan njih 
vozeći, drugi osti vazam.« Loveći dodjoše do Zavale, a u to 
mrak prestade, pa je trebalo prestati na veliku žalost pjesni- 
kovu, kojemu se takovo ribanje najviše mililo. Kako se pje- 
sniku žurilo u Starigrad, zamoli ih, da ne spavaju: 

Bugarite i pojte, li da smo po hladu, 
veselo nastojte, u Staromu Gradu. 

I ribarima je bilo do malo dana ići na ribanje na Vis na 
Komižu, pa je trebalo iscijepati drva i okrpiti mreže; zato rado 
poslušaše pjesnika, te osvanuše u Starom Gradu. Pjesnik za- 
ključuje svoju pjesmu ovim riječima upravljenim Bertučeviću: 

611 bih ti poslal rib, viteže svim pravi, 
ne to cica potrib, neg zarad ljubavi. 
Već ča si daleče, meu nami je gora; 
a znaš, ča se reče: jij ribu iz mora, 
kako znaš^ ne more liti stat na dugo. 
Li ne ć' brez lovine ni ti moje biti, 
Jere, gospodine, mužu plemeniti, 
jer ju ćeš imiti u knjižici ovoj, 
u koj ćeš viditi i vas lov i put moj; 
kojom ćeš živiti pun slavna imena, 
skončanja ne imiti do duga vrimena: 
dokle strana ova (der do toga vika) 
bude čtiti slova našega jezika. 
Toj ti če draže bit, neg moja lovina, 
ke bi bil brzo sit, al koja stvar ina. 
Ja ću želit meni, rodjače premili, 
da bi mi taki dni često dohodili. 

Ribanje i ribarsko prigovaranje tiskano prvi put 
u Mlecima 1568., pa opet 1638., jedno je od najljepših djela 
dubrovačko-dalmatinske književnosti. Vjerna nam je to slika ri- 
banja i onoga, što je Petar doživio u ona tri dana, idealizovano 
samo toliko, da pjesnik propušta n. pr. priče, koje su jedan 
drugomu ribari pripovijedali trećega dana jedreći put Kabla, 
a izvadja njihove razgovore o moralnim pitanjima. To se je 
upisalo u grijeh pjesniku, a valjda je to pjesnik i slutio, kad je 
pisao pjesan, pa hoće da ispriča ribarske razgovore svoje tim, 
što veli, da se Često i u priprostih ljudi nadje uma i razuma. 
Ta isprika i vrijedi, no ipak ne možemo tajati, da bi bilo 
mnogo bolje, da je pjesnik jednakom ljubavi obradio i druge 
razgovore njihove, jer ispuštajući jedno, a baveć se više, nego 
je potreba, drugim, njegovo je djelo postalo donekle tenden- 
cijozno. No poredimo li Hektorovićev rad sa sličnim djelima tali- 
janskih pjesnika, volimo sto puta više vidjeti Petra, gdje mora- 
liše, nego slušati talijanske pjesnike, gdje nam mlitavo i bljutavo 
kadikad slikaju pastire kao platonske ljubavnike, ili raskalašene 
stanovnike gradske. Takove pjesme ni ne mogu se uporediti 
Ribanju; u idilskoj poeziji našoj zauzimlje ono prvo mjesto. 

Da svršimo, evo, kako su ribari pjevali svoje bugarštice. 
Napjeve je Petar poslao svomu prijatelju Mikši Pelegrinoviću uz 
ove riječi: »Evo ti šalju, kripostni i naredni gospodine Mikša, 
oni srpski način (ovdi zdolu upisan), kojim je Paškoj i Nikola 
svaki po sebi bugaršćicu bugario ; i takoje način od one pisni t 
>I kliče devojka«, koju su obadva zajedno pripivali.« Priredio 
ih je prama modernom kaj dopisu Frano Kuhač. 

Vojeooda Radosau. 

Adagio molto J = 50 cresc. 

XV. 
Religijozno-idilska poezija. 

(„Piligrin" Vetranićec i „Planine" Zoranićcoe.) 

Sto se u j^Piligrinu^ priča? — Kako bi se mogao popuniti} — Ale- 
gorija pjesme, — Vetranić se ugledao po glavnoj ideji u Dantea. 

— Sto ga dijeli od Dantea!^ — Koje je druge pjesnike Vetranič 
upotrebio? — Fo čem pripada i Zoranič u nasljednike Danteove? 

— Zoraničeve pastirske pjesme, — Njegovi pritvori. — Griješke 

i ljepote njegovih i> Planina €, 




|naj pjesnik, čiji smo originalan rad slavili spominjući 
duhovnu pjesmu, taj pjesnik pokuša takodjer da ispjeva 
veću epsku pjesmu, pa i ako je teško pjesnika slijediti u njegovu 
kazivanju, a još teže pogoditi mu misao, njegovo djelo ipak 
ima u sebi nešto zamjerno, rekao bih : lijepo, kad se ne bi kod 
te riječi pazilo i na formu, čega je na žalost Vetraniću uvijek 
nedostajalo. Zamisao, da nam prikaže čovjeka u vječitoj borbi 
i težnji za srećom, nije nimalo nova u svjetskoj književnosti. 
Dostaje spomenuti Dantea i njegovu velepjesan La divina 
commedia. Njega je i naš Vetranić poznavao, pa gaje 
htio i slijediti u svom »Piligrinu«. Ali Vetranić je htio da sam 
stvori nešto novo i originalno, pa i ako mu je nedostajalo ge- 
nija, da se i približi svomu uzoru, on je to kušao; a kušao je 
drugačije, nego što su pred njim Talijanci pokušali, pa baš u 
ovome nastojanju, da bude u stvaranju svoj, zaslužio je, da 
mu se ime pohvalno i u epici spomene. 

U Pili gr inu je Vetranićeva najvruća želja bila, da 
zaboravi svoje patnje »najliše prvi trud, kad plačan život moj 
prisudi višnji sud nesreći jadovnoj«. Nastupila bješe zima sa 
svim svojim znakovima: studen, led, snijeg mraz mucahu zemlju, 
a oluje bijahu već lišile šumu lišća. U božićnje doba, baš kad 
Piligrin, t. j. Vetranić sam, bijaše »srjed puta od poroda«, 
posije pjesnik svoju svijest u svijet, da mu nadje mjesto, gdje 

bi mogao biti sretan. Kad se bez uspjeha svijest povrati, ostavi 
Piligrin sam plačući svoj stan uprtivši na pleća mijeh, gdje 
bijaše zatvorio svoje misli. Jadovna srca sjede pod suh javor 
i otvori mijeh, da se sam sobom porazgovori, ali u njem ne 
nadje svojih misli, koje bijahu u magli utekle. Zaludu je držao 
otvoren svoj mijeh, misli se ne vratiše, a javor mu se uz to 
naruga. Zapanjen gledaše sada Piligrin, što se sve pod nje- 
govim očima zgadjalo. Iz provalije, koja se nenadno u zemlji 
otvori, dunu bura i rastjera maglu; nepoznata neka osoba pre- 
tvori misli u proso, a navališe mravi iz zemljanog praha te 
ga pozobaše, a i mijeh pregrizoše; panj se pretvori u med- 
vjeda, koji proždre mrave, ali mu od toga nabreknu želudac, 
tako da se je od muke valjao po travi, dok ga ne ubi mi- 
losna batina jednoga satira. Sada mravi progrizoše želudac, 
dobiše od neke vile krila te se digoše u visine, ali ih tu do- 
čeka svraka, a svraku sova, koja otvori mravima put kroz grlo 
svračino. Sada su mravi zlatni. Sve je to gledao Piligrin i ja- 
dikovao za izgubljenim mislima; javor ga nekako utješi javlja- 
jući mu dolazak mojemučin, koja će mu proso pobrati i povra- 
titi. No Piligrin ne bijaše ni tim zadovoljan, već hoće, da mu 
javor protumači, što se dogodilo, i kako je moguće, da pro- 
tiva zakonima prirode pojedeno dodje opet na svijet, kao 
nešto cijelo: 



I reče javor moj: dano je naravi, 

da obsluži razlog svoj, da obsluži drum pravi ; 

protivna godišta na su sad nastala, 

ter narav za ništa jur je sva ostala. 

Tko sije pšenicu, zemlja mu vrat plodi; 

tko sadi ljubicu, trnje mu ishodi. 

Neka t' je i ovo znat (a nije stvar laživa): 

tovar se konju brat i mulac naziva . . . 

Tovarom se dava na domu i polju 

čista zob i trava, češu ih na volju; 

češtt ih i glade svaki hip i svak čas, 

i musi ne dade da mu sjedne na ocas; 

a dobar konj sada u zabit stojeći 

primira od glada travice želeći . . . 

I on je bio jednom božji stvor, a sad je godina već ci- 
jela i druge dva dijela, da ga je čest u pustoš zanijela, gdje 
ni ljeti, ni zimi nema cvijetka ni ptice. Bio je mlad i pristao, 
i u snagu najbolju i sve je imao, što je htio; ali nenavist zlih 
ljudi navali na njega, te on zastrani život svoj stramputno ho- 
deći i ob dan i ob noć. U putu ga zasta sjever pusti te ga 
zanese u šumu, gdje mu pakljeni poraz uze vlast, da ostane 
vazda nijem. »Napokon javor suh bez vida slijep ostah, ostah 
nijem, ostah gluh, ter toprv trud poznah.« 

Nadu, da obazna nesretnikovo ime, morade Piligrin osta- 
viti, a ono, što mu javor proreče, poče se i vršiti. Podupirući 
se štap približivaše se eto mojemuča. Na plećima joj bijahu 
bisaci puni prosa. Obidje prvo svega Piligrina, pa sjedne na 
kam bacivši bisake ukraj sebe. Vidjaše joj se po licu, da je 
zle volje, no hladan je povjetarac osnaži: iglicom babjačom 
izvadi trn iz pete, pa natuče drijenka s bokvicom te privi ranu. 
Sada se okrenu k Piligrinu i poda mu desnu ručigu te ga poz- 
dravi: Čemu si ovdje? Ne znaš li, ako ostaneš tri dana, da 
čete tri pakljena duha pretvoriti u mramor? Bježi pred zapad 
sunca; ovdje ti je proso, no ne ćeš ga moći probaviti, ne do- 
neseš li mi cipele. — Dobar je strah, komu ga je Bog dao ! — 
Piligrin zbilja krene na put. 

Noć bijaše, a na molbu Piligrinovu pomoli se mjesec. 
Doskoro vidje Piligrin ovcu, koja bijaše upravila hod k jednoj 
jeli, gdje se neprestano na nj osvrće, kao da ga zove. Pod 
jelom ovca usnu; no kad je Piligrin htjede pogladiti, probudi 
Ise i posta iz crne bijela kao labud. Kad se napoji na obliž- 
njemu vrelu, postane krasna djevojka. Piligrin se prepadne, no 
ipak ne izgubi riječ, te joj pohvali ljepotu i upita za ime. Bila 
je to Dijanina sluškinja, ali mu imena ne kaza. Pokazavši mu 
biačin, kako će dobiti cipele, pretvori se u zmiju s bisernom 
trunom na glavi te zaroni u vrelo. 

Odmah ti eto gavrana, gdje sjede na jelu, a u kljunu 

^u cipele. Naučen od nimfe poče mu Piligrin hvaliti glas, da 

apjeva i pusti cipele. To se i dogodi, a tvoj ti Piligrin ne 

udi lijen, već zgrabi postole, pa bjež! Gavran pak posta pa- 

Grtiee iz hrvatske ImjižeTnosti III. 1 5 

piga te mu do viknu, da se ne okrene, jer će mu inače trud 
biti uzaludan. Papagao se na to pretvori u striježića, dodje 
orao, te ga ponese u nebo. 

Piligrin putovaše dalje i stupi u šumu punu divljih zvi- 
jeri. Bijaše tu lavova, vukova, lisica, kuna, grifuna, harpija, 
zmajeva ognjenih, troglavih i inih zmija, centaura, satira, bi- 
vola, basiliska, himera i drugih. Sve su se te životinje poko- 
ravale djevici, koja ih je upravljala zlatnim štapom. Kad joj 
se Piligrin približi, opazi prestravljen, da joj je donji dio ti- 
jela zmajovski. Ipak, kako nije bilo šale u tom zvjerinjaku, 
zamoli je za pomoć, a ona mu da zlatnu jabuku, da ga štiti 
od nemani. 1 ona posta na to zmaj ognjeni, a zlatni joj štap 
zmija, te skupa poletješe u zrak, a oluja zanije sa sobom sve 
ostalo. 

Već bijaše večer nastupila, kad putnik dospije do jezera, 
gdje se kupala utva zlatokrila. Žedan htjede Piligrin posrknuti 
vode, kad saču glas, da toga ne čini, jer je voda začarana. 
Ne posluša — u zao čas: jedva usta, kad dotrča na jelenu, 
vila čuvarica te vode, te ga sveza zlatnim pašom oko vrata. 
Ne htjede mu se smiliti, ni primiti zlatne jabuke, koju joj je 
nudio, već ga kroz šume povede, na visoku goru, gdje bijahu 
Dijanini dvori. Vrata od slonove kosti čuvala su dva lava, koja 
pogled vilin ukroti. Nad vratima bijaše i natpis, čiji su dvori. 
Prošavši kroz vrata nadje se Piligrin u vrtlu, gdje je bilo 
stablo panja od mjedi, lišća i granja od srebra, a zlatnih pio* 
dova. U sredini je bio mramoran stup, iz kojega voda isticaše," 
Nimfe igrale kolo i pjevale, a Dijana motrila to pod šatorom, 
što su ga izvezle same vile, tako da Piligrin vidjevši slike 
njemu uskliknu: »Nije ovo pleteno ni šveno, ner je* sve smiJ 
Ijeno.« Vila pripovjedi u to Dijani, što se dogodilo i predloi 
za kaznu smrt, ili da bude pretvoren u vepra. Dijana je bil 
milosnija od svoje drugarice, te odsudi, da mu natovare gfrl 
na pleća. Pluto, što mu ga na pleća vila natovari, zbilja i post 
grba, te Piligrin nakažen i poružen, »od fijezle štap vazamc] 
ode dalje. 

Zedja postajaše sve osjetljivija, te se putnik obi 

za vodom. Biglisanje slavujevo otkri mu vrelo, ali koja fajda! 
u njem se kupale tri vile. Pobjegoše doduše, kad im slavuj 
oda nazočnost Piligrinovu, ali kad se Piligrin napi, spopadoše 
ga grčevi u trbuhu, a glas mu neki rugajuć se javi, da ima 
magareće uši. Proklinjući i jezero i vile pobjegne putnik 
odatle. 

Opet dospije do jezera, no kao da mu je svaka voda 
imala da donese novih jada i nevolja. Na obali vidje golu vilu, 
koja se bila sakrila pred Apolinom za javor. Doskora eto ti 
na vrelo i satira, koji kad se napi, ne htjede poći, već zače 
moliti bogove, udarajuć u mješnice, da mu vilu dadu za dru- 
garicu. Ugledavši vilu kao pomaman skoči, da je zagrli, ali 
Dijana je pretvori u mramor. Plačući ljubljaše satir studeni 
mramor, razbi mješnice i poželje smrt, koja mu se i ozva. 
Truplo mu je služilo vuku za hranu, ali kad i ovaj poče lizati 
lice okamenjene vile, prvo ispadoše zubi, pa tad i oči, a na 
posljetku se vas pretvori u kremen. 

Sada Piligrin ostavi svoje zaklonište, te našavši kod hrasta 
prlitan peharac od smrjeke uze ga, da se lakše u prigodi na- 
pije. Uz put napravi sebi i pastirsku frulu, pa sjede kod prve 
vode i poče da svira. No od jada mii ispade iz usta svirala, 
jer je pjevala, kako je on ukrao peharac. Ne gubeći vremena 
izvadi peharac iz njedara, no gle čuda: zlatan je postao, a iz 
dna mu se svijetlio dragi kamen. Na okrajku je bilo pisano: 

Vulkan me izdube, Vulkan me izdila 
Dijani na službe, gospođji svijeh vila. 

Na jedvine muke sakri Piligrin pehar u šupalj hrast od 
jVila, koje u troje dohrliše. Ne koristi mu ni to, što se sam bio 
bakrio za trišlju, jer ga prokaže bog Bat. Piligrin se sada branio, 
ida ne zna, gdje je sakrio peharac, jer mu misli odoše, ali na 
zapovijest vila uze u usta frulu, koja poče pjevati: 

[ U hrastu prid vami ne mnogo daleče 

f> vazmite peharac, u duplji ki stoji, 

i Piligrin grbavac ki skrovno posvoji, 

b to je bilo vilama dosta. Sada slušaše putnik dogovor vila, 
pto će mu za kaznu učiniti. Jedna bi ga rada pustiti, a druga 

predlaže, da ga ubiju. Treća predloži, da mu stave sovlje oči, 
a na to pristadoše drugarice. Da jad bude veći, poče se jedna 
vila igrati zlatnom jabukom, te ova posta od jednom klupko 
kuka, koje vjetar negdje zanije. Privezan uz hrast gledao je 
Piligrin sve to, a čuo, da mu se sprema ono, čega se je naj- 
većma plašio: sud Dijanin. Ova ne stoji više na vrh brda, nego 
u zagorju uz vrelo, gdje bijahu porasle jele, borje i topole. 
Dijana u bisernu vijencu stajaše okružena od svojih dvorki- 
njica. Predavajuć joj peharac tuže vile gospodarici Pi- 
ligrina, koja ga zapita, gdje je peharac, što joj ukrade? 
Piligrin se kleo, da ne znadijaše, čiji je, te postiže samo to, 
da mu Dijana život oprosti. Uz jelu vezan čekaše sada, što 
mu se sve sprema, polit suzama i teško uzdišući. U to doženu 
dvije vile vepra, te počeše pričati, kako je ranio mladjahnog 
pastira u stegno. Vepar se pravdao, da ga je htio samo po- 
ljubiti, a da su zubi krivi, ako ga je ranio. »Pusti mene slo- 
bodnji, a od zuba čini, što hoćeš,« svrši on, a to mu se i do- 
godi. Zubove uzeše njemu, a dadoše ih Piligrinu, te obadva 
biše pušteni. 

Kunući svoj udes i zovući smrt, nagnu se Piligrin povrh 
prvog vrela, što ga nadje, da utaži žedju, ali ga vlastit obras 
u vodi tako zbuni i prestraši, da zaboravi žedju te pobjegne^ 
Ne znajući puta, obrati se Bogu za pomoć. Svrši molitvu, 
štap od fijerze, što ga je u ruci imao, posta blavor, i zovu 
ga, da ide za njim, odgmiže kroz šumu. Stadoše oba kod jedn 
jezera, te sada stoprva upita Piligrin blavora, kako se sve t 
dogodilo, i je li mu slobodno sada barem piti. »Ne znam 
sam, čija je volja — reče blavor — da sam prije bio zelei 
pa suh, a sad blavor. Odozgor mi je dana moć, da mogu 
diti svako ljudsko djelo. Zaludu ti je pitati, tko sam ja; s 
sam blavor, a sad mogu postati ljepše stvorenje. Vode se 
smiješ napiti, jer eto već idu četiri boginje: Junona, Palad 
Minerva i Venera, da prodju dan kod jezera.« Prvo nji 
dodje Merkur, koji okuša vode, pa zadje u razgovor prvo s 
ligrinom, pa tada s blavorom. Njemu potonji i pripovjedi svoj 
jnetamorfozu : bio je vila, koju lovac rani, a Jupiter pretvori 



r 



Sto se u ^Piligrinu'' pričah 229 

milosrđja u fijezlu. Smilila se bijednica i Merkuru, pa joj ča- 
rolijama povrati vilinje lice. Kad nestane vile, stigoše boginje. 
Merkur ih ponudi pićem, ali ne htješe piti, pa Merkur izlije 
vodu na tle. Iz polivene zemlje niče prekrasan cvijet, a božice 
se pokaraše, čiji je. Merkur ih umiri, a pomogoše ga i pčele, 
koje oteše cvijet Venerinim rukama, te ga u zrak poniješe. Na 
to nestane Merkura, a sada opaziše božice grbavca. Pričajuć 
svoje doživljaje ganu srce neumrlima, ali uvrijedi Veneru, po- 
redjujući njezinu ljepotu ljepoti drugarica, tako da odletje u 
nebo obavi ta gustom maglom. Palada, Junona i Minerva na 
izmjenu tješahu putnika, a ujedno mu i javiše, da mu dan sreće 
nije dalek, jer će doskora vidjeti mojemuču. 

Ova zbilja i dodje tjerajuć pred sobom zlatne mrave, a 
noseći na plećima pune bisake. Piligrina s prva i ne prepozna, 
tako se bijaše promijenio. Kad joj cipele preda, dobi od nje 
proso, ali uz opomenu, da su misli različite naravi : jedna vuČe 
ovamo, druga tamo. To okuša i grbavac, jer kad se prosa na- 
jede, nabreknu mu želudac, a misli se počeše prepirati. Potuži 
se mojemuči, a pripadom je upita, smije li pokupiti zlatne 
mrave: »Jedne mi ih misli prikazuju kao tajnu nesreću, a druge 
mi proriču po njima svako dobro: bez njih se, vele, ni kralj 
ae kruni; bez njih nije dobiti ni infulu, ni kardinalski šešir. t 
flfojemuča mu odgovori, da svojom svijesti ravna svojim mi- 
iffima i svlada neodlučnost, ali neka ne dira u mrave. Mučeći 
Be tako svojim mislima, zaspa Piligrin od umora tako tvrdo, 
ia ga ne probudi ni štipanje mravi, koji bi ga bili svega iz- 
|rizli, da ga mojemuča ne ubode iglicom suknenom u nos. 
d se prenu, ima što i vidjeti : gonio satir divljega pastuha: 
ha i reve kao nesvijestan, a gonič »hrastovom matragom 
bra mu brojaše.« Prije nego pastuh do njih dodje, pretvo- 
e se mravi u muhe lajnene^ te u roju sjedoše na bližnji bor. 
tir u to pripovjedi mojemuči, . kako je njegovao pastuha i 
bro ga hranio, a on, kad se nasitio, mjesto da bude za- 
lan, pruća kopitima. Moje, kad to začu, naredi lajnenima 
hama, da sidju ; s početka se s njihova uboda pastuh prucao 
evao, ali mu bilo zaludu, te napokon iznemogao uprosti se 

kao mrtav po travi. Mojemuča pouči satira, kako ga ne smije 
predobro hraniti ni toviti, a neka mu protre piit, gdje ga muhe 
izjedoše, ošljim badeljem, skrobutom, osjenčom i rutom, a nek 
mu pod rep ožme naranče ljute. 

Piligrin i ne vidje, kuda satir odagna pastuha, jedino se 
mučio pitanjem, kako će se osloboditi grbe i ostalih nakaza, 
kojim ga vile bijahu nadarile. I tu ga pomože mojemuča, koja 
ga uputi, prije nego je nestane na orlovim krilima, na Circu. 

Ne znajuć puta, ode Piligrin bez vodiča, da je traži. Do- 
skora opazi čudnu zvijer: glava joj bijaše od djevojke, rep od 
kune, a nije bila veća od vidre. Piligrin pohrli k njoj, skine 
kapu i zamoli je, da ga prati, kako ga bijaše moje naučila. 
Životinja ni da bekne, ali joj je po licu bilo vidjeti, da po- 
nudu prima. Poslije neko doba, što su putovali, progovori zvi- 
jerka i javi Piligrinu, da je spilja blizu. Išli su kroz šumu, gdje 
je Ljubav pretvorila ljude u zvijeri, pa oni pasli mirno jedan 
uz drugoga. Zaludu ga zvahu, da im se pridruži: Piligrin kao 
da je ogluhnuo i tako sretno stignu do jezera. Pio bi i sada 
jadan grbavac, ali se sječa, što mu se prije zgadjalo, pa pita 
prije svoju pratilicu. Ona mu to zabrani, ali da ga bar donekle 
utješi, priča mu o drugome vrelu, gdje će bez straha moći piti 
i za uvijeke ugasiti svoju žedju. Zvijer se tada nagnu nad je- 
zero i poče tužiti, a na njezin glas ispliva iz jezera nimfa ovjen- 
čane glave. Tirena ispriča sada svojoj drugarici, kako je to, da 
je u podobi životinje: U zoru ostavila ona jednom vodenu po- 
vršinu te pjesmom budila po šumi slavuje, da joj otpijevaju; 
susretne pastira, koji je obasu ljubavnim izjavama, a kad Ti-. 
rena ne popusti, pokaže se kako preodjeveni Jupitar, te je 
htjede silovati; Junona začu njezin vapaj te posije na zemlja 
maglu i kišu, tako da je Tirena pobjegla, ali je Jupitar i* 
osvete pretvori u zvijer. Majka voda hoće sada da Tireni vrati 
prvašnji oblik, a hoće i Junona, koja se spusti na zemlju 
duzi. Carobija na Junonine riječi presta od časa, te se Tiren; 
kao vila baci u jezero, gdje je nestane. Piligrin začu od nj 
još jedino, kako će doći do spilje, u kojoj stanuje Čarobni 
Circa. »Na brdu je šuma, a u šumi mogila obrasla brštano 

skrobutom, lozom divljaČnom i ostalom pustoši trnovom i drač- 
nom. Kad mineš gomilu, naći ćeš spilju medju dvije litice, gdje 
nije vidjeti žive stvari.« Piligrin nadje sve baš tako, pokuca na 
vrata; otvori mu ih starica i ode, da ga gospodarici javi. 
Doskora se pojavi djevojka, koja ga povede šaleći se kroz taman 
hodnik do zlatnih vrata. 

Sa 4374. stihom pjesma je valjda zbog smrti prekinuta. 
Sam Vetranić boji se u svojoj pjesmi Musam, da je ne će 
moći dovršiti, premda »osnova nije duga, ka još nije do tkana,« 
ali >od velje slabosti trepti mi sva ruka i ostale sve kosti, ter 
perce vladati ne mogu od tuge ni pjesme skladati ni kratke ni 
duge.« Srećom možemo nagadjati, što je Vetranić htio još da 
reče, po 17 pjesama, koje je tradicija, pa i sam sadržaj, vezao 
uz Pili gr i na. Put regbi dakle nije svršio u spilji Circinoj. 
Već ga Tirena bila upozorila na jezero, gdje će utažiti svoju 
žedju, a to jezero opisuje pjesnik u pjesanci Mladosti I. 
Voda mu ima snagu, da odaleči brige i jade od ljudi, koji je 
piju. Pokraj njega pod jelom sjedi djeva, kojoj na svijetu nije 
u ljepoti premice, pa nudi pohadjače zlatnom čašom, koju 
puni iz zlatnog vrča; vrč se ne isprazni nikad, a tko se više 
namučio, da do nje dodje, taj više i pije, te je po tom sret- 
niji. Djeva se zove Gracija, a Kupido joj privodi goste. Tamo 
krenu iz špilje i Piligrin, a prihodi se »po ognju, po vodi, 
kroz trnje, kroz draču.« U pjesanci Ari onu tumače se te ri- 
ječi »po ognju« ovako: • 

kad pridoh dva mosta .... 

prvi mos' ognjeni, gdje mi da krvav trud, 

i drugi vodeni, a ne vijem, za ki sud. 

Pristaje li ovamo i »bez glave trup ružan grdobnu na- 
kazan,« o čem je govora u pjesanci Eolu, teško je kazati. Pi- 
ligrin je ima svakako svršiti uveličanjem Svemogućnoga, jer 
nam sam pjesnik kaže: 

Ter Boga proslavim, ki je Bog svih boga, 
kad pjesni dovršim od skladanja moga. 

Tko sve ovo, pa i površno pročita, razumjet će odmah, 
da se pod ovim odjelom skrpljenim iz klasičke latinske i grčke 

književnosti te talijanskog idilizma nešto dublje skriva, te da 
je sve Vetranićevo kazivanje velika alegorija. Ali je teško 
svagda pogoditi Vetranićevu misao. Riječi: »ja bivši srijcd 
puta od moga poroda« vode nas negdje na svrhu drugoga, ili 
početak trećega desetgodišta XVI. vijeka. Pjesnik prilično mlad, 
a po talentu ugledan benediktinac lutao je tada po Italiji, jer 
kako nije htio zamijeniti pitomi Lokrum sa odaljenim Mljetom, 
sam pobjegne u Italiju, ali svojevoljno progonstvo okrenu senat 
dubrovački 4. studenoga 1517. u prisilno, jer toga dana budu 
i on i Benedikt Žužorina gen. Paolo, drug Vetranićev u bijegu, 
za uvijek prognani iz grada. Na ovu je nesreću po svoj pri- 
lici pjesnik mislio, kad govori o »prvomu trudu« ; bit će od 
sada Vetranić češće nego prije pomišljao na sreću i svjetska 
dobra, i čemu smo baš rodjeni, a u tim mislima on zače ideju 
svoga Pili gr i na, jer je o njem barem sigurno to kazati, da 
nam pjesnik hoće da pokaže ljudsko gonjanje za srećom. 

Mnogo je Piligrin bio do tada već doživio i teških se 
misli namislio, ali još nije gospodar svojih misli, nosi ih na 
sebi — u mijehu, a ne u sebi. Mame ovoga svijeta, prika- 
zane kao zlatni mravi, kojih nije moguće uništiti, već se pod 
ovom ili onom podobom uvijek javljaju, kao da mu hoće da 
ukradu misli te ga povuku za sobom, da ga ne upozori na 
pogibao javor, — t. j. ili primjer bijednika, koji se jednom u 
svjetsku sreću uzdao, dok ga ne prevari, ili glas znanja, ili 
ljudsko iskustvo? Javor mu ujedno kaže, tko ga može pomoći, 
a to je vjera — mojemuča; ali nije dosta vjerovati, već i ra- 
diti prama svojoj vjeri, činom je posvjedočiti. S toga ga i šalje 
mojemuča, da se potrudi i nadje cipele — valjda aluzija na 
ondašnje zle crkvene prilike. — Piligrin je dobro oboružan za 
taj put, amulet mu je zlatna jabuka, a pravilo: ne osvrći se na- 
trag. Ali su tjelesne pobude u njega tako jake, da ga popud- 
bina svagda ne spasi. Neprestana žedja za uživanjem čini, 
da zabasa, te kad poslije dugoga lutanja opazi svoje lice 
u staklenoj vodenoj površini, sam se sebe preplaši: dobio je 
kao nagradu svojih zlodjela grbu, magareće uši, sovlje oči i 
zube od vepra. Nije ta svojstva Vetranić slučajno odabrao, već 

svako znači nešto ; to su različiti stepeni ljudskoga padanja. S 
početka gledajući uvijek na zemlju, majku slasti i lasti, postane 
čovjek malo po malo sličan grbavcu, koji mora — hoće, ne će 
— gledati u zemlju. Domalo mu se prilijepi uz dušu i svoj- 
stvo magarca: da je zadovoljan onim, što mu se nudi, samo. 
da je sit; dapače ne može podnijeti ni istine, kako ni sova 
sunčanoga svjetla. Zadnji je stupanj pada onda, kad se čovjek 
može uporediti svinji, koju pjesnik nazivlje »jaki sve gnusan 
stvor« ; čovjek nije samo zadovoljan, da u blatu živi, nego ni 
ne može drugdje. Ali često to dugo ne potraje, jer se probudi 
uspavana savjest — suh štap, koji se pretvori u blavora — i 
opet te k vjeri privede. Ona mu povraća misli, ali je to još 
veći uzrok nemira, a taj nemir može utažiti jedino čarobnica 
Circe — Crkva, koja i Piligrinu pokaza, šiljući ga na vrelo U^ 
Gracijino, gdje će zauvijeke ugasiti svoju žedju. 

Kako se dakle vidi, htio je Vetranić pokazati čovjeka u 
trojakom stanju : grijehu, pokori i božjoj milosti, te ga potom 
možemo punim pravom ubrojiti u nasljednike Danteove. Na- 
zivajući sam svoje djelo »pjesni od pakla i od raja«, ne taji 
vrelo, iz kojega je crpao; no uporedjujući bolje Božan- 
stvenu komediju sa Piligrinom, vidimo, da ima medju 
njima velike razlike, i to ne samo u obliku, što svak može vidjeti, 
nego takodjer i u mislima te shvaćanju ovoga svijeta. 

Imao sam već prilike, da kažem svoju o Vetraniću kao 
čovjeku. U njega je neprestana borba medju prirodjenom na- 
. ravi i prisvojenim asketizmom ; njemu bi se baš mogle namije- 
niti riječi iz Preradovićeva Pjesnika: Nebo vjetrom uzdiže 1/ 
te, — a zemlja ti letjet ne da, medju zemljom i medj nebom, 
tvoja duša uvijek preda. Hotio bi Vetranić biti idealan te ne 
mariti za ovu zemlju, ali je u idealnosti realan. To se opaža i u 
Piligrinu. Od čovjeka, kakav je Vetranić, ne možemo ni 
zahtijevati, da nas vodi nebom i paklom. On se drži zemlje i 
I pripovijeda nam putovanje, koje, pa i fantastičko bilo, ipak ima 
I realne podloge, te se od zemlje ne odalečuje. Kao odjek baš 
I realizma Vetranićeva možemo i to smatrati, što je njegova 
I pjesan naprosto prikazivanje dviju crkvenih institucija: ispo- 

vijedi i pričesti; i po tome se vidi, da se Vetranić nije htio 
udupsti u teologijska pitanja, nego se zadovoljava crkvenim 
dogmama te nam ih hoće zorno prikazati. Dante n. pr. razli- 
kuje dvojako blaženstvo: blaženstvo ovoga života, koje stoji u 
krjeposnu življenju i koje je prikazano slikovito u zemaljskom 
raju, te vječito blaženstvo, koje ljudska krjepost ne može po- 
stići bez božje pomoći. Po nazoru pak Vetranićevu filosofija 
ljudska — javor i misli Piligrinove, koje mu bježe — ne daje 
sreće čovjeku, već jedino opominje čovjeka na ustrajnost te nam 
može pokazati vjeru kao spasiteljicu. Bit će posljedica toga, što 
u Pili gr inu ne možemo ni da opazimo traga kakvom samo- 
stalnom djelovanju. Dante, kad zaluta, kuša barem dočepati se 
vrhunca suncem obasjana; po Vetraniću naprotiv vrag, svijet 
i čućenstvo tako je jako u čovjeku, da im se ni ne kuša bez 
milosti božje oprijeti. Prama tomu i naslika putnika, a ne može 
se kazati, da je to koristilo ljepoti same pjesme. 

Kako nije Vetranić ropski slijedio Dantea u glavnoj mi- 
sli, tako nije slijedio ni ostale pjesnike u potankostima. Svim 
epizodama, kojima je Vetranić bogato okitio svoje djelo, a od 
kojih skoro svaka hoće da dokaže primjerom koju moralnu 
istinu, svim dakle tim epizodana naći je uzora budi kod Rim- 
ljana, budi kod Talijanaca ; ali se ne može kazati, da je pjes- 
nik prepisivao. To su većim dijelom reminiscence štiva Vetra- 
nićeva. Uz Dantea vidimo da je Vetranić poznavao i Ariosta, 
Teokrita, a osobito Ovidija, po čijem uzoru i stvara svoje me- 
tamorfoze ; a uzme li ih nepromijenjene u cjelini, on ih udesi 
prama ostalomu. Epizoda n. pr. divljega prasca, komu Dijana 
sudi, jednaka je 31. Teokritovoj (?) idili, samo Vetranić zami- 
jeni Veneru Dijanom, Adonisa neznanim pastirom; a jer je htio 
darovati Piligrinu veprove zube, ne pušta ga Dijana bez ikakve 
kazne, kao što Venera svoga vepra, koji joj ubi ljubljenoga 
Adonisa. No i ako se vidi, da je Vetranić dosta čuo i čitao, 
ipak treba kazati, da je dosta površan, kako to najbolje doka- 
zuje epizoda o božicama pri vrelu. 

Pitanje je sada, je li smio Vetranić zaodjeti svoje djelo 
u tako starinsko ruho, te nam alegoriju o ljudskom životu pre- 

nijeti u šume, po kojima satiri i vile kolo vode? U Italiji je 
doduše već bio zavladao ovaj pravac u književnosti, te je od- 
govornost Vetranića, kao čeda svoga vremena, manja; ali ne 
smijemo zaboraviti, da je Polizianu i Sannazzaru, u koje se dum 
Mavar ugleda, predmet njihovih pjesama bio zgodniji i pode- 
sniji, da u nj upletu priče iz grčke i rimske mitologije. Sannaz- 
zaro pjeva arkadske pastire, Poliziano viteške utakmice, pa tu 
predmet dopušta i Minervu i Portunu. Nije tako u Piligrinu, 
te neprestano uplitanje vila i božica u pjesmi, koja hoće da 
opjeva jednu kršćansku istinu, ne možemo nazvati sretnim pje- 
snikovim iznašašćem. Odviše smeta i odviše nas svaki tren od- 
vraća od glavne misli. 

Ima i drugih griješaka u Piligrinu, od kojih se neke dadu 
opravdati time, što djelo nije dovršeno, a druge protumačiti 
iz karakteristike cijeloga pjesničkoga rada Vetranićeva. To uma- 
njuje mnogo vrijednost pjesmi, ali je ipak ostaje dosta, da je 
nazovemo znamenitim pojavom u našoj starijoj književnosti. 
Slika nam Vetranićeva rada izlazi po njoj dosta jasnija, a ujedno 
je i čudan primjer, kako se je u Dubrovniku htjelo da ujedan- 
put presadi i navrne na domaće sve, što je u Italiji bilo, bez 
obzira, slaže li se jedno s drugim. Piligrin je kao nekakav \^' 
mozajik, komu kamenčići nijesu složeni harmonički u jednu sliku ; 
ne odaje umjetnika, ali bi ipak htio nešto stvoriti, pa pozajm- 
ljujući tamo amo sklopi nešto, ali to uvijek ostaje krpanja. 

Slične su po sadržaju, a donekle i po obliku Piligrinu: 
Planine, ke zdrže u sebi pisni pete po pastirih, 
pripovisti i pritvori junakov i deklic i mnoge 
ostale stvari složene po Petru Zoraniću Ninja- 
ninu. Sudeći po naslovu rekao bi čovjek, da su u pjesmi pri- 
povisti i pritvori glavno, ali nije baš tako. Ključ je tu- 
mačenju Zoranićevih Planina: VidinjeDivnića sHiero- 
nimom i sjustinom. Tu nam pjesnik ovako kaže svoju 
namjeru: 

>Eto se pak nebo otvori i od tole bil oblak kako od 
čista bumbaka u priliku od pristola ispusti se, a na njem u 
sridi vila jedna sva u čisto bilu tako jasnjaše, da oko moje 

stanovito u nju ne mogoše pozriti, da pravo kako človik, ki u 
sunce gleda, i ča već razgleda, tako već zasnićen ostane, tako 
ja stah. Zato oči na nje desnu stran obratih i vidih stara muža 
i počtenja i časti dostojna, i u obličje ga pozriv poznah, da to 
biše ona našega jazika, pače li krstjanske vire stanovita klonda, 
Hieronim, toko slovuć i počtovan na sviti; a z druge drugi 
muž stase, koga kako razgledah, poznah, da to on dobri i 
počtovani i dostojni pastir biše, komu se god zrćaše i k njemu 
pristupiv i zagrliv ga, gdi se gospoda zagrljuju, i tri krat ru- 
kami obujam ništar ne zauhitih. Tad on tiho kleče : ,Cist duh sam 
ja, a ono, ča ti zauhitit mni, u grobu tom jest. Davori, davori, 
Petre moj, ča milost milostivo prijatu u tašćine tratiš? Ča se 
ne protrizniš? Ne znaš li, da t' je umriti i svega toga Bogu 
pravomu sudcu odvit dati? Zač jedan kip (mogu reć) smrdećiv 
ženčice jedne s tolikimi hitrijami, meštrijom i načinom siloval 
si se naresiti i proslaviti? Evo sam ja pri jistini, a ti na laS 
jesi, kako vi svitovni u priči rečete. Nemoj u svidočastvu vile 
ove lagati ni hitrijom naperene riči jistini podobne govoriti.* — 
Prid takovom vilom od takova muža ukoren se videći ja od 
onoga, ča mnjah, da mi kriposno dilo biše, lica mi se 
rumenim sramom pokriše, dali postavši tako odgovorih : Počto- 
vani gospodine oče, ča godir reći hoću, vila ta hoću da mi 
svidok bude, jer ona dobro izvod od misli moje zna: ne pu- 
tovah na planine, ne pisah, ne peh za ženčice j edne 
svitovnu ljubav, budi da se svitovnim lako vidi, 
i u jisto ne slidim ubeći Martu, ali Liju, da Ra- 
kel i Mariju, i ne resim kip Ijubovce moje, da či- 
nju kako prijatelj človik, koga prijatelj u tam- 
nici bude, a kako običaj jest, tamnice sve smr- 
dećive jesu, prijatelj razlikih cvitov i zeljaj 
mirisnih otrča i nastrka tamnicu, ne za nju na- 
resiti, da za prijatelja pokripiti, tako ja ne te- 
lesne lipote i gizde hvalim i čtuju, da duhovne 
kriposti slavim i poklanjam.« 

Ovdje pjesnik, koliko je moći razumjeti, izričito se brani 
od prigovora, da on slavi svjetovnu ljubav: što je nakitio svoju 

pjesmu ljubavnim zgodama i pritvorima, učinio je kao prijatelj, 
kad kiti prijatelju tamnicu, da mu bude ugodnije; inače on sli- 
jedi Rakel i Mariju, a ne Martu, ili Liju. Ove je riječi sam pisac 
razjasnio riječima: vita activa, vita contemplativa, koje 
nijesu nepoznate Danteovim ispitivačima. No nije to jedino mjesto 
u Zoranića, gdje se povodi za Danteom. Tko vodi našega Petra 
u njegovu fantastičnom putovanju? Milostja. »Uputih se tada i 
gredući vazda noga stanovita dolnja biše,* stazom nikom mnogo 
kamenitom i skračljivom ne vele hodih i tuj iz jezera jednoga, 
ko iz paklene propasti ishodi, protiv meni znevarke strašna i 
čudnovata zvir izašavši naskoči me. Sedam glav razlikih, a če- 
tiri drakunske noge, a kip zadnji kako mrk osal, a oćas za- 
ključast kako klišće na dvoje jimiše. Prva glava od strašna 
i zapinjena lava, druga od gnivna med vida, treta od crna gra- 
vrana, četvrta od bludne žene, peta od ljute i srdite zmije, 
šesta od krastavice žabe, sedma od zlohlepna vuka.« Petar se 
poboja, no Milošća ga umiri riječima: drugi put držati triba ti 
je. Sve to sjeća Danteova silaza u pakao: i njemu se prikažu 
u putu tri zvijeri: lav, vuk, ris — alegerija nasilja, pri- 
jevare i lakomosti; i njemu Vergil upravlja riječi: Treba, da 
se držiž drugoga puta.** 

I zbilja Zoranić uz Milošću sidje kroz spilju Vražja vrata, 
gdje odiše kao vjetar Bura, ohola djevojka, koju bogovi u 
pakao strmoglaviše, i dodjoše oba do vrata, na kojima bijaše 
napisano : 

Po mni se uhodi u najgorčiji stan, 
lako se prohodi, da teško 'ziđe van. 

A to odgovara onome na glasu Danteovu natpisu : 

Per me si va nella citta dolente . . . 
lasciate ogni speranza voi eh' entrate. 

Ovdje se Petar rastaje od Dantea, jer Dante silazi u pa- 
kao, a Zoranić samo vidi kroz prozirni kamen paklene muke. 
No pakao je još opisan po Danteu. »To je misto mnogo raz- 



* Dante : Si che '1 pie fermo sempre era il pi& basso. 
** A te convien tenere altro viaggio. 

košno i u krug vele široko sve na niže gredući, po koj župi 
razlike strašne i čudne zviri svude duše bogu nevirne i nepo- 
slušne, a iskrnjemu nedrugoradne, razliko pečalno i vik tugar- 
Ijivo mucahu, a u naj donjem jezeru i propasti poglavica pa- 
klenoga kraljestva, nesmerni Lucifer, žestoko verugami svezan 
stase, iz očiju mu vazda bruzgom vičnje prigorke i jadovne 
suze tecihu u toliko obilje, da sedam rik jačih i strašnih po pa- 
klenoj državi činjahu, ne kako vode, da pravo kako goruća 
pakla, i po jimenu vod tih općeno propast ta Pakal zove se. 
Nesmernimi kreljuti Lucifer polepetavši sve vode u magnutje 
ustinuvši poledi, i pake svojim jadovnim zdahom sve živućim 
ognjem užga: zato reče se, da tuj jest trepet i škrget od zubi.« 
Sada mu Milošća ispriča hudopsku genealogiju, koja sliči mnogo 
Bunićevoj u već spomenutoj pjesmi Sedam opačina, pa ga 
uvede u planine. Sada tekar počinje onaj dio pjesme, koji bi 
pravom i zaslužio ime Planina. No ovo je kao umetnuto u 
pripovijedanje, koje pjesnik opet prihvata ondje, kad se odijeli 
od pastira i uputi k čarobnici, da ga oprosti Ijuvene uze, 
koja ga već sedam ljeta davi. Put mu kaže Svist, a vračarica 
stoji na vrh brijega. Ona je uprav Dejanira, no izokolni je 
svijet zove Dinarom. Kad se srce pjesnikovo čarolijama izliječi, 
zaspa pjesnik, a u snu mu se prikaza vrt Slave. Četiri vile tu 
drže zlatne jabuke u skutu; Latinka, Grkinja i Kaldejka imadu 
ih dosta, a Hrvatica vrlo malo, jer joj rodjeni sinci vole pi- 
sati tudjim jezikom. Probudivši se uputi se kući, a vodi ga 
vila Krka uz Tnin i Skradin do Šibenika. Iz Šibenika preleti 
more na zlatnoj jabuci vile Milošće i dodje kući, gdje posjeti 
grobove lijepe Jelene i pastira Jurja Divnića, a oko njihova 
groba baš nariču pastiri. Tu mu se prikaže i vizija »od mali- 
nara vrimena i malin, kakov je i ča melje«, pa i Istina sa Hie- 
ronimom i Divnićem, o čem je prije bilo govora. Tim se i 
svršava pjesma. 

Ova vračarica, ovo putovanje kroz planine i šume i nehote 
sjeća Vetranića; ali to baš ne znači, da je jedan drugoga po- 
znavao. Tužeći se na nemar Hrvata vila Hrvatica u vrtu Slave 
pokazuje »nič malo jabučic« u svome krilu. Na drugome mje- 

stu spominje joj pjesnik slavnoga Marula pastira, pa sudeći po 
tome, regbi, da je Petar znao za književni pokret u Dalmaciji, 
[ali ne za onaj u Dubrovniku. Kad bi pak i bio znao, nije mo- 
Igao čuti za Piligrina, jer su Planine ispjevane 1536., a 
jPiligrin ne bi dovršen ni 1576., kada Vetranić umre. Po 
tom dakle nije moguće, da se je Petar povodio za Vetranićem; 
a ima li medju djelima njihovim sličnosti, znak je, da su obo- 
Ijica crpli iz istih vrela. No i ako je i jednomu i drugomu ta- 
jlijanski književni pokret bio poznat, opaža se u njima neka 
razlika: Vetranić je neumjetniji, a originalniji od Petra. Dum 
Mavar je površno poznavao talijansku književnost, a Zoranić 
■piše ne samo iz sjećanja, već kadikad do slova prevadjajući 
svoje izvore. To smo vidjeli za Dantea, a to će bolje potvrditi 
I i razglabanje njegovih zgoda u planinama, kamo ga Milošća 
uvede. 

Već sam spomenuo, da je ovo putovanje kao nekakav 
[umetak, pa se čitalac sam pita : čemu to ? No tko poredi Sannaz- \ . 
Izarovu Arkadi ju, vidi, da to nije izmišljotina našega pjesnika. 
I Da se izliječi od ljubavi — pripovijeda Sannazzaro — ostavi 
[pjesnik svoj dom i dodje k rijeci, gdje ga vila pozva sa sobom. 
IKroz rijeku otvori nimfa put i uvede ga u podzemnu spilju, 
igdje nadje mnoge vile Otale stigoše putnici k izvorima ze- 
jmaljskih rijeka, a malo dalje vidje pjesnik veliku vatru, gdje 
i se pale za kaznu giganti. Došavši do Sebeta, napuljske rijeke, 
ostavi nimfa pjesnika, a on posjeti riječnoga boga, pa se uputi 
kući. Na putu još začu dva pastira, gdje plaču smrt djevojke. 

Sve ove momente nalazimo porazbacane tamo i amo i po 
Planinama, a kao što na svome putu zadje pjesnik medju 
pastire, dogodi se to i našemu Petru, samo što on obra za 
pozorište svoga putovanja kršnu Dalmaciju, i to ne hoteći za- 
ostati za piscima, »ki deželje svoje razlikim i narešenim govo- 
Tcnjem, ča već mogu, hvale.« Ta domoljubna tendencija, koja 
se kroz cijelu pjesmu očituje, baš je glavni ures pjesnikov, a 
još mu je veća dika, što je kao prvi u gornjoj Dalmaciji pjevao 
1536., u doba, kad pojam o narodnosti nije bio razvijen. 

Putujući kroz planine namjeri se pjesnik na pastirsku 

družinu i baš u oči I. svibnja, kad je običaj kuće odabranica 
kititi cvijećem i pjevati im ljepotu. Zoran — tako se u pjesmi 
zove pjesnik — bilježi te pjesme, a bilježi i pastirske pripo- 
vijesti raznim prijetvorima, te i natjecanje pastira u pjevanju, 
pa napokon i »tužbeni poj pastirov od rasute bašćine i poj 
slavnoga Marula pastira c, lijepu alegoriju na tadanje žalosno 
stanje u gornjoj Dalmaciji, na koju su danomice Turci nasrtali. 
Pastirske ljubavne pjesme nemaju u sebi ništa pastirskoga, već 
su odjek trubadurske lirike. Pjesnik ni sam to ne taji, dapače 
kad što prevadja na rubu i kaže, odakle je preveo.* 

Mučnije je kazati, odakle je Zoranić crpao gradju za svoje 
»pritvore«. Kako su to skoro najstariji primjeri umjetne svje- 
i/" tovne proze, navest ću jedan doslovce, izostavljujuć samo ne- 

potrebno. Pripovijeda pastir Repelja: 

»Dijaše dakle, da Dražnik i Novak budući bližike, jedno- 
litci, kriposni i umitelni jednako, a jer vazda prilika prilika 
ljubi, jedan drugoga, kako već se more, tuko srčeno ljubljaše* 
I budući većkrat Prislavka sina Novaka i netja Dražnika 
strašnom smrtju Sokolarovom strašila, a to, da se ženske 
Ijubezni varuju, oni đake veći dil u lovi daše se . . . I budući 



* Preveden je osim ostalog Petrarkin sonet XC: 

Pače non trovo e non ho da far guerra, 

pa broj CLKVIII : 

Amor con la man đestra il lato manco 

m' aperse e piantovv' entro in mezzo '1 ćore 

un 1 a u r o verde 

Sto Zoranić ovako parafrazira: 

Priđe s vlastjn silnom, 

ter rukom nemilom, 

prsi mi otvori njom 

i f srdačcu usadi granu jele vite . . . 

Prevedena je i poznata canzone : 

Che debb' io far, che mi consiglf, amore? 

Tempo h ben di morire .... 
i to ovako: 

Ča jimam činiti, svituj me, ljubavi ? 

Vrime je umriti .... 

jedan dan obadva s luci i strilami lovinu išćući, mnoga polja, 
dolce i brda, dubrave, luzi i gore prošli, napokon na tretu 
! svitlost u ovoj gori košutu jednu upaziše i tragom tražeći 
' napokon većkrat ustriliv ju, li bižeći ona k jednoj bistri vrulji, 
f ka pod dubom u sini tiho romoraše, priđe. I tuj košuta trudna 
' i na smrt izranjena žitak dospi. A oni za njom tražeći, tuj 
najdoše mrtvu, i trudni budući, pokle ju svu razgledaše i 
\ vodom sebe prohladiše, počinuti hteći na drobni travici oba 
j dva legoše i usnuše. (Sad se pripovijeda Dražnikov san.) 
Tuda lovom gredući dvi prilipe vile, Mare i Jela, trudne k vrulji 
dojdoše. Jela sva zelenim odjevena, a Mare sva u bilu; svakoj 
samo dvi kosice od spridnjih vlas spletene, svi ostali vlasi 
podivjajući rastreseni na pleći kako sunčani zraci razbludno 
pušćahu, na svakoj venac od razlikih cvitov zlatom povit a 
I biserom nakićen glavice rešaše; svaka uzdržana malne do 
kolina u okolicah ne vele više gležnja: sredno zapetimi sva- 
|koj do grla putačca zlatimi zaponci sprid zapeta dvi jabučice 
Izakrivaše; u svake luk demirskim tegom hitro napisan, a pri 
bedri tulica zlatopernimi strilami. I tuj dosad i najpri košutu 
Imrtvu vidiv i porazi na njoj od jadovnih stril i dobro razvi- 
divši poznaše, da od umićih i jakih ruk udarci bihu, jer svi 
ikako upireni bihu, i kako nikom zavidošćom ukorene stahu^ 
lad Jela nic obrativ se vidi ova dva mladića na travici ras- 
jkošno ležeći i k Mari obrativ se: »Nut, reče, ono lovci, cija 
lovina ovo jest.« — A ona obazriv se, lipotu i mil pozor njih 
[vidiv, sva se začudiv vrh sebe sta, a Ijubveni bog, ki sakriven 
>nej dvimi druži stase, zlatopernu stril na svionu titiv staviv 
\ k desnomu šašu protegnuvši ispustiv, obe dekle u srdačca 
pdri i u njih pake mil oganj, Jeli od Dražnikove, a Mari od 
pfovakove ljubavi po svojoj naravi i običaju prez milosti užga. 
bne još ne znajući, ča je ljubav, ili ča se zove, jer samo 
lobrohtinje po zapovidi Dijane božice njih meu njimi općaše, 
čujući, da jim se srdačca u slatkosti nikoj užgaše, svaka 
: svomu prišad, i speci jim svoj venac na glave staviše i luci 
pih, kl tuj polag njih stahu, vazeše, a svoje na misto njih 
[ostaviše. Još s nikim stidom ne smijuć zbudit jih, dali nad 

Citiee iz hrvatske kigizevnosti III. 16 

njimi njih uljustvo i lipost razgledahu, vlasi ne duzi, d 

kako zlate žice, ali kako niČ jino, ča jim se već pristott 

-. j . . • * >• • • ' * 

svakoga samo zelenom javorovom kiticom u venac ugnut 

pritisnuti, a čelo svakomu kako od čista i glatka dijamai 

nijednomu još mah rumeno i bilo lice oise oskvrnil. To ja 

drugoj čudeći se hvaljase i većkrat posumnjiše, da bozi d 

i u lovu budući trudni počivahu. koliko z dobre volje % 

dili bi jih, da bi jim neki stid od dvoma činjenja u srcu ne j 

a to za moći njih Ijubveni i mili oČice viditi! Sumnjeć pa 

da jih tkogodi ne zastane, s Česa bi jim prid Dijanom i vih 

prirok bio, i jino ne mogući, oči napitavši otidose, i ne 

odašadši pri jednoj vrulji pribistri sedose. Bihu se zbudili 'j 

dva bratca, i na glavah venci nasad, a luci prominjeni, rek< 

Nisu neprijatelji bili, — i ono prem ča bilo biŠe, prisudil 

dobri kobi ufajuć ustaše i odlučiv od kud bolja kob iziđe, poj 

eto jedna golubica iz duba iz desne buknu i prid njimi leteći 

bijuditi ja; a oni za njom stanoviti dobri kobi. Dovede jih 

golubica, kadi dvi deklice ria tržanci pri vrulji mej sobom 

zgubljene slobodi, a ne znajuće kako, pripovidahu. Tad mla( 

kako se pristoji. Boga ime zazvaŠe i od dekal dvoran odgoi 

imiše. Oni svaki svoju obimi rukami za mise popadši: Aj, slal 

ne samo od lukov naših, da i od srdac lupežice I rekoše, 

one sramne potezahu se pobignuti hoteći. A oni ih laskaji 

kako j' običaj Ijubvenikov, ali za bolje reći, kako jih Ijul 

učaše, razlikimi dvornimi riči nastojahu ono, ča željahu, 

njih imiti. I tako njih slatke i medvene riči i već sem< 

ljubav more, da ne samo srdaČca dvih poraženih Ijubved 

strilami mlajahnih vil, da svako mramorno srtce i svake 1| 

• * 

zviri bili bi ukrotili. I premda nikako, kako je ženski obiJ 
odrvati se hteći, napokon dobiti se daše i dobrovoljno koi 
on, ki svaki Ijubvenik želi, narav ih uČeći, skupno oćutil 
Pjesnik pripovijeda dalje, kako je Dijana to opazila, \ 
ih usmrtila. Jelu pretvorila u jelu, a Maru u vrulju, »koja 
do današnjega dana zove mramorna.« Dražnik i Novak saži 
njihov udes od Prislavke. Dražnik se ubi te bi pretvorei 
vodu Dražnik, a Novak je toliko plakao na majčinu krilu, 

fi u vodu kao i brat mu Sokolar rastali. Prislavjca vidjevši 
ijihovu svrhu ukratko skonča svoj život i ukopana je u ,2;jemlji, 
:oja se po njoj zove Privlaka. »Pritvor« svrš^v^ ovafco: 
Protej, bog morski, pokol obiju sinov i Ijubovce smrti vidi, 
pju dragu Prislavku milujuć, rukami svojimi zagrl^efiu vazda 
rži. Jela i Mare, budi da život u dub jedna, u vrulju druga pri- 
orene bihu, ništar manje svist jim još neoskvrnjen?, u.pritvorih 
iosta; i premda one na pljaninah prik gor, a Dražnjk i Novak u 
donjem primorju pritvoreni bihu, ništar manje za srčenu ljubav, 
p[ u životu j^dan drugomu nošaše, pod visine gprsk^e i pod du- 
ine morske i tuku zemlju prošavši. Mare grapqm od vrulje svoje 
oga Novaka većkrfit najti grede i granu potokom dileći Draž- 
listja jelova, ko od zlatovitih vlas Jelinih stvori se, z^ ljubav 
većkrat donaša, kako oni, Jci tuj stoj.e, većkrat vidili su.« 

Iz ovoga se primjera vidi, da se pjesniku ne može ?a- 
kiijekati poleta. No analizujuć \)o\]e ovaj »pritvor« vjdi se, da 
nije sve originalno, a koliko je originalno, ta je originalnost 
aničena tim, što se slični motivi nalaze i u drugim »pri- 
orima« Zoranićevim. Svi su, da tako rečenj, stvoreni na 
edan kalup. Imena vrela i stabala iz zadarske okolice smatra 
tjesnik kap imena svojih junaka i junakinja, koji se slučajno 
ide i zaljub,e te slijedeći glas naravi zgriješe. Budućnost im 
JB obično prikaže u snu. Sada obično dodje ili k^kav slučaj, 
a jedno mlado pogine, ili kazna rasrdjenih božanstava, oljično 
ijane, čuvarijce čistoće svojih vila, a drugo se od jada razboli 
umre. Milosrdni bogovi, ili vile ovjekovječe na to imena Iju- 
vnika kakovom biljkom, koja se po njinaa prozove, ili kakvom 
Ijom. Ovo je običan oblik prijetvora, koji j,e u ostalom pjesnik 
ozajmio u starine, ili u talijanskih pisaca. Znamenito je i to, 
to je Zoranić regbi poznavao Boccs^ciovu povelu Nin fale 
iesolano, najstariji primjer slične poezije u Italiji. 

Gradju je dakle zasvoj.e Planine, crpap Zoranić iz tudjine, 
i treba pravo reći, nastojao je uvijek, da je prilagodi do- 
laćim prilikama, i to je ono, što nam se u pjesmi mili. Istina, 
ije uvijek uspio, ali će tomu biti više krivo doba, kad je 
ivio, nego on sam. Kad nam dovadja n. pr. Dejaniru Tesejevu 

u svezu sa našom Dinarom, to izgleda komično; ali se d 
Talijanci nijesu žacali dovadjati i uvadjati u svoje pastirske 
romane i pripovijesti starogrčka i starorimska božanstva, pa 
oprostimo to i našemu Petru. Mnogim će nezgrapnostima, a 
nejasnostima biti krivo stalno i to, što je Zoranić na brzu ru 
radio. »Majus incepit, September perfecit« čita se na sv 
Planina, a pet je mjeseca premalo za ovakovu pjesmu. No 
uračunamo li sve to u potpune griješke, Planine su ip 
zanimljivo djelo, valjda jedno od zanimljivijih u starijoj knj 
ževnosti. Već po njemu možemo prosuditi pjesnika: bio je t 
čovjek, koji je dobro poznavao nada sve talijansku književna 
te hotio nešto skovati, kako je u Italiji vidio; no imao 
smisla i za narodnost svoju, te ga je upravo ljubav prama njl 
potakla, da piše. Spomenuo sam već vrt Slave, spomenuo p 
Marula pastira o rasutoj baštini, gdje se ta ljubav riječi 
očituje. A da to nijesu samo riječi, već da je Zoran i ćuti 
što je govorio, najbolji su dokaz ona mjesta u pjesmi, gdje 
očito vidi djelovanje narodne poezije. 

Pjesme ovakove obično označuje sam pjesnik kazujuć m 
lodiju, na koju su se pjevale. Takove su pjesme: Grabkova 
bilješkom na rubu »U zuk: A tij devojko šegi j i vat 
razgovor Sladojev i Dragoljubov obilježen riječima: »U zul 
Dragi mi goru projdoše.« Ova je potonja prava slika on; 
kovih pjesama, koje su u staroj provencalskoj lirici pozna 
pod imenom tenso (tal. tenzone) ili partime (partimento), a ko; 
Diez ovako označuje: U prvoj kitici daje jedan pjevač d 
gomu dva pravila, obično oba protivna sadržaja, te ga 
življe, da bira: u drugoj protivnik bira, a u trećoj prvi pjev 
dokazuje, da nije pravo birao, i tako to natjecanje traje u neb 
liko stiha, tako da pitanik treba da u odgovoru zadrži srokovi 
koje mu pitalac daje. Zoranić upotrebljujući ovu formu po 
zuje se znalac provencalske i talijanske lirike; ali sadržaj, 
još više dikcija ovih pjesama ima nešto narodno u sebi, 
je prava grjehota, da nam Petar nije zabilježio napjeve, k 
je to njegov imenjak Hektorović u Ribanju učinio. 

XVI. 

Juraj Baraković. 

kc u Zadru u Barakovićevo doba, — Barakovićeva vjernost 

— Njegove pjesme, — Prvi dio Vile Slovinke, — Priča 

tanka Zadra prama sličnoj priči Zoraničevoj. -^ Barakovi- 

^slovinština^, — y> Draga, rabska pastirica€, prama prvomu 

» Vile Slovinke <L, ^Jarulat prama drugom dijelu, — Barako- 

pakao, — Usklik pjesnikov otadžbini, — Niegovi uzori i 

vrela za opis pakla, 

izije još nijesmo svršili, jer medju njih treba svakako 
ubrojiti i Barakovićevu Vilu Slovinku; pa po dobi 
i kasnija bila, veze su izmedju nje i Zoranićevih Pla- 
U dosta jasne, tendecija je jednomu i drugomu djdu do- 
le jednaka, premda su puti različiti, koje obojica odabraše. 
Doba, kad je Baraković pjevao, nije bilo ni najmanje po- 
ino hrvatskoj književnosti u rodjenom gradu njegovu Zadru, 
nik sam to kaže u Vili pjevajući na jednome mjestu o 
anima : 

al* oni voliše Latinki pogodit. 
Sramni su možebit jazikom svojime 

ter vole govorit svaki čas tujime, 
a ja ću mojime govorit Ijudem svim, 

jer sam ja sa svime po Bogu dičan njim, 

la drugom opet : 

zač jazik slovinski 

vas nauk od skula promini u rimski. 

Živu Saražinke slovuć neumrle, 
Grkinje, Latinke, jer svoji njih grle; 

Nimci i Poljaci svojim čast uznose, 
a moji zemljaci sa mnom* s' ne ponose. 

Imenom ne prose jazik svoj poglavni, 
neg drugim na kose splest krunu pripravni. 

Ali su, mnju, sramni svojime svi rodom, 
a moguć bit slavni prid svakim narodom; 

a kad smo u tanci, gdi dražih svi dvižu, 
tad moji zemljaci za tuje posižu .... 



t. j. s vilom svojom (Slovinkom) 

Naš Juraj zna za pjesnički rad u Dubrovniku; zna zi 
vilu Hvarku, Ninku, Trogirku i Šibensku; zna za djelovanje 
Marulićevo, po komu je, kaže, vila Slovinka bila doprla Latin- 
kam do grla, pa prožet idejom, da se pjesmom ovjekovječuj« 
svoj narod, — kako to kaže u svojoj Dragi, — hoće i onda 
proslavi svoje mjesto. Prvi je dio njegove Vile posvećen samo 
slavi i časti Zadra grada, od kojega mu bi sudjeno daleka 
stati. On se dapače nada, da će tim' umoliti svoje gradjane i 
omogućiti sebi povratak i namještaj u domaji. Ali to mu ne 
uspije, njegove kosti počivaju u Rimu, a pjesme, izlijev plemfr 
nita zanosa za svojim, ne ostaviše traga u Zadru, koji jd vtf! 
tada bio podlegao tudjinštini. Taj nesretni pjesnikov udes, ti 
svuda nepritajana ljubav prama jeziku uveličavaju samb ci- 
jenu njegovu u očima potomaka. On, jedan od rijetkih, premda 
je bio izvrstan poznavalac staro-klasičke, crkvene i talijanstt 
književnosti, do zadnjega je daha ostao vjeran svomu narod«, 
sve da su vremena bila takova, da je bilo korisno otudjiti s« 
svomu, a jagmiti se za tudjim. 

Od Jurja nam preostaše ova djela: 1. Vila Slovinka,! 
četare vrsti pet ja složena, ča jest: u pisni skupne, 
uosmoredke, u zučnopojkei poluredke. — 2. Jarula 
urešena cvitjem od šest vikov svita složena ušlo- 
vinski jazik po J. B. Zadraninu, a poklonjena pri* 
svitlomuipripoštovanu gospodinu Nikoli Dražicu, 
pridostinomu biskupu od Osora. — ,3. Draga, rab* 
ska pastirica, J. B. Z. hrabrenomu gradu Rabu n« 
poštenje plemenitoga zbora gospode njegove obij 
čaj i. — 4. Ovomu treba nadodati nekoliko pjesničkih poslanicj 
i odgovora, koji se čitaju kao dodatak Vili. Bojim se, da n( 
budu ta pisma fiktivna, t. j. da ne bude sam Juraj napisao 
pisma i odgovore, jer mi se čini čudno, da n. pr. jedan Anjc 
Justinijanović, »mletačke krvi sin«, pjevat hrva'tske pjesme. Nd 
svakako su ove pjesmice znamenite za poznavanje duha i od 
goja Jurjeva te književnih ondašnjih prilika. 

Vila je bila tiskana prvom već g. 1613. u Mlecima ko( 
A. Turini, a za tisak ju je priredio valjdk sam B'arakovii 

isni skupne, o kojima je govor u naslovu, to su distisi 
dvanaesteraca, koji idu jedan iza drugoga, a završuju tro- 
tihom jednoga sroka; osmoredke su kitice od 8 dvanae- 
lereca; zučnopojke su talijanski sonet ti osmerački, a 
luredke pjesme u kiticama po četiri osmerca, od kojih se 
iče prvi s četvrtim, drugi s trećim. Ovaj nas zadnji naziv oso- 
lito zanima, jer izgleda, kao da je Juraj držao za podpuni re- 
lak sesnaesterac s odmorom po srijedi, koji susrećemo u nje- ^^ 
[ovoj burgarštici Majka Margarita. Vila je podijeljena u 
pjevanja. 
Jarula* tiskana je više put^, a urešena drvorezima, 
ipjevana je svakako poslije god. 1600. (u njoj se naime spo- 
linje jubilej pod Klementom VIII.), a po svoj prilici prije Vile 
sudeći po pismu Ivana Tomkovića, kanonika šibenskog. 

I Draga je bila priredjivana za tisak, no do toga, koliko 
se zna, ne dodje, te nam je sačuvana u rukopisu. Nemoguće 
je kazati, kad bi mogla biti ispjevana. Jedino sudeći po samoj 
pjesmi, moglo bi se nagadjati, da je i ona nastala prije Vile. 
Ove dvije posljednje pjesme, pa i ne imale u sebi one vri- 
jednosti, koju ima Vila, ne smijemo nipošto zanemariti, jer u 
njima ima u klici ono, što vidimo kasnije u Vili razvijeno. 
Vila Slovinka može se naime podijeliti u dva dijela, koji 
su tako različiti i odijeljeni jedan od drugoga, da bismo mogli 
doći u napast, te i za Barakovića kazati ono, što je Pavić ku- 
šao dokazati za Gundulića, t. j. da su tu dvije pjesme spojene 
u jedno, — ^ kad ne bi bilo tradicije, koja nam jamči, da je 
Baraković shvaćao svoju pjesmu kao cjelinu. Poštujući starinu 
radiji smo ipak nazvati to pogrješkom u kompoziciji. Jedinstve- 
nosti Vili nedostaje, i to je glavno, što je grdi. 

Prvi dio Vile sačinjava prvih deset pjevanja, ili ti, kako 
pjesnik govori: »petj«. Poslije posvete Anjelu Justinijanoviću 
Šibenčaninu rajnoga Frančiska pjesnik priča, kako je »na osvit 



* U,đabrovačkom još se i sad čuje arla u značenju: mjesto ka- 
menom, ili opekama ogradjeno u bašči, ili u mjestu pred kućom za gojenje 
pitomijega cvijeća (tal. orio). 

nedilje« u proljeće bio uranio u šetnju i izišavši iz Šibenika 
našao se »na stazi pod Kamenar-stražu«. Penjući se uz goru 
poče »bugariti pir despota Vuka«. Prošavši Pod dodje »u gor- 
nje polje pod nizku zidinu« i tu htjede da počine. Nije bilo 
živa duha ni ćuha od vjetra, no najednom se prestravi, jer opazi 
ženu, gdje spi kano zaklana na uznak. Bila je to vila Slovinka. 
Kad se probudi i vidje pjesnika, ukori ga, a još više, kad opazi, 
da je gleda Ijuvenom pohotom. 

Mojih vlas i grla da bude gospodar 
tva narav umrla, ne bi T to luda stvar? . . . 

Procini do prsta sva uda u ženi, 
može r bit tva vrsta, pak se njom oženi . . . 

Pruđniji dogovor danaska valja nam . . . 

Ime mu vila zna, ali zaželje čuti rod pjesnikov, a to oju- 
nači pjesnika te joj ispripovjedi, što zna o svojim starima, i 
kako mu rodu poganska nevjera sa Obrovca uništi baštinu u 
Plemićima, dar kralja Bele pradjedu Bartulu, te pjesnik valja 
da luta trbuhom za kruhom. Vila mu tad stade pripovijedati o 
Zadru i o prepiranju izmedju Hrvata i Mlečića, dok svitli kralj 
ne proda Mlečićima grada. Sada bijaše mir, a pod blagom se 
duždevom upravom grad podignu kao malo kada. Kako je 
sunce bilo već pripeklo, ukloniše se vila i pjesnik u gaj pod 
jelu te tu vila nastavi svoje pričanje. 

U drugom pjevanju pripovijeda vila, kako Sforza Palavicini, 
mletački vojvoda, dade razoriti stare gradske utvrde, zgraditi 
nove velikim trudom i troškom, u dobar čas, jer Belona po 
Zavidosti pobuni u snu Selima cara, da zavojšti na Zadar, a 
Perhat-beg se zahvali, da će uništiti grad. Belona se na to 
spusti do Karonta na Leti vodi i javi mu, da ladju drži pri- 
pravnu, jer će ih dosta doći na obalu, da se u podzemni svijet 
prevezu. Pjesnik slušajući to plače, a kad vila svrši, umoli je, 
da mu kaže, kad se to zbilo. 

Vila mu na to ispripovjedi dogadjaje godine 1569., a iza 
toga mu pokaza goru Velebić, gdje se prije tri ljeta bijahu sa- 
kupile vile, da zbor zbore. Koje se vile skupiše, nabrojeno je 
u četvrtom pjevanju. Vila ne će da mu reče, što se tu odlu- 

čilo, ali mu kazuje pjesme, koje. kasnije ispjevaše vile u slavu 
Zadra kolo igrajući. Te pjesme ispunjaju peto i šesto pjevanje, 
a u sedmom Slovinka priča pjesniku, kako je svojim posestri- 
mama na njihovu molbu kazala začeće Zadra i kako nasta slo- 
vinski jezik, koji: 

Kraljujuć kraljeva sva lita prvih dob, 
vojujuć vojeva progoneć svita zlob; 
a sada niku kob tujini kladu na nj, 
') govoreć, da je rob, hteć stupit svak prida nj. 

I da bi kako panj usahnut umili, 
klasti ga na oganj — ne bi se kratili, 
I ne misleć, živiti da vavik nimaju, 

i svaka na sviti da konac imaju .... 

Kad vila svrši svoje kazivanje, pita je pjesnik i za Ši- 
benik : 

zač u njem pribivam i živem pokojan 
i časti uživam, kih nisam dostojan. 

Ali vila ne će, a nema ni kada, da odgovori, »jer sunce 
na nebi jur skuplja sva krila«. Šibeniku će mu pričati drugi 
put ili ona, ili koji drugi razumni i sveti Čovjek; a za sada nek 
je ne zaboravi, nego nek u Zadar uspiše, što mu kaza, jeda 
mu naprudi. Sad ga gradjani ne shvaćaju, ali možebit »s vrime- 
nom dil tobom proslovu, ter tvojim imenom pravim te prozovu«. 

Pjesnika ne uvjerava vele vilino razloženje, jer kaže: 

Mnjn, da bi osnova' moj razum i snaga 

sve knjige do slova, Virjilij ke šlaga, 
a buduć prez blaga, nitkor me ne ljubi, 

zač kripost ni draga, kad blago izgubi. 

Vila ga ukori srditim pogledom i riječima: 

Ne može svak biti Virjilij ni Platun, 

ni razum imiti, ki ima Cicerun. 
Tko sebe ne lini, ter čini, ča more, 

ta dosta učini, zakoni govore. 

Dajući mu krasne nauke, kako treba svoj jezik ljubiti i 

[njim se dičiti, opominje ga, da se je ne srami, jer: 

^ tko se mnom sramuje, ter mu nis' obična, 

dar uzdar da mu je, ja nisam njim dična. 

Pjiesnik joj to obeća, a vila ga ostavi turnuvši ga sa svoga 

krila i dobacujući mu riječi: 

Ali hoć', ali neć', rvi se i vrti, 
iz aevblje uteć ne mož* neg po smrti, 
u teško si odveć brime se oprti'. 

(VIII. pjev.) Dok se je Baraković jadao, što ga vila na- 
priječac ostavi, stiže ga poklisar od bega fllivanskoga ka knezu 
Šibenskomu te mu ispriča, kako je u Zadru bio na svadbi 
»Darije (Macarelić) zaručene Federigu Grisogonu.« Tu se po- 
hvalno spominju zadarske vlasteoske kuće kao Tetrišići, Rožici, 
Civaleli, Peruzići, Barbareli, Grižogoni, Cedulini, Krešavi, Ga- 
lelli, Krnaruti, Pećareli, Fafonići, Galjardini, a »za ostalih ne 
mar* znati.« To Jurja veseli, ali ga ražalosti bugarštica, koju, 
kako poklisar kaže, »pokle se sopra diže, koja biše obilata, 
svakim blagom pribogata, u polnoćno vrime bliže, niko dite 
mladolitno, pokle posluh zapovidi, da ga zove u besidi, ja 
spivati jadovitno.« Zla slutnja ujede pjesnika u srce slušajući 
pjesniu o majci Margariti, a i obistini se, jer mu poklisar pri- 
povjedi', da je to rodjena mu sestra Margarita Baraković, koja 
je plakala brata Petra, što je poginuo pod Krfom, i sina Ivana, 
kojega Senjani pod Korčulom pogubiše. Kukajući stiže Juraj 
s poklisarom pred' gradska vrata u Zdravu Mariju, te poklisar 
preda pisma, pa zadje u dom Barakovićev na večeru i počinak. 

(IX. pjev.) U snu muče pjesnika strašne prilike. Prikazuju 
mu se mili pokojnici, a dodje i vila, da mu kaže u sanji »drugi 
svit onamo, ki mi ludi i ne znamo.« U raju vidje i blaženu 
Gospu, pa mu se pričini, da ga nudi ruzarom, kao da bi ga 
htjela tim povući k sebi. No u to ga probudi poklisar, koji se 
spravljao na odlazak. Sam bez druga poče pjesnik misliti o 
razgovoru s vilom, a ujedno tražiti načina, da se opet s njome 
sastane. Mnoge je dane potratio tražeći je uzaludno "po ^doli- 
nama i gorama, a kad vidi, da je lutanje pusto, odlučijpohoditi 
»tempal na gori.« QC. pjevanje.) Tu nadje pustinjaka, koji mu 
kaza zlo, što se bilo u Šibeniku ugnijezdilo'. Iz snatrehjajh" 
probude zvona samostana svetih koludrica. Pustinjak ih ^slavi, 
jer one mole za spas grada, da ga Bog pokara, ali ne uništi. 

Na Čelu im je vlasti i primjerom opatica Kafaela Ivetića, koju 
svijet nije nigda uspio grijehom pređobiti. Pustinjak šalje i pje- 
snika opatici', jer će ga ona izliječiti' od' jada, koji mli srce pa- 
raju. »Tužbom pi;snikovom u zučnopojke,« gdje proklinje hudii 
čest svoju, svršava ovaj dio Vile. 

Kako se vidi na prvi mah, pjesniku je glavno bilo, da 
proslavi' svoj rodni kraj, a uza to svoj rod, koji u njegovo doba 
bijaše pao na niske grane. Velika je pogrješka Jurjeva, što se 
u tome nije držao srednjega puta: njegove su pohvale Često 
puta nadUvene, a kadikad se očito vidij da imadii drugi cilj, 
t. ], pjesnikovu korist. Tako valja da shvatimo naročito pohvale 
đuždevbj vladi, koje nije nikako nioči dovesti u sklad s do- 
moljuliljem pjesnikovim. No kadikad će biti uzrok hvalama i 
plemenitije čuvstvo, navlastito prijateljstvo, n. pr. prama Justi- 
nijanoviću i prama Grižogonima; ali i tu se igra pjesnik pre- 
rado hiperbola, tako da pod njihovim teretom glavna stvar 
strada. Inače je ovaj' dio Vile lijepa svjedodžba Jurjevu osje- 
ćanju i ljubavi prama Zadru, a zahvalnosti prama Šibeniku. 

Barakovic nije prvi u našoj književnosti pokušao iskititi 
pričama postanak rodnoga kraja. Zoranić je u tome bio bez 
sumnje' Jurju uzor, a to Barakovic sam pripoznava pjevajući: 

I Petar Zoranić imaše tu misa', 

kim opet prošlu Nio, Planine kad piša, 
Ijovena pun bisa s vilami hodeći, 

U znojne dni krisa s pastiri opčeći. 
Planklta hteć reći, a reže žarka vil, 

pogodno videćij tako je reći h'til: 
Već nam ni rič ina neskladna ne^ u tom, 

dar neka istina na mistu sidi svom. 

Kako se ovdje govori o nekim izmjenama, vrijedno je zabilje- 
žiti, sto Zoranić priča. Malo je riječi, a evo ih u izvorniku': 
» . . . jedan mladić, sin nibžnoga boga Dunaja, ki tolike 
župe gospodi' i vladanja, i vile Save, imenom Paprat, a to imie 
jimise, jer od majke nad zeljem od paprata rojen bi i simenom 
njegovim, ko se samo na Ivansku noć sabrati more, od- 
gojen biše. Slišeći dakle Paprat glas i lipost Stane, hćere Žarke 

vile i Neptuna, velikoga morskoga boga, ka u moru zadarskom 
općaše, da ; kadi pake od prvih Grkov, ki plav plavati po moru 
počaše, tuj pristavši grad slavni z dobrom kobom sazida se, jer 
to misto za dar bi dano, htiše da Zadar zove se.< Dalje se 
pripovijeda, kako je Paprat zaljubio Stanu, Ijubovcu Apolonovu, 
te kako ih je Junona u sastancima pomagala, ali ih to ne sa- 
čuva od Apolonove strjelice. Žarka pretvori na to Stanu u 
vrulju nazvanu po njoj Fons Stanae, a ta se riječ pretvori 
u Fontane, kako i danas Zadrani zovu vrelo. 

Nas medjutim zanima samo prvi dio priče, jer je otole 
izvio Baraković svoju. Kad se narod iz Babela razbježe, Nin 
sa ženom Savom dodje u ove krajeve, priča Juraj, te po sebi 
prozvaše mjesto Nin i rijeku Sava. Sišavši na more porodi 
Sava Plankitu — »Planka« je otvoreno more kraj Zadra — 
koja se zavjetova Dijani. Lov loveći doteče za košutom na 
more te umorna zaspi. Tu je ugleda Neptun te »divicu poštenu 
pri morskoj pučini tad materi ženu morski bog učini.« Do sto 
dana pokloni Plankita Neptunu čedo, kojemu na prsima bijaše 
upisano ime Slovan. Na pir i veselje pozva otac ostale 
bogove, zavrže se kolo, a kad su se iza večere spravljali na 
odlazak, darovaše bogovi dijete. Otac mu za dar ogradi 
Zadar, a vodu, gdje obljubi Ijubovcu, okrsti Plankitom. Kod 
Plankite usadi Jovo javor, Palada masline, Marte darova Slovanu 
konja, Vulkan oružje, Junona dva »pava,« a Merkurij »krela«. 
Dijana ne hteči biti gora od drugih usadi ruzar, >na vrh mu 
zadi ditela kiticu.« Apolon »obeća s prigodom, da provre Plankita 
s parnaških gor vodom konjskoga kopita.« Kad bogovi dijete 
ostaviše, »Grci mornari s vrimenom prispiše, Argo i Jazon stari, 
ki Zadar dospiše.« Cerere i Bak ne bijahu na gozbi, ali kad 
ih namjera na grad namjeri, i oni ostaviše svoje darove kao 
spomen: žito i vino. Tako se grad naseli, a vladaše u njem 
Slovan, po kome se i jezik prozva, jer kako pjesnik kaže: 
»Slovanom slovinski jezik bi nam znanac, kakono latinski od 
svojih vladalac.« Kad premine Plankita, podje Slovan u pohode 
babi Savi. Kad su bili oba blizu neke rijeke, posrnu Sava te 
se uguši u vodi, koja se po njoj nazva, a Slovan obišavši sve 

te krajeve i primljen svuda rado za gospodara, povrati se u 
domaju, koja se po njem proslavi: 

S istoka na zapad i opet u poprič 
svud zvuči i dosad slovinske vrsti rič, 

mniju, da ni vladanja umrla človika, 
u komu ni stanja ovoga jazika. 

Daleko bih zašao potanko razglabajući sastavine ove priče, 
a ipak joj ne bi istakao znamenitosti, kako se pristoji. Tko 
hoće da dobro shvati Gundulića i cijeli slovinski pokret u 
dubrovačkoj književnosti XVII. vijeka, treba da se osvrne i na 
preteče toga pokreta: Zoranića i Barakovića u XVI. vijeku. 
U Zoranića opažamo već tragova toga, recimo: panslavizma, a 
u Barakovića imamo skoro već čitavu zgradu gotovu, pa bi 
bilo jako lijepo ići dalje, te ispitati sveze ovijeh pjesnika sa 
starim našim hronografima, koji takodjer bilježe ovakova bas- 
' novita rodoslovlja, te sa knjigom II regno degli Slavi 
poznatoga Orbinija, gdje je staro izmiješano sa novim te sve 
prikazano tadanjoj generaciji kao povjesna istina. 

Baraković nije samo po svojoj »slovinštini« drug Gun- 

dulićev, već i po vrsti i načinu pjevanja. Istina, Baraković je 

po sebi lirski pjesnik, a i veze su sa Zoranićem i talijanskim 

vršnjacima dosta jake, no zna kadikad biti i samostalan ; a to 

je poglavito onda, kad priča o dogodjajima, koje je na svoje 

oči gledao. To su zgode iz turskih bojeva 1569. Bio je tada 

mladićak od dvadesetak godina, pa je i sam lako bio u vojnici 

zadarskoj, koja je grad branila od Ferhad-paše bosanskoga. 

S toga mu je i pripovijedanje življe nego obično, pa i bilo gdje 

kad koješta, što je uzajmio od drugih pjesnika, osobito od 

Vergilija, što donekle smeta. Nije se ni tada, istina, oslobodio 

svojih starih griješaka, t. j. mudrovanja, ponavljanja i laskanja; 

i ali su ti dijelovi Vile Slovinke svakako mnogo bolji od 

i nadutih pjesama, u kojima se slavi n. pr. uredjenje zadarsko. 

' Takova mjesta umore brzo čitaoca, jer tu, kako se obično 

I zgađja pjesnicima, koji nijesu od majke prirode baš dobro na- 

^ dareni, nalazimo puno riječi, a malo misli. A povrh toga nije 

Zadar toga ni zasluživao, jer se pjesnik i ^am tuži na tudjin- 
štinu, koja je u njem tada bila preotela maha. 

Kao pjesnikovu griješku spomenuo sam i preveliko mnoštvo 
gnomd. Ali treba kazati, da je u tom uspjevao kao malo tko, 
jer kad i kad nalazimo rečenica, kojima je po jezgrovitosti u 
izražaju i po lijepoj formi u starijoj književnosti teško naći 
ravnih, premda se ta ljepota s prevelikoga gomilanja sličnih 
misli skoro i ne osjeća. Uopće treba kazati, da je pjesniku 
mašta Ma donekle ograničena i da se uvijek svraća na jedno 
te isto, ili kad se primi nečesa, ne zna svršiti. To se opaža 
u čitavoj pjesmi, jer one motive, koje nalazimp u Vili, nala- 
zimo i u drugim pjesmama Baraković.evim ; kad bi se dapače 
moglo dokazati, da je Draga, rapska pastirica, nastala 
prije Vile, inorali .bismo tu pjesmu shvatiti kao neku .vrstn 
priprave za Slovinku, po .prilici onako, kako su omanja djela 
Danteova preludij njegovoj Božanskoj komediji. 

Što dakle priča pjesnik u Dragi? — Zateče ga glas, 
da su Senjani zarobili pod Loparom galiju, u kojoj mu bila 
dva brata, pa uzeo plavcu te se prevezao na Rab, da vidi, je 
li istina. Glas se ne obistini, a on zateče rapsku gospodu na 
svadbi Nikole Žara sa Zudenigom. $utradan povedoše ga vla- 
stela, mei4jti kojima spominje Petra Zudeniga, Ki^stu Gab^finija 
i Marina Bića u moćnik župne crkve, koji pjesnik p,Qredjuje 
vatikanskomu. Obišavši grad i opjevavši niu ljepote i uredjenje 
jašući zadje po otoku, a svuda ga po zaseocima lijepo prlmaha. 
Nakon dvodnevnog lutanja namjeri se na spilju, a kad zavirili 
nju, opazi okamenjenu ženu, gdje joj se iz očiju toči valovita 
rijeka. Kako sunce zadje za oblake, ne moguć ništa više .vidjeti 
uputi se dalje i sastane se sa starim čovjekom zaraslim u 
bradi i l^osajpa, gdje poje plačne pjesme. Ovaj mu i$priča avojv 
povijest: Kalifronat — tako se zove utvara --7 bijj^^e su^ed 
Barbatu, a ovomu je bila krasna kći Draga, koju bezbrižm 
otac puštaše ne sluteći zla, cla u društvu s Kalifrontom p^/sd 
po gorama ovce. Sprva se Kalifronat ustezaše, ^pskpr?^ g* 
Ijuvena moć sasvim oblada, te na paši htj.ed.e djevojku obljubiti« 
Bježeći dotrča do spilje Draga i tu je Dijana okameni, % 

Kalifranta osudi, da danomice o podne i o ponoći posji 
spilju. Hodeći tamo sije žalud, od koga raste hrastova šuma 
U tome kraju. Na molbu pjesnikovu ispripovjedi sada Kalifronat 
jiovjest ftaba. liježeći pred Atilom sklonuŠe se četvorica: Galzinj a, 
Zoldorigo, Miklauš i Žara na otok u sta|*ca Barbata te na nekoj 
glavici sagradiše Vrhovnicu, Icoja se za doba rimskih vojevanja 
prozva Koleuta. Koleuta doskora procvate trgovinom te se sta- 
novnici prignuše, da sagrade grad na moru, koji ze prozva 
'Rab. Mjesto odolje Grcima i »jenovešcima«, a sami se pjod- 
vrgoše gospodstvu kralja ugarskoga. — Pjesma nije sasvim 
dovršena. 

Čitaocima ne će biti potrebito razglabati, kad znadu već 
sadržaj prvoga dijela Vile, u čem je srodnost medju jednom 
i drugom pjesmom. Već uvod spominje epizode o majci Mar- 
gariti, pa zaredamo li dalje, uvijek ćemo naći, da jedno od- 
govara drugomu, a ima li razlike, pomoći će nam Zoranić, 
učitelj Barakovićev, kojega je n. pr. upotrebio i u priči o pri- 
jetvoru Draginu. No kako je Draga potrebita za razjašnjenje 
prvog dijela Vile, još je potrebitija Jarula za razumijevanje 
drugoga dijela, i to ne baš čitava pjesma, već samo takozvano 
Cvitje šestoga vika. 

Jarula je naime povjest starozavjetne i novozavjetne ob- 
jave božje u stihovima, podijeljena u šest pjesama, koje pjesnik 
i nazivlje »cvitovi«. Prvi je »cvit« povjest biblijska do Noe, 
I drugi — dogadjaji do poroda Isakova, u »cvitju tretjega vikat 
ipripovijeda se, što slijedi do Mojsija, a četvrto svršava babi- 
Plonskim ropstvom, peto ide do poroda Isusova, a šesto do 
fismrti šv. Petra i Pavla. Pjesnik kaže, da je sam vidio ta sveta 
[mjesta, kad je bio u Rimu za jubileja 1600. god. Tu mu se 
ipruža prigoda, da govori o paklu: ulazi se u nj kroz sedam 
vrata prama sedam smrtnih grijeha. Na paklu ima još pet >po- 
sistar, ali f vam prozorov« prama pet oćućenja, kojima čovjek 
griješi i dolazi u pakao. U raj se naprotiv ulazi poglavito 
Irima putima, t. j. putem vjere, ufanja i milosti. 

Stalno je, da ni u ovom nije Baraković originalan, već 
je to čiio, ili čitao u pripovijestima. Ali ovakav pakao nalazimo 

opisan i u drugomu dijelu Vile Slovinke, pa to daje Ja- 
tu li i znamenitosti, jer inače treba potvrditi sud Valjavčev, 
koji ovu pjesmu nazivlje: »izvod sv. pisma složen u stihove 
katkad od nevolje u lovu na slikove, koji su opet silomice 
porodili druge ne svuda potrebne i korisne stihove.« 

Ostavivši pustinjaka naš pjesnik u Vili ne pripovijeda, 
kako je poslušao savjet njegov, da ide u monahe, nego skače 
na svoju prvu ljubav. Tri mu se ljeta tajala u srcu skrovita 
rana, a kad mu dodija, ode u šumu, da umre od gladi, ili da 
ga zvijeri razderu. Tu ga nadje lovac te ga na »poslaniku« do- 
žene u Trogir, napoji i nahrani. U Trogiru se namjeri na vrača, 
koji mu bolest pogodi, ali 

Sva zemlja i more prem da bi hotili, 
da ranu zatvore tvu, ne bi umili, 
neg samo pribili on obraz rumeni, 
kl tebe prostrili kroz pogled himbeni, 
s kogano po sve dni sluti će Šibenik, 
kako zrak sunčani; on tebi hrani lik. 
Prem ako Dubrovnik Livijom procvita, 
ku Dimko ranjenik u pismi počita, 
Šibenik obhita, kud zvižde koliše, 
i još se obita stupiti na više . . . 

Poslušavši vrača krenu pjesnik u Šibenik. Tu ga draj 
milostivo primi, ali ga ne usliša. Bit će valjda s te nepogod 
— svak bi pomislio na Dantea, ili Zoranića — zaželje pjesni! 
pošto mu dodijaše gore i livade, ići na more, pa uzev pla^ 
odaleči se od kraja sam u ladji. Zateče ga oluja, te se jed 
spasi skočivši u more i doplivavši sam na otočić pokraj nel 
hridi. Tu se je nadao miru; ali iz »bunje«, pri kojoj bijai 
čudnovati šum dolažaše do njega, kao da je prohod svih vj 
tara. Iz bunje se u to pojavi čudnovat čovjek, komu zvala bi 
jahu sapeta željeznom »kofom«. Pjesnik ga zakle »sa svi: 
nebesi«, da mu kaže, tko je, i ne doreče kletvu, kad izađje i 
bunje žena »poslana z donjih muk, gdi sudi kralj Pluton«, »ri: 
smrad bez broja rastresen glave vlas, na svakom zmija zja«. O 
potrese tri puta Čovjekom te »njegovu jaziku vred zvalo 0( 
nese«, pa je nestade. Tad se »osin« (sjena) očitova, tko je, 

je to glasnik, koji Petru iz Zadra bijaše donio zle, a lažne 
sti, pa je zbog laži osudjen na vječne muke. Tri puta ga 
cde pjesnik zagrliti, ali ne uzmogne: ta to je sjena; već 
a da se zadovolji pustom riječi. A ima i što da sluša, jer 
Osin pripovijedaše muke paklene: 

U srcu zemlje »vlada starolit zmaj velike oblasti t, komu 
iju grješnici. Paklena je oblast ogradjena tvrdim ogra- 
jtna, a kruži je rijeka Letefka, »ka virom paklenim izvire« i 
imom maglenim ogradu obstire. « Seđmora vrata vode duše do 
ke, gdje ih prevozi Karont. Na paklenim je vratima čuvar 
inošan«, koji duše piše i kralju prikazuje, a ostali su stra- 
i okolo dvornih vrata. Tri su mjesta u paklu : prvo se zove 
tamnosti«, gdje su nekrst ena djeca; drugo je »očišćenik«, gdje 
duše čiste u ognju kao zlato, koje zlatar procjedjuje, dok 
tane iz njega zle natruhe. Osobito je tu mjesto za one, koji 
iru u taštoj ljubavi, zvano »Eližinsko polje«, gdje se duše 
ju od mrče do mrče hoteći da »rasprte trud i oganj.« Tu 
\ i kraljeva polača, a kraljica gleda kažnjenike i ruga im se. 
blažio bi je samo, tko bi joj donio granu sa duba neplodna 
atolista, i taj bi se mogao slobodno povratiti, no uspješe u 
m samo Orfej, Tesej, Poluče, Eneja i Erkole. — Treći je pa- 
ni stan ogradjen, kako je prije rečeno, a straže ga Cerber, 
Tgona, Jerion, Erilo, pljujući oganj živ sumporom niz rilo. 
da ga Ereba optiče deset puta, kraljuje u njem Radomo- 
t, brat Plutanov, a služe mu Alet, Fešifon i Majera. Tu 
ješnici za uvijek kaju svoje grijehe. Kako koji dodje, zatjera 
Radomonat u vojsku Luciferovu, .Mamoninu, ili Asmodenovu. 
iferovi su oholi, Mamonini lakomci, a Asmodenovi bludnici, 
se u troje dadu podijeliti grijesi: to su grijesi oholosti, la- 
•mosti i bludnosti, a »grisi ostali izhode iz ovih.« 

Osin glasnikov, kad zadje u paklenu propast, pogleda na 
ta, gdje sudi Radomonat, pa može i kazati pjesniku, što se 
dogadja. Na vratima je bio čovjek okovanih ruku, s usi- 
im gvozdenim klobukom na glavi, a noge mu bijahu zako- 
ne duhovim polugama. Košulja mu je bila od željezne žice 
vilicama, koje su ga bole, obuča od nada, a sve mu je to 

Crtice iz hrvatske književnosti III. ^ ' 

bilo zažareno. I na jeziku mu je dapače žerava. Straga su ho- 
dili vragovi, koji su ga neprestano kraljevskim žezlom bili. 
Upitan osudjenik, tko je: 

Juraj sam, reče, ban Smiderski, 

despotom prvo zvao, vojvode Vuka sin. 

Dok je živ bio, branili su ga i vjerno mu služili Janko 
vojevoda, Mihalj Svilojevič i Štipan Musijević, a on iz hamosti 
izda caru Janka na Kosovu. Rodjenu kćer Maricu dade sultanu 
za ženu. Krišom je poticao cara na cesara, a cesara na cara. 
Zato je i kažnjen za primjer drugima. 

Dok se tako Osin na paklenim vratima razgovarao sa 

despotom, projuri mimo njega tjeran od ^zastave« zlih duhova 

nečiji duh: 

Kad na me pogleda, tad poznah človika, 

kako no suseda od moga jezika. 
Prijatelj biše tvoj more bit od glavnih, 
a znanac nigda moj, na svitlu kada bih. 

Tako kaže »Osin« Barakoviću. Dodje u pakao »živeii 
nesaznan podjamno s kim općah«. Dalje ne kaza kažnjenik ništa, 
»zač oganj pripeče.« 

Vrata su sedmera na svaki smrtni grih, 
Kako ti s večera veći dil govorih, — 

tumači dalje glasnik pjesniku, a kaže mu i imena. Te su >zjati< 
dakle Vulkan, Lipari, Iškja, Štrombol, Mogibel, Pocuol, ta 
sedma ostaje, ob koj se boju smest, zač izreć udna je, gdi Erkul 
zar'va dva čudna zlamena, dva stupa, ne drva, neg tvrda ka- 
mena.« Mjesto, gdje se pjesnik nalazi, to ti je Vulkan, ali ti 
reć Bulkan. No Minošan pisti, pa se je red Osinu sakriti pred 
svjetlom. Pjesnik je bio poželio, da sazna zgode turačke navale 
na Zadar, ali ne moguć mu naustice kazati, dade mu Osin knjiga, 
u kojoj je to zabilježeno. Na to ga nestane. 

Ne nalazeć sebi hrane tumarao je Juraj po Vulkanu, te 
kad je već pomislio, da mu je mrijeti, ukaže mu se trgovačka 
ladja. Jedva ga mornari primiše na brod, ne znajuć, ni tko je, 
ni odakle je. Tek petoga dana ugleda pjesnik rodni kraj te se 
sretno na nj iskrca. 



Usklik pjesnikov otadibmi. — Vrela za opis pakla. 

U XIII. pjevanju Vile kaže se sadržaj knjiga >F 
j pisnika,< koje bijaše Juraj iz pakla donio. To je prosta po 
I pjesma u čast rajna Frane Strižoevića Šibenčanma. Pro 
I to Juraj izadje iz kuće i namjeri se baš na njegov pogr 
Vila Slovinka svršava ovim strofama uprav 
' Zadru, otadžbini pjesnikovoj, a vrijedno ih je zabilježi 
su pravi izHv prevarena nadanja pjesnikova: 
>Ota£blao ma n«harna — 
! tad jim reie gnjivan dostl — 

j >poble nisi blagodarna 

\ radi moje neharnosti, 

' ter od Bebe mene odarna, 

I ne ć' nživat moje kosti.« 

Te riječi stavlja doduše u usta Scipionu Afrikancu, : 
' njega vrijede, jer sebe uporedjuje tomu vojniku rimkon 
; jemu Je Rim bio neharan, kao što ni Zadar nije bio ba? 
našemu Jurju. 

U ovom dijelu Vile koješta sjeća na Zoranića, 

pogrebna pjesma Strižoeviću spominje nas pogrebne 

, Divniću u P 1 a n i n a m a. Ali uza sve te sličnosti vidi se i 

\ pogled, da uzori Jurjevi u ovom dijelu bijahu drugi n 

' prvom. Opis pakla — to je baš glavno u pjesmi — i te 

kakva mješavina; koješta sjeća Dantea (n. pr. kazne), 1 

opet Enejina pohoda u podzemni svijet u Vergilija; a 

nešto toliko originalno, koliko to nije ni Dante, ni ^ 

upotrebio. To nije baš djelo mašte Jurjeve, ali je on 

nas barem pjesnički obradio priče, kojima su kršćansl 

ćenici strašili pobožne kršćane i slušaoce. Zato je i za 

pakao Barakovićev, pa hoće li tkogod da uČi kompa 

svjetsku književnost, a poglavito glavu o Danteu, njegov 

šasnicima i nasljednicima, treba svakako da zna, što i I 

vić kaže. 

XVIL 

Turski bojevi u dubrovačko-dalmatinskoj 

književnosti. 

Zašto u Dalmaciji nemxi junačke epike? — Turci prodiru prama 
zapadu. — O tom pišu: Vetranić, Marulić^ Hvarani, Zoranic) 
BaraJ^ović, Sasin, — Sasinovi ^Razboji od Turaka*^. — Sigetska 
katastrofa, — Kamarutićevo ^Vazetje Sigeta^. — U koga se 

pjesnik ugledao? 

)ijela epika, o kojoj je dosada bilo govora, odjek je onih 
SE^ književnih struja, koje su u Italiji bile obladale, pa prešle 
more, a prenesli ih u Dalmaciju ljudi, koji su se u Italiji od- 
gojili, ili su na koji drugi način znali, što se tamo dogadja. To 
su, da ponovimo, skoro same vizije, a baš je za Dubrovčane 
i Dalmatince značajno, da su povodeći se poglavito za Sannaz- 
zarom te vizije isprepleli elementima iz idilske poezije. Jediaa 
pjesma, koja se je baš mogla nazvati pravi idilski epos, to je 
Hektorovićevo Ribanje, ali tu se opet prepliće u pripovije- 
danje pouka. Miješanje raznih književnih smjerova u istoj pjesmi 
opazit ćemo i u kasnijoj dubrovačkoj književnosti i kod većih 
pjesnika, nego što su oni, koje smo do sada spomenuli, a to je 
opet znak, kako baš zbog toga, što su se naši predji uvijek oba- 
zirali na Italiju i na ono, što se tamo radi, nije se mogao u našoj 
domaji ni razviti stalni koji smjer u književnosti. Jer netom bi 
pisci prionuli uz jedan, već ti se u Italiji pojavio drugi, ili je 
kadikad dojam talijanskih uzora, kao Dantea i dr., bio tako 
moćan, da im. se naši pjesnici nijesu mogli oteti ni onda, kad 
su pjevali — baš protivnim načinom nego oni. Jedino se tako 
dade protumačiti pojava nekih pisaca, n, pr. jednoga Zoranića, 
čije su Planine kao zrcalo, koje odsijeva baš sve, što je u 
Italiji do toga doba bilo u književnosti. 

Kako u Italiji nije bilo prave junačke epike, tako je nije 
bilo ni u Dalmaciji. Ali s druge strane neprestani napredak 
Osmanlija te njihovi napadaji, kojima naš narod bijaše u prvom 
redu izložen čitav XVI. vijek, t. j. za doba naporna turskog 

gospodstva, morao je ostaviti i u književnosti traga. Svakoga 
dana dolazile su u naše krajeve vijesti o sukobima i uspjesima 
turskog oružja, cijela je dubrovačka trgovina ovisila o hiru 
padišahovu i o dobroj volji njegovih ljudi, da i ne spominjem 
gusara, koji su pod turskom zastavom haračili po moru. Koje 
dakle čudo, što je tursko pitanje zanimalo narod, te se o tome 
govorilo po sijelima, po kućama i na dvoru! Istina, dubrovačka 
je republika živjela u prijateljstvu s Turcima, ali to su prija- 
teljstvo naredjivale prilike, a u sebi su Dubrovčani bili isto 
tako žestoki neprijatelji turskoga gospodstva, kao i drugi, a 
možda još žešći baš zato, što su ih poznavali', i što su kadikad 
morali činiti štogod i proti uvjerenju, samo da Turcima ugode, 
ili da se obrane od Mlečića, koji su uvijek na republiku vrebali. 

Kakav je to bio život u Dubrovniku, krasno nain je opisao 
Jireček po gradji iz dubrovačkog arhiva, te dragocjene riznice 
za vijesti iz onih vremena, gdje nas ostala pomoćna vrela kadi- 
kad ostavljaju na cjedilu. Danak nijesu Dubrovčani plaćali 
samo sultanu, nego je trebalo uz to svake godine, kad bi po- 
slanici nosili danak u Carigrad, mititi careve doglavnike, a 
osobite poslanike za svaku malu stvar šiljati i bosanskim vezi- 
rima, koji se nigdje nijesu mogli prikazati bez novaca i bogatih 
darova. Te bi darove odvraćali bosanski silnici darovima, ali 
bi ovi darovi zahtijevali uvijek nove odvrate, te tako nije to 
izmjenjivanje darova nigda prestajalo. Tako izmorenu državu 
mučili su takodjer carevi ulaci glasovima o sultanovim pobje- 
dama nad kršćanima, pa ih je trebalo pričekati i ugostiti i dati 
oduška svojem veselju i vjernosti pucanjem iz lumba- 
rada. To su naši djedovi činili, da očuvaju sebi ono malo zlatne 
slobodice, a postigli su dosta, pogledamo li samo na stanje u 
Dalmaciji, gdje stanovnici globljeni s jedne strane od svojih 
gospodara Mlečića, a s druge strane plienjeni od turskih četa 
nijesu mogli ni odahnuti. To je baš i uzrok, što književnosti 
u XVII. vijeku u Dalmaciji nestaje, a u Dubrovniku se je baš 
tada rascvala. Bila bi se i u Dalmaciji, da je bilo malo više 
sreće te da su stanovnici imali mira od zulumćara. 

tome smo u ostalom već prije govorili, a sad ponav- 

ljamo, samo da se vidi, kako bi bilo pravo čudo, kad u knji- 
ževnosti ovoj svakidanjoj brizi i prezanju ne bi bilo odziva. 
No ne samo stanje domovine, već je često i sam život pjesnikov 
bio usko skopčan s dogodjajima iz onih vremena. Ne spominjem 
dubrovačkih pisaca, od kojih je većina po položaju, što su u dr- 
žavi zapremali, morala znati, što se na istoku dogadja, te prema 
tomu i udesiti svoj politički rad. Dosta nam je natuknuti, što 
se Hektoroviću dogodilo, kad se jedva bijegom spasi od gusara 
turskih u malenoj ladjici na onu stranu Jedrene. I Barakovićti 
su mnogo krivi bili Turci, koji mu popališe baštinu u Plemićima 
doklativši se iz Obrovca; tako je pjesnik morao u tudjini pro- 
vesti svoj vijek. Nadodaš li tomu, da su mnogi književnici 
od naravi, ili po zanatu bili političari te razmišljali ne samo o 
tom, kako će se u Dalmaciji stati Turcima na put, već kako 
će ih uopće kršćanstvo zatjerati u Aziju, odakle su i došli, bit 
će nam jasno, što skoro u svakoga pjesnika nalazimo barem 
štogod, što nas sjeća tih općenitih nevolja. 

Govoreći o Vetraniću spomenusmo njegovo shvaćanje 
položaja ne samo u Dubrovniku, nego i izvan svoje domaje. 
Uma tako bistra, koji ne samo vidi čine, nego im traži i 
uzroke, da im nadje lijeka, teško je naći, a pogotovo u sta- 
rijoj književnosti. On je prava slika dubrovačkoga političara, 
komu je spas republike najviši zakon, te se ne žaca ni saveza 
sa nevjernicima, samo da se domogne cilja. Ali nije opet ni 
on sam. Kako mu je u drugim stvarima prilika Spljećanin Maru- 
lić, tako mu je i ovdje, premda se Marulić nije dotakao visine 
državničke, do koje se digao Vetranić. Ovoj dvojici ne možemo 
dodati trećega, jer su drugi naprosto bilježili čine, a nijesu 
ni kušali tumačiti ih. Je li tomu krivo to, što u ono doba kazati 
iskreno svoje mnijenje nije bilo svakomu dopušteno, pitanje je, 
koje se ne će tako lako moći riješiti. Svakako treba spomenuti, 
da u Dubrovniku nije bilo dopušteno dojavljivati vijesti s istoka 
ostaloj Evropi preko glave senatora. Povjest nesretnih Buci* 
njola, koji se o to ogriješiše, rječiti je tomu dokaz. 

Medju pjesnike, koji govore o turskim vojnama, broji 
je oba Hvaranina : Lučića i Hektorovića. Prvi doglasuje svom 

prijanu J. Martinčiću, što je čuo o opsijedanju Roda, pod koji 
doplovi sultan Sulejman 1. dne 28. srpnja 1522. s velikom silom. 
Opis je zanimljiv, osobito kad se poredi sa raznim izvorima. I 
u pohvali grada Dubrovnika spominje se turska pogi- 
bao, a spas gleda u tom : ili da složno Evropa oslabi otoman- 
sku moć, ili da se Turci po milosti božjoj pokrste. I u Ro- 
binji riječ je o Turcima, dapače je sujet te drame izvadjen, 
kako ćemo kasnije vidjeti, iz turskoga vojevanja. Škrtiji je 
mnogo u vijestima Hektorović. On samo spominje u pismu 
Nalješkoviću tursku navalu 1539. na Hvar i kako se spasi 
bijegom, što ga i ponuka, da sagradi Tvrdalj. 

Jako su osjećali nesreću rodnoga kraja i Zoranić i Bara- 
ković. Ali kako je o tomu bilo već prije govora, prijedjimo 
na Dubrovčane. Tu se susrećemo sa simpatičnom pojavom A. 
Sasina, gradjanina dubrovačkoga. 

Sasinu kao pjesniku lako je sud izreći. Sve da mu se 
ne da poreći relativna lakoća u tvorenju stihova, on pjesnik 
nije po mašti, a nije ni po obliku, jer ga je baš ta lakoća 
zavela na nemarnost u formi 

Njega ne smijemo zato ni promatrati kao pjesnika, već 
kao čovjeka; a kao čovjeka ide ga svaka hvala zbog privr- 
ženosti onomu kolu ljudi, koji su u Dubrovniku bili pregnuli, 
da stvore domaću književnost. Tu privrženost izriče on riječima 
u pjesmama Drugi san, U pohvalu pjesnika dubro- 
vačkijeh, a činima u cijelom svom radu, gdje se očito 
vidi povadjanje za drugim pjesnicima, navlastito za Vetranićem 

V 

i Cubranovićem. Njegova je Robinjica n. pr. ispjevana sa- 
svim po Robinjicama Vetranovićevim, a Cubranovića časti 
pjevajući i sam pokladne pjesme, od kojih nam se sačuvaše 
Muzika od crevljara i Vrtari. Druge pjesnike nazivlje 
slavne, Dum Mavar mu je preslavni, a za Cubranovića kaže : 
»ki zače i reče u njeki slavan glas Jegjupku, s ke steče po 
smrti slavu i čas'.« Po Sasinu je i utvrdjena vijest, da je 
Andrija bio zlatar, on dapače sačuva i dvije njegove pjesme 
Ijuvene, dragocjenu ostavštinu, jer osim Jegjupke od Andrije 
ni nemamo drugo. 

No ni po ovim pjesmama ni po svojim dramama pastir- 
skim Flora i F i li da nije Sasin zaslužio, da mu se ime na- 
pose spominje, već svojim Razbojima od Turaka. To su 
pjesme o turskom ratu god. 1593.— 94. U prvom razboju se 
pripovijeda borba kod Siska, gdje Hasan paša poginu, a uza nj 
Mehmet-beg, carev nećak. Da osvete poraz, posije sultan Sinan- 
pašu i Begler-bega. Begler-bega zateče Nadaždin-ban na 16. 
kolovoza kod Agrije i potisne ga put Biograda, a na 29. rujna 
dogodi se isto i Sinan-paši, koji uteče put Budima. U drugom 
razboju skupi Sinan-paša novu vojsku te se otpravi put Beča. 
Kod Stolnog Biograda dočeka ga Ernest, brat ćesarov, te ga 
na 18. listopada hametom potuče, a Begler-beg sam poginu. 
U trećem se razboju pripovijeda, kako je na Hrvatsku navalio 
bosanski paša sa begom od Hercegovine misleći, da je bez 
vojnika, što otidjoše k nadvojvodi Ernestu; ali na 24. prosinca 
moradoše uzmaknuti ostavivši na bojnome polju do tisuću svojih 
vojnika. Ernest je u to podsio Budim, a Sinan-paša bojeći se 
izdaje dade poubijati do tri tisuće gradjana. (IV. razboj.) U to 
se Dunav sledi, a Turci uhvatiše tu priliku, da navale, no biše 
s gubitkom odbijeni. Od 8000 Turaka jedva ih 300 uteče. 

To je bilo kod Temišvara, a doskora Turci izgubiše i 
Novi. (V. razboj.) Ostavivši posadu u Novome odalji se ćesa- 
rova vojska, a Turci tada iznova pristupiše iz Biograda pod 
Begler-begom. No kršćani se noću vratiše te ih Gjurgjeva dne 
hametom potukoše. Begler-beg jedva uteče ranjen (VI razboj), 
no doskora se s novom vojskom vrati te se skupa sa temes- 
varskim pašom srazi s kršćanima kod Dunava. Ziv Begler-beg 
dopade ruku ćesarovaca, koji po tom osvojiše bez truda Ostro- 
gon te iznova opkoliše Budim. Turska vojska pohrli u pomoć 
te se utabori dva dana hoda od kršćanske, no tabor se upali 
te ih poginu do 7000 u vatri, a ostali se vratiše kući. (VU. 
razboj.) To ih kazni božja vlast, »koja hotje osvetiti i ukazat 
svoju slavu: er ždegoše slavnu Savu, htje ih ognjem popaliti.« 
Turci se ipak s nova pokupiše te pojačani novim janjičarskim 
četama upustiše se u boj na dan sv. Petra negdje blizu Budima. 
Toga im puta loša sreća bila, no i od kršćana ih pade do 

pet hiljada. Ćesarovu je vojsku vodio sada brat mu Matijaš, a 
Sinan-paša odluči poslužiti se varkom te podmititi podvojvode. 
Srećom izdaja bi otkrita te krivci pred vojskom pogubljeni. 
Malo kasnije ćesarovci zarobiše i ratnu blagajnu tursku. (VIII. 
razboj.) Gnjevan poleti sada paša put grada Čavarina, ali i 
tu ne uspije. (IX. razboj.) Sinan se opet povrati pod grad sa 
još većom vojskom, a ovaj put bio je sretniji, jer ga se do- 
čepa izdajom. Uz put je htio osvojiti i Komarnu, ali videć po- 
teškoće uputi se put Stolnoga Biograda. Ove su turske neprilike 
kazna božja za grijeh Mehmetov, koji, kad stupi na prijestolje, 
dade braću poubijati: »Osveta će doć s nebesa krv pravednu 
osvetiti,« a ta se osveta bliži: eto se je vlaški vojevoda 
združio s kršćanima i pobio 2000 Turaka, sveti otac pozivlje 
sve kršćane u boj; i Alamani su odlučili pomoći ćesaru, »eda 
kako satru lava.« 

Stihovi: »osam dana ima, da se bješe mnoga sila — od 
Turaka sakupila«, ili: >oko petnaest dana ima« dokazuju nam, 
da bi Sasin ispjevao pjesmu, kako bi vijest o kršćanskoj po- 
bjedi u Dubrovnik stigla. Za ono je pak doba vrijeme od de- 
setak dana zbog slabih općila dosta kratko, a kako se u pjesmi 
spominju i potankosti vojevanja, koje bi svakako trebalo is- 
pitati, slažu li se sa inim izvorima, moramo zaključiti, da su 
izvješća stizala brzo u Dubrovnik, a ujedno da su bila teme- 
ljita. Ovo treba dobro upamtiti za Osmana, jer kako je Sasin 
mogao u desetak dana obaznati i opjevati, što se zgadja u Ugar- 
skoj, tako je mogao i Gundulić brzo obaznati smrt Osmanovu 
te valjda iste godine početi o njoj i pisati svoj ep. Ali nije 
Sasin preteča Gundulićev samo tim, što i jedan i drugi pje- 
vaju o turskim jadima, već Sasin predvidja isto kao i Gundu- 
lić propast turske moći, i ako ne tako jasno kao naš prvak 
pjesnik: dapače je Sasin i tumači donekle onako, kao i Gundulić. 

Ne ću ovim, da uporedim Sasina Gunduliću; daleko su 
Razboji od visine Osmanove, kao mjesečeva svjetlost od 
sunčane. Gundulić je bogodani pjesnik, Sasin nije, a dostatan 
je dokaz već to, kako je okitio svoju povjest. Njemu tobože 
vila kazuje u pero Razboje, a to, kako vidjesmo, nije novo 

ni u našoj književnosti, a još manje u talijanskoj. U tome je 
dakle Sasin slijedio ukus vremena, koje se zanašalo za vizi- 
jama, pa mu bogzna što ne smijemo prigovarati, i ako ne- 
upravno kazivanje može epskoj pjesmi biti samo na štetu. Zlo 
je, što nam Sasin prikaza vilinih nije znao originalno iski- 
titi, već koliko mu se god puta prikaže, kazuje to isto malo 
drukčije. Nema smisla ni to, što u ovako ozbiljno prikazivanje 
upliće i šale medju satirima i vilama. A ističući griješke spome- 
nuti nam je i to, što pjesma ima dvije posvete: na početku 
Gjivu Sima Bunića, a na svrsi Marku Baselji.* 
1/ Sasin ne ispjeva prave junačke pjesme, sve da je gradivo 

crpao iz onakvih vrela, iz kojih obično epski pjesnici uzimlju 
fabulu za svoje pjesme. Sretniji je bio i u izboru gradje i u 
obradbi Brnja Karnarutić. 

Godine 1566. dne 7. lipnja odjeknu kršćanskim svijetom 
vijest o padu Sigeta i junačkoj smrti hrvatskog Leonide, Nikole 
Zrinjskoga, i njegove hrabre čete. Zgoda se je sama nametala 
i tadanjim i poznijim pjesnicima, da je pjesnički obrade, tim 
više, što ono, što se je zbilja dogodilo, izgledalo je više kao 
kakva epopeja, ili priča iz davnih vremena, nego povjesna istina. 
Jedan čovjek sa malo više od 2000 vojnika usudio se žakrčiti 
put silnomu caru Sulejmanu, kojemu se nije mogao do onog 
vremena nitko oprijeti, i njegovoj ogromnoj vojsci. Jedan junak 
do drugoga pogibe, ali se polje pred Sigetom gradom oso 
mrtvacima turskim, a i sam car Sulejman svisnu od jada, što 
mu se ta mala Četica usudila prkositi. Siget pade, ali se turska 
vojska natrag povrati. 

Prvi pjesnik, koji pokuša opjevati ovu katastrofu, bio je 
naš Brno Karnarutić, pa kako se prije njega nije nitko bavio 
sličnim predmetima u pjesmi bez primjese drugih elemenata, 
možemo ga nazvati prvim našim pjesnikom junačkog epa. Djelo 
mu je tiskano god. 1584. u Mlecima, a bit će da je napisano 



* Prof. Bttđmani tumači to tim, što pjesma nije bila od jeđnoo 
ispjevana, nego se u više navrata pronosila po književnoj dubrovačkoj 
republici. 

barem dvije, tri godine prije. Posvećeno je »Prisvitlomu i uzvi- 
šenomu gospodinu Jurju Zrinskomu, momu gospodinu« ovim 
pismom: »Uzveličeni gospodine Jurju, premda slavni i neumrli 
glas bivšega gospodina Miklouša Zrinskoga, otca tvoje milosti, 
slove i sluti će do suda svita prohodeći od naroda do naroda 
bez svakoga pisanja slavom njegove milosti, ništa ne manje 
naslidujući ja stope starih pisnikov, koji petjem svojim vasda 
navištevali jesu svitu hrabrosti poglavitih ljudi, odlučih ja iz- 
puniti dug moj ovim, ako i prezrednim slogom, i svitu navistiti 
koliko godi izvarsite hrabrosti istoga gospodina, otca milosti 
tvoje, a navlastito, koju on učini u pogibil grada Sigeta; i pri- 
kazuju ti to malo muke moje na čast i poštenje tvojega go- 
spodstva moleći te, da se dostojiš prijati ovi mao dar od mene 
sluge tvoga, koji ga tebi s velikim sardcem poklanjam, prika- 
zuju i umiljeno priručam.« Pjesmi je naslov: »Vazetje Si- 
geta grada složeno po Barni Karnarutiću Zadraninu«, a podije- 
ljena je u četiri dijela. 

Pjesan se počinje po uzoru poznatih epa stihovima: 

Gospode i knezi harvatskih tolikoj 
turačkih vitezi sada poju poboj, 
pri gradu Sigetu kojino se j' sgodil ... 

Proti Sulejmanovoj sili stavlja pjesnik pojavu Nikole 
Zrinjskoga govoreći o njemu: 

Nimam toliku vlas', nimam moć toliku 

da zreku njega čas' i slavu veliku ; 
da ovo dij (reci) svaki: da se ne nahodi 

sada vitez taki, čagod sunce obhodil 

Začuvši Sulejman »on turski slavan car, da ov harvatski ban 
čini mu taku stvar« te robi i plijeni njegove države, odasla 
glasnike po zemlji, neka, tko može, pograbi oružje. Kad se 
skupi vojska, uputi se i on iz Carigrada na konju, kojeg pje- 
snik opisuje u 58 stihova. Sulejman 

. . . jahaše prav, zlovoljan, star i sid, 
u nogah malo zdrav, u licih jure blid, 

tanjahat u pasu, a u pleći širok, 
čestit car va glasu, a vrat mu bil visok, 

nos tanak, pokučen; imaše tih pogled, 
da j' dobru odlučen, rekal bi, ni v njem zled. 

Opisujuć mu oružje sjeća se pjesnik i hazdije, koja mu bi na 
dar darovana od kršćana, pa kliče: 

Nut ruga, nut smiha, 

nut šibe poganske oađ nami ctć grihal 

Oko sultana poredale se zastava do zastave. Na 15. lipnja pade 
sva ta vojska u Sarajevo: 

Dvi ugarske milje, gdi biše odsila, 

polje, lug i spilje u dugo j' prikrila, 
a milju široko, ter peče ter vari. 

Deset pisara tri dana pišu vojsku, pa nabrojiše 400.000 
konjanika i 100.000 pješaka. Sultan zove svoje paše, da idu 
na Dravu, pa da preko nje Hasan-beg načini most. Za mladja 
krenu se silna ta vojska. Drava, što bi Hasan-beg napravio 
danju, noću bi razvrgla. Kada to Sulejman dozna, posla mu 
svilenu maramu u znak, da će poginuti, ne sklopi li most. 
Hasan od straha nape svu pomnju, pa je u devet dana most 
bio gotov. U to dopade glas Zrinjskomu, da su Turci prešli 
rijeku, te on posije svoje gusare pod vodstvom Gašpara Ala- 
pića, Miklouša Kobača, Patačića Petra i Papatrovića Vuka, da 
ih rastjeraju. Nadjoše ih blizu grada Šiklova, kad se nijesu 
ničemu nadali, pa sprovodili dane svirajuć i veseleć se. Po- 
klavši, što se moglo, i zaplijenivši blago i prtljagu vrati se 
hrabra četa, a pjesniku eto prigode, da razmišlja, kakav treba 
da je vojvoda : 

Gdi je treba biti, toti spati ne htij: 
kad se treba biti, tad zdravice ne pij . . . 

Junaci razumni s posluhom vojuju, 

a ne, ki su glumni, ter vitreć luduju . . . 

Triba j' biti hitru vojvodi, jimat svist, 
ter se ne dat vitru gibati kako list . . 

»Naši iz Sigeta« odjeveni kao kakvi bogataši vratiše se u 
grad, a pred njima Patačić »svilan zlatom alaj nošase.c Zrinjski 
ih očinski dočeka. Dok su se veselili, javi uhoda, da će car 
na Siget.""" 

U trećem dijelu pjeva se: 

Osmi dan teciše, da Phoebo zlatoglav 
u zlamenu biše, koga no čuva lav. 

Careva vojska bijaše prešla Dravu. Tu kazaše caru paše, »ča 
su došle krili, da mu pridnju stražu naši su razbili.« Sulejman 
će da pobijesni: 

Ja sam slavno caril, reče, do ovih lit, 

u kih sam ostari], da me se j' bojal svit, 
klanjal se i harač sa svih stran mi nosil, 
moleĆ i čineć plač od mene mir prosil; 
a sad pod mii starost, gdi j' sa mnom sva mo'a vlast, 
nuti gdo mi d& žalost, gdo 1' mi ne čini SastI« 

Vojska krenu odmah na Siget. Na prolasku dade car pogubiti 
Arslana, »premda j* karv Otmana,« što bijaše ludo pustio grad 
Julu, kad mu ga je bilo osvojiti. U šesti dan dopru prednje 
čete do sv. Lovrenca, nedaleko od Sigeta. Zrinjski, zelen bor, 
saziva svoju vojsku, pa im besjedi sjećajuć ih prvašnjeg ju- 
naštva : 

»Ne bojte se smarti, k& će svih razvesti, 
da veselo svaki, hrabro i nmiće 

učekaj boj taki, ter se arvi smiće 
bolje se j' arvat», vitežki opriti, 

neg sramotno dati; jer je li umriti, 
gdo s poštenjem spravan na ov svit umira, 

vičnji mu glas slavan do nebes dopira; 
a gdo žitak svarši pošteni sramotom, 

vas mu se glas skarši, ni spomenut po tom . . . 
Sliste riči moje, svak, ki tu sad stoji! 

Turci nas se boje, sam nas se car boji. 
Nu pristup' simo svak, virom se obezi, 

bridku sablju izmak' ter Bogu prisezi, 
za viru karstjansku protivit do smrti 

tu silu pogansku, ki nas grede tarti! 

30. srpnja dočekaše junaci na otvorenu polju deset tisuća 
Turaka Begler-bega od Rumelije. Boj se bio do podne, dok 
Turci ne uzmakoše. Svaki ih dan nalijegaše sve više, a oni 
ih svaki dan odbijaju. Caru se to uzgrusti, pa sidje u polje 
s čitavom vojskom i podsjede grad zatvorivši sve pute. Polje 
su »pobili čergami — kaže pjesnik — kako kad pade snig.« 

Da sliš'te čudo sadi Protiv svoj toj sili 
skočiše naši tad, ter su se s njom bili 

do pol toga danka. I kad se vmoriše 
sikuć bez pristanka, u grad se zatvoriše. 

Topidži-baše pripraviše sada »pantadje i taraske,« da grad 
biju. Paleći ih vikahu »Halla, halla, hallalc (»a to: da je car 
zdrav«), a naši im se odzvaše te >oa pomoć triš Isusa zvase.« 
Kad jutro svane, »ganu se množ od Sarahorijec te učini nasip 
oko grada, pa namjestiše na njih svoje sprave, a da to Zrinjski 
nije mogao zapriječiti. Kad vidje, da Varoš novi nije moguće 
više uzdržati, dade ga zapaliti, a svi se povukoše u Varoš 
stari. Deset su ga dana Turci biU. Tu pogiboše: 

Martin Bošnjak i stari Lovrenac, 
izgibe Blaž đijak i Danko Ferenac, 

zgibe tt ta poboj Seknlić Marijan, 
Jaraj, Petar Batoj, Radovan, Andrijan, 

svi hrabri vojvode, svim glave pojdoše, 
i inim, ki gode s njimi se najdoše. 

Njih naime zatekoše Turci u Varošu, 

da svaki od njih prij, nego moć izgubi, 
onih turskih džidij prez broja zagubi. 

Od smrada mrtvaca morade bježati i sam car te odstupi dobro 
od grada. Mislio je, da će od prvog udarca Siget pasti, pa 
ojadjen doziva Sokolović-pašu : 

»Ti znaš gorku čašu, koja me sad poji! 

A čaša ova jest, da ta sigetska zloć, 
mnim, da će s mista stest svu moju velu moć, 

blago moje bazne sve da mi rastaka 
i moju karv lazne, haj, srećo opaka! 

Barzo, barzol Ne stoj, ne budi lin ni tih! 
Znesi buzdoban moj, njim k ziđu tiraj svih! 

Na Siget navali, jagmi ga i mori, 
Ognjem ga popali, svega ga razori! 

Već prid mnom stat nemoj, jer se vas izjidam, 
barzo svaršiti poj, ča ti zapovidam, 

neka teti grad moj, stan ova, sazidam!« 

U Četvrtom dijelu Sokolović razglasi po vojsci, da je sam car 
htio u boj, a da se je tek na njegove molbe sklonio, da to 
ne radi. To razjari Turke, pa prvo svega isprazniše vodu u 
jarku oko grada, pa ga napuniše koječim, dok tim novim na- 
sipom ne nađvisiše gradske bedeme. Naši ih strijeljahu iz g^rađa. 
Tu poginu: paša od Kajera, carev kapidžija i haznadar i »ki j' 
nosil dundar« (zastavu). 

Bolestan buđuć car prid šatorom stojeć, 

viđiv od svojih har, zlu se koncu bojeć, 
žalost ma napade, obnja ga tuga 

i naše pripađe dosad blizu luga (r); 
zlo mu sardce tuče, smartni ga znoj kosi, 

k njemu se smart vuče, da si ga prikosi. 
Kada k njemu zajde ta Sokolović beg, 

ležeći ga najde martvački se proteg. 
Zva ga, da li zaman, jer mu rič nezusti: 

Car sultan Soliman, prid njim duh izpustil 
Pravo mi je reći ovo, ča znade svit: 

I Turci ne te steći nikadar taki cvit, 
i turski car odkad na carstvo je usel, 

Soliman car dosad kripostju svih nadsel. 

Sokolović zataja smrt sultanovu, a posla po sina mu Selima; 
on pak dodje medju paše, »dvadeset i sedam dan Augusta 
kad projde i jošće sgor jedan«, pa im naloži u ime Sulejma- 
novo, da jurišaju na Siget. Turci užegoše grad, a naši se tek 
nakon osam dana povukoše u kulu. Tko zaostade, Turci ga 
posjekoše — tu pogibe i Novaković Ivan — a žene odvedoše 
u ropstvo. U vanjskom gradu ostade našima zaira i topovi, 
»oganj im dogara, ne da jira odluke«, kad se povukoše u grad, 
pa Zrinjski ne videći spasa poziva svoje junake: 

Sliste svi, reče, sad moje govorenje: 
Ova turska sila, ka nam sad dodiva, 

pokora j' zla dila, kd u nas pribiva 
i u rusagu svem; jere se je jur smel 

i svimi i u svem za odmetnici povel; 
jer pusti V pravi put, ki njim Isus kaže, 

išli su oni u blut, ki grišnici traže . . . 
Ako se ta rusag k Bogu ne obrati, 

8 toga će ostat nag s pogani prid vrati; 
da ako podložan bude k carkvi rimskoj 

ne će bit uzmožan car u zemlji nimskoj, 
zač se odvrže Franca slideć odmetnih roj, 

ne bi u njoj tanca, neg kuga, glad i boj. 

Oni neka ne izgube vjere i nek dovrše započeti boj. Bilo bi 
ruglo, kad bi se dali sažeci u gradu kao kakav skot; nego 
ne^'^.a čine, da svijet zna, da ispod ruku poganskih nije pobjegao 

»cvit vitezov karstjanskih.« Ne tjera ih iz grada turska sila, 
već živi oganj. 

Naš vitežki žitak sluti će do suda, 
biv pošten dospitak od našega truda. 

Na to naredi Zrinjski svomu komorniku Čerenču P'erenču, da 
mu donese čistu rubaču, plašt »siderijanskog atlasa,« a pas od 
surijanskog, pa u žep nek mu stavi »sto zlatih ugarskih, ako 
me ki svuče martva, za svoj žitak neka iz nje zvuče zlata ta 
dobitak.« Nek mu iznese i očevu sablju, i crni baršunasti 
klobuk »zlatom pramljen,« koji je nosio na svadbi, a u nj 
neka zadije perce. I ključe će gradske sa sobom uzeti. Opra- 
vivši se tako ispališe mužaru, da im prokrči put kroz nepri- 
jatelje, te tuda jurnuše prvi barjaktar Lovrinac Juranić, pa 
Zrinjski i ostaci hrabre čete krčeći sebi put kroz dušmansku 

vojsku: 

Nadseže v tom dilu Koklesa rimskoga^ 

sbiv takovu silu, ta hrabrost Zrinskoga; 

jer OD vojsku kralja na mostu ostavi, 
ov carevu valja, sikuć u big stavi. 

Tada s njim ne smiše na sablju, ni na meč, 
nego ga ubiše \z puške na daleč. 

Ostali videći to ubojstvo mišljahu ga osvetiti, no svi do jed- 
noga redom izginuše. — Turci zadjoše sada u tvrdju, ali na 
jednom prasne ona u zrak, jer se prah upalio. Upijuć: »medet, 
medet« plakali su oni svoju nesreću, ali je veća šteta bila, 
što smrt Zrinjskoga zanije, njega, koji je više vrijedio nego 
Kajer, Siget i s njima skupa Beč. Sokolović odrubi mu glavu, 
pa je posije cesaru, a ovaj je, kad je primi, naričući govorio: 

. . . »Glave ove do konca onih lit 
slavan glas uzslove, u kih se svarši svit,« 

pa je preda, da je pokopaju u Čakovu. 

A to vam od mene te sloge dospitak. 

Ovako svršava pjesnik svoju pjesan, koju nazivlje sloga, 
bit će prama složiti, što znači sricati stihove. Sloga 
je po naravi svojoj junačka epska pjesma. Epom je ne možemo 
nazvati, jer joj nedostaje svega onoga, što se zahtijeva od epa. 
Nedostaje potrebite epske opširnosti, naivne vjere u udes, koji 

ravna junacima strmoglavljujuć ih s nesreće u sreću, a s ni- 
zina podižuć ih u visine. Pjesnik, istina, kaže, da je pad Sigeta. 
samo kazna božja za odmetništvo od vjere prave, koja je po« 
njemu jedino u katoličanstvu, pa sve da je u tome naivniji 
I od ostalih pisaca, koji su se dotakli istog pitanja, jer oni nava- 
djaju kao uzrok turske prijevlasti i rasrdžbu božju i neslogu 
kršćansku, ta naivnost nije takva, kakva je epskim pjesni- 
cima potrebita. Opravdavalo bi pjesnika, istina, što je doga- 
djaj, 6 kojem pjeva, bio svima poznat, pa mu se trebalo više, 
[ili manje držati povjesne istine; ali i ne treba opravdavati, kad 
on nije htio da ispjeva savršen ep, nego samo da pjesmom 
navijesti svijetu hrabrost Zrinjskoga, kako u uvodu sam veli. 
To je i postigao, ali samo donekle. Jer i ako ne smijemo- 
tražiti od Vazetja sve, što epu treba, opet nedostaje stvari^ 
za koje osjećamo, da bi ih moralo biti. Očito je, da je pjesnik 
htio biti objektivan, pa u svojoj objektivnosti dolazi i do toga^ 
da pohvali Sulejmana i Sokolovića ; no objektivnost je shvatio^ 
kao da se ne smije ni u čem odalečiti od istine, pa mu s toga 
nema u pjesmi živoće u opisima. U zadnja dva dijela nalazimo 
prosto nabrajanje činjenica, pa to izgleda kao suha zidina, u 
kojoj nema vapna. Povjest je mogla podati Karnarutiću samo 
okosnicu, a on ju je morao napuniti, da postane živo tijelo. Nije 
se smio ograničiti, da nam karakteriše samo Zrinjskoga, kad 
je bilo i drugih junaka, koji su sami po sebi zaslužili, da ih 
pjesnik opjeva. 

Ovakva, kakva je pjesan, mogla bi se nazvati u svojoj 

cjelini srokovana povjest, pa će nuditi više zabave historičaru, 

ego estetičaru. Ali ne gledamo li samo na cjelinu, već i na 

otankosti, naći će se koješta, na čem će se čitalac morati 

ustaviti. Odmah u prvom dijelu čita se opis konja, koji se 

e slaže, istina, sa cijelom pjesmom, jer je predug, ali vjeran 

e do skrajnosti, a i dosta živ. Govori Zrinjskoga i prvi i drugi 

ut nijesu baš na odmet, a i slikanje smrti Zrinjskoga, premda 

iješi proti poznatom pravilu epske opširnosti, može se svidjeti 

taocu zato, jer je pjesnik u dva, tri stiha znao zbiti čitavu 

'sao. 

Crtice iz hrvatske književnosti III. 1^3 

Za poznavanje uzora, koji su Karnarutiću bili poznati, 
treba spomenuti, da prvo pjevanje i drugo jako spominje Hero- 
dotovo pripovijedanje o vojni Kserksovoj. Sardes, u kom je 
Kserkse prebrojio vojsku, bilo bi u Vazetju Sarajevo, gdje 
je Sulejman urekao sastanak. Most preko rijeke Drave odgo- 
varao bi mostu preko Helesponta, koji oholi Perzijanac sazida, 
a Siget — to su hrvatske Termopile. Što je koješta- i prama 
Juditi Maruličevoj, i to baš u ovom pjevanju, moglo bi se 
protumačiti, da je i jednomu i drugomu pjesniku bio Herodot 
na pameti. 

* 

1 u epici eto dakle, kao i u lirici, ravnaju se puti geniju 
pjesnika Osman ide. Počinjući od duhovnih pjesama prijedjoše 
epski pjesnici na idilske i mistične epe, a Sasin i Kamarutič, 
svak prama svojim silama, pokušaše crpsti gradivo odatle, odakle 
je četrdesetak godina kasnije crpao i Gundulić. Jedino roman- 
tičkom epu, koji već u XVI. stoljeću bijaše u Italiji procvao, 
nema traga u dubrovačko- dalmatinskoj epici. Ali u zamjenu za 
to biti će negdje iz ovog doba prijevod tako raširenog romana 
»I reali diFranci.a« (»Francezki kraljevići«), koji se u ruko- 
pisu sačuvao. Taj je prijevod znamenitiji s jezične strane, negoi 
s književne. — Svakako je nastao u povodu talijanske viteškej 
romantike, a možda je dosta doprinio, da Dubrovnikom zavladaj 
poslije dugog opiranja, o kome sam prije govorio, ukus, koji! 
je Italijom i inim svijetom bio već obladao, te nam tumačili 
kako je Gundulić mogao onako ugoditi svojim gradjanima miH 
ješajući u predmet — zgodan po vremenu, kad se zgodiO|i 
samo za junačko-refleksivnu pjesmu — elemente iz roman tika 
kršćanskog viteštva. i 

XVIII. 

Dubrovačka crkvena prikazanja. 

U čem se razlikuju od dalmatinskih, — Vetranićev rad u ovoj 
vrsti. *— ,yUskrsnuče Isusovo" prama dalmatinskim igrama istoga 
imena. — Vetraničeva „Cista Suzana" prama Maruličevoj pjestni, 
— Vetraničevo „Fosvetilište Abramovo^\ — Njegove inačice. — 
fjPosvetilište Abramovo^' od Marina Drzića, — „Prikazanje od 
poroda Isusovci* od Marina DrŠića. — Prijelaz crkvene drame u 

pastirsku igru. 




iibrovačko-dalmatinska književnost upravo počinje crk- 
venim prikazanjima. Ali ta prikazanja, o kojima smo 
odmah u početku govorili, jedva se mogu ubrojiti u umjetnu 
književnost. To su drame, koje su neznani i znani pjesnici is- 
pjevali tom namjerom, da koriste puku, te ne stoje na višem 
stepenu od onih verzifikovanih povjestica iz starozavjetne ob- 
jave, ili iz života svetaca, što ih još i sada spominju posta- 
rije žene. 

Nije tako s dubrovačkim skazanjima. Istina, i nemamo ih 
vele, — kao da puk nije za njih mario, već tražio druge svje- 
tovnije zabave; ali ono, što imamo, više je ispjevano za či- 
tanje, nego za kazališne daske, a spjevali su ih pjesnici, ko- 
jima je ime dobro bilo poznato u gradu. Već samo zvučno 
ime njihovih spisalaca dostatan je razlog, da ih odijelimo od 
sličnih gornjo-dalmatinskih prikazanja. 

Starac Vetranić nije bio zadovoljan, da svojim duhovnim 
pjesmama potiče gradjane na pobožan život, već je htio da 
. im stavi i primjere pred oči, kako treba raditi. Htjede ih od- 
vratiti od svjetovnih zabava, a svrnuti na duhovne. Zato mu 
baš dobro dodjoše crkvena prikazanja, koja se, kao i druge 
duhovne pjesme, doseliše iz gornje Dalmacije u Dubrovnik. Bit 
će, da ih je prije njega bilo u Dubrovniku, ali im se trag za- 
metnuo, te kako s nestašice zajamčenih i nezajamčenih vijesti 
i u lirici i u epici treba da nagadjamo, što je bilo u XV. sto- 

Ijeću, tako ne možemo ni o počecima dramatske umjetnosti u 
Dubrovniku kazati ništa pouzdano, već se nalazimo pred go- 
tovim činom, kao što su prikazanja Vetranićeva. 

Da se boljie vidi razlika medju dubrovačkim i dalmatin- 
skim prikazanjima , počet ćemo od »Uskrsnuća Isukr- 
stova«, dum Mavrove drame u 1072 stiha, komu ima para- 
lele n. pr. u hvarskom Prikazanju slavnoga uskrs- 
nutja Isukrstova. 

Paklenski dusi : Vitorog, Krivorilo, Čemernik, Smrdilo i 
Gadni duh draže Cerbera, neka laje: spremaju se na otpor 
pred vitezom Isusom, koji dolazi tolikom snagom, da sve ka- 
menje rsti. Kad već ne mogoše dusi Isusa prijetnjama zausta- 
viti, nego im se grozi, da će im razbiti vrata, moli ga jedan, 
neka pričeka, da jave paklenskomu kralju njegov dolazak, jer 
ga sami ne mogu pustiti. Kralj paklenski dodje sam glavom, 
da vidi, kaki je to vitez, i grozi se Isusu, neka čita, što stoji 
na paklenskim vratima upisano. (To su poznate dvije tercine iz 
Danteova pakla.) Isus ne pazi na tu prijetnju, nego razbije vrata 
i unišavši u pakao zove Adama, neka ga ne bude sram, već 
neka izadje pred njega, jer mu je svojom krvi otkupio grijehe. 
Adam moli najprije za blagoslov: ovako se boji u nebo poći, 

zač mi će, vajmeh, rit: Adame zlotvore, 
kako smje gori prit u nebeske dvore ? I 

Isus ga blagoslovi, a isto tako i Evu, Nou, Abrahama, Izaka, 

Jakoba, Mojsiju, Davida, Šimuna proroka i mladijence. Ovim 

posljednjima meću angjeli po nalogu Isusovu vijence na glavu, 

a mladijenci zapjevaju u slavu Isusovu pjesmu. Sada se ušlo- 

bodi i dobri lupež te i on zamoli blagoslov, jer mu inače ne 

će biti mjesta u raju. Ta kazat će mu nebeski dvorani: 

Je da si odlučio pokrasti nam kljnče? 
£r ti obraz kaže, lupežkom da vlasti 
dvorove ti naše došao si pokrasti . . . 

Podijelivši i njemu blagoslov izvede Isus svete oce iz pakla u 
nebo. Sot9na se tuži na to Bogu, što mu Isus okra pakao, a 
angjeli mu se mole. Pozivom Isusovim, da ga slijede u raj, 
svršava prikazanje. 

»I ovo prikazanje čuva još uvijek, kao i sve ostale crk- 
vene drame, osobitosti nevjerojatne kompozicije, svrhu naučnu^ 
a ne ljepotu«, kaže Pavić. No poredimo li ga sa hvarskim, 
vidjet ćemo, da je nešto punije. Da se vidi, kako je D. Mavar 
znao stvar ograničiti, pa po tom i dramu učiniti jedinstvenijom, 
dosta je pokazati na dalmatinsko prikazanje: Isus oslobodi 
sv. oce iz limba, koje je podijeljeno u tri dijela; naše 
prikazanje odgovara samo trećemu dijelu. A u spomenutom 
hvarskom prikazanju rUskrsnutje Isusovo, ispripovijedano 
je samo u prvom činu, što se ovdje pripovijeda u cijeloj drami. 

Suzana čista, druga drama Vetranićeva, stvar je 
zgodnija, pa je zato i prikazanje bolje uspjelo. Suzana je 
podijeljena na četiri skazanja, skazanja opet na govore, a pri- 
povijeda se poznata biblijska povjest U vrtlu, kamo je Suzana 
odstranivši sluškinje otišla, da se kupa {II. čin), mame je mi- 
Ijem svećenici Ilijakin i Izak na grijeh najprvo, a onda je počnu 
loviti, tako da na viku doletješe dvorani, koji pograbiše na 
zapovijest staraca Suzanu, kao da je zatekoše u grijehu s jed- 
nim mladićem. Suzanu vode na sud, da je kamenuju, a na 
putu je susrete muž Joakim. (III. čin.) Na sudu brani Fanuel 
Suzanu, ali zaludu: puk vjerova rabi Izaku i Ilijakinu te je 
htjede kamenovati. U to se javlja Danio te poče braniti ubogu 
ženu, a presijeca mu riječ Nakor, jedan iz puka. Na zapovijed 
suca Ezera pak umuknu, a po nagovoru Dizonovu vrati se u su- 
dište, gdje Ezer postavlja Danila na prijestolje te mu daje su- 
dačku šibiku. Danio naredi sada, da se rastave oba tužioca, 
pa pozove prvo Izaka, te ga upita, pod kojim je stablom vidio 
Suzanu u grijehu. 

Dubak je česvina, pod kim se sastaše, 
a bog je istina, da ti se ne laže — 

odgovara Izak; ali Danio mu presiječe riječ: 

Čelo ti sad kaže, jadna pasja lavi, 
da jezik tvoj laže po bradi i glavi, 

te zapovjedi, da dovedu Ilijakina, koji na isto pitanje odgo- 
vara: »Pod trišljom su bili.« Tako se dokaza nevinost Suza- 
nina, a popove povedoše u tamnicu. (IV. čin.) Na polju pred 

dvorom, gdje je prijestolje »od suda«, u zboru svega puka sudi 
Danio krivorotnicima. Batuel parac govori »u razlog od milo- 
srdja« : 

Vim, da se pristoji, tko zadje ti bludu, 

da ga mač razdvoji zakonom po sudu. 
Nu misli svaki nas, ko je rodjen od žene, 

podsiona što je vlas' koštrave Ijnvene; 
£r blažen ta bi bil, pravo t' se sad pravi, 

Ako bi sad odolil prokletoj ljubavi; 
lagodna zač je put Človika i žene, 

a šip je taj priljut strjelice Ijuvene, 
a svi smo od puti, a svih je to slije, 

rad koga svak ćuti Ijuveno podsilje, 
koje se usija u pope, u stare, 

i tač im dodija, da umrit ne mare. 

Fanuel parac odgovara na to »u razlog od pravde« : 

Ona ista smrt neka ih zadavi, 

kojom su ktili strt bezrednom ljubavi 
Suzani počten glas, da ju smrt povali. 

Danilov sud glasi na to: 

Pade pravda prava s razlogom na sudu 
od popov vrh glava, umriti da budu. 

Pošto javi Suzani slobodu, Danio naredi piscu, da piše osudu. 
Dan joj je od 20. travnoga mjeseca. Sada stoprv dovedoše 
pope pred sudije, obučene u vrećine svezanih ruku zada. Videći, 
da im nije fajde tajati , otkriše istinu. Prije nego ih povedoše 
na mjesto, gdje će ih kamenovati, Danio im govori još ove 
rijeci: 

i dalek zadjoste od pravde na sudu, 
zlogrivaste kune, za to se pripravte, 

pritile bokune ter sada probavte, 
koje ste žderali bez muke i truda, 

i niste gledali ni pravde ni suda, 
ni duše ni boga, negli se sklopiste 

od puka ovoga tere krv popiste 
i pjenez pobraste meu sobom dileći 

i naj^e prognaste sirote cvileći. 
To znaju kantuni, gdi ste se verali, 

gdi su se kapuni u sapur žderali. 

i razlike ptice, što može perje dat, 

navlas jarebice, kiem nie broja znat 
a kamo škrpine i trigle g^rbave, 

debele murine i druge podstave, 
a navlas ci poli i fazi pritili, 

koje ste na poli s čafranom žutili, 
zubatci, ovrate i dari ostali, — 

sve ste to bez plate po mitu papali, 
i razliko vince, zajedno kad biste, 

u dobre zdravice stumbice ter piste ... 

Svega ovoga, razumije se, nije bilo u Babilonu! 

Govoreći o Maruliću govorio sam i o njegovoj Suza ni, 
pa mi je ovdje dosta upozoriti na neke razlike u fabuli, eda 
se uzmogne bolje procijeniti rad Vetranićev. Ostavimo malene 
razlike, kao n. pr. što Marulić govori o javoru i boru, a ne o 
česvini i trišlji, ili što Marulić nazivlje jednog popa Agabom, a 
drugomu ni imena ne kaže. To su malenkosti, koje ne djeluju 
na kompoziciju, kao n. pr. kad u Marulića odmah s početka 
napastuju Suzanu i prijete joj, a u Vetranića prvo napastuju, 
pa tad prijete, ili kad Vetranić na tanko ispreda zgode pred 
sudom: to je čitava rasprava, kao da su pred dubrovačkim su- 
dištem, a u Marulića se to obavi s dvije riječi. Uzrok je tomu, 
što se Marulić ne udaljuje od sv. pisma, a Vetranić sam stvara ^ 
prizore gledajući uvijek prilagoditi se svojim slušaocima, pa i 
upao u anahronizme, do kojih ni inače nije Vetraniću vele 
stalo. Uza sve to i S u z a n i nedostaje dramatičnosti ; to je 
više pripovijest u razgovorima, podijeljena svojevoljno u ska- 
zanja i govore. Razgovori su u ostalom dosta živahni, a ni po- 
jedinačni govori nijesu tako dugi, kako ih drugdje pa i u samoga 
D. Mavra susrećemo. Dodajmo tomu i ostale prednosti, kojih se 
svagda nadje u Vetranića, pa možemo završiti, da je Suzan a 
čista svakako jedno od boljih crkvenih prikazanja, što ih ima 
naša književnost. 

Suzana čista ima predgovor spjevaoca, iz kojega se 
vidi, da je bila prikazivana negdje u polju, jer kaže: >0, vla- 
steli i vladike i ostali dragi puče, molimo vas, stante muče, 
da u polju nije čut vike«. 

Najbolje prikazanje, a uopće najbolje Vetraničevo djelo, 
to je bez sumnje Posvetilište Abramovo, koje su 
regbi stoprv kasnije podijelili u pet skazanja, a skazanja opet 
u govore. Pavić sudi o njem ovako:* 

»Posvetilište Abramovo ističe se daleko iznad 
svih dosadanjih prikazanja svojom vrijednošću. Tu nije pjes- 
niku ostala jedina briga, da po vješt svetoga pisma naprosto 
dialogiše, nego se oko čina posvetilišta lijepo redaju izraženi 
karakteri prezabrinute majke Sare, ponizna, mirna, poslušna 
sluge božjega Abrama, za tijem lijepe slike kućnoga života i 
primjeri šale pastira i družinčadi. Glavna tendencija dakako 
ostaje i tu još uvijek nauka, kako Boga treba bud u čem slu- 
šati ; ali nam je ipak pjesnik, možebiti i nehotice, tako zname- 
nito istaknuo bol majke nad odlaskom Izakovim u noći, da 
pred ovom slikom zaboravljamo na nenaravni zahtjev i rije- 
šenje Izakove smrti. Sara doduše ne zna, da otac vodi sina 
na žrtvovanje; Abraham joj je to zatajao; ali pjesnik je tako 
lijepo istaknuo slutnje Sarine, da joj muž nije sinka na dobro 
u noći na prečac odveo od kuće, da joj je strah dostatno ob- 
razložen. Dakako da žrtvovanje Izakovo u nikoju drugu svrhu 
nego u tu, da se pokaže Abramova poslušnost Bogu, nije za 
tragediju zgodan predmet, pošto se od nje traži, da sve, što 
se zbiva, bude ljudskomu shvaćanju pravednosti dohvatno, i da 
nam se ne prikazuju čini, koji ne bude sažalost, nego grozu; 
ali ja gornju pohvalu naše drame ne rekoh, nego uzevši ju 
kao »prikazanje« prama dojakošnjim takovim svetim dramam. 
Hvaljena Vetranićeva krasota jezika i lakoća versa ističe se 
ovdje mnogo sjajnije, nego u Uskrsnuću i Suzani; da- 
kako samo toliko, koliko dosadni dvanaesterac dopušta lakoću 
versifikacije. U dikciji ima nekoliko veoma lijepih karakteri- 
stičnih mjesta, ali je još uvijek retorička silno otegnuta dekla- 
macija bez odličnih misli i pjesničkih prispodoba ili fraza.« 

Skazanje uvodi odmah in medias res. Na poljani kod brda 



* »Historija dubrovačke drame«, lijepa knjiga, kojom se i inače 
služim pišući ove retke. 



J 



fy 



PosveHlišie Abramav(f\ 281 



I 



začu Abram božju zapovijest, da mu žrtvuje sina, a Abram na- 
laže Šišmanu pastiru i drugima, da sprave, što je potrebno za 
put i da probude Izaka, ali da Saru puste, neka spava. Sara 
medjutim čuje iz šatora naredbe Abramove te izadje na vrata. 
Sad šalje Abram i Saru, da mu donese maher i brus. Sve te 
priprave pobude u Sare sumnju, te ona pita, kamo je namjerio. 
Abram riječima izvija, ali Sara sluti na zlo, pa još jače nasrće 
pitanjima i molbama, osobito kad obazna, da će i Izaka po- 
vesti sa sobom. Zaludu je Abram miri riječima: 

Nemoj se kobiti, Sare, živ' ti glava! 
Gdje može zlo biti, gdje s&m Bog zadava! 

To samo utiša Saru, ali unaprijed kaže, da je posluh skupo 
stoji, jer joj majčino srce mira ne da. Ipak sada i ona prione 
te šalje djevojke, da sprave, što je za put potrebno. 

Spravite kravaja i bilih pogača, 
privarenijeh jaja i sttnijeh kolača; 
nemojte još zabit dvije grivne smokava 
i k tomu pristavit u gr'očić suhava 
krušaka i jabuka, oraha i Iješnika, 
glavatoga luka i mješić pun mlika, 
i pečeno pleće, prijesnaca još malo, 
što je jučer odveće na obroku ostalo, 
sirenja i sira, drago vas ja molju, 
neka svak obira, što je komu na volju; 
masaoca i grude i u medu repe, 
potrebno kad bude, neka se pokrijepe; 
vrh svega još toga, štogodi spravite, 
vinca im rujnoga pun bucat nalijte, 
I po putu kudgodi, pustinjom najliše, 

gospodar prohodi, da ništa ne lipše. 

Neka joj je sinu i mužu barem put lak! Odijeliše se napokon 
putnici ispraćeni do pred vrata od kućne čeljade i služinčadi. 

r Tu grli Sara svoje dijete te ga svjetuje, da se drži ćaćka i 
čuva zvijeri, ponajviše pak zmija u okrugu. Izak preporuča 

I Kujači i Gojisavi svoje milovanje, majku, i nestašna ga Goji- 
sava, ne znajući, kakav je to pohod, moli, da joj donese cvi- 

; jeca. Sve to ne vara Saru, koja plače svoju čest, ali se pre- 
daje u ruke božje. 

Ostavimo li tužbe na prekomjernu deklamaciju, tako da 
sam Abram naivno kaže Sari, neka ne dulji, ovo je skazanje ipak 
dobro smišljeno kao ekspozicija drame, a i majstorski psiho- 
loški izvedeno. Neprilika Abramova, koji se boji kazati ženi, 
što ga goni u tamnu noć, već ševrlja riječima, dok napokon 
ne nadje druge, nego da sjeti drugaricu svoju posluha; tjes- 
koba^ u kojoj se Sara nalazi, posluh i ljubav Izakova, nestaš- 
nost djevojačka, — svemu je tomu skazanje vjeran odsjev. Ne 
može se isto kazati o drugom činu. Tu hoće pjesnik, da bolje 
prikaže nevolje Sarine. Čeka zoru u razgovoru sa Kujačom, 
Gojisavom, Maravom, Grlicom i Kamprelom, pa se njima jada 
i kaže im svoj strah, a one je tješe dokazujući, da gora, kamo 
su otišli, nije, kako ona misli, pustoš, već rajska gora. Ta je 
gora opisana u 940 dvanaesteraca, te ispunja sasvim drugo 
skazanje. Prama pravilima dramske umjetnosti to je griješka, 
jer se zahtijeva, da u drami ne bude ništa suvišno, već da sve 
služi razvoju radnje, a ovdje je radnja svrhom drugoga čina na 
istom, kao i svrhom prvog. Ali ne smijemo biti prestrogi, jer 
je očita namjera piščeva, da tim opisima simbolički prikaže, 
kako putovanje i žrtva Izakova ne znači smrt, već raj i vječno 
uživanje. Rajska gora dakle služi nečemu, i to ne toliko Sari, 
koliko onim, koji će prikazanje gledati. Pravi dramatski pje- 
snik tako ne radi, već razvija radnju bez obzira na slušaoca; 
ali razglabajući ovako po mjerilu današnje kritike kamo bismo 
došli! Cijela dubrovačka književnost bila bi ispod kritike. Zato 
je pravo uradio Pavić, kad je ovu dramu uzeo kao »prika- 
zanje« te o njoj izrekao povoljan sud: samo strože ocjenjuje 
opis rajske gore. Istina, >opis je otegnut samim nemogućim i 
nevjerojatnim prikazama i stvarima«, ali uza sve to ima svojih 
krasota, a znamenit je, barem zato, što u njem vidimo snagu 
pjesnikove kombinacije i apstrakcije. A kako smo o Vetraniću 
već kazali, da ga treba suditi više kao čovjeka, nego kao pje- 
snika, ne možemo se ni nadati, da ćemo u djelima njegovim 
naći prave poezije, ali svakako originalnosti u shvaćanju i ka- 
zivanju. A to vrijedi i za ovaj opis rajske gore. 

Glavne junake, Abrama i Izaka, susrećemo opet u trećem 

činu. Služinčad je ostavio Abram podnu gore, a naprtio na 
ledja Izaku cjepanice i krenuše gore. Izak prostodušno pita, 
što će drva, a Abramu se ne će ni sad čisto odgovoriti, nego 
stoprva, kad naloži vatru. Izak pristane. Oproštaj sina s ocem 
predugačak je, a i nevjerojatan zbog dužine većim dijelom 
praznili govora. Baš kad je Abram zamahnuo na sina, ustavi 
mu ruku božji angjeo, a u travi zaveča ovnić, kojega sada 
Abram mjesto sina prinese Bogu u žrtvu. Sišavši sa brda nadju 
Kresoja i Šišmana prestravljene s gromornoga glasa, koji Žuše 
s gore, i velike svjetlosti, koja obasja nebo. Abram im ne kaže, 
što se zbilo, već sve pozivlje, da blaguju, a za blagovanja ih 
zateče pastir tudjin s bisacima preko ramena. 

Pastir: Dobra kob, junaci! Prem nađjoh, što sam htio. 
Izak: Kamo greš s bisaci? I ti nam zdravo bio! 
Pastir: Nevolja me čini, pravo je vam rijeti, 
po ljetnoj vrućini poludnem priješiti. 

Tamo nam su stada na donjem plandištu, 
te hrlim ja sada, družinu da ištu. 

Dajte mi pinuti, žedja me umori, 
jedva ću minuti, žedja mi domori. 

Pastir će javiti Sari njihov povratak, ali uz put mu puče oputa, 
stavi bisake pod glavu i leže. 

(IV. čin.) Sara u to nariče za sinom. Ovo je naricanje 
valjda najljepše, što imamo u Posvetilištu. Mjesta, kao 
što je ovo: 

O, dragi moj sinče, dušice Ijuvena, 

gizdavi jeljenče od luga zelena, 
tko mi te usplaši i s majkom razdili, 

što majku ne utaži, da grozno ne cvili ? 
Grle zlatoperi, kamo si poletil? 

Što majci zaperi u srce jadan stril? 
Paune poziatan, kud zajde po travi? 

Jurve je treti dan, da majku ostavi! 
Moj sivi sokole, mitaru prilipi, 

što majci na pole srdašce procipi? 
Kragttjče gizdavi, reci mi boga rad, 

U koj si dubravi loveći ostao sad? 
Tko mi će ljubiti tvS lice pribilo 

i tebe bluditi vazamši na krilo? — 

sjećaju nas mnogo naših narodnih tužaljka, pa su nam dvo- 
struko mila. Saru ne može ni Kujača razveseliti. Čula je Sara, 
gdje grace vran: 

... ne more dobro bit, 

hoću ti, brižna, stan crnilom vas pokrit 

i ruho još crno vazeti na sebe? 
zač mi je sve krno i gluho bez tebe; 

neka se crni stan, o dragi moj sinče, 
pekli mi ljuti trn u srcu izniče! 

U razgovaranju i pregovaranju prolazi tako Sari vrijeme. 
»Pastir, koji osta speci na putu, uspregnu iza sna i sam sebi 
govori« : 

UgljeŠa, zao ti dan! što t' mi se prigodi! 

Zao ti si vidio san! Jur sunce zahodi, 
Gdi me će mrkla ^oć zateći s pomrake? 

U selo ne ću doć za sunčane zrake! 

Sada se skoči i potrči, a vidi ga Kujača iz daleka, pa 
će Gojisavi: 

Goje, Gojisava? 
Gojisava: Jeda s' što vidila? 
Kujača: Goje, živ' ti glava, izljez' to do ždrila: 

njetko je daleče, sestrice srčana, 

umahom nu teče i hrli put stana. 
Gojisava: Dobar je biljeg taj, ma nu ga ti tamo, 

sestrice, popitaj, s čijem hrli ovamo. 
Pastir: Pomozi bog, moma, ži' t' sreća! rec' pravo, 

gospa je li doma, jeste li svi zdravo r 

Kujača mu ispripovjedi, što je Sari, ali kad začu, da 
pastir nosi dobre glase, zove ga u šator. Ne će pastir: 

Sestrice pridraga, zašto je s prikora, 

priti priko praga od tudjega dvora; 
a kamo stid i sram i velja zabava, 

da tudjin dodje sam, gdje muškijeh nije glava? 
Er ljudi govore, a priča nije zaman, 

da ništar nije gore, nego mladac besraman, 
a navlas meju nami, kad mladi odluči, 

da se rukojami, da momu zaruči. 

Kad je tako, zove Kujača Saru pred šator. Slabo je uspjelo 
pjesniku prikazati radost Sarinu; dapače je i ne prikazuje, već 

prelazi preko toga skoro mučke. Pastir se u to gosti, a kad 
se pogosti, poče se po vragoljački šaliti s djevojkama* 

Pastir: Kujača nebogo, što si mekušasta? 
Kujača: Ne dedeli mnogo, rđjo mrkušasta, 

niti mi pipaj šiju, da t' za takoj dilo 

sada ne prišiju plješnicom po rilo, 
ter te će naći vaj i velja vaština; 

pođj doma, ludo zjaj, gdi ti je baština. 
Gojisava: Vrzi smih na stranu, ne isti pecali; 

kad budeš na stanu, s domaćom se šali; 

zašto je prikor nam i velja zamira, 
prišalac ovdi sim da zube ocira, 

ter — ži' mi bratića ! — sad ti će prileći 
objestran vratnica tu tako za pleći. 
Pastir: Vaj, bože, pecali! Što vidim ja sada! 

Gdi ti se ne šali, gdi je čeljad mlada? 
U našem katunu — brižne se čuvale! — 

ne čine pobunu, kad se mladi šale, 
neg tamo sve mome običaj imaju: 

prije neg se udome, s mladci se štrkaju 
ter naše sve selo, pravo vam sada rih, 

vazda je veselo, er je tuj šalom smih, 
tanci su i pisni, glumac je bez broja, 

velje su Ijuvezni, rados' je svakoja, 
dile se kitice i cvitje ostalo; 

a vi se brižnice čuvate za malo. 
Još kad se gdi staju, čuje se dva milja, 

gdi se tuj mlaskaju celivom nazbilja. 
Zato je višnji Bog meu nami stolom sio, 

teče se sve na stog, svega je, što bi ktio. 
Dobar je tuj žitak; jošte se prigodi, 

da z glume pribitak mnokrat se nahodi. 
Ovdi je zakon zao, ži' mi Bog i glava! 

i s vami ne bih stao, da meni tko dava, 
u šaku da broju tri zlate dukate, 

da s vami dan stoju, kad se vi čuvate. 
Nu se ja otpravih, vašim se nadajte; 

ako što ludo rih, za Boga praštajte! 

Da nije htio ovdje Vetranić prikazati čistoću dubrovačkih 
običaja prama raspuštenosti susjednih krajeva I Svakako su ova- 
kovi komični prizori značajni i za pjesnika i slušaoca. U cr* 

kvena su se prikazanja zarana počeli uvlačiti komični prizori, 
ali u gornjodalmatinskim prikazanjima često su neslani, a ovdje 
nam evo primjera čistog, u svojoj prostoti lijepog narodnog 
humora ! 

Peto skazanje počinje opet komičnim prizorom: Kuna za- 
klala kokoš, razbila košić pun jaja i kokotu zlatanu operušala 
krila. Buka Saru izmata na vrata, pa će djevojkama: 

Što tamo zvečite, što li ste ta stale? 

U koča žđenite kokoši ostale! 
Er ako taj kuna opet se povrati, 

sve će do bokuna kokoši zaklati. 

Neka sve sprave za putnike, koji imadu doći. Kamprela ih prva 
opazi, a pošto se zagrliše, Sara pita Izaka, gdje je tako dugo 
izostao. Izak naučen od oca krije istinu: 

Zdravo smo svi bili, majčice, do sada 

Boga smo molili, da nam Bog milos' da; 
a pak smo mi išli po njivah, gdt sijn, 

i stada obišli i vodu, gdi piju; 
dva dni smo pak stali s pastiri, majčice, 

i red smo tuj dali, da strigu ovčice. 
I tuj sve naredno i spravno odosmo 

i na stan zajedno na zdravlje dođjosmo. 

Prikazanje svršava pastirskom pjesmom i Sarinim govorom 
ženama, koje šalje kući: 

zašto je jur kasno, misec je u oblaku, 

a ženam nije časno putovat po mraku. 
Tamo dom vladajte, još vas ću moliti, 

i sinkom ne dajte po mraku hoditi: 
zač mrakom tko bodi i mrklu noć ljubi, 

mnokrat se prigodi, da glavu izgubi. 
Blagosov ovi moj. Bože, ne pogrdi, 

neg li u kril' tvoj primi i potvrdi. 

To bi bila neka vrst pouke, koja bi se iz svega imala 
izvesti. Umjesna baš nije, te je mogla i izostati, no odgovara 
donekle stanju Sare, koja uvijek misli, da je putovanje bilo 
tamašna zabava i hir Abramov. Ni to baš ne bi smjelo da bude 
u pravoj drami, gdje osobe napokon valja da uvide i obaznadu 
ono, Čemu su podlegle, ili izbjegle. Ali prikazanja nijesu prave 

drame, pa se treba zadovoljiti kadgod čim, što bi inače bilo 
zazorno. 

Koliko se Posvetilište u Dubrovniku svidjalo, doka- 
zuje već to, što od njega — a to je rijedak slučaj u našoj 
književnosti — imademo dvije redakcije, od kojih se druga 
dosta razlikuje' od poznate nam već prve poglavito u opisu 
rajske gore. Od koga su te inačice, ne znamo. 

Posvetilište nije za prikazivanje. To opažamo mi sada, 
a opazio je davno prije već Mavrov učenik, neumrli komedijo- 
graf, naš Marin Držić, koji je i pokušao pomoći. I od njega 
nam na ime sačuva blagi udes Posvetilište, a poredimo li 
oba, vidimo, da je to preinačeno prikazanje Vetranićevo, i to 
tiako, da nam 2662 dvanaesterca Vetranićeva dadoše 684 Drži- \/ 
ćeva. Od ta 684 stiha uzeo ih je Držić 450 u Vetranića, a 
njegova su jedino 234, i to većim dijelom s početka i na svrsi 
prikazanja, koje nije podijeljeno u skazanja. Držić je dakle 
htio prikratiti Vetranićevu dramu izostavljajuć iz nje sve, što 
je smatrao suvišnim, a gdjekad izmjenjujući staro novim, t. j. 
svojim. Očito je, da je htio tako priudesiti dramu za prikazi- 
vanje, a to je i postigao, jer se radnja sada razvija življe, 
nego prije. No s druge strane izostavio je komada, u kojima 
se upravo i krije znamenitost djela Vetranićeva. Ne ćemo mu 
n. pr. zabaviti, što je izostavio rajsku goru; ali je pogriješio 
skraćujući naricanje Sarino u najuže granice i izostavljajući baš 
ono, što je u njem narodno. Isto tako ne će biti dobro ni to, 
što je izostavio komične prizore izmedju pastira i djevojaka, 
te kako je kuna podavila pilad. Istina, i oni su u dramu kao 
iimetnuti, ali u sebi imadu krasote, a nijesu baš sasvim ni su- 
višni, jer dobro slikaju osobe, koje rade. 

Dodajmo još nešto. Zamisao, da se dramatski prikaže 
frtva Izakova, nikla je već u Italiji, dapače je to i uradio Feo 
elcari u svojoj »Rappresentazione e fešta d' Abram e d' Isaac 
fiuo figliuolo«. Vetranić je to djelo, moguće, poznavao, ali ipak 
mu se može rad smatrati originalnim, jer je u svome Posve- 
tilištu čin znamenito raširio novim scenama. Držićevo se Po- 
vetilište svakako više približava talijanskomu uzoru. 

Isti Marin Držić ostavi nam jošte vlastito svoje prika- 
zanje »Od poroda Isusova«. I ovdje se pokazuje novo- 
tarski duh Marina Držića kao prvoga dubrovačkoga dramatskog 
pjesnika, jer je pokazao, kako je moguće i nedramatski predmet 
dramatski obraditi, i to nižući uz glavnu radnju, koju je teže 
zbog njezine uzvišenosti i otajnosti zorno prikazati, epizode, a 
sve začinjajući naivnošću, koja treba da vlada u vjerskim pita- 
njima. A da ta naivnost bude još vjerojatnija, nijesu govornici 
u Držića usijane i nadute učenjačke glave, već prosti pastiri, 
koji glasom i nebeskom svjetlošću smeteni polaze u Betlehem, 
da se poklone Bogu-čovjeku, koji eto na svijet sidje, da niske 
uzvisi, a visoke snizi. 

Na plandištu u oboru skupljeni su pastiri Tasovac, Pribat, 
Radmil i Vukas, te da razvesele Uglješu, pjevaju pjesme. Te 
pjesme javljaju već porodjaj Isusov. Uglješa im se zahvaljuje 
te dariva za uzdarje Pribatu svrdaonicu, Tasovcu maljić, Vu- 
kasu praću, a Radmilu zakuljicu: ti su dari božanskog izvora, 
jer svrdaonicu izdjela jedan satir, maljić Vulkan, praću Apolon, 
a zakuljicu, u kojoj se brašance nosi, darova Uglješi Dijana, 
što joj pomože odrijeti košutu. Dok se oni tako zabavljaju, eto 
ti Miljasa Griljevića: »Osta mi u potaji jedna junica mnogo 
gizdava pa zlatne dlake i bješe joj na čelu jedna zvijezda bi- 
jela, kako snijeg. Kada "baba Raduna usazna, da sam izgubio 
tuj junicu, ocijepi mi matragu o pleći, izagna me iz doma go- 
voreći: »Dokli godi, Miljase, ne nadješ junice, ne vrni se na 
stan.« «Sada i on ispjeva jednu pjesmu u čast Isusu i tim svr- 
šava »predigra«, napisana u prozi. Iza nje slijedi prolog, gdje 
se sadržaj drame unaprijed kaže, pa tek tada počinje prava 
drama. 

Porodi Gospa na putu Isusa, pa ne zna, kako će, te moli 
u Boga pomoći: 

Što ća bez povojka, što li bez pelene, 

gdi li 'e podojka, da priđe do mene, 
o vičnji moj Bože, ki stvori vas saj svit, 

da mene pomože i da mi da odvit! 
Nevišta ja, kako sada ću poviti 

djetece nejako i mlikom dojiti? 



„Prikazanje od poroda Isusova** od M, Driića, 289 

Eroz toj sam ja mučna i u mislih sva stojim, 

er nisam naučna, mlađence da dojim. 
A ti znaš, Bože, sdm, da f pravo govorim, 

er me je stid i sram, da prsi otvorim, 
jaki sve mladjahtu i čistu divicu, 

da sinku lačahnu prikloni sisicu. 

I Josef moli Boga za isto. — U to navijesti angjeo pastirima 
porod Isusov, a kad ga nesta, »druži angjeli u goru iziđu i 
, kantaju ove verse«. Pastiri ne znadu, što bi započeli: Radmio 
i Vukas vide promjenu u naravi, ali ne razumiju još ništa ; i 
Pribatu je sve nejasno; no regbi, kao da čuje, gdje sva pri- 
roda šapće: 

čute svi narodi, 

dite se objavi i na svit porodi 
u jasleh na slami; za toj se svak spravi, 
tere ga svak s nami jednaga proslavi; 
zač će kralj toj biti, koji će sih lita 
. desnicom slomiti sve glave od svita, 
sve care i bane jošte će dobiti 
i poganske strane pod svoj stig složiti. 

Miljas sada pripovijeda, što se njemu dogodilo: Umorio se bio 
tražeći junicu, pa nebavac priklonio glavu na drobnu travicu 
pod borkom, kad eto ti slavuja, gdje počne bigljisati i zvati 
ga imenom: »Digni se, Miljase, jer eto se spravila gospodja 
svijuh vila, da tu počine; to je njezino plandište.« Do malo 
časa eto ti zbilja nje: Bjež otale, reče mu, nije ti tu stanja, 
jer će sad stići ostale vile, 

ter ćemo vince vit, Miljase dragi moj, 
što ćemo poklonit gospodji svih gospoj, 

koja je kraljica na sviti svih žena 
i čista divica u vike blažena, 

u koju se slavan plod, Miljase, uplodi, 
čovječji da narod sužanstva slobodi. 

Sada se Miljas sjeća toga, jer tako da se zbilo, što mu vila 
kaza. Nešto slično pripovijeda i Uglješa: Pripeklo sunce na paši, 
pa da utaži žedju, uputi se k bistroj vodi. Tu zateče vilu, gdje 
zlat pram po glavi povija biserom. Zaljubljeni joj se Uglješa 
ponudi odmah u službu; ona ga odbi, a ujedno mu javi, da 
je došla, da vidi porod djevičin. Eto se sve to steče: 

Crtice iz hrvatske ki^ižeTnoati III. 19 

zatoj svi spravmo, družino čestita, 
ter kralja pozđravmo vlađdca ođ svita. 

Vukas upita sada Grubješu, što u zemlju srce, neka i on kaže 
svoju. Grubješa ih na to pozove, da ostave svoja stada te idu 
u Betlehem: 

Ako je i kasno, s vitli se svud zraka, 
nebo je sve jasno, nt vidit oblaka ... 

Još nam Bog darova nebeske tej straže, 
zač zvizđa taj nova pute nam sad kaže. 

Kresoja bi bio rad ponijeti i darove sa sobom, pa svjetuje, da 
Šišman ode u maje i strine Marave, da donesu 

konjestrik pun jaja i grivnu smokava, 
dva dobra kravajca i dobru piplicu, 
i da mu masaoca napuni tikvicu, 
i neka Marava još posije strinača, 
dvje lakti postava njekoga kosmaća, 
pratežce još svake, sve, što se nać može, 
oboje bisake neka mu nalože; 
a navlas kostreti i meke vunice, 
što čemo prostriti pod nago ditece; 
još da mu dadu pak, Pribate dragi moj, 
vezen kalamalak, pelene i povoj. 

Šišman zateče na stanu samu Maravu, a maja nije doma, jer 
je otišla u selo u vojvode Branka, »gospodja Kujava er tamo 
u selu za Tvrtka udava djevojku Veselu«. Ipak Marava sama 
pripravi, što može. Na povratku stigne Šišman Sibilju. 1 ona 
ide u poklone, a pastiri neka idu brzo, da ih. ne zateče vojska 
trojice istočnih kraljeva. Pjevajući krenuše pastiri. Pred Gospom 
govori Šišman i Kresoje, a Marija im odgovara. Na povratku 
susretoše Remetu, koji im prorokuje život i smrt Spasiteljevn. 
Navlas sam istociljio sadržaj ove drame, da se vidi, kuda 
kreće, prije nego sadje s pozorišta za uvijeke dubrovačko cr- 
kveno prikazanje. Već u Vetranića, i to baš u Posvetilištu, 
opazili smo prizora iz pastirskog života i uopće jasno istaknutu 
tendenciju, da se odnošaj medju Sarom i Abramom te njihovom 
službom prikaže nekako patrijarkalno. Ta sklonost idili preotela 
je u Porodjenju sasvim maha te se je crkveno prikazanje 
zadnjim svojim trzajem znatno približilo pastirskoj igri, od koje 

se razlikuje jedino po glavnom činu. Predigra ima na sebi jasnih 
znakova pastirske poezije, osobito u natjecanju pastira i dije- 
ljenju darova, čemu bi se lako mogli naći uzori u Sannazzara, 
a ako hoćemo i dalje ići, u Vergilija, ili čak u Teokrita. A i 
u samoj igri ti znakovi nijesu rijetki, dapače će se čitalac bit 
i sam sjetio učitelja-Držićeva, starca Vetranića i njegova Pil i- 
grina, kad je čitao pastirske sastanke s vilama. Ovaj put, 
kojim je krenulo prikazanje, moglo je dati, a i zbilja je dalo 
književnosti jedno Porodjenje, ali se je moralo prije ili po- 
slije dogoditi ono, što se je i zbilja dogodilo: trebalo je, da 
crkvenog prikazanja u Dubrovniku nestane te da ustupi mjesta 
čistim pastirskim igrama. Podleglo je ukusu svoga vremena, a 
kako se je taj ukus po Dalmaciji i Dubrovniku proširio, vidjet 
ćemo u glavi, koja slijedi. 

Držićevo Porodjenje zaostaje u snazi i dramatičnosti 
za Posvetilištem Abramovim bez ikakve sumnje. Po- 
svetili ste uza sve svoje griješke zaslužuje ipak naslov drame, 
a Porodjenje je više nekakva dramska pjesma. Ali to se 
ne smije u grijeh upisati Držiću, jer je predmet Vetraniću bio 
zgodniji za dramu Porodjenje Isusovo nema u sebi uvjeta za 
dramatizovanje, te može jedino biti središte, za koje se vežu 
pojedine epizode. Tih epizoda i ima u biblijskoj povjesti, kao 
n. pr. dolazak kraljeva, pastira, naredba Irudova i slično , ali 
je vrijednost Porodjenju baš u tom, što Držić nije uzeo 
sve, što biblija kaže, već odabrao samo jedno, a u to zgodno 
upleo i drugo, tako da se iz svega vidi namisao njegova, da 
se vladaru neba pokloni cijela narav. Uzmemo li u obzir te 
poteškoće, koje je Držiću fabula pružala, mislim, da je oprav- 
dano kazati, da se i u ovoj drami pokazuje snaga genija Drži- 
ćeva. Samo treba znati, je li Držić u ovoj drami bio sasvim 
originalan, ili se poveo za kakvom talijanskom »rappresen- 
tazione«. 

XIX. 

Talijanske igre i njihovi predstavnici u 

Dubrovniku. 

Lucićeva „Robinja**, — Je li Lucićeva ^JRobinja** narodna drama? 

— Dramica „Interlokuiorij^* — „Pima igra** od Antuna Sasina, 

— Pokladne igre, — Euripid u doba humanista, — ^Hekuba'^ 

Vetranićeva i ,Jokasta** Bunića Babulinova, — Zlatarićev prijevod 

„Elektre'^ Sofokhve, — Talijanska tragedija prama starogrćkim 

uzorima, — „Atamante** Frana Lukarevića Burine, — ^^DalićUć^ 

Savina Bendeševića, 




ijedne grane književnosti dubrovačko-dalmatinske ne 
možemo shvatiti, ne pogledamo li ujedno književne 
prilike u Italiji. To smo opazili govoreć o lirici i o epici, a 
treba nam napose kazati o drami, jer ako drugdje ima barem 
tragova, da je bilo u Dalmaciji samostalne književne radnje 
prije, nego su zavladali talijanski običaji i nazori, o drami treba 
da kažemo, da je barem pomisao na nju došla iz Italije; a što 
se razlikuje katkada bitno od talijanskih uzora, te su se razlike 
tekar kasnije razvile. 

Po priči, koju je Lučić odabrao za svoju Robinju, sude 
neki, da se je Lučić htio osoviti na svoje noge te zavesti u 
Dalmaciji narodnu dramu. Pogledajmo dakle prvo svega sadržaj 
njegove radnje, eda vidimo, ima li taj sud oslona u drami. 
Lučić s prvine ne htijaše da tu dramicu predade javnosti; ali 
poslije se na to odluči, »jere sudih, da stvar u sebi ne more 
nego s koristi biti za ljude.« 

Pošto »isklad« (prolog) publici javi, što će se pričati, uvadja 
nas u Dubrovnik, kamo su turski gusari doveli kćer bana Vlaška 
na prodaju. Tu je Derenčin nadje te je otkupi po svom slugi 
Matijašu, pošto prije ugovori s Turcima, neka se pričine, kao 
da za Derenčina ne znaju, kad dodje, da vidi robinju. 

(II. čin.) Derenčin zateče robinju, gdje nariče, te je pita 

njezine zgode. Robinja držeći Derenčina za kakvoga trgovca 
jovijeda: Otac mi bijaše hrvatski ban Vlaško, kojega ugarski 
lij postavi, da vojuje u Biogradu proti Turcima ; Turci . ga 
>iše iz busije, a ugarski kralj darova na to mojoj majci 
3lika imanja oko Dunava, Save i Drave, gdje boravljah u 
isti i izobilju, prema kojemu sam sada toli tužna. Derenčin 
l^e pita, koji bijahu ono mladići, za koje mu reče, da su se 
toliko za nju otimali ; neka mu ih imenuje, a on će je iskupiti 
[i odvesti kući. Robinja mu radosno pripovijeda, koja ga na- 
grada čeka od ugarskoga kralja, ako to učini, i ispovjedi mu, 
da se za njezinu ljubav najviše otimaše mladi Derenčin, unuk 
slavnoga bana Derenčina, pak da je još sada boli, što je nje- 
govo toliko žestoko nastojanje hladno odbijala; ali premislivši 
se malo mnije, da je ipak pravo učinila, jer da ju je Derenčin 
i zbilja ljubio, ne bi mirovao, dok je ne odkupi. Derenčin od- 
vraća, da sad razumije, zašto ju je nesreća snašla: to je kazna, 
što je snuboke odbijala. Obećaje joj ipak, da će je otkupiti, 
ako podje za Derenčina. Robinja pristaje, jer je Derenčina do- 
ista ljubila, ali mu to nije htjela kazati. Derenčin joj na to 
raspusti ruke i povede je u bližnju kuću, da se oporavi. 

(III. čin.) Mara ide po svatove, a Pera je i Anica pitaju 
za Derenčina i robinju, koji joj kod gospodara kao gostovi 
usjedoše. Mara se nećka, ali ipak ispriča, kako se Derenčin 
pred robinju iza večere stavio, pa je milujući upitao, bi li po- 
znala Derenčina; on je bio jednom tako sličan DerenČinu, no 
tuga ga promijeni, da ga ne bi ni rodjena majka prepoznala. 
Robinja upilji u nj oči i prepoznavši ga ne može ni riječi izu- 
stiti, a Derenčin: 

toliko ju toli i moli i umi, 
da mu se omili i boli razumi. 
I jutrom vesela s odra se podiže, 
sa cvita jak pčela ^di oo med usiše. 

Ovo zadnje izazivlje vragoljaste opaske Aničine i Perine, 
koje je bolje mukom mimoići. Svatovi ne izlaze na pozornicu, 
već izlazi dubrovački knez, jedan vlastelin, Derenčin i robinja. 
Vlastelin govori Derenčinu i robinji, kako je odvajkada običaj 

u Dubrovniku radovati se odličnim gostima i darivati ih, ^g^ 
i njima evo tako čine tim više, što je uspomena na ^a 
robinjina, Majera Blaža, jošte svima u pameti, odkako je I\^e 
iz Pulja protjerao; a osim toga se jasno vidi na robinji,\a 
je kći plemenitoga i slavnoga bana Vlaška: neka dakle pi^ 
darove, koje im evo knez donosi. Knez se ispričava, što s^ 
darovi i pomoć Dubrovčana tako neznatni, ali Derenčin odb\ 
takovu opasku radujući se odlikovanju. 

Poreći se ne da, da je Lučić odmakao daleko od svoji^ 
i ostalih Dalmatinaca već time, što je uveo u svoju dramu imen: 
poznata tada hrvatskomu narodu. I Derenčini i Dubrovčani se] 
istakoše u borbi proti tudjinskoj najezdi, pa i ne služili se 
istim sredstvima. Ali to sve još ne znači, da je igra narodna. | 
Prvo svega zgoda, koja nam se pripovijeda, ne će biti histo- 
rijska, a sumnjam, je li i iz narodne pjesme uzeta; a drugo, 
kad bi i bila, kontrast izmedju kršćanstva i muslimanskoga svi- 
jeta nije nimalo istaknut. Za radnju bi sve jedno bilo, da su 
robinju i Kitajci zarobili, a možeš mjesto Dubrovnika metnuti 
koje ti drago mjesto, pa opet ne će ti biti potreba da izmijeniš 
radnju. Što više: baš tim, što je Dubrovnik spomenut, cijela 
drama postaje nevjerojatna, jer znamo, da Dubrovčani u svojim 
bedemima ropstva trpjeli nijesu. Sva je prilika, da je Hanibal 
učinio ono, što je kasnije učinio Palmotić u svojoj Danici: 
fabulu je Gjono uzeo iz Ariosta, a škotske junake zamijenio 
zvučnim bosanskim imenima, koja se po narodu raznašahu, bez 
obzira na to, kad je koji živio. Bit će, da je i Lučić tako po- 
stupao, samo mu izvora ne znamo. Ima i onako u pjesmi ko- 
ješta, što nas sjeća talijanskih pisaca. Način n. pr. i mjesto, gdje 
je uhvaćena kći Vlaškova, nije ništa neobično u talijanskoj knji- 
ževnosti, a nije ni u dubrovačkoj (n. pr. Robinjice Vetrani- 
ćeve i Sasinove). Uza sve to, da su pjesnici prigrlili pokušaj Lu- 
cićev, valjda bi bilo došlo do toga, da se u nas razvije druk- 
čije dramatsko pjesništvo, nego što se razvilo. Ovako Hanibal 
osta na osami, te se tek XVU. stoljeća pojavljuju pjesnici, koji 
će opet krenuti istim putem. 

A zašto to? Neki književni povjesničari nalaze vanjski 

uzrote kažu : vlade nijesu dopuštale, da se pjesnici u to prte. 
Kol? J6 ^0 istina, nije barem po današnjim nalascima iz ar- 
hiv/dalmatinskih gradova moguće tačno kazati; ali nikako 
toije bio glavni uzrok, već je glavni -uzrok prejako djelo- 
v^e talijanske kulture i. književnosti na duh i odgoj dalma- 
tskih Hrvata, Nije ovo prvi put, što se susrećemo s tom po- 
zom; nekoliko je pjesnika pokušalo, da budu samostalni, ali iX 
t mogoše; ili ako oni uspješe, ne htjedoše ih potomci slijediti. 
o vrijedi i za Hanibala. Njegov se pokušaj ne primi, zaduši 
ga strašna prekomorska nametnica. 

Već prvi primjer svjetovne drame nije drugo nego pri- 
jevod kukavne talijanske radnje. To je Interlokutorij, što 
nam se sačuva u često spomenutom Zborniku Ranjininu od 1507. 
god.* To je »komedija od pira«, kako su je Dubrovčani nazi- 
vali. U 262 dvanaesterca pripovijeda se, kako boginja Palada 
od Junone dobije dozvolu, da brakom sveže dva ljubavnika. 
Pošto im je i Apolon sreću prorokovao, nagovori Palada Ve- 
neru, a ona Kupida, te je uzeo Ijuvenu strjelicu i ranio najprvo 
ljubavnika, zatim Ijubavcu, koji u ljubavi čeznu, a Palada ih i 
Jupiter blagosilju, i to ovaj posljednji latinski.** I Apolonovo 
proročanstvo, da će taj brak biti sretan, sastavljeno je u latin- 
skom distihu, a didaskalija su i u prijevodu talijanski. 

Kako se vidi, jedva se može i govoriti ovdje o dramatskoj 
radnji, već je to osobita vrsta lakrdije, poznate pod imenom 
»pir na igra«, kojih je igara u Dubrovniku bilo, a sačuvala se 
još jedna, i to iz svrhe XVI. vijeka od Antuna Sasina. Go- 
vore u komediji Frano, vratar, Koso, glava od soldata Radoje, 
vlašić Vučeta i ženik Katunar, Hoće Radoje sa ženikom da 
udje u Ston, a zaustavlja ga Frano i Koso. Kad se prepoznaše,^ 
rasprede se razgovor bez ikakve radnje. Koso ga šalje u To- 



"^ Već je Jagič izrekao sumnju, da je prijevod, a Rešetaru je uspjelo- 
naći i izvornik u djelu Napulitanca Antonija Ricco: Fior di Delia. 

** Vivite felices castique cupidinis ambo 
exercete diu dulcia bella simul, 
et videat tota vos ludere nocte lucerna, 
donec vos faciet curva senecta graves. 

masa kovača, ili k Perulinu, da se posavjetuje o ženidj. Ra- 
doje im tada priča o nekoj gozbi u dum-Tomasa, gdje \ bilo 
dosta popova, a medju njima i Sasin. Izmijenivši nekolihgala 
razidje se svak po svome poslu. 

U svem ima ova komedija samo 180 dvanaesteraa pa 
je imao i pravo pisac, ili prepisivač igre, kad ju je na^ao 
»malahnom«. Ali kad »malahnet ovako malo vrijede, hvii 
bismo poznati »velike«, no na žalost ih nema, ako to nij^ 
one komedije Držićeve i Nalješko viceve, koje su se takod> 
na piru prikazivale, a o kojima ćemo napose govoriti. 

Ne ćemo pogriješiti, stavimo li ovako va prikazanja u ist 
red sa crkvenima. To je plod talijanske narodne vile i nag- 
nuća za zabavom, koje je u svih južnjaka na osobiti način raz- 
vijeno. Po porijetlu su bez sumnje iste vrsti i pokladne igre, 
koje Nijemci nazivlju Fastnachtspiele, Francuzi Farce, Sottie, 
Talijanci Frottola, Farsa, Contrasto. I od ovih nam se sačuvala 
jedna, — osim Marulićevih »frotula«, o kojima je bilo već go- 
vora, — a to je poznata Novela od Stanca čuvenoga Dr- 
žića. No ovaj je komad tako odmakao od tipa pokladnih igara, 
da ga volim smatrati skoro pravom komedijom, pa ću s toga i 
govoriti njem kasnije. 

Da se nije u XV. vijeku u Italiji bio raširio zanos za la- 
tinskom književnošću, valjda bi se i crkveno prikazanje i po- 
kladne i pirne šale bile po sebi razvile, kako se je n. pr. ii 
španjolskoj prvo razvilo te dalo svijetu jednoga Calderona. 
No ovakva zabava osta zabavom jedino prostomu puku, a knji- 
ževnici se počeše zanimati klasičkim djelima starih književnosti, 
te ih i prevadjahu na talijanski jezik. Izmedju grčkih tragika 
najviše im se svidjaše Euripid. A to je i razumljivo. Snaga 
je Euripidova u tome, što umije uzbuditi čuvstva u slušaoca, 
a zato upotrebi često sva moguća sredstva, koja mu je bogata 
mašta izmišljala -^ kršeći okove tradicije. Pa kad i ne bi toga 
bilo, već po tom, što Sofokle prikazuje ljude, kakvi bi trebalo 
da budu, a Euripid onakove, kakvi jesu, — već je po tom 
nama bliži i lakše ga shvaćamo. Da se dobro shvati Sofoklova 
veličina, treba se duhom prenijeti u sjajno doba grčke pro- 

šlosti • čitajuć Euripida toga ne treba. Njegov je realizam 
11 pribivanju ljudi takav, da ga i neuk razumije. Ne uzdiže 
nam, ^i^^j duh, kao idealizam Sofoklov ; slušajući njegove igre 
ostar^Dio doduše kazalište nezadovoljni, bez one vedrine, koja 
nan4iJSU razgali, kad vidimo pobjedu nepromjenljivih zakona 
priđe i svemirskog reda; ali nas zato Euripid uzbudi jače, 
n^ djela ostalih grčkih veleuma, te i nehotice potakne na 
f^išljanje. 

Nije s toga čudo, što su Talijanci i prevodili njegove 
ame, a u tome se je istakao osobito Lodoviko Dolci. Taj je 
ovjek za našu književnost znamenit, jer se dokazalo, da što 
imamo od Euripida u hrvatskom prijevodu iz XVI. vijeka, to 
je prevedeno iz talijanskoga, i to baš iz prijevoda ovoga Dol- 
cija. A kako Dolci nije tačno prevodio, već popravljao izvornik 
prama svomu ukusu, tako dubrovački prevodioci nijesu krivi 
kvaru, što ga pretrpješe djela toga velikana na putovanju do nas. 
Vetranića dapače, koji prevede Hekubu, moramo pohvaliti, 
što mu je prijevod lak, a jezik čist, a nije gori prevodilac ni 
Miho Bunić Babulinov, kako je to dokazao u svojoj Jok as ti. 

U He kub i je Euripid htio pokazati osvetu zarobljene kra- L 
Ijice na Polimnestoru, koji joj pogubi sina Polidora iz lakomosti 
za blagom, kad je boravio kod njega u gostima. Dozvolom 
Agamemnovom dovabi ga ona u svoj čador te mu tu dade oči 
iskopati, a djecu poubijati. Vetranić nije grčkog originala po- 
znavao, pa prevodi sasvim po Dolciju. Bunić naprotiv pozna i 
talijanski prijevod Jokaste i grčki original Phoenissae, što se 
najlakše vidi po prologu, kojega u Dolcija nema, te ga je Bunić 
upravo iz grčkog preveo, kako je preveo i odgovor Apolonov i 
zagonetku Sfinginu. Opaziti je jošte, da je Bunić upleo u pri- 
jevod i svojega dometnuvši iza svakoga čina neke pjesme, koje 
niti ne spadaju u radnju tragedije. Tako dolazi poslije prvoga 
čina iznebuha Amfion govoreći, da je nekoć Tebe svojom lirom 
sagradio, a sad hoće da nesklad uredi, što se u njima porodio. 
Inače je fabula i u Dolcija i u Bunića jednaka, kako i u Euri- 
pida: Začuvši prokletstvo Edipovo odlučiše Eteokle i Polinik 
izmjenjivati se u vladanju, da tako bude mira ; no Eteokle pre- 

vari Polinika, te mu ne htjede pustiti da vlada, kad ^jnu prva 
godina. Oženivši se kćerju Adrastovom krenu Polinik ogrom- 
nom argivskom vojskom na Tebe. Uzalud kuša Jokasts^omiriti 
braću, jer Eteokle ne će. Prije nego se bitka zametnuodredi 
Eteokle, kad bi on umro, neka sin Kreontov Hemon o^ An- 
tigonu, te ga naslijedi u vladi; a ako umre Polinik, nit) da 
ga se ne usudi pokopati Još hoće da čuje Tiresiju, slij toga 
vrača, zna li kakav način, da se grad sačuva; a Tiresijkeli 
da je moguće, žrtvuje li se dobrovoljno sin Kreontov, Men^j, 
Kreonat ne će o žrtvi ni da čuje, ali Menekej je već to odlUo 
i tako Tebanci pobijediše. Na megdanu poginuše oba brata,^ 
Jokasta se od žalosti sama ubi. Sada Kreonat hoće da izvn 
oporuku Eteoklovu, a istjera Edipa kao uzrok svih nevolja 
Antigona, ne hoteći biti Hemonova žena, slijedit će slijepa oca, 
ali prije pokopa mrtva Polinika. 

Ali i Sofokle nadje u Dubrovniku štovalaca, a sam mu 
Dinko Zlatarić prevede Elektru na hrvatski jezik. Ovaj je 
prijevod u dalmatinskoj književnosti medju drugima prvi, i to 
s dva razloga: prvo svega prijevod učinjen je uprav po grčkom 
originalu, a drugo: učinio ga je čovjek, koji je poznavao grčki, 
a bio od naravi pravi pjesnik. Sapinju ga, istina, dvanaesterci, 
koji svojim srokovima u sredini kadikad sile i bolje pjesnike, 
da za ljubav jedne riječi žrtvuju cijelu misao; ali i ovako sapet 
prevodilac u točnosti je i krasoti prijevoda postigao sve, što 
se moglo. Što je 1510 izvornih stihova prevedeno sa samo 
210 dvanaesteraca više, i to je dokaz, kako se je prevodilac 
trsio, da grčki izvornik što vjernije prevede; a da je tcf teško, 
dokazuje n. pr. Hekuba Vetranićeva, gdje se je broj stihova 
prama grčkom izvorniku malone podvostručio. U tragediji se 
prikazuje povratak Orestov, i kako je kaznio pomoću Elektre 
smrt oca Agamemnona ubivši i majku Klitemnestru i Egista. 

Ovi prijevodi jasno govore, kako je Dubrovnik živo pratio 
književne prilike talijanske te i on prionuo uz učenje starih 
grčkih uzor-dramatika. Ali to se učenje izrodilo u oponašanje još 
prije, nego su i shvatili karakter grčke tragedije. Vidjeli ljudi, 
da tragedija svrši obično krvlju, pa mislili, da je sve, što žalosno 

svrši, tragedija, ne pazeći, da ima razlike medju smrću i smrću. 
Takovu smrt, gdje vidimo, da se tko podigao proti svima, ili 
svojom krivnjom zašao u položaj, odakle ga sama smrt može 
izbaviti, takovu smrt nazivljemo tragičnom, i to je prvi uvjet 
za tragediju. Talijanski pisci tragedija XVII. vijeka zamijeniše 
naprotiv, kako lijepo Pavić kaže, grozu tragičnim, uzvišeno 
strašnim, tragički stil retorskim jadovanjem, koje je prazno mi- 
slima i pjesničkim slikama i prispodobama. Grčkoga nema u 
njoj ni u kompoziciji, ni u govoru ništa. Takove su te pseudo- l^ 
klasičke talijanske tragedije, koje nijesu nikle u glavama pravih 
pjesnika, već učenjaka, kojih je bilo kao gljiva po kiši. 

Imamo i u Dubrovniku takvih tragedija. Prva je : At a- 
mante tragedia istomačena po Franu Luccari 
Burinni, vlast, dubrovačkom. Atamante ostavi prvu 
^nu Nefelu, s kojom bijaše izrodio dvoje djece, Frisa i Helu, 

(da se oženi sa Inonom, po kojoj se nadaše domoći tebanskoga 
prijestolja. Osjećajući grijeh hoće da umiri savjest, uvjeravajuć 

i Nefelu, da je Inonu uzeo zbog prijestolja, a da samo nju ljubi ; 

i no kad Nefela poče tražiti svoju djecu, tjera je bez djece iz 
Teba. U to se puk buni zbog glada, koji nasta, a poslanici, 
koje posla kralj u Dodonu, da pitaju proročište, jave, da pro- 
ročište traži, neka kralj žrtvuje djecu. Kralj jedva na to prista. 
Nefeli je u to Merkur kazao, da joj djecu čeka pred gradom 
zlatan ovan, koji će ih ponijeti, kud treba, a majka javi to 
djeci. Kad odoše k ocu, da se oproste od njega, zadržaše ih 
u gradu, da ih žrtvuju. Sada Nefela poleti i sama gore, da 
djecu spasi, a vrativši se govori, kako je gore vidjela, gdje 
joj djecu spremaju za žrtvovanje. Na to dolazi glasnik te javlja, 
kako je svećenik bio baš podigao nož, kad zagrmi oltar i djece 
nestane . . . Gradjani, koji vidješe, kako Friso i Hele odjašiše 
na zlatnom ovnu, bojeći se prijevare idu gore, a u to se ja- 
više atenski i spartanski poslanici noseći pomoć proti glađu. 
Gradjani dočuvši to silaze veseli, a kralj posije svukud tražiti 
djecu. Kad mu ribari donesoše mrtvu Helu, pobijesni kralj i 
rastrga Learka, sina Inone, koja bijaše k njemu pohrlila, te 
se jedva ona spasi s Melikertom, drugim sinom, u naručju. 

Atenjani i Spartanci skoro se sada pozavadiše o vladu u Tebi, 
da ne stigne Sisip, korintski kralj, brat Atamantov. U to eto i 
opet glasnika, da je Atamante dostigao Inonti i Melikerta, pa ga 
rastrgao (a ona se bacila u more), te vidjevši, što je učinio, 
sam se u hramu Jovovu bacio na mač. 

Suvišno bi bilo isticati pogrješke u kompoziciji ove tra- 
gedije, kad znamo, da je Lukarević samo »istumaČio« tragediju 
nekog Jera Zoppio, talijanskog učenog pisca, a tim više, što se 
sasvim iste pogrješke ponavljaju u Dal idi, tragediji Savina 
Gučetića Bendeševića, koja ima za nas tu prednost pred 
Atamantom, što je donekle barem izvorna. U Mlecima 
naime življaše u ono doba Luigi Groto, prozvan i 1 c i e c o 
d' A d r i a po rodnome svome mjestu. Premda slijep, bijaše na 
glasu navlastito zbog svojih govora, a bavio se i književnošću. 
Tako ispjeva mnoštvo lirskih pjesama, tri komedije, pastirsku 
igru C a 1 i s t 0, pa i dvije tragedije : Dalida i Hadrijana, 
koje je naš Bendešević stumačio u jednu, te je okrstio po 
jednoj od njih, po Dalidi. 

Da vidimo, kako je Gučetić izveo svoju kontaminaciju, 
treba nam prvo svega osvrnuti se na originale, te kazati im 
barem fabulu. 

Dalida je iz rane mladosti Grotove, a tiskana je u Mle- 
cima g. 1583., tako da je to tiskano izdanje moglo poslužiti i ^ 
Gučetiću, koji umrije god. 1603. Grozno klanje, mrcvarenje i j 
strašila duhova stekla su se na najviši vrhunac strahote i ču- 
desa. Kandaul, kralj baktrijski, oženjen je sa Bereničom, a 
ima uz to prilježnicu Dalidu, s kojom opći preko svoga tajnika 
Bessa. No Besso ljubi Bereniču i odluči njenu ljubav prositi i 
kupiti tom tajnom. Bereniče pristaje, pa kad joj Besso preda 
Dalidu i dvoje djece, sasiječe ih i pripravi za gozbu na ro- 
djendan kraljev. No i kralj je doznao za ljubav kraljičinu, pa 
uradi isto s Bessom. Kralj umre otrovan, a kraljica reže sebi 
nožem s tijela udo po udo. Svemu je tomu kriv sam Kandaul, 
što je smaknuo svoga strica Meleonta, oca Dalidina, čija sjena 
aranžira sve ono mrcvarenje pomoću »smrti« i »Ijubomornosti«, 

te se u tu svrhu Često prikazuje na pozornici uživajući i tre- 
sući se od slasti nad tim nečuvenim groznim klanjem. 

Nije tako strašna povjest Hadrijane, kćeri Hadrijeve, koju 
ljubi Latin, sin kralja Mezentija. U boju ubije Latin brata Ha- 
drijanina, te tim nestane i nade, da bi moglo doći do ženidbe 
medju njima. Kad roditelji hoće da udadu kćer za drugoga, 
odluči stari mag pomoći, te dade Hadrijani praška, da se pri- 
čini kao mrtva, a ujedno poruči Latinu, da dodje te izvede 
vjerenicu iz grobnice, kamo je odniješe. Nesrećom se glasnik 
i Latin mimoidjoše te Latin ne znajući magove varke otruje 
se na grobu, baš kad se Hadrijana probudila iza sna. Ona se na 
to sama ubi iglom. Mezentije, da osveti sina, dade probiti branu, 
što je štitila more od grada, te more grad poplavi, a kraljica, 
mati Hadrijanina, ubi se sama, vidjevši u raci kćer pokraj 
Latina. 

Ovu su priču mnogi obradili (tko ne bi pomislio na Shake- 
spearova Romea i Juliju ? !), a pokuša je i naš Savin, ali kako? 
Do Četvrtoga čina ide sadržaj uz Hadr ij anu, samo što su imena 
* i neke prilike prama sadržaju petog izmijenjene. U petom pak 
činu drži se pjesnik Dal ide, te tako nasta drama najogromnija 
I po veličini u dubrovačkoj književnosti, jer ima preko 4000 dva- 
[naesteraca, a ujedno i najstrašnija, jer joj je ovo sadržaj: 
I (I. čin.) Dalida priča dojkinji svoju ljubav prama Orontu, 

sinu Ismara, koji je podstupio Adriju , grad oca njezina. Za- 
ludu je dojkinja odvraća, kad je kasno: ona ima s Orontom 
već dvoje djece. U to dolazi Dalidina majka s viješću, da se 
vojske biju, a doskora banu i glasnik javljajući, kako je Oronte 
ubio sina kraljeva. Dalida i kraljica plaču, ova se dapače, pošto 
se je do volje istužila, i prenemogla. 

(II. čin.) Oronte dolazi, da se opravda pred Dalidom i 
susreće Serindu, Dalidinu sluškinju, koja ga ljubi. Oronte joj 
obeća, da će je nagraditi, no ona hoće njegovu milost, koja 
joj je vrednija od svega zlata. U to stiže i Dalida, a kad se 
odijeli, pade Dalida u nesvijest. 

(III. čin.) Kraljica i kralj Atrio hoće, da Dalida podje za 
nekoga kraljevića. Dalida se brani, daje u žalosti za bratom, pa 

jošte sam nejaka za vjera ja sada. 
Kraljica: Hvojka, znaš, svaka prida se prije mlada. 
Dalida: Trudno se moć prignut, što 'e srcu mrzeće. 
Kraljica: Primiti mlaca u skutu djevica k& ne će? 

Kralj hoće da otpornu kćer ubije, ali ga od toga odvrate kra- 
ljica i dojkinja: neka ode, Dalida će se sama predomisliti. 
Oronte se pak bijaše u dvoru pritajio, pa hoće da još jednom 
vidi Dalidu, a Serinda ga napastuje, neka joj se zakune, da će 
joj prikloniti mladića, koji je posvema u njegovoj vlasti. Oronte 
se zakune, a tad mu Serinda (isto kao Besso Bereniči) daje 
zrcalo. Oronte ne će da održi svoje kletve, a Serinda na to od- 
luči izdati kralju, što on ima s Dalidom. U to stari učitelj Da- 
lidin svjetuje Dalidu, da uzme prašak, pa će ležati kao mrtva, 
dok je Oronte ne izvadi iz rake. 

(IV. čin.) Glasonoša pripovijeda koru, kako je Dalida 
umrla. Oronte neobaviješten, kako je bilo ugovoreno, ode u 
raku, te se otrova. Dalida probudivši se misli, da je onaj, koji 
do nje leži, stari učitelj, koji se došuljao u nečistoj nakani, ali 
Oronte je još živ, pa joj pripovjedi, što se dogodilo ; no do- 
skora »se protegne na skutu Dalide kao mrtav«. Rascviljenu 
Dalidu utješi stari učitelj, koji Orontu bijaše ukrao pravi otrov, 
a podmetnuo mu prašak, kao i njoj. Dalida ne će pak da vje- 
ruje, nego tek onda, kad se Oronte probudi, pošto ga meštar 
poškaklja po vratu. 

Ovdje nedostaje u rukopisu šest listova, no po onome, što 
slijedi, lako je vidjeti, što se dogodilo. Kralj je naime oživjeloj 
djeci oprostio i sprema im svatove. Dalida neka ide za čas 
k materi, on ode s Orontom i s djetetom pomoliti se Bogu. 
Dalida ne vjeruje sreći, teške je slutnje more, a i san je straši. 
I zbilja eto glasnika, koji kaže, kako je kralj Oronta dao sve- 
zati i odsjekao mu prvo obadvije ruke, zatim pred njime ubio 
starije dijete, a ne mogući oteti mladje zagrljaju Orontovu, sve 
da i imaše odsječene ruke, probo dijete i oca. U sceni iza ove 
eto i kralja te govori : 

Dvignuo sam svu moju sramotu jur s čela, 
ter miran sad stoju, pamet mi je vesela. 

Činio sam, da pozna Oronte zli danas, 
koliko kreposna jes' moja moć i vlas*. 
Kada van izljeze oštar moj čin dosti, 
' ko da se ne trese jak riba na osti? 
Jošte mi ostaje pokoru dat kćeri, 
i nje grih triba je da se uprav izmjeri. 
Poteci jedan vas ter meni sad dones' 
Dalidi spravnu Čas', podobna ko joj jes'. 
Evo je odovud, pa ću se uklonit, 
. . . ovom dočim sud bude se jur donit. 

Ta je čast glava Orontova i djece joj, koje sluga Dalidi na 
tacunu donaša. 

Koliko tva mlados' boljezan sad ima, 
dvaš veću, znaj^ rados' da srce me prima, 

veli otac kćeri, ali mu kći ne osta dužna, već ga probode i 
glavu mu odrubi. Kraljica se na te glase baci dvoru niz pen- 
džere, a i sama se Dalida ubi nožem. 

Otkle je što uzeo Gučetić, nije potreba navadjati, jer je 
čitalac lako dosad sam sve vidio. Uza sve poštovanje davnine ne 
možemo pisca za radju pohvaliti. Prva tri čina neka bi još prošla, 
premda bi se moglo' i tu koješta opaziti. Ono prenemaganje po- 
slije dugih razgovora, ono neprestano jadovanje pokazuju Guče- 
tića kao pravog nevježu u dramatskoj umjetnosti. Ta je nevje- 
ština pak smiješna u zadnja dva čina, gdje se pokazuje, da Savin 
nije bio ni iz daleka dorastao poslu, što ga bijaše naprtio sebi 
na ramena. Čemu n. pr. ona scena u grobnici, kad je trebalo 
da se dogodi ono, što se pripovijeda u petom činu? Nije li 
sve to moglo izostati? Pa kakvo je ono zvjersko razloženje 
očevo, kad je ubio Oronta i vlastitu unučad, pa donio glave 
kćeri? Nije li imao pjesnik pri ruci već uzrok, da se otac osveti, 
što mu je Oronte sina ubio? Što je dakle bilo potreba pri- 
kazati ga okrutnijega, nego što treba, kao da sve to čini 
«amo zato, da Oronte pozna — koja mu fajda znati, kad je 
mrtav! — kolika je njegova moć i vlast? No teško je i ka- 
zati sve, zbog česa ova drama ne vrijedi, a to nam nije 
baš ni potreba, jer je čitalac već po ovom lako upoznao biće 
talijanske tragedije, koju su htjeli u Dubrovnik uvesti, a čemu 

se je protivio sam ukus dubrovačkoga gradjanstva, a ni pova- 
djanje za tudjim nije ga moglo sasvim uništiti. Taj ukus na- 
pokon nadvlada, jer drugih sličnih pokušaja ne poznamo, a 
pjesnici se posve tiše drugim dramatskim vrstama, u kojima bez 
sumnje bolje uspješe. 



XX. 

Pastirska igra. 

Pastirske igre u Italiji. — Prijevod „Aminte^^ Tassove i „ Vjernog 
pastira*^ Guarinijeva, — Po čem se razlikuju dubrovačke igre od \ 
talijanskih? — Dubrovačke igre pred DrUčem, — Vetranićevi (/) 
i Nalješkovičevi pokušaji, — fe li dubrovačka pastirska komedija 
zavisna o talijanskoj ? — Preokret iz polovine XVI, vijeka. — ; 
Nalješkovičeva IV, komedija drugačija nego tri prve, — Driić. — i 
„Novela od Slanca^ — „Jirena." — „Adon,'' — Pastirska igra 
bez naslova. — „De Gjuho Krpeta e de Hlad.^ — Prelaženje pa' 
stirske igre u alegoriju. — Sasinova „Flora*' i ^^Filiđa". \ 




'astirskim igrama, koje procvjetaše po Italiji tako, da ih 
je do 1700 komada, treba tražiti postanak ondje, gdje 
i ostaloj pastirskoj poeziji. Kad se pjesnici jednom naviknuse 
pjevati ljubavne pjesme pod obrazinom pastira te oćutješe po- 
trebu sakriti se pred gradskim životom u samoću izmišljenog, 
idilizma, nije nikakvo čudo, što se je našlo ljudi, koji su po- 
kušali i na pozornici prikazati jade i boli, nadanje i očajanje, 
sreću i nesreću u tom carstvu, koje je jedino mašta mogla 
stvoriti i okititi bajnim cvijećem, pobranim tamo amo, samo da^ 
se pastirski život prikaže onakav, kakav nije. Svim tim dramama 
nedostaje baš zbog toga realnosti, pa ih moramo smatrati zablu- 
dama ukusa. S toga nam je baš o talijanskim tfavole pastorali« 
teže izreći svoj sud, nego o ikojoj drugoj vrsti književnosti, jer 
sadašnjosti nemamo uporišta, da budemo stalni u sudjenj 

No one nijesu nekakav umetak u književnost onih vremena, da 
ga možeš maknuti, a da se cijela zgrada ne potrese, već ih 
sada jedno, sada drugo veže za jednu i drugu vrstu književ- 
nosti, pa se treba i na njih osvrnuti, hoćeš li da ostale grane 
razumiješ. A i ako su u svojoj cijelosti po sadašnjem shva- 
tanju besmislica, krije se u njima i po gdjekoji biser, koji je 
grjehota pustiti da propane. 

Nazvali smo ovakove igre besmislica, jer nema smisla sli- 
kati pastirski život i mjeriti ga istim mjerilom, kao da je gradski. 
I srcem prostog naroda, pastira i njihovih drugarica, može ljubav 
zagospodovati te im ga pretvoriti u borilište strasti; a gdje 
ima strasti, pa nikle one iz ljubavi, ili iz kakvagod drugog 
čuvstva, tu ima i borbe sa samim sobom i sa bližnjim. To su 
uvjeti za dramu, pa zato joj može pjesnik crpsti gradju i iz pa- 
stirskoga života. Ali je pogrješka svih pjesnika pastirskih igara, 
što pjesnici ne uzimlju za svoje junake pastire, kakvi su, već ih 
idealizuju, tako da postanu neka vrst viših bića. Junakinje ni- 
jesu pastirice, već vile, koje svojim nemilosrdjem tjeraju pastire 
u smrt. Svemogućnost ljubavi slavi u ovim igrama svoje slavlje; 
pred njom su junaci djeca bez volje i snage, da joj se opru, već 
hrle u smrt, samo da svrše svoj neugodan život, a ne zato, što 
ih na to sili kakova duševna ili tjelesna potreba. Bog ljubavi 
obično pobudi u njima ljubav ranivši ih svojom strjelicom, a 
on ih nje i oslobodi time, što rani i njihovu dotad nemi- 
losnu drugaricu. Ne može se dakle govoriti u ovim igrama 
kakvim dobro izraženim karakterima, ili dobro izvedenim rad- 
njama, jer je i radnja nikakva, a junaci bez svoje osobne volje 
i energije uz ovu svemoć ljubavi. Ovakove drame imadu samo 
tu prednost pred crkovnim prikazanjima, što pjesnik nije vezan 
ta fabulu, u koju ne smije dirati zbog svetosti, i što su svje- 
ovna sadržaja, pa po tom i zabavnije za širu publiku, a pjesnik 
ože u lirskim partijama slobodnije disati. S ovoga uzroka, a 
s toga, što je duh vremena prijao uopće idilskoj poeziji, ra- 
mjeti je, kako se je pastirska igra mogla onako raširiti po 
aliji, kako se je raširila, te potisnuti crkovna prikazanja, koja 
u do tad vladala na pozornicama. 

Crtice iz hrvatske književnosti XU. ^0 

U Italiji su koncem XVI. vijeka bile na glasu dvije pi 
stirske igre: Aminta Torkvata Tassa, prikazana u Ferari 
dvoru Alfonsa d' Este g. 1573., i Pastor fido Ivana Baptij 
Guarinija, prikazana prvi put deset godina kasnije u Turim 
Prvu prevede već 1580. Dinko Zlatarić, te prijevod natisl 
iste godine u Mlecima kod braće Guerra. (Original je tisks 
tek 1581.) No ovim prvim prijevodom nije sam bio zadovolji 
već ga popravi opet i natiska u Mlecima 1597. u glasoviti 
humaniste i tiskara Alda Manuccija ml. U prvom su prijev( 
imena osoba talijanska, a u drugoj redakciji već su pohrvaćei 
— Lukarević prevede Pastor fido već 1592., a vrijedno 
zabilježiti već sada, da je ista drama bila još jednom prei 
dena od Kanavelića. 

Navlastito prijevod Zlatarićev dostojan je svake pohvali 
U Ljubmiru (= Aminta) odstupio je on od dosadnog 
canog dvanaesterca te se poslužio dvanaestercem bez sroka, 
upotrebio prama originalu i kraće stihove. Tekst je osim i\ 
tri slučaja dobro razumio, a nije odstupio od njega nego s\ 
dva put, prvi put izostavljajuć pohvale vojvodi od Ferare, j( 
to nije imalo smisla za republikanca Dubrovčanina, a drugi 
mijenjajuć jedno mjesto, koje mu se po svoj prilici činilo pi 
pogansko. Prijevod je posvetio Mihu Menčetiću Matufiću. 
Lošiji je prijevod Vjernog pastira od Lukarevića, jer 
prevodilac trsio, da prevede u dvanaestercima tekst od rij( 
do riječi, pa mu je jezik tvrd i kadšto nerazumljiv. Kanavel 
naprotiv prevede ga u osmerce, pa kako više pazi na smij 
nego na riječi, prijevod mu se ugodnije čita. 

Književni povjesničari talijanski cijene u velike dramu Tj 
sovu, jer je, vele, Tasso bio više liričar nego epičar, pa je u o^ 
drami mogao razviti sve svoje snage, a u epu Gerusalemi 
liberata bio je vezan epskim predmetom. Aminta je potakni 
i Guarinija, da napiše svoga Vj ernog pastira, ali ga je 

V 

pisao u drugom pravcu. Čin Aminte činio mu se prejednosi 
van, pa je mislio, da će taj nedostatak popraviti, ako ga zapleti 
udesi tragičnijim. On je tako stvorio svoju > tragikomediju c, 
kojoj svak misli na svoj način, jer joj jedni poriču veliku vriji 

nost, a drugi je nazivlju jednim od najdražesnijih dramatičkih 
komada onoga vremena. Vršnjaci su joj se divili, a to i Luka- 
rević kaže u svojoj posveti Gjonu Gradiću (»inokupno mogu 
rijeti od svega pohvaljena svijetac). To su u ostalom posli tali- 
janskih književnih povjesničara, da odluče, koliko što vrijedi, a 
za nas je znamenito, što su ovako va djela Dubrovčani preva- 
djali. Ipak za povjest dubrovačke pastirske igre XVI. vijeka 
ovi su prijevodi isto, kao da ih nije, jer se je ona rascvala još 
prije, nego su ova djela bila napisana, pa se djelovanje Tas- 
sovo i Guaiinijevo opaža u Dubrovniku stoprv XVII. vijeka, a 
za XVI. vijek mogli su Dubrovčanima biti uzori — ako je po- 
treba svakomu književnomu pothvatu u Dubrovniku iskati po- 
bude u Italiji — kojekakvi slabiji pjesnici, kao Beccari, koji 
ispjeva >il sacrificio« g. 1554., Lolli, koji napisa »T Are- 
tusac god. 1563. i Argenti sa svojom »la sfortunata«, 
ispjevanom god. 1567. 

Naša pastirska prikazanja nijesu uopće još ispitana, pa 
ispitavače Čeka niz svakojakih pitanja, koja su po razvitak 
drame odlučne znamenitosti. Prvo svega trebalo bi znati, kada 
je ova grana naše književnosti počela. Zna se, da se je Tirena 
Držićeva prikazivala prvi put god. 1548. pod prostim nebom, 
i to okolo zdenca pred Lužom. S ove drame bio je Držić okriv- 
ljen plagijatorstvom, jer stihovi Vetranićevi iz pjesme Marinu 
Držiću u pomoć šibaju baš na ovu dramu. Kad kaže: 

A pastirče neko mlado 
boleći se svojijem ćaćkom 
protiv njemu bješe stalo, 
da ga osveti svojom praćom, 

očita je aluzija na scenu medju Dragićem i Amorom u četvrtom 
činu. Vetranić je dakle već prvo Držića ispjevao jednu pastirsku 
igru, Tirenu, — misli Pavić. Ako je pak istina,* što talijanski 
pisci vele, da je prvu »favola pastorale c ispjevao Beccari tek 



* Talijanski literarni historici bilježe već iz %, 1238. dramu »Ama- 
ranta« Ivana Bapt. Casalios, pa iz g. 1545. »Mirzia<i: Napolitana Epi- 
curo; ali to nijesu prave pastirske igre, kao što nije ni »Orfeo« slavlje- 
nog Poliziana, već drame, u kojima uz druge junake, nalazimo i pastire. 



] 



308 Vetranićevi (^) i Nalješkavićevi pokušaji. 




godine 1554., onda bi trebalo zaključiti, da naša pastirska pri- 
kazanja nijesu stigla u Dubrovnik iz Italije, već samostalno 
nikla. A i zbilja dubrovačke pastirske igre razlikuju se bitno 
barem po dosadašnjim ispitavanjima od talijanskih tim, što su 
u nas takove igre komedije, a u Talijanaca su tragedije. Naše 
su igre prave pokladne fantasterije, koje malo paze, je li mo- 
guće ono, što se pripovijeda, »odsjev pravi dubrovačkog po- 
mirljivog političkog života, koji pazi i nastoji, da se za boga sve 
zadovoljno svrši, pa zato ne podnosi niti da tko strada« (Pavić). i 

A tko je prvi pjesnik ovakovih igara u Dubrovniku? I to 
je pitanje, na koje se ne može dati stalan odgovor. Sudimo li i 
po vremenu, Vetranić je stariji od Nalješkovića, a Na- 
Iješković od Držića, a Držić od Sasina ; no prva su trojica bili 
po književnom radu vršnjaci, pa bi bilo lako moguće, da je 
najmladji počeo prvi pjevati ovakove šale. Kako je Držić bio 
šaljivdžija, moguće je, da je on i dao komični smjer igri; ali | 
je i Vetranić bio kadar stvoriti nešto novo, ili prilagoditi tudje 
svojemu, t. j. dubrovačkomu duhu. Ako je on prvi pjesnik pa- 
stirskih igara, tada je grjehota, što o radu njegovu možemo 
samo nagadjati. Pavić kaže, da u biblijoteci fratarskoj u Du- ; 
brovniku imadu dva prikazanja, »kojim se ne zna pjesnik, nego \ 
se misli po stilu, da je Mavro Vetranić«. U prvom krvnik svezao | 
vilu o dub, pa je satiri nakon dugoga dogovora, što će s njom, I 
oslobode i puste Dijani; u drugom je vlašić lovac doveo vilu 
svezanu u Dubrovnik na pazar, a kad je ne će nitko da kupi, 
kaže, da će je za sebe zadržati; vila na to udre u plač za- 
klinjuć Dubrovčane, da je otkupe, a kad se nitko ne smili, moli 
kneza, pa je njezino naricanje tako ganutljivo, da je sam lovac 
daruje knezu. Prva drama sjeća zbora vilinskoga, što će s Pili- 
grinom, u Pili gr inu Mavrovu, a druga na njegovu pokladnu 
pjesmu Robinjice. Ne bi bilo čudo, da je dum Mavar isti 
predmet na dva načina obradio, jer se on osobito rado povraća 
na omiljele predmete po nekoliko puta; no nagadjanja po stilu 
i predmetu svagda su nekako klimava. Znamenitije je, što je 
netko zabilježio, da su to igre Vetranićeve, pa i ne bila ta 
bilješka od iste ruke, kojom je rukopis napisan. 

Sretniji smo s Nalj eško vicem, jer su nam ostale četiri 
pastirske igre, za koje je zajamčeno, da su njegove. U prvoj 
je obradjena poznata priča o jabuci Eridinoj, samo što su bo- 
I žice zamijenjene vilama, a na svrsi se vile mire te igraju 
: kolo s pastirom sudijom; u drugoj se kaže, kako su pastiri 
uhvatili vilu, ali starac, koji vlada u onoj dubravi, pušta je na 
slobodu ; u trećoj rastjerali gusari mladiće, pa trojica dotrčala, 
i te čekajući drugove zaplesala s vilom, koju tu nadjoše. Svim 
ovim igrama nedostaje radnje i zapletaja, pa su u tom pogledu 
kao brat i sestra s onim igrama, koje neki nazivlju Vetraniće- 
vima. Kad bi se moglo ustvrditi, da su one dvije zbilja Vetra- 
nićeve, a da je Vetranić prvi uveo u Dubrovnik ovakovu poe- 
ziju, reklo bi se, da ove igre predstavljaju prvi stepen u raz- 
vitku pastirske igre. Ona je i u kasnije doba sačuvala pečat 
pokladnih šala, pa nije teško pomisliti, da se je u Dubrovniku 
razvila baš iz njih, a tekar kasnije primila umjetnički oblik 
Marina Držića, »koji se u Italiji naučio pjevati«. Ovo su dakako 
sve nagadjanja, koja mogu vrijediti samo tada, ako baš nije 
moguće naći u Italiji u prvoj polovini XVI. vijeka ništa, što 
odgovara našim igrama. 

Svakako je činjenica, koju nitko ne može poreći, da je 
četvrta pastirska komedija Nalj eško viceva sačinjena po sasvim 
drugom kalupu nego predjašnje. Ta nenadna promjena u čo- 
vjeka, kojemu je inače uvijek nedostajalo inicijative, već se 
samo povadjao za drugima, dokazuje, da je polovinom vijeka 
nastao u ovoj vrsti književnosti prijelom, te da se krenulo 
drugom stazom. Opravdana je sumnja, da je taj preokret iza- 
zvala Držićeva Tire na. Žestoka polemika, koja se o nju vo- 
dila, pa što su protivnici Držićevi upirali okom na Vetranića, 
mogla bi potvrdjivati ovo nagadjanje, a zanosne pohvale bene- 
diktinskoga kalugjera pokazuju samo, kako se dojmila Dubrov- 
čana ta nova pojava u književnosti. Istaknuti treba svakako i 
tu mogućnost, da vijesti, kao da je i Vetranić ispjevao Ti- 
renu, mogu biti samo nesporazum. Po pjesmama iz onih vre- 
mena skoro je lakše vjerovati, da dviju Tirena nije nigda 
bilo, već da su ljudi sumnjali, da Tirena, koju sada imamo, 

nije Držićeva, nego Vetranićeva, a to bi nas još više moglo 
učvrstiti u misli, da je Vetranić baš stvorio pastirsku igru. 
Inače nikomu ne bi bilo palo na pamet posumnjati na Vetra- 
nića, kad on ne bi bio poznat kao vještak u ovoj poeziji. 

Da ovaj preokret bude jasniji, treba kazati sadržaj četvrte 
Nalješkovičevepastirkeigre, neka se vidi, kako je pjes- 
nik odstupio u jednom od tipa, koji smo vidjeli u prve tri igre. 

Četiri vile i tri pastira poju u lugu; jedna je suviše prama 
mladićima, pa će poći, da nadje svoga Radata. Ali nije joj po- 
treba, da ga ište, jer kad se udalji, kao da će cvijeće brati, 
Radat joj se javi, te joj očituje svoju ljubav. Vila se pričini, 
kao da za nj ne mari, te ga ostavi u očajanju. U to se Ljubmir 
podigao u lov, pa čuje jadikovanje Radatovo. Kad se približi, 
nadje ga, gdje se baš htio da probode 

Lj.: Zla ti kob, Rađate, a jošte gori bijes, 

Što dodje taj na te! Kamo 1' um, kamo 1' svijes'? 
Zlo t' jutro, jeda mož učinit štogodjer? 
Sjemo mi pust' nož I Jes' čovjek, ali zvijer? 

Radat mu se sada izjada, kako nema mira ni pokoja, a 

Ljubmir mu presiječe riječ: 

U tebi svijes' nije, mnjab, da ti maskariš. 
Što tej fantasije k vragu ne udariš? 
Ja vidju, ti si se smurao za vilom, 
toj s vragom odnesi, rastati dub s tilom! 

Ovaj razgovor rastrijezni samo za čas Radata, ali kad se 
Ljubmir udalji, stade ga opet lelek. Jedna starica prolazeći po- 
misli, da ga zub boli, pa mu veli: 

Umukni, pukao, zub li te toj boli, 
ne bi li što dao, da ti se izsoli? 
Ako li boćeš sad, da ti ga izmu ja, 
istom mi rec': izvad, oćutit ne ću ja! 
Radat: Podj s vragom jošte ti, sada te poslah š njin I 

Ali Starica ne će kao iz prkosa da ide, već ga muči po- 
minjući mu lijekove, tako da joj Radat napokon ispovjedi svoju 
nevolju. Starica će mu na to: 

I ja, kad bjeh mlada, ljubav sam slijedila, 
nu mi je brada od godišć probila. 

Može bit tojzi vil' tebe sad vidjeti 
vele bi drag^o bil', neg ne smije izrljeti. 
Er ih je brižaijeh sram, ne znaju one zla, 
ja im ćud dobro znam, š njimi sam uzrasla. 

Radat će joj dati, ako ga oslobodi »ovoga jeda«, tri krave 
i tri sira. To joj i prisegne, a starica mu tad kaže, što ima 
činiti, da se izliječi od svoje nemoći. Savjeti se staričini ne 
mogu danas ponoviti ni u jednoj knjizi, a nije ni vrijedno; 
dosta je spomenuti, da se počinju ovako: »Vile imaju dvije 
spilje« — sa svim potankostima. Moli vilu, neka te u nju pusti. 
Ako li se vila ne bi htjela nikako smilovati, svjetuje ga, da 
se posluži nekim čarolijama (neka nokat zaveže u rub, k tomu 
neka uzme korijena od »oljena«, onda list bršljana, tri zrna 
tamnjana i t. d.). Radat ipak misli, da mu je bolje umrijeti, 
pa se zbilja i probode. U to izadje vila, da potraži Radata i 
vidi, ljubi li još uvijek; a kad ga nadje mrtva, hoće da se i 
ona probode, ali prije će pokušati povratiti mu život biljem, a 
to joj zbilja i uspije. Tada mu vila očitova, da ga je uvijek 
ljubila, ali da je htjela iskušati njegovu vjernost. 

Neki prizori u ovoj igri mogu i sada zanimati čitaoca, a 
nada sve, kad nadje štogod, što sjeća narodnog praznovjerja, i 
ako je to sve ispremiješano pabircima iz talijanskih romantika. 
Inače nema ni ova drama osobitih kakvih ljepota. Komika je 
jako nerazvita, kad i kad i prostačka; ali znamenito je, što je 
uopće ima, jer je u ostalim pastirskim komedijama Nalješkovi- 
ćevim nema. To je ono novo u ovakim dramama, o čem je 
prvo bilo govora, a to je, kako već kazasmo, u dubrovačku 
književnost uveo po svoj prilici Marin Držić. 

Opazili smo, kako je Držić ozbiljnu crkvenu dramu znao 
zadahnuti novim dahom te je odjednom primaknuo idilskoj po- 
eziji ; ali još je ljepše gledati, kako je znao i pokladnim šalama 
— contrasti, frottole — utisnuti svoj pečat te ih od prostih 
pjesmica raskalašena sadržaja, gdje je najviše dvije tri osobe 
djelovalo, preobratiti u šaljive drame ili lakardije. Stan cu, toj 
pokladnoj lakrdiji, koja nam jedina ostade od možda obilnog 
rada, humora poreći ne možeš, pa se i mi još danas možemo 

smijati krupnim šalama i još krupnijim dosjetkama, kako ih je 
ono dobo dopuštalo. 

Novela od Stanca bila je prikazana na piru Vidova 
Martolice, a nema nego nešto više od 200 dvanaesteraca. Stari 
vlah Stanac došao u grad, da proda kozliće, grudu masla i 
nešto sira. Ne našavši drugdje noćiš ta legne uza zdenac, ali 
odluči ne zaspati, da mu ne bi tko trga odnio. Mlade dubro- 
vačke noćne, skitalice Vlaho, Miho i na vlašku preobučeni Ivo 
Pešica odluče mu učiniti neku »novelu.« Ivo prevari Stanca, 
da na taj zdenac dolaze vile, koje su ga jednom od starca uči- 
nile mladićem, kakav evo pred njim stoji. Stari vlah zažudi, 
da bi i njemu tu milost učinile. U to prodju maškare, pa ih 
noćnici nagovore, da za šalu prikazuju vile. Vile dodju na 
zdenac, a Stanac ih stade nagovarati i zaklinjati, da ga pomlade. 
Vile učine svoje čini, obriju mu bradu, a ruke svezu, pa mu 
uzmu robu ostavivši mu za nju novaca, koliko vrijedi. Jadnik 
se dosjeti prijevari, ali je kasno. 

Već se iz vješta dijaloga vidi sve ono, što čini Marina 
prvim dubrovačkim komedijografom : vj/^ština i lakoća u go- 
V voru spojena s narodnim humorom tako, da je uspjeh na po 
zornici mogao biti već prije predstave zajamčen. Ali je i inače 
»Novela« znamenita, jer kad bismo joj baš htjeli odrediti medju 
komedijama mjesto, ne bismo znali kazati, je li pastirska, ili 
pokladna, ili pripada kakvoj drugoj vrsti; a to zato, što je u 
njoj i jednoga i drugoga i trećega. Kad bi bila istina, da se 
pastirska komedija razvila u Dubrovniku po sebi iz pokladnih 
pjesama, i »Novela« bi predočivala jedan stupanj u tome raz- 
vitku. Ona je pokladna šala po sebi i po vremenu, kad su je 
prikazivali; ali tipe kao Stanac i vile, i pijanice kao Pešica, 
susrećemo i u pastirskim komedijama sada u jednom, a sada 
u drugom ruhu. Nada sve je vlah Stanac omiljeli tip u dubro- 
vačkim komedijama — po uzorku talijanskih Arlechino i dr. 
Naivnost seoskoga pučanstva morala se pričiniti obijesnoj grad- 
skoj mladeži smiješna, pa se pjesnici na nju uvijek povraćaju. 

Od pravih pastirskih komedija Držićevih prikazivale su 
se dvije: Ljubav Venere i Tirenagod. 1548. Prva je bila 

prikazana u Vlaha Držića na piru, kad se ženio djevojkom iz 
kuće Sinčičević, a druga — posvećena Maru Makulji Puciću 
— »pri vodi«, koju u prologu Obrad spominje, t. j. blizu zdenca, 
pred Lužom, kao i Stan a c. Kad se je Tirena prikazivala, 
bila je zima i sjever, da se nije moglo ništa čuti, pa se je 
imala iznova prikazivati 1559. Vrijedi zabilježiti i ono, što 
Držić kaže u posveti Puciću: »Ista komedija bješe jure u rukah 
odnjekijeh, ki je davahu svojijem prijateljem ispisovat, kojijem 
pismom s brjemenom bi ostala, kako i u Rimu Pasquin, bez nosa 
i bez ruka, razbijena i razdrta, da joj se ne bi znao ni početak 
ni svrha ^. Osim ovih pastirskih igara ostadoše nam od Držića 
još dvije bez naslova, koje su više ili manje okrnjene. IV. ko- 
medija (po akademičkom izdanju) samo je malo propala na 
kraju; ali- IX., kojoj se sačuvao naslov: Be Gjuho Krpeta 
e de Hlad, skoro je sasvim izginula, te nam ne osta drugo do 
nekoliko nevezanih riječi, možda kakve partiture, ili prijepis iz 
kakvoga sasvim poderanog rukopisa, gdje je prepisivač mogao 
nešto malo razumjeti. Ova potonja bila je prikazana na piru 
Rafa Gučetića, a ona prva na piru Vlaha Sorkočevića. 
Evo sadržaja svim ovim komedijama: 
Tirena: Prolog. Vučeta se i Obrad malo posvadili, jer 
je Obrad ukrao Vučeti dvije jalovice, da pogosti družinu. Po- 
slije se ova dvojica izmirila, pa Vučeta vodi Obrada, da mu 
kaže grad. Pošto su se si^i nahvalili Dubrovnika, o kojem Vu- 
četa govori : 

Vidiš li ovi grad i vlastele ove! 

Po svemu svitu sad dobro ime njih slove; 

istočna gospoda po božjoj milosti 

otmanskoga ploda miluju ih dosti, 

i tamo od zapada uzmožna gospoda 

ljube ih sva sada, milos' im tuj bog da; 

razmirja ne imaju na svitu s nikime, 

korablje plivaju njih vitrom svakime, 

došli SU pred pozornicu, gdje će izbrana gradska mladost pri- 
kazati ljubav Ljubmirovu. Obrad se čudi, tko je taj razumnik, 
da^je sve u pjesme stavio, a Vučeta mu priča, kako je u gradu 
zdenac, gdje dolaze vile i opće s Dubrovčanima te ih pjesmi 

uče. One su naučile pjevati i Marina Držića. I druge su vile 
milovale n. pr. Gjoru i Šiška Vlahovića. I sada ih ima mnogo, 
a prvi je sveti Remeta. 

Ovaj prolog sjeća mnogo po obliku i sadržaju prologa 
Aretinove komedije La Cortigiana. 

I. čin. U to se pozornica otvori, pa eto Ljubenka i Rad- 
mila, gdje žale Ljubmira, koji se u Tirenu zagledao, te idu da 
ga potraže. Vila Tirena idući u lov sama: 

Slatko ti je, bože moj, pri danka zorome 

putovat ovakoj zelenom gorome; 
travicom prolitje gdi polja uresi, 

razliko i cvitje gdi se svud umijesi; 
gdi toli slavici Ijuveno spijevaju, 

regbi da danici razgovor taj daju; 
a miriše gora ružicom od svuda, 

putniku umora te nf čut ni truda, 
a tihi vjetrići po poljijeh igraju 

i vrbe travici razbludno kretaju: 
studene vodice a šušnje oda svud, 

oko njih ptičice tiraju Ijuven blud. 
Miloga cvijetica! oh, Ijnbko t' miriše! 

od slasti dušica i srce uzdiše. 
Slatko t' bi pri vodi na cvitju ovakoj 

provodil tkogodi s kijem dražim život svoj! 
Čemu je mladica bez druga na sviti? 

Jakino lozica bez'pritke 'e viditi. 

Iz toga snatrenja probudi je medvjed. Tirena odape stri- 
jelu, pa će za njim u potjeru, a kako ga ne stigne, povrati 
se, da opočine kod vode, kad eto ti Ljubmira, koji hoće da 
se usmrti. Vila ga iz luga dozivlje pameti, a poslije mu se i 
ukaže. Baš kad su se mladi imali sporazumjeti, doletje satir, 
da vilu ugrabi. Vila i Ljubmir naravski utekoše. 

II. čin. Tirena nariče za Ljubmirom; bila je prije kano 
vila srca kamenoga, ali: 

Nemoćan tko ni bio, taj ne zna, što je bit zdrav; 
a tko ni ljubio, jaob, ne zna, što je ljubav. 

Ona se sada boji, da satir Ljubmiru ne bi naudio, pa ide k vodi, 
ne bi li ga tamo našla. Tu dodje pjevajuć i Miljenko, pa joj 

poče udvarati. Pita je, kakve krasote mogu biti još na nebu, 
kad je ona najkrasnija na zemlji, i neka mu kaže, tko je; ali 
bila, tko mu drago, ljepša je neg sunašce, te mu je ranila 
srdašce, pa neka ga uzme za svoga slugu. Rada bi uzeo cvi- 
jeće, što joj je na grudima, ali mu ne da vila, već ga pita, 
je li gdje vidio Satira i Ljubmira : 

Gospoje, dušu inu ja ovdi ne pozrih, 
neg tebe jedinu, cić koje vas umrib. 
V, Pastiru, umro nis', svjedok sam ja tomu, 
ne izgub' istom svis' i mir srcu tvomu. 
M. Ali ću skoro umrit, predraga mk vilo, 
ne budem ako prit tebi sad u krilo. 
V. Ne umri, pastiru, zemlje ove toj daju: 
u njib ki umiru, veće ne ustaju. 

Miljenko ipak hoće da je slijedi, a Vila mu napokon reče, da 
dodje u njen stan vodeni, te zaroni u zdenac. Miljenko ostavši 
sam žali se na vilu, ter veli, da će je iz vode izvaditi, da joj 
što ne naudi, pa se svuče i udje zbilja u zdenac. U to prispije 
i Radat, pa ga dobro opsova i prijeti mu batom, ne osvi- 
jesti li se: 

Njeka je vražja bijes u ljudi udrila 

ter im je prem svu svijes' i pamet odnila, 
Kad trbub pun čuju pjani i objesni, 

plaču i tuguju kroz njeke Ijubezni ; 
na ljubav tuže se i lasni uzdišu, 

bez truda muče se, bez nemoći usišu, 
i kako magare sito na Gjurgjev dan 

.... ne mare ni za čas' ni za stan, 
obijesni ner idu ku pustoš slideći 

po Ijutah i bridu, gorska je vil mneći ; 
uzme im bijes oči, vrag im se čini lip. 

Ta ista čeljad govori o nekakvom krilatom djetetu. On bi ih 
ubrzo sve dozvao pameti motikom objetelicom. 

U to evo ti i Stojne, majke Miljenkove. I ona nastoji, 
da se Miljenko opameti : 

Moj sinko, tej vile ohvaone su ćudi, 

ni ljube ni mile naše ruke ljudi; 
pastirim ubozim one se rugaju, 

tim ružim i množim tužicu zadaju; 

nzmožne pastire i ljube i mile, 

Radmile i Ljabmire, ohole tej vile, 
a tobom rug tvore i tebe u nemir 

stavljaju i more, jak lovac gorsku zvir. 

Nek ide kući i nek izabere koju od kmetskih kćeri za sebe. 
Kad ni ti nagovori ne pomogoše, istjeraše Miijenka iz vode 
batine Radata, koji srdito govori Stojni: 

• 

Veljah ti ja: Stojna, oženi dijete toj, 
neka si pokojna; ti ne ktje čut svjet mo 
Obijesna djeteta uzkroti ženome, 
neka se zla sjeta zabavi domome; 
er djecu svu sada, kom se ki izleže, 
Ijuveni bijes vlada i oganj zli žeže, 
za ženom er bjesne u polju kako konj, 
kobile obijesne kad čuje gdi k§ vonj; 
a kad su združeni s domaćom dan i noć, 
već bijesl Ijubeni ne imaju svrh njih moć. 
Ukroti kobila objesna paripa, — 
tom igrom i vila domori prilipa. 
Tad stoje domome, po gori ne skaču 
za pustoši kome, djeca im usplaču, 
kruha lm usprose, zabudu svu ljubav, 
ter idu da nose domome kako mrav. 

Što prije nije učinila, neka učini sada i nadje nevjestu. Ali 
Stojni se ne će nevjeste, jer, veli : 

bijedna ti odmjena nevjesta sadanjih, 
a sjetna taj scijena, ku čine od starih! 

Samo se kite i oblače, pa kao hudobe zameću kavgu izmeđju 
majke i sina. Radat to donekle priznaje: 

ma Što ću od vas rit starica nesvisnih? 

Zlo se ne more skrit, pune ste grinja svih . . . 

Svjedoče svi ljudi i stari i mladi, 

er za vaše ćudi svud se pakao vari; 

sinovci svidoče, na kojih svaka vas 

kako kokoš kvoče u kući na svak čas, 

ter im je trijebi iz doma bježati, 

vragovi er ne bi s vami mogli stati . . . 

Da|dovedu Miijenka kući, poći će Stojna po Dragića i čeljad, 
a Radat će ga do toga tražiti. 

III. čin. Izlazi Miljenko i jauče. Netom nesta njega, eto 
ti opet Ljubmira, gdje uzdiše, a napokon i Radat dodje vas 
umoren i zlovoljan: 

Rađate, zlo s' pošao, ja vidja, ži' mi ti, 
odkađ si došao mahnice liječiti. 
Tovare goniti i vodit zle žene, 
s mabnici obćiti — muke su pakljene. 

Sto je to ljubav? pita se on. 

Ljubav je živiti z družinom, junaci, 

rujno vince piti s dobrim veseljaci; 

popijevke veselo junačke spijevati, 

i činiti sve selo u igri stojati, 

i tance na vrime seljankam izvodit, 

i igram takime blaženim dan vodit. 

Nevjeste to i mi tej lijepe gledamo, 

besjedimo š njimi, tamašimo, igramo, 

u igri štipljemo, gdi no se prigodi, 

i po šiji pleštemo i indje kadgodi; 

ma zatoj ne mremo ni strilja taj tko nas, 

kako njih, ma gremo veseli već svak čas I 

Od umora je Radat zaspao, kad se Kupido došulja i iz osvete, 
što on prezire moć njegovu, rani ga strjelicom. Baš se Radat 
probudio, a evo ti Tirene, da traži Ljubmira. Radat vidjevši 
vilu za njom se užeže, pa hoće za njom. Zaustavljaju ga Dragić, 
Vučeta i Obrad: 

Dragić: Rađate, hodimo toga vilenika (Miljenka) 

da domom vodimo, zloga objesnika. 
Radat: Moja braćo, vaš Radat nije oni, koji je bio; 

za družim pomoć dat — na oganj je nastupio. 

Nemoćan tko ni bio, taj ne zna, što je bit zdrav; 

a tko ni ljubio, prem ne zna, što je ljubav; 

s ljubavi mudrovat, mS. bratjo, ni ga moć, 

ja makar ludovat, za vilom hoću poći 

I zbogom ostantel 
Obrad: Vučeta, što je ovoj? 

Vučeta: Ovo i sam pitam te, Obrade, brate moj. 
Dragić: Ovdi su nemani, odavle bježimo I 

Zlo se ovdi i nam hrani, ali ne vidimo. 
Vučeta: Bježmo, braćo mojal Za Miljenka neka 

ište majka svoja. Što veće Obrad Čeka? 

Obrad: Sčekasmo zla dosti, kad ludos' staraca 
dobiva ludosti svih ludih mladaca. 

IV. čin. Radata našao Dragić, pa ga zove kući, da ga 
maja čeka. Radat mu kaže da ne može, jer ga je Ljubav ustri- 
jelila. Dragić bi Ljubav batićem odagnao kući, da ljude ne 
strijelja, a kad mu Radat tumači, da Ljubav ima krila, Dragić 
veli, da će on praćom na nju. Taj razgovor čuo i Kupido, pa 
se preobukao na vlašku te pred Tirenom zametnuo kavgu 
s Dragićem i ranio ga. Sad i Dragić ljubi Tirenu, pa bi htio 
za njom : 

Vila: Ter što ćeš činiti, kad budeš sa mnom doć? 
Drag^ić: Verno ću služiti tv^ lipos' dan i noć. 
Vila; Da to deš oć maju za doći sa mnome? 
Dragić: Za maju ne haju, ja ću doo s tobome. 
Vila: Što umiješ činiti? 
Dragić: Umijem, gospoje, 

u dipli sviriti na poštenje tvoje, 

i svračke puhati i ptice ostale 

umijem hitati velike i male, 

i umijem zapinat zecevom tonote, 

i pod ploču hitat lisice meu plote. 
Vila: Da umiješ igrati? 
Dragić: Umijem, gospoje, 

i umijem pjevati pjesance svakoje. 
Vila: Da s kime spiš domom? 
Dragić: S majome u nogah. 

Mogao bih i s tobom, er nijesam prem plah. 

Maja me ne uščuje, kad spim š njom, vragu f kus, 

za to me ne psuje vtk, tako ne ostao pusM 
Vila: Čula sam; drago mi je; budi, brajo, dobar I 

Tako svak ne umije, a to je bozi dar. 

Stoj zbogom I Ja ču poč, tuj ćaću čekaj ti I 

Dragić ćaći sve lijepo pripovjedi. Dok su se razgovarali, bane 
satir. I njega ljubav za Tirenom mori. U to se približi i Ljubmir, 
pa započe sa satirom boj biti, jer misli, da mu je Tirenu ugrabio. 
Satir ga udari kamenom u glavu i smete ga, a Tirena, mi- 
sleći, da je mrtav, poče za njim cviljeti, dok se od tuge i jada 
ne prenemogne. 

V. čin. Ljubmir se oporavio od udarca, pa videć Tirenu, 
gdje leži kao mrtva do njega, htjede se ubiti; ali u to pri- 

dodjoše Radmio i Ljubenko, te ga suzdrže. Sva trojica nariču 

za vilom, a pridruži im se i Remeta, koji ih svijeh pozivlje, 

da se Bogu molbom obrate, eda im povrati veselje. Radmio 

će Višnjemu darovati liru, a Ljubenko svoje pjesme. Tad se 

cu glas iz neba: 

Zavjete primamo, pastiri Ijuveni, 
a dušu vraćamo prilijepoj Tireni. 

Vila se sada oporavi te se miluje s Ljubmirom. Najednom na- 
hrupiše Miljenko, Radat i Dragić, pa se svi dobro potuku. Došla 
i tri satira, pa navališe na pastire. Srećom ih sve izmiri vila 
pozivljuć ih, da puste Ljubmira, a da će ona svakomu dati po 
jednu sestru svoju. Plešući odu oni za vilom, a Kupido se po- 
javi te kao epilog moli slušaoce, da budu pjesniku milostivi. 

Pomislimo, da Tirena Držićeva ima samo vilinsko odijelo, 
a da se pod njom krije što drugo, pa isprika, koja vrijedi i za 
duhove Shakespearove, vrijedit će i za Držićeve vile. Tirena 
nije ništa drugo, »nego satira na Držićeve vršnjake«, to je 
»persiflaža zaljubljenih pastira«, veli Pavić, ali pod pastirima 
misli pjesnik mladež, koja se mami za kakvom ljepoticom. 

Držić je samo ugadjao ukusu vremena izvodeći vile na 
pozornicu, dok je srčika cijele drame uzeta iz života. Nama 
se to dakako čini smiješno, ali da onda nije bilo tako, dokaz 
je n. pr. i Gundulićeva Dubravka sa svojim satirima i kipom 
božjim. 

Već po Tireni, koja po svoj prilici nije prva dramatska 
radnja pjesnikova (ali svakako jedna izmedju prvih), pozna- 
jemo u Držiću čovjeka vješta pozornici, a obdarena naravnim 
darom, da lica svoja izrazito slika. Četvorica ljube Tirenu, a 
sva su četvorica po svojoj ćudi različita: Ljubmir je senti- 
mentalan, Miljenko nepromišljen i plah mladić, Radat obziran, 
postariji čovjek, a Dragić bezazleno dijete. Ti su značaj evi do- 
sljedno provedeni, samo je opaziti u značaju Dragićevu s po- 
četka nekakve nesigurnosti. Isto je tako obradjena pomnjivo i 
Stojna, a i sasvim sporedna lica, kao Vučeta, Obrad, Ljubenko 
i Radmil, tipi su jedan od drugoga različni, premda nijesu po- 
tanje izvedeni. Tirena je još najslabije ocrtana; to je ženska, 

koja ljubi, ali kojoj nije žao, da je drugi dvore. Treba još 
istaknuti, da u drami nije ništa suvišno ni isprekidano, već 
da se razgovori lijepo nižu jedan na drugi. Nije baš u redu, 
što su govori, u kojima lica iskazuju svoja čuvstva, kadikad 
predugi, a i prazni. U njima se očituje Držić trubadurom. 

Vršnjaci su pozdravili Tirenu oduševljeno, ali različito. 
Vetraniću se svidjahu prizori kao rvanje medju Dragićem i Ku- 
pidom, ali većini slušalaca bili su po svoj prilici miliji razgo- 
vori medju Stojnom i Radatom. Čitamo naime u S tancu, da 
Miho naziva Ivana Pešicu Radatom, pa bi se po tome moglo 
reći, da je družina Pomet, koja je Tirenu glumila, glumila i 
Stane a, ili barem neki članovi njezini. Bit će, da je Ivan 
Pešica osobito dobro glumio Radata, pa mu i ostalo ime, a i 
uloga je bila uharna za predstavljača, jer je komičnija od drugih. 
Ovo povladjivanje Radatu nije bilo po svoj prilici bez ikakvog 
utjecaja na pjesnika, već ga je ponukalo, da ovakove tipe više 
obradjuje i na pozornicu iznaša nego druge. K tomu je po svoj 
prilici ili sam pjesnik, ili tko drugi opazio, da je ipak nesmisao 
prikazivati ljubav pastira s vilama, jer radovi kasniji kažu, kao 
da pjesnik hoće da se tomu ukloni, a način, kako je to Držić 
uradio, moramo nazvati uprav smjelim i uspjelim. On na ime 
dovodi na pozornicu seljake i pastire, a fabulu izvadja kao 
kakvo njihovo prividjenje. Tim je on sasvim izmijenio svrhu 
prologa, jer je taj u Tireni po staroklasičnim uzorima javljao, 
o čem će se raditi u drami, a sada lica prologa — koji uprav 
nije više prolog — kao da su slušaoci. Za njih vrijedi ono, što 
se prikazuje, a ne za puk, koji dramu sluša; slušaoci se mogu 
samo smijati njihovoj lakovjernosti. 

Tip takove komedije imamo u »Pripovijesti od lju- 
bavi Venere prama Adonu prikazane 1550, na piru Vlaha 
Držića.« »Vukodlak dolazi pijan od svatova Vlaha Držića, kojemu 
je donio u tu slavu jarebica i piplica, te hvali vino kao najbolju 
stvar na svijetu. Buncajući on tako, eto gdje vodi Kojak svoga 
sinovca Grubišu u Dubrovnik, da ga tamo oženi. Najprije 
Vukodlak pripovijeda onoj dvojici, odakle dolazi, a zatim ovi 
Vukodlaku, po što idu u Dubrovnik. Vukodlak im se ruga, što 

idu u Dubrovnik po ženu, a ovi se spremaju, da mu neslane 
šale zasole batinama, al kad evo Grubišine majke Vlade, koja 
odvraća svoga sina, neka se zaboga ne ide u grad ženiti, kad 
su te gradjanke takove i takove, a ako ga je već tolika volja 
za ženom, da će mu ona sama koju u selu naći. Vukodlak po- 
maže Vladi neslanim, ali tim većma vinom okvašenim svojim 
šalama, al kad eto »se odkrije scena, vlasi se pripadu, a ukazu 
se šes' vila, koje najprvo poju, pak tancaju, u to Venere iziđe, 
a vile joj se klanjaju.« 

Vile pjevaju u slavu Veneri veoma lijepu pjesmu, punu 
naravnoga čuvstva za krasotom, zatim odu, a Venera ostavši 
sama jaduje, kako se zaljubila u Adona, koji od nje bježi : s 
toga dozivlje u pomoć Kupida, koji joj obećaje, da će joj Adona 
zavezati njezinom kosom. 

»Na to se scena zakrije«, a prepanuti vlasi: Kojak, Vukodlak 
i Vlada govore strahom, što to bi; samo mladi Grubiša je srčan; 
njemu se ta Venera tako dopala, da je odlučan poći za roba, 
od česa ga oni odvraćaju, majka usrdno. Vukodlak peckajući. 
U to se opet scena otkrije i prikazuje se na njoj pan- 
tomimički. Liko satir pleše s vilom; drugi dodju, da mu je 
otmu, ali c i se sretno obrani i vilu sakrije. 

Na to dodje Adon umoren s lova, i veli, kako je željan, 
a mu je sad koja vila, da joj u krilu počine. Legne spavati, 
oleći narav, da ga posluži hladom, a slavića, da ga poslije 
robudi. (Tako već kod Vetranića dolazi slavić, da bdije i budi 
nivajuće). Čim je Adon usnuo, opet nam se pantomimički pri- 
azuje, kako dolazi Kupido i Adona sveže. Adon probudjen 
irrisnu, da je svezan, ali u to je već Venera kod njega, pita- 
lući ga, što će dobiti, ako mu razdriješi spone. Adon joj se 
kbećaje za roba, ali Venera će ga istom onda odvezati, ako 
loj dopusti, da ga poslije sama sveže. Adon pristane, Venera ga 
eže svojom kosom, a Adon rado ostaje u takovu ropstvu. 
»Venera i Adon odu, scena se sakriva.« 

Kojak: Brate Vukođlače, što se ovo sad učini? 
Vukodlak: Ja t' ne znam, Kojače, u meni duše ni, 
od straha, brate moj, nit umim što kazat. 

Crtice iz hrvatske književnosti III. ^I 

Kojak: Nije zdravo mjesto ovo, neka ti je. Vule, znati: 
ovdi su prem vile njekađ, stari vele, 
Miljenka stravile. Radata uzele, 
Radata starog^a, starci ga svi znaju, 
Radata, od koga čuda spovidaju. 
Djetešce s krilama hode po dubravi 
s lukom i strilama Radata zatravi; 
taj Radat slidjaše bijelu vil po gorah, 
a od lj4idi bježaše, jak prid psi jelen plah. 

Pred onom drugom prikazom nije ni Gnibiša ostao 
prepanut, pače se toliko smeo, da je pao na zemlju, s koje 
Vukodlak i Kojak dižu šaleći se, što se najprije »smurao u 
tilu gradsku ženu«, a zatim čak i u vilu, te vukodlak svršuj 

»A Vlaho vas tamo čeka na večeru.« 

Pavić sudi o ovoj drami ovako: »Akoprem je taj Ad 
veoma malena šala, ipak mi se čini, da je bolje uspjela 
svih dosadašnjih pastirskih igara, jer u njoj persiflaža osts 
a ne svršuj e se nesmislenim svršetkom, da pastir napokon i] 
steče vilinu ljubav. Karakteristične su u A d o n u nebirane h 
osobito na spolne odnošaje, koje se dakle i u privatnih 
mičkih kucah podnašahu, što doduše nije unicum u histoi 
poezije, ako se opomenemo Aristofana, Plauta i cijele histoi 
talijanske komedije u 16. vijeku.« Ovim riječima mogu na< 
dati samo ovo: Grjehota, što Držić nije crpao gradivo iz 
rodnog vjerovanja, već je išao tražiti, što se Adonu i Vea( 
dogodilo. ' 

Smjela ruka umjetnika pjesnika, obdarena rijetkom inv< 
čijom, nije se zaustavila na ovim promjenama. Marin je 
skora uvidio, da gradja uzeta iz fantastičkoga vilinskoga svij< 
može bolje nego ikoja druga vještu piscu pružiti prilike za 
goriju. To je Držić i pokušao u komediji prikazanojj 
Vlaha Sorkočevića na piru. 

U kratkom prologu, pošto se otpjeva pjesma u slavu 
dencima, govori vila uz ostalo pirnicima ovo: U ovoj stn 
stoje četiri vile, koje se zovu kriposti: jednoj je ime Prav< 
drugoj je ime Hitros', tretjoj je ime Jakos', četvrtoj je ime 
hoća. Ove kriposti svit vladaju. S ovu stranu stoji čista Dij 

s divicami, a tamo stoji žudjenje, boj bije s čistoćom ; a sve te 
kriposti medju njimi mir Čine. Koja igra ovdi bude bit, vidje- 
ćete. U ovoj planini stoje satiri i stoji jedan smiješan remeta, 
koji nas vile vele čini smijat; upije, dan i noć pomoć pita. 
Ljubav ga mori, a ljubav se njime ruga, a satiri se oko njega 
kako oko čuvete kupe i igraju. Što vidite, primite u ljubav; 
čini se, što se može. Ne recite zlo od nas vila, jer mi vile 
tizimljemo onijehzijeh, koji od nas govore.« 

Alegoriju dakle sam pjesnik tumači, a sada da vidimo, 
kako je ta u drami izvedena. 

Prvi at. Starac Grižula jadikuje za vilom, koja ga je po- 
gledom ustrijelila. Al eto ti i vlahinjice Grube, koja se potuca 
; po pustoj planini slijedeći onoga, koji od nje bježi, a koji je 
ipak njezin, a ne će da bude njezin. To je Dragić. Dok ona 
nariče, evo ti Remete: »Vile, gizdave vile, planinski razgovoru, 
slatke, dobre, drage, medene jabučice vam rodile, kruške mednice 
vam se radjale, rožice, viojle, trator, bosila, ružice vam ctjele, 
ako ne ćete za mene ljubav molit, molite moju vilu makar, da 
me uzme, neka me uzme, i da se veće zovem vilenik, i da 
Teku : vile ga uzeše, oh, oh ! Oh ! ka bi me uzela, da bi uzela, 
da bi me uzela!« Tako upijaše Remeta, ali kad vidje Grubu, 
rada bi i nju, pa je sa sobom zove. Jedva mu se Grube otela, 
a u to eto Dragića, Rada i Mionice. Zaludu Rade, Mionica i 
Grube ustavljaju Dragića, njega je vila uzela. 

Drugi at. Kupido i sin mu Plako stavljaju zamčice jed- 
noj vili, a vile po naredbi Dijane i Mudrosti njemu. Kad se 
oni odaljiše, stupa na pozornicu Grižula, koji se namjerio na 
lOmakalu, što bijaše pobjegla od gospodje, jer ju je mučila, 
ija pustinjak, ti puštenica«, veli joj Grižula, pa joj nudi, da 
iidje s njim u spilju, gdje stanuje: »Uljezi, košutice, da mi te 
orlak ne ugrabi; ti dobro došla! Kako da je moja došla, tako 
se sam obeselio!« 

Tretji at. Rade plače za Mionom, a Miona gleda iz 

ikrajka, pa se veseli zlu njegovu. Eto i vile, pa se smije, 

ko joj je Dragić darovao grudicu. Vilu je ugledao Grižula, 

ga vila pita, otkle mu Omakala. Grižula na taj prikor kaže, 

da je samo vilin, a Omakala mu presiječe riječ, da laže, jer je 
njoj prije rekao, da će je uzeti. Sada pita Vila Omakalu, što 
je u Dubrovniku. »Gospo, sram me je izgovoriti I« — govori 
puštenica, — »gospodje su počele bačkjelom (jedno orudje) 
djevojke bit, a gospari hoće, da ih djevojke izuvaju, a medju 
Crjevjare (jedna ulica) su tolike štipance, er sve djevojke na 
variete (?) otidoše; a i djevojke se ištetiše, ostaviše krasti go- 
spodjam hljebe, larad i malvasiju, a staviše se krasti peče od 
zrcalaca i črljenoga i bijeloga i gunje, sentat na prove (ogle- 
dati se?); a gospodje zaboraviše i kuhat i posle kućnje činit, 
a sto posal hoće ob jednom, da se čine, i sve im ob jednom 
zapovijedaju; tako zlo, gospe, cokule lete kako grad po kucah, 
a djevojke počeše u pustinu bježat od gospodja.« 

U tom Grižula uzdiše, pa će vila zamoliti Omakalu, da 
joj nabere cvijeća za vijenac, kojim će Grižulu ovjenčati. Gri- 
žula veseo pusti se, da ga vila zaveže u vreću po glavi, jer bi| 
se inače drugarice viline prepale njega. Pošto mu je naredila,' 
da po vragu ne progovori, uputiše se, ali iza malo koraka vila' 
upade u zamku. Sada zove Grižulu, da je oslobodi, ali Grižula 
ne će ni da usta otvori, jer mu je ona tako naredila. 

Na Grižulu u to nastupio Dragić, pa videći vreću hoće 

V 1 

da je raspara i da vidi, što je. Cujući, da nešto iz nje progo-l 
vara, prepao se, a u tom se oglasi i vila. Nju Plakir vodi ven 
zanu, da je preda ocu Amoru. Dragić od straha utekao, a izi^ 
djoše Vukosava, majka Grubina, i Staniša, otac Dragićev, raz^ 
govarajući se, kako je svijet zlo krenuo. I oni opazili vreću, p^ 
je Staniša htio nožićem otvoriti. Kad začuše glas iz vreće: 

Ne vad noža, 
zla ti koža, 
podji, podji, 
već ne dodji, 

Staniša će ženi: Bježi, Vukosava, nemani su. 

Četvrti at. Dijana i Mudrost hoće da se osvete Plak£ 
jeru, pa mu zapeli mreže. — Miona i Radoje udrili u ljubavni 
razgovore, a Grube se jada, da nije našla Dragića. U to PIa«j 
kijer upao u mrežu, pa će ga vile po dogovoru omrčiti, »kakiq 
srce ima gorko i grubo, da i obraz ukaže gork i grub.« 

Peti at. Vukosava i Staniša našli vilenika Dragića, a 
tu naljezla i Gnibe, pa je Vukosava vodi doma. Kad to vidi, 
i Dragić će doma. Sada i Miona obećaje Radoji, da će bit nje- 
gova, dopusti li majka. 

Mudrost veli svojoj sluzi Oposlovnici, da ide na stan 
Ljubavi, te da radi o izmjeni Plaka i vile. Neka reče: »Mir ti 
nazivamo, a brijeme je od mira, budući ti, Ljubavi, zvana na 
pir Vlaha Sorkočevića, a i Diana je zvana; nije ga s nemirom 
na taka veselja dohoditi.« Oposlovnica odgovara, da će otići, a 
da će putovati kao godišnjica preko Dubrovnika, da nauči od 
njih, jer one znadu sve: »U jutro u crevjara idu za naučit 
crevje krpit, a u svetac u tetaka za u razboj naučit pribijat; 
to, kad na svoj stan podju, da sve umiju.« 

Izlazi Omakala proklinjući, što je otišla vilama posle oprav- 
ljati, pa vidjela vreću. Iz nje joj se oglasi Grižula Omakao, pa 
ga ona jedva od straha odriješi. I Grižuli je dodijalo vilovanje, 
pa će sa svojom Omakalom bježati iz gore: »Goro zelena, 

V 

zbogom ! Maškarate, z bogom ! Svak veće prosti ! Sto umjesmo, 
cinismo; a veće naprijed ni umjemo ni hoćemo, i nitko naprijed 
ne gub* riječi. I maškaratam koliko za nas, ki ovu smotrismo . . .« 
Ovim riječima svršava drama, kakva je do nas došla. Nešto 
nedostaje, to je očito, samo je teško kazati, koliko! Ove zadnje 
riječi pristajale bi dobro osobi, koja se od općinstva rastavlja, 
a moli, da budu u sudu milosni. Ali opet je teško vjerovati, 
je Marin Držić propustio kazati štogod o Remeti, koji bi se, 
ko i drugi, morao opametiti i ostaviti vile. Još je teže pomi- 
iliti, da je pjesnik prekinuo ovim riječima radnju Mudrosti, 
poslovnica, koju smo vidjeli na putu u dvore Ljubavi, trebalo 
i takodjer, da se vrati. Ja bih s toga rekao, da su se izgubile 
vije, tri zadnje scene. Oposlovnica bi se imala vratiti s vilom, a 
udrost osvijestiti Remetu, svi pak skupa sa Dijanom i Lju- 
avlju poći na pir u Sorkočevića. Pozivom na pir svršuju naime 
druge drame Držićeve. 

Nazvali smo smionim pokušaj Držićev, da navede pastirske 
e na alegorijska prikazivanja, a bilo je to prama sposobno- 
itima pjesnikovim, da pravo rečemo, presmiono; Držić naime 

nije bio stvoren za ozbiljnu dramu, već za komediju, pa mu 
baš s toga ova drama nije ni uspjela. Prvo svega nema u njoj 
jedinstva; u drami se opažaju dvije radnje: sporedna medju 
pastirima, a glavna medju nadčovječjim bićima, t. j. vilama, 
koje predstavljaju kreposti. Vez medju pastirima i ovim bićima 
imala bi biti obijesna vila, koja se ruga pastirima Dragiću, Gri- 
žuli i Remeti, a sama pada u zamčice Plakijeru. Ali ta ideja 
nije provedena, pa jedna radnja ide uporedo uz drugu ni ne 
dotičuć se skoro, a kamo li križajuć se, kako bi trebalo da 
bude, kad pjesnik hoće da u drami izvede dvije radnje. 

Ni karakteri pojedinih lica nijesu dobro ocrtani, ili bolje 
lica nijesu ni imala vremena, da se dobro razviju, jer su spo- 
redna prama personifikacijama, koje vode u igri glavnu riječ. 
Dragić je nestašan mladić, Grižula za strastima pohlepan mater 
čovjek, a Remeta starac, koji luduje. Tako je valjda hotio 
pjesnik da pokaže, kako i mladi i odrasli i stari trče za Iju-^ 
bavnom nasladom. Ali tu namjeru pjesnikovu mi treba da sto- 
prv pogodimo, a nije nam nigda jasno izražena. Još su slabije 
izradjeni ženski značajevi, — što se Čini, kao da je pjesnik 
uveo Omakalu, Grubu i Mionu, samo da budu na broju prama' 
muškima. 

Sve ove tri pastirske igre — to je po svoj prilici samo; 
jedan dio rada Držićeva te vrste. Dubrovačke poklade XVI. vi-: 
jeka davale su prilike svim pjesnicima, da se istaknu. Mladost | 
bi se sastajala u družine, od kojih se spominju »Garcarijat, 
»Pomet« -družina i »Njarnjasi*. Garcarija je prikazivala V. kome« 
diju i komediju De Gjuho Krpeta e de Hlad; »Pomet«- 
družina — nazvana tako po izgubljenoj komediji »Pomet« — 
prikazivala je i Dunda Maroja, a »Njarnjasi« su imali 
prikazati Skupa. Jedino su nam te vijesti ostale, ali je si- 
gurno bilo i više družina i mnogo više drama, koje su te dru* 
zine izvadjale. U komediji '^De Gjuho Krpeta e de Hlad« veli 
se n. pr. : »Er su ljudi vas smijeh ispuhali, a to se vidjela 
ovezijeh poklada, kad vile u Grbješijeh tancahu.« Tu se očitoi 
smjera na kakvu pastirsku igru, ali koja je to bila, mi ne znamo. 
U istoj komediji piše i ovo: »Kad bi godišnica gospi ukrala 

larda, ter bi ju vrgli u tamnicu; a gdje bi Puljis puljiški go- 
vorio, a Masara lauštinom udarala, i kad se ženik ne bi brinuo.« 
I to je po svoj prilici kakva aluzija na kakvu komediju, koja 
nam se sada izgubila. A kako je Držićev običaj spominjati u 
prolozima svoje prvašnje drame, po svoj prilici i ove komedije, 
kojima je ovdje govora, bit će da je napisao Držić. Sada 
bismo bili zadovoljni, da im imamo i ustrižaka, kako ih imamo 
od komedije De Gjuho Krpeta i od P j er i n a; barem bismo 
znali, kojoj su vrsti drame pripadale, a valjda bi se znao od- 
gonenuti i sadržaj. Ali vrijeme je sve to proždrlo i zakopalo 
literarno blago, kojega gubitak to više žalimo, što je Držić bez 
sumnje jedan od najboljih, ako ne najbolji dubrovački pisac 
XVI. vijeka. 

Komedija De Gjuho Krpeta e de Hlad bila je 
prikazana na piru Rafa Gučetića, a sačuvao nam se od nje naj- 
bolje prolog, koji je dosta zanimljiv. U njem govori Krpeta ovo: 

»Signori vlasteli, dobri ste našteni, i vi vladike, dobra 
vi večer, a nevjesti z bare tom u ruci nazivam dobar dan i 
dobar večer, a ženiku dobru noć. I ja za rijet vam kao rabota 
stoji, do malo prije sam bio Žuho, a sad sam Krpeta, koji idem 
na sva vesla, što no se zove: al fonte di Elikone, na studenac 
na vodu, gdjeno Apollo deventa (postaje) profeta, a to za 
naučit indivinat (pogoditi) i da diventam profeta za moć ugo- 
nenut tri stvari. Jedno, kad se oženim, al ću imat ženu karljivu, 
ali lakomu, ali ližiotaru. S karljivom kuća je zvono, koja su- 
sjectvo zagluša; s lakomom ormar je pun svega, koji se ni na 
Božić ne otvara; s ližio tarom nije lonac skuhan ni trpeza na- 
činjena; a to da se čuvam zle godine. Drugo, kad mi reku: 
što mi se gonenu, da ugonenem; tretje, da indovinam, što ne- 
vjesta misli, kad se udava.« Ovdje presiječe netko riječ Krpeti, 
pa veli, kako su komediju sklopili nenadano te zato, ne svidi 
li se, nek ih ne istuku gnjilim narančama. 

Sad dolazi »u vijencu poeta«, pa govori: »Velim, 
što to oni gredu na hladence, gdje bijele vile stanom stoje i 
gdje junakovom na zelenoj travi meu razlikom belomu, crve- 
nomu, žutomu cvijetju na livadi služe hladnu bistru vodicu, ter 

junaci pak u družbi z gorskijem slavici pjesni spijevaju slatke, 
medene; rekoh, da u mjesto bistre studene vodice služe bistro 
rujno, crveno i bijelo vince, koli bi junaci ljepše popijevali, 
koli bi glasom ljepše izvrtali! Ja, za kazat Vam, moja gospodo 
plemenita, želeći njekada pridobit u pjesneh gorske tihe sla- 
vice, njekada, kad crne oči od bijele vile bjehu zanile srce 
moje i kad gorušta ljubav vladaše mene, idoh na tu vodu, ku 
rekoh ; ali studena vodica ništore ne pomože junaku meni. Tada 
rekoh: riječi, što riječi, sve voda, što voda, nije ti nad ruj- 
nijem vincem bistrijem. Tada rekoh: ži mi ti, vodice; da si 
rujno vince, kako bi se tebi veće junaci utjecali! I zato rekoh: 
malo je tizijeh pjesnivaca, er se svak nedobrovoljno k vodi 
utječe; a da je vino, veća bi od pjesnivaca buka bila u mjestu, 
neg od letuštijeh ptica u zelenoj gori. Zato, ako što vodeno 
rečem, dajte krivinu vodi, koju pih, i moja družina od zločeste 
vode, koju htješe pit, i srce im je ostinulo; za to, ako što 
studeno reku, vodi dajte krivinu, a njim oprostite ;' a ja od 
žedje veće ne mogu ni slova rijet vašoj milosti. Mir bozi 
s tobom!« 

Evo dokaza, da su u Dubrovniku i pjesnici prikazivali. 
Na žalost ne možemo kazati, je li mu igra bila vodena, ili nije, 
jer nam je od same komedije ostalo tek pet stranica odlomaka. 
Po ovima se očito vidi, da je igra pripadala onoj vrsti, kojoj 
i komedija bez naslova, a za sadržaj ja bih rekao ovo: 

Netko (Krpeta?) zašao nezadovoljan svojom srećom u 
šumu, da traži dvoje, pa susreo Pluta, boga bogatstva, koji 
mu kaže, da mu oboje, što želi, ne može dati, ali da će ga 
učiniti bogatim. »Ja sam sve kriv, veli Bogatstvo; poznavam 
moj grijeh, ispovijedam ga, po meni množi u vas život ne vide 
zlata i mru od glada, a množim zlato rdjavi u škrinjah; a to 
sve ishodi: odkle oči izgubih, ne vidim tkomu davam, er da 
vidim, inako bi stvari prošle.« Zlatom se i ljubav steče, pa će 
nenadni bogataš dvoriti Ljeto. U Ljeto je zaljubljeno Prolitje, 
koji je izmolio pomoć Kupida. Pluto je podmitio službenicu u 
Ljeta, a Kupido je preobukao Prolitje u djevojačka sukna, pa 
ga učinio sasvim slična Ljetu te poslao u dvor, eda se tako 

djevojci približi. Kako je ovaj zaplet razriješen, teško je ka- 
zati, samo bi se dalo po riječima: »ustavi suze, utaži plač tvoj, 
zrak svitle liposti ukaže se u tvom licu« nagadjati, da je 
Ljubav pobijedila, a po riječima: »Ah, pse jedan, umrli su 
se počeli umetat u stvari od bogova. Ubio Bog i Plutona,« da 
je bogataš sramotno morao odstupiti, kad se je varka otkrila. 
U ovu fabulu upleteni su bili dakako i komični prizori, a ko- 
mičnu je ulogu imao Vodan, koji je ostavio svoju rabotu, da 
počine u društvu s Hladom, svojim prljanom. 

Po riječima u prologu čini se, da je pjesnik ispjevao ovu 
komediju već u zrelijim godinama, kad mu Ljubav više nije 
grijala grudi. To se vidi i po tom, sto pjesnik više žigoše vri- 
jeme i ljude, a pušta na stranu puste lakrdije. kompoziciji, 
kakva je bila, ne može se naravski ništa kazati, a teško je 
kazati i to, je li se pjesnik za kim povadjao. Što su osobe više 
personifikacija griješaka i vrlina, nego živa bića, sjeća mnogo 
Aristofana. I Aristofan je ispjevao komad pod naslovom Pluto. 
Tu se pripovijeda, kako je atenski seljak Hremilos opazio, da 
su dobri obično siromasi, a bogati zli, pa zapitao delfijsko pro- 
ročište, kako će sebi pomoći. Apolon odgovori, da povede kući 
prvoga, koga susrete, kad ostavi hram. To je otrcani slijepac 
Pluton. Teškom ga mukom nagovori Hremilos, da ide s njim, 
obećavajuć mu, da će ga izliječiti od sljepoće, kojom ga Zeus 
kazni, što je jednom u mladosti izustio, da će blagom nadariti 
samo razumne i dobre. Pluton se izliječi u hramu Asklepijevu, 
pa kad progleda, svijet se tako prevrnu, da je Hermes pomislio, 
da bi najbolje bilo ostaviti nebo, pa ići u službu Hremilosovu. 
Opis Pluta u Držića sjeća mnogo Aristofana, a ovaj je komad 
mogao Držić i poznati, jer su ga Bizantinci mnogo cijenili i prepi- 
sivali. Ali kad nemamo čitava komada, teško je išta stalno kazati. 

Držićem nije pastirska igra prestala, kao plautovska kome- 
dija, već su se njom bavili i drugi pjesnici XVI. vijeka, a u XVII. 
vijeku i Gundulić i Palmotić. Ali se ona malo po malo mije- 
nja te sve više prima oblik ale gori j e, a prestaje biti prava 
komedija. Sasin je kušao uzdržati joj taj značaj, ali naravski 
bez uspjeha, jer mu je nedostajalo svega, što komičaru treba. 

Nestašicu je dara pokazao Sasin već u Malahnoj ko- 
mediji od pira, kojoj je prije bilo govora. I u njoj se 
je povadjao za Držićem, a još očitije u F i 1 i d i. Tu izmedju 
lica nalazimo Ljubmira, Dragića, Radoju, Stanca, Ljubenka — 
sve tipe poznate nam već od prije, a mjesto Tirene vilu Filidu. 
Ljubmir ljubi Filidu, a od toga ga odvraćaju Radoje, stric Ra- 
dovac, kum Stanac i majka Jelača, pa ga napokon odvedu kući. 
Filida je saznala od Ljubenka. da će Ljubmir stići na vrelo, pa ga 
dočekala. Ljubmir bi je zagrlio, ali ona se ne da, već će rado pri- 
miti njegovu »službu«, a ljubit je kao vilu ne smije. Vila ostavi 
Ljubmira na vrelu, a tu ga zateče Jelača. — Rukopis ovdje pre- 
staje, no iz prologa razumijemo, da se je Ljubmir osvijestio, pa 
zaručio s djevojkom kneza Vukašina. U prologu se kaže još : 

Jošte će se ovdi vidit 
mnogo vele lijepijeh stvari, 
k^ u pjesmi Sasin stari 
složi za vas razgovorit, 
ki dobrote moli vaše, 
dobro srce da primite; 
nu vi s mirom sad stanite, 
da čujete pjesni naše. 

Tih »mnogo lijepijeh stvari € u sadašnjem prikazanju nema. 
Radnja, dostatna, da jedva ispuni jedan čin, rastegnuta je u 
pet čina, od kojih dvaju nema. Karakteri su razmazani i ne- 
jasni, a sve skupa naravski nevjerojatno. Ta se nevjerojatnost 
ističe još više radi toga, što nema komičnih prizora, kojima je 
Držić znao zasoliti svoje drame. 

Slična je »Filidi« Flora. Vilu Floru ljubi Milas, pastir 
»nobili«, a uzalud ga odvraća Vulješa knez, stric njegov. Druga 
ima u Radoji, koji ljubi Filidu. Flora su se i Filida pohvalile, da su 
jače od Kupida, pa ih zato rani Ijuvena strijela. I ta je ljubav 
medju vilama i pastirima samo Ijuvena »dvorba«, jer se pod noć 
odaljuju jedni od drugih: vile odu u lug, a pastiri na svoj stan. 

Obje su ove drame za nas znatne, što je Sasin upleo u 
njih tri pjesme slavnog Andrije z 1 a t a r a. Od tih su 
nam se dvije sačuvale, a treća nam se na žalost izgubila, jer 
su obje drame do nas stigle iskvarene i nepotpune. 



Cerva o Plautu. 

XXI. 
Plautovska komedija. 

Cerva o Plauiu. — Polui komedije u Dubrovniku. — 
Ijtlkovićev. — Duh plaulovske komedije. — U lem se 
odakčih od Flauta. — Marin DHić prama Plautu 
(ima. — Njegova komedija bez naslova. — „Dundo M 
„Skup" — „Arkulin", — „Pjerin". — Ocjena rada 

rin Držić nije se samo ogledao sa drugim i 
u pastirskoj igri, već je povadjajući se za t 
primjerima poltušao i uveo u Dubrovnik i komediju 
Plautovu. U ovoj se vrsti pokazao dapače Držić upra 
poznavanjem ljudi. Pastirska je igra po svomu biću 
zapletaja, a komedija je plautovska komedija značaje 
stirskoj igri često nevjerojatni slučaj dovede do zapli 
raspletaja, a u komediji plautovskoj ti zapletaji ii 
uzrok u komičnim karakterima. S toga je ovakova 
mnogo teža za pjesnika, jer zahtijeva poznavanje čovj 
a ovo je teže nego izmišljanje komičnih zgoda, po 
inače pametan čovjek može postati smiješan. 

Pomponije Let, glava rimske akademije, proš 
Italiji, kako već rekosmo, kult starinske komedije, 
na pozornicu Plauta i Terencija. Doskora se našlo u II 
koji su počeli slijediti stope ovih pjesnika. Broj se 
tako pomnožao, da bi bilo moguće pisati i povjest f 
komedije u Italiji. A i naša komedija po načinu Plai 
svoju povjest, te i ako je nastala u povodu talijans 
cara, ima na sebi neka obilježja, što je uprav čine k 
iz dubrovačkoga života. 

Zanos za Plautom doŠao je u Dubrovnik ravno 
i to iz onoga kola ljudi, koji su ime Plautu u Italiji i 
Drug je akademicima rimskim bio naš ovjenčani pj 
Lampridij Cerva. Mladić od 22 godine '■ — razlagao je 
komedije u kvirinalskoj akademiji uz pljesak prisuti 

nala i drugih učenih ljudi, kako sam kaže.* A i sam je bio 
predstavljao. Kad se je u Dubrovnik povratio, bila mu je jedna 
od prvih misli, da raširi medju gradjanstvom štovanje i pozna- 
vanje onoga, što je sam štovao i poznavao. Pjesmu svoju: »o 
staroj i novoj komediji i satiri s obranom Plauta« ** napisao je 
baš u tu svrhu i čitao pred odabranim dubrovačkim gradjan- 
stvom, a to ne bijaše prvi put, kako se vidi iz same pjesme, 
da istoj stvari govori. Kako je dulje vremena učiteljevao, 
svoj je zanos za Flautom stalno ucijepio i u srce svojih uče- 
nika. Umro je tek 1520. i to kao učitelj, pa bit će, da su bili nje- 
govi učenici pjesnici dubrovački, koji se rodiše u prvom deset- 
godištu XVI vijeka: Dimitrović i Nalješković. A tko zna, nije 
li ga poznavao i Marin Držić, jer je lako, da je Držić stariji, 
nego se općenito misli. Ali kad i ne bi tako bilo, Držić sam 
kaže u prologu »Skupu«-, da se Plaut čitao u školi, pa već to 
dokazuje, da je on morao Plauta dobro poznavati. 

Crijević nuka Dubrovčane, da slijede primjer Plautov: 
neka opet procvate otačka veselost (»patrius reflorescat lepor«). 
Dubrovčani su ga poslušali, ali ne u svem. On je mislio na 
latinsku komediju, a oni je preokrenuše u dubrovačku. Kako se 
to dogodilo, možemo opet samo nagadjati. Predaja nam kaže, 
da je u ovo vrijeme bio u Dubrovniku zavladao raskalašen 
život, koji je izazvao naredbu vijeća iz godine 1535., pa daje 
Nalješković hotio pomoći vijeću pišući svoje komedije. Pavić 
toj predaji ne vjeruje, jer su komedije Nalješko viceve — kaže — 
bile kadre samo izazvati taj zakon: u njima se, istina, prikazuju 
griješke Dubrovčana, i to veoma krupne, ali ne zato, da ih 
pjesnik kori i šiba, nego ih iznosi, da se ljudi od srca nasmiju. To 
je mnijenje sasvim opravdano, a opravdano je i ono, što učeni 
pisac misli, da su te komedije bile napisane u mladosti pjesni- 



* U prologu »in Plaatum saper argumento Amphitrjonis«. 
** *Super comoedia veteri et satyra; et nova, cum Plauti apologia.« 
U toj pjesmi kaže Elij: 

Qaođ si prestatis mihi, quod peto, silentium, 
non hođie modo, sed quanđiu Plaatum lego: 
credo facturi estis operae magna precia. 

kovoj. Samo bih nadodao, da je treća komedija nastala ka- 
snije, valjda, kad se već i Držić bio oglasio; a prve su dvije 
nastale možda u povodu učenja po školama, gdje se je Plaut, 
kako rekosmo, njegovao. U njima nema radnje, već su prosto 
komični prizori po načinu sadašnjih farsa, koji bi u potpunoj 
komediji mogli biti samo prizori. 

Sadržaj je prve ovo : U kući jednoga gospodara služe go- 
dišnjice Maruša i Milica, s kojima gospodar u potaji žive. Jed- 
noga dana ostadoše sluškinje same: gospodja je na posjedu, a 
gospodar negdje u gradu. Sluškinje sjede i pjevaju. Najednom 
eto ti iznenada gospodje s posjeda te udri se derati na njih, 
što dangube, a nijesu za poslom, i tjera ih, da idu spremati 
večeru. Za te vike medju gospodjom i sluškinjama dodje go- 
spodar kući i ljuti se, što nema nigda u kući mira. Žena ga 
kara, neka ne pomaže uvijek sluškinjama, i pripovijeda mu, da 
su potrle pliticu i lonac i učinile još kojekakova kvara. Go- 
spodar umiri ženu govoreć, da će ih sam iskarati, pa zbilja 
podje u ognjište. Kad tamo, gospodar ti u ognjištu viče na 
sluškinje, da zadovolji ženi, ali ih medjutim od žene nespažen 
miluje po licu. Žena iz sobe potiče gospodara na čim veću 
strogost te doleti u zadovoljnosti u ognjište, da mu sama po- 
mogne vikati, ali ima šta vidjeti: muž joj sluškinje draga. Sad 
nastaje medju gospodarom i gospodjom kavga, koja se jedva 
riješila dolaskom Vesele, koja ih zove u susjedstvo na ve- 
čeru. Gospodar i gospodja odu, a sluškinje se vesele, što opet 
ostaju same, i »govorenje« se svršuje. 

Treba pripoznati, da gospodar, gospodja i sluškinje go- 
vore uvijek prama sebi, a i situacije su odabrane prama nji- 
hovim karakterima; ali put je još dalek do komike. Tamo i 
amo se ipak nadje koješta vrijedno, da se zabilježi, kao n. pr. 
pjesma Miličina: 

Poručila Vidosava 

po pristavi do Gojsava : 

Dodji, Gojno, moj brajane, 

u Zabrdje sim do mene, 

i donesi dipli s tobom, 

jer ću vodit horu s momom . . . 

U ovoj je komediji sadržaj prost, a prosto je i izveden, 
no još je prostije jedno i drugo u drugoj komediji: Imao star 
gospodar mladu ženu, pa kao da mu to nije dosta, vrtio se 
oko svoje služinčadi, tako da su se posljedice opažale na »dje- 
vojci«, »babi« i »tovjernarici«. Žena je to obaznala, pa se po 
savjetu Marije Hondrčice pričinila od jada bolesna, kao da će 
sutra umrijeti. Došao pop, pa čujući, da viče na gospodara, 
misli, da su vragovi u njoj. Marija mu protumači, što je, a on 
će sve to popraviti: Neka sprave dnbru večeru, babu i tovjer- 
naricu neka posije gospodar kući, a godišnjicu neka pređa 
njemu! 

Nalješković nije eto svojom okrutnom šalom štedio ni 
svećenstva. Ovim načinom stalno nije mogao pomoći senata u 
nastojanju njegovu, da se moral popravi, sve da je i htio; već 
se prije mora pomisliti, da je Nalješković bio od naravi sklon 
ovakim prostotama, — a to se opaža i u njegovim maškara- 
tama. A tko zna, nije li imao uzroka tužiti se na one griješke, 
što ih ovako iznosi na javu! Svakako treba istaknuti, da je i 
u jednoj i u drugoj komediji gotovo ista stvar: nevjera mu- 
ževa sa služinčadi, a da se oba puta na tu stvar gleda kroz 
prste. Cinizam je pak ženskih karaktera uprav ogavan : za jednu 
zabavu i večeru one opraštaju, kao da nije bilo nigda ništa. 

Ni u jednoj ni u drugoj komediji o kakvom zapletaju ne 
može biti govora, a treća je naprotiv (inače po rukopisu če- 
tvrta) razdijeljena u tri »ata«, te već ta dioba pokazuje, da 
je pjesnik uzeo na oko veću radnju. 

Mati s djevojkom Marom sjedi šijući i pita je, neka joj 
istinito rekne, da li joj sin kada noću izlazi iz kuće. Djevojka, 
ohrabrena darovima od matere: crevljama s dva potplata i 
s četiri nove kuplice, veli, da svake noći izlazi kroz konobu, 
a da se često s kim povrati te pije malvasiju. Maruša ode sada 
na ognjište, a mati ostane šijući. U to se pred kućom sreo 
Gjovo, otac Marov, i Petar, »otac od kćeri«. Petar javlja Gjovu, 
što mu sin radi, neka ga vjenča; on mu nudi svoju kćer 
sa dvije tisuće dukata, a Maro hoće tri, i to ako bude zado- 
voljan otac i majka. Tri tisuće u gotovu Petar ne može da 

skuca, ali bi mogao, kad bi htio primiti mjesto novaca kuće. 
Gjove mu veli, da mu prida još trista dukata u gotovu. 

Petar: Ne imam jedna kćer, dvije su za njom još. 
Gjove: Da gdi ti je manastijer? Lasno tej smirit mož'. 

Dosta je od sve tri tu jednu da udaš, 

.a dvije spravi ti u dumne da ih daš. 
Petar: Da me pak proklinju u kami tukuće! 

Kad se ova dvojica pogodiše i ukloniše, mati naredjuje Mari, 
da spravi stol za objed. U to i otac došao namrgodjen kući, 
pa govori ženi, što je o sinu čuo: sad ga valja ženiti. Majka 
odgovara, da bi to bilo najbolje, ali da sina nije moći na to 
skloniti. Otac veli, da će ga izbaštiniti i protjerati, ne ushtije li. 

Mati: Nemoj ne, Gjovo, ne, na zlu š njim ne valja, 
na dobru nego ve taj se stvar napravlja. 
Za zlu riječ er bi se uzbio za tvoju; 
nut ja ću dat mise njeke da se poju, 
i činit da pije vodu još od moći, 
pak nešto da izije, što mu će pomoći. 

U to dodje tudja djevojka, pa pozove roditelje i Mara u 
Pera: njemu su poklone kmeti donijeli, pa će na večeri poku- 
šati nagovoriti Mara, da se vjeri. 

Svrha prvog čina žalibože nije potpuna, a nepotpuno je 
nešto i u drugom. Rukopis prihvaća ondje, gdje se Mare i drug 
mu Frano razgovaraju pred kućom one »desviane« (raspuštene) 
žene, koja je Mara zanijela. Iz razgovora se sa sluškinjom 
draginom vidi, da su Mara skoro nagovorili, da se okani svoje 
Ijubavce. I Frano zna, da mu ta žena pobratima vara, pa će 
se preobući i oružan dočekati Mara, kad bude išao po noći 
k dragoj. I zbilja, kad se Maro približio vratima, opazi pred 
njima čovjeka. Frano, ne prepoznav Mara u prvi mah, odaleči 
se, pa Maro pokuca, a Ijubavca ga polije vodom misleći, da je 
tko drugi. Sad i Frano navali na nj, pa je Maru trebalo bje- 
žati kući bez oružja. 

U trećem činu sastanu se Frano i Maro, pa P'rano ispipa 
od Mara, što mu se dan prije dogodilo. Maro je sada odlučio 
iz inada ženiti se Perinom kćerju, a Frano ga u toj misli učvr- 
šćuje. U to dodje i Gjove, pa drži sinu lekciju, te ga obojica. 






336 Rad Nalješkovićev, — Duh plautovske komedije, 

Frano i otac, nagovore, da se zbilja ženi. Sada stigne i Pero, 
pa kaže, da je spreman dati obećanu prćiju od 2300 dukata, i 
tako se sve svrši. 

Značajevi su u ovoj komediji izrazitiji nego u prve dvije ; ; 
veoma su lijepo opisane tjeskobe brižne majke, kad joj je sin : 
zalutao, a i oci, Gjove i Petar, imadu ljubavi prama djeci, 
premda svaki na svoj način i bez one nježnosti, koju je opa- 
ziti u majke. Sarkazam pjesnik upotrebljuje samo proti popo- 
vima i djacima, po čem vidimo, da ih je pisac uprav mrzio, ; 
jer navaljuje na njih, kadgod mu se pruži prilika. Nikoli nije ' 
bilo u ovoj šaljivoj igri samo do smijeha, već mu je više na- j 
mjera, da pouči i da prikaže život onakav, kakav jest. U jednu \ 
riječ: tolika je razlika medju ovom komedijom i predjašnjim, ] 
kolika i medju one tri prve pastirske igre i četvrte njegove, j 
Nastao je nekakav preokret, a po svoj ga je prilici proizvela i 
pojava Držićeva, jer je on svojom originalnošću mogao pokazati | 
put drugim pjesnicima. j 

U komedijama Držićevim opaža se dvojako djelovanje: \ 
djelovanjePlautovo i djelovanje talijanske komedije, koja j 
se razvila po Plautu, a kojoj je poglaviti zastupnik Petar Are- i 
tinac (Pietro Aretino). ] 

Da je Maro Plauta poznavao, bilo je već prvo govora; j 
a da mu nije bilo nepoznato ni ono, što se u Italiji zbivalo, j 
eto dokaza u riječima u Ljubavi Venere: da se je pje- , 
snik učio preko mora pjevati, no da su mu žice popucale, što 
se je htio natjecati s boljim pjesnicima od sebe. Ali kad ni 
ne bi bilo tih izričitih potvrda, dosta je pogledati same kome- 
dije. Za Skupa kaže sam pjesnik, da je uzet iz Plauta, pa 
zbilja i odgovara A u 1 u 1 a r i j i ovoga pjesnika. A r k u 1 i n u 
je osnovna ideja uzeta iz Plautova Zeus Amphitruo, t. j. 
one komedije, o kojoj je u Rimu Cerva u akademiji razlagao ; j 
a Pjerin, koliko možemo sada kazati, izradjen je prama, 
Menaechmi. Sve ovo obradjuje Držić prama načinu tali- , 
janskom, pa bismo nekim zapletajima i nekim tipima zaludu tra- 
žili uzora u Plauta, a naći ćemo barem nešto slično u Talijanaca. 

Plauto nije originalan u svojim komedijama, ali nije zato j 

ni prevadjao. Misao je i tehniku uzajmljivao iz »nove kome- 
dije« atičke, ali je karaktere crtao samostalno. Pošto je Aristofan 
staru atičku komediju uzdigao do takove visine, da joj je na- 
metnuo i svoje ime, političke prilike trgnuše komičnu muzu iz 
javnoga života u uske granice gradjanskoga doma. Interes se 
slušatelja ograničio na odnošaje izmedju muškinja i ženskinja, 
ljubav sa svim njezinim jadima i veseljem. Tu vidimo, da pje- 
snici komedija ne smatraju brak za društvo srodnih duša; nije 
njima do ljepote duše, već do ljepote tijela, koja mami mlado 
i staro, pa zato se više bave dražesnim družicama, »heterama«, 
€go čednom suprugom. Je li govor o braku, shvata ga pjesnik 
rozajično, a poetski opisuje odnošaje mladića s lijepom pušte- 
icom. Glavna je ideja ovim komedijama skoro uvijek jedna, 
ražesna je djevojka bez svoga grijeha pala u ruke bezdušnu 
ovjeku; ljubavnik bi je rado oslobodio, ali nema novaca, već 
e lukavi rob, intrigant, pomoći, te nagovoriti oca, da dade 
ovaca. Ima naravski i inačica, ali su ponajviše posljedica raz- 
ičnih karaktera, po kojima i intriga postaje drukčija. U tima 
e Plauto nadmašio svoje uzore: intriga, komične situacije, upo- 
manje i nenadani sastanci te prepoznanje — to su elementi, 
:oje Plauto majstorskom rukom miješa, da postigne efekta kod 
lušalaca požudnih na zabave. On ne mari mnogo za jedinstvo 
adnje — obično je pišući svoje komedije složio dvije grčke 
jre u jednu — njemu je jedino, da mu u drami bude razno- 
čnosti, da njom zasiti svoje rimske slušaoce, koji još nijesu 
ili ugladjeni kao fini Atenjani, pa su podnosili i najprostije 
ile, samo da bude smijeha. 

I Najviše je Plauto pokazao svoj talenat u crtanju značajeva. 
jegovi junaci nijesu zasebni individui, kao u Shakespeara, 
eć tipi, kao u Grka. Svaki je od njih zastupnik osobite fele 
ndi, pa zato ih ni nema mnogo. To su ili mladići, koje slika 
da kao valjane, a sada kao velike lakoumnike; zapreke ih 
etu, pa im treba pomoći svjetnika, prevejanca roba. Ili su 
di, a tada su ili hvastavci, ili puteni, ili lakomi. Domaće 
nskinje Plauto rijetko iznosi na pozornicu, ali mjesto toga 
rikazuju se hetere, koje su take dražesti, da im je svijet na- 

djenuo imena po njihovoj ljepoti. One su dijelom ropkinje, 
bi se oslobodile iz sramotnih veza, ili su slobodne, pa mi 
ljude u svoje zamke, samo da im izmame novca. Na najnij 
je stupnju zavodnik, kojega se sramotan zanat očituje wi 
po vanjštini : on psuje kao malo tko, ali obično izgubi bil 
te mu se ljudi smiju. Robovi su glavne osobe u Plaut( 
komedijama. Jedni su mrmoše, pa uvijek spominju stara lij( 
vremena, ali će rado pretrpjeti za svoga gospodara, šlof] 
sudbina odredi ; no ljubimci su pjesnikovi osobito intrigi 
koji vode sve za nos, ali su šaljivdžije i duhoviti, pa im 
spodar rado sve oprašta. Zlo je i naopako bijednim očima, 
varaju sinovi, kćeri i robovi; njih slika Plauto kadgod 
dobroćudne starce, ali ponajviše kao dosadne ljude, koji 
djecu i ženu, a sami su, premda im se kosa bijeli, u mrež^ 
ljubavi. Ove im pohote obično istjera žena, grdna i brbljj 
ali još češće robovi, pouzdanici sinovljevi. Napokon treba 
menuti kao osobiti tip izješu, koji bi za dobar zalogaj 
prodao, pa kuhača, koji zna samo govoriti o kuhinji, te 
jesne dječake, koji pjesniku ponajčešće služe kao glasnici. 
Kad su Talijanci počeli oponašati Flauta, činili su wi 
dijelom ono, što je Plauto učinio oponašajuć Grke: uzeli 
motive sad iz jedne, sad iz druge komedije Plauto ve, a kal 
iz dvije, ili više njih, pa bi to sklopili u jednu komediju 
mjenjujuć radnju prema tipima glavnih junaka, a i nadostavlj; 
dosta iz svoje glave. Tako se dogodilo, da su n. pr. Aretii 
komedije mnogo zapletenije nego Plautove, a to se vidi 
na prvi mah po broju lica, koja djeluju u komediji. U Pls 
je broj jako ograničen, a u Aretinca ih ima najmanje đ| 
tak, od kojih su svi različiti tipi. Neki su od tih naslil 
prama Plautu, ali ih ima mnogo i novih, pa ćemo tim li< 
teško naći slike i prilike u Plauta, a to zato, što je Arel 
tražio oko sebe ono, što je smiješno. Ali pogledamo li nx 
bule, što ih obradjuje Aretinac u komedijama, a još viš< 
način i ton pisanja, upoznat ćemo odmah| učenika Plautj 
Samo kako je Petar bio po naravi sarkastičan i ironičan te| 
sumnje jedan od najtalentiranijih ljudi svoga vremena, 

djanje za Flautom nije očito, kao u drugih manje talentiranih 
.talijanskih pisaca. 

Da uzmognemo pravedno procijeniti rad Držićev te po- 
ložaj njegov prama Flautu i prama Talijancima, treba nada sve 
istaknuti, da su već Talijanci počeli svoje tipe uzimati iz svi- 
jeta, koji ih okruživaše, ne zadovoljavajući se samo onim, što 
Lbi u Flauta aašli, te pomoću ovih novih osoba zaplitati radnju 
više, nego Flaut. S toga, što nalazimo u komedijama Držićevim 
prikazane Kotorane, Lopudjane, Hercegovce i druge osobe, i to 
na taj način, da im pjesnik i govor oponaša, ne smijemo sma- 
trati nikakvom novotarijom Marinovom, jer je tako iznašao na 
daske i Aretinac Napolitance, Mlečiće i Sijence. Isto je tako 
sasvim prama talijanskim uzorima, što Držić svoju radnju ras- 
teže i prepliće prizorima, bez kojih bi moglo biti. Marin se je 
pak odalečio od Talijanaca, a približio prvomu uzoru Flautu 
time, što je iznova podao slugama u komedijama glavnu ulogu, 
a nije ih učinio sporednim licima, kao što su u mnogim igrama 
Aretinovim. Istina, bilo je i Talijanaca, koji su se u tom po- 
gledu povadjali takodjer za Flautom, pa bi čovjek mogao po- 
misliti, da su ovi manje znameniti pisci mogli biti Držiću uzori; 
ali to baš ne će biti tako, jer znamo, da su se u Dubrovniku 
čitali najviše Aretinac i Ariosto, pa ako se je Držić imao u 
koga ugledati, bio bi se ugledao u njih. Dubrovčani su pravo 
znali cijeniti plodove talijanske muze, pa u preradbama i prije- 
vodima nalazimo spomena samo onim ljudima, koji su se zbilja 

Italiji isticali, te im je glas stigao i do Dubrovnika. 

Držićeve komedije, za koje vrijedi ovo, što smo gore rekli, 
ačuvale su se u istom rukopisu, u kojem i njegove pastirske 

e, pa ih je jedne i druge snašao isti udes t. j. došle su do 
as sve nepotpune. Komedija (po rukopisu) V. nema cijeloga 
tvoga čina, a od drugoga dobre polovine; prikazana je bila 
d društva Garcarije. Komediji VI. naslov je Skup, a prika- 
zana je god. 1555. mjeseca marta u Saba Gajčina na piru; i 
0joj nedostaje nešto na kraju. Komedija VII.: Dundo Maroje 
bila je prikazana u vijećnici od Fomet-družine (tako se zvala po 
Pometu, glavnom licu jedne komedije istoga imena, koja se na 

žalost izgubila); i Dundo Maroje nema svrhe, a Arkulinu, 
osmoj komediji, izgubio se skoro čitav prvi čin. Od Pjerina, . 
po broju X. komedije, ima samo nekoliko ostataka bez sveze.; 

V. komedija počinje ondje, gdje se Kata i Anisula do- 
govaraju, kako će potonja dovesti Kati nekoga u kuću, mjesto ■ 
u gospodje, pa će pustiti, da ga ljudi s njom uhvate, te ga 
prisiliti, da djevojci dade prćiju. Ta se prijevara — kako ra- 
zumijemo po onome, što slijedi, — sprema starcu Loni. Druga 
su lica: Tripče »de Utolče«, nevjerna mu žena Mande, Jegjupka, ; 
učitelj Krisa i žena mu Gjove, Grk, Kotoranin, djevojka Grube, i 
Turčin, a u IV. činu i »vlasteli dubrovački prodju.« i 

Kotoranin: Signiori, siate li ben trovai. Dobro ste došli !j 

Dubrovčanin: Adio, fratelli. 

Kotoranin: Ako što možemo za vas, zapovijedajte. Kad 
mi u Dubrovnik dodjemo s lonci i pinjatami, vi nam karece; 
(ljubavi), per san Trifon, svake činite. ; 

Dubrovčanin: Gdi je ovdi crkva od svetoga Tripuna? | 

Kotoranin: Ono onamo gori, što se jedva vidi. 

Dubrovčanin: Da gdi se lonci i pinjate čine? | 

Kotoranin: Onamo u onizijeh kucah. Koliko sam soldinaj 
iznio od pinjata iz onoga vašega Dubrovnika i od krušaka med- 
nica! Je li vam, bože, Cvijeta živa i Vukota? Ja vas pozna- 
vam, vi ste Garcarija; velike li smijehe i vi njegda činjahotej 
o pokladijeh! 

Dubrovčanin: Eto istom za pasat vrijeme. 

Razgovor ide dalje u istom tonu, dapače još pretiliji 
Stigao je i po testa t, pa je pripravan voditi Dubrovčane p^ 
Kotoru. 

Lonu bijahu zatekli s Katom i odveli u zatvor, a Anisul; 
bijaše Krisi, koji je ludovao za Mandom, podmetnula njego^ 
ženu Gjovu, pa kad su provalili u kuću i izvukli pedanta Krisi 
eto s njim ne Mande, nego Gjove. Sad su posramljeni i pedanat 
i Tripče. Tripče bježi, a Gjove dobro opere glavu svomu mužu 
»Da te s Mandom sad ovi nadjahu, kako sad ovdi prodjaše 
Zaklahu te, nečovječe, ne imaše kad Jezusa rijet, ter bi život 
dušu izgubio. Brižna ja s tobom, u smrtovnu bi grijehu umrol< 

Turčina pak, koji hoće na silu Mandi u kuću, svojta nje- 
zina uhvati, ali se otkriva, da je to — brat njezin, kojega su 
Turci kao dijete ugrabili. Da veselje bude potpuno, doznaje 
se i to, da je Kata kći Lonina. Lone i pedanat Krisa dokazuju 
Tripčetu, kako je Mande sveta svetica, pa mu ne ostaje drugo, 
nego moliti Mandu za oprost: »Pitam ti proštenje, kad svak 
hoće da sam kriv, ja sam kriv. Oto spravi štogodi večere, er 
umrijeh od glada. Nijesam ni objedovao od fastidija.« 

Ovako svršava komedija, a neka nam je nekoliko nestalo, 
po onome, što je ostalo, treba kazati, da se je Marin pokazao 
vještak u zaplitanju radnje. Raspletaj je malo nenaravniji, ali 
se treba sjetiti Plautovih prepoznaja, koje često mnogo nena- 
danije dolaze nego ovdje pojava Turčina. 

Od osoba kao osobiti tipi mogu vrijediti samo Turčin, 
Kotoranin, Grk i pedanat Krisa. Svi govore svojim načinom, 
Turčin miješajući turske riječi, a pedanat latinske. Grk napro- 
tiv govori talijanski, ali stavljajuč uvijek glagole neodredjeno. 
Sve je ove tipe uzeo pisac iz života, samo pedantu je našao 
uzora u Talijanaca (u Aretinca komedija Maniscalco). Od 
flavnih osoba Tripče je čovjek, kojega prilike čine smiješnim, 
i Mande žena, koja hoće nedopuštenih zabava. Značajevi Kate 
Lona nijesu dobro izraženi, ali valjda je tomu krivo, što je 
lestalo prvoga čina, ekspozicije radnje. 

O izvornicima za ovu komediju teško je kazati što stalno, 
i se čini, da je pjesnik imao pred očima Aretinovu »La cor- 
giana«, pa je fabulu preinačio prama prilikama, a i prama 
autu, uvedavši anagnorizam (prepoznavanje). Neka lica od- 
ovaraju dosta dobro onima u »Cortigiani«. Tripče i njegovi 
anda — to su Arcolano i njegova žena Tonja, koja preobu- 
na u muško odijelo ode na ročište sa Parabolanom, kojega je 
vodnica Alvigia — u Držića Anisula — prevarila, da ga vodi 
Liviji. Muž, kojemu je mila kapljica, baš kao i našemu Trip- 
tu, hvata je preobučen u ženino odijelo, ali treba da se smiri, 
š kako i Tripče, kad ga drugi učeniji i viša gospoda uvjere, 
je tako dobro. Razlika je glavna medju Držićem i Aretin- 
u tomu, što je Marin dao jedinoj Anisuli, da vodi spletku. 

a Petar ima za to dvojicu, ili dapače trojicu. Radnja je zato 
u Držića jedinstvenija, pa ne smeta jedinstvu ni to, što je 
Marin uveo u komediju pedanta i ženu mu, Turčina i Grka, 
jer svi služe nečemu. Jedino je pojava Dubrovčana i njihov raz* 
govor sa Kotoraninom sasvim suvišan. Ali to još bolje poka- 
zuje, što je hotio Marin, da komedija bude. Pjesnik je izabrao 
Kotor za pozorište, a i glavni je junak Kotoranin, pa sve to 
više daje komediji značenje oštre satire proti Kotoranima, jer 
izmedju njih i Dubrovčana, rekao bih, nije vladalo pravo prija- 
teljstvo. 

Donekle je iste vrste, kao i ova, komedija Dundo Mare je, 
samo je moralniji, sve da je i u njem govora o ženi, koja lju- 
bavnike hoće da oguli. 

Pred komedijom ima dva prologa. U prvom pozdravlja 
pjesnik vlastelu, puk, ljude i žene, staro i mlado. Sječa ih, kako 
je pred tri godine učinio svojom negromancijom čudesa, a kako; 
ga je i ove godine vjetar ovamo donio, prikazat će im opet 
svoju vještinu. Samo neka se čuvaju zlih jezika. 

U drugom prologu govori pjesnik: Ova će komedija bit 
nova i stara; nova, »jer slijedi onu prvu komediju od Pometač , 
stara, »er će doći oni isti, koji u onoj, na ime: dundo Maroje, 
Pavo Novobrdjanin, Pomet i ostali«. Prva je prikazana u Du-, 
brovniku, ova će biti u Rimu. Ako »šena« ne bude dosta lijepa^ 
tužimo se na vrijeme, koje je arhitekte odvelo »Ne scijenite; 
da se je vele truda, ulja, knjige, ingvasta (crnila) oko ove koH 
medije stratilo. Šes' pometnika u šes' dana vi su zdjeli 
i sklopili«. Čujte u dvije riječi argumeuat od komedije Dun dol 
Maroje: »Ako nijeste zaboravili, kako mu biše ukradeni du-j 
kati i vraćeni s patom (pogodbom), da se sinu spodesta (t. jJ 
sve ostavi) od svega po smrti ; sad će bit novi pat argumenaf 
komedije. Dundo Maroje dat će svojemu sinu 5000 dukata, da 
ide u Jakin, od tuda »u Fiorencu za učinit svita (kupit robe)] 
kojimi da ode u Sofiju s patom: ako se dobro ponese i s doi 
bitkom vrati, da mu skrituru od spodestacioni on čas učini i da( 
ga oženi i da mu da vladat svijem ostalijem dinarmi«. Čuvajt^ 
se i ne davajte djeci nesvijesnoj dukata u ruke, »da vam nd 

intervenja (dogodi se) isto, kako će i dundu Maroju«, komu 
je sin mjesto u Jakin otišao u Rim i tuđe dukate spengjao 
(potrošio), a dundo čuvši za to pošao je sa svojim tovernjarom 
Bokčilom, da jos spasi, što se spasiti da. 

Ovdje treba napomenuti štogod o prolozima. Njih je 
Plauto upotrebljavao, da razjasni neukim slušaocima, o čem će 
se raditi u komediji. Obično ih govori koje lice iz družine, ali 
kadgod i sam pjesnik. Sumnja se, je li ih Plauto sve ispjevao. 
Uz kazivanje argumenta pjesnik se obično osvrće više ili manje 
i na prilike, u kojima je komedija nastala. Talijanci preuzeže 
prolog, ali ga podijeliše u dvoje: u prvom je dijelu govor o 
svačemu, što je pjesnik htio kazati, dakle i o književnim prili- 
kama, o mecenatima i protivnicima pjesnikovim; a u drugom 
se samo kaže u šaljivom načinu sadržaj, pa ga za to obično i 
nazivlju argomento. 

Držić se u Dundu Maroju, aiu pastirskim igrama po- 
vadja za Talijancima, pa su nam za to njegovi prolozi lijepo 
vrelo za spoznanje ondašnjih prilika. U Skupu, za koga sam 
veli, da ga je uzeo iz Flauta, prolog nije podijeljen. 

Pavić kaže sadržaj Dundu Maroju ovako: 

»Stari tvrdica Maroje došavši u Rim namjerio se na sta- 
roga Kotoranina Tripčeta, koji pomaže Maroju u jadovanju za 
besvijesnim sinom i vodi ga u oštariju, iz koje će si sina Mara 
moći vidjeti, kako dolazi svojoj kortižani Lauri. U tu Lauru 
I zaljubljen je i nekaki Ugo Tudeško, ali ona za Uga ne mari, 
jer ne može trošiti dukate, kako Maro. Ugo zdvaja, što ne 
može uspjeti, i njegov sluga Pomet ima pune ruke posla, kako 
bi Lauru od Mara odvratio, a priklonio svomu gospodaru. On 
se ulagiva Laurinoj dvorkinjici Petrunjelici, nekoć dubrovač- 
koj godišnjici, ali sve uzalud, — Laura ne će nego Marina. Stari 
Maroje dakle sluša iz oštarije, kako se njegov sin nabacuje du- 
kati naručujući za Lauru kod svoga sluge Popive perle, ko- 
lajne i večere, i kad opazi svoga sina, gdje izlazi od Laure u 
kadifi i svili, ne da se zaustaviti, nego poleti na nj, da ga. 
zaustavi i pozove na račun. No Maro je lukav, on se stavi,^ 
kao da ga ne pozna, stade zapomagati, da ga je neki ludjak 

napao, i policija povede starca Maroja u rešt. Cijelu tu aferu 
gledao je iz prikrajka Ugov sluga Pomet, pak je otišao sudu 
i razložio im, kako stvar s tim starcem stoji, izvadio ga time, 
odveo u gostionu k zvonu, neka tamo čeka, dok mu druge sa- 
vjete donese. Idući Pomet k Laurinoj kući nadje siromaha Bok- 
čila, koji je ostao sam, a ne zna ni kud, ni kamo. Kako su naime 
starca Maroja odveli u zatvor, starac se Tripče odmah odšuljao, 
a ubogi Bokčilo ostao sam s oštarijašem, koji ga goni iz ošta- 
rije, neka plati račun, a Bokčilo niti ga ne razumije, niti ima 
pare u džepu. Ostavši dakle Bokčilo sam, uputi ga Pomet, neka 
i'ie u Laurinu kuću, neka pripovijeda slugi Marinovu Popivi, 
koji za tu aferu ništa ne zna, da je starac Maroje došao i donio 
puno blaga, pak da želi čim prije vidjeti svoga sina, te će ga 
Popiva za tu vijest lijepo pogostiti i odvesti ga k staromu Ma- 
roju, za kojega neka mu kaže, da čeka sina kod zvona. Pomet 
sve to čini i mladi Marin već prekasno doleti pred Laurinu 
kuću, da svoga slugu Popivu uputi, kako stvari stoje. Marin 
zdvaja, ali Popiva još nije nadmudren, njemu odmah mune u 
pamet sretna misao. Mladi Marin neka se preobuče na trgovačku, 
neka isprosi od Laure, da predade za čas Židovu Sadiju svoju 
zadužnicu, na koju ima kod banke novaca, Židov Sadi će na 
tu ipoteku dati za čas Marinu svoj magazin robe, koji će ovaj 
staromu Maroju pokazati, kao da je sve to nakupovao, a za 
onu jutrošnju aferu neka se Marin stavi pred svojim ocem sasvim 
nevješt, kao da nije on bio onaj mladić, nego valja da koji 
njegov sličnik. Laura se da doista namamiti njihovim pripovi- 
jedanjem, da je starac Maroje veoma Ijubezan, ali da mu treba 
samo pokazati trgovinu, i dade Sadiju svoju zadužnicu, na koju 
ima u banki novaca, a Sadi preda Maru svoj magazin. Nu Ugov 
Pomet otišao je do toga starcu Maroju i uputio ga, neka svoga 
sina prividno Ijubezno primi, dok od njega ne izmami ključeve 
od Sadijeva magazina, iz kojega neka mu odnese svu robu. 
Tako se zbude. Sin se stavi pred ocem nevješt rad one jutrošnje 
zgode, otac ga Ijubezno primi i isprosi od svoga sina ključeve 
od magazina, u koje ima s Bokčilom nešto robe spremiti, a 
dotle neka ga sin podje u kuću pričekati. Starac Maroje i 

Bokčilo isprte sav magazin, mladi Maro doleti, da im otme 
stvari, ali sada otac preuzme ulogu svoga sina od jutra i poče 
zapomagati, da ga razbojnici kolju, na što Maro uteče. Cijelu 
je tu komediju gledala iz prikrajka Petrunjelica, koju je Laura 
poslala, neka iz prikrajka razvidi, kakav je taj starac Maroje. 
Što više, brižna Petrunjelica dozna u isti čas o mladom Maru 
još gore vijesti, idući naime kući namjeri se na Marovu dubro- 
vačku zaručnicu Peru, koja je dbznavši, kako joj zaručnik u 
Rimu žive, ukrala svojoj tetki 300 dukata, pak je pošla sa 
svojim bratučedom Ivom i nekom bakom u Rim, da nadje 
Mara, Od ovih dozna Petrunjelica, tko je i što je Maro. I tako 
je Pomet sada posvema uspio. Mladi Marin dodje s Popivom 
pred Laurinu kuću i svjetuju se, što im je činiti. Ne preostaje 
drugo, veli Popiva, nego da prenoćiš kod Laure, da joj ukradeš 
kakovu perlu, tu ćemo prodati, pak s jutra rano bježimo iz 
Rima. Pokucaju dakle na vrata, ali je prekasno ; Laura zna od 
Petrunjelice i Pometa sve njegove odnošaje i ne pušta ga u 
kuću. Marin odleti u zdvojnosti, da nadje gdjegod oružja, pak 
će joj doći svu kuću razrušiti. Njegovi prijatelji gledajući taj 
bijes polete, da ga odvrate od razbojstva.« 

»Ovdje se naš rukopis svršuje, a svršetak seje komedije 
izgubio, nego mislim, da je bio ovakav. Medj ostalim spletka- 
njem u komediji namjerio se Pomet na nekoga Hrvata, koji 
traži po svijetu nekakvu Mandaljenu. Ta Mandaljena naime bi- 
jaše kći bogatoga nekoga trgovca u Augusti i udala se proti 
očevoj volji, na što ju je otac »diseredital«. Mandaljena je od 
oca utekla i otac nije za nju ni pitao, jer je imao još dosta 
druge djece, nu nesrećom mu sva ostala djeca poumru, i sad 
evo šalje toga Hrvata po svijetu, neka plati 100 škuda onomu, 
koji bi mu znao kazati, gdje mu je ta kći. Pomet čuvši te vi- 
jesti od toga Hrvata pomisli odmah, da bi Laura mogla ta 
Mandaljena biti, jer je o njoj znao, da je nekoč u Dubrovnik 
došla iz tudjega kraja i živjela tamo pod imenom Mande. Isto 
se je tako Pomet namjerio i na nekoga bosanskoga mavaziju (?), 
koji traži po Rimu Peru, kojoj je umrla bogata tetka, pa je 
učinila baštinicom svoga imetka. Prama tomu je sva prilika, 

da se je sin izmirio nagovaranjem prijatelja sa svojim ocem, 
koji je mogao na to pristati, jer mu se onih 5000 dukata na- 
domjestilo, što mu sin dobije bogatu baštinicu Peru za ženu. 
Laura je valja da ona Mandaljena, koju traže, i ona valja da 
uzimlje svoga zemljaka Uga Tedeška, a Pomet Petrunjelicu.« 

S anagnorizmom svršava dakle i ova komedija, kao i 
predjašnja. Ali nije to jedno dodirna tačka, koju imade sa 
Plautom. Sigurno je po Plautu, što Pomet i Popiva vode zaplet 
tako, da su im gospodari igračka u njihovim rukama, ljudi bez 
volje, koji znadu samo upiti za ljubavlju. I udes Laurin sjeća 
Plauta. Inače treba kazati, da je Držić radio prama talijanskom 
ukusu, pa je Pavič imao pravo kazati: »Dundo Maroje sa- 
stavljen je na način Plautinsko-talijanskih komedija šesnaestog 
vijeka, u kojih se pjesnička invencija napinje i natječe, kako 
će intriguom prikazanih osoba bolje zamrsiti čin, ne pazeći na 
prvi uvjet umjetničke komposicije, da zgode budu udešene, da 
su kao nuždna posljedica predočenih karaktera. Tu se pred kuć- 
nimi vrati u jedan dan križaju zgode i nezgode nemogućim 
brojem i hitnjom, da čovjeku treba dobrana razmišljanja, dok 
se sabere i razabere, kamo što spada. Ako našega Dunda 
Mar oj u uzmemo mjeriti prema svojoj dobi, možemo se njime 
doista ponositi, da u živosti invencije snova i protusnova ne 
zaostaje za nikojim suvremenikom svojim. Kao kod Talijana 
Cecchi, tako i kod nas Hrvata ujačuje Držić komički efekt sa- 
stavljanjem ljudi iz različitih krajeva, koji govore svaki svojim 
žargonom, i tu su mu osobito lijepo pošli za rukom Dalma- 
tinci, kako u Rimu miješaju u hrvatski govor talijanštinu. U 
ostalih partijah odlikuje se Držićeva proza rijetkom krasotom.c 
— Ovomu bi se jedno moglo nadodati, da Dundo Maroje, 
porediš li ga s drugim komedijama istoga pisca, sve nadvisuje 
svojom zapletenosti, a ujedno i svojom originalnosti, jer mu se 
dosad uzora u talijanskoj knjizi nije našlo; zaostaje pak za ^ 
Skupom po karakteristici lica: u Skupu naime komika iz- 
lazi iz samoga značaja, a u Dundu Mar oj u to je često 
posljedica kakve komične situacije. 

U Skupu jedan satir govori prolog, o kojem je već bilo \ 

govora. Ovdje je dosta iz njega spomenuti još ovo: »Njarnjasi« 
su se bili spravili prikazati jednu komediju, gdje bi vila bila 
kazala prolog, ali ih je omela jedna svekrva u komediji; »Njar- 
njasi« ne će boja s tom vrsti žena. To je po svoj prilici aluzija 
na kakav nedovršen komad. 

Poslije satira izlazi odmah na pozornicu Variva i Gruba, 
dvije godišnjice, stara i mlada, pa Variva povjerava Grubi, kako 
joj je gospodar Skup odlučio za nekog zlostara udati kćer bez 
prćije, a Gruba njoj, kako se je ta djevojka, Andrijana, obe- 
ćala Kamilu. Razgovor prekida Skup vičući na Varivu, što mu 
ostavlja kuću samu. Nije ni Variva kratka jezika, pa odgovara 
ijetko trčući u kuću. Starac ne zna, što bi: »Ako ju izagnam, 
strah me je, da ne propovije tezoro, koje je u mene ; a držat 
ju nije sikuro.t U to se začula kucanja u kući, pa starac vas 
u strahu dozivlje Varivu, što to znači. Odlanulo mu, kad mu 
Variva reče, da je drva cijepala; ali prije nego će se odaljiti, 
sve ih šalje na treći pod. Kamilo je u to obaznao, što Skup 
misli, pa se dogovorio s Varivom, kako će tu nesreću zapriječiti. 

Dobre je majka Kamilova, a sestra Zlatog kuma, pa ne 
znajuć za Kamilovu ljubav nagovorila je brata, da se ženi. 
Brat je poslušao, pa izmolio u Skupa Andrijanu. Poslije dogo- 
vora otišli i Skup i Zlatikum, da sprave pir. Sluge Zlatog kuma : 
Drijemalo i Pasimaha Kotoranin došli prvo, pa se usjeli u kuću 
te počeli kuhat. Kad se je Skup povratio ne noseći ništa, jer 
mu je sve bilo preskupo, nadje vrata otvorena, pa misleći, da 
su lupeži, navalio u kuću te kao bjesomučnjak istjerao ljude 
Zlatog kuma. 

Kamilo se je u to pričinio bolestan, pa majka kuka za 
njim i zove liječnike. Na taj način misli je sin nagovoriti, da 
uvjeri Zlatog kuma, neka odustane od zaruka. Uz to je poslao 
Munula, svoga slugu, da uhodi, što se u Skupovoj kući dogadja. 
: Munuo je vidio, što se Pasimahi i Drijemalu dogodilo, a vidio 
je i Skupa, kad je opet iz kuće izašao s nečim ispod kabanice. 
Tu je starca zatekao Zlati kum, pa iz razgovora s njime Skup 
se još više uvjerio, da je ženiku Variva nešto pripovjedila, te 
da spasi blago, sakriva ga u njekoj crkvici, i to u grob pod 






348 ^Skup\ 

kosti mrtvačke, a crkvu pritvori. Munuo je to vidio, pa ukrade 
blago i pobjegne. 

Sada se maknu i prijatelji Kamilovi, pa Pjerić kuša na- 
govoriti dunda Nika, da pomogne; ali on ne će ni da čuje o 
tome. Skup je kroz to vrijeme zagovorio se nešto u Dum Ma- 
rina, pa sad trči, da crkvu zatvori, ali prije će pregledati blago. 
Zlati kum je baš čuo od Pasimahe, što im se dogodilo u kući, 
kad se začu iz crkve Skupova pomaganja, a odmah zatim istrči 
on sam vičuć, da su ga okrali. Zlati kum sve to gleda, pa 
ide ča tvrdom odlukom, da se više u ludjaka ne će prtiti. 

Munuo ipak ne će da bježi s blagom, srce ga ka Grubi 
vuče. Sad i Gjivo, drugi prijatelj Kamilov, hoće da nagovori 
dunda Nika, da u pomoć priskoči ; ali i njemu je trud uzaludan. 
Kamilo videć, da mu bolest ne pomaže, ostavio je kuću, pa 
hoće da besjedi sa Skupom. Zaustavio ga na putu, i sad se 
zbija lijepa zamjena: Kamilo govori o svome blagu, Andrijani, 
a Skup misli, da govori o dukatima. Starac bijesan poleti na 
sud misleći, da je kći bila u dogovoru s Kamilom, da ga po- 
kradu. Kamilo je otišao za njim, pa se vraća na pozornicu uz 
Skupa i Zlatog kuma. Obojica hoće sada da prevrnu misao 
starcu, ali uzalud. Starac tekar pristade na ženidbu Kamilovu, 
kad mu Pjerić dovede Munula, kojega bješe uhvatio, kad je 
kušao pobjeći s novcima. 

Komediji na kraju nešto nedostaje, ali bit će malo, jer 
nas ovo riješenje, što ga imamo, većim dijelom zadovoljuje. 
Jedino ne znamo, što se dog^odilo od dunda Nika. I ako je, 
kako se bojim, za samu radnju umetak dunda Nike suvišan, za 
nas je dragocjen, jer je taj starac predstavnik starije genera- 
cije; on bi htio, da mladost bude, kako su i oni bili, ili kako 
im se barem čini, da su bili. Krasno je ocrtana i Variva, taj 
tip stare godišnjice dubrovačke, koja je ostarjela u službi, pa 
ljubi Andrijanu kao svoje čedo. Dobro je ocrtana i obijesna 
Gruba, i Dobre, brižna majka i Ijubeća sestra. Sve su to tipi 
baš iz dubrovačkog života. A prama Plautu je ocrtan Munuo 
i Skup. Andrijanu, oko koje se cijela borba kreće, potisnuo je 
pjesnik malo odviše, ali to je baš griješka izvora: Plautove 

Aulularije. Nije samostalan ni jake volje ni Kamilo, a i to 
je po Flautu, u kojega se gospodari puštaju sasvim u ruke 
svojih robova. 

Držić se u fabuli većim dijelom držao izvora. Najviše je 
odstupio, gdje je govora o načinu, kako je bio pokraden Skup. 
Po Flautu je Euklio (Skup) pustio u kuću kuhara (Congrio = 
Pasimaha), pa ga psuje, što odviše troši. Naprotiv mu je veoma 
milo, što mu zet Megador (Zlatikum) kori žensko kićenje. Samo 
Megador hoće, da se dan veselo sprovede, a Euklio se boji, da 
ga ne opiju i ne pokradu, pa odlučuje sakriti blago u hramu 
božice Fides. Strobil (Munuo), sluga Likonida (Kamila), sina 
Eukomije (Dobre), vidio je to, pa hoće da vidi, što Euklio radi. 
Euklio se odade, pa kad je iskopao iz hrama blago, da ga za- 
kopa u gaju Silvanovu, Strobil se pritajao i pokrao ga. Marin 
Držić je karikaturu lakomčevu još oštrije ocrtao, ali u tome ga 
baš ne možemo pohvaliti, jer je tim cijela igra izgubila dio 
svoje vjerojatnosti i naravnosti; 

Za primjer vještih razgovora evo odmah na početku dija- 
loga medju Grubom i Varivom (u Flauta Staphyla): 

Variva: Sjetna Gruba, ne došla! Što je ta prješa, kako 
li si smjela tužna doć, gdje znaš: star pas ne da pristupit, koji, 
bijedna ja, na svakoga reži, ni znam, koji je ovo život, koji 
se š njime žive ! 

Gruba : Sjetan ti život i z gospodarom ! Frava si Variva, 
koja pakao š njime variš. Ne imate ni ognja u kući, a sjetna 
jedva sam utekla od njega. Dodjoh, da ognja uzmem. Tako i 
čuh, gdje rijetko iza sna govori: »drži zlato, munčjela, uhiti 
lupeže«, i vStrah me obiđe. Tako put ognjišta, istom se sunu 
starac put mene ; a ja. Vare, niz skale. Dušom mojom, malo 
nogu ne ulomih. 

Variva: Da ni jesi je ulomila, dobro wsi prošla, er si zdrava 
skapulala. Moja Grube, ovčice mlada, ne dohodi veće ovdi po 
oganj, da mi te vuk ne uije, da Grube ne bude gruba. 

Gruba: Gruba ti gospodja bila, i s imenom makar, i tko 
mi ga nadjede! Nijemi života, sjetna, s ovijem hudosrjećnij em 

imeaom; duša mi podje s vražijem vrageličići, od koji|eh ino 
nije čut, ni im je ino u ustijeh nego Gruba. 

Variva: Gruba, ako i gruba, draga. 

Gruba: Gruba im tamo mati i tko ih je rodio! — Što 
je od Andrijane? 

Variva: Ali je nijesi gori vidjela? 

Gruba: Vidjela sam zlu čest! Jedva sam dušom utekla. 

Variva : Grube, u velikoj smo tuzi ! Andrijana je čula, da 
ju hoće dat otac njekomu zlostaru, koji vele da je bogat. Htio 
bi je dat bez prćije, er naš zlostar ne ima, ako bi joj i htio 
dat prćiju, i ako bi imao, djavao je, i nije lakomac. 

Gruba: Uh, ne bih stara muža I Ono, gdje kašlju, a brižni 
ne mogu ni hodit, a neg, a neg da ... . 

Variva: Što, sjetna, a neg da? ... . 

Gruba: A neg da igraju s nevjestom. 

Variva: Hudosrjećna se ti naigrala! Mnjah, da je i tebe 
vrag uzeo, kako i njeke puštenice. 

Gruba: Prava si ti njeka Variva 1 Još učinite, da ne imamo 
ni igrat. Sjetna ve. Grube, neka se prikrstim. 

Variva: Kćerce, ja bih ti mati bila, budi dobra. 

Gruba: Dobra ću bit, ako me mati bude dobru učila. 
Djevojka se je majčici molila: ne daj mene staru hrabru, majko 
moja draga; lačna bih bila stanjem hrabrom, ako i ima dosta 
blaga ; od pogleda mlada hrabra vazda bih sita bila. 

Variva: Nut hudobe, dokle ih umije! Djavolice, dobro se 
ne izležete, a sve znate. To Andrijana i plače : dat je će onomu 
zlostaru bez prćije, istom da dinare ne broji, a makar u morske 
pučine da ju vrže. 

Gruba: Jes* na, vraga da dobude, kad bi mu to moglo 
biti. Andrijana je, žint, obećala Kamilu, znaš onomu vlaste- 
ličiću, što Često ovdje prohodi. 

Variva: Obećala, sjetna! Kako se to obećava? 

Gruba: A on sve uzdiše i govori: jao! 

Variva: Jao ti vazda! Što je to? Jao! (Čuje se glas 
Skupov.) 

Držić nije uzeo predmet u Plauta jedino za Skupa. Iz 

istoga je izvora crpao gradju i za svoga Arku li na. Arkulin 
je bogat, a lakom starac, htio bi se ženiti s udovom Ančicom, 
ali kad mu ona traži 100 dukata, pomami se, pa će kao kakav 
Bramarbas jurišati na kuću uza svoga vlaha Kučivrata i Milova. 
Lopudjani, svojta Ančičina, dočekali ga kamenjem, pa se ju- 
naci povukli na večeru kući. Kako je prkosan i kavgadžija 
ljuta, zavadio se i sa Tripom Kotoraninom, koji mu je u ime 
Lopudjana Marica i Viculina nudio Ančicu, ako joj dade kontra- 
dotu. Ipak bi se htio dobaviti Ančice, pa susreo negromanta 
i moli ga, da mu svojim čarolijama izruči Ančicu na milost i 
nemilost. Negromanat je spreman, ali hoće 20 dukata. I to bi 
mu Arkulin dao, ali hoće da prije vidi njegovu vještinu. Kad 
su mu se po čarolijama počele kuće micati pred očima, poboja 
se Arkulin, otjera negromanta, pa ide, da ga dade potjerati iz 
grada, jer će inače grad srušiti. 

Sada su se sastali Tripe Kotoranin, Lopudjani i negro- 
manat, da mu se osvete i tomu se Arkulinu dogodi nešto 
slično, kako i Amfitrijonu u komediji Plautovoj Amphitryo. U 
njegovu se ženu bio zaljubio Jupiter, pa dok je muž ratovao 
s Telebojcima, uzeo gromovnik oblik Amfitrionov, a Merkur 
sluge njegova Sosije, te vršio sva prava muževljeva. Amfitrion 
se povratio, ali po mnijenju Zeusovu prerano, pa ga Merkurij- 
Sosija ne pušta u kuću. Tako je i Arkulinu uzeo negromanat 
noge, pa se nije mogao ni maknuti, a sam se pretvorio u Arku- 
lina te zaručio pred kandzilijerom s Ančicom obećavajuć 
joj kontradotu. Arkulin je sve to gledao, a nije mogao za- 
priječiti ; vidio je i to, kako su Ančica i drugi otišli kao gospo- 
dari u njegovu kuću, pa kad se svidjelo negromantu, da uzme 
opet svoj oblik, a povrati hod Arkulinu, promislio je ovaj po- 
tonji, da je ipak bolje, što se dogodilo sve tako, i ušao u kuću 
kao gospodar, a Ančica ga dočekala kao muža. 

U ovaj je okvir umetnuo Marin svoju satiru proti Lopu- 
djanima i Kotoranima. Oni su tipi, koji nijesu rijetki u komedi- 
jama Držićevim, ali nigdje im se pjesnik tako ne ruga, kako 
ovdje. Lopudjane slika kao hvališe, koji su u riječima trista, a 
u času pogibli ništa; oni samo spominju, što su učinili. Tripe 

Kotoranin naprotiv ima srca, samo se srdi, što mu se Dubrov- 
čani rugaju, pa proklinje one, koji su tomu krivi. Osim njih u 
komediji slika pjesnik i vlaha Kučivrata, koji bi htio samo jesti, 
pa u tu svrhu laska gospodaru, a inače ga prezire. No ni taj 
nam tip nije nov, jer ga nalazimo i u pastirskim igrama. 
Ni tehnički nije ova drama savršena. Peti je čin odveć zbijen, 
a prva četiri čina skupa mogla bi obzirom na radnju vrijediti 
samo kao ekspozicija, jer se u njima pokazuju jedino značajevi 
osoba, i to predugo i opširno. Kako ni fabula nije sasvim origi- 
nalna, a značajevi često izmijenjeni karikaturama, možemo slo- 
bodno smatrati Arkulina najlošijom komedijom Držićevom. 

Još treba spomenuti Pj eri na. Iz ulomaka se razabire je- 
dino to, da je pisac imao pred očima Plautove Menaechmi. 

Cijeli je zaplet osnovan na zamjeni dvaju Pjerina. Pra- 
voga Pjerina obećaje otac Lucilu za zeta, a Pjerin ljubi Dijanu. 
U to se pojavi Pjerin II., pa kako ga drže za Pjerina I., Lu- 
čilo ga vodi k sebi na zaruke. Pjerin je I. poslije toga išao 
na razgovor svojoj Dijani i tu ga ona kori s nevjere i odbija. 
Sada je malo teže kazati, kako se stvar razbistrila, ali su- 
deći po nekim riječima čini se, da je bilo ovako: Lucil javlja 
ocu Pjerinovu, da je Pjerin pristao na ženidbu sa kćerju 
njegovom, ali Pjerin, s kojim je Lucil govorio, bio je onaj 
drugi, te sada dolazi na vidjelo, da imade dva Pjerina, pa kako 
je Lučilo vjerio kćer, te starca više riječ ne veže, pristaje on, 
da se Pjerin I. zaruči s Dijanom. Ali i Dijani treba razjasniti 
stvar, jer ni ona ne vjeruje. Tako se je doznalo, da je Pjerin II. 
takodjer sin onoga starca (komu se ime u ulomcima nije saču- 
valo), blizanac Pjerina I., koga je bio izgubio u Mlecima, te ga 
tu našao jedan mletački vlastelin i posinio. Da se otkrilo sve, , 
pripomogao je valja da i Augustin, jer se i on nešto na kraju , 
komedije spominje. 

U ovu je fabulu pjesnik bio umetnuo komične prizore, 
kojih su junaci izješa Obložder i sluga Pjerina II., nekakav su- 
meštrica regbi, koji se vrza oko lijepe krčmarice. — Po rije- 
čima: »Gjono se Miskinov ženi, poć ću se malo prijavit, tu me 
gotova večera čeka«, koje je, mislim, Obložder govorio, čini 



^PJerin'^, 353 

se, da je i ova komedija bila prikazana na piru, jer Držić obi- 
čava praviti takove umetke. 

Inače se po fragmentima ne mogu spoznati ni karakteri, 
ni raspored radnje. Najpotpuniji je fragmenat razgovor izmedju 
staraca, pa evo ga, da se vidi njihovo jadanje: 

A. A sad se je sve izopačilo; na mačku mi se strigu; a 
sad nijesu se dobro izlegli, — s rukavicami na rukah. 

B. Vidiš ovu čohu na meni I Nije pametara, odkad ju 
sam učinio. 

A. Jes* u mene čoha novijeh, koje mi su djedi derali, a 
ovo mi je očina čoha, i pak ju sam meni prikrojio. 

B. Kad su se ljudi pomamili, pogotovu će i žene. Jesi li 
vidio, koja se čuda hoće, kad nevjestu imadu povesti?! U naše 
doba djevojčica bi kuću pomela i sto posal učinila i kad bi 
brijeme bilo, rekli bi joj: svatovi idu, obuci se. I u to f ona 
naredjena. 

A. U ono doba susjed se susjedi javljaše, kum kumu; a 
sada klima kUma ne zna, susjed susjedu ne smije ni pogledat; 
na svrhu sve se je ištetilo, svijetu je poginut. 

Koliko sada poznajemo sadržaj Pj eri na, Držić je uzeo iz 
Platita samo glavnu ideju, t. j. pojavu braće blizanaca, koji 
edan za drugoga ne znadu, a slični su tako, da ih i njihova 
Ijađ zamjenjuju. Možda je to uzeo i iz kojeg talijanskog pisca, 
er su Talijanci isti motiv znali upotrebiti (n. pr, Aretinov 
ipocrito). 

Tko poredi, što smo dosad kazali o svakom komadu ove 

ti, koji nam osta od Držića, opazit će sam, da je svima fa- 

la različita, a različiti su takodjer značaj evi glavnih lica. Ali 

ove dolaze u svakoj jednaki tipi, i ako pod drugim imenom, 

to su sluge izješe i intriganti, pa stanovnici iz mjesta, ko- 

a su se onda Dubrovčani rugali zbog jednoga ili drugoga 

a svojstva. To su, kako pripadom rekosmo, Marinovi Arle- 

ini, Brigele, Dottori i drugi tipi, koje pozna talijanska >com- 

edia deir arte«. Svuda ih susrećemo, pa to donekle čitaoca 

e+a, a podaje komedijama neku jednoličnost, koja bi te i 

c 'ila, da mjesto pet komedija ima njih jedno dvaestak. U 

G iee iz hrvatske književnosti III. 2Z 

pohvalu Držićevu treba kazati, da je on te tipe uveo u ko- 
mediju. A da su ugodili slušaocima, dokaz je to, što ih je uz- i 
držao. Ondašnje je slušaoce bilo isto tako teško zadovoljiti, kao j 
i sadašnje, njima se je više svidjala pastirska igra, nego du- 
hovita komedija, pa zato i vidimo, da se pjesnik ispričava u 
prolozima, što im ne će izvesti na pozornicu vile. Nadoknada 
za ove vile bili su baš ovi komični tipi: ljudi su im se smi- 
jali, i tako se je jedino pjesnik mogao uzdržati u milosti op- 
ćinstva. Mi ih sada ne bismo možda rado vidjeli na pozornici, 
a jednako bi nam uho vrijedjala i po gdjekoja preprosta šala • 
ili trivijalna riječ. 

Držić je za svoje vrijeme znamenita pojava kao komedijo- ' 
graf, te stalno nije manji od svojih talijanskih vršnjaka. Rodjen, 
odgojen i živeći veći dio svoga života u Dubrovniku — on je 
Dubrovčanin od glave do pete, a njegove komedije živa slika 
— koliko to može da bude jedna fikcija — ondašnjega du- , 
brovačkoga života. On je čovjek, u kojem tudjinština još nije I 
preotela maha, pa što je uzeo iz drugih književnosti, znao jfe 
prilagoditi svomu duhu i duhu slušalaca mijenjajući i ponačinja- 
jući tako, da bi tudje izmijenilo oblik te postalo domaće. Od 
naravi je primio na dar komičnu snagu, pa zato se moramo i 
sad smijati njegovim dosjetkama. Narav ga je obdarila i bujnom i 
maštom, pa zato je i neiscrpiv u izmišljanju novih situacija. 
Ali svoju maštu znade i obuzdati, tako da su te situacije uvijek 
u svezi više ili manje s glavnom radnjom, a ne — kao u Are- 
tinca — često puta umetnute, da ne znaš ni sam, otkud su 
došle i zašto ih je pjesnik napisao. A razgovore njegove moH 
žemo i sada smatrati uzorom. Grjehota samo, što je Držić iiz^ 
sve te darove naravi bio svezan o rdjave uzore. Veći dio 
ješaka, što ih u komedijama njegovim opažamo, moramo odbi' 
baš na ove uzore. Držić se je istina mogao i njih riješiti Xi 
udariti sasvim novim putem; ali su takove novotarije u di 
matičara još teže nego u epičara i liričara, jer ovi računaj 
samo na ugladjene i inteligentne čitaoce, a dramatičaru sadi 
masa naroda, pa njezin ukus treba da bude i njegov. Jedind 
je, i to osjetljiva, griješka pjesnikova, koje ga ne možemo niJ 

kako oprostiti, to, što mu je sastav komedija slab. Diobe na 
čine kadikad su svojevoljne, a prizor se veže na prizor često 
puta bez veze, pa kad bi se htjele sada iznijeti komedije Drži- 
čeve na pozornicu, trebalo bi ih preinačiti, jer bi inače gle- 
daocima dale dosta muke, da ih razumiju. 

S Držićem se je komedija dubrovačka uspela do najveće 
visine, a s njim je i iščezla. Tekar se je u XVIII. vijeku po- 
javilo opet pisaca, koji su se počeli njom baviti, ali sada ne 
po staroklasičkim uzorima, već povadjajuć se i prevodeć Mo- 
liera, glasovitog francuskog komedijografa. Teško je kazati uzrok 
tomu propadanju komedije, tim više, što je šala i satira oso- 
bito ugadjala duhu dubrovačkomu. Bojim se, da tomu ne bude 
krivo sve veće zanimanje za knjigu i skolastički duh, koji se 
bio pojavio u školama. Kako je to djelovalo na Dubrovčane, 
vidjet ćemo u drugoj knjizi ove književne povjesti. 

Popis bnjižecnifefi* 



Ambroz Šibenfuiia, 64. 
ifflalteo Ivan, US. 
Anđretić NikJa, 106. 
AntipaUr Tesalooski. 191. 
Araldo Anton, 11, 19. 
Aretioac Petar, 44, 46, 336, 33S, 341. 
Ariosto, 46, 234. 
Aristofan, 329 

Baraković ] ar a j. S, 9S, 203, 

atn, 345. 

Beccalelli, 1S2. 

Basegli Tomo. 64 

Battiferra Laura, 181. 

Battiferra Jakov, 63, 

Belcari Peo, 11, 20. 

Benković Benko, 64. 

Bernard i n Spljeifanin, 8 

Bertučević Jero, 94, 97. 210. 

Bertačević Hortenaije, 94, 97. 

Sili ja Luka, 6S. 

Jobali Uate, 64. 

lobali GInlac HiJetJć, 110, 

119. 337, 177. 
lobali Vuk, 69. 

toccabtanca Ivan Baptista, 108, 
toccaccio, 34, 243. 
le Boiso Sebaslian, 67. 
tolica IvaD, 69. 
loninus de Bnniois, 67, 
ložićević Frano, SI, 94 
tmjnolus Georgins, 60. 
Inča Domenik, 64, 81. 
iDfa Vinko, 64. 
tndinić Šimr, 98. 
lunić Babulinov Mibo, 116 118, 

140, 165, 238, S97. 
Bunićeva Jolija, 182. 
3ani6 Serafin, 64. 



Bnnić Vneićevif Ivan. 201. 
Bureiič Maro, 106, ISO, 141, 1€S, 



58, 61, 69, 76, 331, 336. 
Cerva Seralin, 66. 
Cerva Toma, 64. 
Cervarius Tnbero, 65, 69. 
CinlTartno Askanij, 183. 
Cinculovii! Bjaž, 106 
Cipico Jerotim, 80. 
CipicĐ Korijolan, 65. 
Clarius Danijel, 61, 69. 
de Crnce Gjuro, 66. 

Ć a b r a n o V i ć Andrija, lOZ, 

130, 146, 191, 263, 330. 
ČDlić Inoćent, 67. 

Dante, 34, 203, 233, 237. 276. 
Demetrins de Hungaria, 63. 
Didacus Pyrrliifs, 117, 140. 
Dimitrović Nikola, 58, 97, 

W7, 163, 166. 
de Oiversis Filip, 51. 60. 
Đivnif Šiman, 64. 
Dolci Ljudevit, 297. 
Donatns Aelins, 59. 
" ■* ■ Gjore, 10; 



131, 176. 
Driić Marin, 58, 

136, 139, 2&r, 296 

li\, 339. 
Dukljanin pop, 81. 

Euripid, 296. 

Fantin de Valle, 64. 



134, : 

Popis knjiićvnikd. 



Galvani Gabrijel, 65. 

Gazarović Marin, 12, 21. 

Genetitts Jerolim, 63. 

Ghetaldi Luka, 114. 

Giiričić-Dujmić Iv. Alb. 64. 

Golubinić Petar, 94. 

Gonzaga, 70. 

đe Gorgiata Pbilochristus, 66. 

Gregorijanić Plaćid, 92. 

Groto Lnjo, 300. 

Guarini Ivan Baptista, 306. 

Gnčetid Bendešević S. 118, 300 

Gučetić Ivan, 73, 76, 

Gnčetić Nikola, 114. 

Gnčetići Petar i Vasilij, 64. 

Gučetić Stjepan, 158. 

Gundulić I. F. 131, 201, 254, 

265. 274. 
Gjončić Nikola, 61. 
Gjorgji Giman Stijepo, 158. 
Gjorgji Ignacij. 160. 

Halkokonđylas Demetrij, 61. 
Hektorović Petar, 12, 13, 
^, 55,P5, 128, 202, 205, 210, 262, 
Horacij, 46, 141. 

Ivan Ravenjanin, 42, 44, 50, 58, 62. 
Ivetić Josip, 99. 



Jakov Spljećanin, 94. 
anns Pannonius, 46. 
ohannes Macedonicns, 63. 
ulijan Egipčanin, 191. 
ustinijanović Anjel, 99, 246, 247. 
uvenal, 44. 



Kaboga Marin, 64, 115. 
Kanavelić Petar, 306. 
Karnarutić Brno, 102, 266. 
Katui, 191. 

Korijolanović Milica, 95. 
Kotoranin Nikola, 64. 
Kotruljić Benko, 64. 
Krističević Marin, 102, 129. 
Križan Ivan, 64. 

Latinić Miho. 106 

Let Pomponij, 38, 44, 69. 

Lila Maro, 120. 

L u c i ć H a n i b a 1, P5, 126, 133. 

262, 292. 
Lovrinčeva Gracijoza, 95. 
Lnkarević Burina, 118, 299. 



Marcijal, 191. 

Martinčić Jerolim, 92, 94. 

Marulić Marko. 12, 13, 19, 

20, 69, 76, 89, 145, 166, 215, 

206, 262, 279. 
Matulić Nikola, 92, 95. 
Mažibrađić Maroje, 120, 140. 
Mažibradić Horacije, 120, 140. 154. 
de' Medici Kuzma, 111. 
de' Medici Lovro, 38, 46, 143, 161. 
Menčetić Marin, 64. 
Menčetić Matufić Miho, 106, 116, 

190, 306. 
Menčetić Plaćid, 64. 
Menčetić Petar, 69. 
Menčetić & liko, $7,101.124,: 

128, 131, 135, 139 176, 187. 
Miadinić Sabić, 13, 36, 10. 
Monaldi Mise, 110, 183, 184, 188, 
Mosho, 180, 181. 

Nalješković Augustin 64. 

Nalješković Nikola, 97, 
103, 107, 116, 129, 135, 139, 
156, 163, 189, 308, 309, H32. | 

Natali Budisalić Grgnr, 64. 

Natali Franjo, 77. 

de Nava Kristofor. 63. 

Niger Toma, 65, 91. 

Nikarho, 191. 

Nikola Kotoranin, 64. 

de Odolis Antun. 65, 67. 
Orsini Pavao, 70. 
Osoranin Toma, 64. 
đeir Ottonaio I. B., 147. 
Ovidij, 128, 234. 

Paladinić Frano, 94. i 

Palmotić Gjono, 151, 294.i 
Papalić Duje, 81. ! 

Papalić Jero, 80, 92. i 

Parožić Gjuro, 94. 
Pasquali Ljudevit, 69. 
Pavao IL, 70. 

Pelegrinović Mikša, 94, 97, 151,\ 
Pescioni Bartul, 114. 
Petrarca, 34, 81, 179, 188, 24O. j 
Philemon, 191. 

Philelpbus Ksenofonat 62, 71. 
Pima Brnja, 69. 
Planudes, 102. 
Plavković, 121. 

Plaut, 44, 331, 336, 343, 349, 
351, 354. 



Popis knjSevnikA. — 


Popis znatnijih stvari. 


Pontanna Jovianas, 38,' 7a 


Sižjorić Juraj, 69, 73, 80. 


Pribojević Vmko, 65. 






Tasso Torkvat, 306. 


Fropercij. 191. 


Teokrit, 44, 180, 191, 234, 


P1161Ć Karlo, 69. 


Tibnl, 191. 


Pulci Antonija, 23. 


Tomaiević Matija, ^<i. 




Tomković Ivan, 99, 247. 


Radonjić Harin, £1. 


Tralasjć Leonard. 64. 


RagDSio de Ragasaeis, 64. 


Tndisić Bozo, 115. 


Raaj jaa D i a k 0, 106, ili. 116, 




176. im. 


Vaneti Vinko, 63. 


Sanjina Klemeof, Lovro i Mato, 64. 


Varchi Benedikt, 182. 


lUojioa Martolica, 121. 


Vergllij, 44, 291, 


Ranjina NllcSa, S, 103, 129, 162. 


Vetranić CavSić Mavi 


Kavenjaain Ivan, 42, 50. 


96, 103, im, 118, 130, 13 


Razzi Silvan, 79, 


163, i67, 219, 22S, 26 


Seginns Ivan Lovro, 62, 99. 


ini, 290, m7, 307, 320. 


Remigij M.. 78. 


Viđali Ivan, 166. 


Ricco Antoaij, 295. 


Vidra, 120. 




Vodopić Vlaho, 106. 


Sagri - KrivoEosić Nikola, 64. 


VukaSinović Pavao, 67. 






Sannazzaro, 38. 46, 235,239, 291. 


Zamboai Viče, 99. 


đsin AntuQ, ISO, .363, S3Q. 


Zlatarid Dinko, 111, 177 


laverilan Ivan, 64. 


298, 306. 


iimonella Cesar, 112. 


Ztatarići Šimun, Uibo i Fraa 


Snđerini Petar, 70. 


Zoppio Jerolim, 118, 299. 


Sofokle, 296, 298. 


Zoranić Petar. 55, 98 


Sorkočević Herubin, 64. 


251, 260. 


le Spbondratis Bartbolom., 62. 


Zazzeri Cvijeta. I0S,13 


Stacij. 45, 74. 


199, 201. 


NB. Od stranih pisaca sporne 


nti su samo oni, s kojima su 


aiko-dalmatinski pisci općili, ili im 


djela preveli, ili inače upotret 


Popis znat 


tiijih stoari. 


kademija »dei concordi«, US. 


hrv. nar. pjesme, 123, 205, 


kademije, 37. 




legorije, 329. 


bumanizam, 39, 43. 


tkvene pjesme, 163. 


Hvar, 92 i si. 


rkv. prikazanja, IO i si, 275 1 b1. 


idilski ep, 204. 


rkvena slovjeoStina, 4 — 6. 


klasicizam. 109; (učenje St 


dei coocordii, 115. 


189, 201. 


lubrovnik, 53, 57, 96 i si. 


knjige, 65, 


ihovne pjesme, 161. 


knjižari, 67. 


pika, 202, 260. 


književnost. 183. 


lorenca, 37. 


knjižnice. 66. 


lumci (prikazivači), 15. 




eroikomifna poezija, 160. 


Legenda anrea, 21. 


Irvati (hrvatstvo), 47 i si., 91. 


lekcijonari, 9. 

Ispravci, 



lirika po klaslčkim uzorima, 140. 
ljubavna poezija, 181, 199. 
maškarate, 157. 
mecenati (preporoda), 37. 
narodno hrv. pjesništvo, 123, 205, 

210. 
novolatinski pjesnici, 44. 
papinstvo, 31. 

pastirske igre, 291, 384 i si. 
pastirske pjesme, 239. 
plemstvo, 93. 

pobuna u Rimu 1143 g., 32. 
pokladne igre, 296. 
pokladna pjesma, 143 i si. 
politika, 171. 
poslanice, 185. 
pozornice, 16. 
preporod, 30 i si, 
prijevodi, 118. 



prikazaiMa,' 10 i si., 275 i si. 
prikazivači, 15. 
^pritvoric (metamorfoze), 241. 
renesanca, gl. preporod 
Rim, 37. 
rinascimento, 40. 
romant. ep, 203. 
»slovinština«, 253. 
Spljet, 92. 
svećenstvo, 91, 
Šibenik, 98. 

Talijanci, (u Dubrovniku) 60, (u 
Dalm.) 63, (općenje s njima) 117. 
tiskare, 67. 

trubadurska lirika, 121 si., 176. 
Turci, 53 i si., 261. 
Zadar, 99, 245. 
zlatna legenda, 21. 



Isprapci.* 



48j Gut}%eis Cucheis 49^ Vodopia Vadopia 60j, far e fare 80* ie uz 87" 
da ta 111' Pyrrha Pirra 115' Amalteo Amaltei 115^* guei anci 134'liftf 
ližu 134^^ tu to 146g contempla contepla 143* goni rani 152' i 14 srića 
(2, 3, 5—«, srića (2, 3—6, 168^ u jami u sami 177" paJden paklu 182' 
(»dokaz su« treba izostaviti) 192, sastavljena rastavljena 204" nikla vikla 
216" tratu tratci 219' pagara pogara 220' tot kot 224, oćas ocas 226, 
fijerle fijezle 228„ fijerle fijezle 229' fijerlu fijezlu 231, imao ima 239* 
jos joj 242jt svemoga semoga 252' općašef kqj pHi NeptuH za dar i od 
ljubavi slamen misto ono, u ko opčase^ da; općaše, da 256* do mona- 
stira u monabe 256" posleniku poslaniku 259" odagna odarna 268" 
Papratovića Papatrovića 268^, hditi biti" ustavi ostavi 307* m38. 1238. 
323* sn^ejat smijat 327' lattMtinom lauštinom 327,, {tiiot Jj^ ližiotam 
333^ Gojo Gojno 335„ Maro Mare 350„ učinila učila. 




*Veći broj znači stranu. Manji broj nad brojem strane znači redak 
odozgora, a pod njim redak odozdola. — Položenim slovima tiskani sa 
ispravci, uspravnim pogrješke. 

